1 


"iCN 
!0> 


"CD 


ICO 


Á 


Ex-Libris 

AURELII  EDUARDI  DESSEWFFY 
DE  CSERNEK  ET  TARKEÖ 


t 


ÉLETEM 


ES 


ÉLMÉNYEIM. 


IRTA 


j3.    Fiáth   Ferenc z. 


ELSŐ  KÖTET. 


(A  tiszta  jövedelem  a  „magyar  irói  segély-egylet"  tökéjének 
gyarapítására  fog  fordíttatni.) 


BUDAPEST,  1878, 

TETTEY  NÁNDOR  ÉS  TÁRSA. 


CT 

950 

FsPt~t> 


„Les  vrais  amis  de  la  liberté  sönt  égalment 
éloignés  de  la  servitude  et  de  la  révolte ; 
et  haissent  égalment  le  despotisme  et  la  li- 
cence." 

Ancüon  (Pensées  sur  Vhomme.) 


Digitized  by  the  Internet  Archive 

in  2011  with  funding  from 

University  of  Toronto 


http://www.archive.org/details/letemslmOOfiat 


November   19.   1876. 


Visszavarázsolj am-e  lelki  szemeim  elé  a 
multat,  örömei,  gyönyörei,  reményeivel,  csaló- 
dásai, fájdalmai,  iszonyaival  ?  —  átérezzem  még 
egyszer  mind  azt,  mi  lelkemet  emelte  és  súj- 
totta ?  helyes-e  a  múltnak  emlékeivel  aggko- 
romban izgatni  magamat  ?  —  megérdemli-e 
parányi  multam,  hogy  magamon  kivül  mások 
is  ösmerjék  ?  —  ezen  kérdések  merülnek  fel 
lelkemben,  midőn  ma  íróasztalomhoz  ülök,  s 
bármily  régen  elmélkedem  is  már  ezek  felett, 
határozott  választ  magamnak    adni  nem  tudok. 

Multamra  visszaemlékezni  sem  szerettem, 
mert  a  megélt  események  emlékei  mindig  fel- 
izgattak. Egyes  tapasztalataim  s  élményeimet 
is  csak  a  legmeghittebb  baráti  körben  beszél- 
tem el;  csak  is  ott  s  azok  előtt,  hol  tudtam, 
hogy  nem  fogok  félreértetni;  kiktől  jogosan 
feltehettem,  hogy  ismernek    annyira,    mikép  jól 

tudják,  hogy  a  mit  mondok  igaz,  s  hogy  el- 
beszélésemnek nem  hiúság  a  ruganya. 

Két  izben  történt  1876.  évi  novemberben, 
hogy  ebéd  után  a  pesti  casinó  kandallója  mel- 
lett a  48  előtti  történtekről  s  viszonyokról  meg- 
emlékeztünk. —  Gr.  Péchy  Manó  Zemplén  me- 
gyében, Okolitsányi  Antal  Hont  megyében  tör- 
téntekről emlékezvén,  én  is  megérintek  néhány 
nevezetesebb  politicai  mozzanatot,  s  oly  hihetet- 
lennek látszottak  ezek  most,  hogy  állításaim 
bizonyítására  tanú  kat  kerestem ;  találtam  igaz, 
de  csak  nehezen ;  —  hisz  40  év  sok  idő  egy 
nemzedék  életében. 

S  ekkor  történt,  hogy  Beöthy  Ákos  fel- 
kiáltott: „S  miért  nem  írjátok  le  nevezetesebb 
élményeiteket  s  tapasztalataitokat?  —  hisz  mindez 
reánk  az  ifjabb  korra  nézve  különben  elveszett, 
s  el  fog  veszni  a  történelemnek  is."  Farkas  Géza 
királyi  táblai  ülnök  úr  pedig  egyenesen  felszó- 
lított, hogy  miután  ennyit  tapasztaltam  40  éves 
nyilvános  életemben,  s  miután  jó  emlékezőte- 
hetséggel birok,  írnám  meg  memoirjaimat  an- 
nális  inkább,  mert  az  irodalom  e  neme  nálunk, 
fájdalom,  elhanyagoltatott. 

Feltettem  magamban,  hogy  engedek  e  fel- 
hívásoknak, s  megírom  életemből  azt,  mi  kö- 
rülöttem, velem  s  tudomásommal  történt. 


De  hogy  a  fölhívásnak  megfeleljek,  kor- 
rajzot kell  hogy  irjak.  S  hogy  a  jelen  nemze- 
déknek azon  korról  s  annak  viszonyairól  fo- 
galma legyen :  —  elhatároztam  magamat,  e 
korrajzot  saját  életem  fonalához  fűzni.  Meg- 
érintem igy  mindazon  viszonyokat,  melyek  egy 
hosszú  nyilvános  és  magán-életet,  egy  kor- 
szakot képző  mozdulatos  időközben  érintettek. 

Engedelmet  kérek  tehát,  hogy  saját  éle- 
temnek nagyobb  részét  is  leirom  ;  —  jól  érzem 
én  parányiságomat,  s  nem  azért  írom  e  sorokat, 
hogy  ismerje  a  jelen  nemzedék  csekély  személye- 
met,  hanem  azért,  hogy  ismerje  a  viszonyokat 
s  eseményeket,  —  melyek  közt,  és  a  kort,  mely- 
ben éltem. 

írok  tehát  egyelőre,  mert  most  már  lel- 
kem ösztönöz  reá ;  —  hisz  szabadságomban 
áll  bármikör,  ha  munkámat  czélszerütlennek  ta- 
lálnám, akár  az  egészet  is  elégetni. 

181 5-ben  születtem  Akán  Veszprém  vár- 
megyében. Ott,  a  hol  a  Bakony  a  Moór-Bodajki 
völgyet  érinti,  mely  azt  a  Vértestől  választja, 
—  egy  kis  házban  —  mely  előbb  számtartói 
lakás  volt,  éltünk.  —  Atyám  házassága  után 
ezen  birtokot  kapta  atyjától  —  s  itt  élt  58 
évig  azon  akkor  divatos  közmondás  értelmében  : 
„beatus  ille  qui  procul  negotiis"  etc.  Becsüle- 
tes nemes  érzésű,  jó  szivü,  derült  kedélyű  fér- 
fiú volt,  typusa  a  régi  magyar  aristocratiának ; 
a  múlt  század  történelmét  jól  ismerte,  legked- 
vesebb olvasmánya  az  „Augsburger  Allgemeine" 
volt,  mely  akkor  szabad  irányban  írt.  Nagyon 
szerette  a  zenét,  igen  szép  bass-hanggal  birt, 
hegedűn  és  gordonkán  játszott,  vasárnapokon 
a  templomban  többnyire  ö  orgonált.  Szerette 
a  kedélyes  társaságot,  nyitott  házat  tartott, 
szivesen  látott  mindenkit,  —  de  ő  csak  ritkán 
távozott  tusculánumából.  Gazdaságával  nem  na- 


gyón  foglalkozott,  annak  részleteit  anyánkra 
bízta,  kit  nagyon  szeretett  s  ki  nagyobb  tevé- 
kenységgel birt  mint  atyánk.  Nyolcz  gyermek- 
kel áldotta  meg  őket  az  Ur ;  és  ő  boldog  volt, 
ha  ezeket  maga  körül  láthatta.  Családjában 
családjának  szeretett  élni,  mindig  bízott  a  gond- 
viselésben, lelke  minden  viszonyok  között  ru- 
ganyosságát megtartá  s  az  volt  meggyőződése, 
hogy  a  roszban  is  a  jónak  csirája  rejlik.  — 
Erős  testalkattal  birt,  nem  betegeskedett,  sze- 
rette szívből  gyermekeit,  később  unokáit,  sa- 
ját és  ezek  barátjait ;  —  mindannyian  hozzá 
siettünk,  körülvettük,  mert  éreztük  szivének  jó- 
tékony melegét. 

Isten  veled    nemes  alak,    nemesebb  lélek ! 

—  ravatalodnál  gyermekeid  és  unokáid  kö- 
nyeibe  vegyült  az  egész  vidék  fájdalmai  sóhaja, 
s  te  sokáig  élni  fogsz  —  nem  csak  .gyerme- 
keid kegyeletes  emlékében,    de    mindazokéban 

—  kik  ismertek ;  nem  volt  fényes  élted  pá- 
lyája, de  nemesen  töltötted  be  hivatásodat, 
boldogítva  családi  körödet,  —  Isten  veled  sze- 
retett jó  atyám  !  viszontlátásra  ! 

S  mit  mondjak  anyánkról  született  báró 
Luzenszky  Fannyról? 

Eszményképe  volt  ö  a  női  nemesség,  gyen- 
gédség, önfeláldozás,  vallásosság,  s  kötelesség- 

érzetnek.  —  Kimondhatlanul  szerette  férjét, 
gyermekeit,  az  összemberiséget  ;  —  nyolcz 
gyermekét  saját  keblén  táplálta,  gondozta,  ápol- 
ta ;  s  szeretetének  kiapadhatlan  forrása  időt  és 
alkalmat  talált  e  mellett  mindenütt  segíteni,  a 
hol  szükség  mutatkozott.  Különös  éleslátással 
ismerte  fel  a  betegségeket,  s  mig  orvost  ho- 
zatott, saját  gyógyszereivel  látta  el  a  betegeket, 
sőt  ha  kellett,  az  első  műtétet  vagy  kötözést 
ő  tette  ritka    értelemmel  s  nagy    szerencsével. 

—  Különös  sikerrel  gyógyította  az  elmebete- 
geket ;  volt  némelykor  három,  négy  ily  betegje 

—  s  ezek    részére  egy    kis  kórházat    alakított. 

Vasárnapokon  hosszú  sora  a  betegeket  hozó 
kocsiknak  járt  az  udvarba  s  vigasz  nélkül  senki 
sem  bocsátatott  el,  —  férjének,  gyermekeinek, 
és  a  szenvedőknek  élt,  magának  soha  !  —  Ha- 
lála mindezekre  pótolhatlan  veszteség,  a  csapás 
oly  nagy,  hogy  vigaszt  csak  évtizedek  hozhat- 
nak, ha  igaz,  hogy  az  idő  minden  sebet  be- 
hegeszt. 

Ily  angyali  jóságú,  magas  miveltségü,  sze- 
rető szülők  által  dédelgetve,  fesztelen  anyagi 
viszonyok  közt  éltük  boldogul  gyermek-éveinket. 

Atyánk  nevelési  főelve  .lévén :  „csak  erős. 
edzett  test  felelhet  meg  szellemi  és  anyagi  hi- 
vatásának,"  mint  a  madarak  usrv    növekedtünk 

mi  is  szabadon  a  Bakony  regényes  hegyei  közt, 
egyszerűen  ruházkodtunk,  egyszerűen  éltünk, 
a  főgond  phisicai  fejlődésünkre  volt  irányozva. 

A  jelen  kornak  nincs  fogalma  arról,  mily 
kevés  és  mily  könnyen  kielégithető  igényei  vol- 
tak az  akkori  nemzedéknek. 

Pénzt  anyánk  semmire  sem  adott  ki  a  ház- 
tartásban, csak  is  arra,  mit  földünk  meg  nem 
termett ;  vásznat-,  szappant,  gyertyát,  olajt,  zsírt 
otthon  készittetett,  a  zöldséget  megadta  a  kert, 
a  húst  a  baromfi,  borjuk,  birkák  s  az  erdők 
vadjai.  Öltözékünk  a  legegyszerűbb  volt  télen- 
nváron,   s  ezt  is  hon  készítették. 

Vendég-szobánk  csak  egy  volt,  de  azért 
elláttunk  tíz  vendéget  is  egyszerre,  s  ilyenkor 
mi  fiuk  atyánkhoz,  a  leánykák  anyánkhoz  men- 
tek aludni,  —  a  két  gyermek-szoba,  a  nappali 
s  ha  kellett,  még  az  ebédlő  is  vendég-szobává 
változott ;  s  azért  nem  hiányzott  se  kedélyesség, 
se  derült  jó  kedv.  A  fő  tréfa  mindig  a  szabad- 
ban volt.  Nyáron  az  erdőben,  melynek  szélső 
lombjai  házunk  tetőjére  csüggtek,  —  egy  min- 
den héten  megújított  zöld  ágakból  készült  sá- 
torban szoktunk  volt  ebédelni. 

A  férfi-társaság  többnyire  vadászott  nagy 
vadra,  mely  igen  sok  volt  és  sok  kárt  tett. 
Különösen   a    vad-disznókat    üldözték,    melyek 

nagy  csoportokban  jártak  a  Vértesből  a  Ba- 
kony ba  s  onnét  vissza,  majd  mindig  atyám  bir- 
tokán és  erdein  keresztül. 

Mi  fiuk  hat  éves  korunkban  puskát  kap- 
tunk és  ponyt,  atyám  csak  addig  vadászott 
velünk,  mig  betanított  bennünket;  nehézkes  és 
kényelemszerető  lön  —  de  azért  kijött  velünk, 
hogy  a  társaság  részére  gulyáshúst  főzzön.  — 
írni  olvasni  atyánktól  tanultunk,  a  franczia  és 
német  nyelvet  anyánktól. 

Anyánk,  ki  a  Salesianerek  intézetében  nyerte 
nevelését,  a  német  és  franczia  irodalomban  jár- 
tas volt,  Göthe,  Schiller,  Lafontaine,  Kotzebue 
voltak  kedves  olvasmányai  s  esténként  kötés 
vagy  fehérnemű-javítás  mellett,  ezekből  mon- 
dott értelmi  fejlődésünkhöz  alkalmazott  hosszú, 
minket  gyönyörködtető,  de  mindig  nemes  erköl- 
csi irányú  meséket. 

Atyánk  ezalatt  vagy  az  „Augsburgert" 
tanulmányozta,  —  vagy  a  plébánossal  társal- 
gott vagy   „Tartlit"  játszott,  —  vagy  hegedült. 

Boldogabb  gyermekkora  senkinek  sem  le- 
hetett. Családi  körünk  volt  egész  világunk,  meg- 
leltünk benne  mindent,  mit  testünk,  szivünk, 
lelkünk  kivánt  ;  minden  óhajunk  teljesült. 

A  világról  társadalmi  szempontból  csak 
annyiból  volt  fogalmunk,   hogy  dédanyánk  báró 

Luzenszkyné  született  gróf  Berényi,  évében 
néhányszor  kijött  Mórról  hozzánk  uzsonnára 
egész  kíséretével,  ő  mindig  fullajtárosan,  a  töb- 
biek fényes  négy-  vagy  kétfogatú  kocsikon.  A 
lombos  akáczfák  árnyában  volt  ilyenkor  a  nagy 
uzsonna,  előszedték  az  aranykarimás  tányérokat 
és  üvegeket,  melyeket  csak  ily  alkalommal  lát- 
tunk ;  —  de  mi  gyermekek  —  csak  akkor  érez- 
tük magunkat  ismét  jól,  midőn  a  fullajtár  újra 
megfújta  sipját.  A  hölgy-vendégek  öltözéke, 
a  férfiak  modora  annyira  Különbözött  szüleink 
egyszerűségétől  —  a  társalgás  mely  német  és 
franczia  volt,  annyira  feszélyezett  bennünket, 
hogy  jobban  éreztük  magunkat  távozásuk  után 
midőn  mi  ülhettünk  a  még  megrakott  aszta- 
lokhoz. 

Kétszer  egy  évben  minket  vittek  be  Mórra, 
valószínűleg  névnap  alkalmából  gratulálni ;  — 
ilyenkor  pezsgett  s  hemzsegett  a  nagy  kastély 
a  sok  vendég  és  szolgáktól;  a  teremekben  el- 
vesztettük anyánkat,  megnyílt  az  étterem  két 
ajtaja,  egy  komor  ur  lépett  be,  magát  mélyen 
meghajtva  e  szavakat  mondotta:  „Madame  vous 
etes  servie."  Az  urak  felugráltak  —  feszes 
szertartással  lassú  lépéssel  vezették  a  karjaikra 
fűzött  hölgyeket,  — dédanyánknak  csak  ujja  he- 
gyét fogta  a  tábornok  vagy  ezredes,  mert  őt  egy 

inas  tolta  kerekes  székben,  minthogy  járni  nem  tu- 
dott már.  Végre  leültünk.  A  mennyezeten  alkalma- 
zott óriási  szárnyat  két  inas  húzta,  mely  legyező 
szolgálatot  tett  az  egész  ebédlő  társaságnak; 
urak,  mások  mint  katonák  nem  igen  voltak.  Mily 
jól  éreztük  magunkat,  midőn  ismét  kocsira  ültünk ! 

Egv  alkalommal  anyánk  küldöncz  által  le- 
velet kapott  Mórról,  nagyon  sírt,  de  nekünk 
nem  mondották  miért.  Atyánk  komoly  volt,  va- 
csora után  anyánkat  saját  szobájába  hívta  ;  — 
mi  az  ajtónál  hallgatóztunk,  halkkal  beszélget- 
tek, nem  értettünk  semmit,  de  anyánk  hangján 
észrevettük,  hogy  könyek  közt  szakadozva  be- 
szél. Ez  az  első  lelki  fájdalom,  mire  emléke- 
zem !  a  tudat,  hogy  mindig  derült  kedélyű  — 
szeretett  anyánk  sír,  minket  is  megríkatott. 
Kis  nővéreim  fejecskéjüket  szokás  szerint  az 
asztalra  hajtva,  elaludtak,  felkaroltam  őket  s 
hálószobájukba  vittem  s  magam  is  lefeküdtem, 
de  nem  birtam  elaludni ;  anyámat  vártam,  végre 
bejött,  nyugodtabb  volt,  megcsókolt  s  távo- 
zott,  mire  én  is  elaludtam. 

Reggel  mikor  felébredtem  a  rendesnél  na- 
gyobb mozgás  volt  a  házban,  —  atyám  s  anyám 
fekete  ruhában  voltak,  —  igy  öltözködve  soha 
sem  láttam  őket,  —  a  szobaleányok  pedig 
sapkáinkra   fátvolt    tűztek    és    fekete    szövetből 

ruhát  varrtak  a  leánykák  részére  —  atyánk  négy 
lovas  kocsija  elöjárt. 

Késő  őszszel  volt  s  így  nekünk  nem  volt 
szabad  kimenni,  mert  a  köd  szakadt,  —  de 
szüleink  bejöttek  hozzánk  s  hallottam,  midőn 
atyám  azon  parancsot  adta  vén  huszárjának,  kit 
„Ott  Jakabnak'*  hivtak,  hogy  a  három  nagyob- 
bik gyermeket,  feketébe  öltözve,  kisérje  be  a 
két  lovas  kocsin  Moórra  ;  —  csak  délben  ér- 
tettem a  cselédektől,  hogy  nagyatyánk  báró 
Luzenszky  József  tábornok  meghalt.  Nem  em- 
lékezem, hogy  nagyon  sajnáltam  volna,  hisz 
utolsó  időben,  valószínűleg  betegsége  miatt  rit- 
kán láttam. 

Délután  bementünk  Moórra,  sok  nép  volt 
együtt,  a  kastély  előtt  két  század  huszár  volt 
felállítva;  anyánk  lejött  élőnkbe  s  kéznél 
fogva  egy  nagy  földszinti  terem  felé  veze- 
tett bennünket ;  de  a  sok  ember  közt  nem 
haladhattunk,  végre  egy  fekete  ruhás  ur  vett 
észre  bennünket,  elibénk  lépett  s  egy  nagy 
bottal,  melynek  érczgombja  fátyollal  volt  be- 
húzva, a  padlózaton  koczogott,  megnyilt  a  tö- 
meg s  mi  az  ajtóba  értünk.  —  A  mit  itt  lát- 
tam, nagyon  meghatott. 

Egy  három  láb  magasságú  ravatalon  fe- 
küdt   nagy-atyánk    tiszteletet    követelő    alakja, 

magyar  huszár  tábornoki  egyenruhájában  rend- 
jeleivel. A  szoba  egész  feketével  volt  behúzva, 
sok  gyertya  égett,  hat  huszár  állott  kivont 
karddal  a  ravatal  körül,  a  ravatal  lábánál  két 
imapad  volt  elhelyezve,  egyik  a  másik  után. 
Anyánk  az  elsőhöz  vezetett  bennünket,  melléje 
térdeltetett  s  mi  imádkoztunk ;  ö  nagyon  sírt. 
Talán  tíz  perczig  időztünk  e  helyen,  mikor 
atyánk  gyengéden  megérinté  anyánkat,  a  ki 
felkelt,  kezét  megcsókolta  a  halottnak,  mi  ha- 
sonlót akartunk  tenni,  de  atyánk  kezünket  meg- 
fogván, nem  engedte.  Mikor  kivezettek  bennün- 
ket, már  sok  kocsi  állott  az  udvarban,  sok  pap 
a  kapu  alatt.  —  Anyánk  felment  a  lépcsőzeten 
s  atyánk  a  kocsira  tett,  jól  beburkolt  bennün- 
ket. Jakabnak  azt  mondván,  „vigyázzatok ;  még 
ma  mi  is  haza  jövünk." 

Alig  értünk  a  város  végére,  a  harangok 
zúgni  kezdettek,  később  sortüzet,  végre  na- 
gyobb távolban  az  ágyuk  moraját  hallottuk ;  ez 
volt  első  búskomor  napom,  s  a  látottak  mélyen 
vésték  magokat  lelkembe. 

Mi  öregebbek  szüleinknek  kevés  gondot 
szereztünk,  —  de  öcsénk  Lajos  igen  csintalan, 
eleven  vakmerő  fiúcska  volt,  mindig  a  veszélyt 
kereste.  Mészverem,  kut,  istállók  voltak  legked, 
vesebb  tartózkodási   helyei,   —  s  nem  egyszer 

csak  a  gondviselés  mentette  meg ;  de  azért  bár 
mindenki  korholta,  mindenki  szerette,  mert  szive 
arany  volt.  En  jobban  rokonszenveztem  vele, 
mint  bátyámmal,  ki  már  akkor  zárt  elmünek 
mutatkozott  s  magát  nálunk  sokkal  okosabbnak 
tartotta. 

Ha  esténként  anyánk  mesélt,  én  mindig  Obe- 
ront  akartam  hallani,  mert  utánozandó  eszmény- 
képem Hyon  lett,  inig  bátyám  Lafontaine  hő- 
seit  szerette.  En  már  gyermekkoromban  roman- 
tikus, hősies  irányt  vettem,  mig  bátyám  a  hig- 
gadt megfontoló  ész  hatalmának  látszott  hó- 
dolni akarni;  s  bármi  hihetetlennek  látszék  is, 
ezen  mesék  adtak  jellemünknek  irányt  s  jelle- 
münk korunkkal  ezen  irányban  fejlődött,  enge- 
met szivem  ragadott,  bátyámat  az  ész  vezérlé ; 
—  szerettük,  becsültük  egymást,  de  soha  sem 
kerestük,  soha  sem  értettük  egymást  —  csak 
ritkán  voltunk  egy  véleményen. 

így  történt,  hogy  midőn  bátyámat  elvitték 
a  veszprémi  convictusba,  én  nem  nagyon  bú- 
sultam, nekem  nem  hiányzott,  annál  kevésbé, 
mert  eleven,  nyilt  jellemű,  veszélyt  kereső  öcsém 
Lajos  mellém  nőtt,  vele  lovagoltam,  vadásztam 
s  barangoltam  be  a  vidék  regényes  vadonjait. 
Nagyobb  ürt  ütött  családi  életünkbe  Louise  nő- 
véremnek távozása,  mert  ha  nem  sokat  játszot- 

B.  Fiáth  F.  Életem.  2 


—      18     — 

tünk  is  együtt,  irányomban  mindig  jó  és  szives 
volt ;  elvitték  Geramb  bárónő  leány növeldéjébe 
Győrbe.  Emlékezem,  hogy  kimentem  kertjébe, 
árvánhagyott  virágjait  nem  csak  megöntöztem, 
de  a  víz  közé  könyeim  is  vegyültek  ;  —  anyám 
ezen  foglalkozásomban  meglepett,  kebléhez  szo- 
ritott  s  azzal  vigasztalt,  hogy  az  őszre  nekem 
is  el  kell  mennem  iskolába  és  engemet  is  Győrbe 
küld  s  ott  Louiset  minden  vasárnap  fogom 
látni ;  megvigasztalódtam  s  örültem,  hogy  jövő 
őszre  én  is  nagy  fiu  leszek  s  Győrbe  me- 
hetek. 

„Midőn  anyám  megadhatta  minden  kíván- 
ságomat, egy  pohár  víz  eloltotta  minden  szom- 
juságomat.  Be  boldog  voltam  akkor,  —  óh  — 
te  boldog  gyermekkor  !* 

Ily  boldog  gyermekkort  talán  senki  sem 
élvezett,  nagyobb  összhangzat  családi  életben 
tán  sehol  sem  volt.  Mindnyájan  szerettük  egy- 
mást, teljesült  mindenkinek  óhaja  ;  nem  hallot- 
tam soha,  hogy  szüleink  egymás  irányában 
csak  egy  keményebb  szót  is  mondottak  volna, 
sőt  minket  is  gyengéden  jó  tanácscsal,  figyel- 
meztetéssel irányoztak. 

Az  élet  nehéz  küzdelmei  közt  többször 
azon  leérdést  vetettem  fel  magamnak:  jó  volt-e, 
czélszerü  volt-e  ily  módon  nevelni  bennünket 
gyermekeket  ?  —  hisz  az  emberi  élet  nem  bol 
dogság  !  miért  engedték,  —  hogy  gyermek- 
korunkban oly  kimondhatatlan  boldogok  legyünk, 
midőn  erről  le  kell  mondani  —  s  mily  fájdal- 
mas leend  a  megszokott  boldogságot  nélkü- 
lözni ;  ez  pedig  a  legkedvezőbb  esély. 

Nem  vétkes  önzés-e  a  szülők  részéről  gyer- 
mekeik boldogságát  élvezni  akarni? 

Nem  volna  inkább  kötelességük  a  szülők- 
nek edzeni  nélkülözés  által  lelkileg  is  a  gyer- 
meket, hogy  könnyebben  birja,  tűrje  az  élet 
viszontagságait?  s  azon  meggyőződésre  jutot- 
tam, hogy  határozott   „nemmel"   feleljek. 

Mellőzve  azt,  hogy  az  emberiség  nagy  ré- 
sze már  gyermekkorában  elhal,  hogy  gyermek- 
kori éveink,  éltünk  éveinek  nagy  százalékát 
képezik ;  még  azokra  nézve  is,  kiknek  a  gond- 
viselés hosszú,  küzdelemteljes  életet  határozott, 
valóságos  szerencse,  ha  gyermekéveik  boldo- 
gok voltak ;  mert  él  bennük  a  hit,  hogy  itt 
alant  is  létezik  boldogság,  és  e  hit  erőt  s  ru- 
ganyosságot kölcsönöz  leiküknek  a  viszontag- 
ságok leküzdésére ;  a  remény,  hogy  a  már 
megizlelt  boldogságot    ismét    elérhetik   —  nem 

engedi  lelküket  elcsüggedni,  s  nehéz  viszonyok 
közt  a  gyermekkorban  szerzett  boldogság  tő- 
kéjének kamatjaiból  élnek,  melynek  édes  emlé- 
kén órákig  elmerenghetnek ;  s  a  múltban  talál- 
nak vigaszt  a  jelen  nyomorával  szemben. 

Azok,  kik  szerencsés  gyermekkort  éltek, 
jobban  tudnak  szeretni ;  nehéz  viszonyok  közt 
is  megtartják  lelkük  derültségét,  mert  a  hit  ad 
erőt  a  küzdelemre  s  a  remény  sugarát  nem 
engedi  végleg  elhalaványulni,  —  a  küzdelem 
megedzi  lelküket  s  végre  a  telj  esitett  köteles- 
ség tiszta  öntudatában  lelik  fel  lelki  nyugal- 
mukat, mely  a  földi  boldogság  összege !  — 
mig  ellenben  azok,  —  kiknek  kedélyét  már  a  gyer- 
mekszoba nyomora  elhomályosította  annyira, 
hogy  erre,  s  mindarra,  mi  a  gyermekkorral 
összefügg,  csak  fájdalmasan  emlékeznek,  vagy 
ép  vissza  sem  kivannak  emlékezni,  — azon  kor- 
ban veszték  szivük  himporát,  mikor  ezt  növelni 
kellett  volna  a  későbbi  évek  számára;  s  több- 
nyire komor,  öröm  s  vigság  nélküli,  mogorván 
zárkózott  jellemet  öltenek. 

En  áldalak  benneteket  felejth étlen  szüleim 
s  mindazokat  és  mindazt,  ami  boldog  gyer- 
mekkori éveimet  környezte,  mert  éltem  legne- 
hezebb pillanataiban  ha  visszaemlékeztem  reá- 
tok, lelkem  uj  hitre  s  reményre  ébredt! 


2  I 


Megtanultam  gyermekkoromban,  hogy  le- 
het kevéssel,  fényűzés  nélkül  megelégedettnek 
lenni  —  „Natura  paucis  esset  contenta,  nisi 
voluptas  tanti  aestimaretur  ;u  megtanultam,  hogy 
kell  szeretni  a  mieinket  s  az  emberiséget ;  meg- 
tanultam, hogy  életünket  nem  kell  soha  túlbe- 
csülni és  szerfelett  kímélni,  sőt  folytonosan  ed- 
zeni kell  testünket ;  hogy  vagyonunkat  gondo- 
san kell  kezelnünk,  mert  nem  sajátunk,  hanem 
családunké,  a  felesleg  pedig  a  szerencsétlenek- 
és szegényeké,  hogy  legfőbb,  ha  nem  egye- 
düli kincsünk  tiszta  lelkiismeretünk  s  becsüle- 
tünk ;  s  hogy  nincs  oly  csapás,  melynek  súlya 
alól  a  tiszta  öntudat  fel  nem  emelne.  Ezt  mind 
szüleim  szeretete,  gondozása  által  boldogitott 
gyermekkoromban  tanultam  s  hála  az  égnek 
nem  felejtem  soha.  Ezektől  tanultam  csudálni 
a  teremtő  hatalmát  s  szeretni  a  természetet, 
élvezni  szépségeit  s  daczolni  zordonságaival ; 
szóval  egész  éltem  boldogságát  s  mindazt,  mi 
hosszú  életemben  jót  tettem,  szüleimtől  nyert 
szeretettel,  valláserkölcsös  gyermeki  nevelésem- 
nek köszönöm.  S  midőn  szüleim  házát  elha- 
gyám,  anyám  füleimbe  sugá  „fais  que  tu  dois, 
arive  que  pourra,"  én  igy  fordítottam  szabadon 
magyarra  „csak  egy  erény  van,  t.  i.  minden 
kötelességeinknek,  minden    viszonyok    közt  lel- 

kiismeretes  teljesítése;"  szeretett  anyám  igy 
értelmezett  tanácsa  lőn  éltem  irányadó  elve  s 
vezércsillagom. 


Atyám,  bátyám  és  én  elbúcsúztunk  anyánk- 
tól és  testvéremtől,  s  1824-ki  Minden-Szentek 
napját  megelőző  napon  megindultunk  könyes 
szemekkel  Győr  felé.  —  Akkor  még  Győr 
messze  volt  Akától.  Örsig  csak  elértünk  dűlő 
utakon.  Innét  országúton  folytattuk  utazásun- 
kat s  ez  volt  a  baj  ;  —  mert  az  úgyne- 
vezett országút  nem  volt  egyéb ,  mint  két 
egyenes  párhuzamos  árok  közé  szoritott,  a 
kerekek  által  felkavart,  kigödresztett  sárfo- 
lyam ;  —  öreg  este  volt  már,  midőn  szállá- 
sunkra érkeztün  ;  nevelőnk,  tisztelendő  Nóvák 
Antal  Győr  egyházmegyei  áldozár  és  házi  asz- 
szonyunk  szivesen  fogadtak  bennünket. 

Másnap  atyánk  elvitt  a  directorhoz  s  pro- 
fessorokhoz,  a  legrégibb,  legérdemdusabb  szer- 
zetnek voltak  ezek  tagjai ;  méltóságteljes  szí- 
vességgel fogadtak.  Az  én  tanárom  Czuczor 
Gergely  —  a  későbbi  hírneves  költő  és  tudós, 
a    magyar     academiai     szótár    főmunkása,    — 

lön.  —  Az  itt  történtekre  kevesebbet  emléke- 
zem, mint  zsenge  gyermekkoromra ;  emlékezem, 
hogy  nehezemre  esett  a  tanulás,  mert  normális 
iskolát  nem  végezvén,  a  többi  társaim  előny- 
ben voltak  fölöttem,  azon  kivül  szabad  óráim- 
ban, mig  bátyám  játszott,  nekem  zongorázni  s 
ministrálni  kellett  tanulnom  ;  a  zenét  már  ekkor 
igen  kedveltem,  de  más  hangszer  után,  olyan 
után  sóvárogtam,  melyet  kivihetek  magammal 
a  szabadba  —  különösen  fuvolát  kivántam 
volna  tanulni,  de  atyám  nem  engedte,  mert 
mellemet  féltette ;  ministrálni  csakhamar  meg- 
tanultam, az  lett  érte  a  jutalom,  hogy  már  az 
első  rorátéra  51,2  órakor  felkeltett  a  vén  Jakab, 
s  mig  bátyám  édesen  álmodott,  én  a  közel 
fekvő  —  apáczák  templomában  ministráltam 
mindennap  nevelőmnek. 

Emlékezem  még  egy  fájdalmas  pillanatra, 
az  első  szégyenérzet  pillanatára.  Mi  parvisták 
140-en  voltunk,  a  principisták  127-en,  magyar 
nyelven  Czuczor,  az  én  tanárom  cathekisált, 
németül  a  principisták  tanárja  páter  Leander; 
magyarok  annyian  voltunk,  hogy  csak  zsúfolva 
fértünk  a  párvába,  mig  a  németek  igen  kényel- 
mesen voltak  a  principiában. 

A  vallás-tanitás  után  páter  Gergely  igy 
szólt     hozzánk:      „Gyermekek!    mindegyik,    ki 

közületek  németül  ért,  álljon  fel"  —  így  én  is 
jólélekkel  felállottam ;  felirt  bennünket  s  azt 
parancsolta,  hogy  jövő  vasárnap  mi  a  német 
cathechesisba  menjünk  —  ugy  történt.  Leander 
igen  szép  németséggel  adta  elő  Sz.  János  tör- 
ténetét, oly  németséggel,  melyet  én  az  akai 
németség  után  alig  értettem  s  igy,  valószinüleg 
a  tanár  által  is  észrevett  figyelemmel,  hallgat- 
tam, —  egy  félórai  előadás  után  páter  Leander 
reám  néz  s  kérdi,  hogy  hivnak?  mert  még  soha 
sem  látott ;  én  mondottam  nevemet,  kérdé  to- 
vább németül,  eltudnám-e  mondani  azt,  mit 
most  tőle  halottam  ?  —  én  megkisérlettem  s 
elfogulatlanul  beszéltem  azt,  mi  előadásából 
emlékembe  véste  magát.  Igen  nagy  csend  volt 
s  eleintén  jól  ment,  de  mikor  azt  akartam  mon- 
dani, hogy  Sz.  Jánost  börtönbe  vetették,  igy 
fejeztem  ki  magamat:  als  man  den  h.  Johannes 
in  die  „Tömlitz"  geworfen,"  —  az  egész  hall- 
gatóság kaczajra  fakadt,  én  elpirultam  s  sírni 
kezdettem  —  a  szelid  jó  páter  Leander  meg- 
sajnált, leszállt  a  catedráról  s  elibém  állván, 
megsimitá  kezével  fejemet,  megdicsért  és  azt 
monda :  ezen  nincs  s  nem  volt  mit  nevetni, 
mert  vannak  tájak,  hol  Gefángniss  —  helyett 
e  szót  „Tömlitz"  roszul  bár,  de  használják. 
A  gyermekek  nem  nevettek  többé,  az  én    szi- 

vem  sem  sajgott  már,  —  de  hazamentemben 
föltettem  magamban,  hogy  meg  kell  tanulnom 
jól  németül.  Később  1833.  és  34-ben  nagy  ba- 
rátságban éltem  Leander  tanár  úrral,  ki  igen 
szép  tenor  hanggal  birt,  sígy  agyőri  cathedralis 
templomban  Richter  karnagy  vezénylete  alatt 
s  ennek  felhivására  sokszor  énekeltünk  együtt. 
Emlékezem,  hogy  reggel  télen  rántott  le- 
vest egy  zsemlével,  délben  három  tál  ételt,  — 
uzsonnára  gyümölcsöt,  estére  két  tál  ételt  kap- 
tunk ;  a  szobákat  csak  egyszer  fűtötték  napjá- 
ban, tisztogatás  után ;  csak  két  pár  csizmánk ; 
egy  mindennapi,  egy  vasárnapi  öltözetünk  volt, 
felöltő  —  „Oberrock"  nem  létezett;  reggel  fel- 
húztuk csizmáinkat  s  est  előtt  bárhogy  átázott 
is,  soha  sem  vetettük  le.  Minden  második  va- 
sárnap báró  Gerámbné  növeldéjében  megláto- 
gattuk Louise  nővérünket.  Madame  Drescher 
tanitván  minket  is  tánczolni,  minden  hóban  ott 
a  kis  leánykákkal  együtt  tánczoltunk.  —  Mu- 
latságunk télen  csúszkálás  volt  —  korcsolyát 
nem  ismertünk,  —  tavaszszal  labdázás,  mind- 
kettőben csakhamar  kitűntem ;  —  nem  ugy  a 
tanulásban  —  s  ámbár  correpetáltam,  első  év- 
ben mégis  csak  az  eminensek  közepéig  jutot- 
tam. —  Nevelőnk  nem  sokat  gondolt  velünk, 
mert  asztalunkhoz   ültetett,   hogy   tanuljuk  lecz- 

kénket  s  ő  elment.  Bátyámmal  nem  tudtam 
játszani,  mert  ő  négy  évvel  öregebb  volt  ná- 
lam, ő  már  rhetor  volt,  én  pedig  csak  par- 
vista ;  korunknál  fogva  is  más  volt  irányunk, 
hajlamunk,  örömünk  s  aggályunk.  —  Szeren- 
csémre öcsémet  Lajost  szüleink  a  nyár  köze- 
pén 1824-ben  behozták  szinte  Győrbe,  ö  csak 
6V2  éves  volt  s  a  második  normál  iskolába  ad- 
ták;  mert  annyira  eleven,  csintalan,  meggon- 
dolatlan fiúcska  volt,  hogy  otthon  nem  birtak 
véle ;  ő  vele  inkább  rokonszenveztem ;  eleintén 
mintegy  mentorává  lettem,  de  befolyásain  reá 
nem  sokáig  tartott ;  a  mint  bátyám  túlságosan 
komoly  és  nehézkes  volt,  ugy  emez  mindig 
túlságosan  élénk,  mindig  a  tiltottat  vagy  a  le- 
hetetlent akarta ;  —  én  voltam  köztük  a  „just 
millieu" ;  ez  lehet  helyes  „álláspont",  de  mint 
későbbi  életemben  is  tapasztaltam,  kellemetlen 
helyzet. 

Vacatióra  augusztus  végén  haza  vittek 
Akára,  ott  nem  tanultunk,  szabadon  éltünk  is- 
mét mint  a  madarak,  vadásztunk,  lovagoltunk 
s  kis  nővéreinkkel  mulattunk. 

Elsülve,  de  megizmosodva  tértünk  vissza 
Győrbe,  de  már  nem  saját  háztartásunkkal,  — 
valami  Landthaller  nevű  családhoz  adtak,  hol  4 
szobánk  s  teljes  ellátásunk  volt.   Mindegyikünkért 

atyánk    750   váltó    forintot  fizetett,    pedig    ugy 
voltunk    mindennel  ellátva  mint  otthon. 

Nóvák  nevelőnk  a  vacatió  alatt  káplánná 
lett  s  mellénk  Körmendy  Sándor  jött,  zala- 
megyei nemes  kisbirtokosnak  szorgalmas,  lel- 
kiismeretes, jó  szivü,  de  erélyes  fia,  ő  másod- 
éves jogász  s  ámbár  elég  szigorú  volt,  mégis 
igen  szerettem.  O  tanított  arra,  hogy  kell  ta- 
nulni s  ez  évben  már  előbbre  jutottam  az  emi- 
nensek közt,  —  atyáin  megengedte,  hogy  zon- 
gora helyett  „Csákánt"  tanuljak  játszani,  s 
minthogy  jó  hangom  volt,  énekelni  is  tanul- 
tam ;  mindkettőt  egy  becsületes  német  embertől 
Prux-tól,  ki  flautistája  s  tenoristája  volt  a  ca- 
thedralisnak.  Szenvedélyem  évről  évre  nőtt,  — 
s  az  élet  minden  örömei  közt,  a  zene  szerezte 
örömök  voltak  a  legélvezetesebbek ;  nem  unat- 
koztam életemben  soha  —  mert  fuvolámban 
mindig  szórakozást  s  gyönyört  találtam.  A  má- 
sodik deák  iskolában  tanárom  ismét  Czuczor 
Gergely  lett ;  a  harmadikban  Vaszari  Egyed,  ki 
még  most  is  él,  a  negyedikben  pedig  Hideghéti 
Bonaventura;  mind  kitűnően  mívelt,  nemesen  gon- 
dolkodó, az  ifjúságot  szerető  egyének ;  mint 
syntaxistá  már  igen  szépen  fújtam  a  csákánt 
—  és  az  éneklésben  is  eltaláltam  a  hangje- 
gyeket ;     francziául  az     öreg    Angelis    tanitott 

bennünket.     Mindig    egészségesek    és  derültek 
voltunk. 

Atyánk  meglátogatott  bennünket.  En  a 
folyosón  találkoztam  vele  ;  fátyolos  cilinder 
kalapot  viselt  s  szőrkelméből  volt  készitve 
fekete  ruhája  ;  akkor  tűnt  fel  először  né- 
kem, mily  szép,  nemes  kifej ezésü  alak  volt. 
Nagy-atyánk  Fiáth  Lázár  halt  meg ;  csak 
keveset  láttuk,  de  még  most  is  emlékezem  reá : 
mindig  arany  zsinorozott  magyar  ruhában  járt, 
melyet  felvett  Szentgyörgy  napján  Fejérvárott 
s  levetett  s  elajándékozott  egy  év  múlva  — 
a  mikor  ismét  ujat  vett.  Jó  öreg  ur  volt,  Abán 
lakott  Fejér  vármegyében,  s  a  hét  éves  porosz 
háborúban  már  katona-tiszti  rangot  viselt;  szépen 
poroszosán  beszélt  németül,  fényt  nem  űzött,  de  jó 
asztalt  tartott.  Laufenbachnak  hivták  az  akkori 
abai  öreg  plébánost  ;  a  plébánia  közel  feküdt 
nagyatyám  házához,  a  plébános  mindig  nagy- 
atyámnál volt,  ott  étkezett,  mise  után  megjött, 
délután  hazanézett,  s  ha  nem  volt  hivatalos 
teendője,  ismét  megjelent  —  nagyatyám  sze- 
rette s  becsülte,  mert  ritka  miveltségü,  jó  szivü 
lelkész  volt,  nem  tudott  nála  nélkül  meglenni. 
Az  akkori  fej  érvári  püspök  Kopácsy,  fej  ér- 
vári kanonokká  akarta  tenni,  de  nagyatyám 
kártalanította,  csakhogy  megtarthassa.   —  Em- 

lékezem,  hogy  nagyatyámnak  volt  talán  ioo 
órája  egy  kerek  asztalon,  melyeket  sajátkezü- 
leg  felhuzogatott  s  mindennap  összeigazitott. 
Egyszer  valamennyit  ellopták,  a  mit  nagyon  fájlalt, 
és  sokáig,  haláláig  nem  birt  elfelejteni.  E  buslako- 
dása  meg  foghatatlan  maradt  előttem,  hisz  gazdag 
ember  volt,  hozathatott  volna  magának  ismét 
órákat,  de  nem  tette.  Atyánk,  fájdalmában  nem 
igen  osztoztunk ;  s  azon  kijelentésének,  hogy 
már  egész  családunk  Abán  van,  és  mi  is  oda 
megyünk  vacatióra,  igen  örültünk.  Atyám,  mint 
legöregebb  testvér  átvette  az  egész  vagyon  keze- 
lését, és  így  mi  az  osztály  befejeztéig  vagy  3  évig 
ott  laktunk,  nagyatyánk  házában,  s  ott  töltöttük 
a  vacatiót,  —  és  milyen  vacatiót !  egészen  uj 
világ  nyílott  meg  előttünk.  Házunk  mindig 
tele  volt,  nagybátyám  János,  György,  Péter 
ott  időztek  hetekig  családostul,  ezeknek  gyer- 
mekeivel, kik  velünk  voltak  egy  korban,  élvez- 
tük a  rónaföld  gyönyöreit,  agarásztunk,  va- 
dásztunk vízi  vadra,  mely  akkor  még  a  Sárré- 
tiben és  kajtori  tóban  igen  sok  volt ;  eleintén 
az  azon  vidékbeli  urak  kinevettek  bennünket, 
mert  sokat  hibáztunk,  mondván  —  „nem  őz 
vagy  szarvas  ám  ez  öcsém"  —  de  október  vé- 
gén már  mi  nevettük  őket,  mert  megtanultuk, 
hogy  kell  lőni  a  repülő  vadat  is. 

A  többi  közbirtokos  urak  szívesek  voltak 
irányunkban,  az  öreg  tiszteletre  méltó  patriar- 
cha  Szűcs  Sándor  —  az  életvidor  vállalkozó 
Szűcs  Gedeon,  s  Hajós  urak  megtettek  mindent 
kedvünkért  s  jók  és  szívesek  maradtak  irá- 
nyunkban az  egész  életen  keresztül.  A  lángi 
gróf  Zichy  család  szinte  mint  rokonokat  foga- 
dott bennünket  —  s  eljártunk  sárosdi  özvegy 
Eszterházynéhoz,  ki  szinte  vadászott.  —  Bárán- 
dot  báró  Splényi  birta,  ki  eljött  hozzánk  vadászni 
s  meghívott  Bárándra,  —  lovaink,  puskáink 
jók  voltak  s  így  vígan  töltöttük  az  itt  s  így 
átélt  szünidőnket. 

Bátyámat  atyám  philosophiára  Pestre  vitte, 
én  és  öcsém  ismét  Győrbe  mentünk  Körmendy 
prefectusunkkal.  Most  már  könnyen  és  szívesen 
tanultam  —  szabad  óráimban  gyönyört  találtam 
az  olvasmányokban  s  a  zenében  —  ug}~>  hogy 
Hideghéti  meg  volt  vélem  elégedve  s  szeretett ; 
de  Lajos  öcsémmel  sok  baja  volt  professorá- 
nak,  ugy  látszott,  hogy  élénksége  s  meggondolat- 
lansága vele  nő.  Ámbár  a  legnyíltabb  jellem- 
mel s  kimondhatlan  jó  szívvel  bírt,  mégis  oly 
rósz  hírben  állott,  hogy  azért  is  büntették,  mit 
nem  ő  követett  el.  —  Csákánomat  fuvolával 
cseréltem  fel  —  de  énekelnem  nem  volt  sza- 
bad, mert  hangom  változott,   e  helyett  rajzolni 


tanítottak,  a  mire  semmi  képességgel  nem  bír- 
tam. Frühmannak  hivták  a  becsületes  rajzta 
nárt,  ki  félévi  fáradság  után  igy  szólt  hozzám  : 
„Spielen  Sie  Ilire  Flöthe,  zum  Zeichnen  habén 
Sie  kein  Talent*  én  elfogadtam  tanácsát,  nem 
rajzoltam,  de  annál  többet  fuvoláztam ;  ha  lecz- 
kémet,  mint  rendesen  hamar  megtanultam,  Kör- 
mendy  magyar  olvasmányt  adott ;  akkor  a  nem- 
zeti irodalom  gyermekkorát  élte  még,  s  egy 
óráig  mindennap  rendesen  lefekvés  után  az 
ágyban  olvastam.  Körmendy  is  igy  tett  s  ha 
ő  eloltotta  gyertyáját,  nekem  is  el  kellett  ol- 
tanom, de  e  csekély  idő  is  elég  volt  arra,  hogy 
az  akkori  szépirodalmi  termékeket  csaknem  mind 
megismerhettem,  s  ugy  megszoktam  az  ágybani 
olvasást,  hogy  55  éves  koromig  sohasem  mu- 
lasztottam el,  —  ekkor  is  csak  orvosom  figyel- 
meztetése folytán  hagytam  abban.  —  Testgya- 
korlatról akkor,  oly  értelemben,  mint  most,  ne- 
künk fogalmunk  sem  volt,  de  kifejlődött  testi 
erőnk  s  ügyességünk  futás,  birkózás,  dobás, 
amászás,  úszás  s  ugrás  által. 

1829-ik  esztendőben  atyám  ugy  vélekedett, 
hogy  nekem  14-ik  életévemben  nem  kell  már 
nevelő,  —  Székesfejérvárra  adott  rhetoricába 
Orsonics  senator  családjához. 

Volt  jó  nagy  világos  szobám  az  udvarra, 
jó  kosztom  stb.  1000  váltóforintért.  Tanárom 
Szegh  Pál  a  cisterci  rendből  —  később  tábori 
pap  volt;  nagy  különbség  volt  közte  s  eddigi 
tanáraim  közt.  Alig  ezek  szelid,  jószivü,  a  gyer- 
mekeket szerető,  elnéző  s  általunk  tisztelt  egyé- 
niségek voltak,  Szegh  Pált  szenvedélyes,  kímé- 
letlen, szeszélyes  egyéniségnek  ismertük,  nem 
szerettük,  de  féltünk  tőle  ;  —  inkább  lehetett 
volna  jó  huszárkáplár,  de  sihedereket  nevelni  s 
tanitani  nem  tudott. 

E  közben  felébredt  bennem  az  ambitio, 
Molnár  József,  ki  később  agyonlőtte  magát  a 
forradalomban,  —  Tichi, .  kit  sohasem  láttam  az- 
óta, —  Zalay,  kit  később  mint  helytartósági 
tanácsos  az  ercsi  plébániára  segitettem,  —  vol- 
tak vetélytársaim,  —  de  Molnárral  nem  mérkőz- 
hettünk, kitűnő  áldott  tehetséggel  birt;  —  sok 
jó  órát  töltöttem  Horhy-éknál  és  egy  tisztelet- 
reméltó polgári  jómódú  házban  Réh-éknél,  Horhy 
Antal  és  Réh  János  iskolatársaim  voltak  s  ezek- 
kel ki-kirándultam  Akára  vagy  Abára. 

Benső  barátságunk  nem    változott;    Réh  a 

forradalom  után  Garibaldinál  szolgált,  betegen  jött 
haza  s  korán  elhalt,    —  Horhy  buskomorrá  lön. 

Gróf  Batthyány  László  is  egy  osztályban 
volt  velünk,  de  keveset  láttuk,  mert  privátim 
tanult  Polgáraiban,  a  vizsgálatokra  azonban  be- 
jött. Akkor  megszerettük  egymást ,  becsületes, 
nemes  érzésű,  minden  viszonyok  közt  hü  barátom 
maradt ;  sok  jó  napokat  töltöttem  később  társasá- 
gában, nagy  uri  házában  és  családi  körében ; 
baráti  érzésünk  kölcsönös,  félszázados,  rokon- 
szenvünk sohasem  hanyatlott.  Iskolatársam  volt 
Leipczinger  is,  ki  már  akkor  szelid  természetű, 
szép  tehetségű  jó  íiu  volt,  később  Rónai  név 
alatt  kitűnt,  s  most  czimzetes  püspök  s  Valéria 
ő  fenségének  a  magyar  irodalomban  s  ha  jól 
tudom,  a  magyar  történelemben  tanárja  és  po- 
zsonyi nagyprépost. 

Anyámtól  tanultam,  hogy  nincs  becstele- 
nitőbb  a  hazugságnál ;  hogy  becstelenitő  oly 
tett,  mely  tiltva  van ;  s  hogy  az  adott  szót 
szentnek,  sérthetlennek  kell  tartani. 

A  kisbéri  erdő  egész  hosszában  érinté  az 
akai  erdőt,  fivéreim  olykor  bementek  a  kisbéri 
tilosba,  őz  vagy  szarvas  után,  én  is  bementem 
velük  egyszer,  de  oly  kellemetlen  érzést  oko- 
zott a  tudat,  miszerint  tilosban  járok,  hogy  töb- 
bet sohasem  mentem. 

B.  Fiáth  F.  Életem.  3 

Poésisban  Vagovics  cistercita  volt  taná- 
rom. Becsületes,  szelid,  jó  tót  ember  volt,  s  diá- 
kul  igen  szépen  verselt.  En  nagy  kegyelmében 
álltam  s  a  mikor  csak  lehetett,  eljött  vélem 
Akára  vadászni. 

Karácsonyi  ünnepekre  két  napra  haza  men- 
tem, de  ezek  szomorú  ünnepek  voltak ;  szere- 
tett 10  éves  Teréz  húgom  temetésére  érkeztem. 
Oly  zordon  idő  volt,  hogy  a  családból  csak  én 
magam  kisértem  a  temetőbe. 

Május  hóban  1830-ban  egy  csütörtöki  nap 
séta  közben  az  égett  város  hidjánál  találkoz- 
tam Csörgey  mérnökkel,  ki  családi  osztályunk- 
ban működött;  midőn  mellettem  elhajtatott,  én 
köszöntem,  ő  megállitá  kocsiját  s  oda  intett; 
„nem  tudom  megmondjam-e  önnek,  vagy  meg 
ne  mondjam"  —  itt  megállt  s  gondolkozott,  — 
mit  mérnök  ur?  „ön  okos  íiu,  hát  megmondom, 
hogy  ő  méltósága,  édes  atyja  igen  nagy  beteg, 
talán  eddig  meg  is  halt." 

A  kék  égből  hullott  reám  a  megsemmisítő 
villám  !  a  kocsi  már  rég  elrobogott,  én  ott  ál- 
lottam a  mostani  Vörösmarty-tér  déli  végén 
mozdulatlanul.  Nem  éreztem  mást,  mint  iszo- 
nyú fájdalmat  szívemben,  nem  sírtam,  de  meg- 
indultam Aba  felé.  Csak  az  égett  város  alsó  vé- 
gén gondoltam   meg,   hogy  gyalog  igen  messze 

van  Aba  s  hogy  bármily  sebesen  menjek  is, 
4  óráig  betart.  Betértem  tehát  az  első  földmives 
házába,  melynek  tulajdonosa  azonnal  befoga- 
tott számomra. 

io  perez  után  már  egy  jó  szalma  üléses 
paraszt-kocsin  Aba  felé  haladtam;  mit  és  miről 
gondolkoztam  az  utón,  nem  emlékszem,  csak 
azt  tudom,  hogy  gyönyörű  csendes,  verőfényes 
tavaszi  idő  volt  s  hogy  a  búza  már  oly  ma- 
gasra nőtt,  hogy  a  beleszállott  varjut  már  nem 
lehetett  a  kocsiról  látni ;  délfelé  volt  mikor 
megérkeztem.  Atyám  lakosztályába  szaladtam  s 
itt  találtam  anyámat,  a  mint  egy  kis  gépben 
főzött  valamit.  Megjelenésemen  nagyon  csodál- 
kozott s  megcsókolt  szótalan.  Hogy  van  papám? 
—  kérdeztem  németül,  mire  ő  a  mellékszoba  be- 
tett  ajtajára  mutatott  s  ujját  szájára  helyhezé.  En 
az  ajtóhoz  közeledtem  s  hallottam  a  lángi  apát 
Yagner  főtisztelendő  urnák  hangját,  ki  diákul 
imádkozott  s  ha  megállt,  atyám  hangját  s  e 
szót  halottam;  „ultro/'  Félóra  múlva  Yagner 
kijött,  anyám  kérdőleg  nézett  reá  s  ez  azt 
mondotta  „Er  schlummert'*  de  én  ekkor  már  a 
félig  nyitott  ajtón  besiklottam,  s  atyám  kezeit 
megcsókoltam ;  ő  felnyitá  jóságos  szemeit,  reám 
nézett  s  mintha  magához  akart  volna  szoritani, 
emelte  elgyengült  karjait  s  alig  érezhető  gyenge 

hangon  szólt  „köszönöm  fiam!"  Bennem  már 
akkor  azon  remény,  sőt  meggyőződés  ébredt, 
hogy  nem  fog  meghalni.  —  Sokáig,  igen  so- 
káig nehéz,  súlyos  beteg  volt,  de  egy  év  alatt 
ismét  helyre  állott  egészsége. 

Egész  életemben  boldogitott  annak  emléke, 
hogy  atyám  megjelenésemnek  annyira  örült. 

Oh  gyermekek !  ha  tudnátok  mily  szeren- 
cse szerető  szülőkkel  birni,  —  mily  boldogitó 
azon  öntudat,  hogy  iparkodtunk  a  szülői  sze- 
retetet kiérdemelni,  —  nem  volna  annyi  zilált 
családi  viszony. 

A  vacatióra  még  Abára  mentünk,  megjött 
János  bátyám  Pestről,  Lajos  öcsém  Győrből  s 
elhozta  magával  Láng  Ignácz  kitűnő  fiatal  ne- 
velőjét, ki  mindenben  ügyes,  szép,  tanult,  elő- 
zékeny fiatal  ember  volt.  Szívesen  társalogtam 
véle  s  ő  szivesen  tanitott  s  világositott  fel ; 
később  hites  ügyvéd  s  végre  pesti  főkapitány 
lőn,  —  a  forradalom  után  ő  is  agyonlőtte  ma- 
gát !  nem  tudom  okát,  nem  az  indokokat  me- 
lyek folytán  Láng  és  Molnár  öngyilkosokká 
lettek,  mert  ők  voltak  a  legélesebb  eszű,  éles 
itélő  tehetséggel,  kitűnő  emlékezettel  s  magas 
erkölcsi  érzettel  biró,  testileg  is  egészséges 
fiatal  emberek,  kikkel  az  életben  találkoztam, 
s  igy  nem    kélhetem    meg    borzasztó    tettüket, 

de  szívből  sajnálom  korai  halálukat,  mert  a  tu- 
dománynak, a  hazának  s  az  emberiségnek  nagy 
szolgálatokat  tenni  voltak  hivatva. 

Abán  voltunk  Sz.  Mihály ig,  ekkor  tájban 
az  osztály  atyám  testvérei  közt  megtörtént  s 
mi  az  egész  családdal  ismét  visszamentünk 
Akára ;  atyánk  veszélyen  kivül  lábbadozó  volt, 
de  annyira  elgyengült,  hogy  járni  nem  birt. 

Gond  nélküli,  vig,  élvezetteljes  napokat 
éltünk  itt,  serdülő  nővéreim  minden  egyes  fát, 
minden  egyes  virágot  megcsókoltak,  örültek 
hogy  ismét  „itthon"  lehettek;  mi  fiuk  pedig  a 
legjobb  egyetértésben  hajszoltuk  a  nagy  vadat, 
Bakony  és  a  Vértes  bérczein. 

A  Bakony  körülöttünk  szabad  vadászhely 
volt,  éltünk  nemesi  állapotunk  jogával  s  ott 
ütöttünk  tanyát,  a  hol  czélszerünek  Ítéltük,  — 
a  moóri  uradalom  30,000  hold  erdeje  osztatlan 
állapotban  lévén,  ámbár  anyánkat  csak  1/3o-ad 
része  illette,  az  egész  uradalomban,  szabadon 
vadászhattunk,  igaz,  hogy  Lambergék  s  déd- 
es nagy-bátyáink  Luzenskyék  zokon  vették, 
de  atyám  azt  felelte  neheztelésükre,  hogy  a 
„vadban  nincs  proportió."  —  Ha  szép  éj  volt, 
mindig  az  erdőben  háltunk,  kirándulásainknál 
mindig  a  jó  öreg  Jakab  volt  kísérőnk,    tanács- 

adónk,     szakácsunk    s    felügyelőnk     egy     sze- 
mélyben. 

November  elején  bátyám  Győrbe  ment 
juristának,  öcsém  rhetorikába  Székesfejérvárra, 
engemet  pedig  szüleim  otthon  tartottak ;  akkor 
nem  értettem  miért?  —  most  gyanítom,  hogy 
bátyámnak  Pesten  töltött  bölcsészeti  éveinek 
eredményével  atyám  nem  volt  megelégedve  s 
engemet,  kit  sokkal  élénkebbnek,  minden  be- 
nyomásra sokkal  fogékonyabbnak  ismert,  nem 
akart  a  nagy  város  veszélyeinek  kitenni,  annál 
kevésbé,  mert  fiatalabb  voltam  egy  évvel,  mint 
bátyám  akkor,  midőn  philosophiára  Pestre  ment. 

Hetyeynek  hivták  nevelőmet,  ki  philoso- 
phiára Akán  privátim  tanított ;  a  theologiát  el- 
végezte, a  plilosophiából  a  doctoratust  letette  — 
de  nem  érezvén  hivatást  a  lelkészi  pályára,  a 
jogira  lépett,  a  jogi  éveket  kitünőleg  végezte 
s  ez  időszerint  juratus  és  cinicus  szoba-tudós- 
nak mondhatnám. 

Nekem  nehezemre  esett,  hogy  fivéremtől 
elválva  Akán  kellett  maradnom,  mert  élénk 
képzelődő  tehetségem  sok  örömmel  s  gyönyör- 
rel kecsegtetett  Pesten ;  —  most  elismerem 
atyám  bölcseségét ;  azon  korban  egy  még  gyer- 
mekembert, ki  eddig  mindig  szülei  szeme  s 
felügyelete  alatt  növekedett,  felügyelet  s  jó  ba- 

rát  nélkül  Pestre  küldeni  —  ha  a  fiu  koro- 
sabb s  ha  higgadtabb  is  mint  én  voltam,  min- 
dig erkölcsi  vagy  egészségi  veszélylyel  jár. 

Atyám  otthon  minden  kívánságomat  telje- 
sité ;  két  paripát  tartott,  az  öreg  Jakab  kisért 
lóháton,  vagy  vadászatra ;  Louise  néném  mint 
szép  mívelt  hölgy,  megjött  a  nevelésből,  Böske 
és  Mária  felserdültek,  ezeknek  otthon  Cristián 
Julié  lett  nevelöjök  —  áldott  jö  teremtés  s  most 
is  nálunk  él.  A  kis  tisztartói  lakás  szűk  volt, 
engemet  s  nevelőmet  egy  mellékházba  helyez- 
tek s  atyám  felépité  uj  lakását,  kapcsolat- 
ban a  régivel ;  nem  volt  ugyan  semmi  archi- 
tectonicus  összhangzat,  de  meg  volt  a  kívána- 
tos kényelem.  Szép  eleven,  kellemetes  néném 
kedvéért  sok  vendég  jeirt  házunkhoz,  volt  zon- 
goramester és  énekmester,  amazt  Csephnek  ezt 
Havlicseknek  hivták ;  a  családi  kör  egész  uj 
irányt  adott  lelkemnek,  —  sokat  az  igaz,  a 
philosophiából  nem  tanultam,  de  megtanultam 
a  nyelveket,  szépen  énekeltem  s  igen  correct, 
sőt  szerénytelenség  nélkül  állíthatom,  meste- 
rileg  fuvoláztam,  minden  nap  egy  órát  énekel- 
tem s  vacsora  után,  zongora-kisérettel,  a  leg- 
nehezebb duettokat  primavista  eljátszottam. 

Eljöttek  hozzánk  a  Moóron  állomásozó  olasz 
Alberti,  később  Kresz-tisztek,  s  magukhoz  kér- 

tek,  ha  valami  tréfa  volt  Moóron  Lambergéknél. 
Főbiránk  Késmárky  Gábor,  atyámnak  gyermek- 
kori meghitt  barátja  sokat  időzött  nálunk  s 
Szabadhegyi  Antal  volt  esküdtje  —  mig  én 
Gábor  bátyámmal,  ki  szenvedélyes  vadász  volt, 
a  szarvasokat  hajhásztam,  —  a  hölgyeket  ipar- 
kodott mulattatni ;  hozzánk  jártak  Anyósék, 
itt  ismerkedtem  meg  Rosos  Pistával,  ki  már 
akkor  nagy  reményekre  jogosító,  mívelt,  élénk 
aljegyzője  volt  a  megyének.  Ezen  férfias,  lova- 
gias, vállalkozó,  nemes  modorú,  szép  külsejű, 
bátor,  erős  férfiú  szivemet  pár  nap  alatt  s  minden 
baráti  érzeteimet  sajátjának  mondhatta.  Később 
együtt  szolgáltunk,  barátságunk  benső  rokon- 
szenves, tiszteleten  alapuló  viszonynyá  nőtt ; 
férfi  korunkban  nagy  szolgálatokat  tettünk  egy- 
másnak kölcsönösen  s  legnevezetesebb  az,  hogy 
ámbár  mindketten  cholericus  véralkattal  s  nagy 
érzékenységgel  birtunk,  ámbár  ő  csaknem  min- 
denkivel —  ha  rövid  időre  is  —  de  öszze- 
zörrent,  köztünk  a  barátság  s  rokonszenv  jó 
lélekkel  állíthatom,  éltem  minden  perczében 
csak  nőtt  s  erősbült. 

Ciulinek  hivtak  egy  olasz  főhadnagyot, 
ki  Suuron  feküdt  s  minden  nap  átlovagolt  hoz- 
zánk délre.  Tőle  tanultam  az  olasz  nyelvet, 
nénémnek  sok  éven    keresztül  udvarolt.    Mind- 

ezek  igen  barátságosak  voltak  irányomban. 
A   „gyermekből   legény  lett." 


Megszűntem  szenvedélyes  vadász  lenni  — 
s  nagyon  örültem,  hogy  sok  másban  is  él- 
vezetetet találtam,  —  mert  minden  korlátlan 
szenvedély  káros,  a  féktelen  vadászszenvedély 
•csakúgy  kárunkra  van  fejlődésünkben,  mint  a 
kaland,  vagy  kártya,  vagy  iszákosság  szen- 
vedélye. 

Szerettem  vadászni,  de  már  nem  értem 
reá,  csak  csütörtökön  s  vasárnap  délután,  mert 
elkisértem  anyámat  és  nénémet  bálokba  —  s 
ilyenkor  kettős  szorgalommal  kellett  pótolni  a 
mulasztást. 

Húsvétra  s  Szt.  István  napjára  elmentem 
Hetyeyvel  Pestre  vizsgálatra,  ott  voltunk  10 
— 12  nap,  vizsgálataimat  letéve,  ismét  haza 
tértünk  s  mindig  örültem,  mert  Pest  még  nem 
nyújtott  mulatságot.  Megjegyzem  itt,  hogy  egy 
forint  váltóért  —  24  krajczár  ezüstben  —  jó 
három  tál  ételt  kaptunk  Pesten. 

Haza  érve,    két  hétig    szabad    időm    volt, 

de  már  nem  vadásztam  mindig,  inkább  olvas- 
tam, vagy  nővéreimmel  társalogtam ;  az  estét, 
mert  atyám  így  szerette,  mindig  zenével  töl- 
töttük. 

Az  ur  megáldott  igen  derült  kedélylyel,  én 
voltam  a  vigak  között  mindig  a  legvigabb  s  a 
természet  ezen  adománya  lön  éltem  boldogsá- 
gának egyik  forrása.  Nem  gyermeki  nevelé- 
semnek, nem  az  ott  szivembe  plántált,  „hit, 
reménv  s  szeretet"  vallásos  érzetének  köszön- 
hetem-e  ezt  is?  bármint  sújtott  is  a  sors,  bár- 
mennyire fájt  is  bármi,  —  levertségem  csak 
órákig  tartott ;  mert  hiszek  a  Mindenható  irgal- 
mában ;  mert  biztosan  reménylem,  hogy  az  igaz, 
jó,  nemes,  győzni  fog,  —  mert  szeretem  az 
egész  emberiséget ;  édes  Atyám !  ez  legérté- 
kesebb örökséged !  tőled  tanultam  ezt  s  halá- 
lod órájában  győződtem  meg,  hogy  az  ut,  me- 
lyen te  jártál,  biztosabb  minden  félszeg  philo- 
sophiánál,  a  tőled  tanult  elvek  erőt,  ruganyos- 
ságot kölcsönöznek  ádáz,  mostoha  viszonyok 
közt  s  mérsékletet  a  szerencse  kétes  mosolyai- 
val szemben ;  élted  utolsó  perczéről  elmond- 
hatom   „sic  moritur  justus!" 

Ha  gond,  csapás,  baj  ért  később  izgalmas 
életemben,  pár  óráig  lelkem  minden  erejét  ösz- 
szeszedtem  annak  kikutatására  s  a  megítélésre, 

lehet-e  segíteni?  ha  azon  meggyőződésre  ju- 
tottam, hogy  lehet,  megszűnt  aggályom,  mert 
minden  tehetségem  és  tevékenységem  a  kitű- 
zött czél  felé  irányult,  —  ellenben  ha  belátám, 
hogy  tehetségem  keretén  kivül  esik  s  nem  se- 
gíthetek, keresztény  megadással  megnyugod- 
tam az  Isteni  gondviselésben.  Atyámtól  hallot- 
tam először:  „Glücklich  ist,  der  vergisst,  wass 
nicht  mehr  zu  ándern  ist." 

Sajnállak  benneteket  félszeg  philosophusok 
és  nihilisták !  elutasítjátok  magatoktól  az  egye- 
düli kalauzt,  az  egyedüli  delejtüt,  mely  bizto- 
san vezet  az  élet  tövises,  örvényes  pályáján ; 
s  mit  cseréltek  érte?  szivet  lelket  kinzó  kételyt 
vagy  kétes  értékű  hírnevet ! 

Deczember  5-én  Borbála  névnapi  ünnepé- 
lyek után  megkezdődtek  Moóron  a  nagy  vadá- 
szatok, melyekre  eddig  soha  sem  hívtak  meg ; 
megjött  a  posta,  egy  kis  levélkét  hozván  atyám- 
nak czimezve,  melyben  déd-bátyám  arra  kéri 
őt,  hogy  miután  tudja,  miszerint  engemet  a  va- 
dászat mulattat,  küldjön  be  holnap  estére  Moórra, 
szívesen  fog  látni,  s  a  nagy  vadászatokban 
részt  vehetek. 

Atyám  megengedte,  nagy  volt  örömem ; 
délután  felkészültünk  s  az  öreg  Jakab  kísére- 
tében beszánkáztam    Moórra.    —    Volt    egy   jó 

hü  kutyám,  Mentor,  ez  mindig  velem  volt,  szo- 
bámban aludt,  s  ha  nagy  vadra  mentem  is  va- 
dászni, velem  vittem,  mert  zavart  soha  sem 
okozott,  sokszor  pedig  nagy  segítségemre  volt, 
a  meglőtt  vadat  megfogta,  vagy  megállította, 
vagy  a  véres  nyomon  utána  vezetett.  Mielőtt 
kocsira  ültünk,  szobámba  bezártam ;  5  óra  után 
már  sötéttel  érkeztünk  Moórra,  engem  felvezet- 
tek Antal  nagybátyámhoz,  ki  átvezetett  nejéhez 
Tante  Nánihoz,  ott  volt  Tante  Judithe,  Tante 
Bettv  s  eev  olasz  főtiszt  Foscolo,  kit  akkor 
láttam  először,  később  megismerkedtem  vele, 
mert  éveken  át  hozzánk  is  kijárt.  —  Uzsonna 
után  ezt  felkérték  a  hölgyek,  nogy  énekel- 
jen, Tante  Betty  zongorán  kisérte,  kellemetlen 
volt  hangja,  de  a  mély  hangok  ritka  teljeség- 
gel birtak ;  utána  engemet  kértek  fel,  s  igy  fel- 
váltva énekeltünk,  többnyire  olasz  dalmüvekből 
hangunkhoz  mért  dallamokat. 

Foscolo  mé£  nem  hallott  magfvar  dalt,  s 
így  nagyon  kért,  hogy  énekeljek  magyarul; 
engedtem  kérésének  s  a  nyilvánult  közkívá- 
natnak, leültem  a  zongorához  és  énekeltem : 
„Ha  nap  felkel  minden  éled,  minden  fű- 
szál felvirul"  —  ezt  jó,  szeretett  nagynéném- 
től  Klárától  tanultam,  saját  hangom  terjéhez 
idomítva,  igen  szerettem  énekelni ;  Tante  Klára, 

később  gróf  Stahrenbergné,  gyönyörű  sopran 
hanggal  s  iskolával  birt,  sok  éven  át  Bécsben 
a  legjobb  dilettansnőnek  s  a  zenében  tekintély- 
nekismerte a  társaság.  Ezen  igazi  „Ceur  d'Ange" 
még  pár  évvel  ezelőtt  igen  szépen  énekelt, 
ámbár  régóta  már  csak  a  betegeknek  s  sze- 
gényeknek él.  Tőle  tanultam  e  magyar  dal- 
lamot ;  ki  szerezte  ?  nem  tudom.  A  hölgyeket, 
kik  ezt  már  Klára  nénémtől  tökéletesben  hal- 
lották, nem  lepte  meg,  de  annál  inkább  elra- 
gadta Antal  bátyámat  s  az  olaszt.  Megnyer- 
tem dédbátyám  és  néném  kegyét  s  ezután  min- 
den alkalommal  szívesek  voltak  irányomban. 

Vacsora  után  10  órakor  elbúcsúztam  s  az 
öreg  Jánni  lámpásával  szállásomra  kisért,  hol 
még  nem  voltam,  mert  -  megérkezésem  után 
egyenesen  nagybátyámhoz  mentem,  tudva  azt, 
hogy  az  öreg  Jakab  ki  fog  mindent  csomagolni 
s  rendben  találandok  mindent.  Egy  ki  nem  vi- 
lágitott,  hirtelen  kanyarodó  mellék  lépcsőzeten 
lemenve,  zárt  folyosón  értünk  a  felső  kapu  alá, 
azon  részére  a  kastélynak,  hol  nagy  atyám  la- 
kott ;  a  kastély  ezen  részében  nagyatyám  te- 
metése óta  soha  sem  voltam,  befordultunk  a 
kapu  alá,  az  öreg  Jánni  az  első  balra  eső  aj- 
tón koczogott  s  „hier"  volt  a  felelet.  Jakab 
kilépett,    Jánni    megfordította    a    második    ajtó 

csikorgó  kulcsát,  lámpájánál  meggyújtotta  a 
szoba  közepén  álló  fagyugyertyát  s  ekkor  tá- 
jékoztam magamat,  hogy  ez  ugyanazon  nagy 
szoba,  melyben  nagyatyám  annyi  évvel  ezelőtt 
ravatalán  feküdt.  A  gyertya  csak  gyéren  vi- 
lágította a  szobát,  láttam,  hogy  patyum,  fegy- 
verem, vadásztarisznyám  s  köpenyem  a  kályha 
mellé  van  helyezve  ;  —  vissza  emlékeztem  élén- 
ken nagyatyám  ravatalára  s  nem  éreztem  maga- 
mat kedélyesen,  de  nem  is  féltem  még. 

Lefeküdtem,  a  gyertyát  ágyamhoz  vettem 
s  eloltottam,  de  aludnni  nem  tudtam,  a  fal  felé 
fordultam,  jó  reám  húztam  a  paplant,  behuny- 
tam szemeimet,  de  azért  mindig  a  rég  elfelej- 
tett ravatalt  láttam'  egész  pompájában,  —  kel- 
lemetlenül éreztem  magamat,  de  még  nem  fél- 
tem ;  —  egyszerre  szuszogást  hallok !  most  már 
félni  s  izzadni  kezdettem,  a  szuszogás  majd 
tiszta  hortyogássá  fajult,  ez  több  perczig  tar- 
tott, lelki  erőm  már  kimerült,  —  végre  meg- 
gondoltam, hogy  nem  bántottam  nagyatyámat, 
s  hogy  ennek  árnya  sem  lehet  ellenségem ; 
feltekintettem,  de  a  már  megbetegedett  képze- 
lődő tehetség  folytán,  az  egész  szoba  ugy  ki- 
világítva, mint  12  év  előtt,  a  fényes  ravatallal, 
benne  nagyatyám  hosszú  bajuszával,  egyenruhá- 
val, rendjelekkel  tűnt  fel  előttem.  Görcsösen  ösz- 

szehuztam  magamat  s  talán  egyideig  eszméle- 
ten kívül  lehettem.  Rettenetes  lelkiállapot!  végre 
eszembe  jutott,  hogy  az  öreg  Jakabtól  csak 
közfal  választ  s  hogy  ő  kiáltásomat  meghall- 
hatja, elkiáltottam  magamat  „Jakab"  —  erre  a 
kályha  táján  zörej  támadt  s  valami  az  ágyamra 
ugrott,  én  eszméletemet  elvesztettem,  mert  a 
vén  Jakab  többször  kérdé  „mi  a  baj  úrfi"  ?  én 
nem  birtam  felelni  —  oda  néztem  a  hol  érez- 
tem, hogy  valami  ágyamba  ugrott  —  s  meg- 
láttam hü  „Mentor"  kutyámat ;  csak  soká  tér- 
tem tiszta  eszméletre.  —  Megengedtem  Ja- 
kabnak ,  hogy  reá  gyújtson  s  beszélgettem 
véle,  mig  végre  azon  tudatra  jutottam,  hogy 
kutyámat  valaki  otthon  kieresztette,  ez  pedig 
utánam  jött  Moórra  s  észrevétlenül  patyum  mögé 
feküdt,   a  meleg  kályhához." 

Ha  kutyám  észrevétlenül  kiszökött  volna, 
midőn  kiáltásomra  Jakab  bejött,  —  én  egész 
életemben  félékeny,  kísérteteket  látó,  gyáva 
egyéniség  leszek  vala,  mert  valónak  hittem 
volna  azt,  mit  félelmemben  képzelődésem  te- 
remtett ;  ugy  tapasztaltam  később,  hogy  e  sze- 
rencsés esemény  jó  leczke  volt  reám  nézve, 
mert  nem  hittem  többé  saját  s  mások  képze- 
lődésének. 

•   Vasárnap  s    ünnepnap  bár    mily  rósz  idő- 


-     43     - 

ben  is  az  egész  család  elment  templomba ;  ha 
száraz  idő  volt,  mi  férfiak  gyalog.  A  lelkészek 
igen  szivesen  látott  vendégeink  voltak  s  több- 
nyire nálunk  tölték  az  estét,  édes  atyám  na- 
gyon szeretett  tarokkozni  s  igy  ezzel  mulat- 
tak, —  ha  ketten  maradtunk  sakkoztunk  ;  atyám 
dohányzott  s  igy  én  is  rá  kaptam ;  dömö- 
töri  vásárban  fejérvárott  megvettünk  40  váltó 
azaz  16  forint  ára  verpeléti  és  vitnyédi  do- 
hányt, ezt  felapriták,  egy  zsákba  tették  s  a 
padláson  lógatták,  mely  készlet  elég  volt  ne- 
künk és  vendégeinknek  egész  évre ;  szivart 
s  török  dohányt  még  nem  ismertünk. 


Júniusban  volt  Louise  néném  nevenapja  s  igy 
sokan  voltunk,  —  délután  egy  paripát  lova- 
goltam az  udvaron,  mely  igen  nagy,  talán  5 
hol  dterjedelmü  lehetett,  —  végre  a  kut  vályúját 
akartam  átugratni,  de  lovam  vonakodott,  — 
még  egyszer  nekifordítám,  reá  húztam  kemé- 
nyen, a  „kozák"  átugrott,  de  ugrás  után  nem 
birtam  megtartani,  az  istállóba  ragadott,  láttam, 
hogy  a    felnyitott    ajtón    bajom  történik,    leug- 

róttam,  de  oly  szerencsétlenül,  hogy  lábam 
szára  ketté  törött ;  —  meghozták  a  moóri  or- 
vosokat Szegnert  és  Dugovicsot,  kik  összerak- 
ták, fazsindely  és  bádoglemez  közé  szoritván. 
így  feküdtem  14  nap  mozdulatlanul,  ekkor  le- 
vették a  kötést  és  az  orvosok  rémületemre 
constatálták,  hogy  görbén  nőtt  össze. 

Anyám  nagyon  sírt  s  eltávozott  a  szo- 
bából. 

„Mi  lesz  most  doctor  úr,  nem  lehet  ezen 
segíteni?" 

„Lehet,  ha  van  lelki  ereje." 

„S  hogyan  segíthetünk?"   kérdem. 

„Ha  újra  eltörjük." 

„Akkor  csak  rajta,  mielőtt  anyám  vissza- 
tér." 

Dugovics  felemelte  lábomat  vizirányos  hely- 
zetéből s  rázni  kezdette,  kezében  tartván  lábam 
fejét. 

„Fáj-e?"   kérdé. 

„Rettenetesen." 

Ekkor  kiszaladt  s  hozott  be  két  hasáb  fát, 
melyeket  egymás  mellé  helyezett  vagy  egy  fél 
láb  távolságra  s  egy  tollas  vánkost  tett  fölé- 
jük, —  Szegner  azután  lábamat  leereszté,  ugy, 
hogy  a  törés  a  két  hasáb  által  képezett  űrbe 
esett,  ekkor  lapos  tenyerével  erősen  a  törésre 

B.  Fiáth  F.  Életem.  4 

ütött  s  a  még  gyenge  ballus  engedett,  —  a 
láb  újra  két  darabbá  vált.  —  Az  egész  egy 
perez  müve  volt  s  nem  is  fájt  oly  nagyon  mint 
képzeltem,  —  ismét  jeget  tettek  reá  s  aztán 
gyps  péppel  és  papirral  körülövedzték,  addig, 
mig  e  boríték  erősen  tartotta  az  újból  össze- 
helyezett csontot. 

Ez  kínos  nyolez  hétig  tartott ;  csak  szep- 
tember végén  tudtam  mankó  segítségével  járni ; 
kocsin  jártam  fürjészni  a  tarrókra,  ha  kutyám 
állott,  a  kocsis  ugy  fordult,  hogy  ez  balra 
essék  tőlem,  Mentort  szóval  biztattam,  ez  leug- 
rott s  én  a  fürjet  vagy  foglyot  többnyire  meg- 
lőttem. 

Ez  évben  (1830)  annyi  volt  a  fürj,  hogy 
Lajos  öcsém  egy  nap  százat  lőtt ;  —  akkor  még 
nem  kaszálták  az  őszieket,  hanem  sarlóval  arat- 
ták, a  tarró  egy  lábnyi  magas  lévén,  a  fürj  ék- 
nek biztos  tanyául  szolgált. 


Novemberben  fivéreim  ismét  elmentek, 
öcsém  Győrbe,  bátyám  patvariára  Fejérvárra; 
én  gyalog  nem  tudtam  járni,    lóra    sem    ülhet- 


tem,  lábam  még  mindig  dagadt  volt  —  nem 
vadásztam,  nem  lovagoltam,  nem  báloztam,  — 
folytonosan  otthon  kellvén  maradnom,  többet 
tanultam  mint  a  múlt  évben  —  sokat  olvastam 
s  még  többet  zenéztem.  A  böjt  vége  felé  ismét 
Pestre  mentünk,  letettem  vizsgáimat,  jobban 
mint  a  múlt  évben,  lábam  daganatja  is  lelo- 
hadt ,  —  húsvét  után  ismét  lóra  ültem,  szent- 
háromság vasárnapján  az  akai  búcsún  már  tán- 
czoltam,  lábam  sohasem  fájt,  sőt  nem  is  feszély- 
zett  többé. 

Az  egész  nyarat  honn  töltöttem,  szívesen 
tanultam  s  Szt.  István  napra  Pestről  visszatér- 
tem mint  absolutus  philosophus. 

Egy  báró  Vallis  látogatott  meg  bennünket 
falun,  Frigyes  szász  vértes  ezredben  alezredes 
s  Veszprémben  volt  állomáson ;  felkért,  hogy 
ha  őszszel  nagy  vadra  vadászunk,  hivnám  meg 
őt  is,  én  szivesen  megígértem  s  október  hóban 
meghívtam,  elhozta  magával  a  Thereziánumban 
nevelt  16  éves  fiát.  Kimentünk  nagy  társaság- 
ban Dobosba,  az  ifjú  Yallist,  mert  nem  bíz- 
tunk benne,  János  bátyám  s  Rosos  Pista  közé 
állítottuk ;  bátyámnak  egy  ritka  erős  vadkan 
ment,  —  meg  kell  jegyeznem,  hogy  bátyám 
golyóval  rendkívül  jól  lőtt  —  bátyám  reá  lőtt, 
a  kan  megbukott,  Vallis  felé  szaladt  s  ez  előtt 

30  lépésnyire  lefeküdt.  Vallist  ifjúi  heve  elra- 
gadta s  elhagyván  állását,  a  kan  felé  ment ; 
midőn  vagy  10  lépésnyire  megközelíté,  a  vad- 
kan felugrott,  összecsapta  rettenetes  agyarait 
s  a  bárónak  rohant :  ez  elveszte  lélekéberségét 
kiszaladt  az  alléra  s  szalad  Rosos  felé,  — 
Rosos  látta  a  feléje  futó  bárót,  de  nem  tudta 
mi  történt ;  mikor  a  vadkant  is  meglátta,  mely 
a  bárót  már  már  megközelíté,  ő  is  szaladt  a 
mint  tudott,  de  a  báró  és  a  kan  felé,  a  mint 
a  báró  Rosos  fegyverének  végét  elkerülte,  ez 
pattant  és  a  golyó  homlokon  találta  a  bősz 
vadat,  mely  elesett  s  estében  egy  két  láb 
hosszú  túrást  csinált.  En  csak  később  érkez- 
tem a  helyszinére,  mert  távol  álltam,  de  a  kis 
Vallis  még  akkkor  is  halavány  volt  és  reszke- 
tett ;  édes  atyja  karján  csüggött ;  attól  féltem, 
hogy  megbetegszik ;  —  ő  azt  állítá,  hogy  reá 
akart  lőni  a  kanra  mikor  felugrott,  de  fegyvere 
nem  sült  el ;  mi  mindnyájan  elhittük,  dicsértük 
bátorságát,  hogy  oda  mert  menni  s  ügyessé- 
gét, hogy  oly  gyorsan  szaladt,  hogy  a  dühös 
vadkan  nem  birta  elérni ;  értésére  adtuk,  hogy 
hason  esetben  mi  is  igy  tettünk  volna,  a  hiba 
csak  ott  volt,  hogy.  helyét  nem  szabad  elhagyni 
a  vadásznak,  míg  a  hajtók  ki  nem  érnek,  mert 
kiteszi  magát    azon    veszélynek,    hogy  a  szóm- 

szed  puskások  meglőhetik  ;  —  megvizsgáltuk  a 
vadkant,  melyet  bátyám  golyója  szügyön  talált  s 
benne  maradt,  Rosos  golyója  a  jobb  szeme 
fölött  s  hátul  a  bal  füle  mellett  jött  ki. 

Többször  tapasztaltam,  hogy  a  vaddisznók, 
ha  a  vadász  megsebzi  nem  mennek  a  puskás- 
nak, a  haj  tót  sem  támadják  meg,  habár  seb- 
zetten törnek  vissza,  —  de  ha  sebzetten  meg- 
húzza magát  s  ember  közelít,  akkor  ennek  neki 
mennek,  —  azért,  ha  a  vaddisznó  elesett, 
mindig  vigyázva  s  lövésre  készen  kell  megkö- 
zelíteni. 

A  vaddisznókhoz  nagy  szerencsém  volt, 
hajtás  közben  háromszor  jöttek  nekem  falkában 
s  mindig  sikerült  coup-doublet  csináltam ;  — 
egyszer  Dobosban,  egyszer  Csókán,  egyszer 
Csákberényben  ;  cserkelve  csak  egyet  lőttem 
életemben. 

A  vacatiók  vége  felé  minden  héten  át- 
mentünk Szolgagyőrre  Hunkár  Antalhoz,  ki  só- 
gora s  igen  jó  barátja  volt  atyámnak,  véle  hol- 
tig zavartalan  barátságban  élt  s  irányunkban 
mindig  szíves  volt.  Szenvedélyesen  agarászott  s 
mindig  örült,  ha  eljöttünk  hozzá,  mi  pedig  szi- 
vesen  mentünk,  mert  két  unoka-öcscse,  Hunkár 
Miska  és  Sándor,  kiket  ő  nevelt,  igen  ked- 
ves fiu  volt.   Míg   egyikünk  agarászat    után   az 

öreg    úrral    sakkozott,  a  többiek  a  fiatal    Hun- 
károkkal  mulattak. 

Anyám  nővére  Teréz,  Hunkár  Antal  neje 
mindig  kegyes  volt  irányunkban.  Emlékezem 
arra  is,  hogy  az  özvegy  Hunkárné,  —  Sándor  és 
Miska  anyja,  kit  Hortensiának  hívtak,  még  ak- 
kor igen  szép  asszony  volt.  Különösen  mulatta- 
tott bennünket  Hunkár  ménese  s  a  felállított 
csikók,  —  mert  atyám  ménest  nem  tartott.  Te- 
mérdek házi  galamb  is  volt  s  van  máiglan  Szol- 
ga-Győrött,  —  ezekkel  is  jól  mulattunk,  mint- 
hogy a  világosakat  —  miután  a  kánya  ugy  is 
el  szokta  hordani  —  szabad  volt  kilőni. 

Sok  jó  napokat  töltöttem  később  is  ezen 
uri  házban  —  Teréz  napját  fényesen  szokták  volt 
ünnepelni  —  s  valahányszor  Győrbe  mentem  mint 
jurista,  vagy  onnét  jöttem,  ebédre  mindig  oda 
iparkodtam,  mert  Hunkár  Antal  igen  jó  kony- 
hát tartott. 

November  elején  elmentem  Győrbe  juris- 
tának,  Gusler  városi  exactor  családjánál  volt 
szállásom  és  étkezésem :  professorom  Albely  a 
Jus  naturae-t  tanitotta,  Kmetty  a  statisticát  és 
jus  romanumot;  az  első  szép,  bár  negélyes  ta 
nult,  jó  előadásu  fiatal  tudor,  gyönyörű  diák- 
sággal birt  s  általunk  tudományos  tekintélynek 
ismertetett ;    a    másik    mindenben    ennek    ellen- 

kezője ;  —  számtalan  pajkos  tréfát  engedtünk 
meg  magunknak  irányában.  Ily  alkalommal  a 
főszerepet  mindig  gróf  Zichy  Hermán  vállalta 
el  —  kit  én  akkor  szerettem,  mert  jószívű, 
egyenes  határozott  jellemű,  phisicailag  igen  ki- 
fejlődött, erős  fiatal  ember  volt,  jól  vivott,  jól 
lovagolt,  jól  tánczolt,  jól  úszott,  szerette  a  jobb 
társaságot,  de  nem  szeretett  tanulni ;  Zabrecz- 
kynek  hivták  nevelőjét,  kinek  tömérdek  gondot 
okozott. 

A  hires  óriási  erővel  biró  Dupuis  csodál- 
tatta  magát  a  színpadon,  egy  nagy  vasrudat 
emelt  fel  egy  kézzel  a  padlózatról  s  azután 
szándékosan  elejtette  a  padlózatra,  mikép  azt 
hittük,  hogy  keresztül  üti  azt,  —  ekkor  Zichy 
Hermán  ki  a  zenekar  helyén  állt,  felugrott  a  szín- 
padra, felemelte  bizonyos  magasságra  ugyan 
azon  rudat,  de  ezalatt  egy  ina  a  kezefeje  alatt 
megszakadt  s  maiglan  csomós  a  jobb  keze. 

Találkoztam  vele  később  mint  katonával 
—  ha  ezen  a  téren  marad,  szép  előmenetelt 
tehetett  volna,  —  de  ő  állhatatlan,  —  legutol- 
jára mint  cancellár  kéretett  magához,  ez  óta 
visszavonultan  Vasmegyében,  neje  —  ki  Sze- 
gedy  leány  s  igen  szép  és  jó  asszony  —  és 
gyermekei    körében    él,   de  a  világba    nem  jár. 

Győrben  jó  dolgom    volt,   a  juristák  lévén 

ott  az  egyedüli  fiatalság,  a  társaságban  szí- 
vesen láttak  bennünket,  —  megismerkedtem 
Bezerédy  Ignácz  ő  nagysága  az  akkori  győri 
első  alispán  szeretetreméltó  mívelt  családjával ; 
három  szép  leány  volt  a  házban,  Marié  kisasz- 
szony  igen  jól  zongorázott,  de  még  szebben 
rajzolt  és  festett  ;  Tóni  szép  mezzo-szoprán 
hanggal,  Christine  magas  szopránnal  rendelke- 
zett ;  a  farsangot  megelőzve  ott  tartottuk  táncz- 
próbáinkat,  böjtben  minden  kedden,  csütörtökön 
és  vasárnap  zene-estélyt  tartottunk,  melyen  én 
fuvoláztam  .s  Marié  kisaszony  kisért  zongo- 
rán, —  sokat  köszönök  ezen  nemes  családnak, 
egész  valómnak  uj  irányt  adott.  A  házi  asz- 
szony  erélyes,  de  jó  szivü  nő  és  anya,  mindig 
velünk  volt;  — most  1876. —  92  éves,  s  egyik 
fiával  Zalamegyében  Görbőn  él. 

Ezen  nemes  család  szivélyességének  kö- 
szönhetem, hogy  soha  más  szórakozást  nem  ke- 
restem, nem  mentem  kávéházba,  botrányos  ki- 
hágásokban részt  nem  vettem.  Felébredt  ben- 
nem a  kötelességérzet,  sohasem  mulasztot- 
tam leczkét  vagy  templomot,  jól  tanultam  sAl- 
bely  második  eminense  lettem.  Csak  Molnár- 
ral, kivel  már  Fej  érváron  együtt  jártam,  nem 
birtam  mérkőzni,  ámbár  ő  szegény  fiu  lévén,  a 
Hunkár    fiukat     is     tanitotta  ;     —     Kmetty-nél 

nem  emlékezem,  de  az  elsők  közt  voltam ;  — 
vívómestert  tartottunk  s  Bezerédy  engedelmé- 
vel a  megyeház  termében  vívtunk. 

1833.  és  34-ben  május  i-jén  Zichyvel  át- 
usztuk  a  Dunát  s  vissza,  ott,  a  hol  az  a  se- 
minarium-kert  kerítését  mossa  •  —  s  bajunk 
nem  lett. 

Azon  napokon,  mikor  nem  mentem  Beze- 
rédyékhez,  az  estét  hon  töltöttem,  nem  énekel- 
tem csak  a  templomban,  de  annál  többet  fu- 
voláztam, és  foglalkoztam  a  német  classicusok- 
kal.  Schiller,  Göthe,  Wieland  és  a  franczia  nyelv 
kedvéért  Racine,  voltak  olvasmányaim. 

A  második  jogi  évet  ismét  Győrben  végez- 
tem, kitűnő  professorok  alatt,  a  jus  patriumot 
Szabó,  a  politiát  Beké  tanította,  nekik  sokat 
köszönhetek,  igen  szives  tanítóim  voltak  s  a 
náluk  vett  magán  órákban  ébredt  föl  bennem 
a   „tudni  vágy.'' 

Időmet  ugy  osztottam  be  mint  az  előbbi 
évben,  minden  mulatságba,  bárhol  adatott,  meg- 
hívtak, én  lettem  az  előtánczos.  Most  Bay  csa- 
ládnál laktam.  Gazdám  igen  értelmes,  tapasz- 
talt előkelő  táblabíró,  szívesen  társalgott  vélem 
s  én  sokat  tanultam  tőle.  Sokszor  hetekig  velünk 
élt  Anyós  István,  ki  gazdám  leányát  Máriát 
birta    feleségül,    s    majd    minden-napos    volt    a 

háznál  Takács  Sándor,  akkor  főbíró  Győrme- 
gyében ;  az  első  élénk  eszű  heves  ember, 
Veszprém  megyében  szolgált  szinte  mint  főbiró ; 
Takács  higgadt,  nyugodt,  juditiosus  egyéniség. 
A  kettő  és  az  öreg  Bay  majd  mindig  dis- 
putáltak megyei  dolgok,  közjog  és  általános 
politica  felett;  én  pedig  nagy  élvezettel  hall- 
gattam. Minden  szombaton  wisthet  játszottam 
házi  asszonyommal  és  pár  öregebb  dámával, 
kik  ezen  szívességemért  kitüntettek. 

Végre  elérkezett  azon  szerencsés  pilla- 
nat, mikor  letéve  a  vizsgákat,  bizonyítványai- 
mat megkapva,  Isten  hozzádat  mondottam  ta- 
náraimnak és  iskolatársaimnak  ;  bevégeztem  is- 
koláimat. 

Ez  volt  a  legélénkebb  öröm,  melyet  addig 
éreztem,  nem  tört  ki  nálam  zajosan,  —  nyu- 
godtan mentem  szállásomra;  a  teljesített  kö- 
telesség boldogító  érzete  honolt  reményteljes 
keblemben ;  a  kocsi  indulásra  készen  a  kapu- 
ban állott.  A  Bay  családtól  meghatottan  s  há- 
lásan elbúcsúzva  elindultam  csendes  de  annál 
boldogítóbb  érzetimmel  haza  felé.  —  Nem  gya- 
nítottam akkor,  hogy  a  nehezebb  iskola,  az  élet 
iskolája  még  hátra  van. 

Atyám  abai  birtokát  rendezendő,  lement 
családostul  Abára,  én  is  oda  mentem  ;  fivéreim 
is  ott  voltak  már  ;  este  felé  volt  július  végén 
1834-ben  hogy  haza  értem,  az  egész  abai  köz- 
birtokosságot, ezeknek  szép  nejeit  s  leányait 
mind  atyámnál  találtam ;  atyámnak  átadtam  bi- 
zonyítványaimat, Szabó  engem  elsőnek,  Mol- 
nárt másodiknak  tette ;  Beké  pedig  megfordítva. 
Láttam,  hogy  atyám  bizonyítványaimnak  igen 
örült  s  ez  jól  esett  lelkemnek ;  —  anyám  szo- 
bámba vezetett,  itt  átöltözködtem  s  vissza  térve 
a  társasághoz,  bemutattam  magamat  a  valóban 
szép  hölgykoszorunak. 

Ott  volt  Kuthyné  és  Csepcsányiné  született 
Sárközyek  és  siheder  húgok  Minka,  gyönyörű 
három  teremtés !  ott  volt  a  szép  Szűcs  Gede- 
onné  s  nővéreim ;  szüleim  —  talán  az  én  tisz- 
teletemre —  ott  tartották  vacsorára  az  egész 
társaságot,  az  abai  czigányok  is  megjelentek 
—  egyet  tánczoltunk  s  azután  a  szép  holdvi- 
lágnál éjfélig  sétáltunk  —  s  haza  kisértük  szép 
vendégeinket. 

Gyönyörű  családi  élet  volt  itt ;  az  egész 
közbirtokosság  egyetértett,  én  lettem  a  „Maitre 
des  plaisirs ;"  mindennap  hol  itt,  hol  ott,  de 
együtt  töltők  az  estét.  Akkor  senkisem  poli- 
tizált,  a    családok   télen  nyáron    a  falun  laktak 

de  sürüen  látogatták  egymást,  névnap,  szüle- 
tésnap, paszita,  búcsú  összehozta  az  ismerős 
vagy  rokon  családokat ;  fényűzést  nem  ismer- 
tünk, Pestre  vagy  Bécsbe  igen  ritkán  mentünk, 
megtaláltunk  mindent  falun  ;  farsangon  felke- 
restük a  vidéki  városokat  s  itt  báloztunk  ;  — 
korai  ebéd  után  elindultunk,  estére  oda  ér- 
tünk, reggelig  tánczoltunk,  ismét  haza  men- 
tünk. Atyám  egy  tánczvigalomra  nővérem  ré- 
szére 30  forintot  adott,  ebből  kikerült  a  tul- 
anglais  kelme,  a  kék  vagy  vörös  szalagok  és 
csokrok,  a  czipő  és  keztyü,  —  a  ruhát  honn  ké- 
szítették,  a  virágcsokrot  az  üvegház  adta. 

Az  akkori  nemesség,  ha  nem  is  gazdag, 
de  rendezett  volt,  —  adót  nem  fizetett,  a  hű- 
bériség, dézma,  robot,  megmívelte  földjeit,  cse- 
lédet a  gazdaságban  keveset  kellett  tartani ;  a 
hajdú  kirendelte  a  szükséges  erőt  a  szántásra, 
vetésre,  befektetési  és  üzleti  tőkére  nem  volt 
szükség  —  nem  volt  sok  kész  pénze,  de  erre 
sem  volt  szüksége,  a  fényűzést  nem  ismerte  s 
kinevettünk  volna  egy  nőtlen  embert,  ki  ruga- 
nyos vagy  fedeles  kocsin  jelent  volna  meg. 

A  férfiak  vadásztak,  agarásztak,  vagy  ját- 
szottak, külföldi  bort  nem  tartottunk.  Minden 
kéményes  háznál  biztos  szives  fogadtatásra  szá- 
míthatott mindenki ;  a  katonasággal,   kivált  nő- 

világunk,  alegnagyobb  barátságban  élt,  úgyhogy 
szép  bált,  fényes  egyenruha  nélkül  nem  is  képzel- 
hettünk ;  magyarul  csak  magunk  közt  társalog- 
tunk férfiak  s  ritka  ház  volt,  hol  a  nők  is  bir- 
ták  volna,  vagy  ha  birták  is  a  magyar  nyel- 
vet, szívesen  társalogtak  volna  magyarul. 

Itt  meg  kell  jegyeznem,  hogy  a  reformá- 
tus családok  a  magyar  nyelvet  sohasem  hanya- 
golták el  —  s  ha  beszéltek  is  németül,  a  tár- 
salgási nyelv  a  nők  körében  is  mindig  a  ma- 
gyar volt.  Később  is  azt  tapasztaltam,  hogy  a 
múlt  század  második  felében  észlelhetett  elné- 
metesedés  és  a  franczia  háborúk  utáni  elkor- 
csulás,  a  református  családokat  csak  kivétele- 
sen mételyezte  meg,  —  megtartották  ezek  nem- 
zeti szokásainkat,  a  16-ik  századbeli  reminiscen- 
tiákat  dédelgetve,  —  Károlyt  a  szathmári 
békekötőt  hazaárulónak  bélyegezve  —  függet- 
len, önálló  magyar  állam  után  sóvárogva  s  jelle- 
mes nyakassággal  visszautasítottak  mindent,  mi 
e  jellemvonás  feláldozását  kivánta. 


* 


Az  egész  világrész  mély  csendben  élt ;  sok- 
szor   irigylettem    édes  atyám    tapasztalatait,  ki 

gyermekkorából  a  franczia  forradalomra  emlé- 
kezett, később  a  franczia  háborúkra.  Beszélte, 
hogy  Moórott  egy  franczia  chasseurt,  ki  lová- 
ról leesett,  azzal  mentett  meg,  hogy  kardját 
a  fekvőre  fektette  hosszában  s  igy  fogta  fel  a 
reá  mért  csapásokat.  O  akkor  Fejér  megye  fő- 
bírája volt  s  jól  emlékezett  a  bécsi  congressusra, 
ennek  intrigáira,  megérte  Belgiumnak  Holland- 
tól történt  elszakadását,  a  görögök  szabadság- 
harczát,  a  restauratiót  sat. 

Nem  gyanitám  ekkor,  hogy  ily  tapaszta- 
latokból bőven  kerülend  nekem  is,  s  hogy  ilye- 
seket  kényelmesebb  a  történelemből  érteni,  mint 
átélni  s  részese  lenni! 


Október  i-én  1834-ben  atyám  bevitt  Fejér- 
várra patvariára  ! 

Mi  az  a  patvaria? 

Még  ezen  század  két  első  tizedében  a  fiu- 
kat, elvégezvén  jogi  pályájukat,  szüleik  elvit- 
ték valami  hirneves  tabuiaris  procátorhoz,  fő- 
ügyészhez, vagy  alispánhoz  jogi  gyakorlatra  ; 
■ —  de  a  hol  a  szegényebb  fiukat  mindenre 
használták.     Teríteni,    az     ebéd     alatt    tánvért 

váltani,  a  principális  ruháját  kikefélni,  olvashat- 
lan  irását  lemásolni,  a  princzipalisné  részére  a 
komissiókat  elvégezni,  —  a  szinházi,  báli  s 
t.  e.  f.  belépti  jegyeket  megszerezni,  s  ha  volt 
kisasszony  a  háznál,  azzal  tánczolni,  az  aprób- 
bakat sétára  kisérni  stb.  ez  mind  hatásköré- 
hez tartozott  s  ezért  hívták  „pati-varia"  szen- 
vedni különféléket  szavakból  összevonva  „pat- 
varistának." 

Ezen  joggyakornoki  egy  évet  ki  kellett 
minden  a  jogi  pályára  készülőnek  tölteni,  hogy 
megkapván  erről  a  bizonyítványt,  „Juratus" 
lehessen  a  királyi  táblánál. 

Az  én  patvarista  korombeli  főnököm  vagy 
is  principálisom  Pap  Gábor  fej  érmegyei  fő- 
ügyész lőn,  ki  igen  tanult  ember  volt,  éles 
esze  daczára  elég  meggondolatlan  volt  50  éves 
korában  egy  igen  szép  s  a  világ  gonosz  nyelve 
szerint  nem  legjobb  hírben  álló  fiatal  hölgyet 
venni  nőül !  Szállást,  étkezést  én  nála  nem  kap- 
tam ;  hanem  szállást  Horváth  Mihály  nőtlen 
ügyvédnél  fogadtam,  kit  igen  szerettem,  mert 
eleven,  ügyes  lovagias,  értelmes,  derült  férfiú 
volt,  s  miután  a  főügyésznél  csak  a  bűnvádi 
eljárás  módozatát  tanulhattam,  szükséges  volt, 
hogy  a  polgári  perrendtartást,  s  ennek  mecha- 
nicumát  Horváthtól  tanulhassam.  —  Ezt  tanulta, 

azaz  patvarista  volt  Horváthnál  Sárközy  Zsig- 
mond is,  kivel,  mert  igen  kedélyes  jó  íiu  volt, 
a  legjobb  egyetértésben  éltem,  mig  szegényt 
a  korai  halál  el  nem  ragadta. 

Eötvös  József,  Mesnil  Victor,  Palocsay 
Theodor  bárók  a  megyénél  mint  t.  aljegy- 
zők voltak  alkalmazva :  Czóbel  Bérezi  és  Hor- 
váth Vincze  pedig  Baizáth  Györgynél  mint  fő- 
jegyzőnél voltak  szinte  patvarián.  A  mint  Eöt- 
vös már  akkor  kitűnő  szorgalmú,  nemes  irányú 
nagyratörő  tehetség :  ugy  Mesnil  élénk,  élezés, 
sarcasticus  kellemetes  fiatal  ember  volt ;  mig 
Palocsay,  költői  ihletettségének  engedve,  ver- 
sezett ;  de  akkor  még  németül.  Igen  szépen  írt 
ódákat,  balladákat,  alkalmi  verseket  s  többször 
sikeresen  rögtönzött.  Horváth  Vincze,  és  Czo- 
bellel  is  igen  jó  pajtások  lévén :  vigan  gond- 
nélkül  élveztük  fiatalságunkat.  Szivesen  láttak 
bennünket  Baizáthéknál,  hol  szép  leányok  vol- 
tak, ugy  Nagy  Ignácznál,  hol  a  férjétől  elvált 
leánya  b.  Horváth  Octávia  gyönyörű  zongora 
játékával,  eszes,  könnyű  modorú  társalkodásá- 
val  megnyert  mindenkit.  Most  első  férje  halála 
után  b„  Pouthonné. 

Nyilt  házat  tartott  Bezerédy  Miklós.  Fele- 
sége Polimberger  leány,  igen  csinos,  erős  mu- 
latni szerető  asszony,   minden  héten  háromszor 

fogadott  bennünket.  Velenczéről  bejöttek  ilyen- 
kor a  Meszlényi  kisasszonyok,  Casimir  kisasz- 
szony  szép  és  kellemes  leánynak  az  összes  fia- 
talság szívesen  hódolt.  Kempelen  Gyula  t.  tiszti 
ügyész  sokat  volt  köztünk;  de  Pestre  hívták 
inkább  sóvár  vágyai,  az  akkori  elismert  leg- 
szebb leánynak  b.  Felner  Adélnek  udvarolván. 
Ekkor  Pest  még  messze  esett  Fejérvártól ; 
az  országút  rósz  volt,  kellett  7 — 8  óra  mig 
oda  érhettünk. 

De  társasélet  ott  is  alig  volt  élénkebb 
mint  Fejérvárott ;  s  azért  Kempelent  kivéve 
mi  Fejérvárott  jobban  éreztük  magunkat  a 
meghitt  ismerős  körben  s  csak  ritkán  men- 
tünk Pestre. 

Mindennap  ünnep-  és  vasárnapot  kivéve 
9  órakor  elmentem  Pap  Gáborhoz.  Eleintén  ki- 
vonatoltam a  bűnvádi  pereket,  —  később  a 
kimondott  Ítéleteket  kisérlettem  fogalmazni ;  a 
második  félévben  már  szabad  volt  bármily  je- 
lentőségű perben  replicáznom.  Pap  Gábor  több- 
nyire sajátja  gyanánt  elfogadta. 

Mihelyt  az  irodába  értem,  ha  a  principális 
nem  volt  otthon,  a  mellékszobában  a  Guittarr  meg- 
zendült —  akkor  még  nem  lévén  gépes  húr- 
feszítők, a  Guittarr  húrjait  is  ugy  feszítek,  mint 
a  hegedű  húrjait,    ezek    minduntalan    engedtek 

B.  Fiáth  F.  Életem.  5 

s  principaiisnémnek  nem  volt  annyi  ereje,  hogy 
újra  meghúzta  volna,  behítt  tehát,  hogy  han- 
golnám meg  Guitárrját.  Zenéjével  és  hangolta- 
tásával  zavart  munkámban  s  untatott,  ugy,  hogy 
ha  a  principális  nem  volt  az  irodában,  én  sem 
maradtam,   inkább  haza  vittem  munkámat. 

Ünnepnap  és  délután  3-tól  5-ig  Horváth  - 
nál  készítettem  polgári  perekből  kivonatokat. 
Actiót  (kereset-levelet)  is  tettem  fel  és  replicát 
(párbeszédet,  választ)  is  írtam ;  de  ezeket  Hor- 
váth annyira  össze  corrigálta,  hogy  üjból  kel- 
lett leírnom  s  ez  zokon  esett. 

Akkor  juristitiumok  vagyis  törvénykezési 
szünetek  léteztek  ;  azaz  5  hónapig  nem  dol- 
gozott sem  ügyvéd  sem  biró.  Ilyenkor  szét- 
mentünk mi  is,  én  mindig  szüleimhez  siettem, 
kik  mindenkor  örültek,  ha  köztük  voltam.  Nyá- 
ron Fejérvárott  tartottam  kocsis  lovaimat,  s 
paripámat,  délután  kikocsiztam  vagy  kilovagol- 
tam Abára  a  szép  Minkát  bámulandó,  avvagy 
Velenczére ,  vagy  Szent-Mihályra  gróf  Zichy 
Ödönhöz,  ki  már  akkor  pártfogolt,  s  kinek  szi 
ves  barátságával  máiglan  dicsekszem  ;  vagy 
Polgárdira  gróf  Batthyányhoz  vagy  Lángra,  s 
mindenütt  szivesen  fogadtak. 

Ha  meghallottuk  a  déli  harangszót,  a 'mondat 
közepén  is  letettük  a  tollat  a  principálissal  együtt. 

Egy  gazdag"  Polimperger  nevű  magánzó  élt 
Fejérvárott,  ki  az  úgynevezett  Pelikánban  lakott, 
nőtlen  volt  s  kinél  mindennap  i  2-től  egyig  ját- 
szottak az  urak.  Én  nem  játszottam,  mert  ha- 
zárd-játék sohasem  mulattatott,  s  azért  sem, 
mert  erre  nem  volt  pénzem.  Atyám  kitartotta 
cselédjeimet  és  lovaimat ,  személyemre  csak 
iooo  forint  váltót  =  400  forint  pengőt  adott 
évenkint.  Ez  akkor  ha  sok  pénz  volt  is,  nem 
volt  elég  arra,  hogy  játszam  is,  de  azért  el- 
mentem a  megyeháztól  Polimpergerhez,  mert  ott 
találtam  az  egész  nőtlen  társaságot,  innen  együtt 
mentünk  a  „fekete  sas"  vendéglőbe  ebédre,  hol 
30  váltó  azaz  1 2  pengő  forintot  fizettünk  4  tál 
ételért  havonként. 

Vacsorára  pedig  a  „Fehér  kereszthez"  jár- 
tunk, mert  itt  két  szép  leánya  volt  özvegy 
Eischelnénak,  ki  özvegy  korában  is  férfias  eré- 
lyel  tartotta  fenn  a  szükséges  rendet  s  tiszta- 
ságot szállodájában.  Mig  fia  igen  szép,  nagyon 
eszes  s  mívelt  gavallér,  a  tudománynak  és  a 
szépeknek  élt,  —  leányai  a  német  irodalom- 
mal s  hímzéssel  foglalkoztak,  addig  anyjuk  karin- 
czával  s  feltürődzve  a  tűzhely  mellett  állott.  — 
Szép  leányait  Rozinak  és  Lórinak  hivták,  az 
első  csinos,  eszes,  élénk,  megnyerő  miveltségü, 
a  másik  elragadó  szépségű  talán  16  éves  hölgy, 

szívesen  fogadták  udvarlásainkat,  szívesen  mu- 
lattak velünk.  De  visszautasítottak  minden  tola- 
kodást, s  erkölcsi  becsük  folytán  bizonyos  tá- 
volságban tartottak  bennünket,  de  ennek  daczára, 
vagy  talán  épen  ennek  folytán,  még  több  vonz- 
erővel birtak.  Rozit  egy  orvos  vette  feleségül, 
a  szép  Lóri  pedig  jó  bajtársomnak,  a  gazdag 
Réh  Jánosnak  lett  neje. 

Nem  vagyok  elfogult  „laudator  temporis 
acti,"  sőt  szívesen  elismerem,  hogy  sok,  igen 
sok  jobban  van  most,  mint  volt  akkor,  de  az 
akkori  fiatalság  lovagiasságának  és  kötelesség- 
érzetének jelzésére  mégis  felemlítem ,  hogy 
minden  hölgy,  rang,  szépség,  és  korkülönbség 
nélkül,  a  fiatalság  tisztelet  tárgya  volt  akkor 
idétt.  Soha  sem  hallottam,  hogy  bármi  férfiú 
büntetlenül  nőt  megbántott  volna,  —  soha  sem 
láttam  női  társaságban  bekapott  vagy  részeg 
fiatal  embert ;  —  soha  sem  hallottam,  hogy 
valaki  egy  nő  kegyével  dicsekedett,  vagy  nőről 
gyalázólag  szólt  volna. 

Pesten  ez  idő  tájban  b.  F.  J.  egy  ily  bűnt 
követett  el,  s  a  pesti  fiatalság  nem  tűrte  meg 
tovább  körében ;  nem  használt  fiatalsága,  nem 
azon  körülmény,  hogy  Champagni-dugaszok 
pattogása  közt  hangzott  el  a  sértő  dicsek- 
vés ;  —  több    évre    expatriálni    kellett    magát. 

Minden  jóravaló  férfiú  minden  hölgynek  ter- 
mészetes kötelességszerű  lovagjának  tartotta 
magát. 

Mindegyik  fiatal  embernek  volt  bizonyos 
kitűzött  czéljei,  s  ennek  elérése-  s  betöltésére 
képezte  magát ;  a  választás  többnyire  anyagi 
viszonyaitól  függvén  —  a  szegényebbek  mér- 
nöki, orvosi  vagy  ügyvédi  pályára,  a  gazdagab- 
bak megyei,  helytartósági,  eancelláriai  vagy 
törvényhozási  pályára  készültek,  még  pedig  több- 
nyire  komolyan.  Élni  dologtalan,  csak  a  gyö- 
nyör és  élvezetnek :  ezt  az  akkori  fiatalság  nem 
ismerte ;  mert  az  is,  ki  falura  ment  gazdálkodni, 
ezzel  foglalatoskodott,  —  mulatságra  csak  azon 
idejét  szánván,  mely  hivatásán  tul  rendelkezé- 
sére fennmaradt  volt. 

S  ha  tudná  a  fiatalság  mennyire  élvezetesb 
a  szórakozás  a  teljesített  munka  után,  —  meny- 
nyire boldogítóbb  az  élvezet,  a  mely  nem  „élet- 
czél,"  hanem  komoly  foglalkozás  után  kiérdem- 
lett  üdítő  nyugvás  és  igy  kétszeres  gyönyör, 
bizonyára  ezt  választaná.  És  biztosítaná  — 
minden  viszonyok  közt  legerősebb  támaszát  : 
az  önbecs  nemes  érzetét ! 

1835.  augusztus  elsején  főnököm,  Pap  Gábor, 
kiadta  a  patvariáról  szóló  bizonyítványt,  a  fő- 
jegyző   pedig  arról,    hogy  a  megyei    törvény- 

szék tárgyalásain  jelen  voltam  s  fejérvári  isme- 
rőseimtől bucsut  véve  falura  mentem. 

Louise  nénémnek  bárd  Baillou,  ki  ekkor  a 
vértesek  egyik  ezredében  cs.  kir.  főhadnagyi 
rangban  szolgált,  ez  időben  kezdett  komolyan 
udvarolni  ;  Sárközy  Zsigmond  barátom  nagy- 
szívfájdalmára,  ki  szívből  szerette  nénémet  és 
komolyan  vágyott  birhatására. 

Atyám  ámbár  rokonszenvezett  Sárközyvel, 
ki  igen  nemes  szívvel,  szép  vagyonnal,  de  ke- 
vés műveltséggel  s  kevesebb  ismeretekkel  dicse- 
kedhetett. Ámbár  ez  engemet  feljogosított  an- 
nak nyilvánítására,  hogy  házasság"  esetében  ő 
kész  az  akkor  szokásos  „Re  versalist*  kiállítani : 
még  is  ezen  tervezett  s  általam  melegen  pártolt 
házasságba  (atyám)  bele  nem  nyugodott,  ellenezte. 

Egy  alkalommal,  midőn  ezen  házassági  terv- 
ről komolyan  szóltam  vele,  körülbelül  igy  nyi- 
latkozott: 

„Római  catholicusnak  születtem,  ezen  hit- 
ben neveltettem  ;  nem  mindig  éltem  ezen  csend- 
életet itt  Akán ;  nékem  is  voltak  fiatal  éveim 
s  túléltem  ezek  viharait.  Nehéz  viszonyok  közt, 
a  catholicus  elvek,  melyeket  anyám  tejével  szív- 
tam lelkembe,  voltak  útmutatóim.  —  Lehetet- 
len hogy  az,  kit  az  Isten  józan  észszel  és  itélő- 
tehetséggel  megáldott,  ha  vallásunk  tanait,   — 

főelveit  követi,  lehetetlen  monda,  hogy  erkölcsi- 
leg eltévedjen.  Szent  vallásom  ezen  elveinek 
szemmel  tartásával  átéltem  ifjúságom  veszélyes 
éveit,  megmentve  lelkisméretem  tisztaságát,  be- 
csületem, egészségem  s  vagyonomat ;  és  ha 
csapás,  testi  vagy  lelki  fájdalom  sújtott,  eny- 
hülést s  vigaszt  leltem  az  ur  Isten  véghetlen 
jóságában,   s  lelkisméretem  tisztaságában ! 

„ A  legnagyobb  csapás  —  igy  folytatá  atyám 
—  melyet  a  gondviselés  reánk  mért  Trézi  hú- 
god halála  volt.  Szép,  okos,  kedves,  szeretett 
leányunk  volt  ez  is;  éjfél  után  lehetett,  anyád 
és  én  akkor  is  mellette  virasztottunk,  midőn 
kilehelé  utolsó  sóhaját ;  anyád  az  ágya  mel- 
lett térdelve,  zokogott,  én  lábainál  állottam. 
Mennyi  ideig  tartott  e  jelenet,  nem  tudom ; 
végre  anyád  felkelt,  leterité  a  szeretett  ha- 
lott arczát,  a  feszület  elé  borult;  én  követ- 
tem, szótlan,  lélekzetlenül  buzgón  imádkozott, 
nem  mertem  fájdalmában,  imájában  zavarni,  áhi- 
tatosságát  megszakitani.  Pár  perez  múlva  e 
szavakkal  hullott  mellemre. 

„Az  Ur  adta,  az  Ur  elvette,  áldott  legyen 
szent  neve ! " 

Fájdalmunkat  csak  az  idő  volt  képes  eny- 
hiteni,  de  vigaszt  leltünk  vallásunkban  s  meg- 
nyugvást az  isteni  gondviselésben  ! 

A  Requiem  alatt  anyád  még  sokat  sírt, 
de  visszanyerte  lelki  nyugalmát ;  az  ur  Isten 
kegyes  volt  irányunkban,  megengedte,  hogy  hét 
gyermeket  testben  lélekben  épeket  felnevelhes- 
sünk, így  szólt,  elérzékenyülve  jó  atyám.  En 
pedig  azt  feleltem. 

„Édes  atyám !  a  reformátusok  is  birnak 
positiv  vallással ;  ők  is  bíznak  az  Ur  végh étlen 
kegyelmében,  vallásukban  lelik  ők  is  a  lelki 
erőt  s  vigaszt." 

„Tudom  én  — feleié  atyám,  —  hogy  a  re- 
formátusok is  megtalálják  vallásukban  az  em- 
bernek annyira  szükséges  erőt  és  vigaszt :  de 
más  formák  között." 

„Sok  becsületes,  igen  egyenes  lelkű,  ne- 
mes jellemű  férfiút  ismerek  én  is  a  reformátu- 
sok közt ;  egymás  mellett  megállhatunk  súrló- 
dás nélkül,  társas  viszonyban  egész  életünkben. 
De  együttesen,  oly  benső,  élethosszáig  tartó 
szoros  viszonyban,  milyent  a  házasság  feltéte- 
lez,  alig. 

Láttam  boldog  vegyes  házasságokat,  de 
nem  láttam  vegyes  házasságban  egészen  bol- 
dog családi  életet.  Mert  vagy  élénk  vallásos 
érzettel  birnak  a  szülők,  s  akkor  fáj  mindegyik- 
nek, hogy  gyermekei,  vagy  legalább  minden 
gyermekei  nem   neveltetnek    saját    vallásukban. 

Vagy  egymás   iránti    gyöngédségből    közönyö- 
sek lesznek  egyelőre  a    vallás    külsőségei,    ké- 
sőbb annak  lényege  iránt,   —  s   lesznek    „nihi 
listák."   Ez  pedig  szerintem  kizárja  az  én  értel- 
membeli  családi  élet  boldogságát. 

A  mi  az  azonegy  vallásúak  közötti  házas- 
ságban az  összetartó  kapocs,  a  centripetál  erő  ; 
—  ugyanaz  lesz  a  vegyes  házasságban  a  szét- 
feszítő rúgó,  a  centrifugál  erő,  —  s  mennél 
buzgóbb  vallásúak  a  vegyes  házasok,  annál 
előbb  lesz  kárára  családi  boldogságuknak  sa- 
ját különböző  vallásuk.  —  Két  részre  szakad 
a  család,  legbensőbb,  leggyöngédebb  érzeté- 
ben. Hogyan  legyen  itt  egyetértés,  elégültség, 
kölcsönös  gyengédség,  s  engedékenység,  szó- 
val családi  boldogság?  És  végre  veszélyesnek 
s  igazságtalannak  tartom,  hogy  egyik  fél  nem 
ritkán  keresett  ürügyek  alatt,  törvényesen  el- 
válhatik,  s  újra  házasulhat ;  mig  a  másik  ezen 
esélylyel  nem  bir,  s  hitágazata  folytán  életfogy- 
táig kötve  marad." 

„Ez  mind  így  lehet  édes  atyám !  de  az 
első  kelléke  a  lehető  házassági  boldogságnak, 
a  kölcsönös  rokonszenven  alapuló  szeretet,  s 
•én  ugy  látom,  hogy  Zsiga  imádja  nővéremet, 
.s  Louiset  is  érdekli  a  szerelmes  szép  fiu  :u 

„Magad  mondád,    feleié    atyám,    —    hogy 

„ugy  látszik."  De  jól  monda  a  koszorús  né- 
met költő  : 

„Drum  priiíe  wer  sich  ewig  bindet 
Ob   sich  das  Herz  zum  Herzen  findet. 
Der  Wahn  ist  kurz, 
Die  Reu  ist  lang.a 

mert  nekünk  caholicusoknak  esketés  alkalmával 
azt  mondja  a  pap  más  szavakkal  :  boldogok 
lesztek-e  ?  nem  tudom ;  de  ha  boldogtalanok 
lesztek,  azok    lesztek    holtodiglan,    holtáiglan." 

„Végre  édes  fiam  !  így  folytatá  —  eltekintve 
a  mondottaktól,  hiszed-e,  hogy  Louiset,  a  gyen- 
géden vezetett,  nemes  nevelést,  finom  izlést 
nyert  müveit  nővéredet,  a  la  durée  boldogít- 
hassa, Zsiga?  ki  igaz,  hogy  szép,  jó  becsüle- 
tes fiu,  de  nevelés,  képzettség,  tudomány  és 
műveltségben  nem  részesült. 

Ha  egy  év  múlva  is  igy  gondolkodtok 
mint  ma,  —  bármi  nehezemre  essék  is,  nem 
fogom  ellenezni ;  ez  idő  szerint  határozottan 
ellenzem !  ! " 

Atyám  nem  gyanitá,  hogy  én  akkor  saját 
ügyemben  is  plaidoyiroztam. 

Atyám  érvei  mély  benyomást  gyakoroltak 
fogékony  lelkületemre.  Sokáig  gondolkoztam 
a    hallottak    fölött ;     végre    —    bár    nehezen, 

mert  saját  érdekem  ellen  kellett,  —  meggyő- 
ződtem, hogy  :  atyámnak  igazsága  van. 

Ennek  folytán  kevesebbet  jártam  Abára  a  szép 
Minkához,  s  Louise  nénémmel  szemben  Baillout 
emeltein  ki,  ennek  tökélyeit  és  Zsiga  gyöngéit,  hiá- 
nyait tüntettem  fel.  —  Es  ezekre  azt  csak  is  figyel- 
meztetni kellett,  mert  a  különbség  óriási  volt. 
Szépségben  Baillou  Sárközyvel  nem  mérkőzhe- 
tett ugyan  ;  de  minden  egyéb  tulajdonságban 
messze,   hasonlíthatlanul  túlszárnyalta. 

1834-ben  Szent  István  napján  elmentem 
Pestre  juratusnak. 

Ali  volt  az  a  juratus,  vagy  is  Tabulae  regiae 
juratus  nótárius  :  A  ki  ügyvéd  akart  lenni,  annak 
patvaria  után  fel  kellett  mennie  Pestre,  s  a  kirá- 
lyi személynök,  alnádor,  alországbiró  vagy  va- 
lamelyik itélő-mester  oldala  mellé  felesküdni 
juratusnak. 

Eljárhatott  a  királyi  és  hétszemélyes  tábla 
tanácsüléseire  és  ott  a  tanácskozás  —  vagyis 
a  perek  megvitatása,  az  itélethozás  alatt  is 
jelen  lehetvén  :  eléggé  okulhatott.  A  juratust 
principálisa  megbízta  perek  kivonásával,  kéz- 
besítések, esketőparancsok  melletti  tanuvallatá- 
sok,  birói  megintések,  s  több  effélékkel.  Ezen 
évben  az  úgynevezett  tabuiaris  igazságszol- 
gáltatást gyakorlatilag    megtanulni,  s  e  mellett 

a  magyar    magánjogot  s    perrendtartást  kellett 
elsajátítanunk. 

Az  5  ik  terminusban  pedig,  azaz  egy  évi 
ily  gyakorlat  után,  az,  a  ki  elkészült,  jogosí- 
tott lett  censurát  adni,  vagyis  az  ügyvédi  vizs- 
gát letenni.  Ez  után  megkapta  ügyvédi  diplo- 
máját, mint  „juratus,  fori  utriusque  advocatus", 
miáltal  a  magyar  állam  minden  hivatalára  képe- 
síttetett  ;  ha  t.  i.  egyszersmind  „nemes"  szüle- 
tésű volt.  Mert  a  nem  nemes  vármegyei  tiszt- 
viselőséget  nem  viselhetett. 

De  a  juratusok  e  kötelességeiket  nem 
mindnyájan,  nem  is  egészen  teljesítették ;  sőt 
közülök  a  nagy  rész  ezen  évet  a  korhely- 
ség szabad  éveinek  tekinté,  mintegy  sejdítve, 
hogy :  ez  a  gondnélküli  ifjúság  boldogságának 
xitolsó  éve. 

Örömmel  mentünk  tehát  Pestre  juratusnak, 
nem  annyira  tanulni,  hanem  inkább  mulatni,  lát- 
szatra teljesítők  kötelmeinket,  hogy  a  juratusok 
lajstromából  ki  ne  töröltessünk  !  Szabad  volt 
nekünk  minden,   nem    parancsolt  nekünk    senki. 

Principálisaink  nem  számítottak  munkás- 
ságunkra, nem  is  gondoltak,  mert  nem  birtak 
velünk.  A  polgárság,  az  egész  társaság  s  a  ható- 
ság elnéző,  engedékeny    volt  irányunkban,  mert 

életet,  derült  kedvet  és  sok  pénzt  hoztunk  a 
fővárosba  ;  s  mert  juratusi  ismeretségek  foly- 
tán sok  városi  hölgyet  vittek  nőül  a  hivatalt 
nyert,  vagy  örökséget  átvett  volt  juratusok  a 
vidékre. 

Az  ifjú  magyar  nemességnek  ez  volt  a 
legveszélyesebb  ideje.  Nem  annyira  anyagi, 
mint  inkább  egészségi  szempontból,  mert  hi- 
szen kiskorúak  voltunk  mindannyian  s  ekkor 
még  Pesten  nem  kellett  anynyi  pénz  a  meg- 
élhetésre, mint  most. 

Szent  Istváni  terminusra  bejöttek  az  alföldi 
hosszuhaju  fiuk,  sarkantyusan,  pörge  kalappal, 
makra-pipával,  fokossal  a  kezükben ;  s  megad- 
ták a  „vad  poharat." 

Az  uj  jurátusnak  tudnillik  meg  kellett  ven- 
dégelni a  régiebb  juratusok  egy  részét,  s  ezt 
a  lakomát,  vad  pohárnak  nevezték.  Minél  gaz- 
dagabb volt  az  ujoncz,  annál  több  vendéget 
hitt,  nem  ismerte  ugyan  személyesen  őket  de 
kiírta  a  jurátusok  lajstromából,  s  annál  pom- 
pásabb és  drágább  volt  a  lakoma.  A  sze- 
gényebbek kurta  korcsmában  tartották  meg, 
de  többnyire  itt  is  ott  is  kihágással  végződött ; 
s  ugyanezen  „vad  emberek" -nek  nevezett  ujon- 
czok,  a  farsangban  már  fénymázos  czipők- 
ben,  frakkban,  cylinderrel  s  glacé-keztyükben  je- 

lentek    meg    a    bálban,    mint    udvarlók    s  tán- 
czosok. 

Pesten  Sárközy  Zsigával  együtt  fogadtunk 
szállást;  egy  nagy  szobát  vivő  teremnek  rendez- 
vén be  —  felesküdtem  pedig  Yégh  Ignácz  ité- 
lőmester  oldala  mellé  juratusnak.  Yégh  rokon- 
ságban volt  velem,  mert  első  neje  Fiáth  Bor- 
bála volt.  Szivesen  vette,  de  nem  bánta,  ha  nem 
jártam  hozzá.  Nékem  ugy  látszott,  hogy  J$ínos 
fia  számára,  ki  velem  egy  korban  volt,  nem 
kivánta  társaságomat.  En  már  évek  óta  füg- 
getlenül éltem  —  Jánost  pedig  még  mindig 
járszalagon  vezette  atyja,  s  igy  talán  attól  félt, 
hogy  társaságomban  fiában  is  felébredne  a  füg- 
getlenségi vágy.  Ezen  részéről  éreztetett  s  ön- 
tudatom szerint  egészen  alaptalan  bizalmatlan- 
ságot zokon  véve :  csak  ritkán  mentem  hozzá ; 
pedig  nehezemre  esett,  nem  az,  hogy  nem  dol- 
goztam, de  az,  hogy  Jánossal  nem  zenélhet- 
tem, s  gyönyörű  zongora  játékát  nem  élvez- 
hettem. 

Egyáltalában  Pestben  csalódtam.  Nem  it- 
tam, nem  játszottam ;  undorodtam  a  betyáros 
és  botrányos  kihágásoktól,  és  igy  collegáim 
nagy  részével  alig  találkoztam.  Komolvan  sem- 
mivel sem  foglalkozva,  elégületlen  voltam.  Ké- 
sőn keltünk ;  reggeli  után    vívtunk,     azután  sé- 


—      79     — 

táltunk  —  nagy  társaságban  ebédeltünk  a  ma- 
gyar királynál,  azután  a  Wurmhof  kávéházban  te- 
kéztünk,  ennek  utána  pedig  látogatásokat  tet- 
tünk. Az  estét  többnyire  a  német  színházban 
töltöttük ;  én  tudniillik  és  Sárközy ;  de  lelkünk 
kisovárgott  a  falura,  a  szabadba,  szeretett  s 
megszokott  családi  körünkbe.  Ezek,  s  nélkülö- 
zött falusi  szórakozásaink  s  foglalkozásaink  let- 
tek   társalgásunk  egyedüli  tárgyai. 

Sárközy  igen  szelid,  engedékeny,  önálló- 
ság nélküli  jellemmel  birt  ;  mindig  engedett 
óhajaimnak,  tréfáimnak  s  rósz  élczeimet  nyájas 
mosoly lyal  tűrte. 

Böske  húgom,  ki  nővéreim  közt  oly  élénk, 
oly  meggondolatlan  jellemű  volt,  mind  Lajos 
öcsém  a  fiuk  közt,  ez  időben  Pesten  volt  Lai- 
ritzné  növeldéjében ;  a  terminus  végén,  mielőtt 
Pestről  távoztam,   meglátogattam. 

Egy  pár  percznyi  várakozás  után  egy  meg- 
lepő szépségű  gyermekded  nőalak  borult  köny- 
fátyolozott  szemekkel  keblemre.  Alig  ismertem 
föl,  pár  hó  alatt  annyira  megváltozott.  Kit  min- 
dig borzasán,  rendezetlen  öltözékben,  nevetve, 
ugrálva  láttam ;  csinosan  fésülködve  s  öltözve, 
oly  komoly  méla  hangon  monda  „Theurer  Brú- 
der"  hogy  szivem  fájt  belé.   —  Meg  is  ígértem, 

mikép    kieszközlöm    szüleimnél,    hogy  jövő  ta- 
vaszszal  haza  visszük. 

Szentmihálynapra  haza  mentünk. 


*  * 

* 


Louise  néném  Zsigát  elfogultabban  fogadta 
mint  máskor.  Baillou  minden  nap  este  felé  ló- 
háton megjelent,  ott  maradt  10  óráig  s  ismét 
távozott ;   én  gyanítám  hányadán  vagyunk. 

October  második  felében  valami  kirándu- 
lásból haza  érve,  atyám  felkért,  hogy  Siestája 
után  jöjjek  szobájába. 

Atyám  már  az    „Allgemeine"-ba  mélyedett. 

„Azt  akarnám  tudni  édes  fiam,  nem  volna 
e  kedved  helyettem  Bécsbe  menni  ? 

Miért  neíii  ?  ha  atyámat  képes  vagyok  he- 
lyettesíteni,  dolgom  végett  reá  érek." 

Elmondotta  atyám  hogy  báró  Baillou  igen 
jó  család,  hogy  Baillou  Károly  öröksége  30,000 
tallér,  hogy  a  Fiáth  birtok  fiágot  illetvén,  min- 
den leányának  a  kiházasításán  túl  a  vagyonból 
csak  6000  forintot  adhat,  s  ugyan  annyit  anyánk 
vagyonából ;  hogy  tegnapelőtt  Baillou  ünnepé  • 
lyesen  megkérte  nővéremet,  s  hogy  Louise  be- 
leegyezett.   De  miután    Baillou   atyja  életében, 

vagyonának  csak  kamatjait  élvezi,  a  cautióra 
pedig  1 2,000  forintot  kell  letenni,  a  6000  fo 
rintot  lefizeti  készpénzben,  s  anyám  örökségére 
6000  forintot  fog  Louise  részére  betábláztatni ; 
hogy  erre  vonatkozó  utasítást  adott  ügyvéd- 
jének, s  ha  a  biztositott  kötelező  megérkezik, 
ezzel  Bécsbe  kell  mennem,  egy  bizonyos  ágens- 
hez, ki  a  kötelező  és  készpénz  átvétele  után  a 
szükséges    „Depositenscheint"   megszerzendi. 

En  csak  gyermekkoromban  lévén  Bécsben, 
—  örültem  a  megbizásnak,  de  másrészről  szi- 
vemből sajnáltam  a  mély  érzésű,  hü  Zsigát.  Ez 
bánatában  egy  lelkiismeretlen  asszony  karjai 
közt  keresett  vigaszt,  s  talált  korai  halált. 

October  végén  a  kötelezővel  6000  forint 
bankjegy  gyei  ellátva,  s  két  pisztoly  lyal  felfegy- 
verkezve saját  fogatomon  Friedrich  nevű  va- 
dászom kiséretében  elindultam  Bécsbe.  Ez  ak- 
kor nagy  vállalat  volt,  első  nap  Győrig,  má- 
sodikon Paarendoríig,  s  csak  harmadnap  délre 
értem  Bécsbe. 

A  „vad  emberhez"  szálltam ;  délután  fel- 
kerestem az  ágenst,  ez  megelégedett  az  obli- 
gatióval,  de  a  6000  forintot,  minthogy  nekie 
ezen,  a  depositen-pénztár  részére  Metallique 
kötelezőket  kellett  vennie,  keveselte  s  nékem, 
mert  a  Metallique    5    százalékkal    magasabban 

F.  Fiáth  F.  Életem.  6 

állott  mint  az  ezüst  és  a  bankjegyek,  még  300 
forintot  kellett    letennem,    a  6000    forinton  tul. 

Hova  lettetek  bizalom  s  hitteljes  szép  idők  ? ! 

Megnéztem  a  birodalmi  város  ritkaságait ; 
—  vasárnap  a  templomokat  ;  az  utolsó  az  ele- 
gáns világ  miséje  délben  mondatott  a  Szt.  Mi- 
hály templomban. 

Oda  mentem  fáradtan  s  egyik  már  jól  tö- 
mött székbe  legszélsőnek  betolakodtam.  Alig 
voltam  itt  pár  perczig,  egy  igen  szép,  áldott 
viszonyban  levő  asszony  állt  mellém,  alig  birt 
terhe  miatt  állani  szegény.  Természetes  hogy 
én  felkeltem  s  meghajolva  mondottam  a  szép 
asszonynak  „tessék"  magyarul  azért,  hogy  lássa, 
mikép  a  magyarok,  dámák  irányában  udvarias 
lovagok.  —  Elgondolható  meglepetésem,  mikor 
a  szép  hölgy  fejét  meghajtva,  egy  futó  pil- 
lanatot vetve  reám  e  szóval  foglalta  el  az  ál- 
talam felajánlott  helyet   „köszönöm. u 

Megtudtam  később,  hogy  a  szép  magyar 
hölgy  Szegedy  cancellariai  titkár  neje,  szüle- 
tett Majláth  asszony. 

Haza  érkezve  nem  mentem  Abára,  sajnál- 
tam Zsigát  s  féltem  nővére  ellenállhatlan  szép- 
ségétől. 

A  Sárközyek  és  családunk  közti  benső  vi- 
szony feszélyessé  vált ;  csak  János  bátyám  ápolta, 

ki  megszerette  az  akkor  Abán  honn  tartóz- 
kodó özvegy  Guthynét,  egy  ritka  szépségű  fia- 
tal özvegyet,   —  kit  később  el  is  vett. 


Az  akkori  móori  vadászat  gyönyörű  volt, 
30,000  hold  erdőn  nem  járt  házi  állat  ;  az  ura- 
ságoknak alig  volt  összesen  6000  birkájuk  és 
igy  a  vad  nyugalmában  nem  háboríttatott.  Min- 
den évben  csak  egyszer  volt  vadászat,  ez  eltar- 
tott ugyan  10  napig,  de  akkor  is  csak  egy 
részét  voltak  képesek  megvadászni.  Ez  alka- 
lommal a  tíz  nap  alatt  elesett  15  szarvas-tehén, 
ugyanannyi  bakőz,  10 — 15  vaddisznó,  de  nyúl 
aránylag  kevés. 

Fél  nyolczra  meghúzták  Luzenszkyéknél 
a  harangot  reggelire,  hová  az  egész  vadász- 
társaság megjelent.  Vadászat  után  pedig  az 
urak  Lambergéknél  ebédeltek  s  az  estét  is  ott 
töltötték  az  egész  idény  alatt. 

Ebéd  után  elmentünk  mi  a  dohányosok  a 
Salatrainbe  (a  kertbe  nyiló  egy  nagy  ovál 
termet  neveztek  igy)  kávéra.  Ezalatt  megzen- 
dült   a    Moóron    állomásozó    ezred    zenekara  ; 

megjöttek  az  equitatio  fiatal  tisztjei,  s  meg- 
kezdődött a  táncz. 

Tánczos  .  volt  elég,  de  tánczosné  kevés, 
mert  a  moóri  dámák  már  mind  rég  túlélték  a 
tánczkort. 

A  háziasszony  özvegy  Lamberg  Fülöpné 
volt,  Ferencz  és  Rudolf  anyja,  kedves,  előzé- 
keny, mindenki  által  tiszteive-szeretett  matróna  ; 
a  házi  kisasszony  Lamberg  Therese  kelle- 
metlen külsejű,  rideg  modorú  de  jó  szivü  el- 
aggott comtesse.  —  Tante  Náni,  Tante  Judith, 
Tante  Betty,  báró  Nefczerné,  Hátosné  mind- 
annyi öreg  asszony. 

Ez  utolsóról  az  a  nevezetes,  hogy  látoga- 
tásra jött  Moórra,  s  ott  élt  mint  vendég  32 
évig  !  —  Gróf  Lamberg  Ferenczné  és  ennek 
nővére  Lamberg  Rudolfné,  szép  fiatal  asszo- 
nyok,   született   gróf  Hoyos    Lötty    és    Teréz, 

Lötty  szépségét  Európa  ismerte,  de  nehéz 
volt  véle  társalogni,  mert  nagyot  hallott.  Két 
Festetich  grófné,  Festetich  Miklós  leányai  (any- 
juk a  korán  elhalt  gróf  Lamberg  Mária,)  — 
igen  szép  élénk  fiatal  leánykák,  ezek  mosto- 
hája, született  Volkenberg  grófné  és  Louise 
nővérem.  Ezekből  állott  a  női  társaság. 

A  korosabbak  wisztheztek  és  tarokkoztak ; 
a  hölgyek  társalogtak  két  nagy  diszteremben ; 

a  fiatalság  pedig  tánczolt  a  nagy  ebédlőben, 
mig  tánczosnőink  ki  nem  fáradtak. 

Thea  és  fagylalt  után  szétment  a  társa- 
ság, és  ez  igy  ment  10  napon  át,  csak  Bor- 
bála és  ünnepnapon  nem  vadásztunk. 

Az  egész  férfi  fiatalság  katonákból  állott, 
csak    Festetich    Géza  és    én    voltunk    civilisták. 

Borbála  estélyen  Festetich  Christine  gróf- 
nő nem  azon  főhadnagygyal  tánczolta  az  első 
franczia  négyest,  kinek  megígérte ;  bizonyo- 
san gyermeki  szórakozottságból.  Ezt  az  egész 
katonai  fiatalság  oly  rósz  néven  vette,  hogy 
Christine  grófnővel  egy  katona  sem  tánczolt, 
csak  báró  Marburg  Frigyes  fivére,  Géza  és 
én,  hogy  ülve  ne  maradjon.  Ezen  körülmény 
csakhamar  feltűnt,  hisz  alig  volt  8  tánczos- 
nőnk  ;  a  háziasszony  a  tánczot  beszüntette,  s 
társas  játékra  utasitotta  a  fiatalságot,  azon  ürügy 
alatt,  hogy  kevéslevén  a  tánczosné  s  unokái  négy 
estén  egymás  után  tánczoltak,  —  a  szokatlan 
sok  táncz  megárthatna  nekik. 

Nefczerné  egy  hosszú  zsineget  hozott  a 
nagyterembe,  arra  reá  fűzött  egy  gyürüt  s  a 
zsineg  két  végét  összekötötte  —  körbe  állot- 
tunk s  a  zsineget  kezünkbe  vettük.  Nefczerné 
a  körben  maradt,  behunyt  szemmel  megfordult 
háromszor  s  ezután  kereste  a  gyürüt ;  meglelte 

Christine  grófnénál  s  most  ez  lépett  a  körbe. 
Ezen  változás  alatt  a-  katona  úrfiak  összesúg- 
tak ;  Christine  nézett  sokáig,  vigyázott,  kereste 
a  gyürüt  hol  egyiknél  hol  másiknál,  de  hiábar 
az  ifjú  tiszturak  mindig  elkapták  odább  rántot- 
ták  a  zsineget  s  a  gyengéd  már  megzavaro- 
dott szerény  kis  leányka ,  nem  volt  képes  a 
gyürüt  elfogni.  Ez  tartott  vagy  10  perczig  ; 
az  egész  társaság  nagy  részvéttel  s  figyelem- 
mel nézte  a  már  feszült  tréfát ;  —  végre  a 
gyürü  hozzám  jött,  és  én  elárultam.  Christine 
nálam  meglelte  s  nekem  kellett  a  körbe  lép- 
nem ;  megfordultam  én  is  háromszor  behunyt 
szemmel  s  a  mint  szemeimet  kinyitottam,  láttám,, 
hogy  a  tiszturak  akkor  kapják  szét  fejeiket. 
Sejditettem  azonnal,  hogy  a  cselszövény  elle- 
nem fordult ;  megpillantani  a  gyürüt,  s  a  mint 
el  akartam  fogni,  gróf  Hodicz  erővel  odább 
rántotta ;  én  egészen  elébe  állottam,  ugy  hogy 
orrom  csaknem  az  övét  érte,  és  kérdeztem  tőle 
halk,  de  igen  komoly  hangon  „Ist  das  ein  Spiel?" 
a  helyzet  mindig  feszültebb  és  szótlanabb  lőn ; 
megláttam  a  gyürü  fényét  ismét  a  mint  Hodicz- 
hoz  jutott,  oda  ugrottam  mint  a  nyil  s  a  nélkül,, 
hogy  a  zsineghez  nyúltam  volna  jól  szemei 
közé  nézve  H-nak  azt  mondám  határozottan  ; 
„Sie    habén    den    Ring    gráf    H."  ;  s    ő    most 

már  nem  taszitá  tovább  mint  előbb,  hanem 
felmutatta. 

E  jelenetet,  s  talán  a  jelenetek  összefüg- 
gését is  észre  vette  valószínűleg  az  egész  tár- 
saság ;  mert  mikor  Hodicz-nak  kellett  volna  a 
körbe  lépni,  egyik  öregebb  hölgy  más  játékot 
indítványozott. 

Másnap  Borbála  napján  nem  vadásztunk.  En 
még  az  ágyban  fekvém,  midőn  Friedrichem  egy 
lezárt  czédulkát  hozott,  melyben  Hodicz  meg- 
követést vagy  elégtételt  kért  tőlem  a  tegnap 
történtért. 

Nagyon  megörültem  a  czédulkának ;  hisz 
egész  éjjel  azon  kérdés  fölött  töprenkedtem, 
megnyugodjam-e  azon  elégtételen,  —  melyet 
udvariatlansága  irányában  magamnak  szerez- 
tem? —  Egy  perez  múlva  kész  volt  a  válasz, 
melyben  tudattam  Hodicz  gróffal,  hogy  második 
kivánságát  örömmel  teljesítem,  —  s  hogy  segé- 
dem b.  Marburg  rendbe  hoz  helyettem  mindent. 

A  czédulát  lezárva  kiküldöttem. 

Marburg  szomszédságomban  lakott,  kéret- 
tem, hogy  ha  már  felöltözködött,  jöjjön  hoz- 
zám. Marburgot  gyermekkorában  ismertem  már, 
most  hadnagy  volt  valami  dzsidás  ezredben, 
átjött  azonnal  s  én  meg  kértem,  hogy  semmi- 
féle magyarázatba  ne    bocsájtkozzék    és  fogad- 

jon  el  nevemben  minden  a  párbajra  vonatkozó 
s  ajánlandott  feltételeket,  s  ugy  intézze  a  dol- 
got, hogy  azonnal  verekedhessünk. 

Kilencz  órakor  már  kocsin  ültünk,  Mar- 
burg  két  kardot  tett  fel,  kikocsiztunk  a  Do- 
bos felé.  A  városon  kivül  láttunk  előttünk  egy 
két-lovas  paraszt-kocsit ;  a  talajt  vagy  egy  fél 
ujjnyi  hó  fedte,  —  200  lépésnyire  előttünk  az 
első  kocsi  megállott,  a  két  tiszt  és  egy  katona- 
orvos leugrott,  két  kardot  kivettek  és  egy 
kis  dombnak  tartottak  az  erdő  szélén.  Mi  is 
oda  értünk,  leszállottunk,  Marburg  a  két  kar- 
dot köpenye  alá  vette,  s  követtük  ellenfelein- 
ket. A  dombon  túl,  hol  a  fák  ritkábban  álltak, 
elértük  őket  s  itt,  a  nélkül  hogy  egy  szót 
szóltam  volna,  levetkőztem  felülről  egy  ingig, 
sapkámat  s  keztyümet  eldobtam  s  Marburg  ál- 
tal felém  nyújtott  egyenes,  de  élesre  köszö- 
rült kardot  hüvelyéből  kirántottam.  H.  mozdu- 
latról mozdulatra  követett.  Egy  perez  múlva 
,,en  Garde"  állottunk,  jobbról  mellettem  Mar- 
burg kivont  karddal,  balról  a  másik  tiszt  Ho- 
dicz  segédje ;  hogy  hivták  ?  nem  emlékezem. 

A  szokásos  „salutatio"  és  „apelle'*  után 
erélyesen  megtámadtam  ellenemet,  de  ez  any- 
nyira  hátrált,  hogy  pár  másodpercz  alatt  egy 
sűrűnek  szoritám. 

„Wohin  laufen  Sie  Herr  Oberlieutenant"  ? 
kérdem  s  visza mentem  oda,  a  hol  kezdetben  ál- 
lottunk. Szemközt  állottunk  újra,  észrevettem, 
hogy  megvető  kérdésem  ellenemet  nagyon 
ingerelte.  Most  ez  támadott,  de  én  nem  hát- 
ráltam, nem  is  hátrálhattam,  mert  hátam  mö- 
gött sürü  volt  a  vágás  ;  ellenemben  bátor,  erős, 
ügyes  vívóra  ismertem,  ki  oly  hévvel  támadott 
most,  hogy  alig  birtam  illő  távolságban  tartani, 
s  oly  erővel  sújtott  fejem  felé,  hogy  az  én  kar- 
dom a  markolat  alatt  egy  féllábnyira  elpattant. 
Lehet  hogy  lapjával  pariroztam,  lehet  hogy  a 
hideg  volt  az  oka  (5  fok  lehetett  a  fagypont 
alatt)  s  ez  alkalommal  megsértetett  jobb  kezem 
negyedik  ujja. 

„Sie  bluthen"  monda  ellenem  segédje.  — 
YVahrscheinlich  von  meines  Sábels-Splitter;  gebe 
mir  den  deinen  Fritz". 

Fritz  átnyujtá  kardját,  én  átadtam  neki 
csonka  kardomat,  újra  vivtunk  ;  most  én  támad- 
tam s  csak  hamar  sikerült  H.-nak  arczát  balról 
gyengén,  s  jobb  karját  ugy  meg  vágnom,  hogy 
kardját  elejtette. 

Vége  volt  a  párbajnak.  Öltözködés  közben 
kezdett  ujjam  fájni  —  s  ekkor  láttam,  hogy  a 
hó  körülünk  tele  volt  vérfolttal,  mely  vér  vívás 
közt  ujjamból  mindenféle  feccsent.     - 

Az  orvos  Hodiczhoz  szaladt,  letörölte  képét, 
megnézte  karját  s  azt  monda  „NichtsGefáhrliches" 
előkapott  köpenye  alól  egy  táskát,  havat  rakott 
a  sebekre  s  kötözni  kezdette  Hodicz  sebeit.  Ez 
alatt  én  felöltözködtem,  kezet  nyújtottam  elle- 
neimnek s  Marburggal  kocsim  felé  indultam. 

Itt  nagy  meglepetés  várt  reám  !  —  kocsi- 
som Miska  —  kivette  kocsim  lőcsét  s  ezzel 
felfegyverkezve  jött  sebes  lépéssel  felénk. 

„Mit  akarsz  Miska  ? 

„Attól  féltem,  hogy  az  a  sok  katona  meg- 
öli az  urat !  —  ide  hallott  a  kardok  csattogása ; 
én  hát  kiszedtem  a  lőcsöt,  leistrángoltam  lovai- 
mat s  oda  akartam  most  menni  a  katonákat 
szétverni." 

Haza  érve  az  öreg  Dugovics  bekötötte  uj- 
jamat, keztyüt  húztam  fölibe,  s  fenmaradtam. 
Ámbár  igen  fájt,  este  mégis  tánczoltam  ;  de 
Hodicz  grófot  többé  nem  láttam  ez  alkalommal. 

A  moóri  vadászatok  alkalmával  sok  törzs- 
tiszttel ismerkedtem  meg,  mely  ismeretségeim- 
nek, később  nagy  hasznát  vettem  „Windischgrátz,. 
Lichtenstein  herczegek,  Welden,  Burits,  Feuer- 
stein,  Rousseau,  Nobili  sat.  tábornokokkal  volt 
ismeretségem  innen  datálódik  ;  a  forradalom  alatt 
és  után  ezen  ismeretségeim  folytán  sok  szeren- 

esetlenséget  elháríthattam,  vagy  legalább  eny- 
híthettem. 


Az  1802 — 36-iki  országgyűlés  együtt  volt 
Pozsonyban.  Kossuth  írott  tudósításokat  kül- 
dött a  hatóságoknak.  —  Több  fiatal  ember 
egyesült  Lovassy  vezénylete  alatt ;  de  ezen 
politicai  mozgalomnak  határozott  alakja  és  czélja 
nem  volt,  vagy  ha  volt,  a  nagy  közönség  nem 
gyanitá  s  nem  is  aggódott  még. 

Pozsonyba  érkezve,  meglátogattam  isme- 
rőseimet, Zichy  Ödönnél  találkoztam  reggel  az 
egész  pozsonyi  főúri  fiatalsággal.  A  házi  gazda 
mint  mindig  szívesen  fogadott,  s  e  szavakkal 
mutatott  be  a  társaságnak  németül :  ,, itt  van  ő,  ki 
zavarunkból  kisegít"  ott  volt  Odescalchy,  három 
Zichy,  Mesnil,  néhány  Eszterházy,  összesen  ti- 
zenegyen. Ez  egy  keddi  nap  volt  ;  (1836)  meg- 
értettem, hogy  csütörtökre,  a  mondott  fiatal 
urak,  egy  jelmez-bált  rendeztek,  s  ők  Moór 
Károly  haramia  bandájának  jelmezében  kivan- 
nak megjelenni ;  de  a  tizenkettedik  megbete- 
gedvén :  nékem  kell  e  szerepet  elvállalnom. 
Nem  használt    a  mentség,  mikép    nem  ismerve 

a  női  világból  senkit,  szomorú  szerepet  kel- 
lend  játszanom  az  álarcz  alatt  ;  mikép  alig  van 
időm  a  jelmez  elkészíttetésére.  Elhivatták  a 
szabót,  ki  a  többiekét  csinálta,  ez  mértéket 
vett,  s  megigérte,  hogy  csütörtökön  délre  el- 
hozza hozzám  a  „zöldfa  fogadóba"  csak  fény- 
mázos  ezüst  csatos  czipőt  készíttessek  a  meg- 
nevezett czipésznél. 

Csak  azután  jutott  eszembe,  hogy  a  féhy- 
mázos  czipön,  selyem  harisnyán,  bársony  öltö- 
nyön, s  Calabria  kalapon  tul,  még  sokra  van 
szükségem,  fegyverekre  t.  i.  és  ékszerekre.  Ali- 
don ez  aggályomnak  azon  őszinte  vallomással 
adtam  kifejezést,  hogy  ékszerekkel  nem  birok, 
hogy  van  ugyan  egy  vívó  kard  velem,  de  ez 
jelmezhez  nem  fog  illeni  ;  s  hogy  csak  annyi 
pénzem  van,  a  mennyi  hat  hétig  Pozsonyban 
szükséges,  az  egész  társaság  megigérte,  hogy 
küldenek  fegyvereket  és  ékszereket/ 

Másnap  délben  ugy  tűnt  fel  másodemeleti 
szobácskám,   mint  egy  kis  múzeum. 

A  legszebb  gombokat  felvarrattam  bársony 
öltönyömre  ;  a  legdrágább  övre  akasztám  a  leg- 
szebb handzsárt  ;  a  lesffénvesebb  boglárt  erő- 
sítém  calabriai  fövegemre  s  a  fölöslegeket  visz- 
sza  küldöttem  tulajdonosainak. 

Még  az    este    elvittek   szinház    után  isme- 

rőseim  a  mágnási  Casinóba,  bemutattam  ma- 
gamat minden  öregebb  urnái ;  leültem  egy  Ta- 
rokk-asztal mellé,  s  néztem  a  játékot. 

Ezen  játékot  jól  tudtam,  hisz  atyámmal 
majd  minden  este  játszottam. 

Négyen  játszottak,  két  Eszterházy,  Pálffy 
József  és  DessewrTy  Aurél  —  az  osztó  király 
volt ;  ki  sírt  és  nevetett  azokkal,  kik  a  talont 
felvevő  ellen  küzdöttek.  Mibe,  azaz  mily  ma- 
gasan játszottak  ?  Minthogy  „blokkal"  fizettek, 
nem  tudom.  En  Dessewffy  kártyájába  néztem,, 
mert  mellette  ültem. 

Belépett  a  komornik  és  Dezsewffynek  sú- 
gott valamit. 

„Értesz  e  játékhoz  ?"   kérdé  tőlem, 

„Oh  igen  \u 

„Légy  hát  szives  engemet  pár  perczig 
helyettesíteni." 

Pálffy  osztott,  ki  balról  ült  mellettem, 
én  voltam  az  első,  igen  jó  kártyát  kaptam, 
akár  „sólót"  mondhattam  volna ;  de  más  er- 
szényére játszva  ezt  tenni  nem  mertem  s  csak 
kettőst  mondottam. 

Rendezvén  kártyáimat  kimondottam  a  1 1 
tarokkot,  tous  les  troist  és  pagát  ultimot ;  a  ket- 
tős már  négyszeres,  az  ultimo  dupla  volt. 

„Ez    igen    nagy    játék,    nem  tudom  Fiáth 

mennyire  érti  a  tarokkot  ?  s  azért  talán  jó  volna 
bevárnunk  Aurélt"   monda  Pálffy. 

„Nem  szükséges,  hisz  hallottad,  hogy  meg- 
bizta  öt  Aurél"   válaszolt  Eszterházy. 

,, Hallottam  igen,  de  nem  sejdítheté,  hogy 
ilyen  nagy  veszteség  esélyének  lehessen  kitéve" 
felelt  emez. 

Nagyon  kellemetlen  érzést  szült  bennem 
e  párbeszéd. 

Szerencsémre  megnyilt  az  ajtó,  s  Aurél 
belépett ;  elmondották  mi  történt  s  ö  igy  felelt : 

„Csak  folytasd  a  mit  megkezdettél,  ugy 
fogok  örülni,  ha  elveszted,  mint  akkor,  ha  meg- 
nyered." —  A  játékot  figyelemre  sem  méltatva 
másokkal  társalgott. 

Pálffy  ugyan  megperelte  játékomat,  de 
csak  egy  ütést  csinált,  én  megnyertem  a  já- 
tékot, s  vissza  adtam  Aurélnak  helyét. 

Csütörtökön  délután  elmentem  a  Hollinger 
kávéházba.  Ez  tele  volt  juratusokkal ;  kártyáz- 
tak, tekéztek,  kávéztak.  Több  ismerőst  leltem 
ott,  s  engem  is  felhivtak  „a  la  Guerre-re."  Egy 
szegre  akasztám  felöltőmet,  máshová  kalapo- 
mat, más  sarokba  botomat  s  más  asztalra  pi- 
pámat és  keztyümet.  Matkovich  Tivadar,  kit 
Pestről  jól  ismertem,  mindezt  össze  szedte,  s 
•egy  helyre  tette. 

„Kérlek  Tivadar  miért  fáradozol"  kérdem? 

Miért  felelt  ő  „mert  megtörténhetnék,  hogy 
a  partié  után  hiába  keresnéd  felöltődet,  kala- 
podat, pipádat  stb.  ;  ez  itt  nem  Fejérvár,  nem 
is  a  (pesti)   „Wurmhof!* 

És  ez  óta  rendes  gondos  egyén  lettem. 
Vigyázok  mindenemre ;  nem  is  loptak  meg  soha 
s  igen  ritkán  vesztettem  el  bár  mit  is  ;  vannak 
késeim  s  szivar  táskáim,  melyeket  25  évig  foly- 
vást hordoztam. 

A  jelmez  bál  9  órára  volt  hirdetve  a  lö- 
völde teremébe,  de  mi,  az  egész  „Haramia" 
társaság  csak  10  órára  gyűltünk  össze  Zichy 
Jenőnél;  felöltözködtem  fényes  jelmezembe. 

Bevonulásunk  sensatiót  okozott.  —  Két- 
ségbevonhatlanul  ez  volt  a  legszebb  csopor- 
tozat ;  mind  a  tizenketten  jól  nőtt  legények 
voltunk,  jelmezünk  drága  és  fényes.  Egy  része 
a  közönségnek  élőnkbe  jött  a  lépcsőzetig,  és 
sorfal  közt  fogadtak  a  terembe. 

A  pozsonyiak  incognitója  nem  sokáig  tar- 
tott ;  de  engem  senki  sem  ismert,  én  sem  is- 
mertem mást,  mint  gróf  Eszterházy  Mihály  csa- 
ládját, ki  a  nyarat  szomszédságunkban  Csetény- 
ben  szokta  volt  tölteni. 

Ezekkel  már  gyermekkoromban  többször 
találkoztam,  s  a  legutóbbi  nyáron  a  zirczi  bucsu 

alkalmával  az  ottani  vendégszerető,  müveit  Villax 

apát  urnái  mulattattam  őket,  s  igy  most  is  azon- 

ff 

nal  hozzájuk  szegődtem.  Ok  sem  ismertek  fel; 
—  a  dámák  kiváncsiak  voltak  ugyan  kilétemre, 
de  bajtársaim  nem  árultak  el,  és  igy  akarat- 
lanul a  közfigyelem  tárgya  lettem. 

Ejfélután  eldobtuk  álczáinkat,  bemutattam 
magamat  a  hölgyeknél  s  reggelig  tánczoltam. 
Megnyertem  a  főrendü  társaság  kegyét,  s  igen 
kellemesen  töltöttem  el  a  farsangot ;  nem  ját- 
szottam, bort  soha  sem  ittam,  a  hölgyek  szive- 
sen  társalogtak  s  tánczoltak  velem,  s  szivesen 
hívtak  fel  éneklésre  ;  az  urakkal  vívtam. 

Nyolczszáz  váltó  forinttal  indultam  Po- 
zsonyba, ott  Voltam  négy  hétig,  kifizettem  a 
korcsmai  számlát,  s  adósság  nélkül,  elbúcsúzva 
a  társaságtól,  haza  mentem  Akára. 

Kénytelen  vagyok  megvallani,  hogy  otthon 
elégületlen  voltam  saját  magammal ;  mert  az 
országgyűlési  teremben  alig  voltam  néhányszor; 
a  társaságban,  melyben  éltem,  nem  politizáltak, 
s  én  Pozsonyban  komolyan  mivel  sem  foglal- 
koztam, ugy  hogy  atyám  kérdéseire  alig  vol- 
tam képes  felelni.  Azon  meggyőződéshez  jutot- 
tam, hogy  a  szórakozás  és  mulatság  nem  le- 
het „életczél"  ;  s  hogy  nem  tölti  ki  a  férfiúi 
ambitiót. 

Pozsonyban  történt  akkor  tájban,  hogy  gr. 
Zichy  Ferraris,  a  mostani  Félix  és  Manó  aty- 
juk, a  főrendiház  ülésén,  arról  szónokolt,  hogy 
a  megyék  túlhajtanak  hatáskörükön,  hogy  olya- 
nokról tanácskoznak,  mik  őket  nem  illetik 
meg ;  s  hogy  midőn  egy  alkalommal  erre  a 
győri  rendeket  figyelmeztette,  azonnal  „hic  pro- 
testat  unus,  ibi  protestat  altér"  kifejezést  hasz- 
nált. Gróf  Széchen  Miklós  mellette  ült,  s  azt 
mondotta  félhangon  „ur"  ur"  (azaz  „protesta- 
tur,*)  Zichy  rá  nézett  s  félhangon  azt  felelte  : 
„Teufel  ur  !  ganz  gemeine  Spitzbuben." 

így  beszélték  nekem  Pozsonyban,  s  én  el- 
beszéltem ezt  atyámnak,  kit  az  ily  történetecs- 
kék  igen  mulattattak. 

Az  erdei  szalonka -ivad  után  komolyan 
hozzá  fogtam  a  tanuláshoz;  mert  az  ország- 
gyűlés végét  járta,  és  Szt.-István  napra  újra 
megnyílt  a   „Censura." 

Atyám  Kövit  s  Kelement  ajánlotta,  me- 
lyeket ő  jól  tudott,  és  sokszor  tett  föl  nekem 
írásban  megfejtendő  magyar  magánjogi  kérdé- 
seket. 


B.  Fiáth  F.  Eletem. 

~Ez  idétt  Louise  nővérem  férjhez  ment  b. 
Baillou  kapitányhoz,  s  ez  elvitte  állomására 
Bajára. 

Most  beváltottam  szavamat,  s  kértem  szü- 
leimet, hogy  miután  Louise  elment,  hozzák  haza 
Böskét.  Meg  is  hozták  a  kis  erős,  és  szép 
eleven,   de  mindig  derült  Böske  húgomat. 

Barcza  Pál  tisztjelölt  (cadett)  jómodu  szü- 
lőknek egyetlen  fia,  járt  hozzánk  Moórról,  ud- 
varias, lovagias  érzésű  legény ;  jól  lőtt,  s  én 
szivesen  vadásztam  vele.  Utóbb  a  katonaságot 
ott  hagyván,  mint  már  nem  katona  látogatóba 
jött  el  hozzánk.  Es  a  mint  meglátta  még  gyer- 
mekded nővéremet,  azonnal  halálig  bele  sze- 
retett. 

Atyám  és  én  nem  pártoltuk  Pál  barátom 
komoly  szándékát.  Atyám  azért  nem,  mert  Pál 
atyja,  a  tatai  Eszterházynak  volt  ez  előtt  ju- 
rium  et  bonorum  directora.  En  pedig  azért 
nem,  mert  észrevettem,  hogy  vadászat  alkal- 
mával sok  bort  ivott,  de  részeg  soha  sem  lett. 
Anyám  azonban  nagyon  pártolta  a  fiatalok  egy- 
máshozi  közeledésüket,  csak  is  leányát  tartotta 
még  a  férjhez  menésre  nagyon  fiatalnak. 

Barcza  egy  alkalommal  szobámba  jővén 
igen  kért,  hogy  birjam  rá  szülőimet,  mikép 
Böskét  nőül  neki  adják. 

„Igen  mondám  neki,  egy  feltétel  alatt ; 
telek,  hogy  sokat  kerek  tőled  !  —  ele  nyil- 
vánítom neked  határozottan,  hogy  ezen  tel- 
tétel elfogadása  nélkül,  Böskét  sohasem  ka- 
pod meg.J 

„Ha  a  feltétel  teljesíthetése  tőlem  függ 
elfogadom." 

.Jgen  —  felelém  —  csak  is  tőled  függ. 
Én  t.  i.  csak  ugy  látom  nővérem  jövőjét  a 
veled  kötendő  házasságban  biztosítva,  ha  ne- 
kem becsületszavadat  kötöd  le  arra,  hogy  má- 
tól fogva  sohasem  iszol  többé  sem  bort,  sem 
más  szeszes  italt." 

„Becsületszavamat  kötöm  le"  feleié,  s-ke- 
zét  nyujtá. 

Jó  lélekkel  s  megnyugtatva  fogadtam  el 
ezt ;  megegyeztünk,  hogy  ő  elmén  atyjához 
Pápára,  s  eljön  ismét  atyjának  atyámhoz  inté- 
zendett  levelével,  melyben  megkéri  fia  részére 
Böske  kezét. 

Megnyugodtam  s  atyám  kételyeit  legyőz- 
tem, tudva  azt,  hogy  Pali  inkább  meghal,  hogy 
sem  adott  szavát  megszegje. 

Nővéremet  júliusban  haza  is  vitte  Pápára, 
szorgalmas  szolgabíró  lett  ugyan  Veszprém 
vármegyében ,    és    bort    soha    sem    ivott ,    de 

7* 

négy  év  múlva  eljött  hozzám  Fej  érvárra,  s 
arra  kért,  hogy  oldanám  fel  adott  szava  köte- 
lezettsége alól. 

„Kérlek  édes  sógor  !  akkor  még  meggon- 
dolatlan legények  voltunk,  —  most  te  már  há- 
rom gyermek  atyja,  kiérdemelt  szolgabíró  s 
erélyes  szorgalmas  gazda  vagy ;  most  már  nem 
féltem  családi  boldogságodat,  s  ezennel  fel- 
mentlek adott  szavad  alól"  —  ezt  mondám  neki. 

Utoljára  láttam  ez  alkalommal  szegényt. 
Csakhamar  ezután  hirtelen  elhalt  s  a  még  alig 
24  éves  özvegy  vállaira  sulyosodott  a  4  árvá- 
nak nevelése ;  és  ő  ezen  kötelességét,  egész 
odaadással    és  sikeresen    teljesíté. 

Az  1837-iki  tavasz  és  nyár  igen  egyhangú 
egyformaságban  folyt  le  Akán.  Nővérem  egyike 
már  férjhez  ment,  a  második  menyaszony  volt ; 
a  vendégek  s  udvarlók  elmaradtak.  Lajos  öcsém 
Győrött  volt  jurista ;  János  bátyám  sokat  idő- 
zött  Abán.  En  pedig  Kövit  és  Kelement  meg- 
lehetősen megtanulva,  Szt. -István-napi  termi- 
nusra ismét  Pestre  mentem  Censurára. 

Rőth  Sándor  és  Horváth  Vincze,  kik  ket- 
ten négy    szobát  birtak,    befogadtak  részesnek. 

Az  első  kis  szobát  Friedrich  vadászomnak 
adtuk,  a  második  közös  háló-szobánk  lett  Hor- 
váthtal;  a  3-ikat  közös  dolgozó  és  társalgási 
teremmé  idomítottuk  ;  a  negyediket  Rőth  fog- 
lalta el  külön  kijárással,  még  pedig  azért,  mert 
Rőth  pedáns  rendszerető  lévén,  io1^  órakor 
lefeküdt,  reggel  8  órakor  már  reggelizett ;  míg 
mi  későbben  vergődtünk  haza,  s  tovább  is 
•aludtunk. 

Velem  mindig  volt  egy  pár  lőfegyver, 
mert  ott,  hol  most  a  tábor,  vagy  is  Lager-ka- 
szárnyán  innen  gyárok  állanak  s  ott,  hol  most 
a  nyugoti  vasut-társaság  palotája  van,  az  uj  épü- 
let háta  mögött  vadrécze-lest  állni  szoktam  volt. 
Fegyvereim,  vívó  és  juratus  kardjaimat  Fried- 
rich egy  vas-fogasra  ágyam  fölé  helyezte  el. 
Egy  éjjel  nem  tudván  elaludni,  megfogtam  az  egyik 
kard  végét,  felém  húztam,  s  eleresztem;  ez 
megmozdította  az  egész  fegyvertárt  s  minden 
csörgött.  —  Horváth  felszólalt,  „megzavartál  és 
elvesztettem  beszédem  fonalát"    monda. 

„Almodban  zavarhattalak,  engedelmet  ké- 
rek, de  mily  beszédednek  szakitámmeg  fonalát  ?" 

„  \nnak,  melyet  a  legközelebbi  fej  érme- 
gyei gyűlésen  akarok  elmondani." 

Én  szegénylettem  magamat,  hogy  ilyes- 
miről még  nem  is  álmodtam,  s  föltettem  ma- 
gamban, hogy  a  Censura  után  én  is  részt  ve- 
szek a  közügyekben. 

Másnap  felfogadtam  Horváth  Vinczével,. 
hogy  én  előbb  leszek  alispán,  mint  ő,  föltettük 
a  szerződést  tanuk  előtt,  s  aláirtuk  két  párban.. 
Százaranyban  fogadtunk  ;  mely  szerződés  maig- 
lan  is  kezeim  között  van. 

Acsády  Sándor  össze  állította  valahogy 
mindazon  kérdéseket,  melyeket  a  királyi  táblai 
censuráló  bizottság  a  censurálandókhoz  intézni 
szokott. 

Megfogadtuk  hát  Acsády t,  s  ő  mindhár- 
munknak tartott  több  órai  előadást,  a  magyar 
köz-  és  magán-jogból. 

Szeptember  io-én  kezdtek  censurálni,  Frid- 
richnek  mindennap  9  órakor  elkellett  szaladni  a 
curiára,  megnézni,  nincs-e  egyik  vagy  mási- 
kunk a  censurálandók  táblájára  kitéve.  Végre 
mind  a  hárman  együttesen  kitétettünk  más  napra. 
Nagy  volt  az  izgatottság  s  öröm  !  Én  az  nap 
nem  mentem  ki,  —  ebédemet  haza  hozattam  ; 
s  átfutottam  még  egyszer  Kövit,  és  Acsády 
kéziratát.  Másnap  elmentünk  egyenesen  a  nagy 
eseményre. 

Nagy  eseménynek    mondom,   mert  ez  volt. 

részünkről  a  legkomolyabb  lépés  ;  ezzel  fejez- 
tük be  az  akkori  fogalmak  szerint  nevelésün- 
ket. —  ,,Sufficienssel"  haza  térni  nem  nagy 
dicsőség  volt  ;  „rejiciáltatni"  pedig  országos 
szégyen. 

A  szóbeli  vizsga  után  bezártak  bennünket 
egy  terembe.  Saját  feladatomat  csak  hamar  ki- 
dolgoztam. Horváth  semmire  sem  ment,  átvet- 
tem hát  tőle,  s  ezt  is  kidolgoztam  talán  egy 
félóra  alatt.  Ezt  látva  a  többiek,  (voltunk  ti- 
zenketten) mind  engemet  kérdeztek,  s  én  ta- 
nácsot osztogattam  nekik,  mintegy  rögtönözve. 
Féltem  is,  hogy  e  könnyelműségemmel  valaki- 
nek szerencsétlenséget  okoztam ;  de  hála  az 
égnek !  nem  igy  történt.  Mindannyian  szeren- 
csésen átcsúsztunk,  Horváth  és  én  „praecla- 
rummal." 


:•: 


Haza  mentem  szülőimhez,  atyám  nagyon 
örült  szép  diplomámnak. 

Most  már  önálló  ember  vagy  fiam  ;  —  vá- 
laszsz  magadnak  pályát  ;  elmehetsz  Bécsbe  a 
cancelláriához,  vagy   Budára  a  helytartótanács- 

hoz,  tiszteletbeli  fogalmazónak ;  vagy  ha  in- 
kább kivánod,  vezesd  az  akai  gazdaságot,  az 
abait  uj  évre  átadom  bátyádnak,  ennek  már 
megígértem.  'Öcséd  elvégezte  a  jogot,  de  haj- 
lamát követve,  katona  akar  lenni,  ezt  elvisz- 
szük  január  i-jén  az  ezredhez,  akkorra  hatá- 
rozd el  magadat  te  is,  addig  pedig  élvezzétek 
szabadságtokat  s  éljetek  köztünk  gond  nélkül. 
Ezek  voltak  jó  atyám  igazán  atyai  szavai. 

Október  elején  volt  Fejérvárott  gyűlés. 
Elmentem  arra,  diplomámat  kihirdettetni.  Ott 
találtam  az  egész  megyei  fiatalságot,  az  öreg 
Kolosváry  Miklós  és  Mérey  László  vezérlete 
alatt.  Meghivtak  engemet  is  az  értekezletre, 
melyet  a  „fekete  sas"  egyik  szobájában  tar- 
tottak. —  Mérey  —  kit  tántoríthatlan  kama- 
rásnak szoktak  jellemezni  —  lucus  a  non  lu- 
cendo"  —  elfoglalván  az  elnöki  széket,  Mada- 
rász László  előadta,  hogy  Fej  érmegye  a  múlt 
júliusi  gyűlésben  egy  határozatot  hozott,  mely- 
nél törvénytelenebb,  igazságtalanabb  stb.  nem 
hozatott  soha !  azt  tundnillik,  hogy  a  két  Ma- 
darásznak, Salamonnak  s  többeknek  a  megye 
gyűlésén  felszólalni  ezután  nem  szabad.  Mert 
szenvedélyes  izgatásaikkal  a  megyei  nemessé- 
get tévútra  vezetik,  s  mert  letiprásával  minden 
tekintélynek    s  nevetségessé    tételével    minden 

törvényes  intézményeinknek,  magát  az  alkot- 
mányt veszélyeztetik  stb. 

Az  értekezlet  azt  határozta,  hogy  más 
napra  be  kell  hívni  a  gárdonyi,  csőszi,  abai, 
polgárdi  nemességet  s  ezen  önkénytes  megyei 
végzést  meg  kell  dönteni;  a  szükséges  költsé- 
get összeszedtük,  s  mindenhová  fiatal  embere- 
ket küldöttünk,  kiknek  a  nemességgel  10  órára 
a  gyűlés  teremben  meg  kellé  jelenniök. 

„Ki  teszi  az  indítványt ?"  hangzott  min- 
denfelül. 

„Mérey"   volt  a  válasz. 

Mérey  szép  előadásban  azt  válaszolta, 
hogy  az  indítványt  ö  nem  teheti,  mert  a  múlt 
gyűlés  alatt  kétszer  felszólalt  ellene  hasztala- 
nul ;  az  ő  érveit  ismeri  már  a  megye  közön- 
sége, s  neki  nem  sikerült  a  megyét  végzése 
törvénytelensége  felől  meggyőzni.  Most  kisértse 
meg  más. 

Az  ismeretesebb  ellenzéki  szónokok  nem 
birtak  azon  idő  szerint  felszólalási  joggal  és 
igy  nem  találkozott  erre  senki.  Végre  a  tán- 
toríthatlan  kamarás  azt  indítványozta,  hogy  Ma- 
darász állítsa  össze  az  érveket,  adja  át  nekem, 
s  én  tegyem  az  indítványt.  Ezt  az  értekezlet 
elfogadta. 

Megköszöntem  e  kitüntetést,    megtisztelte- 

test,  s  bizalmat  azon  kéréssel,  hogy  ha  az  ér- 
tekezlet ugy  parancsolja  —  mikép  én  tegyem 
meg  az  indítványt,  engedje  meg,  hogy  saját 
érveimmel  s  nyelvezetemmel  tehessem  azt. 

Az  öreg  Kolosváry  Miklós,  kinek  én  nagy 
tisztelője  voltam,  mert  tanult,  becsületes,  egye- 
nes szivü  embernek  ismertem,  ismertem  pedig~ 
már  régebben,  ő  lévén  a  kiskorú  Zichyeknek, 
Domonkos,  Jenő  és  Ödönnek  gondnoka,  so- 
kat járt  Kálozdra,  s  ilyenkor  Abán  megláto- 
gatta atyámat,  s  gyermekkorom  óta  szives  volt 
irányomban,  mondom,  Kolosváry  szólalt  fel,  s 
elfogadta  az  értekezlet  nevében  föltételes  aján- 
latomat, kiemelte,  hogy  minden  embernek  meg 
van  saját  észjárása  s  nyelvezete,  hogy  ő  más 
eszméjét  el  sem  tudná  mondani  mint  sajátját,  s 
hogy  öntudatos  egyén  ilyesre  nem  is  vállal- 
kozik ;  csudálja  az  elnöknek  ezen  indítványát, 
hisz  ő  csak  azért  nem  fogadta  el  az  indítvá- 
nyozást, mert  saját  érvei  a  múlt  gyűlésben 
elismerést  nem  nyertek  ;  ha  lehetségesnek  tartja 
más  érveit  használva  felszólalni,  fogadja  el  má- 
sok érveit,  talán  ezekkel  nagyobb  dicsőséget 
fog  aratni  ? 

Kolosváry  nagyobb  népszerűséggel  birt, 
mint  Mérey  kamarás,  és  így  „éljen" -nel  elfo- 
gadták ajánlatomat. 

Csak  később  vettem  észre,  hogy  Mérey 
s  Kolosváry  ki  nem  állhatták  egymást,  hogy 
Mérey  elverte  mindenét,  csak  is  most  jött  fiá- 
nak anyai  jószágára  Fejérmegyébe  lakni ;  s  hogy 
Kolosváry  Miklós  ellenében,  ki  a  fejérmegyei 
haladópárt  népszerű  vezére  volt,  mely  állásra 
Mérey  vágyódott,  minden  alkalommal  kimélet- 
len  szenvedélylyel  szokott  nyilatkozni. 

Az  értekezletnek  vége  lön.  Madarász  Jó- 
zsef mint  értekezleti  tollvivő  kézbesíté  nekem 
a  másnap  megtámadandó  megyei  végzést. 

Fölmentem  hát  ezután  szobámba  s  készi- 
tettem  vagy  tiz  perczet  igénylő  beszédet,  leír- 
tam tisztára  s  megtanultam. 

Ismertem  már  a  német  felfogást  a  szónok- 
lat kellékeiről : 


„Stehe  keck  auf  ; 
Mach  das  Mául  auf ; 
Und  hor  bald  auf!u 


Elmondottam  egy  párszor  mondókámat  a 
tükörrel  szemben,  s  meg  voltam  magammal  és 
beszédemmel  elégedve.  De  a  mint  beléptem  a 
megye  termébe,  mely  már  zsúfolva  volt  — 
mert  a  határozat  védői  is  behozták  népeiket,, 
nagyon  gyorsan  vert  üterem. 

Végre  megnyillott  a  mellékterem  ajtaja,  s 
Ürményi  József  cs.  kir.  kamarás  és  Fehérmegye 
első  alispánja  lépett  be,  a  fej  érmegyei  nagy- 
birtokosok fényes  kiséretében.  Ily  fényes  sta- 
tusa egy  megyének  sem  volt  az  országban. 

Ürményi  üdvözölte  a  rendeket  ;  én  az  al- 
ispán elnöki  székének  bal  felén  egy  kissé  visz- 
szavonultan  álltam.  A  mint  az  alispánt  illető 
éljenek  elhangzottak,  egy  kis  lépéssel  előbbre 
léptem  az  asztal  sarkához  (akkor  még  Fejérme- 
gyében a  régi  terem  fennállott,  s  a  főispán  a 
Jiosszu  asztal  déli  végén  ült)  ugy,  hogy  az  el- 
nöklő alispán  balján,  a  II.  alispán  jobbján 
álltam. 

Méltóságos  cs.  kir.  kamarás  és  alispán  ur ! 
Tekintetes  karok  és  rendek  \a 

Alig  mondottam  el  e  czimet,  az  elnök  háta 
mögött,  nem  tudom  ki  által  adott  jelre,  a  köz- 
nemesség felkiáltott  „nem  kell  —  nem  halljuk;" 
—  ugy  halottam  másoktól,  hogy  ekkor  nagyon 
elhala  vány  ultam . 

Az  alispán  csak  intett  kezével  visszafelé 
s  helyreállott  a  csend. 

„Tekintetes  karok  és  rendek"  —  monda 
ö  szép  tiszta  magyarsággal  —  nem  értesül- 
tem arról,  hogy  Fiáth  Ferencz  ur  azok  közt 
volna,  kiket  a  megye  a  szólhatási  jogtól  meg- 


—      109     — 

fosztott  ;  nem  is  tudjuk  miről  és  mit  kivan  be- 
szélni ?  azért  csendet   kérek." 

Ürményinek  jó  akaratú  nyilatkozata  vissza- 
adta lelkemnek  ruganyosságát,  beszédemet  egy 
kissé  gyorsan,  de  elég  jól,  s  hibátlanul  elsza- 
valtam. 

„Éljen"    hangzott  a    terem  másik  részéről. 

Hárman  szóltak  ellenem ;  mellettem  csak 
a  jó  Kolosváry  ;  egy  papirkára  feljegyeztem 
magamnak  az  ellenem  felhozott  vezérérveket,, 
s  feljelentettem  magamat  ismét  szólásra. 

Meglehetős  sikerrel  czáfoltam  Szluhát,  Végh 
Ignáczot,  s  ezután  bebizonyítani  iparkodtam  — 
hogy  az  eljárás  törvénytelen;  mert  a  törvény 
oly  kihágásokat,  milyeneket  a  végzés  hoz  fel 
indokul,  máskép  rendel  korlátoztatni,  vagy  meg- 
toroltatni.  -Az  egyik  módja  a  széksértési  bün- 
tetés ;  a  másik  a  tiszti  kereset,  a  harmadik  a 
bűnvádi  megidéztetés  elrendelése.  De  nincs  tör- 
vény, mely  megengedné,  hogy  valaki  nemesi 
kiváltságától  itélet  nélkül  megfosztathassék. 

Itt  be  kellett  volna  zárni  beszédemet  ;  — 
de  láttam,  hogy  a  nagy  közönségnél  rokon- 
szenvre találtam,  hogy  szerencsésen  érintem  a 
húrt,  mely  a  kis  nemesség  szivében  zengő  visz- 
hangra  talált  —  körülbelül  igy  folytattam. 

„Én  ugy  tanultam,  pedig  nem  rég  tanultam, 

s  nem  roszul  tanultam,  bizonyítja  a  pubicatió 
végett  itt  fekvő  diplomám,  hogy  a  megyei 
gyűlésben  az  elnök  és  a  tiszti  főügyész  a  tör- 
vények őrei,  (a  mondott  végzés  alkalmával  az 
alispán  praesidiált)  kérdem  most  már  T.  Kk  és 
R.  hol  az  az  alispán  ?  hol  az  a  főügyész  ?  ki  es- 
küvel pecsételt  kötelességét  teljesíté  ?"  Ezt  meg- 
gondolatlanul mondattam,  elismerem  ;  —  de  ak- 
kor még  nem  tudtam,  hogy  a  hatalmasok  gyen- 
géjét kimélni  kell,  ha  czélt  akarunk  érni.  Örmé- 
nyi József  volt  akkor  i-ső  alispán,  Huszár  Péter 
főügyész. 

Mondott  kérdéseimre  nagy  zavar  támadt. 
Az  ellenzék  éljenzett,  tapsolt,  ellenfeleink  kiál- 
tották: „Actió"  „Actió."  A  mi  embereink  való- 
színűleg azt  hitték,  hogy  „Actió"  egyértelmű 
a  „kivele"-vel,  az  egész  tömeg  mintegy  védel- 
memre felém  tódult.  A  lárma  és  zavar  roppanttá 
nőtt ;  hárman  négyen  beszéltek  egyszerre  de 
a  „Fiscus"  és  „Actió"  tulhangzott  mindent ; 
Ürményi  intésére  elcsendesedtek  elleneink,  de 
nem  saját  embereink ;  ezek  egyre  éljeneztek. 
—  E  zavarban  intek  Salamon  Györgynek,  ő 
nagy  nehezen  hozzám  tolakodott,  arra  kértem, 
hogy  csináljon    csendet    saját    embereink    közt. 

Végre  szóhoz  jutott  a  főügyész  —  kije- 
lentette,   hogy  a  közönség    parancsára    engem 

széksértési  keresetbe  fog  ;  csak  annyi  időt  kér, 
hogy  az  actiót  feltehesse,  s  hogy  két  fegyve- 
res embert  őrzésemre  berendelhessen. 

Az  öreg  jó  Kolosváry  ismét  felszólalt  mel- 
lettem, s  a  többi  közt  így  szólt. 

„Itt  széksértés  nem  történt  ;  itt  ez  alka- 
lomból actiónak  nincs  helye;  azok  kik  „actiót" 
kértek,  helytelenül  cselekedtek,  mert  Fiáth  azon 
kérdésére,  hol  az  alispán,  hol  a  fiscus  ?  azt 
kellett  volna  „actió"  helyett  felelni  ;  monda  gú- 
nyosan „itt  van  ni!"   Erre  nagy.  lőn  a  derültség. 

Márkusnak  hivtak  egy  fiatal  eszes  ügyvé- 
det, ez  ily  formán  nyilatkozott:  „én  az  actió 
alá  venni  szándékolt  urat  rég  isnerem,  de  ha 
nem  tudtam  volna  is,  észlelhettem  ma  beszéd- 
jében, hogy  beszédjeit  a  rhetorica  szabályai 
szerint  idomitja,  és  meglehet,  hogy  a  sértésnek 
vett  kifejezés  csak  figura  rhectorica  és  nem 
sértés." 

Egyébiránt  jogi  elv,  hogy  „nemo  inaudi- 
tus"  és  az  is,  hogy  „optimus  interpres  verbo- 
rum  quisque  suorum." 

Arra  kérem  tehát  a  tekintetes  megyei  kö- 
zönséget, hallgassuk  végig  a  szónokot. 

„Halljuk"  kiabált  egy  része  a  közönség- 
nek, „actio"  a  másik.  Nehéz  lett  volna  meg- 
ítélni,  melyik  részen  van  a  többség  ? 

Ürményi  fölkelt ;  s  vissza  nézve  mondotta 
„csendet  kérek  és  követelek  !  én  is  azt  tartom, 
hogy  ki  kell  hallgatnunk  Fiáthot  mielőtt  fölötte 
kélünk." 

Szóhoz  jutottam ;  mindenekelőtt  nyilvánítámy 
hogy  én  senkit  sem  akartam  sérteni,  csak  a 
törvényeknek  s  igazságnak  kívántam  érvényt 
szerezni,  meglehet,  hogy  helytelen  volt  kifeje- 
zésem, ámbár  sokan  a  teremben  azt  találják, 
hogy  nem  volt  az,  ha  az  actio  felett  akar  a 
megye  közönsége  tanácskozni,  s  e  felett  vok- 
solni, —  a  mai  nap  ideje  elvész  és  Fej  érmegye 
ismét  törvénytelen  állapotban  marad.  Nehogy 
hát  csekélységem  személyes  ügyével  raboltas- 
sék  el  a  drága  idő,  megnyugszom  az  „actión" 
s  megváltom  magamat,  ime  lefizetek,  ámbár 
nincs  sok  pénzem  s  a  mi  kevés  van,  arra  igen 
reá  szorultam  —  még  is  lefizetek  25  forintot, 
és  ez  által  minthogy  magam  is  beleegyezem, 
az  actio-kérdést  megszűntnek  méltóztassék  te- 
kinteni. A  25  forintot  a  fiscusnak  oda  dobva, 
főérveimet  tárgyilagosan  ismételve,  arra  kértem 
az  alispánt  és  a  Kk  és  rendeket,  hogy  másít- 
sák meg  a  neheztelt  törvénytelen  végzést  és 
zárják  be  Janus  templomát ! 

Most    már  az    egész   terem    éljenzett.  Ür- 
ményi   kimondotta    a  végzést,    miszerint  Fejér- 

megye  közönsége  azon  reményben,  hogy  ily 
határozatra  senki  sem  adand  többé  alkalmat,  a 
szóban  lévő  megyei  végzést  feloldja,  s  az  ille- 
tőknek szólhatási  joga  visszaadatik. 

A  gyűlés  eloszlott.  Az  öreg  Kolosváry 
megköszönte  erélyes  föllépésemet,  a  haladó  - 
párt  nevében ;  megölelt,  s  felhívott  ugyan '  a 
párt  nevében,  hogy  november  4-ére  kitűzött 
tisztújítás  alkalmával  lépjek  fel  aljegyző,  al- 
ügyész  vagy  szolgabírói  állás  elnyerésére,  s 
biztosít,  hogy  az  egész  párt  reám  szavaz. 

Meghatottan  elfogultan  köszöntem  meg  a 
megtiszteltetést;  de  miután  atyám  azt  kívánja, 
hogy  Fejérmegyében  János  bátyám  szolgáljon 
—  ennek  részére  kértem  a  párt  támogatását, 
igérve,  hogy  a  párt  érdekében  akár  mikor,  és 
akár  hol  szívesen  megjelenendek  —  méltóztas- 
sanak személyem  s  parányi  tehetségemmel  min- 
denkor rendelkezni. 

Ezen  első  fellépésem  alkalmával  megismert 
az  egész  megye. 

Elmentem  Ürményihez  megköszönni  irá- 
nyomban tanúsított  jó  indulatát,  engedelmet 
kérve,  hogy  egy  egész  napját  elraboltam ;  töb- 
ben voltak  Örményinél  a  nagy  urak  közöl,  s 
miután    Ürményi  kitűnő    szívességet    tanúsított 

B.  Fiáth  F.  Életem.  8 

irányomban,  ezek  is  igen  leereszkedő  szíves- 
ségben részesítettek. 

Haza  érve  elmondottam  atyámnak  a  tör- 
ténteket, ez  nagy  figyelemmel  hallgatta,  s  na- 
gyon örült  a  sikernek. 

János  bátyám  sok  phlegmával  és  kevés 
tevékenységgel  bírt,  túlságosan  szerette  a  ké- 
nyelmet s  fesztelenséget.  Felhívtam  őt,  hogy 
lépjen  fel  szolgabírónak  a  sármelléki  alsójárás- 
ban, de  hogy  biztosan  czélt  érjünk,  szükséges 
egy  pár  látogatást  tenni  a  vidéken.  —  El  is 
mentünk  együtt  Abára ;  idáig  csak  eljött,  de 
ott  ragadt  a  szép  özvegy  Guthynénál.  És  így 
egyedül  jártam  be  a  befolyásosabb  családokat, 
bátyámat  azzal  mentettem,  hogy  szerénysége 
tartja  otthon.  Megígérték  a  pártolást. 

Ez  idén  1836.  nov.  hó  2-ról  harmadikára 
oly  sok  hó  esett,  hogy  alig  bírtunk  behatolni 
Fejérvárra.  —  Bátyám  egyhangúlag  megvá- 
lasztatott szolgabírónak  —  atyám  átadta  neki 
Abát,  azaz  abai  birtokát,  mely  600  holdból 
állt  csak ;  de  jól  volt  instruálva,  szép  lakház- 
zal s  vagy  2000  forintnyi  regáléval.  Bátyám 
ide  tette  lakását. 

En  öcsémmel  maradtam  Akán,  hol  ez  ősz- 
szel temérdek  nagy  vadat  lőttünk. 

Atyám  elhatározta,  hogy  miután  öcsémet 
kadettnak  a  Walmoden  vértesek  ezredese  be- 
vette ;  karácsony  után  elviszszük  őt  Korponára. 

Elindultunk  az  atyám  négyes  fogatán,  sze- 
rencsésen elérkeztünk  másnap  Pozsonyba,  azaz 
a  pozsonyi  hídfőhöz. 

Itt  már  akkor  leszedték  a  hidat,  s  a  Duna 
zajlott  nagyban,  mi  pedig  egy  nyomorult  csár- 
dában kaptunk  szállást. 

Háromnap  kellett  itt  időzni.  Végre  beál- 
lott a  Duna.  Deszkát  raktak  a  jégre,  és  mi 
csak  átmehettünk  a  keskeny  veszélyes  ösvé- 
nyen, de  a  kocsit  szét  kellett  szedni  darabokra, 
ezt  egy  ladikba  tették  s  ugy  húzták  át  a  jégen. 
A  lovakat  nem  szállithatván  át  ;  atvám  vissza- 
küldötte. 

Másnap  elindultunk  Pozsonyból  —  fors- 
ponton  ;  keserves  kis  utazás  volt  biz  az,  de 
atyánk  jó  kedvét  nem  veszté,  vagy  beszélt  a 
régi  időkről  hogyan  volt  akkor,  midőn  ő  ez- 
előtt vagy  20  évvel  itt  járt ;  vagy  egy  isme- 
retes tercettet  inditványozott,  melyben  nekem 
tenort,  —  Lajosnak  secondot  kellett  énekelni, 
ő  pedig  a  bassust  zengte  gyönyörű  még  akkor 
is  meglepő  teljes  mély  hangjával. 

Elértünk  végre  Korponára,  Lajost  beavat- 
tuk    katonának,    egy    nap    a    tiszti    karnak    az 

atyám  ebédet  adott,  olyant,  milyent  ott  adni 
lehetett ;  más  nap  a  tiszti  kar  nekünk,  de  ez 
még  roszabb  volt. 


Lajos  ott  maradt ;  én  atyámmal  visszajöt- 
tem Nyitrának,  Komáromnak  s  —  szerencsésen, 
és  minden  nagyobb  baj  nélkül  megérkeztünk 
Akára.  Az  utón  kicsináltuk  atyámmal,  hogy  én 
nem  megyek  se  Bécsbe,  se  Budára,  hanem 
Veszprém  megyébe  leszek  tiszteletbeli  aljegyző. 

Atyám  megigérte,  hogy  mihelyt  kinyu- 
godta  uti  fáradalmait,  elvisz  Veszprémbe  Ro- 
honczy  János  kir.  tanácsos  és  alispánnak  be- 
mutatni, s  megkérni,  hogy  ajánljon  gróf  Zichy 
István  főispánnak. 

A  januáriusi  veszprémi  közgyűlést  már  ugy 
is  elmulasztottuk;  és  igy  nekem  mindegy  volt, 
akármikor  megyünk  oda,  annál  is  inkább,  mert 
Fejérvár  ott  ismeretes  lévén,  ott  jobban  mu- 
lattam. 

Az  akkori  pénzviszonyok  jelzésére  meg- 
érintem, hogy  ha  atyám  egy  ötvenes  bankót 
adott,  befogattam  négy  lovat,  a  jágerom  a 
bakra  ült,  s    elmentem    Fej  érvárra   mulatni.  És 

ötven  írttal  beértem  egy  hétig  ;  mindig  Schieder 
nevű  becsületes  korcsmároshoz  szállottam.  De- 
rékokosbajor születésű  német  ember  volt  ez,  ki 
lovakkal  is  speculált,  nekem  ha  ló  kellett,  tőle  vet- 
tem mindig,  jót  adott,  atyám  pedig  borral  fizette. 

Nagy  gondja  volt,  ha  nála  laktam,  lovaim  és 
cselédeimre  ;  ha  kis  bajom  volt,  jó  felesége 
anyailag  ápolt,  szóval  nagyon  protegált. 

Megemlékezem  erről  itt,  mert  ezen  ismeret- 
ség és  rokonszenvezés  magyarázza  meg  azon 
szolgálatot,  melyet  később  1849-ben  nekem 
tett,  s  melynek  elmulasztása  reám  nézve  vég- 
zetes lehetett  volna. 

A  farsangot  felváltva  Akán  s  Fejérvár  ott 
töltöttem  ;  végre  február  utolsó  napján  elin- 
dultunk Veszprémbe  (1837). 

En  itt  csak  egy  párszor  voltam  életemben  ; 
akkor  t.  i.  mikor  Louise  nővéremet  meghiv- 
ták  ide  bálba,  s  én  őt  és  anyámat  elkisértem. 
Emlékezem  hogy  hegyes,  völgyes,  sáros  kis 
város  volt,  mártius  elején  e  minőségében  még 
is  meglepett. 

Másnap  Rohonczyhoz  akartunk  menni.  De 
a  városon  kivül  lakott,  a  sár  a  hosszú  utczán 
bokáig  ért,  fiakert  kerestünk,  de  nem  létezett ; 
végre  be  kellett  fogatnunk  atyám  utazó  kocsi- 
jába, hogy  kimehessünk. 

Rohonczy  atyámat  szívesen  fogadta;  en- 
gem feltűnő  hidegen,  mindennapi  rövid  társal- 
gás után  atyám  előadta,  hogy  arra  kéri  Ro- 
honczyt,  legyen  szives  engemet  megyei  aljegy- 
zőnek ajánlani  a  főispánnak,  s  átadandó  fo- 
lyamodványomat neki  ajánló  kiséret  mellett 
hivatalosan   kézbesíttetni. 

Rohonczy  komoly  kifejezéssel  végig  hall- 
gatta atyámat,  felkelt  s  a  mellék  szobába  kérte 
őt,  én  csak  annyit  hallottam  rövid  társalgásuk- 
ból, —  hogy  atyám  az  ajtót  kinyitva,  monda, 
meglehetős  ingerült  hangon :  „köszönöm  bará- 
tom, köszönöm,  de  oda,  hova  te  elmehetsz  én 
is  elmehetek"  s  ezzel  kijött  fogta  kalapját  s  mi 
mentünk.  Rohonczy  ebédre  hivott  bennünket, 
atyám  azon  ürügy  alatt,  hogy  még  ma  haza 
megyünk,  nem  fogadta  el. 

„Mi  történt  édes  atyám?"  kérdem  a  ko- 
csiban. 

„Mind  el  mondom  az  utón"  volt  a  válasz. 

Korai  rövid  ebéd  után  atyám  befogatott, 
s  mi  mentünk  igen  jó  utón  Zircz  felé ;  atyám 
ismét  visszanyerte  szokott  derültségét. 

„Gondold  el  Ferkóm !  mit  mondott  nékem 
ez  a  gőgös  alispán?" 

Mit  édes  atyám  ? 

Azt,  hogy  te  veszélyes    elvű  fiatal    ember 

vagy  ;  —  hogy  a  fejérvári  ellenzék  élén  állsz, 
s  hogy  alig  hiszi,  mi  kép  Zichy  ő  excellentiája 
hajlandó  lenne  téged  aljegyzővé  kinevezni,  — 
és  azért  arra  kért,  hogy  folyamodásodat  most 
ne  nyújtsam  be,  hanem  várjak  májusig,  — 
akkor  Zichy  lejön  Palotára,  s  alkalmilag  ő, 
Rohonczy  ajánlani  fog, 

S  mit  felelt  reá  édes  papám  ? 

Azt,  hogy  sohase  fáradjon  ;  mert  oda  a 
hova  ö  elmehet  ajánlani,   én  is  elmehetek. 

Haza  érve  atyám  az  Íróasztalhoz  ült,  írt 
egy  levelet  Zichynek,  kit  rég  ismert,  és  hozzá 
zárta  folyamodásomat,  meghagyta,  hogy  más- 
nap korán  vigyék  a  postára. 

En  nem  sokat  gondoltam  az  egész  ügy- 
gyei ;  a  szalonkák  megjöttek,  azok  után  jártam. 

József  napkor  atyám  névnapján,  sok  ven- 
dégünk volt  :  a  moóri  rokonok  kijöttek  ;  Hun- 
kár Antal  és  neje  Szolgagyőrről,  —  továbbá 
Kunz  Tóni  igen  szép  kisasszony  Veszprémből. 
Ez  alkalommal  két  szindarabot  adánk  ;  —  Csapó 
József,  és  nagybátyám  Luzensky  Alajos  is 
szives  volt  közreműködni  ;  a  színpadot  feállítani, 
a  működők  arczát  festeni  s  a  t.  mind  az  én 
gondom  lett.  Az  ouverturát  én  játszottam  fu- 
volán Havlicsek  zongora  kíséretével,  és  ezért 
csak  egy  kis  szerepet  vállalhattam. 

Az  enyéim  nagyon  csodálták  e  téreni  jár- 
tasságomat ;  de  ez  nekem  nem  volt  újság,  mert 
a  jó  Bezerédy  családkörben  két  ilyen  előadás- 
nál közreműködvén  :  ismertem  a  helyzet  nehéz- 
ségeit és  szükségeit. 

Az  előadás  sikerült,  az  előadók  igen  jól 
mulattak,  de  a  néző  közönség  sem  unatkozott. 
Csapó  József,  mint  báró  Szélházy,  remekül  ját- 
szott ;  Luzensky  Alajos  nagybátyám  derültséget 
keltett,  mert  Kisfaludy  színdarabjában,  ha  nem 
csalódom  a  „Kérők" -ben  a  hősnő  atyját  adván, 
szerepében  sokszor  előfordult  szójáráskép  a  ki- 
fejezés :  „mennydörgő  rázta"  és  ő  az  „R" 
betűt  nem  tudta  kimondani,  a  néző  közönség 
gyönyörűségére. 

A  fiatalság  estére  tánczra  kelt  Szabad- 
hegyi vezénylete  alatt. 

Atyám  szokás  szerint  tarokkozott;  én  pe- 
dig Hunkár  Antal  bátyámmal  sakkoztam,  mi- 
kor behozták  a  postát  (akkor  Moórra  csak  há- 
romszor érkezett  egy  hétben)  feltűnt  nékem 
egy  nagypecsétes  hivatalos,  atyámnak  címzett 
levél.  —  Míg  Hunkár  a  teendő  vonáson  töp- 
renkedett ,  kezembe  vettem  s  láttam ,  hogy 
„Veszprém  megye  főispánjától"  van  s  igy  tud- 
tam, miről  szólhat.  Kiváncsiságomat  kielégí- 
tendő, atyámhoz  vittem,  de  ez  ugy  el  volt  fog- 

lalva  „contrájával,"  hogy  e  kérésemre  „nyissa 
fel  édes  papám  !  nagyon  kíváncsi  vagyok a  azt 
felelte  : 

„Nyisd  ki,   s  olvasd  el" 

Ezt  nem    kellett  nékem    kétszer    mondani. 

A  nagy  boritékban  találtam  egy  kis  magán 
levelet,  melyben  a  főispán  tudatja  atyámmal, 
hogy  kívánságát  örömmel  teljesítette,  s  ott  ta- 
láltam a  tiszteletbeli  veszprémmegyei  aljegy- 
zőségért  felküldött  folyamodványomat  ily  hát- 
irattal. 

„A kérelem  teljesíttetik;  a  folyamodó  pedig 
utasíttatik,  hogy  a  legközelebbi  megyei  gyűlés- 
ben a  hivatalos  eskü  letételére  megjelenjen  ; 
miről  a  megyei  alispán  ur  azon  utasítással  ér- 
tesíttetik, hogy  az  ezennel  kinevezett  aljegyző- 
től a  hivatalos  esküt  kivegye  és  őt  hivatalos 
kötelességének  teljesítésére  utasítsa.'* 

Csak  annyiból  örültem  mindennek,  mert 
kitűnt,  hogy  nem  volt  igaz,  mit  Rohonczy  mon- 
dott atyámnak,  —  mert  a  főispánnak  atyám- 
hoz válaszul  intézett  levele  igen  barátságosan 
hangzott,    s    kérelmem    feltétlenül    teljesíttetett. 


*  * 

April  közepe  táján  csinos  négylovas  foga- 
ton bementem  Veszprémbe  s  a  korcsmába  száll- 
tam,  —  elmentem  Rohonczyhoz,  Kocsi-Horváth 
II- od   alispánhoz,    Zsoldos    főjegyzőhöz,     Rosos 
i-ső  aljegyzőhöz  stb. 

Rohonczy  nagy  urasán,  a  többiek  szíve- 
sen fogadtak,  különösen  Rosos,  kit  már  régeb- 
ben ismertem. 

1837-ben  april  tizennyolczadikán  a  gyűlés 
színe  előtt  letévén  az  esküt,  a  jegyzői  kar  és 
a  főbirák  helye  közt  foglaltam  el  kijelelt  he- 
lyemet. —  A  gyűlés  vagy  10  napig  tartott,  ez 
alatt  megismerkedtem  az  egész  megyével.  Szent- 
györgyön Rosos,  Barcza  Pál,  Nagy  Ignácz  és 
én  kivettük  az  egész  Simoga  házát,  s  itt  ta- 
nyáztunk. Verner  nevű  vendéglősnél  átellenben 
cselédjeim  8  forintért,  én  pedig  10  forintért 
el  voltam  látva  reggeli,  ebéd  és  vacsorával.  A 
kik  bort  ittak,  ezért  azt  is  kaptak.  A  nagy 
szobát  vivó  teremmé  alakítottuk,  reggeli  9 
óráig  vívtunk,  s  ezután  szétmentünk  dolgain- 
kat teljesíteni. 

Egy  órakor  találkoztunk  Yernernél,  az  es- 
tét özvegy  Tallián  Pálnénál,  Márkus  Ignácz- 
nénál,  Kovács  Gábornénál,  vagy  Stojanovich 
Jánosnál  töltöttük.  —  Ez  utóbbi  volt  legked- 
vesebb   helyem,    itt    egy  igen    szép  leánynyal,. 

Pintér  Agnessal  későbbi  Molnár  Dénesnével  és 
Kun  Tónival  takükoztunk,  —  ez  utóbbi  igen  meg- 
nyerő modorral  és  szép  soprán  hanggal  birt. 
Ez  időben  Theindl  volt  a  káptalani  chorus  bas- 
sistája,  ki  gyönyörű  hanggal  s  nagy  zenészi  kép- 
zettséggel rendelkezett.  Itt  a  mondottakkal  so- 
kat énekeltem  s  rendesen  jártam  a  chorusra 
énekelni.  Ha  az  előadandó  darab  nehezebb 
volt,  Theindl  elhozta  hozzám,  és  szivesen  taní- 
tott. Ha  nem  voltunk  hivatalosak,  mi  hívtunk 
vendégeket,  adtunk  rostélyost  és  túrós  csuszát, 
egy  személy  ily  ellátása  35  váltó  krajczárba  került. 

Elöljáróim  elnézők,  a  közönség  szives  volt 
irányomban.  Nem  unatkoztam,  de  egészen  jól 
még  sem  érzem  magamat,  mert  nehezen  nélkülöz- 
tem a  fej  érmegyei  fényesebb  társaságokat,  s  kü- 
lönösen az  bántott,  hogy  szemben  édesek  vol- 
tak egymással,  mint  a  méz,  de  baráti  meghitt 
viszony  csak  igen  kevés  közt  létezett ;  az  or- 
szágos ügyekkel  keveset  foglalkoztak,  ha  volt 
politika,  ez  személyes  érdekekre  volt  visszave- 
zethető ;  végre  itt  egy  absolut  uralom  trónolt, 
Rohonczy  tekintélyének,  hatalmának  jogara! 
Nem  történt  s  nem  történhetett  semmi,  a  mit 
ő  nem  akart,  s  meg  kellett  történnie  minden- 
nek,  a  mit  ő  óhajtott. 

Rohonczy   1832 — 6-ban    országgyűlési  kö- 

vetje  volt  Veszprémmegyének.  Távollétében  a 
függetlenebb  elemek  sorakoztak,  s  párt  készült 
Kovács  Imre,  Kun  József,  Bezerédy  Mihály  és 
Késmárkyak  vezénylete  alatt,  Rohonczy  ellen ; 
—  ő  megjött  s  szétfújta  az  egész  pártot,  mint 
a  vihar  a  kötetlen  kévét,  —  megsemmisíté  el- 
leneit, s  ő  lett  a  helyzet  s  megye  korlátlan 
ura.  —  Hogy  történt  s  történhetett  ez?  ennek 
philosophiáját  nem  tudom,  nem  lévén  rég  a 
megyében ;  de  az  eredményt  sajnosán  éreztem 
én  is.  Tudott  ő  nyájas,  előzékeny,  megnyerő 
lenni,  de  ellenmondást  a  legnyájasabb,  legalá- 
zatosabb formában  sem  tűrt. 

E  megyében  ellentétben  Fej  érmegyével 
a  vagyonos  független  közép  osztály  nagy  ki- 
sebbségben volt,  —  nagy  uraink  Eszterházy, 
Festetich  s.  a.  t.  nem  sokat  foglalkoztak  me- 
gyei ügyeinkkel  ;  a  tisztviselői  kar  Rohonczytól 
függött,  tekintve  akár  előléptetésüket  országos 
hivalalokra,  akár  a  megyei  hyerarchiában,  mert 
Rohonczy  az  akkori  hatalmas  József  nádornak 
kegyével  dicsekedhetett,  s  a  köznemesség  bi- 
zalmát birta  határtalanul.  Barátait  dédelgette, 
segítette  illő  s  nem  illő  módon  ;  elleneit  üldözte, 
sújtotta  szabad  és  nem  szabad  fegyverrel. 

Irányomban  udvarias  maradt,  de  mindig  a 
tekintélyes  hatalmas,  leereszkedő  alispán. 

A  május  hó  közepe  gyönyörű  lett,  a  kis 
veszprémi  társaság  a  falura  vagy  szőlőkbe 
költözött,  Rosos  is  sokszor  távozott  gazdaságát 
intézni  ;  én  eluntam  a  lopott  lovak-  s  bitang 
borjúkat  közzétenni,  elmentem  én  is  engede- 
lem nélkül  haza. 

Jelentettem  ugyan  Zsoldos  Ignácz  főjegy- 
zőnek, hogy  befejeztem  a  reám  bízott  munkát 
s  hogy  dolgom  lévén  otthon  —  elmegyek ;  Zsol- 
dos egész  életemben  szives  jóakaróm  lévén, 
figyelmeztetett,  hogy  kérjek  engedelmet  az  el- 
távozásra Rohonczytól ;  gondolkoztam  !  de  erre 
nem  birtam  elhatározni  magamat.  Először  azért, 
mert  ha  most  engedelmet  kérek,  jövőben  is 
mindig  azt  kell  tennem  ;  —  másodszor,  én  csak 
tiszteletbeli  hivatalnok  lévén  fizetést  nem  húz- 
tam, s  így  lelkismeretem  is  nyugodt  lehetett  ; 
de  a  be  nem  vallott  indok  az  volt,  hogy  éreztem, 
mikép  Rohonczy  engem  nem  szeret,  s  nekem 
már  volt  okom  nem  szeretni  őt. 

Haza  érve  megtartottuk  Böske  húgom  la- 
kodalmát, elkisértem  Pápára,  s  onnét  siettem 
Fejérmegyébe  ;  —  csak  történetesen  tudtam  meg, 
hogy  bátyám  megházasodott,  elvette  a  szép 
özvegy  Guthynét. 

Okét  látogattam  meg  először,  s  innen 
Alapra  mentem  Salamon  Zsigához.  Ez  a  vidék 

akkor  nagy  élénkséget  tanúsított,  a  társadalmi 
életben  s  politicával  való  foglalkozásban,  Ma- 
darász László  vezette  már  a  haladó  pártot  ;  — 
kis  testű  bár,  de  igen  szép  vonású,  megnyerő 
kifejezésü,  hatalmas  szónoki  tehetséggel  meg- 
áldott egyéniség,  nagy  sikerrel  hóditotta  elvei 
részére  a  fejérvári  középbirtoku  nemességet. — 
Akkor  főtárgya  volt  a  Lovassy-féle  ifjak  elfo- 
gatása és  elitéltetésének  törvénytelensége. 


Meglátogattam  Kempelen  Gyulát  Pázmán- 
don,  magas,  szikár,  gazdag  vagy  25  éves  ritka 
erővel  biró  lovagias  barátomat;  atyja  egy  kis 
görbe  ember,  anyja  született  gróf  Roggendorf 
magas  szép  asszony,    szivesen  fogadtak 

A  szobámba  kisérve  Gyula  felkért,  hogy 
miután  ő  holnap  korán  reggel  kirándulást  szán- 
dékozik lóháton  tenni,   kisérjem  el. 

„Hova  megyünk  ?*   kérdem. 

„Holnap  reggel  4V2  órakor  felkeltelek  s 
a  többit  majd  megmondom,  jó  éjt"  —  s  ezzel 
eltávozott. 

Másnap  korán  elindultunk  lóháton  Pest 
felé,  mely  6V2  mértföld    távolságra    esett    Páz- 

mándhoz  ;  az  utón  megvallotta,  hogy  csak 
azért  lovagol  Pestre,  hogy  a  szép  Felner  Adélt 
egy  perczig  láthassa  !  .  . 

Estére  ismét  otthon  voltunk  Pázmándon, 
és  ő  elmondotta,  hogy  Alapon  mikép  mulat- 
tunk,  mert  szülei  nem   szerették  ha  Pestre  jár. 


* 


Összebeszéltünk  Gyulával,  hogy  miután  a 
magyar  bánya-városokat  nem  ismerjük,  július 
14-én  találkozunk  Fejérvárott  s  elindulunk  more 
patrio  lóháton. 

Elindultunk  hát  ketten  egy  lovász  kísére- 
tében reggel  5  órakor  s  este  10  órára  Bics- 
kének, Esztergomnak,  Szálkának  Lontóra  értünk 
Fejérváry  Miklóshoz.  Ugy  el  voltam  fáradva, 
hogy  lábaim  nem  birtak  ;  a  távolság,  melyet 
egy  etetéssel  lovagoltunk,  lehet  vagy  15  ma- 
gyar mértföld. 

Jó  házi  asszonyunk  Fejérváry  Miklós  anyja, 
megijjedt  állapotom  fölött,  lefektetett ;  mire  a 
vacsorát  behozták,  én  már  mélyen  aludtam  ; 
másnap  lehetett  8  óra  hogy  fölébredtem  — 
fájt  ugyan  még  minden  tagom,  de  nem  érez- 
tem magamat    betegnek ;   —    Fejérváry    befő- 

gatott  s  levitt  az  Ipoly  vizéhez,   egy  órai  fürdés 
után  nem  fájt  többé  semmim. 

Lontóról  Fejérváry  is  velünk  jött  ;  vol- 
tunk Vihnyén,  Szklenón,  Szliácson,  Selmeczen, 
Körmöcz-Bányán,  Baka-Bányán. 

Nappal    nagyon  meleg  lévén,    már  4   óra- 
kor   lóra    ültünk  s    mentünk     10    óráig,    ekkor 
etettünk,    ebédeltünk    s    aludtunk    4 — 5     óráig 
délután.    Ismét  lóra    ültünk  s  lovagoltunk    esti 
8 — 9  óráig  ;  s  ez    mindennap  igy    ment ;  nap- 
jában lovagoltunk  9 — 10,   de   11   mértföldet  is; 
—  lovagoltunk  pedig   10  perczig  lépést,  5  per- 
czig  jó  ügetést,  vagy    könnyű  vágtatást  ;  csak 
Vihnyén     és     Szliácson     nyugodtunk     egy-egy 
nap,   —     1 6-ik    napon    Lontóra    értünk    vissza, 
ott  maradtunk  egy  nap  és  a  18-ik  napon  meg- 
érkeztünk    Pázmándra    elsülten,    piszkosan    és 
rongyosan,  de  jó  egészségben,   —  lovaink  meg- 
soványkodtak,   de  bajuk  nem  lett. 


Haza  érve  Akára  szorgalmasan  vadásztam 
Szent  István  napig,  ekkor  ismét  Veszprémbe 
kellett    mennem,    hol  a    törvényszék    ülésezett. 

Most  már  nehezemre  esett,  nem  a  munka 
hisz  ez  nem  nagy  volt,  lianem  a  megszokott 
társaság  nélkülözése. 

Meg  kell  jegyeznem,  hogy  a  veszprém- 
megyei törvényszék  a  fej  érmegyeihez  képes 
igen  szigorúan  büntetett. 

Negyedévenként  50  botütés  „vasban  álló- 
nak kiérdemlett  büntetésére,  s  mások  rettentő 
példájára"  —  mindennapos  itélet  volt ;  verték 
pedig  a  bűnösöket  —  nagy  megbotránykozá- 
somra  —  a  piaczon. 


Zichy  Hermán,  ki  jó  bajtársom  volt,  Moórra 
jött  mint  hadnagy  a  Cress  könnyű  lovasság- 
nál, meglátogatott  Akán,  és  nagyon  biztatott, 
hogy  én  is  legyek  katona. 

Atyámnak  elbeszéltem  ezt,  és  azt  is,  hogy 
egyik  főhadnagy,  ha  neki  4000  forintot  fizetek, 
azonnal  nyugdíjaztatja  magát,  és  egyszerre  had- 
nagy lehetek. 

Atyám  ellenezte,  azt  gondolta,  hogy  egy 
családból  elég,    ha  egyik  katona,  s  azt  monda, 

B.  Fiáth  F.  Életem.  9 

hogy  nem  szép  az  állhatatlanság.  Atyámnak  a 
gyakorlati  élet  terén  tanúsított  bölcseségét  ek- 
kor felismertem,   s  lemondottam  eszmémről. 


Egy  szeptemberi  nap  összejött  Alapon  az^ 
egész  megye  fiatalsága  értekezletre,  az  elitélt 
„fiatalok"  ügyében ;  köztünk  volt  Kolos váry,. 
Mérey  és  gróf  Zichy  Jenő,  a  conferentia  azt 
határozta,  hogy  jövő  gyűlésre  be  kell  menni. 
,,cum  gentibus"  Fej  érvárra  s  azt  kell  indítvá- 
nyozni, hogy  ezen  ügyben  Fej  érmegye  egy 
küldöttséget  menesszen  Bécsbe  a  magyar  ki- 
rályhoz, mint  az  igazság  kútfejéhez. 

Az  indítvány  megtételére  Zichyt  hívták 
fel,  de  ő  nem  fogadta  el,  hanem  Madarász 
Lászlót  ajánlotta ;  ki  azért  nem  látta  czélszerü- 
nek,  hogy  ő  tegye  az  indítványt,  mert  több 
sikert  reménylett,  ha  ő  fog  rögtönözhetni,  az 
indítványt  megtámadó  érvek  ellen.  —  Végre 
ismét  engemet  kértek  fel  az  indítványozásra; 
én  elfogadtam  s  átvettem  Madarásztól  az  erre 
vonatkozó  minden  adatokat.  Tudtam,  hogy  az 
eljárás  törvénytelenségét  az  egész  megye,  — 
Végh    Ignáczon  kivül    elismerte,    —  de  a  hig- 

gadtabb  rész  feliratban  akart  fájdalmának,  ag- 
gályainak s  kérelmének  kifejezést  adni ;  —  míg 
mi  sérelmünket  élő  szóval  előadni  s  egyszer- 
smind a  feliratot,  mely  az  orvoslást  kérte,  egy 
megyei  fényes  küldöttség  által  kivántuk  leté- 
tetni a  trón  zsámolyára. 

Haza  értem  Akára,  elég  időm  volt  beszé- 
demet mind  tartalmára,  mind  alakjára  nézve 
nagy  figyelemmel  és  szorgalommal,  a  szónok- 
lat szabályai  szerint    összeállítani  s  megtanulni* 

Október  első  hétfőjén  megtettem  az  indít- 
ványt, egy  fél  órai  előadásban,  beszédem  tet- 
szett s  indítványom  határozatba  ment ;  a  Bécsbe 
küldendő  deputatióba  engem  is  bele  akartak 
nevezni  —  de  én  azzal  mentém  magamat,  hogy 
veszprémi  tisztviselő  lévén,  a  megtiszteltetést 
el  nem  vállalhatom,  helyettem  bele  választot- 
ták szolgabíró   bátyámat  Jánost. 


* 
* 


A  hét  végén  Fej  érvárról  Veszprémbe  men- 
tem, itt  is  ugyanezen  thema  foglalkoztatta  a 
kedélyeket,  s  mielőtt  még  ide  értem,  a  fiatal- 
ság elhatározta,  hogy  a  gyűlést  megelőző  es- 
tén, egy  tánczczal  összekötött  estélyt  adnak,  — 

9* 

s  hogy  a  vacsora  alatt  a  vidékről  meghívandó 
értelmiséggel  közöljék  tervüket,  mely  abban 
állott,  hogy  másnap  a  gyűlés  elején  megtegye 
valaki  az  indítványt,  mikép  Veszprémmegye  is 
törvénytelennek  ismeri  az  ifjak  irányában  tör- 
tént eljárást,  és  ezen  meggyőződésének  az 
igazság  követelésének  párosításával  adjon,  egy 
a  legmagasabb  trónhoz  intézendő  feliratban  ki- 
fejezést. 

Rohonczynak,  mint  minden  absolut  hatalom- 
nak, nagy  szüksége  volt  a  jó  titkos  rendőrségre, 
—  de  volt  is  neki  ilyen. 

Alig  hogy  ezt  elhatározták  a  veszprémiek, 
már  Rohonczy  megtudta. 

De  megtudta  Rosos  is  azt  (hogyan  nem 
tudom)  hogy  Izernek,  igy  hivták  a  „napfogadó" 
tulajdonosát,  —  Rohonczy  meg  fogja  tiltani  a 
tervezett  tánczestély  rendezését,  Rosos  ezt 
néhányunkkal  közölte  ;  az  önkényes  zsarnoki 
eljárás  felizgatott,  elszaladtam  Izerhez,  és  szál- 
lást kértem  tőle. 

„Uram  !  felelt  a  korcsmáros,  minden  szo- 
bám el  van  foglalva  előre,  sokan  jönnek  a 
vidékről,  csak  egy  kis  szobám  áll  még  rendel- 
kezésemre földszint,  ezt  nem  merem  önnek  fel- 
ajánlani. 

„Hát  a  nagy  terem  ?'•   kérdem. 

vEz  üresen  áll  —  de  arra  holnap  estére 
szükségem  lesz,  mert  a  fiatalság  itt  akar  mu- 
latni." 

..Se  baj,  én  egy  egész  hétig  itt  maradok,  — 
vasárnap  én  is  mulatok  —  a  kis  szobát  adja 
vadászomnak  —  állitson  a  terembe  egfy  ágyat, 
tegyen  egy  asztalt  az  ablak  mélyedésbe  és  ki 
lesz  elégítve  minden  igényem/' 

rDe  mint  mondám  vasárnap  a  teremre 
szükségem  lesz,  mert  az  ifjúság  tánczra  készül," 
felelte  ő. 

„Vasárnap  délután  kidobja  az  ágyat,  va- 
dászom saját  szobájába  hordja  holmimat,  s 
hétfőn  a  bál  után  ismét  rendbe  hoznak  mindent." 

Izer  uram  még  habozott. 

„Mit  kér  ön  a  teremért?" 

,,Ha  bál  van    és  kivilágítom    30    forintot." 

„S  ha  nincs  bál  ?" 

.,  Ekkor  ritkán  szoktam  kiadni,  —  s  ilyen- 
kor annyit  kapok  érte,   mint  más  két  szobáért." 

.Jól  van,  felelém,  én  megfizetem  önnek  a 
vasárnap  éjjelre  járó  30  forintot,  a  többi  na- 
pokra mig  itt  leszek  a  2  forintot,  a  terem  ez 
időre  az  enyém,  a  bált  én  rendezem  s  itt  a  fog- 
laló   10  forint." 

A  korcsmáros  a  foglalót  elfogadta  s  a  te- 
rem  elrendezését  azonnal  megkezdette. 

„Nem  izent  önnek  az  alispán  semmit?'* 
kérdem  a  legártatlanabb  kifejezéssel. 

„Igen,  azt  parancsolta,  hogy  délben  menjek 
ki  hozzá." 

Amint  elbeszéltem  barátaimnak  a  történ- 
tet, igen  örültek  a  sikernek  s  declarálták,  hogy 
nem  engedik,  mikép  én  fizessem  kellemetlen 
szállásom  bérét,  melyet  közös  költségnek  fogad- 
tak el. 

Cselédeim  egy  erővel  egyszerre  átvitték, 
mire  szükségem  lehetett  a   „Napba." 

Izertől  értettük  délután,  hogy  Rohonczy 
arra  hívta  fel,  hogy  a  termet  ki  ne  adja,  s  bált 
ne  tartson ;  miután  Izer  elmondotta  a  történ- 
teket, Rohonczy  a  hallottak  után  nem  eről- 
tette. 

Vasárnap  délután  bejöttek  a  vidéki  urak  ; 
mi  meghivattunk  mindenkit,  éjfélig  tánczoltunk, 
mi  alatt  az  értekezlet  folyvást  tartott,  informál- 
tuk s  capicitáltuk  a  vidékieket. 

Másnap  megtétetett  az  inditvány  a  mon- 
dott értelemben,  —  az  elleninditvány,  is,  az 
tudniillik  :  hogy  nem  kell  felirat,  melynek  ugy 
sincs  sikere,  mert  a  cancellária  nem  felel,  — 
ott  a  második  a  biztosabb  ut,  a  sérelem  kimon- 
dása és  már  most  elhatározása  annak,  mikép 
a  leendő  országgyűlésre  megválasztandó  köve- 

tek  utasíttatnak  e  sérelem  orvoslásának  esz- 
közlésére. 

A  kisebb  birtokú  nemesség  csak  válasz- 
tások alkalmával  szokott  megjelenni  ;  —  a  ren- 
des közgyűlésekre  saját  költségein  nem  szo- 
kott bejőni. 

A  megye  teremé  ez  alkalommal  jobban 
megtellett  mint  rendesen  ;  de  a  többséget  a 
közép  birtokosok  képezték. 

A  tanácskozás  higgadtan  folyt,  Rohonczy 
szokása  ellen  többször  felelt,  ez  alatt  haladt 
az  idő  s  már  délfelé  lehetett,  hogy  megnyílt 
a  terem  ajtaja  s  fenyőággal  felbokrétázott  vagy 
25 — 30  „szentgáli"  tódult  be  ;  még  a  terembe 
se  értek,  már  azt  kiáltozták.  „Garavamen"  s 
-ezen  jelszóval  iparkodtak  az  elnökség  felé. 

Ilyen  eljárást  még  nem  tapasztalva,  elra- 
gadott hevem,  s  jó  előre  hajolva,  magos,  erős 
hangon  elkiáltám  magamat   „Representatio." 

Az  egész    terem    egyszerre  felém    fordult. 

Rohonczy  csendet  kért,  a  szentgáliak  meg- 
állottak csendesen  s  ő  igy  szólt : 

Fiáth  aljegyző  ur  szólni  akar,  kérem  a  t. 
karokat  és  rendeket,  legyenek  szívesek  őt  meg- 
hallgatni." 

De  ezt  oly  roszakaratu  sarcasticus  kife- 
zéssel  mondotta,  hogy  minden  vérem  arczomba 

tódult  :  hisz  nekem  eszem  ágában  sem  volt 
felszólalni.  Az  egész  terem  merően,  jóakaróim 
sajnálattal  néztek  reám. 

Egy  szempillantás  alatt  recapituláltam  ma- 
gamban, az  egy  héttel  előbb  Fejérvárott  tar- 
tott beszédemet,  legyőztem  ideges  zavartságo- 
mat, lassan  vontatva  felkeltem  s  igen  lassan, 
szokásom  ellen,  higgadtan  igy  szóltam  : 

..Nagyságos  királyi  tanácsos  és  alispán 
ur  !  mélyen  tisztelt  t.  karok  és  rendek  ! 

Ereztem,  hogy  hangom  rezeg,  de  éreztem 
azt  is,  hogy  legyőztem  már  elfogultságomat ; 
—  siri  csend  következett. 

..Nem  volt  szándékom  e  helven  annvi  okos 
kipróbált  bölcs  hazafi  előtt  még  ez  alkalommal 
(ezt  hangsúlyoztam)  felszólalni,  de  midőn  ő 
nagysága  kegyes  volt  erre  felhivni,  kötelessé- 
get vélnék  mulasztani,  ha  nekie  nem  engedel- 
meskedném. 

„T.  karok  és  rendek  !  és  most  elmondot- 
tam a  Fejérváron  ugyan  ez  ügyben  már  egy- 
szer elmondott  beszédemet. 

A  közönséget,  de  legjobban  Rohonczyt 
igen  meglepte  e  fordulat ;  beszédem  tetszett, 
a  kitörő  élj  éneket  csak  is  Rohonczy  mogorva 
szigorú  tekintete  mérsékelte  ;  mennél  czifrább 
volt    a    szólam,    annál    inkább    éljenezték  ;    jól 

emlékezem,  hogy  előfordult  ezen  szóhalmaz  is : 
..mert  ha  béront  az  önkény  semmit  szentnek 
nem  ismerő  törvénytelen  ostora"  stb.  és  ez 
még  a  szentgáliaknak  is  nagyon  tetszett. 

A  representatió  felkiáltás  nagyban  tul- 
hangzá  a  „Garavament."  —  Utánam  még 
Zsoldos  Ignácz  főjegyző  szólt,  indokolt  szép 
beszéddel  bizonyítá  a  felirat  szükségességét. 

Rohonczy  jó  képett-  vágott  a  vesztett  já- 
tékhoz s  szépen  indokolva  kimondotta  a  „Re- 
presentatió"  melletti  végzést  ! 

Gyűlés  után  gratulált  mindenki  ;  de  azt 
tapasztaltam,  szivem  fájdalmára,  hogy  igazán, 
szivből  csak  kevesen  örültek  velem.  Az  emberi 
gyarlóságok  közt  egyik  legaljasabb  —  az  irigy- 
ség ;  s  ezt  leküzdeni  csak  kevésnek  sikerül ;  s 
e  kevesek,  kik  akkor  igazán  örültek  velemr 
egész  életemben  jóakaró  barátim t  maradtak. 

Engemet  —  miért  ne  vallanám  be  —  e  si- 
ker véghetlenül  boldogított  ;  de  ha  lehet,  atyám 
még  jobban  örült  rajta,  midőn  neki  elbeszéltem. 

.,Bravo  fiam  !"  monda,  „ne  neked  Ro~ 
honczv." 


* 

Veszprémben  a  telet  kellemesen  töltém, 
az  egész  társaság  szives  volt  irányomban,  dol- 
gom kevés  volt,  mert  Zsoldos  és  Rosos  munka- 
erős férfiak  a  jelentékeny  ügyeket  mind  fel- 
dolgozták. Ha  a  cancellariához  vagy  helytartó- 
tanácshoz feliratokat  intézett  a  megye  —  a 
jegyzőkönyvön  kivül  másnap  9  órára  ezzel  is 
készen  kellett  lennie  a  napi  jegyzőnek;  Már- 
kus Lajost  a  Il-od  aljegyzőt  ilyenre  nem  hasz- 
nálhatván, egymást  váltottuk  fel  az  ülés  első  s 
érdekesebb  napjain. 

Zsoldos  már  délután  dolgozott ;  de  Rosos 
velünk  volt  éjfélig,  velünk  mulatott  vagy  ját- 
szott ;  másnap  azért  9  órára  készen  volt  a 
jegyzőkönyv  s  a  szépnél  szebb  felirat ;  eljárt 
vadászni,  szeretet  eljárni  Bogyai  Lajoshoz  Ha- 
lápra  s  Badacsonyba  a  szőlejébe,  de  azért 
restantiája  soha  sem  volt ;  képes  volt,  ha  meg- 
szorult 24  órában  20  óráig  feszült  figyelemmel 
dolgozni  ;  igy  nekem  nem  sok  munka  jutott. 
Elmentem  én  is  irodámba  10  óra  után,  behiv- 
tam  a  jó  öreg  Tűidért,  (igy  hivtak  egy  öreg 
írnokot)  ennek  dictáltam  bűnvádi  Ítéletet  vagy 
„Currenst"  —  mást  nem  bíztak  reám;  ez  leirta 
szépen  jó  magyarsággal  —  én  magyarul  hibá- 
san irtam,  —  mert  a  deák  nyelv  csak  most 
szűnt  meg  diplomaticai    lenni,   —  s  akkor  sza- 

batosabban  beszéltünk  és  írtunk  deákul,  mint 
anyanyelvünkön  ! 

Theindlvel  mindennap  egy  óráig  énekeltem 
s  Havlicsekkel  fuvoláztam ;  este  többnyire  a 
jó  Stojanovicsék  vagy  Kunczékhoz  mentünk 
Theindlivel,  hol  duettokat  és  terczetteket  éne- 
keltünk. 

De  a  mint  megjött  a  tavasz,  kisütött  a 
nap  s  kiszáradtak  az  utak,  mint  a  fecske  „me- 
legebb égalj"  után  vágytam.  Elmentem  Fej  ér- 
megyébe, hol  mindig  tárt  karokkal  fogadtak. 


Fejérvártt  részt  vettem  minden  gyűlésben, 
felszólaltam  a  lényegesebb  közigazgatási  kér- 
désekben ;  higgadt ,  tárgyilagos  előadásaimat 
mindig  kegyesen  fogadta  a  megye,  bele  ne- 
veztek minden  nagyobb  horderejű  bizottságokba 
és  kiküldetésekbe,  és  én  a  megbizást  többnyire 
jó  sikerrel,  a  megye  megelégedésére  voltam 
szerencsés  végezni. 

A  lótenyésztés  érdekében  az  összes  me- 
gyei   tenyésztésre   alkalmas    lovakat  össze  kel- 

lett  írni.  Zichy  Ödön  elnöklete  alatt  megbízták 
gróf  Zichy  Aladárt,  Salamon  Györgyöt  és  en- 
gemet, ezt  végbevinni.  Szűcs  Péter  aljegyző  lett 
küldöttségi  jegyzőnk,  s  mi  hat  hétig  helységről 
helységre  jártunk,  mégpedignovember  és  deczem- 
berben.  Mindenütt  ünnep  volt,  ahová  érkeztünk. 
Karácsont  Lángon  töltöttük,  három  négyes  foga- 
ton jártunk,  befejeztük  feladatunkat  lovaink  és  ko- 
csink áldozatával.  Ez  alkalommal  nem  csak  meg- 
ismerkedtem, de  személyes  baráti  viszonyokat 
szőttem  a  fejérmegyei  összes  nemességgel,  mi 
később  nagy  előnyömre  vált. 

Veszprémbe  eljártam,  de  csak  a  gyűlésre 
s  törvényszékre,  ott  maradtam  pár  nap  s  is- 
mét visszamentem  Fejérmegyébe. 

Veszprémben  csak  egyszer  szólaltam  még 
fel  Deák  Ferencz  tiszteletére. 

A  fej  érvári  gyűlésben  megválasztottak  az 
utasítást  készítő  küldöttségbe,  a  mi  nagy  ki- 
tüntetés volt,  s  feltettem  magamban,  hogy  a 
veszprémi  októberi  gyűlésben  resignálok,  hogy 
Fejérmegyének  élhessek. 

Késmárk}'  Gábor  meghívott  szeptember 
elején  búcsúra,  vagy  névnapra?  nem  emléke- 
zem. —  Jó  négy  lóval,  s  könnyű  kocsival  men- 
tem hozzá,  két  fegyvert  is  vittem ;  mert  onnét 
Rosossal  s  Barczával  Halápra,  illetőleg  Uzsára 
szándékoztunk  Bogyay  Lajoshoz  nagy-vadra 
vadászni. 

Szeptember  végén  a  törvényszékre  ismét 
be  mentem  Veszprémbe.  Egy  csinos  hangver- 
senyt rendeztem  Kunz  Adél  és  Kun  Tóni  kis- 
asszonyok, továbbá  a  vaddisznó  előtt  megfu- 
tott ifjú  Vallis,  Theindl  és  Havlicsek  közremű- 
ködésével a  veszprémi  koróda  javára. 

Én  kétszer  énekeltem,  először  Prochtól  a 
„havasi  kürtöt"  —  másodszor  egy  terczettet, 
nem  emlékezem  milyen  dalműből?  Kun  Tóni- 
val  és  Theindl-vel.  A  szöveget  Sólyomváry  ma- 
gyaritá,  Theindl  bassistának  egy  solója  igy  volt 
forditva  : 

„A  béke  malasztja 
Sugárit  árasztja" 

A  próbán    —  cseh  ember   lévén  —  igy  ejté  ki : 
„A  béka    malaczcza"     —   a    mi  bennünket 

igen  mulattatott. 

A  hangverseny  jól  sikerült. 

A  gyűlésben  megköszönvén  Veszprém  me- 
gyének irányombam  tanúsított  elnézését,  s  ke- 
gyességét, resignáltam  jegyzői  állomásomat.  — 


* 
*  * 


Akán  telepedtem  le,  de  majd  mindig  úton 
voltam.  Nagyon  sokat  jártam  Fejérvárra,  és- 
szerte  a  megyében  ;  Szt.  Mihályra  Zichy  Ödön- 
höz, Kálozdra  Zichy  Jenőhöz,  Velenczére  Mész- 
lenyiékhez,  Lángra  Zichy  György  s  Aladárhoz,. 
Camillt  kevesebbet  láttam,  mert  vagy  utazott, 
vagy  el  volt  foglalva  otthon.  Legjobban  érez- 
tem magamat  Alapon  Salamonnál,  a  hol  agarász- 
tunk,  vadásztunk,  s  volt  mindig  női  társaság. 
—  De  főfoglalkozásunk  a  politika  lett.  Készítet- 
tünk egy  alkotmánytervet,  melyet  a  megyé- 
nek benyújtottunk  azért,  hogy  adja  utasításul 
a  követeknek,  mikép  ezen  itt  letett  elveket  az 
országgyűlésen  pártolás  végett  előterjesszék.  Már 
akkor  független  felelelős  kormány  volt  a  vég 
czél  ;  —  de  nem  erőszakosan,  s  nem  a  szüksé- 
ges előzetes  intézkedések  nélkül.  —  Továbbá 
az  adózás  és  katonakötelezettség  közössége,, 
az    urbériségek    megváltása,    a    népnevelés.    A 


—      143      — 

gyűlésben  kisebbségben  maradtunk.  Elleneink 
beadványunkat  „Magna  charta-alapiensis"-nek 
gúnyolták. 

A  közterhek  közös  viselését  én  indítvá- 
nyoztam, egy  háromnegyed  órát  igénylő  be- 
szédemben ;  és  ez  indítványt  három  éven  át 
mindig  a  januáriusi  gyűlésben  megújítottam,, 
kisebbségben  maradtam,  de  szivesen  hallgatták 
a  megyei  rendek  és  ellenérvelés  nélkül  azt 
határozták,  hogy  el  nem  fogadják. 


* 
* 


1839-ben  a  telet  Pesten  töltém.  Salamon 
Lajosnak  jó  szállása  lévén,  befogadott  vendé 
gül.  Megismerkedtem  ekkor  Ráday,  Szentki- 
rályi, Patay  és  Nyáry  Pállal  is.  Részt  vettem, 
mint  hallgató  a  pestmegyei  ügyek  érdekében 
tartott  tanácskozásokban.  Megismerkedtem  Szé- 
chenyi Istvánnal,  Kossuth-al  ;  a  mágnási,  most 
nemzeti  Cassinónak  tagja  lettem,  s  itt  a  télen 
megismerkedtem  a  magyar  főnemesség  nagyobb 
részével. 

Pesten  azon  meggyőződésre  jutottam,  hogy 
még  igen    keveset  tudok.    Megszereztem  tehát 

magamnak  a  napirenden  lévő  politikai  kérdé- 
sekre vonatkozó  könyveket  és  röpiratokat  ; 
megrendeltem  a  különböző  irányú  újságokat,  s 
tanulmányoztam  alaposan  a  magyar  közjogot. 
Farsang  végén  haza  mentem  Akára,  s  egész 
hévvel  foglalkoztam  azon  kérdésekkel,  melyek 
a  május  havában  összeülendő  fej  érvári  utasí- 
tást készítő  bizottságban  előfordulandnak. 


Paripámat  befogtam  az  elveszett  „Riza" 
helyett;  s  hátas  lóra  szükségem  lévén,  miután 
arról  értesültem,  hogy  Nádasdy  Tamásnál  Dá- 
kán  Pápa  mellett,  egy  szép  fekete  telivér  kan- 
cza  eladó,  —  elmentem  Dákára  február  kö- 
zepén. —  A  lovászmester  a  lovat  a  lovar- 
dába vezette,  s  ott  lovagoltatta,  a  lovarda  szal- 
mával volt  beterítve,  mert  még  jeges  volt  a 
talaj.  A  ló  igen  megtetszett  s  én  is  reá  ültem. 
Rövid  vágtatás  alatt  egyik  fordulaton  elsiklott 
s  elesett,  a  bal  lábomat  maga  alá  szoríttá  ;  mi- 
dőn kihúztak  s  felemeltek  nem  birtam  bal  lá- 
bomra  reá  állni.  Bevittek,  lábom  kezdett  da- 
gadni, de  én  nem  maradtam  ott,  hanem  fájdal- 
mam daczára    egy  batárba  átfogattam,  néhány 

vánkos  segítségével  lábomat  elhelyezve  bemen- 
tem Pápára  Barczáékhoz.  —  Ott  az  orvosok 
csontrepedésnek  nyilváníták  bajomat.  A  Barcza 
családnak  máig  is  hálát  mondok  azon  gondos 
ápolásért,  melyben  ez  alkalommal  részesített. 
Három  hétig  feküdtem,  azután  haza  mentem, 
s  a  kérdéses  lovat  is  elvittem  magammal. 


A  májusi  tanácskozásokban  élénk  részt 
vettem.  Ekkor  kezdett  a  fejérmegyei  közvéle- 
mény azon  része  is,  a  mely  eddig  ellenének 
tartott,  figyelmére  méltatni. 

Higgadtan  s  mindig  tárgyilagosan  ipar- 
kodtam nézeteim  s  érveimnek  érvényt  szerezni. 

A  haladás,  az  átalakulás  embere  lettem ; 
de  a  józan  haladás  és  békés  átalakulás  embere  ! 

A  franczia  királyi  család  sorsa,  az  emigratio 
szenvedései,  a  franczia  forradalom  borzadályai, 
—  melyek  az  akkori  franczia  regényírók  leg- 
háladatosabb  tárgyát  képezték  :  oly  élénken 
hatottak  lelkemre,  hogy  nagyobb  bűnt  az  em- 
beriség érdeke  ellen  nem  ismertem,  a  forrada- 
lomnál. Azt  hittem,  s  hiszem  most  is,  hogy 
mind  azon  előnyöket,  s  jobblétet  mit  egy  erö- 

B.  Fiáth  F.  Életem.  10 

szakos  forradalom  helyez  kilátásba,  nagyon 
drágán  szerzik  meg  a  népek.  S  mivel  nincs 
ugrás  a  természetben,  nehezen  lehet  a  meg- 
nyeret  is  biztositani,  és  megtartani.  Másrész- 
ről már  arról  is  meg  voltam  győződve,  hogy 
Magyarország  lehető  önállása  fentartása  mellet, 
csak  Ausztriával  szoros  viszonyban  közelítheti 
meg  a  gondviselés  által  részére  kitűzött  hiva- 
tását ;  melyszerint,  a  mint  a  régi  századokban, 
az  európai  nyugoti  kereszténységnek  s  ezzel 
karöltve  járt  polgárosodásnak  volt  védbástyája, 
ugy  kell,  hogy  a  jövőben  a  nyugoti  polgáro- 
dásnak ne  csak  —  védbástyája,  de  egyszers- 
mind keleti  irányban  terjesztője  legyen.  Mert 
ezen  hivatás  és  feladat,  egyszersmind  létjoga 
is  a  magyarnak. 

Ez  nem  elméleti  okoskodás  csupán,  ez 
Magyarország  történelmén  alapuló  „apodictica 
veritas  !" 

Elhiszem,  hogy  egy  más  világrészről,  egy- 
nehány százezerből  álló  néptörzs  betörhetett 
hajdanta  Európába ;  de  hogy  itt,  majd  ezer 
évig  fennállhasson  mint  ilyen,  megtartva  szo- 
kásait, nemzetiségét,  törvényeit  stb.  ha  az  eu- 
rópai nemzeti  családok  egy  „szükségét*  nem 
pótolja;  —  alig  hiszem. 

Megmaradtunk    itt,  uj    hazát  alkothattunk, 

mert  Európa  kereszténységének  és  polgároso- 
dásának szüksége  volt,  —  különösen  a  bizanczi 
birodalom  szétmállása  után  —  az  erős  testal- 
katú, edzett,  csatához  szokott  vitéz  magyarokra. 
Igaz  hogy  első  rendben  saját  tűzhelyeinket 
védve,  saját  érdekünkben  harczoltunk,  a  be  be- 
tóduló vad  csordák  és  pogányok  ellen.  De 
igaz  az  is,  hogy  mig  mi  ezen  védelemben  fel- 
áldoztuk legjobb  tehetségeinket  ;  mig  mi  foly- 
vást fegyverben  állottunk  :  addig  Nyugot-Eu- 
rópa  egyéb  nemzetei,  nyugodtan  élhettek  saját 
érdekeiknek,  szellemi  és  anyagi  fejlődésüknek. 
Nem  Európa  jó  szivessége  az,  mely  itt 
ezer  évig  megtűrt  bennünket ;  hanem  a  nyugoti 
államok  s  nemzetek  szüksége.  S  ezért  nem  csak 
tűrt  bennünket  Európa,  de  midőn  a  roppant 
musulman  erőnek  minden  vitézségünk  mellett 
sem  voltunk  képesek  ellent  állni  ;  midőn  a 
magyar  korona  területének  egy  része  a  törö- 
köt volt  kénytelen  másfélszázadon  át  urának  el- 
ismerni—  segített  bennünket.  Hanem  sajá  térde- 
kében akkor  is,  nem  pedig  jószívűségből,  ugy- 
mondva  —  „szépszemeinkért  ,"  s  nemcsak  tűrni, 
de  segíteni  is  fog  Európa  tovább  is,  ha  a 
szabadság,  polgáriasodás ,  tudomány,  keres- 
kedelem, ipar  és  művészetnek  védbástyái,  és 
hatalmas    terjesztői   leszünk    kelet    felé.    —    Ez 

nemcsak  gondviselésszerű    hivatásunk,   de  egy- 
szersmind egyedüli  létjogunk  Európában. 

Haladni  tehát,  átalakulni  fokról  fokra,  — 
lépésről  lépésre,  kizárva  a  visszaesés  és  erő- 
szak lehetőségét :  ez  lett  politicai  hitvallásom 
vezérirányt  adó  ágazata. 


Széchenyi  István  kegyes  jóakaróm  lön ; 
s  egy  látogatás  alkalmával  felhívott,  hogy 
egyik  nap  délután  6  órakor  jöjjek  hozzá,  töb- 
ben leszünk  monda,  beszélgetéssel  töltendjük 
az  estét. 

Természetesen,  pontosan  megjelentem. 

A  magán  fogatok  s  bérkocsik  hosszú  sora 
járt  elő. 

A  pesti  társaságot'  ismertem  már,  de  itt 
sok  vidéki,  bécsi  és  pozsonyi  urat  találtam.  Be- 
mutattattam magamat  ;  vagy  egy  fél  óráig  szi- 
varoztunk, beszélgettünk.  —  Egyszer  a  házi- 
gazda körül  nézte  magát,  —  mintha  azt  nézné, 
itt  van-e  mind,  kit  várt  :  meghúzott  egy  csen- 
getyüt,  s  két  inas  kinyitotta  a  termet,  mely 
ugy    volt     elrendezve,     mint     a    tanácsteremek 

szoktak  lenni.  Egy  meglehetős  hoszszu  aszta- 
lon álltak  a  Candelaberok,  s  annyi  szék  volt 
körüle  két  rendben,   a  hányan  voltunk. 

Együtt  volt  itt  a  magyar  és  erdélyi  fő- 
urak szinejava,  legnagyobb  részt. 

Bementünk  a  terembe,  ott  helyet  foglal- 
tunk, s  csak  susogtunk  már,  „harrend  der  Dinge 
die  da  kommen  werden." 

Engedelmet  kérek  s  előre  is  megkövetlek 
nagy  férfiú,  nagy  magyar  dicső  árnya  !  —  en- 
gedelmet vakmerőségemért,  hogy  bátorkodom 
azt  elmondani  akarni,  mit  te  ez  alkalommal, 
ihletett  hazaszeretettel  párosult  államférfiúi  böl- 
cseséggel,  az  emberi  természetet  ismerve  s 
szavaid  hatását  már  előre  kiszámítva,  mondái 
nekünk. 

Engedelmet  annál  is  inkább,  mert  40  év 
multán  teszem  ezt  emlékezetemből  —  egyedül, 
minden  jegyzék  nélkül.  Nem  jegyeztem  akkor 
azért,  mert  e  jelenetet  soha  sem  fogom  felej- 
teni. —  Nem  igénylem,  hogy  tudom  azt,  mikép 
mondtad,  nem,  mert  a  lényeg  a  formát  uralta, 
de  a  lényegét  híven  adom. 

A  feszültség,  a  csend,  perczről  perezre 
nőtt,  s  majd  ünnepélyes  lett  a  helyzet  ;  mert 
a  gazda  megállott  az  asztal  sarkán,  némán  nézve 
a  világitást,   mint  valamely  szobor. 

Ez  igy  tartott  vagy  5  perczig ;  végre  va- 
laki elkiáltotta  magát   „halljuk!" 

Ekkor  Széchenyi  mintegy  ábrándozásából 
fölébredve,  engedelmet  kért,  hogy  elfoglalja  az 
elnöki  széket,  s  elmondotta  egy  indokolt  be- 
szédben, hogy  : 

Miután  a  magyar  nemességnek  nincs  már 
alkalma,  mikép  hazáját  a  tatárok  s  törökök  el- 
len védje; 

miután  erre,  mint  az  utolsó  insurectio  bi- 
zonyltja, már  nem  is  képes ; 

miután  a  főúri  családok  a  Mária  Therézia 
idejében  nyert  nevelés  folytán,  családjaikat  el- 
németesítették,  erkölcseikben,  szokásaikban,  s 
nyelvükben  ; 

miután  Magyarország  mostani  politicai  s 
társadalmi  viszonyainál  fogva  a  szomszéd  cul- 
turalis  államok  sorába  ily  viszonyok  közt  soha 
sem  fog  léphetni ; 

miután  népünk  neveletlen,  tudatlan  s  tunya ; 

miután  a  legjobb  szándékú  kormány  sem 
tehet  semmi  előnyőst  reánk  nézve,  mert  meg- 
törik legnemesebb  szándoka  régi  gyűlöletünkön 
és  semleges  ellentállásunkon; 

miután  megyei  gyűlésünk  már  nem  köz- 
igazgatási   testület,  hanem  a    botrányok,  szén- 

vedélyek,  személyeskedések,  s  nem  ritkán  a 
halálos  vagy  inkább  gyilkos  tevékenység  bor- 
zasztó tűzhelye ; 

miután  az  igazságszolgáltatás  oly  lassú, 
hogy  évtizedekig  folynak  a  legvilágosabb  adós- 
sági,  úrbéri  stb.  perek ; 

miután  útjaink  járhatatlanok, 
miután    nincsen    iparunk    kereskedelmünk, 
hitelünk  ; 

miután  nálunk  Milfait-féle  rablóbandák  ré- 
mületben tarthatnak  éveken  keresztül  egész  vi- 
dékeket ; 

miután  a  diák  nyelvet,  melyet  mindannyian 
értünk  s  beszélünk  kiküszöböltük ;  és  a  ma- 
gyar nyelvet,  mely  alig  létezik,  emeltük  diplo- 
maticai  méltóságra,  melyet  a  míveltebb  osztály 
alig  ért  meg  már; 

miután  irodalmunk,  költészetünk,  színésze- 
tünk, festészetünk,  szobrászatunk  nem  fejlöd- 
hetik  ;  helyzetünk  nem  csak  nyomorult,  de  tűr- 
hetetlen ;  elannyira,  hogy  mindazok,  kik  láttak 
s  élveztek  már  jobbat,  szívesen  időznek  télen 
Európa  civilisált  városaiban,  nyáron  külföldi 
fürdőkben,  hol  pénzért  találnak  minden  irány- 
ban élvezetet,  nemeset,  kielégítőt.  Mig  itt  ép 
ezen  pénzért  csak  is  tengődünk  minden  élve- 
zet nélkül,   ezer  veszélynek  s  kellemetlenségnek 

kitéve,  és  igy  ezek  távozása  hazulról  észszerű 
és  jogosult ; 

ábránd  azon  remény,  hogy  Magyarország 
tovább  is  igy  fennállhasson ;  —  ábránd,  hogy 
jövőben  fejlődhessék.  —  Hisz  alig  vannak  nép- 
iskoláink, s  a  melyek  vannak,  milyenek?  áb- 
ránd, hogy  nemzetiségünket,  nyelvünket,  ódon 
intézeteinket,  szóval  hogy  Magyarországot,  sze- 
retett hazánkat,  önállóságában  tovább  is  fen- 
tarthassuk ;  — ■  ábránd !  ábránd  mindez,  mely- 
től ő  csak  nagy  küzdelmek  után  volt  képes 
megválni,  de  több  éveken  át  figyelt  mindenre, 
észlelt  s  tanulmányozott  Magyarországban  min- 
dent, és  sok  fáradság  s  küzdelem  után  azon 
fájdalmas  meggyőződésre  jutott,  hogy :  ezen 
kedvencz  ábrándjáról,  mert  fájdalom,  csak  áb- 
ránd, le  kell  mondania ! 

Nagyon  sajnálja  jó  barátit,  nemzetét,  hogy 
igy  sepertetünk  el  a  polgárosodás  áramlata 
által;  hogy  rövid  életünk  kínteljes  szenvedés 
leend.  Ezt  akarja  megelőzni  az  által,  mikép  le- 
mond a  magyar  államiság,  nemzetiség,  önálló- 
ság chimerájáról,  s  hogy  a  sokáig  tartó  gör- 
csös vonaglást  megelőzve,  uj  életre  ébredjen 
e  nép,  melyet  magyarnak  nevezünk :  —  egy 
pártot  kell  alakítani,  mely  már  ugy  is  nagyban 
öntudatlanul  létezik,   —  mely  oda  hasson,  hogy 

Szent-István  hajdan  dicső  koronája  beleolvad- 
jon az  ausztriai  császár  koronájába.  Egyesül- 
jünk hát  az  ausztriai  cultur-állammal,  s  fogad- 
juk el  Ausztriának  intézményeit.  Ekkor  része- 
sülni fogunk  Ausztria  anyagi  jóllétében ;  csak- 
hamar fel  fog  virágozni  itt  is  a  népnevelés, 
szorgalom,  ipar,  kereskedelem  stb.  s  ezzel  az 
elhagyott,   elnyomott   nép  jólléte. 

Ezen  pártnak  alakítása  czéljából  kérettelek 
ma  ide  benneteket ! 

Soha  se  fogom  elfelejteni  azon  hatást,  me- 
lyet ezen  általa  szép  szavakba  foglalt  eszmék, 
az  egész  társaságra  tettek !  —  Reám  megdöb- 
bentőleg,  megsemmisítőleg  hatottak;  alig  bir- 
tam  a  szemeimbe    tóduló   könyeket    összetörni. 

Mély  csenddel  hallgattuk  Széchenyinek  elő- 
adását, mely  fél  óráig  tarthatott.  —  A  beszéd 
után  egy  fél  perez  múlva  moraj  támadt,  mely 
minden  másodperezben  nőtt,  s  csakhamar  az 
elégületlenség,  a  helytelenítés  zajába  tört  ki, 
lelkem  örömére. 

Felkelt  Wesselényi  Miklós ;  mogorva  hara- 
gos kifejezéssel,  egyszerűen,  de  szépen  beszélt. 

—  Elismerte  igazságát  sokban  Széchenyinek, 
ámbár  túlzottaknak  bélyegezte  állításait,  s  mint 
monda  a    „gróf  fekete    alapra  korommal  fest." 

—  Okvetlen    cselekedni  kell,    monda    —    még 

pedig  a  jelen  nemzedéknek  —  ha  mint  nemzet 
élni  akarunk,  de  az  ily  gyógymódot,  milyent 
Széchenyi  ajánlott,  mely  százszor  roszabb  a 
halálnál,   el  nem  fogadja. 

Roppant  helyesléssel  fogadtatott  a  férfias 
nyilatkozat. 

Utána  Dessewfíy  Emil  szólt  sokkal  simáb- 
ban, nyájasabb  modorban,  feltűnő  szép  ma- 
gyarsággal, kevesebb  erélylyel,  de  ép  oly  ha- 
tározottan mint  Weselényi.  —  Végig  fonta  be- 
szédét Széchenyi  beszédje  fonalán;  bebizonyí- 
totta, hogy  mind  ez  eddig  máskép  nem  is  le- 
hetett, komoly  szemrehányást  tőn  a  Bécsben 
lakó  hazájuk  sorsát  felejtő  magyar  főuraknak. 
Az  ajánlott  orvosságot  azonban  el  nem  fogadja 
ő  sem ;  mert  igy  fej  ezé  be :  „ha  orvos  volnék 
s  egy  szenvedőhöz  hívnának,  bár  mennyire 
fájna  is  szivemnek  a  szegényt  szenvedni  látni : 
mérget  neki  még  sem  praescribálnék,  mert  tiltja 
becsületem,  tiltja  lelkismeretem." 

Ez  utolsó  szólam,  melyet  hangsúlyozva  ej- 
tett ki  a  szóló,  örömfelkiáltások-  s  tapssal  fo- 
gadtatott. 

Az  urak  felkeltek,  gratuláltak  az  utóbbi 
két  szónoknak,  s  kezet  szorítottak  velük ;  — 
világos    lőn,  hogy  Széchenyi    egyedül    maradt. 

Gazdánk    újra    felszólalt;    mindenek    előtt 

hálát  mondott  a  nemzet  nemtőjének,  a  magya- 
rok Istenének,  hogy  ezúttal  barátiban  helyzett 
reményében  nem  csalódott.  —  Mert  azok  — 
azon  hangulatban  vannak  most,  s  azon  téren, 
melyben,  s  hol  velük  találkozni  kivánt. 

Elmondotta  Ausztriával  való  vegyes  házas- 
ságunk genesisét.  Ennek  megkötését  az  akkori 
viszonyokból,  s  az  ország  kényszerhelyzetéből 
indokolta;  érintette  ennek  hátrányos,  de  ki- 
emelte előnyös  oldalait.  A  bennünket  fenye- 
gető dicstelen  végenyészet  ellen  —  ugymondá 
—  ő  csak  két  utat  ismer.  Az  egyik,  a  melyet 
előbb  indítványozott,  de  csak  azért,  és  azon 
reményben,  hogy  oly  nyilatkozatokat  fog  pro- 
vocálni,  a  milyeneket  szerencsés  volt  hallani,  s 
ily  hangulatot  előidézni,  a  melyet  e  perczben 
tapasztal. 

Ez  ut  és  mód  megvetendő,  téves  és  azo- 
nos a  hazaárulással. 

De  van-e  más  kiút  ?  szerinte  igen    is  van. 

Elmondotta  reformterveit,  azon  főelveket, 
melyeknek  a  „Stádium,"  „Hitel,"  „Keletné- 
pében" s  egész  életében  erélyes  kifejezést 
adott. 

Nagy  lön  és  általános  az  öröm.  Elfogad- 
ták egyelőre  azt,  hogy  a  kifejtett  elvek  alap- 
ján egy  pártalakulás  kisértessék  meg,   melynek 

programmja  kidolgozására  egy  kevesebb  tag- 
ból álló  bizottság  alakíttassék. 

Ezen  párt  jelszava  legyen:  a  józan,  biztos 
haladás,  és  békés  átalakulás  itthon ;  s  Ausz- 
triávali  viszonyunknak  a  pragmatica  sanctio 
alapján  további  fentartása. 

En  már  akkor  kezet  nyújtottam,  hogy  sze- 
rény tehetségemet  s  befolyásomat  e  párt  ér- 
dekében fogom  felhasználni.  —  Mert  e  párt 
erdeke  a  közös  haza  felvirágzása  és  szabadsága. 


* 


A  jelen  nemzedéknek  alig  lehet  fogalma, 
—  mily  közönyösek  voltak  nagy-uraink  akkor 
még  hazánk  ügyei  s  nemzeti  vitális  érdekeink 
iránt  ? 

Alig  volt  néhány  főúr  az  országban,  ki 
anyanyelvét  tisztán  s  még  kevesebb  ki  szaba- 
tosan beszélte  volna. 

Nagyuraink,  kevés  kivétellel,  csak  rövid 
ideig  mulattak  itthon.  Pesten  alig  lakott  télen 
is  egy  pár  nagy  uri  család ;  alig  halottunk  ma- 
gyar szót. 

A  nemesség  és  mágnásaink  közt  egy  ri- 
deg —    legyőzhetlen    —    gát  állott :    az  érdek 

ellentéte.  Mert  míg  a  középnemesség,  szive 
minden  költészetével  ragaszkodott  hazájához, 
nemzetiségéhez ,  szokásaihoz  :  addig  főuraink 
legfölebb  szánalommal  néztek  ezen  törekvé- 
seinkre ;  gyermekeiket  otthon  tanítatták  német 
Hofmeisterek  vagy  franczia  „abbék"  által.  Meg- 
tanultak e  két  nyelven  írni,  olvasni  s  folyé- 
konyan beszélni;  —  átfutották,  ugy  a  hogy  a 
humanisticus  tanulmányokat,  s  16  éves  koruk- 
ban lettek  „Cadettok"  valamely  ezredben,  hol 
félévi  gyakorlati  szolgálat  után  megfizettek  egy 
öreg  „Von  pick  auf"  szolgált  kapitányt.  Ez  pár 
ezer  forintért  elment  s  a  1 7  éves  mágnás  úrfi 
hadnagy  lön.  —  Szolgált  katonai  minőségben, 
de  mihelyt  lehetett  kilépett,  többnyire  kapitányi 
ranggal ;  addig  elfelejtette  azt  is,  mit  gyermek- 
korában tanult.  Csak  egy  érzet,  egy  köteles- 
ség érzete  fejlődött  benne  :  törhetlen  hüség- 
érzete  a  császárhoz ;  ezen  érzet  maradt  további 
egész  élete  tevékenységének  vezérfonala. 

Engedelmet  kérek  !  „A  potiori  fit  deno- 
minatio." 

Ezen  Bécsben  időző  német  magyarok  ké- 
pezték az  úgynevezett   „Aulicus"   pártot. 

Az  adómentesség,  a  főhivatalok,  a  kitünte- 
tések elnyerhetése,  az  udvarnál  biztos  szives 
fogadtatás  előnyei,  s  élvezetei,  elfelejttették  ve- 

lök,  hogy  van  Magyarország  mely  pedig  az  ő 
hazájuk ;  hogy  létezik  magyar  nemzet.  Pedig 
Magyarországból  húzták  jövedelmeiket,  s  a  ma- 
gyar nemzetnek  voltak  hálátlan  gyermekei ! 

A  nemesség  többsége  megvetette  —  ezen 
here  urakat;  ők  pedig  lenézőleg,  legfölebb  le- 
ereszkedőleg  érintkeztek  velünk. 

E  kölcsönös  megvetés  erős  választó  gátot 
képezett ;  melyet  sok  idő,  sok  szerencsétlenség, 
sok  közös  nyomornak  sikerült  csak  lerombolni. 
Csak  is  a  későbbi  roppant  közös  csapások  és 
szerencsétlenségek  forrasztották  egygyé  a  nem- 
zetet. 

Az  „aulicus  servilis"  párt  nem  mérlegelte, 
hogy  a  cancellária  s  helytartóság  rendeletei  a 
törvények  korlátai  közt  tartvák-e.  Nem  hogy 
az  ország  s  nemzetiség  érdekeit  sértik-e?  hogy 
a  megyében  vagy  az  országgyűlésen  tett  in- 
dítványok s  feliratok  célszerűek,  hasznosak,  üd- 
vös vagy  szükségesek-e?  elég  volt  tudniok, 
hogy  a  kormány  valamit  igy  akar,  vagy  azt 
nem  akarja,  arra,  hogy  mellette  vagy  ellene 
működjenek. 

Igaz,  hogy  személyes  működésük  s  befo- 
lyásukkal nem  nagy  eredményre  számíthattak. 
—  Hisz  törvényeinket  is  alig  ismerték  —  s  ha 
.az  előfordult    tárgyra  vonatkozólag  kivételesen 

átnézték  is  a  „Corpus  Jurist,*  nem  tudták  né- 
zeteiket védeni  ;  alig  birván  a  nyelvet.  Lelke- 
siteni  s  a  közönséget  elragadni  képesek  nem 
voltak. 

De  azért  elég  erősek  s  hatalmasak  voltak, 
nem  ueyan  alkotni  ;  —  de  minden  az  idő  által 
okvetlen  követelt  haladást,  a  megyében  ugy, 
mint  az  országgyűlésen  meggátolni.  A  megyei 
gyűlésekre  berendeltették  vagy  behozatták  a 
tőlük  függő  pénzzel  vagy  más  előnynyel  meg- 
vett, értelmetlen  kis  nemességet;  s  ha  a  prin- 
cipális nem  tudott  szónokolni,  szónokolt  főtisztje, 
vagy  ügyvédje,  conclamálták,  vagy  leszavaz- 
ták ^  legégetőbb  szükségü  haladási,  közigaz- 
gatási intézkedéseket  a  megyékben.  A  főrendi 
táblánál,  hol  nagy  többségnek  örvendettek,  — 
a  czélszerübb  s  elkerülhetetlenül  szükséges  tör- 
vényjavaslatokat már  személyesen  szavazták  le. 

Utasításaikat  az  országgyűlésen  a  Can- 
czellár-  vagy  a  Nádortól ;  a  megyékre  nézve 
a  Nádortól  vagy  tárnokmestertől  vették,  s 
főelvükhöz  hiven  (szerintük  a  korona  vagy  csá- 
szár érdekében)  —  föltétlenül,  a  nyert  utasí- 
tás értelmében  cselekedtek. 

Ezen  ..actió"  megszülte  a  természetes  „reac- 
tiót."  A  független  vagyonos  magyar  érzetü  kö- 
zép   nemesség    is  sorakozott,    mondhatni  szint- 

oly  elfogultan,  csakhogy  ép  az  ellenkező 
irányban. 

Nem  fogadott  el  semmit,  a  hasznosat,  jót 
sőt  szükségest  sem,  ha  a  kormánytól  jött.  — 
Az  ő  szemében  minden  kormány  —  bárki  ál- 
lott is  élén :  hazaáruló  aulicus  volt.  —  Ezen 
érzetnek  adott  Madarász  László  egy  alkalom- 
mal kifejezést  Fejérmegye  közgyűlésén  ezen  sza- 
vakkal:  „a  mi  magyar  uraink  olyanok,  mint  a 
kéményseprő,  ki  minél  magasabbra  halad,  an- 
nál feketébb,  annál  piszkosabb."  És  e  rágalmat 
a  köznemesség  rivalgással  fogadta. 

E  szerint  a  legjobb  szándékú  kormány  sem 
tehetett  még  javunkra  is  bár  mit;  —  i*iert 
ide  lent  nem  fogadták  el  —  s  „per  vim  inertice" 
—  „tisztelettel"  félretették,  a  megyei  köz- 
igazgatási utón  tervezett  intézkedéseket  pedig 
a  kormány  nem  fogadta  el  ;  hanem  egyszerűn  a 
törvényhozás  elébe  valónak  nyilvánítá.  A  rendek 
tábláján  tervezett  országgyűlési  törvényjavas- 
latokat visszautasítá  tízszer,  tizennyolczszor  a 
főrendiház.  így  tespedtünk  mi  évtizedeken  ke- 
resztül, mig  a  nyugoti  Európa  mindenben  óriá- 
silag  haladott.  S  ezen  tespedés  végzetessé  vált. 

E  két  párt  küzdött  a  nyilvánosság  minden 
terén ;  nem  csak  érvekkel,  de  nem  ritkán  ólmos 
botokkal ;  és    majd    minden  szenvedélyes  gyű- 

lésnek  s  még  inkább   tiszt-ujitásnak  voltak    ha- 
lottjai. 

Egyik  párt  történelmi  reminiscentiák  foly- 
tán igen  sokat,  az  akkori  viszonyokhoz  mérten 
lehetetlent  akart.  Es  igy  nem  ért  el  semmit.  A 
másik  mit  sem  akart,  és  igy  veszélyeztetett 
mindent. 

E  kettő  közt  akart  Széchenyi,  s  mi  vele 
állást  foglalni  ;  megnyerni  a  mérsékeltebbeket, 
minden  részről,  —  s  kivinni  a  közigazgatási  s 
törvénykezési  téren  mindazt,  mit  az  időszerint 
kivinni  lehet,  nem  veszélyeztetve  természetel- 
lenes ugrással  a  jövőt,  nem  lazitva  közjogi  vi- 
szonyainkat Ausztriával.  Mert  ezen  viszony, 
ámbár  sokban  igen  reánk  nehezült,  mégis  mint 
hazánk  s  nemzetiségünk  főbiztositéka  szerintünk 
fen  vala  tartandó,  s  csak  fokonként  volt  a  magyar 
nemzet  érdekében  átalakitandó. 

,,In  medio  veritas"  „Just  millieu."  !  lehet  az 
egyedül  üdvözitő  igaz  ut  mindenben,  de  moz- 
galmas időben  s  politikában  tövises  és  rögös ; 
mondhatom ! 

Hálával,  elismeréssel,  és  —  ami  fő  —  si- 
kerrel, mozgalmas  időkben  ezen  az  utón  nem 
találkozunk.  Mint  a  kerék-agy  s  tengelyfenék 
közé  illesztett  karikát  koptatja,  csiszolja,  töri, 
zúzza,  hol  az  agy,  hol  a  tengely  vas  tag  vége ; 

B.  Fiáth  F.  Életem.  II 

—  pedig  ez  fogja  fel  s  szelídíti  ezeknek  egymás 
ellenében  intézett  veszélyes  ütéseit,  —  ugy  kop- 
tatja, csiszolja,  töri,  zúzza  a  két  szélső  párt  a 
közvetitőt.  —  Gyanúsít  mind  a  kettő,  gyaláz 
és  rágalmaz  mind  a  kettő,  megvet  az  alkalmi- 
lag győztes,  kinevet  a  vesztes  párt.  A  hatalom 
becsüljön,  szeressen  bár,  megölelni,  felkarolni 
nyilvánosan  nem  mer ;  hisz  saját  maga  sem 
tudja  előbb-utóbb  melyik  szélső  párt  karjai  közé 
lesz  kénytelen  vetni  magát  ? 

Ha  az  elkerülhetlen  katastropha  elérkezik, 
ha  bekövetkezik  a  síri  csend,  egyik  vagy  mind- 
két párt  elnyomásával :  akkor,  de  csak  akkor, 
szolgáltat  igazságot,  ajándékoz  meg  bizalmával 
a  közvélemény  ;  de  már  ekkor  későn !  Azonban 
ép  ekkor  megsemmisül  az  egyik  vagy  másik 
szélső  párt:  de  él  a  közvetítő. 

Hangya  szorgalommal  s  kitartással,  óriási 
intensiv  erő  kifejtésével  bizonyítja  be  ekkor  a 
hatalomnak,  hogy    álláspontja    természetellenes 

—  és  igy    nem  tartható,   —  a  legyőzött   párt 
nak    pedig    azt,    hogy    lehetnek  bár  jogosultak 
aspiratiói  —  de  ez  idő  szerint  nem  valósithatók. 

S  ha  már  sikerült  nagy  fáradsággal  egyi- 
ket és  másikat  a  mondottak  igazságáról  meg- 
győzni; s  ha  sikerült  a  hatalmast  az  elnyomott 
párttal  érintkezésbe    hozni :   ezek  megalkusznak 

fejed  fölött  ;  az  uj  alkotás  nélküled,  vagy  elle- 
ned életbe  lép.  Igaz,  hogy : 

Nem  gyanúsítanak,  nem  is  rágalmaznak 
többé  ;  s  ha  birsz  ügyjártassággal  s  munka- 
képességgel, s  ha  engeded,  fel  is  használnak  ; 
de  mégis  inkább  ignorálnak.  „A  szerecsen  tel- 
jesíté  kötelességét,  a  szerecsen  mehet  ?" 

lizen  szerepre  vállalkoztunk  mi  Széchenyi 
vezérlete  alatt  öntudatosan. 


* 


A  fej  érmegyei  utasítást  készitő  bizottság- 
ban inditványoztam  a  közteherviselést,  a  bir- 
tok- és  hivatal-képességet  a  „nem-nemes"  ré- 
szére is. 

Csinosan  készitett  beszédeimet  szivesen 
hallgatták,  —  az  ellenem  felhozott  érveket  ipar- 
kodtam megczáfolni ;  —  de  kisebbségben  ma- 
radtam, ekkor  is  azon  érv  erejénél  fogva  :  hogy 
mindez  még  korai  ! 

1839.  évi  octóber  elejére  tűzte  ki  gróf 
Czirákv  a  követválasztást. 

Alispán  volt  Ürményi  József  és  Sárközy 
Kázmér,   ezek  léptek  fel  követeknek. 

11* 

Ellenükbe  kiket  talán  igazságtalanul  „auli- 
cusoknak"  hittünk,  felléptettük  gróf  Zichy  Jenőtv 
(ki  magát  elég  tévesen  Ödönnek  irta,  s  úgy- 
is hivták  mind  halálig,  pedig  Eugen,  volt  a 
valóságos  neve,)  és  Kandó  Józsefet. 

Roppant  tevékenységet  fejtettünk  ki  azok 
ellen,   és  saját  jelöltjeink  mellett. 

Felosztottuk  az  egész  megyét.  Salamonok 
és  Horváthok  között ;  1 5  községet  én  vállal- 
tam el. 

Zichy  nem  nagy  hévvel  vette  ügyét,  mert 
a  törvényhozásnak,  mint  teljeskoru  mágnás  ugy 
is  tagja  lévén,  alispánná  és  egyszersmind 
követté  leendő  megválasztására  csak  4000  fo- 
rintot utalványozott. 

Kandó  nem  volt  azon  anyagi  helyzetben,, 
hogy  nagyobb  áldozatot  hozhasson. 

Kivetettük  tehát  az  előirányzott  választási 
költségeket  magunk  között ;  én  reám  1000  frt 
esett.  Ép  ennyit  kaptam  egy  évre  készpénzben 
atyámtól. 

Vittünk  zászlót  és  szalag-csokrokat  minden 
községbe.  Vasárnap  minden  községben  lakomát 
adtunk,  a  választást  megelőzött  napon  bevittük 
hiveinket,  mi  lóháton  kisértük  őket,  s  Fej  ér- 
váron kivül,  ennek  déli  végén  a  legelőn  tábort 
ütöttünk. 

Nyolczezer  hétszáz  voksot  hoztunk  össze 
a  kétrészről  —  s  megbuktunk  900  vokssal. 

Ez  volt  első  fájdalmas  csalódásom.  Fájdal- 
mas annál  is  inkább,  mert  a  kivetett  15000 
forint  nem  fedezte  a  költségeket,  és  vagy  2500 
forint  adósságunk  maradt,  mit  senki  sem  akart 
elvállalni.  » 

Vesztett  csata  után  ennek  költségeit  fizetni 
nagy  feladat. 

A  választás  eredménye,  ennek  kihirdetése, 
s  a  követek  esküje  kivétele  után  felkértük  a 
főispánt,  hogy  miután  a  törvényes  időhatár 
már  lejárt,  a  tisztújítást  is  tartsa  meg.  A  fő- 
ispán igen  nyájasan  megigérte,  hogy  legköze- 
lebb kitüzendi  erre  az  időhatárt,  s  ezt  jegyző- 
könyvbe vétettük. 

Ürményi  és  Sárközy  fölmentek  Pozsonyba 
ugy  Zichy  Jenő  is  az  országgyűlésre. 

Bezerédy  Miklós  sok  kérésre  elvállalta  a 
lielyettes  alispánságot. 

A  2500  forintot  követelték  a  hitelező  korcs- 
márosok ;  a  választói  bizottság  Salamon  György- 
höz pénztárnokunkhoz  utasította  a  követelőket, 
ez  pedig  hozzám. 

En  átláttam,  hogy  minden  befolyásunk- 
nak a  jövő  tisztújításra  vége,  ha  e  jogos  kö- 
vetelést ki  nem  fizetjük. 

Currenst  bocsátottam  hát,  hogy  a  követ- 
kező vasárnapon  a  párt  minden  hitelezője  je- 
lenjék meg  nálam  igazolt  követelésével. 

Megjelentek ;  én  Schieder  segítségével  a 
követeléseket  a  méltányos  összegekre  leszál- 
lítva, 2000  forinttal  minden  adósságunkat  Schie- 
der vendéglős  által  előlegezett  pénzzel  kifi- 
zettem. 

Ezután    elmentem    látogatásra    Lángra,    s 
elbeszéltem  a  történtet  gróf  Zichy  Aladár  unoka- 
öcsémnek, a  ki    igen    egyenes    lelkű,    jó  szivü 
rokonom  és  barátom  volt  egész  életemben  min 
den  viszony  közt. 

„Ez  nagy  bolondság  volt  .  tőled  ;  mert  ha 
valalSnek  az  adósságot  meg  kellett  fizetni,  a 
mint  hogy  megkellett,  ezt  nem  neked  kellett 
volna  teljesíteni,  ki  annyit  tettél  és  költöttéi 
már,  hanem  Ödönnek"  (meg  kell  jegyeznem, 
hogy  ekkor  Zichy  Eugent  mi  nem  Jenőnek,, 
hanem  Ödönnek  hivtuk). 

„Nem  édes  barátom !  mert  Ödön  declarálta, 
hogy  a  követséget  csak  a  párt  érdekében  haj- 
landó elvállalni,  hogy  Ürményit  megbuktathas- 
suk, —  s  hogy  e  czélra  csak  4000  forintot 
bocsát  rendelkezésünkre,  és  ezt  meg  is  adta 
becsületesen." 

» 

,,De  én  azt  nem  engedhetem,  hogy  te 
pályád  kezdetén  anyagilag  magadat  megront- 
sad, —  a  2000  forintot  reggel  átadom,  hogy 
ezt  azonnal  fizesd  le  Schiedernek  ;  —  s  érts 
meg  jól :  a  mikor  pénzre  lesz  szükséged  hozzám 
jer  ;  nekem  tudod  nincsen  pénzemre  szükségem." 

Köszönöm  édes  Ali  !  az  egész  szép  ré- 
szedről, de  ki  fizeti  vissza. 

„Hát  te  magad." 

„S  ha  meghalok  ?"   kérdem. 

Pénzem  lenne  akkor  legkisebb  vesztesé- 
gem ;  de  nem  is  igy  áll  a  dolog.  Te  mahol- 
nap teljeskoru  leszesz  s  én  kártalaníttatni  fog- 
nám magamat  a  moóri  osztály  alkalmával,  azért 
légy  szives,  a  mikor  pénzre  van  szükséged 
ne  Schiederhez,  ne  zsidóhoz,  hanem  barátodhoz 
fordulni." 

Egy  kis  papirkára  2000  forintról  szóló 
„nyugtát"  irtam  s  másnap  Schiedert  kifizettem 
nagy  bámulatára. 

S  ez  után  négy  év  lefolyása  alatt  mindig 
Aladár  adott  pénzt  ha  megszorultam ;  megszo- 
rultam pedig  minduntalan. 


* 

Az  ősz  végnapjait  kellemesen  töltöttem 
részint  atyámnál  Akán,  részint  bátyámnál  Abán, 
vadászva,  agarászva,  politizálva. 

Sokat  találkoztam  ez  alatt  Madarász  Lász- 
lóval és  Józseffel.  —  Az  első  nem  élt  jó  er- 
kölcsi hírben.  De  tehetségre,  jelesen  szónoki 
tehetségre  megközelíthetlenül  fölöttünk  állt.  En 
soha  sem  hallottam,  —  talán  Kossuthot  sem 
véve  ki,   —  megnyerőbb  szónokot. 

Kis  férfiú,  de  igen  szabályos  vonású,  szép 
alak,  erőteljes  csengő  hang  —  gyönyörű  nyel- 
vezet, erős  logicai  érvelés,  élénk  előadás,  gunyo- 
ros modor,  megtörhetlen  bátorság,  hogy  ne 
mondjam  vakmerőség;  ezek  voltak  főtulajdonai, 
melyeknél  fogva  mindig  rokonszenvre  —  sőt 
lelkesedésre  számithatott. 

József  higgadtabb,  nehézkesb  szónok,  de 
helyesen  érvelő,  cynicus,  mindent  nélkülözni 
tudó  republicánus  jellem  volt.  Előadása  nem  mele- 
gíté,  nem  ragadtatá  el  a  hallgató  közönséget, 
de  meggyőzé  azokat,  kik  vele  egy  politicai 
irányt  követtek. 

Amint  Lászlót  csakhamar  selejtes,  élvet 
vadászó  önzőnek  bélyegezte  a  közvélemény : 
—  ugy  József  erkölcsös  tiszta  becsületességét 
.senki  sem  vonta  kétségbe. 

Tőle  hallottam :  hogy  mind  élhetetlen    az, 

ki  Fej  érmegyében  50  hold  birtokból  megélni,  s 
e  mellett  a  közügyekben  tényleges  részt  venni 
nem  képes. 

Ismertem  s  voltam  atyjuknál  is  Czeczén, 
öreg  ur  volt  már  ekkor  ;  tanultnak,  s  ha  jól 
fogtam  fel  —  szobatudósnak  tartottam. 

Ugy  látszott  nékem,  hogy  József  fiát  job- 
ban szerette.  Nevezetes  hogy  a  megye  fel- 
ügyelete alá  300,  mond  háromszáz  forintot  tett 
le,  azon  czélból,  hogy  kamatjai  mindig  a  tő- 
kéhez adatván,  egy  fél  millióra  szaporodjék :  s 
igy  majd  az  akkori  Madarász  család  hitbizo- 
nyítmányát  képezze. 

Bensőbb  meghitt  barátságban  éltem  Sala- 
mon Lajossal,  ki  igen  becsületes,  nemes  érzésű, 
lovagias  jellemű,  megbizható  egyén  lévén,  birta 
a  köznemesség  bizalmát.  Kár  hogy  atyja  ko- 
rán elhalván,  gyermekkori  nevelése  elhány agol- 
tatott.  E  miatt  alapos  ismeretekkel  nem  birt,  s 
minden  későbbi  szorgalmával  sem  volt  képes 
pótolni  e  hiányt.  De  annál  nagyobbszerüen  tűnt 
ki,  egész  életében  önzetlen  áldozatkész  jelleme, 
rokoni,  baráti,  s  a  hazáért  mindig  lángoló  ne- 
mes szive. 

* 

*  * 

Gróf  Cziráky  beváltotta  adott  szavát,  s  ki- 
tűzte a  tisztújítás  határnapját. 

Sárközy  aggódván,  hogy  távollétében  nép- 
szerűségét aláássák,  —  követi  állásáról  lemon- 
dott,  s  haza  jött. 

Mi  is  újra  kezdtünk  mozogni. 

Egy  nagy  pártértekezletet  hivtunk  össze 
Alapra  és  erre  Zichy  Jenőt  is  meghívtuk. 

Ürményit,  kit  az  isteni  gondviselés  külö- 
nös kitűnő  tehetségekkel  s  nagy  vagyonnal  ál- 
dott meg,  pártunk  nagyobb  és  szenvedélye- 
sebb része  gyűlölte.  De  saját  pártjából  is  csak 
kevesen  ragaszkodtak  személyéhez  rokonszen- 
ves bensőbb  baráti  állandó  változhatlan  érzet- 
tel. Négy  évi  alispánkodása  alatt  nem  nyert  — 
hanem  veszített  népszerűségéből  ;  —  holott  el- 
tekintve politicai  irányától  —  alispáni  működése 
s  hivataloskodása  kifogástalan  volt.  Elénk  kö- 
telességérzet, roppant  tevékenység,  ha  kellett, 
nagy  munka,  s  kitartási  képesség,  tiszta  jellem, 
becsületesség,  nagylelkű  bőkezűség  és  áldozat- 
készség, éles  felfogás,  sok  positiv  tudomány, 
erős  mondhatnám  törhetlen  akarat ;  nem  szép, 
de  értelmes  erős  logikai  tiszta  magyarságú  szó  ■ 
noklat,  s  kellő  bátorság  :  kitüntették  nem  csak 
a  megyében,  de  az  egész  országban.  Soha  sem 
hallottam,  hogy  a  most  mondott  tulajdonságai- 

ból  bármelyik,  bárki  által  kétségbe  vona- 
tott volna.  De  szeretni  ?  talán  senki  sem  sze- 
rette ! 

Kzt  hittük  mi  akkor  és  talán  azt  hiszik  még 
most  is  sokan. 

Pedig  nem  igy  van ! 

Korán  elhalt  neje  (született  Festetich  Amá- 
lia Déghről)  imádta;  és  néhány,  de  csak  igen 
kevés  választottjai,  szivük  egész  erejével  ragasz- 
kodtak hozzá.  Van  az  ő  szivének  valami  ritka 
intensiv  melege,  de  melynél  melegedni  csak  ke- 
veseknek jutott  osztályrészül. 

Gyönyörű  "tulajdonságait  nagyban  paraly- 
sálja  gunyoros,  sértő,  kíméletlen  s  nem  ritkán 
megvető  modora  ! 

Csudálatos,  hogy  ő,  ki  mindent  helyesen 
részletez,  erős  logikával  von  következtetést ; 
ki  a  társaság  minden  rétegeit,  születése,  va- 
gyona, különféle  magas  hivatalos  állásainál  fogva 
ismeri  vala,  nem  tudta,  hogy  :  egy  éles  élez,  egy 
gunyoros,  sértő  kíméletlen  észrevétel,  egy  gyön- 
gédtelen  mellőzés,  mélyen  sérti  az  emberi  hi- 
úságot. Sérti  pedig  annál  mélyebben,  mennél 
kevésbé  képes  azt  valaki  ily  formában  viszo- 
nozni ;  s  hogy  a  sértett  hiúság  nem  felejt  soha, 
rákfene  lesz  az  emberi  szívben,  mely  gyű- 
löletté fajul  a  nemteleneknél ;  a  nemesebb  pedig: 


kerüli  a  lehetőséget,  hogy  ily  megtorolhatlan 
.sértést  ismét  el  kelljen  szenvednie. 

Ürményi  mint  alispán  egy  izben  kijött 
Moórra  katonaelszállásolás  iránti  intézkedés 
végett.  Atyám,  ámbár  sokkal  korosabb  volt 
Ürményi  Józsefnél,  mint  moóri  közbirtokos,  és 
minthogy  József  atyja  föispánsága  alatt  Fej  ér- 
megyében szolgált,  s  igy  többször  volt  Válban 
is,  Józsit  pedig  mint  gyermeket  ismerte,  de 
•  azóta  nem  látta:  megakarta  az  újonnan  meg- 
választott alispánt  tisztelni;  annál  is  inkább, 
mert  János  bátyám  Ürményi  alispánsága  alatt 
szolgabiróskodott. 

Bement  Moórra ;  Ürményi  saját  kastélyunk- 
ban (azaz  a  Luzenszky  nagy  kastélyban,  mely- 
nek most  már  1/5  része  anyámé  volt)  lakott. 

Atyám  az  előszobába  találta  Ürményi  hu- 
.szárját. 

„Itthon  van  ő  méltósága  ?,; 

„Igenis,   de  az  ezredes  úr  van  nála.'* 

„Jelentsen  \u 

A  megyei  huszár  csakhamar  visszajött  azon 
válaszszal,  hogy : 

„Engedelmet  kéret  a  méltóságos  úr,  de 
most  nem  ér  reá." 

Atyám  nem  felelt ;  intett  vadászának,  hogy 
járasson  elő  —  és  visszament  Akára. 

A  huszonöt  évvel  öregebb  urat,  a  harmincz 
éves  cs.  kir.  kamarást  ezen  eljárás  mélyen  sért- 
hette, s  egész  életében  —  pedig  még  sokáig 
élt  —  e  szót  ,,Ürményi"  többé  ki  nem  mon- 
dotta; —  reá  nézve  „Ürményi",  azaz  benne 
Ürményi  meghalt ! 

Atyám  önbecs-érzetét  sértette,  és  e  nemes 
szivü  öreg,  ki  mindenkinek  megbocsátott,  s  min- 
dent felejtett,  elfelejté  ugyan  ezen  bántalma- 
zást,  de  Ürményivel  együtt.' 

így  atyám.  De  nem  igy  vették  az  effélé- 
ket más  hasonsorsuak.  Mennél  kevésbé  volt 
alkalmuk  vagy  tehetségük  a  hiúság  megsérté- 
sét, hasonló  fegyverrel  megtorlani :  annál  in- 
kább gyűlölték,  s  alkalmilag  rágalmazták,  mert 
a  mit  nemtelent  mondhattak  ellene  —  az  rá- 
galom.  O  sértette  az  egész  világot,  de  szándé- 
kosan senkinek  sem  ártott,  csak  önmagának. 

Sárközy  ellenben  ugyanezen  idő  alatt  mint 
másod  alispán  nyert  népszerűségben,  a  közne- 
mességnek tetszett  csinos  megnyerő  modora, 
becsületessége  s  mindenki  irányában  való  nyá- 
jassága.  A  nemesség  nagyobb  része  e  megyé- 
ben református ;  s  ezek  közöl  Sárközyvel  va- 
gyoni tehetségre  vonatkozólag  is  senki  sem 
mérkőzhetett. 

Csakis  a  prókátori  kar  zúgolódott  ellene  ; 

mert  végítéletet  nem  szokott  hozni  mint  biró. 
Mi  is  bár  szerettük,  zokon  vettük  határozatlan- 
ságát ;  vele  született  cacadubiuságánál  fogva 
nem  merte  kimondani,  ha  történetesen  ő  elnö- 
költ a  legjelentékenyebb  tárgyban  is  habár 
egyik  vélemény  nagy  többségben  lett  légyen 
is,   a  többséget. 

Ürményi  ekkor  már  a  kormány  által  ki 
volt  jelelve  a  királyi  táblához  és  hiveinek  kije- 
lenté, mikép  az  ő  érdekében  ne  fáradjanak,  ne 
költségeskedjenek ;  ő  megmarad  követnek  — 
de  alispánságra  föl  nem  lép. 

Sárközyt,  ha  Örményivel  szövetkezik,  ta- 
lán mee  lehetett  volna  buktatni  Kandó-Zichv- 
féle  combinatióval,  de  Örményitől  megválva  ne- 
héz feladattá  vált. 

így  álltak  a  dolgok,  midőn  a  mondott  érte- 
kezletre összejöttünk. 

Mérey  ki  átlátta,  hogy  a  vezérszerepre 
hiában  törekszik,  s  hogy  ezután  a  remélt  alis- 
pánságot el  nem  érheti :  nem  jött  el. 

Madarász,  ki  összebarangolta  az  egész 
megyét,  és  ismerte  a  közvéleményt,  őszintén 
előadta  választási  ügyünknek  ilyetén  állását,  s 
felhívta  Zichyt,  hogy  lépjen  fel  újra,  nem  ugyan 
Kandóval,    mert  ez    most  már    mióta    Sárközy 

elvált  Örményitől,  nehezen  volna  kivihető,  ha- 
nem   Sárközyvel. 

Zichy  megköszönte  a  bizalmat,  kijelenté, 
hogy  neki  az  országgyűlésen  kellemes  állás 
nvillott ;  hogy  az  alsóházban  nincs  annyira  füg- 
getlen elemekre  szükség,  mint  a  főrendiháznál ; 
végre  hogy  ő  a  közigazgatáshoz  csak  keve- 
set ért,  a  törvénykezésben  pedig  teljesen  já- 
ratlan :  s  igy  ő  e  kitüntetést  el  nem  fogadja. 
—  Kiemelte  azután  csekélységemet,  s  engemet 
ajánlott  másod  alispánnak,  mint  közülünk  leg- 
könnyebben kivihetőt,  s  egyszersmind  Sárközy 
helyébe  követnek ;  és  e  cél  elérésére  4000  fo- 
rintot ismét  örömmel  felajánlott. 

Engemet,  ki  csak  megyei  tiszteletbeli  fő- 
jegyzőséget  ambitiónáltam  ezen  kijelentés  igen 
meglepett ;  de  még  inkább  az  általános  öröm, 
és  lelkesedés,  melv  Zichv  indítványát,  a  közön- 
ség  részéről  —  lehettünk,  vagy  hatvanon,  — 
követte. 

Az  indítvány  ellenmondás  nélkül  elfogad- 
tatván, én  szépen  megköszöntem  a  bizalmat  s 
a  kijelelést  elfogadtam. 

Megkezdettük  azonnal  a  fedezendő  költ- 
ségekre szükséges  ajánlatok  aláírását  ;  Zichy 
az  ígért  4000  forintot  aláirta,  másodiknak  ne- 
kem kellett    aláírnom,   ennél    kevesebet  én  sem 

jegyezhettem;     15000    forint  és    egy  pár    száz 
akó  bor  csakhamar  biztosíttatott. 

Saját  magam  saját  ügyemben  nem  működ- 
hetvén ;  vizszamentem  Abára  János  bátyámhoz, 
ki  akkor  már  szegény  özvegy  volt,  egy  kis  — 
talán  —  egy  éves  árva  fiúval.  Megunta  a  szol- 
gabiróságot,  mert  fiát  nem  mervén  cselédeire 
bízni,  nehezére  esett  ha  kötelessége  némelykor 
több  napokra  járásába    távozni  parancsolá  ! 

Elmondottam  a  történteket,  ő  nagyon  meg- 
örült s  azonnal  nyilvánítá,  hogy  azon  esetben, 
ha  én  öt  napig  Abán  maradok  s  kis  fiára  fel- 
ügyelek ő  járásába  távozik,  elvégzi  a  legsür- 
gősebb kiküldetéseit,  elbúcsúzik  minden  köz- 
ségtől, ki  fogja  továbbá  jelenteni,  hogy  válto- 
zott családi  viszonyainál  fogva  nem  szolgálhat, 
s  fel  fogja  kérni  járása  közönségét,  illetőleg  ne- 
mességét —  hogy  a  személye  iránt  tapasztalt 
bizalommal  tiszteljenek  meg  engem.  Magamat 
pedig  felkért  arra,  hogy  akár  leszek  akár  nem, 
vegyem  át  Abát,  hogy  ő  kis  fiával  Akára  me- 
hessen, miután  Aba  reá  nézve  leverő  emlék,  s 
kis  gyermekét  anyánk  bizonyosan  szeretettel 
fogja  gondozni. 

így  történt,  hogy  a  választás  napján  alig 
volt  ellenfél,  Bajzáth,  Végh,  Sziuha,  Bezerédy 
Miklós  stb.  töredék,  csak  egy  pár  száz  vokssal 

rendelkezett,  ellenezték  Sárközyt,  s  miután  én 
velem  együttesen  lépett  fel,  ugy  hogy  együtt 
nverünk,  együtt  bukunk,  engemet  is.  MiveL 
pedig  a  választásnál  győzhetni  nem  volt  kilá- 
tásunk, az  én  leendő  candidatiómat  ellenez- 
ték. Egy  kifogásuk  volt  ellenem,  azt  állíták, 
hogy  még  nem  vagyok  24  éves,  és  igy  a  tör- 
vény követelte  minőséggel  nem  birok. 

A  főispán  ur  által  összehívott  conferentia,  — 
melyen  az  ellenfél  nagy  kisebbségét  ismervén, 
ellenjelöltet  alig  nevezett  meg,  miután  sokan 
ellenezték,  de  többen  pártolták  kijelölésemet,  — 
eredménytelenül  ment  szét.  A  főispán  nem  nyi- 
latkozott. 

Végig  járattam  a  választást  megelőző  es- 
tén a  tanyákat,  s  azon  kellemes  jelentéseket 
kaptam,  hogy  pártunk  igen  nagy  többségben 
van,  s  hogy  az  ellenpártnak  nincsenek  biztos 
jelöltjei,  s  végre  hogy  a  nemesség  inkább  nem 
választ,  sem  hogy  megengedje  a  candidatióból 
való  kizárásomat. 

Barátim  s  jóakaróim  éjjelre  a  tanyákra 
mentek  és  nehogy  népünket  elcsábítsák,  elhatá- 
rozták köztük  lenni  egész  éjjel  s  éberkedni. 

Izgatott  állapotomban  nem  birtam  elaludni ; 
lehetett  éjfél  felé,  midőn  nagy  zajt  hallottam  az 
utczán,  felugrottam,  az  ablakhoz  szaladtam  honnan 

B.  Fiáth  F.  Életem.  12 

kinézve  három  kortesekkel  megrakott  kocsit 
láttam  az  ablakom  alatt  forgolódva,  a  kocsikról 
kiáltás  hangzott  fel  hozzám :  „éljen  Bezerédy, 
éljen  Kandó  \a 

Első  perczben  kellemetlenül  hatott  reám  e 
tüntetés,  de  vigasztalt,  hogy  csak  néhány  ko- 
csiból s  néhány  kortesből  áll  az  egész. 

Alig  hogy  lefeküdtem    ajtómat    zörgették. 

„Ki  az  ?'" 

„Én  vagyok"  felelt  Kempelen,  kit  —  gyer- 
tyát gyújtván,   —  beeresztek. 

Gyula  elbeszélte,  hogy  meg  akart  tréfálni, 
miután  ugy  is  hozzám  kellett  jönie ;  fél  tizen- 
egyre ugyanis  gróf  Cziráky  hivatta  s  azt  kérdé 
tőle,  tudja-e  hogy  Fiáth  hány  éves  1 

„Tudom  felelt  ez  reá  hogy  24  éves." 

„Eljöttem  tehát  hozzád,  hogy  hazugságba 
ne  hagyj  s  holnap  te  is  igy  beszélj." 

„Hogy  ez  évben  24  éves  vagyok,  azt  biz- 
tosan, de  hogy  mely  hónapban  s  napon  szü- 
lettem ?   azt  nem  tudom.  : 

„Most  már  mindegy;  te  mindenesetre  24 
éves  vagy  s  ha  máskép  nem  mén,  jó  lélekkel 
kikorrigálom  a  matriculát"  tévé  hozzá  s  ne- 
vetve távozott. 

Másnap  fényes  magyar  ruhába  öltözköd- 
tem.  A  ruha  a  hirneves  Kostyál  pesti  magyar 

szabó  müve  volt,  melyhez  a  megye  szinét  válasz- 
tani: vörös  bársony  kalpag  fehér  kótyaggal,  zöld 
mente,  ilyen  atilla,  vörös  nadrág  gazdag  arany 
zsinórzattal.  Friedriech  a  szokottnál  nagyobb 
szorgalommal  fodrozta  hajamat,  befogattam  jó 
négyesemet,  Fridrichem  ki  igen  szép  szőke  le- 
gény volt,  rá  vette  a  fényes  uj  egyenruhát  s 
így  járattam  a  megye  házába ;  a  nagy  néptö- 
meg, melyre  a  külfény  mindig  hat,  örömrival- 
gással,  zászlók  lengetésével,  kalapok  csóválása 
és  feldobálásával  fogadott. 

Akár  hányszor  részesültem  hosszú  válto- 
zatos pályámon  ovatiókban,  de  ily  boldogító 
lélekemelő  hálás  érzetet,  csak  egyszer  élvez- 
het az  életben  az  emberi  sziv. 

Cziráky  a  zajra  az  ablakra  jött,  tisztán  lát- 
tam, hogy  reám  néz,  fölkeltem  kocsimban  s 
szalutáltam. 

Fölmentem  a  főispánhoz,  aki  azonnal  el- 
fogadott. 

„Kötelességszerű  tiszteletemet  akartam  tenni 
excellentiádnál. " 

„Ich  danke  Ihnen,  felelt  ő,  ich  bin  recht 
lroh  Sie  zu  sehen." 

„Die  Herren  behaupten,  dass  Sie  noch 
nicht  volljáhrig  sind,  und  somit  kann  ich  Sie 
nicht  candidiren. 

12* 

„Erlauben  Euer  Excellenz  mir  die  Frage : 
habén  die  Herren  die  dies  behaupten,  es  auch 
bewiesen?" 

„Nein ;  darum  ist  es  mir  lieb,  Sie  fragen 
zu  körmén." 

„Ich  könnte  sagen  ja ;  ich  thue  es  aber 
nicht,  weil  ich  es  selbst  nicht  weiss ;  in  diesem 
Jahre  bin  ich  24  Jahre  alt,  so  viel  weiss  ich 
gewiss  !  den  Tag  meiner  Geburt  kenne  ich  nicht. 
Hátten  Euer  Excellenz  die  Gnade  ^ehabt  selbe 
Frage  an  mich  gestern  zu  richten,  so  hátte  ich 
für  heute  meinen  Taufschein  herbei  geschafít." 

„Freilich !  freilich  !  aber  jetzt  ist  es  zu- 
spát,  —  und  ich  kann  Sie  nicht  candidiren  ; 
ernenne  Sie  aber  sehr  gerne  zum  Honorár-Ober- 
notár !" 

„Ich  danke  für  die  Auszeichnung,  in  jedem 
andern  Verháltniss  würde  ich  selbe  dankend 
angenommen  habén ;  jetzt  aber  ist  dies  unmög- 
lich  —  ich  würde  meine  Wáhler  kránken.  Wol- 
len  Euer  Excellenz  mich  durchaus  nicht  candi- 
diren, so  trete  ich  einfach  zurück,  um  keine 
Verantwortung  zu  habén,  Euer  Excellenz  kön- 
nen  ein  gefürchteter,  doch  nie  mehr  ein  gelieb- 
ter  Obergespan  sein." 

„Bleiben  Sie  in  der  Náhe"     volt  a  válasz. 

En  lementem    Nagy   Ignáczhoz,   aki  tiszte- 

letreméltó,  kedves  szép  öreg  ur  s  jóaka- 
róm volt. 

A  gyűlés  megkezdődött ;  a  szokásos  lekö- 
szönések,  bucsuzások  s  pecsét  átadása  után 
Cziráky  kandidálta  az  első  alispánságra  Sár- 
közy  Kázmért,  Bezerédy  Miklóst  s  Kandó  Jó- 
zsefet. A  teremben  az  utóbbiak  kortesei  vol- 
tak, mig  a  mi  népünk  a  piaczon  állott.  így  a  te- 
rem többsége  Bezerédyt  hangoztatta.  Erre  a 
mi  táborunk  is  megszólalt  mint  egy  menydör- 
gés    „Sárközy"    hangoztatással. 

Salamon  György  és  Zichy  felszólaltak  vok- 
solást követelve ;  a  főispán  ezt  szokott  módon 
elrendelte. 

A  szavazás  sokáig  tartott ;  Nagy  Ignácz- 
nál  ki  s  bejártak  a  hírhordók.  Én  letettem  szép 
solingeni  drága  vasú  gazdag  kardomat  egy 
szegletbe,  és  a  legnagyobb  elfogulatlanságot 
negélyezve,  a  hölgyekkel  és  katonatisztekkel  tár- 
salogtam. 

„Ich  bitté  tausendmal  um  Verzeihung,"  szól 
hozzám  gróf  Széchenyi  Andor  kapitány,  „mir  ist 
ein  Unglück  geschehen !  Ich  habé  Ihre  schőne 
Klinge  gebrochen." 

„Wenn  Sie  kein  grösseres  Unglück  traf, 
so  mögen  Sia  getröstet  sein,  ich  besitze  das 
Paar   dicsér  Klinge"   felelém   nevetve. 

Sárközy  nagy  többséggel  megválasztatott 
következett  a  második  alispánság :  Bezerédy, 
Kandó,  Fiáth !  szólt  a  candidatió. 

Egy  perez  alatt  egyhangúlag  megválasz- 
tattam. 

A  többi  tisztviselők  is  felkiáltással  egy 
félóra  alatt  megválasztatván,  letettük  a  hivata- 
los esküt. 

A  szokásos  szónoklatok  után  a  főispán  fel- 
hívta a  gyűlést,  hogy  miután  Sárközy  a  kö- 
vetségről határozottan  lemondott,  válaszszon  he- 
lyébe országgyűlési  követet.  Egy  perez  alatt 
követté  lettem  megválasztva,  s  eskümet  is  le- 
tettem. 

'  Beszélni  akartam,  de  lehetetlen  volt,  mert 
a  választók  csak  egy  része  férvén  a  terembe, 
a  künnlévők  azt  követelték,  hogy  az  udvaron 
szóljak  és  igy  le  kellett  mennem.  Itt  felemel- 
tek, és  vállaikról  beszéltem  ;  beszédembe  ezen 
passus  is  fordult  elő  :  „készebb  vagyok  házról 
házva  koldulva  tengetni  éltemet,  sem  hogy 
most  tett  eskümet  megszegjem." 

Ennél  tovább  nem  folvtathattam ;  hordoz- 
tak  az  udvaron  körül,  s  azután  ki  a  piaezra ; 
végre  megmentettek  a  kellemetlen  helyzetből 
barátim  s    elkísértek,  követve    választóim    által 

szállásomra  ;  és  csak  azután  mentek  ., Rákóczy " 
induló  mellett  tanyáikra. 

Credentionalisomat  Sárközy  megküldötte 
szállásomra  ;  ebéd  után  haza  mentem. 

Jó  szüleim,  mint  mindig  tárt  karokkal  fo- 
gadtak. 

„Csakhogy  valahára  megjöttél,  oly  sokáig 
elmaradtál,  hogy  már  aggódtunk"  —  monda 
atyám. 

„Engedelmet  édes  atyám !  de  igen  sok 
dolgom  akadt." 

„De  most  csak  itt  maradsz  egy  darabig?" 

„Nem  lehet  édes  atyám,  mert  holnapután 
Pozsonyban  kell  lennem." 

„Mit  csinálsz  ott  ?" 

„Fejérmegye  ma  megválasztott  alispánjá- 
nak s  egyszersmind  országgyűlési  követének, 
és  igy  azonnal  Pozsonyba  kell  mennem. 

Atyámnak  nagy  volt  öröme. 

Friedrich  másnap  összecsomagolta  a  mire 
szükségem  lehetett,  s  én  fölmentem  huszárom- 
mal, vadászommal,  egy  négy  lovas  fogattal,  és 
két  paripával  Pozsonyba. 

Legelőször  Ürményit  látogattam  meg,  igen 
szívesen  fogadott,  figyelmeztetett,  hogy  kocsis 
lovakra  itt  nem  lesz  szükségem,  azokat  küld- 
jem  vissza,  de  paripáimat  tartsam  itt,   számukra 

istállójában,  mely  nem  messze  van  szállásomtól, 
.szívesen   ad  helyet. 

Figyelmeztetett,  hogy  menjek  a  nádorhoz, 
a  Judex  Curiaehoz,  s  a  personalisnál  nyújtsam 
b>e  credentionalisomat ;  mert  hétfőn  a  kerületi 
ülésben  Fejér  és  Temes  elnökösködik,  igy  ne- 
kem elnökölni  kell. 

Még  az  nap  eljártam  a  főurakat ;  de  ő 
fensége  József  főherczeg  csak  hétfőn  9  órakor 
fogadott.  —  Innen  egyenesen  az  ország  házába 
hajtattam;  bemutattatván  több  kartársamnál;  el- 
foglaltam az  elnöki  széket,  vagyis  az  egyiket ; 
mert  ketten  elnököltünk  felváltva  az  egész  hé- 
ten. Közülünk  egyik  a  szólni  kívánókat  hívta 
fel,  s  jegyezte  a  többséget ;  a  másik  vezette  a 
tanácskozást,  s  föltette  a  kérdéseket,  azaz  el- 
nökölt. 

Ezen  kötelesség  reám  háramlott,  mert  nem 
ismervén  a  követeket,  nem  jegyezhettem  s  nem 
hívhattam  volna  fel  őket.  E  hivatásomnak,  az 
egész  ház  szíves  jóakarata  által  támogatva,  si- 
került megfelelnem. 

Kartársaim  pártkülönbség  nélkül  szívesen 
fogadtak.  Örményi  átengedte  az  országgyűlési 
teendőket  ;  instructiómat  én  adtam  elő,  én  mo- 
tiváltam. Ürményi  sohasem  tőn  nehézséget  ;  a 
haza  küldendő  jelentéseinket  én  készítettem,  ő 

a  lényegébe  mindig  beleegyezett  alakjára  vagy 
a  nyelvezetre  tett  észrevételeket,  melyeket  én 
mindig  köszönettel  elfogadtam  ;  mert  észrevé- 
telei mindig  helyesek  voltak,  s  igen  baráti  mó- 
don nemes  szándokból  tétettek. 

Itt  ismerkedtem  meg  Mailáth  Györgygyei 
a  mostani  országbíróval.  O  volt  az  egyetlen 
nálam  fiatalabb  követ,  kit  már  ekkor  nagy  te- 
hetségnek tartottak ;  s  a  közvélemény  nem  csa- 
lódott.  Es  ha  csalódott  volna,  csak  annyiban 
csalódott,  hogy  oly  roppant  tehetség  mellett, 
annyi  szorgalmat  s  munkaképességet,  —  a 
trónhoz  való  családi  hagyományos  hűsége  mel- 
lett, annyi  hazaszeretetet  s  áldozatkészséget 
benne  a  jóakarólag  lelkesült  közvélemény  sem 
mert  reményleni. 

n 

O  a  legnagyobb  itélőtehetség  az  ország 
ban.  A  nemzetet,  ennek  jó  és  rósz  tulajdonait, 
az  adott  viszonyokat,  az  ok  és  okozat  össze- 
függését; nem  ismerte  föl  senki  helyesben  mint 
ő.  Senki  sem  választá  meg  szerencsésebben  az 
időszerűségét  annak,  mikor  s  mit  kelljen  mon- 
dani ?  férfias  bátorsággal,  a  hatalom  vagy  nem- 
zet irányában ;  —  veszélyeztetve  az  élvezett 
kegyelmet,  vagy  népszerűséget  is,  —  mint  ő.  El- 
ismert dolog  ez,  hisz  hosszú  életpályája  ta- 
núsítja. 

Igaz,  hogy  kétszer  meggondolja,  mig  egy- 
szer valamely  eszmét  kimond  ;  mig  véleményt 
nyilvánít.  De  ha  megtette,  akkor  ez  az  ész  és 
szív,  a  tudomány  és  tapasztalat  összemükö- 
dése  folytán  cristalizált  eszme  vagy    vélemény. 

Emlékezzünk  vissza  az  erősített  birodalmi 
tanácsban  történtekre.  Az  ottani,  és  a  mi  6 1  -ki 
országgyűlésünk  alatti  nyilvánításaira,  sőt  egész 
életének  politicai  működésére,  különösen  a  múlt 
1876.  deczember  16-án  az  igazságügyminisz- 
terhez a  birói  függetlenség  és  letehetetlenség 
tárgyában  intézett  interpellatiójára,  s  feleletére 
a  kapott  válaszra  ;  s  meg  kell  vallani,  hogy  a 
mit  róla  mondottam  csak  halavány  vázlata  jel- 
leme és  szellemi  szónoki  tehetségének  egyformán. 

A  ki  e  komoly  államférfiúi  csak  most  kez- 
dette megismerni  alig  hiheti,  mily  megnyerő 
nyájas  modorral  birt,  s  mint  hódított  előzékeny- 
sége,  derültsége  által  ez  előtt  38  évvel. 

Nagy  neve,  családi  összeköttetései,  atyjá- 
nak tekintélye,  nagy  vagyona,  személyes  érde- 
mein túl,  neki  nagy  fényt,  s  előnyt  kölcsönöz- 
tek. De  ezen  fölényt  velem  soha  sem  éreztette  : 
szívesen  társalgott,  játszott  és  lovagolt  velem  ; 
s  ha  általa  kívántam  valamely  házhoz  bejutni,, 
kérésemet  mindig  előzékeny  nyájassággal  tel- 
jesítette. 

Annyit  azonban  nem  voltunk  együtt,  hogy 
szíves  viszonyunk  meghitt  barátsággá  fejlődhe- 
tett volna.  Mert  kedvteléseink,  mondhatnám 
szenvedélyeink  mindegyikünket  más  irányba  ve- 
zettek. —  0  játszhatott  nagy  pénzben  is:  én 
nem  ;  —  mert  nem  volt  erre  elégséges  vagyo- 
nom.  O  szerette  a  nagyúri  társaságot,  hol  ott- 
honos volt :  én  nem.  Borzadtam  a  tolakodás 
látszatától  is. 

En  szerettem  vadászni  :  ő  nem  ;  mert  rö- 
vidlátó.  En  szerettem  a  zenét  :  ő  neki  ez  ke- 
vesebb gyönyörűséget  szerzett.  Es  igy  szabad 
időnket  különböző  téren  töltöttük. 

Meghittebb  viszonyban  éltem  Péchy  Ma- 
nóval, ki  akkor  igen  szép  fiatal  lovagias,  ro- 
manticus  irányú,  gazdag  legény  volt.  Vele  so- 
kat lovagoltam  ;    nyilt  jelleme,   derült  jó  kedve 

előzékeny    szivessége,   egész  életére  megnyert. 

ff 

O  is  sok  reményre  jogosította  a  közönsé- 
get, s  benne  sem  csalódtunk.  Zemplényi  főis- 
pánsága  s  erdélyi  kir.  biztosi  működése  alatt 
szerzett  babérjai  holtig  diszíteni  fogják  a  tiszta 
főt,  hü  alattvalót  és  buzgó  hazafit,  ki  most  is 
egész  odaadással  szolgálja  hazáját. 

Megismerkedtem  az  ország  színével.  Párt- 
fogót s  tanácsadót  leltem  az  öreg  bölcs  Páz- 
mándyban ;    jóakaróm    lön  a  tehetséges  Zsedé- 

nyi,  Deák  még  akkor  zárkózott  volt  irányom- 
ban ;  utasításom  volt  az  indigenatusra  vonat- 
kozó kérelmeket,  s  ajánlatokat  el  nem  fogadni. 
Ezen  kötelességemet  egy  igen  szerény  kis  be- 
széddel teljesítettem ;  —  Deák  erősen,  hogy  ne 
mondjam  élesen  felelt.  Zokon  esett  nem  a  tény 
—  hisz  ez  kitüntetés  volt  —  de  a  modor,  mely 
ha  nem  sértett  is,  lehangolt  s  intimidáit.  Hor- 
váth Antal  volt  egyik  szomszédom,  a  másik  a 
korán  elhalt  Kárász  István. 

Gróf  Pálffy  Ferdinánd  a  stomfai  földes  ur, 
kit  már  többször  láttam,  szívesen  látott,  és  meg- 
hitt vadaszatjaira. 

Fuvoláztam,  de  nem  énekeltem,  mert  nem 
volt  zongorám,  s  a  sok  másféle  szórakozás  foly- 
tán időm  alig  is  maradt. 

Majd  minden  másodnap  valakihez  voltunk 
hivatalosak.  Az  ország  zászlósain  kivül,  majd 
minden  püspök  konvhát  tartott;  s  meghívtak 
bennünket,  pártszinezet  nélkül.  Mi  pedig  szí- 
vesen mentünk  hozzájuk,  ismertek  személyesen 
mindannyiunkat,  ismerték  gondolkodásmódunkat, 
érveink,  óhajaink  s  követeléseinket,  aggályaink 
és  reményeinket,  ismerték  hazai  viszonyainkat, 
s  a  befolyásos  személyiségeket. 

S  most  ?  ! 

Ez  az    országgyűlés    13    törvényczikkel,   s 

az  ifjak  amnestiájával  végződött,  közmegelég il- 
lés s  általános  öröm  és  kibékülés  közt,  Zsedé 
nyit  Palóczy,  Beöthy  —  Örményit ;  Bonis  And- 
rássy  Józsit  ölelte  meg,   s  igy  tovább. 


Haza  érve  lelkiismeretesen  hivataloskodtam. 
De  ez  ekkor  nem  nagy  feladat  volt,  egy  pár 
metationális  hitelesítési  kiküldetés,  vagy  repo- 
sitió  vezetett  a  vidékre.  A  székhelyen,  ha  nem 
volt  fixum,  az  az  gyűlés  vagy  törvényszék,  a 
másod  alispánnak  csak  kevés  dolga  volt.  A 
comissariaticum  az  az  átvonuló  katonaság  ellá- 
tása s  tovább  szállítása,  és  a  politica  volt  fő- 
teendője,  a  közigazgatásban.  Ügyes,  becsületes 
biztos,  s  tevékeny  contrahs  főbiró  s  pandur- 
hadnagygyal,  e  két  közigazgatási  főtárgy  nem 
nagyban  vette  igénybe  tevékenységemet. 

Több  gondom  volt  a  fixumok  alatt,  mert 
elnökölni  kellett  rendesen  1 2  nap,  négyszer 
egy  évben  a  büntető  törvényszéken.  S  ha  olyan 
ügy  fordult  elő  a  polgári  törvényszéken,  mely- 
ben Sárközy,  bármely  minőséggel  befolyt :  ilyen- 
kor elnökséget  cseréltünk. 

Ez  idő  alatt    tartottuk  a  megyei    gyűlést. 

szinte  négyszer  egy  évben;  s  minden  hó  elején 
kis  gyűlést,  melyben  a  legszorgosabb  ügyeket, 
a  nagy  gyűlés  által  leendő  helybenhagyás  re- 
ményében elintéztük. 

Délután  nekem  még  az  árvaszéken  kellett 
elnökölnöm  ;  nem  ritkán  négy,  öt  napig  egy- 
másután. 

Legtöbb  időmet  azonban  a  magánperek- 
ben való*  bíráskodás  vette  igénybe.  Sárközy 
igen  késedelmes  biró  lévén,  a  prókátorok  nem 
szerették  és  igy  engemet  kerestek  föl  sürgő- 
sebb ügyeik  elintézésére. 

Szíves  meghitt  viszonyban  éltem  Horváth 
s  Nagy  Lajos  becsületes  ügyvédekkel. 

Ha  birói  functioimban  megakadtam,  ezek 
szívesen  útba  igazítottak.  Magam  mellé  kértem 
biró  társul  Yéghelius  —  ekkor  még  igy  hivták 
—  a  később  Véghelyi  Zsigmond  főbírót  és  es- 
küdtjét; s  ezek  készek  voltak  éjjel  is  dolgozni. 
Véghelyi  gyakorlatból  szerzett  e  téren  jár- 
tasságot, szívesen  adott  felvilágosítást  mind 
abban,  mit  e  téren  is  csak  gyakorlatból  lehet 
megtanulni. 

Két  év  lefolyása  alatt  népszerű  biró  let- 
tem,  s  túl  voltam  perekkel  halmozva. 

Megjegyzem,  hogy  birói  taxát  sohasem 
fogadtam  el.  —   Repositióknál,  metatis  ügyek- 

ben  hitelesítéseknél  is  csak  ott  fogadtam  el 
taxát  vagy  napi  dijat,  hol  ezt  visszautasítani 
megbántás  lett  volna. 

Átvettem  bátyámtól  Abai  rész  birtokunkat 
és  szépen  helyreállítottam.  Fölépítettem,  bebu- 
toroztam  ezt,  és  fejérvári  hivatalos  szállásomat 
is.  Hogy  e  bútorzatot  kifizessem,  eladtam  összes 
rozs  termésemet,  fnérejét  2  mond  két  váltó 
forinton,   az  az  48  pengő  krajczáron  ! 

Szt.-Istváni  terminus  és  fixumok  után  Abán 
voltam.  Egy  izben  éjféltájban  fölkeltettek  egy 
sürgős  levéllel. 

Gróf  Lazánszkyné  született  Eszterházy  An- 
gelique  értesít,  hogy  nagynénje  özvegy  gróf 
Eszterházyné  Sárosdon  meghalt,  s  hogy  az 
ur odaírni  tisztek  őt  a  birtokból  kiakarják  dobni, 
—  holott  ő  biztosan  tudja,  hogy  ő  a  végren- 
deleti átalános  örökös  ;  hozzám  folyamodik  hát, 
hogy  intézkedjem,  már  pedig  rögtön  ;  mert 
valószinü,  hogy  holnap  reggel  már  türhetlen 
lesz  helyzete. 

Ezen  cathegoricus  felhívás,  egy  szép  fia- 
tal s  általam  már  rég  ismert  és  tisztelt  delnő 
részéről  na'gy  zavarba  ejtett.  Forgattam  Kövyt, 
Kelement  de  nem  találtam  felvilágosítást  a  tör- 
vényes eljárásra  nézve,  ily    rendkívüli  esetben. 

Végre  elhatároztam  magamat,  hogy  a  rend 

érdekében  fogok  föllépni,  minden  eröszakot 
erélyesen  betiltok,  s  az  illetőket  a  törvényes 
útra  utasítom. 

írtam  a  csendbiztosnak  Fej  érvárra,  hogy 
ezen  soraim  vételével  1 2  pandúrral  azonnal  in- 
duljon Sárosdra,  —  jelentse  magát  a  főtisztnél 
kijelentésével  azon  határozott  utasításomnak, 
hogy  neki  a  kastélyban  a  rendet  fenn  kell  tar- 
tania addig  is,  mig  én  reggeli  9  órára  oda 
érkezendem.  Ezen  levelet  lovászomnak  adtam 
azon  parancscsal.  hogy  hajnalra  Fejérvártt  kéz- 
besítse. 

Kilencz  órára  behajtattam  a  sárosdi  kas- 
télyba ;  a  grófnő  mély  gyászban  kis  fiával  már 
reggelizett ;  pandúrjaim  az  udvaron  voltak  fel- 
állítva. 

„Hol  a  levelében  érintett  végrendelet  gróf- 
nő ?  kérdem." 

„A  főtiszt  magához  vette:"   volt  a  válasz. 

Meghagytam  a  csendbiztosnak,  hogy  vala- 
mennyi uradalmi  tisztet,  és  a  plébános  urat 
kérje  nevemben,  hogy  gyűljenek  össze  a  nagy 
ebédlőben,  s  hogy  a  község  elöljáróit  és  jegy- 
zőjét rendelje  szintén  ide. 

Mire  reggelimet  elköltöttem,  mind  együtt 
voltak. 

„Ugy   ..értettem,    hogy    gróf    Lazánszkyné 

irányában    itt    erőszakos     törvénytelen     eljárás 
szándékoltatik. 

„Nem  erőszakos,  nem  törvénytelen  eljárás 
terveztetik,  alispán  úr !  nekem  kötelességem  a 
grófnét  mindenével  a  mije  itt  van,  tisztelettel- 
jesen Rédére  vagy  a  hova  parancsolja,  szál- 
lítani, s  ezután  a  kastélyt  bezárni,  és  a  bejá- 
rásokat lepecsételni"   felelte  a  tiszttartó. 

„S  mily  jogon  alapul  ez  eljárás?" 

„Jogtudós  nem  vagyok  alispán  ur !  de  tu- 
dom, hogy  elöljáróim  parancsának  engedelmes- 
kedni kötelességem?" 

„S  ki  parancsolta  ezt?" 

„Az  örökösök  plenipotentiariusa  N.  N.  ta- 
buláris  ügyvéd  s  táblabiró". 

„Nincs  végrendelet?"   kérdem  odavetve. 

„Igen  is  van." 

„Hol  és  kinél?" 

„Nálam." 

„Hozza  el  kérem." 

„Az  a  vett  parancsom,  hogy  a  netalán 
feltalálandó  végrendeletet,  csak  a  plenipoten- 
tiariusnak  szabad  kiadnom,  ki  egyébiránt  hol- 
nap reggel  ide  érkezik." 

„Én  pedig  fölkérem  tisztartó  urat,  hogy 
legyen  szíves  a  végrendeletet  azonnal  nékem 
itt  nyilvánosan  átadni." 

B.  Fiáth  F.  Életem.  13 

„Ha  parancsolja  alispán  ur  megkell  ten- 
nem, de  a  felelősség  alispán  urat  illeti." 

„Igenis,  a  felelőséget  ezért  el  is  vállalom/ 

A  végrendeletet  kezembe  vettem,  egy  ol- 
lóval felvágtam  boritékát,  s  olvastam. 

A  szokásos  bevezetést  átugorva,  megakadt 
a  szemem  az  i-ső  pontjában  nagyobb  betűk- 
kel irt  „Lazánszky-n"  az  i-ső  pont  igy  volt 
fogalmazva  : 

„Meine  universal  Erbin  ist  meine  theuere 
Nichte,  Gráfín  Lazánszky  geborene  Gráfm  An- 
gelique  Eszterházy. " 

„Jegyző  ur  kérem  jöjjön  ide,  s  olvassa 
lassan,  értelmes  hangon  a  végrendelet  első 
pontját.  " 

A  jegyző  tisztán  elolvasta  hangosan. 

„Most  kérem  fordítsa  le  magyarra  is,  mert 
valamennyien  nem  birják  a  német  nyelvet." 

„Universalis  örökösöm  gróf  Lazánszkyné." 

„Megértették  e  végrendelet  első  pontját?" 

„Igenis"   felelt  az  elöljáróság. 

Hozattam  gyertyát,  spanyolviaszt,  saját 
gyűrűmmel  ismét  lezártam  a  végrendeletet,  kí- 
vülről ráirtam  „feltöretett  általam  s  ismét  lezá- 
ratott. —  Fiáth  alispán." 

„Előttünk  s  az  egész  elöljáróság  jelenlé- 
tében, biró,   törvénybiró  s  jegyző." 

A  végrendeletet  vegye  további  megőrzés 
végett  ismét  magához  tiszttartó  ur,  és  értsenek 
meg  jól !" 

„A  ki  a  tiszturak  közül  a  grófnőt  fájdal- 
mában, kényelmében,  nyugodalmában  háborí- 
tani merészlené ;  azt  ezen  1 2  pandúr  minde- 
nestől kiszállítja  a  határból." 

„Isten  önökkel." 

Törvényes  volt-e  eljárásom  ?  maiglan  sem 
tudom  ;  de  ezen  ügy  többé  soha  elő  nem  fordult. 


Fejérvártt  az  íróasztalom  mellett  ültem, 
midőn  betoppant  Oszlányi,  kit  mint  dandyt  győri 
jurista  koromból  ismertem. 

„Micsoda  forgó  szél  hozta  önt  ide  Fejér- 
várra ?" 

„A  forgószélnél  roszabb." 

Elbeszélte,  hogy  Bécsből  ment  Pestre,  s 
Bicskén  Fej  érmegyében  meghált;  de  magán- 
szobát már  nem  kapván,  kénytelen  volt  egy 
más  utassal  egy  szobában  hálni,  s  hogy  mi- 
dőn felébredt,  az  utas  már  rég  odább  állott, 
de  elvitte    tárczáját  is.   —  Azért   jött  hát  hoz- 

13* 

zám,  hogy  tegyek  intézkedést  a  tolvaj  elfoga- 
tására, s  adjak  neki  100  forintot  kölcsön,  hogy 
tovább  utazhassék. 

Teljesítettem  mindkét  kérését,  s  meggyő- 
ződtem, hogy  az  egész   előadás  —  mese  volt. 

Pár  nap  múlva  Füredre  mentem,  kit  látok 
a  macaó-asztalnál?  —  Oszlányi  urat. 

Nem  szóltam  hozzá ;  később  megtudtam, 
hogy  hetek  óta  itt  van  s  játszik. 

Föltettem  magamban,  hogy  legközelebb 
kérdőre  vonom ;  de  ö  jobbnak  látta  még  az 
nap  Füredről  tovább  állni.  —  Soha  sem  lát- 
tam többé. 


Gróf  Széchenyi  Andor  szenvedélyes  fiatal 
kapitány  Csákváron  feküdvén,  egy  ízben  a  bi- 
rót  bántalmazta ;  ezen  kihágás  nagy  hullámokat 
vetett  a  megyében.  Kiküldettem  vizsgálatra, 
mint  a  vegyes  küldöttség  elnöke.  A  katonaság 
részéről  egy  öreg  alezredes,  egy  kapitány, 
és  főhadnagy  volt  delegálva.  Kellemetlen  ex- 
missió  volt  reám  nézve,  mert  a  katonasággal, 
s  különösen  Széchenyi  Andorral  jó  barátság- 
ban éltem.  Az  ülés  előtt  meghivattam  a  vádlót ; 

megmagyaráztam  neki,  hogy  gróf  Széchenyit 
a  bántalmazót  valószínűleg  be  fogják  zárni  pár 
napra,  de  ebből  neki  semmi  haszna,  sót  kiteszi 
magát  a  megboszulásnak.  —  Ellenben,  ha  visz- 
szaveszi  vádját,  adok  neki  10  aranyat;  a  biró 
kezet  csókolt ,  s  az  ügy  el  volt  örömömre 
intézve. 

Széchenyi    elment  a  syriai    expeditióra,   és 
Saint    Jean    d'    Acre    felé    utaztában    pestisban 
elhalt.    Halála    után  érkezett    czimem  alatt  egy 
gyönyörű  damascus-kard,  mely  most  is  meg  van 
e  felírással:    „Széchenyi  Andor  emlékül. u 

Szolgálatom  igen  kellemes  volt.  En  voltam 
a  közvetítő  kapocs  nagy  uraink  és  a  közép 
nemesség  között;  én  vittem  ezeket  amazokhoz 
és  megfordítva. 

Nálunk  a  politicai  élet  már  élénk  volt,  de 
még  nem  éles. 

Huszonnégy  nemes  család  volt,  a  főren- 
dieken kívül,  kiket  legalább  egyszer  egy  év- 
ben meg  kellett  látogatnom.  Látogattam  pedig 
őket  azon  tudattal,  hogy  ha  5  lóval  két  cse- 
léddel behajtok,  s  náluk  maradok  két  három 
nap ;  ez  őket  csak  annyira  feszélyzi,  mint  ha 
egy  szivart  adnának. 

Hol  vagytok  szép  vagyonos  családok  ? 
boldog  idők  ! 

Hihetetlen,  de  fájdalom!  igaz:  38  év  alatt 
kivesztek  kevés  kivétellel. 

Sok  pénzébe  kerültek  a  közép  nemesség- 
nek a  pártalakitások,  tisztujítások,  követválasz- 
tások, közgyűlések,  szóval  a  szenvedélyes  kor- 
teskedés,  —  s  talán  még  többbe  egyeseknek,  a 
forradalom ;  nem  csak  mivel  a  hazának  köz- 
vetlen adóztak,  és  elkoboztatott  készpénzük,  de 
főkép  mert  elveszték  az  urbériségeket.  Instruálni 
kellett  ennek  folytán  ugyanis  jószágukat  újból,  és 
épitkezniök  drága  pénzen.  A  fiuk,  kiknek  ne- 
velésükre a  szülők  leendő  örökségüket  már 
előlegezték,  azon  reményben,  hogy  a  nyerendő 
nevelés  folytán  valamely  közpályán  hivatalos- 
kodva,  magukat  fenn  fogják  tarthatni :  ujabb 
lesújtó  költségbe  kerültek.  Mert  az  előbbi  szá- 
mítás nem  volt  más  mint  hiu  ábránd  !  —  a  for- 
radalom ugyanis  közbejött;  tudományos  pá- 
lyájukat be  nem  fejezték,  —  vagy  ha  igen, 
nem  alkalmaztatták  magukat,  sem  az  önkény 
zsoldosául  sem  Bachhuszárnak.  Haza  jöttek  szü- 
leikhez, nem  ritkán  ezek  terhére.  Ezután  már 
az  adót  is  fizetni  kellett,  a  már  megterhelt 
tekvő  birtok  nem  birta  ezt  is  és  a  tétlen  csa- 
lád eltartását.  Újra  terheltetett  uzsorás  kölcsön- 
nel s  végre  elveszett  a  birtok  s  vele  a  nemes 
család    is.    A  mely    család    ezen    crisist  átélte, 

azt  megrontotta  a  60  és  6 1  -ik  évi  alkotmá- 
nyossággal járt  megyei  és  országgyűlési  vá- 
lasztási korteskedés;  az  azóta  lett  roppant  adó- 
emelések ;  rósz  termések,  az  európai  üzletpan- 
gás, végre  a  pénznek  még  eddig  soha  sem 
tapasztalt  drágasága  Magyarországban. 

Azon  időben,  melyről  most  irok,  még  nem 
volt  igy;  a  hová  mentem,  hegyen  völgyön  la- 
kodalomban részesültem  ;  s  összejött  ekkor  az 
egész  vidék  birtokossága  mulatni. 

Nappal  vadásztunk  lőfegyverrel  vagy  ló- 
háton, este  játszottunk  vagy  tánczoltunk  reg- 
gelig. —  Még  ha  harmadnap  távoztam  is  zokon 
vették. 

A  gyűlések  egyik,  rendesen  második  nap- 
ján, barátim  mind,  s  törvényszék  idejében,  azon 
tanácsnak,  melyen  elnököltem  minden  tagja, 
többnyire  az  egész  idő  alatt  vendégeim  vol- 
tak ;  népszerűségem  növekedett. 

Octoberben  hozzám  hívtam  Abára  vadá- 
szatra az  egész  megye  ifjúságát ;  nem  tudtam 
ugyan  harmincz  vendégnek  saját  házamban  he- 
lyet adni ;  —  de  az  abai  közbirtokosság  jele- 
sen Sárközyék,  Szűcs  Gedeon,  Szűcs  Sándor,. 
Hajós  szivesek  voltak  vendégeimet  saját  há- 
zaikban hálásra  elfogadni.  Vendégeim  többnyire 
négyes  fogatokon  érkeztek,  s  hozott  mindegyik 

két  három  hátas  lovat,  ugy  hogy  a  lovakat, 
mert  volt  ilyenkor  ioo  vendéglő,  az  ököris- 
tállókban tudtuk  csak  elhelyezni. 

Az  öreg  Ullmann  a  mostani  Szitányiak 
atyja  nem  lévén  vadász  ember,  vadászatját  ne- 
kem engedé  át  Szt.-Agotán,  mely  pusztát  ő 
haszonbérbe  birta  a  kamarától. 

Ha  volt  szabad  időm,  elmentem  Polgárdira. 
Itt  ismerkedtem  meg  közelebb  Inkey  József  és 
Zsigával,  kiknek  barátságával  most  is  dicsek- 
szem, s  kiknek  szívességéből  minden  évben  egy 
pár  hetet  Berényben  töltök  most  is.  —  A  va- 
dászat ott  szép  s  rendesen  vezettetik  —  de  a 
főkellem  a  házi  urak  szivessége,  s  a  fiatal  szép 
előzékeny,  mivelt  szeretetreméltó  ifjú  házi  asz- 
szony  —  Pistának  neje,  született  báró  Eötvös 
Jolán,  Józsefnek  leánya. 

Nevezetes  volt  Polgárdin  a  Szt. -István-ün- 
nep, mint  a  tiszteletreméltó,  nemes  szivü  gróf 
Battyhány  István  névnapja. 

Fej  érmegye  nagy  birtokosain  kivül  eljöt- 
tek a  Csongrádiak,  Békésiek,  Bolzáék  Wenck- 
heimok,  Tomcsányiak.  Világhírű  lakomázások 
voltak  ezek ! 

Eljártam  Szent-Mihályra,  de  legtöbbet 
Lángra. 

Gróf    Zichy     György    és    nővére    Amália 

grófné  együtt  szoktak  az  őszi  és  téli  estéken 
négy  kézre  zongorázni ;  de  órákon  át  a  leg- 
szebb négykezes  zongorajáték  is  unalmassá  vá- 
lik. Zichy  Jenő  ki  Kálozdról  szinte  minden  este 
átjött,  hogy  megszakítsa  az  egyformaságot,  ho- 
zott magával  egy  kis  hangszert  ében  fából, 
vagy  7  szellentyüvel  ellátottat.  Parisban  sze- 
rezte s  „Flute  d'amour"-nak  nevezte.  Vastag 
nehézkes  ujjaival  azonban  ügyetlenül  kezelte ; 
egy  este  egy  nehezebb  zene-szerzeményt  játszva, 
többször  megakadt,   és  distonált. 

„Játszd  kérlek  helyettem,  hisz  te  hires  flau- 
tás  vagy"   monda. 

„Légy  szives  a  hangszert  holnapig  nekem 
kölcsönözni  —  s  talán  holnap  már  képes  le- 
szek kivan atodat  teljesíteni"   igy  feleltem. 

E  hangszer  nem  volt  nagyobb  egy  közép- 
szerű furulyánál,  mérsékelten  fújva,  igen  lágy 
hangokat  lehetett  belőle  kicsalni,  —  kezelési 
módja  pedig  olyan  volt  körülbelül,  mint  a  csá- 
káné. 

Másnap  már  ugy  játszottam,  mintha  egész 
életemben  az  lett  volna  foglalkozásom,  s  éve- 
ken át  ha  Lángon  voltam  erre  kértek  fel ;  Amá- 
lia grófné  a  zongorán  igen  szépen  kisért. 

Gyönyörű  élet  volt  ez,  mondhatom !  Szép 
hatáskör,   elég  dolog,   s  més:  több  élvezet. 

Pártom  többségben,  az  ellenfél  tétlen,  csak 
figyelő  állásban  ;  pártomban  a  legnagyobb  egyet- 
értés, népszerűségem  növekedőben. 

„Wenn  sie  nur  ewig  grünen  bliebe, 
Die  gold'ne  Zeit  der  Jugendliebe." 


* 


Kossuth  életbe  léptette  szerkesztése  alatt 
újságát  a   „Pesti  hirlap"-ot. 

Kossuth  roppant  tehetségét,  tudományát, 
készültségét,  ihletett  hazafiuságát,  az  emberi- 
séget felkaroló  meleg  keblét,  csakhamar  felis- 
merte az  egész  haza,  lelkesedéssel  fogadta  min- 
den egyes  ragyogó  vezércikkét. 

Örült  a  nemzet,  hogy  két  legnagyobb  fia 
Széchenyi  és  Kossuth  egymásnak  kezet  nyújtva, 
váll-vetve  hatalmasan  törnek  előre,  a  nemzetet 
megmentő  reformok  utján,  Magyarország  rege- 
neratiójának  szent  czélja  felé,  mindkettő  a  nép- 
szerűség fényében  ragyogva  —  a  nép  embere 
ugy,  mint  a  magyar  történelmi  névvel,  és  sok 
polgári  erénnyel  biró  főúr.  —  Tiszta  fővel,  me- 
leg szívvel,  forró  hazaszeretettel,  nagy  munka- 
képességgel s  tevékenységgel  birt  mind  a  kettő. 
Nem  természetes-e,    hogy    a    nemzet    remélte, 

sőt  hitte,  hogy  ezeknek  együttesen  sikerülni 
fog  az  is,  mit  eddig  lehetetlennek  hitt  s  re- 
mélni sem  mert  ;  a  gondviselést  áldották,  hogy 
e  két  nagy  embert  nemzeti  nyomorúságunk 
culminatio-pontjának  idején,  együttesen  adta  a 
szeretett  haza  megmentésére.  E  körülményben 
a  magyarok  Istenének  kegyelmét  ismerték  fel ! 

Egy  ideig  e  két  szellemi  óriás  összhang- 
zatos  működésében  senkisem  kételkedett ;  s  igy 
is  volt  egy  ideig,  hisz  tiszta  logicai  fővel  bírt 
mind  a  kettő,  sziveik  melege  egy  fokon  állott, 
s  eleinte  a  véralkat  különbözősége  nem  tűnt 
fel.  Hisz  a  mondott  egyetlen  szent  czél  felé 
törekedett  mind  a  kettő.  Egyik  ifjúsága  s  vér- 
alkatának egész  hevével,  kicsinyelve,  megvetve, 
a  nehézségeket,  kész  mindenért  mindent  veszé- 
lveztetni.  A  mondott  czélra  törekedett  a  má- 
sik  is,  de  koránál,  véralkatánál  s  talán  családja 
s  nagy  vagyonánál  fogva,  kiméivé  a  sértendő 
érdekeket,  felismerte  a  nehézségeket,  biztosan 
lépésről  lépésre  haladva  vezette  a  nemzetet,  de 
nem  veszélyeztetve  időnyerés  tekintetéből  en- 
nek egész  jövőjét. 

A  „Pesti  hirlap"  csakhamar  szövétnekül 
szolgált  az  olvasó  közönségnek;  világított  és 
gyújtott ;  de  a  törvényesség  keretében. 

Az    adó    egy    részének    a    nemesség  által 

leendő  elvállalása,  —  az  urbériségek  szabad 
váltság  melletti  megszüntetése ;  a  nem  neme- 
seknek az  alkotmány  sánczaiba  leendő  befoga- 
dása; a  honoratiorok  azonnali  jogosultsága;  a 
nem  nemesek  birtok-szerezhetési  joga,  a  had- 
kötelezettség kiterjesztése  a  nemesekre ;  a  kor- 
mány felelőssége ;  s  minden  törvénytelen  vagy 
ennek  állított  cancellariai  rescriptumok  és  de- 
cretumok  s  helytartótanácsi  intimatumok  szi- 
gorú megbirálása,  visszautasítása ;  —  lőnek  a 
„Pesti  hirlap"  gyönyörűen  irt  vezércikkeinek 
főtárgyai. 

Kossuthnak  ezen  erélyes,  következetes  s 
hódításaiban  sikerdus  működése,  tevékenységre 
riasztá  az  úgynevezett  „Aulicus"  pártot  is;  s 
a  mint  azok  a  reform  s  haladás  zászlója  alá  a 
hatóságokban,  ugy  ezek  is  százados  intéz- 
ményeink változatlan  fenntartása  mellé  sora- 
koztak. 

E  két  párt  közt  foglalt  Széchenyi,  és  mi 
véle,  közvetítő  állást ;  pártolva  Kossuth  reform- 
terveiből azt,  mi  az  időszerint  már  kivihetőnek 
látszott ;  s  bebizonyítva  az  Aulicusoknak  azt, 
hogy  igen  sok  abból,  mit  ők  tovább  is  fenn- 
tartani iparkodnak,  már  nem  életre  való  s  fenn 
nem  tartható  többé. 

Megyémben  hullámzott  a  közvélemény,  de 

nem  nyert    határozott  irányt ;  s    én  pártommal, 
minden  kérdésben  többségben  maradtam. 

Eljött  megyei  gyűlésünkre  Meszlényi  Ru- 
dolf, Kossuth  sógora  is,  —  sub  titulo  virtuális 
successionis ;"  holott  ki  kellett  volna  halni  az 
egész  Meszlényi  családnak,  nogy  ő  örököljön 
Fejérmegyében.  Mind  a  mellett  szivesen  fogad- 
tuk ;  mérsékelt  előadása,  csinos  külseje,  meg- 
nyerte azokat  is,  kik  véle  egy  véleményen  soha 
sem  lehettek.  Eljött  Perczel  Mór  és  Miklós  is. 
Ezen  három  képesitett  tehetséges  jó  szónok, 
feltétlen  Kossuth  hive  lévén,  vitáink  éleseb- 
bekké váltak ;  de  még  nem  szenvedélyesekké. 
A  conferentiákon  még  mindig  sikerült  nekem, 
s  azoknak  kik  pártoltak,  a  határozatokat  a  tör- 
vények s  törvényes  szokás  kereteibe  szorítani, 
és  a  más  napra  tervezett  megyei  végzést  mér- 
sékelni. —  De  ez  nem  sikerült  a  vitatkozási. 
modorra  nézve,  ennek  éle  s  keserűsége  minden 
részről,  gyűlésről  gyűlésre  hatványosan  fejlődött. 


* 


Gróf  Zichy  Domokos  egyik  nagybirtoko- 
sunk rozsnyói  püspökül  neveztetvén  ki ;  en- 
gem egy    küldöttség    élén  a    megye,    részvéte 


206        

s  tisztelete  jeléül  hozzá  küldött.  Szívesen  el- 
fogadtam, mert  azon  a  vidéken  még  nem  jár- 
tam, s  Zichy  Domokossal,  ki  Szentiványon  szom- 
szédságomban sokat  időzött,  baráti  viszony- 
ban éltem. 

Az  ünnepély  után  meghívott  bennünket 
gróf  Andrássy  Károly  oláhpataki  nyaralójába. 
Zichy  Ödön,  Jenő,  Aladár  és  én  elfogadtuk  a 
szives  meghívást,  s  két  kocsin  oda  mentünk. 

Házi  gazdánk  családja  nélkül  volt  itt:  fiai 
Gyula,  Manó  s  Aladár,  Bécsben  voltak  növel- 
dében.  Ilyen  fogadtatás  s  ilyen  ellátásban  alig 
részesült  sok  halandó  !  Három  napot  tölténk 
itt,  az  ezer  egy  éjszaka  mesés  gyönyörűségei 
mámorában.  Ha  reggel  fölébredtem,  nem  tud- 
tam való-e  az  egész  vagy  csak  álom  ? 

Itt  is  tapasztaltam,  hogy  a  gyönyör  és 
élvezet  poharát  fenékig  nem  szabad  felhajtani, 
mert  salakjával,  a  kimerültség  és  untsággal 
találkozunk. 

Házi  gazdánk  terve  szerint  harmadnap  reg- 
geli 6  órakor  lóra  kellendett  ülnünk,  s  Oláh- 
patakról a  hegyeken  át  „Schmecks'"-re,  a  mos- 
tani Tátra- Füredre  lovagolnunk. 

Fölkeltettem  magamat  fél  hatra,  s  hatkor 
már  a  verandán  voltam,  a  thea,  kávé  stb.  már 
készen  várt.    A  komornik  felhívott,    hogy  reg- 

gelizzem,  én  még  egy  fél  óráig  vártam,  de 
senki  sem  jött  az  urak  közöl.  Végre  hozzá  lát- 
tam s  egy  csibukot  kiszívtam.  Fél  nyolczra  le- 
hetett, hogy  kijött  Károly  gróf,  s  declarálta, 
hogy  ma  már  nem  indulhatunk,  mert  vendégei 
közöl  kettő  oly  mélyen  alszik,  mikép  nem  kí- 
vánja felkelteni,  tovább  nyugalmukban  nem  há- 
borgatja, s  most  már  ugy  is  későn  lévén,  az 
utazás  más  napra  halasztatik. 

Megkértem,  hogy  a  részemre  nyeregben 
álló  lovon  egy  lovász  kiséretében  séta-lovag- 
lást tehessek.  Gyönyörű  kirándulás  volt  ez  az 
általam  ismeretlen  vidéken ;  hasonlított  bakonyi 
hazámhoz.  A  Kárpátok  végei  ide  nyúlnak,  az 
erdők  szebbek,  változatosabbak,  mert  itt  fenyő 
is  tenyészik ;  de  a  falvak  a  bakonyiaknál  is 
nyomorultabbak ;    faházak,    csenevész    lakosok. 

Tizenegy  órára  értem  vissza,  gazdánk  is 
újra  lefeküdt,  s  csak  Aladár  sétált  a  Verandán. 

Negyednap,  hat  órai  lovaglás  után,  egy 
szép  májusi  nap  Tátrafüredre  értünk.  Elragadó 
szépségű  hely  és  vidék  ez  a  Tátra  déli  alján ; 
de  akkor  itt  még  a  legkezdetlegesb  kényelmet 
is  nélkülöztük.  Az  épületek  fából  készültek,  a 
víz  6  fok  Reaumur  meleg,  vagy  inkább  hideg 
lévén,  nem  fürödhettünk.  A  fürdő-idény  előtt 
érkezvén,    a    szobák   jéghidegek,  az  ágyak  ro- 

szak,   az  étel  füstös  volt,   és  igy  nem  jól  érez- 
tük magunkat  az  oláhpataki  lucullusi  fény  után. 

Nagy  fáradsággal  jutottunk  egy  pár  óráig 
lovagolva  —  kis  hegyi  ponykon  és  még  több 
ideig  gyalogolva,  a  Tátra  tetejére.  De  itt  kár- 
talanított bennünket  a  minden  képzeletet  fö- 
lülmúló meglepő  kilátás  nagyszerűsége. 

Harmadnap  lóháton  mentünk  Lőcséig.  Itt 
találtuk  fogatjainkat,  elbúcsúztunk  gazdánktól 
elmentünk  Hotzkoczra  gróf  Csákyhoz,  innen  a 
Szepességen  keresztül  Kassára. 

Itt  még  az  egész  társaság  együtt  volt, 
szivesen  fogadtak ;  s  voltak  ebédek,  estélyek  s 
bálok  tiszteletünkre.  Báró  Horváth  József  volt 
házi  gazdánk. 

Negyednap  Zichy  Jenő  és  Aladár  már  ki- 
fáradván a  sok  éjj élezésben ;  elmentek  Pestnek 
haza.  De  Ödön  és  én  elfogadtuk  Soós  urnák 
meghivását  Nádasra,  gyönyörű  lévén  neje  és 
sógor  asszonya  báró    Suszter  Natália   és  Irma. 

Barczay  János  itt  feküdt  mint  fiatal  alig 
25  éves  kapitány;  ajánlkozott,  hogy  saját  fo- 
gat ján  kivisz  bennünket  Soós  úrhoz.  Későn  és 
sokáig  ebédeltünk,  csak  este  felé  indultunk ; 
lovai  szaladtak,  mint  a  fergeteg,  hogy  egy  töl- 
tésre, mely  rósz  hirben  áll,  még  világosan  ér- 
jünk. De  hasztalan.    János    barátunk  feldöntött 

bennünket,  s  én  összevertem  kezem  és  fejemet 
ugy,  hogy  Nádason  azonnal  le  kellett  feküd- 
nöm. De  szép  hölgyek  ápolván  csakhamar  fe- 
lejtem bajomat.  Innét  kirándultunk  az  aggte- 
leki barlangba.  —  Soha  sem  éreztem  maga- 
mat jól  a  föld  alatt,  sem  pinczében,  sem  akná- 
ban, sem  barlangban.  Igaz,  hogy  e  barlang 
nagy  és  szép,  a  csillárokat  a  szárnyas  egerek 
halmaza  képezi ;  Zichy  Ödönnek  ötlete  volt, 
hogy  este  menjünk  be,  ott  háljunk  s  csak  reg- 
gel jöjjünk  hűssel  vissza.  A  házi  gazda  nem 
mervén  az  éjt  gyengélkedő  egészsége  miatt  a 
barlangban  tölteni,  Barczayval  visszament,  de 
mi  ott  maradtunk. 

Másnap  bucsuestély  után  indultunk  Kas- 
sáról Horvát  Józsi  lakásáról  esti  1 1  órakor 
gyors  parasztokkal. 

Mentünk  egész  éjjel,  s  egész  nap ;  ismét 
egész  éjjel  s  talán  tízszer  is  váltottunk  lovakat 
mig  Pestre  értünk. 


* 


Haza  érve  törvény-  és  árvaszéken  elnö- 
költem két  hétig.  —  Ezután  egy  küldöttsé- 
get vezettem    gróf  Károlyi    György  békési  — 

B.  Fiáth  F.  Életem.  14 

ujonan  kinevezett  főispán  tiszteletére.  Gyulán 
engemet  gróf  Wenckheimék  kastélyukba  fogad- 
tak, hol  négy  nap  mulattam  ;  megismerkedtem 
Wenkcheimékkal,  a  grófokkal  ugy  mint  a  bárók- 
kal. És  azóta  folyvást  szíves  baráti  érzelmük- 
kel  dicsekedhetem. 

A  főispáni  nagy  ebéden  az  ottani  alispán 
Szombathelyi  és  én  emeltünk  felváltva  poharat. 
Alföldi  hazánkfiai  a  fej  érvári  küldöttséget  nem 
csak  szivesen  fogadták,  de  kitüntették  s  tul- 
halmozták  szívességgel. 


* 


Otthon  távollétem  alatt  Meszlényi  és  Per- 
czelek  szövetkeztek  Madarászszal :  megnyerték 
Salamon  Lajost  is,  kivel  legmeghittebb  s  ben- 
sőbb személyes  és  elvi  rokonságban  éltem.  El- 
hitették eddigi  elvrokonaimmal,  hogy  az  ut, 
melyet  Széchenyi  inaugurált,  s  melyet  én,  és 
velem  ők  is  követnek,  czélra  nem  vezethet; 
hogy  Kossuth  az  egyedüli  vezér,  ki  tudja  mit 
akar,  s  tudja,  hogy  lehet,  s  kell  a  czélt  elérni 
—  mig  Széchenyi  és  pártja  „Fabius  cunctátor-" 
sága,  Kossuth  működésére  ólomsulylyal  nehezül. 
Ezért  országos  politicai  vezérnek  nem  Széche- 

nyit,  hanem  Kossuthot  tekintsék.  Fejénnegyé- 
ben pedig  ne  engemet,  hanem  Madarászt  kö- 
vessék. 

A  mint  Gyuláról  haza  értem,  mindezekről 
hiveim  által  értesültem.  Fájt  az  eddig  oly  szi- 
lárdon állt  pártunkban  készülőben  lévő  megha- 
sonlás. De  még  jobban  fájlaltam  azt,  hogy 
mind  ez  nem  egy  pártconterentián,  velem  szem- 
ben mondatott  el,  hanem  távollétemben,  há- 
tam mögött,  egyes  kisebb  s  nem  nyilvános  con- 
ferentiákban  történt. 

A  negyedévi  rendes  megyei  közgyűlést 
megelőző  értekezleten  ez  ügyet  senki  sem  hoz- 
ván szőnyegre  :  én  is  ignoráltam.  Tehettem 
pedig  ezt  annál  is  inkább,  mert  barátim  több- 
ségének szokott  rokonszenves  előzékenységé- 
vel találkoztam  s  véleményein  többséget  nyert. 

Egy  véletlen  és  jelentéktelen  incidens  azon- 
ban, csakhamar  felderíté  azt,  mit  az  ildomosság 
egyelőre  még  palástolni  akart. 

Valami  közigazgatási  dologban  a  megye 
meghagyta,  hogy  az  ügy  mibenlétét  megvizs- 
gálván, indokolt  véleményem  kiséretében  ki- 
merítő jelentést  tegyek.  Ha  jól  emlékezem,  egy 
eddigi  községi  útnak  a  megyei  országos  utak 
sorába  leendő  felvételére  vonatkozott  kikülde- 
tésem,   melyben    lelkiismeretesen    el   is  jártam. 

14* 

Kivittem  magammal  a  mérnököt  s  az  ügyészt, 
meghallgattam  az  érdekelt  községeket,  s  a 
tapasztaltakra  alapítám  indokolt  véleményes  je- 
lentésemet. A  Pesti  hirlap  rendes  levelezője 
ezen  eljárásomat  s  véleményemet  nem  helye- 
selvén ;  az  ügy  állását  elferdítve  tette  közzé 
ama  hírlapban.  A  szerkesztőség  pedig  megje- 
gyezte, hogy  reményli,  .,mikép  Fej  érmegye  mi- 
velt  közönsége  ezen  „simplex"  alispáni  jelentés 
alapján,   nem    fogja  a   végrehajtást  elrendelni." 

Csak  vasárnap  este,  a  hétfői  gyűlés  előtt 
olvastam  e  czikkecskét. 

Zokon  vettem,  de  nem  ingerlett ;  hisz  Kos- 
suthot soha  sem  bántottam  ;  sőt  a  már  akkor 
ellene  felhozott  rósz  akaratú  gyanúsítások  irá- 
nyában mindig  bizonyítékokat  követeltem.  Vo- 
natkozott pedig  az  Kossuth  által  zemplényi 
hscus  korában  valami  árva-ügyben  állítólag 
történt  fa-eladásra,  —  melyből  bejött  pénzt  az, 
mint  hirlelék,  magának  elsajátította  volna.  Egy 
ily  alkalommal  declaráltam  én,  hogy  bárkiről 
is  valami  nemtelent  állítani,  s  ezt  be  nem  bi- 
zonyítani,   megvetésre  méltó  rágalmazás. 

Nem  hihettem  tehát,  hogy  Kossuth  tud- 
tával történt  e  megbántás  :  inkább  azt  hit- 
tem, hogy  nyomtatási  hiba,  s  hogy  e  helyett ; 
„az  alispán  simplex  (egyszerű  jelentését"  akarta 

mondani    —    nem    pedig    engemet    ok    nélkül 
alaptalanul   „simplex  alispánnak"   bélyegezni. 

A  gyűlés  első  napján  előfordult  cancel- 
lariai  leiratok,  helytartósági  intézmények  s  me- 
gyei levelezések  tárgyalásánál  észrevettem,  hogy 
Meszlényi,  Madarász  és  Perczelék  nem  érzik 
magukat  a  pártértekezlet  végzései  által  le- 
kötve ;  de  higgadtan  folyt  a  tanácskozás,  s 
véleményem,  illetőleg  a  párt  határozata  a  gyű- 
lésben is  többségben  maradt. 

Harmadnap  recapitulatióhoz  azaz  a  tiszt- 
viselőktől a  kiküldetéseikre  vonatkozó  jelenté- 
sek beköveteléséhez  fogott  a  gyűlés. 

Feltűnt,  hogy  a  recapitulatióra  is  itt  ma- 
radtak a  Madarászok,  Perczelék,  Meszlényi  és 
meghitt  barátaik,  holott  a  recapitulatiót  ezelőtt 
soha  sem  szokták  bevárni. 

Az  első  alispán  kiküldetéseire  vonatkozó 
jelentések  után  következtek  az  enyéim.  Csak 
hamar  előfordult  a  Pesti  hirlapban  neheztelt 
jelentésem  is. 

Felszólalt  véleményes  jelentésem  ellen  Ma- 
darász, Perczel  tárgyilagosan,  de  helytelen  in- 
formatió  alapján ;  —  én  elmondottam  az  ügy 
állását,  helyreigazítottam  a  téves  állításokat. 

Erre  fölkelt  Meszlényi,  és  engemet  cáfolva, 

figyelmeztette    a    közönséget    arra  a    mit  a  je- 
lentésről a   „Pesti  hírlap"   mond. 

Ezt  már  méltatlanság  és  személyes  meg- 
bántásnak  vévén ;  átkértem  kezeimbe  jelentése- 
met a  jegyzőtől,  s  az  érdekelt  községek  nyi- 
latkozatait, a  mérnök  és  fiscus  véleményét  fel- 
olvasva, megczáfoltam  Meszlényi  állításait.  És 
ily  formán  végeztem :  „s  most  már  reménylem, 
hogy  egy  „simplex"  újság,  „simplex"  firkászá- 
nak  „simplex"  véleménye  ellenében,  a  megye 
közönsége,  alispánjának  egyszerű  bár,  de  a 
törvényeken,  igazságon  és  méltányosságon  ala- 
puló véleményét  sajátjának  fogja  nyilvánítani." 

Ezen  egypár,  a  sértett  öntudat  erélyével 
mondott  sző  nagy  hullámokat  vetett. 

Nem  kiküldetésem  s  véleményen  fölött  folyt 
többé  a  tanácskozás,  hanem  a  „Pesti  hírlap" 
és  szerkesztősége  fölött.  Meg  kell  jegyeznem, 
hogy    Meszlényi    a    szerkesztőséghez    tartozott. 

A  gyűlésben  lévő  uradalmi  ügyészek,  a 
fiscus  és  mérnök  tárgyilagosan  szóltak,  saját 
nézeteiket  tolmácsoló  jelentésem  és  véleményem 
mellett.  így  folyt  a  tanácskozás  vagy  két  óráig, 
végre  Sárközy  szólalt  fel,  kijelentve,  hogy  most. 
nem  a  „Pesti  hirlap"-ról  tanácskozunk,  hanem 
az  alispánnak  jelentéséről;  —  ha  ezt  nem  he- 
lyesli a  megye,  inkézkedjék  máskép  ;  de  az  első 

kérdés  csak  az,  elfogadja-e  a  megye  e  véle- 
ményt;  igen  vagy  nem?  „elfogadjuk"  hangoz- 
tatta a  nagy  többség. 

E  csatát  igy  fényesen  megnyertem,  de  ed- 
digi jó  akaróim  s  pártolóim  egy  része  rokon- 
szenvének árán  ! 

Rövid  idő  alatt  megváltozott  körülem  min- 
den ;  eddigi  barátaim  s  pártolóim  nagy  része 
ellenem  fordult.  Volt  elleneim  egész  tábora  fel- 
karolt. —  Pedig  én  jó  lélekkel  mondhatom, 
nem  változtam  semmiben. 

Madarász  László  lön  legszenvedélyesebb 
ellenem,  minden  alkalommal  támadott,  én  min- 
dig elfogadtam  a  kihivást,  vitáink  szenvedélye- 
sekké váltak,  előnyben  volt  ő  nagy  szónoki 
tehetségénél  fogva ;  de  győztem  ellenében  min- 
dig ;  selejtes  múltjával  szemben  hatalmas  vér- 
tem lévén  tiszta  lelkismeretem. 

Alapon  ezek  folytán  hidegebben  fogadtak ; 
—  csak  Salamon  Zsiga  maradt  váltózhatlan  jó 
barátom ! 

Salamon  Zsigmondot  fiatal  korában  egy 
nagy  szerencsétlenség  érte. 

Letévén  a  censurát,  haza  jött;  atyja  már 
elhalván  átvette  vagyona  kezelését,  és  szenve- 
délyes gazda  lön. 

Egy  este  nagy  lármát  hallott  az   udvaron, 

s  látja,  hogy  részeg  kanásza  baltával  vagdalja 
többi  cselédjeit,  oda  szaladt,  hogy  kanászát  je- 
lenlétével fékezze,  de  ez  meglátván  Zsigmon- 
dot, neki  rohan  káromkodva  „meghalsz  ma  te 
is"  —  Zsigmond  visszaszaladt  szobájába  és 
egy  terczerol-pisztolyt,  mely  az  ágya  fölött  ló- 
gott, lekapván,  ismét  kiment.  A  mint  a  kanász 
uraságát  meglátta,  neki  szaladt  fölemelt  baltá- 
jával, amaz  elsütötte  alig  5  hüvelyk  csövű  fegy 
vérét,  a  kanász  összerogyott,  és  harmadnap 
meghalt, 

Criminalis  actiót  kapott,  és  ez  ügy  már 
vagy  tizévig  függőben  volt. 

Salamon  elkövetett  a  mit  lehetett,  hogy  a 
szerencsétlenség  következményeit  a  meghalt 
kanász  családjára  nézve  enyhítse  s  ennek  utó- 
dit  talán  máiglan  is  ő  tartja. 

Fölkértem  a  megyei  ügyészt,  hogy  ezen 
ügyet  a  törvényszéken  adja  elő  s  bocsássa  vég- 
itélet alá. 

E  megtörtént  ;  s  a  törvényszék  egyhan- 
gúlag „exmoderamine  inculpatae  tutele"  felmen- 
tette a  vádlottat. 

Hogy  történt,  hogy  ez  ügyet  a  fiscus  nem 
apellálta?  nem  tudom;  s  nem  is  akartam 
tudni. 

Ezen  ítélet  folytán  a  Salamon  családnál 
visszanyertem  népszerűségemet. 

Egyik  gyűlést  megelőzőleg  hozzám  kér- 
tem a  párt  főnökeit  Madarászon  kívül.  Elmon- 
dottam, hogy  Madarász  szenvedélyes  modora, 
a  helyett  hogy  rokonszenvet  szerezne  elveink 
részére,  a  helyett  hogy  a  közvéleményt  meg- 
nyernők,  haladnánk :  ellenkező  hatást  idéz  elő. 
Irányombani  szenvedélyessége,  minthogy  semmi 
alappal  sem  bír,  igazságtalan ;  —  de  múltjáról 
is  oly  kétértelmüleg  beszélnek,  —  (ezüst  kanál 
lopással,  a  játék  asztalnak  puskaporral  eszköz- 
lött  felrobbantásával  gyanúsítják)  hogy  ha  ezek 
fölött  nem  nyilatkozik  s  nem  birja  megvédeni 
gyökerében  megtámadott  becsületét ;  —  sze- 
rintem véle  társalogni  sem  lehet  többé.  Azért 
arra  kértem  őket,  hívják  fel  Madarász  Lászlót, 
hogy  czáfolja  meg  a  már  verebek  által  is  csi- 
ripelt vádokat,  s  ha  ezt  teheti,  adja  okát  irá- 
nyombani szenvedélyeskedéseinek.  —  De  ha 
ezt  nem  tenné,  válaszszanak  köztem  s  közte  ; 
mert  én  vele  többé  semmi  viszonyban  sem 
lehetek. 

Azt  hittem,  hogy  ezen  eljárásommal  sike- 
rülni fog  a  pártunkban  történt  szakadást  ki- 
egyenlítenem ;  s  hogy  ismét  az  egész  párt  Szé- 
chenyi   elveit    fogja    magáénak  vallani.    Rémé- 

nyeimben  csalódtam,  Madarász  nem  tudta  vagy 
nem  akarta  magát  igazolni,  sem  egyik  sem  a 
másik  irányban ;  s  ö  is  felkérte  a  pártot,  hogy 
közte  s  köztem  válaszszon. 

A  helyett  hogy  czélt  értem  volna,  siette- 
tem a  válságot ;  mert  a  párt  egy  része  hoz- 
zám s  nagyobb  része  Madarászhoz  ragasz- 
kodott. 

En  azonban  többségben  maradtam ;  mert 
az  előbbi  aulicusok  mellém  álltak,  és  igy  e 
párt  megsemmisült,  s  maradt  Széchenyi  és 
Kossuth  párt. 

Egy  alkalommal  Fejérvárott  jó  későn  bálba 
mentem,  melyet  egy  kocsmáros  adott  a  „peli- 
kánban." A  bál  nyilvános  volt,  bemehetett  hát 
mindenki. 

Volt  lithographirozott  tánczrend  is,  me- 
lyen „Cottilon*  táncz  nem  volt  jelezve;  de  én 
ezt  nem  tudtam. 

A  hölgyek  felhívtak,  hogy  rendezzek  egy 
„Cotillont." 

Megizentem  a  zenekar  igazgatójának,  hogy 
adjon  jelt  a  Cotillonra. 

A  zenekar  pár  ütemet  játszott  egy  ked- 
velt keringőböl,  s  azután  megszűnt  játszani,  je- 
lezve igy  a  Cotillont,  s  felhíva  a  társaságot  a 
sorakozásra. 

Én  már  felálltam  tánczosnémmal,  s  velem 
az  egész  társaság,  midőn  a  terem  alsó  részén 
a  kályha  mellett  szokatlan  zajos  társalgást  és 
csoportosulást  vettem  észre.  Nem  bírtam  el- 
gondolni, mi  történt  ?  midőn  Kenessey  Kálmán 
(ki  most  kitűnő  szorgalmú  tagja  s  osztály-ta- 
nácsosa a  kereskedelmi  minisztériumnak,  akkor 
patvarista,  vagy  juratus  lehetett)  felhevültén 
felém  szalad,  s  figyelmeztet,  hogy  vagy  5  ur, 
kik  nem  is  tánczosok,  nem  akarják  megengedni, 
hogy  a  társaság  Cotillont  tánczoljon ;  —  mert 
nincs  jelezve  a  tánczrenden. 

.,Ha  parancsolja  alispán  ur  kidobjuk  őket," 
igy  végezte  a  csinos,  ekkor  még  heves  vérű 
fiatal  ur. 

„Nem  édes  barátom!  beszélek  velük." 

Oda  mentem  s  felismertem  Madarásznak 
fej  érvári  legmeghittebb  barátit ;  személyesen 
csak  egy  öregebb  urat  ismertem  közőlük,  ez 
Horváth  a   „félszemű"  volt. 

Igen  udvariasan  biztosítottam  őket  arról, 
hogy  ha  tudtam  volna,  hogy  van  tánczrend,  s 
hogy  ezen  nincs  Cotillon,  nem  rendeztem  volna 
azt.  De  most  miután  már  az  egész  társaság 
sorakozott,  legyenek  szivesek  irányomban,  s  a 
társaság  irányában  elnézéssel  lenni.  —  Beval- 
lott   hibámat    azzal    fogom  jóvá    tenni,  hogy  a 

mondott  tánczot  a  lehető  legrövidebben  fogom 
vezetni. 

„Engedelmet  kérek  tehát  akaratlan  rend- 
zavarásomért, elismerem,  hogy  önöknek  van 
igazuk,  nem  nekem ;  de  kérem,  hogy  ismert 
lovagiasságuknál  fogva,  a  táncsosok  osztatlan 
kívánságát  ne  gátolják." 

Udvariasságom  lefegyverezte   őket. 

„Ez  már  más,  felelt  Horváth.  Ezen  nyilat- 
kozat után  méltóztassék  alispán  ur  akár  reg- 
gelig Cotillont  tánczolni." 

A  párbeszédet  az  egész  közönség  távol- 
ból bár,   de  feszült  figyelemmel  kisérte. 

Kezet  nyújtottam  Horváthnak,  s  a  közön- 
ség nagy  örömére,  megkezdettem  a  mondott 
tánczot. 

Itt  észleltem  először,  hogy  a  pártszenve- 
dély a  társas  életben  is  kezd  nyilvánulni. 

Még  inkább  feltűnt  ez  egy  szerencsétlen- 
ség folytán,  mely  engem  ugyanezen  farsan- 
gon ért. 

A  törvényszékek  első  heti  keddjére  egy 
^árt-körü  bált  rendeztem,  a  mostani  „magyar 
király" -nál.  Gyönyörűen  sikerült ;  itt  volt  a  me- 
gye szine  és  szépe. 

Társaságunkban  élt  ekkor  Pichler  András 
dragonyos  főhadnagy,   eszes,  mivelt,   csinos  fia- 

tal  egyén,  ki  folyvást  élezek,  s  gúnyolt  min- 
dent kíméletlenül.  Egy  alkalommal  azt  kérdezte 
egy  szép  kisasszonytól : 

„Wie  heissen  Sie  mein  Fráulein?" 

,,Casimire." 

„Ein  práchtiger  Hosenstoff!"  s  ezzel  odább 
állt. 

Máskor  egy  igen  gazdag  és  szép  Roboz 
kisasszony  kit  később  Gindly  Rudolf  vett  el 
tánczközben  megsiklott,  s  elesett  Pichler  szom- 
szédságában, a  ki  elkiáltotta  magát  „Wer  wird 
die  Millión  erheben"  ?  Ezen  praepotentiákat  én 
már  csak  nehezen  tűrtem.  « 

Cotillon  közben  a  tánezosné  két  tánezos- 
nak  nyujtá  kezét,  tánezos  párja  pedig  két  höl- 
gyet választva,  ahhoz  ment,  kivel  tánczolni 
akart  s  a  kezén  vezetett  tánezosokat,  vagy 
tánezosnékat  azoknak  adta  át,  kik  ez  alkalom- 
mal ezek  átellenében  álltak. 

Isakson  egy  angol  születésű  mivelt  főhad- 
nagy tánczosnéjával  akartam  tánczolni ;  s  a 
kezeimre  fűzött  két  Zichy  grófnét,  Pepit  és 
Malit,  hozzá  vezettem.  Ennek  folytán  nekem 
Isakson  tánczosnéjával,  ennek  Zichy  Pepivel, 
Pichlernek  pedig  Zichy  Malival  kellett  volna 
tovább  keringeni.  —  De  nem  igy  történt.  Mert 
Pichler  nem    fogadta    el  Mali    grófnét  tánezos- 

néjául,  hanem  mást  választott.  Isakson  az  álta- 
lam hozzá  vezetett  Pepi  grófnéval  tovább  tán- 
czolt,  nekem  pedig  Amáliával  kellett  tánczol- 
nom,  minthogy  Pichler  el  nem  fogadta.  Enge- 
met az  udvariatlanság  nagyon  bántott,  s  azt 
mondottam  Isaksonnak,  a  mint  egyszerre  tán- 
czolni  kezdettünk  „dies  war  von  Pichler  un- 
artig." 

A  szünóra  alatt  felkeresett  Isakson,  azon 
kijelentéssel,  hogy  Pichler  követeli,  mikép  vagy 
vegyem  vissza  az  „unartig"  kifejezést,  vagy 
adjak  elégtételt. 

Azt  válaszolám,  hogy  legyen  szives  pár 
perez  múlva  Salamon  Lajost  felkeresni  s  ezzel 
végezni. 

Salamon  Lajost,  ki  igen  becsületes,  lova- 
gias férfiú,  a  történt  udvariatlanságról  már  ér- 
tesítve lévén,  arra  kértem,  hogy  declarálja  ne- 
vemben újra  annak,  s  fogadja  el  a  kihivást.  Ha 
kardra  akarnak  verekedni,  jöjjenek  alispáni  szál- 
lásomra, ott  elég  nagy  az  ebédlöm ;  ha  pedig 
lőni  akarnak,  kimegyünk  a  Sóstó  melletti  er- 
dőbe. De  mindkét  esetben  9  órakor  reggel, 
mert   10  órakor  törvényszéket  tartok. 

Ez  oly  csendben  történt,  hogy  senki  sem 
vette  észre. 

Salamon  elsurrant  mellettem,  s  hangosan 
monda,    „fél  kilenczre  nálad  leszünk/* 

S  én  válaszoltam:  . 

„Reggelivel  várlak  benneteket. '• 

Ennél  többet  akkor  e  tárgyról  nem  beszélt 
senki. 

Négy  óra  tájban  reggel  haza  értem,  va- 
dászom lévén  vélem,  Gubicza  János  huszáro- 
mat fölkeltettem. 

„Édes  János,  reggel  mihelyt  a  boltokat 
kinyitják,  menjen  egyikbe  s  vegyen  oly  kö- 
szörű követ,  mely ly el  a  kaszákat  élesítik,  fenje 
meg  azután  e  két  kardot,  de  ugy,  hogy  senki 
se  lássa,  megértett?" 

„Igenis.**' 

„Azután  készíttessen  vagy  hat  személyre 
való  reggelit    és  helyezze   azt  a  kis  nappaliba. 

Ezzel  gyertyámat  eloltottam;  s  reggeli  7>/2 
óráig  jól  aludtam. 

Vendégeim :  Pichler,  Isakson,  Salamon  s 
Hanecker  megyei  főorvos  urak  pontosan  meg- 
jelentek. 

Szivesen  fogadtam  őket ;  reggeli  után  szi- 
varoztunk, s  kedélyesen  társalogtunk. 

Az  órára  tekintek  s  csak  öt  perez  hiány- 
zott a  háromnegyed  tizből. 

„Engedelmet    kérek    uraim !    mondám    ne- 

kem  tiz  órakor    hivatalos  teendőm    van,   —  ha 
ugy  tetszik  végezzük  dolgunkat. 

Átmentünk  kis  szobámon,  nagy  nappali 
szobámon  keresztül  az  ebédlőbe  s  a  bejárást 
mindenütt  bezárva,  levetkeztem  dérékig  mezte- 
lenre, jobbról  mellettem  állt  Salamon,  balról 
Isakson. 

Salamon  kardjaim  egyikét  ajánlotta  Pich- 
lernek,  de  ezek  kissé  görbitve  lévén,  nem  fo- 
gadta el,  hanem  ő  és  segédje  is  saját,  élesre 
köszörült  egyenes  kardjaikat  húzták  ki  hüve- 
lyeikből. 

Pichler  ugy  látszott  „chvadranhoz"  nem 
értett,   de  ügyesen  kezelhette  a  „Rapirt." 

En  szivarozva  kezdtem  meg  a  támadást,  s 
jó  lélekkel  mondhatom  kiméivé  szorítottam  visz- 
sza,  egyszer  lefegyvereztem.  Vagy  5  kisebb 
sebből  vérzett  ellenem,  de  nem  engedett;  a 
segédek  felszólítására  azt  válaszolta,  hogy  ad- 
dig verekszünk,  mig  egyikünk  harczképtelen 
lesz. 

O  szúrt  felém,  én  paríroztam,  s  ezzel  any- 
nyira  kidobtam  kardját  az  irányból,  hogy  ké- 
nyelmesen vághattam  fölfelé  mellére  s  egyút- 
tal képén  keresztül  húztam  vissza  kardomat. 
Ezután  azon  tudatban,  hogy  segédjeink  kö- 
zünkbe   helyezendik    kardjaikat,     nem    léptem 

vissza,  „en  garde-"ba.  E  szempillantásban  ő 
vissza  vág,  s  éles  kardja  hegyével,  a  fejemet 
balról  tartó  főizmot  majd  egészen,  a  mellette 
fekvő  artériát  egészen  keresztülvágta,  s  még 
gégémet  is  érte  a  halálos  csapás. 

A  vér  vagy  két  ölnyi  távolságra  az  ablak 
felső  táblájáig  locscsant,  segédjeink  közünkbe 
rohantak,  de  már  későn. 

Befogtam  kezemmel  a  nagy  sebet,  de  a 
vér  azért  palákként  folyt,  a  tükörhöz  szaladtam, 
s  meggyőződtem  hogy  végem  van. 

Hanecker  jeget  hozatott  a  megye  jegéből, 
rabasszonyok  hozták  sajtárban  fel,  s  vitték  le 
sajtárban  a  vért  s  elolvadt  jeget. 

A  pamlagra  tettek ;  oda  kértem  Salamon 
Lajost,  átadtam  assztalfiókom  kulcsát,  s  kértem, 
hogy  kinálja  meg  azon  pár  száz  forintal,  me- 
lyet fiókomba  talál  Pichlert  és  Isaksont,  hogy 
menekülhessenek.  De  nem  fogadták  el,  — 
Pichleren  7  seb  volt  —  mind  jelentéktelen,  ő 
képét  egy  selyem  kendővel  bekötvén  —  tá- 
voztak. 

Hanecker  ámbár  igen  ügyes  ember  volt, 
elveszte  fejét;  egyre  jéggel  akarta  elállítani  a 
ketté  vágott  artéria  végzését;  ez  nem  sikerül- 
vén Sáy-ért,  a  városi  főorvosért  küldött ;  mire 
ez  megérkezett,   én  már  ájuldoztam  a  sok  vér- 

B.  Fiáth  F.  Életem.  ií 

vesztés  folytán,  szemeim  lezárultak,  de  hallásom 
megmaradt. 

Say  azt  kérdé  Haneckertől : 

„Est  absolute  lethole?" 

„Absolute"   volt  a  válasz. 

Nem  sokára  jött  egy  harmadik  orvos, 
Marbecknek  hivták,  ez  egy  kiérdemült  katona 
főorvos  volt,  ki  a  franczia  háborúkban  sok  ta- 
pasztalatot szerzett. 

Marbeck  declarálta,  hogy  igy  a  vérzést 
nem  lehet  elállítani,  mert  egy  fő  artéria  lévén 
ketté  vágva  ezt  le  kell  kötni.  A  felsőt  lekötni 
csakhamar  sikerült,  de  az  alsó  vége  visszahú- 
zódott, s  a  daganat  folytán  is  igen  mélyen  fe- 
küdt; ezt  fogóval  megtalálni  irtózatos  fájdal- 
dalmak  közt  sikerült.  Az  öreg  orvos  egy  vé- 
kony fogóval  kihúzta  annyira  hogy  meglehe- 
tett kötni,  s  felhivta  Haneckert,  hogy  a  fogó 
alatt  kösse  össze.  Ez  megtette,  de  izgatottsá- 
gában oly  erővel,  hogy  ismét  elvágta  a  selyem ; 
nagy  erővel  fecsent  ki  ismét  a  vér,  és  én  el- 
vesztettem eszméletemet.  Ez  lehetett  egy  órakor 
délután. 

Hogy  eszméletre  ébredtem,  lehetett  négy 
óra.  Ekkor  már  nem  pamlagon,  hanem  az  ágy- 
ban s  tisztán  találtam  magamat,  egy  összetört 
jéggel  tömött  hólyag  feküdt  sebemen. 

Ez  február  21-én  történt.  Egy  hétig  sen- 
kisem  hitte,  hogy  megéljek ;  hat  hétig  feküdtem, 
de  még  sokáig  szenvedtem,  mert  összevarrták 
ugyan  a  sebet,  de  a  varrás  a  genyedés  foly- 
tán nem  sokáig  tartott,  s  a  granulatióval  sok 
vad  hus  nőtt,  melyet  mindennap  5  — 10  perczig 
pokolkővel  égettek. 


A  májusi  gyűlésen  még  nem  jelenhettem 
meg.  Ezen,  Madarász  ellenem  mint  vádló  lé- 
pett fel. 

Elmondta,  hogy  a  büntető-törvényszék  el- 
nöke a  megye  házában  gyilkolni  akart.  — 
Hogy  ennek  folytán  kötelességeit  nem  teljesíti ; 
hogy  a  megye  jegét  saját  kedves  személye 
használja  fel,  s  hogy  a  rabasszonyokkal  sajtár 
számra  hordatta  a  törvénytelenül  ontott  vért, 
stb.  Ezért  ellenem  vizsgálatot  kér. 

Nem  pártolta  senki;  Salamon  Lajos  meg 
sem  jelent.  Madarászt  a  Perczelek  és  Meszlényi 
sem  pártolták;  csak  egy  pár  fejérvári  kortes 
kiabált  mellette. 

Az  indítvány  nagy  többséggel  mellőztetett, 
az  összes  gyűlés  indignatióval  fogadta  a  tárna- 

dást,  s  Madarász  népszerűségében  sokat  vesz- 
tett. —  A  kis  nemesség  is,  mely  őt  követte, 
e  kérdésben  ellene  fordult;  én  pedig  felismer- 
tem oknélküli  bár,  de  engesztelhetetlen  ellen- 
ségemet, s  ezután  ugyanezen  állást  foglaltam 
el  irányában  én  is. 

Vitáink  nem  voltak  többé  állítások  s  czá- 
folatok,  hanem  szónoki  párbajok. 

Egy  valaki  Madarásznak,  mikor  ez  a  ma- 
gasztos polgári  erényekről  szólt,  szemére  ve- 
tette, hogy  kanalat  lopott. 

Nagy  cynismussal  csodálkozásomra  beval- 
lotta, —  hogy  ^-z  ö  ifjúságának  is  voltak  té- 
vedései, de  ezeket  legyőzte  s  most  oly  tiszta 
szeplőtlen  jellemünek  ismeri  magát,  mint  bárki 
más  az  egész  teremben.  —  „Mert  sokkal  több 
erőre  van  szüksége  —  ugymondá  —  annak  ki 
elesett,  hogy  fölkeljen,  mint  a  másiknak,  hogy 
ne  essék."  így  fejezte  be  nagy  pathossal  be- 
szédét,  övéinek  éljenzései  közt. 

Kihozott  türelmemből  e  roppant  szemte- 
lenség. 

Elismertem,  hogy  elméletileg  áll  az,  mit 
Madarász  állít;  s  szerintem  is  lehet  még  kö- 
zönséges tolvajból  is  becsületes  ember,  a  ha- 
zának s  társadalomnak  hasznos  tagja,  —  de 
fájdalom !  a  tapasztalás   ezt  csak  igen  ritka  ki- 


229       — 

vételnek  bizonyítja,  és  e  kivétel  is  csak  erősíti 
a  régiek  által  már  felállított  szabályt,  vagy  in- 
kább szabályokat. 

Úrit  mature  quae  vult  urtica  manere;" 
„Ouo    semel   est    imbuta    recens,  servabit 
odorem  testa  diu;" 

Naturam  expellas  furca  tamen  usque  re- 
curret." 

Ezen  három  ugyan  egyet  bizonyító  sza- 
bályoknak lehetnek  kivételei,  de  hogy  az  „el- 
esett" rehabilitálhassa  magát ;  oda  sok  éveken 
át  tanúsított  feddhetlen  becsületesség,  sőt  posi- 
tiv  erkölcsiség  kivántatik. 

Ha  azonban  egy  közönséges  „zsebmetsző" 
vagy  „kanáltolvaj"  pár  év  múlva  azt  állítja, 
hogy  ő  oly  becsületes  ember,  mint  bármelyi- 
künk e  teremben :  engedelmet  kérek,  de  nem 
ismerek  más  kifejezést,   —  ez  szemtelenség ! 

Madarász  László  hatalma  és  befolyása  e 
perczben  megtört  örökre. 

Erkölcsi  gyilkosságot  követtem  el !  nem 
volt  nemes,  nem  volt  szép  ezt  tennem.  Annál 
kevésbé  pedig,  mert  be  kell  vallanom,  hogy  e 
tettemnek  nem  nemes  boszuérzet  volt  főrugója. 
Elfelejtem  vallásom  főelveit ;  s  ha  az  isteni  gond- 
viselés nem    őrködik    felettem,    9  évvel  későb- 

ben  ezen  fellépésem  reám  nézve  végzetessé 
leendett. 

Most  bánom,  hogy  ily  kíméletlen  voltam  ; 
s  mentségem  csak  az,  hogy  én  szemben  Ma- 
darászszal  a  párbaj  miatti  vádlóval  „a  védte- 
len önvédelem"  terén  álltam.  Vigasztal  pedig 
az,  hogy  kiméletlen  állításaimat  9  évvel  később 
a   „Zichy  gyémántok"   fényesen  igazolták. 

Az  érintett  Pichler-féle  bárbaj  után  közel 
három  hónapig  csak  szobámban  éltem.  De  hoz- 
tam Ítéleteket  minden  submittált  kérdésben,  a 
becsületes  Véghelyivel ;  —  s  még  versenyt 
Szűcs  Péterrel  megtanultam  könyv  nélkül  Schil- 
ler és  Kisfaludy  majd  minden  költeményeit. 

Egészségem  s  erőm  végre  helyreállott ; 
de  nyakam  görbén  maradt,  fejem  bal  vállam 
felé  hajlott.  Ekkor  is  tapasztaltam,  hogy  több- 
nyire sikerül  az,  a  mit  erős  akarat  akar,  addig 
húztam  át  fejemet  jobbra,  mig  végre,  vagy  egy 
év  múlva  ismét  egyenes  lett. 

Sok  kiküldetésem  betegségem  folytán  tel- 
jesítésre várt;  ezeket  felüdülésem  után  hatvá- 
nyozott szorgalommal  teljesítettem.  Nagy  elő- 
nyömre szolgált  Győrfy  expeditornak  szíves- 
sége, ki  egész  betegségem  alatt  vezette  jegy- 
zőkönyvemet, kiegészíté  az  iratokat,  s  igy  57 
kiküldetésemet  az  octoberi  gyűlésre  befejeztem 

ugy,  hogy  jóakararóim  örömére  egy  „Restan- 
tiám"  sem  maradt,  ámbár  egész  augusztust  az 
orvosok  tanácsára  Füreden  töltöttem. 

Itt  baráti  viszonyt  szőttem  Ráday  Gida  és 
családjával.  Augusztus  végén  elbúcsúzván  tőlök, 
Gida  felkért,  hogy  szeptember  9-én  jönnék 
hozzá  felesége  névnapjára.  Kezet  adtam  reá; 
csak  otthon  értettem  meg  Győrfytől,  hogy  szep- 
tember 8-ra  nevemben  egy  repositionalis  ügy- 
ben időhatárt  tűzött  ki,  miről  a  szolgabiró  és 
esküdt,    ugy  a    felek  is    már  értesítve    vannak. 

Pénteken  délre  Abára  kimentem  —  s  más 
fogaton  délután  Alapra  jó  barátimhoz;  másnap 
reggel  Czeczére  reponálni. 

Abán  meghagytam  lovászomnak,  hogy  két 
paripával  szombaton  lassan  menjen  Téténybe, 
ott  10  órakor  vasárnap  készen  várjon.  —  Szom- 
baton a  repositionalis  ebéd  után  visszamen- 
tem Abára,  másnap  csinos  lovagló  ruhát  öltve, 
elindultam  6  órakor  Pest  felé  —  Pest  Abához 
1 2  mértföld,  onnét  Péczel,  —  hol  Ráday  la- 
kott, 3  mértföld,  egy  órára  igérkezvém  ide, 
szándékon  volt  10  órára  Téténybe  érni  kocsin, 
s  itt  lóra  ülve  Pesten  át  egy  órára  Péczelre 
lovagolni. 

Ködös  nap  volt ;  Martonvásáron  tul  a  köd, 
az   „érdi  Pelikánnál"    már  az  eső  esett. 

„  Miska  ma  megjártam"  mondám  kocsi- 
somnak." 

„Hogy-hogy  Uram  !* 

„Ha  én  Tétényböl  fénymázos  csizmában, 
szarvasbőr  nadrágomban  és  fényes  kalapom- 
mal lóháton  megyek  Péczelre  ebben  az  idő- 
ben, ugy  fogok  oda  érni,  hogy  az  asztalhoz 
sem  ülhetek." 

„Mennyire  van  Péczel  Pesthez?" 

„Annyira  mint  ide  Pest." 

„Akkor  se  baj  uram!  küldjük  haza  a  pa- 
ripákat és  én  elviszem  önt  egy  órára  Pé- 
czelre." 

így  történt;  3  negyed  egyre  bepattogott 
Miska  „Rádayhoz"  s  lovaimnak  semmi  bajuk 
sem  lőn. 


A  két  országos  nagy  párt  szervezkedett,, 
mind  inkább  tisztult  a  helyzet  Széchenyi  és 
Kossuth  vezérlete  alatt.  Működésük  nem  volt 
már  egy  irányú ;  ha  nem  is  mindenben,  de 
igen  sok  elvi  kérdésben  egymástól  egészen 
eltérő  nézeteket  hirdettek. 

Széchenyi  nyilvános  föllépései,  s  iratai  er- 
kölcsi nyomása  alatt,  elenyészett  az  Aulicus 
párt,  melynek  hivei  Széchenyihez  csatlakoztak. 
Lett  tehát  két  országos  párt :  Széchenyi  vagy 
(úgynevezett)  conservativ  (sajátkép  javitó -re- 
former) párt ;  —  s  Kossuth-,  vagy  mindenáron 
radicalis,  liberális  párt. 

Azt  kérdezheti  a  jelen  ifjabb  nemzedék  : 
miben  állott  e  két  párt  közötti  elvi  különbség? 
hisz  mindkettő  önzetlenül  hazájának  élt,  mind- 
kettő átlátta  az  akkori  viszonyok  tarthatlansá- 
gát  ;  —  mind  a  kettő  reformálni  akart  !  hol 
hát  s  miben  állott  az  rultima  defferentia  ?*  mi 
volt  az  az  „objectum  cognitionis  principium  7" 
Értem  e  kérdés  fontosságát  és  jogosultságát 
szeretett  fiatal  véreim  ! 

Utalhatnám  tudnivágyatokat  Széchenyi  ösz- 
szes  nyilvános  beszédei-  s  munkáira ;  miután 
azonban  az  ezekben  kifejtett  elveket,  a  libe- 
ralismus  és  conservatismus  közötti  különbséget 
soha  sem  hallottam  helyesben  s  szebb  logiká- 
val összeállítva,  mint  a  „ Kelet  népe"  1876. 
évi  január  2 5 -ki  vezérczikkében,  Kállay  bará- 
tom feltételezett  engedelmével  plágiumot  köve- 
tek el. 

„A  liberalismus,  mint  már  a  szó  etymo- 
logiai  értelme  is  mutatja  oly  politicai  rendszer* 

melynek    czélját  a  szabadságnak   lehető  legna- 
gyobb mérvben  való  megvalósítása  képezi. 

E  rendszer  alapeszméjét  legrövidebben  a 
„nép  souverainitás"  fogalmával  jelezhetjük.  A 
nép  souverainitás  természetesen  csak  egy  col- 
lectiv  fogalom  lehet,  melynek  egyes  alkatré- 
szeit az  egyes  egyének  „souverainitása"  ké- 
pezik. 

A  liberalismus  első  postulatuma  az,  hogy 
az  egyének  lehetőleg  keveset  legyenek  kény- 
telenek feláldozni  souverainitásukból  az  összes- 
ség érdekében,  viszont  e  kevés  áldozat  fejében, 
a  lehető  legnagyobb  előnyt  húzhassák  az  ösz- 
sz  ességből. 

A  liberalismus  természetétől  elválaszthat- 
lan  a  törekvés:  a  politikai  jogok  folytonos  sza- 
porítására és  kiterjesztésére,  s  az  állampolgári 
kötelességek  kevesbítésére  ;  ott  hol  a  liberalis- 
mus magához  consequens  marad  okvetlen  a  tö- 
meg uralmára  s  ez  által  a  politikai  s  társadalmi 
decompositióra  vezet. 

De  még  valóbbszinü,  hogy  a  liberalismus 
maga  vissza  riad  elveinek  végkövetkezményei- 
től :  ez  esetben  doctrinár  fél  rendszabályok  te- 
rére szoríttatik,  mely  mellett  az  állami  fegyelem 
megbomlik,  az  erkölcsök  meglazulnak  s  oly  ré  - 
tegek  emelkednek  uralomra,  melyek  az  államo  t 

a  maguk  javára  lehetőleg"  kizsákmányolni  igye- 
keznek. 

„Enrichisser  vous!"  gazdagodjatok  —  ez 
volt  a  doctrinair  moderált,  elvtelenségbe  sülyedt, 
félúton  megállapodott,  s  ennél  fogva  megrom- 
lott liberalismus  jelszava  mindenütt. 

Tehát  felforgatás  vagy  corruptió,  igy  áll 
az  alternatíva,  s  ez  alternatíva  elöl  a  libera*- 
lismusnak  kitérni  nem  sikerült  még  sehol  soha. 

S  ez  nagyon  természetes,  mert  bármi  ra- 
gyogónak látszik  is  első  tekintetre  azon  rend- 
szer, mely  mint  ideált  a  nép  souverainitását  ál- 
lítja fel :  a  mint  a  dolog  gyakorlati  megvalósí- 
tására kerül  a  sor,  rögtön  elsülyed  a  köznapi- 
ság hínárjában,  hiányozván  azon  tényezők  és 
feltételek,  melyektől  ama  nagy  eszménykép  meg- 
valósítása függ. 

Mert  hiába  proclomáljuk  a  szabadságot, 
hiába  véssük  ércztáblára  az  „emberi  jogok" 
magasztos  elveit,  az  embereket  ezekkel  még 
nem  tesszük  képesekké  a  szabadság  méltó  gya- 
korlatára, az  „emberi  jogok"  czélszerü  élve- 
zetére. 

Megengedjük,  hogy  egy  Empedocles  a 
rablánczok  közt  is  szabad,  elismerjük,  hogy  a 
héroszok  és  martyrok  nagy  alakjai  a  földi  nyo- 
morúságok   nyomásának  nem  engedve,   minden 

viszonyok  közt  fentartják  szabadságukat,  s  ezt 
mindenkor  a  közjó  megvalósítására  igyekeznek 
irányozni.  —  De  a  törvények  és  politikai  rend- 
szerek nem  az  ily  kimagasló  egyéniségek  szá- 
mára alkottatnak,  hanem  a  közönséges  embe- 
rek számára,   az  utóbbiak  képezvén  a  tömeget. 

A  közönséges  emberekre  nézve  pedig  il- 
lusióvá  válik  a  szabadság,  ha  annak  feltételei 
meg  nincsenek.  E  feltételek  anyagi  független- 
ség, értelmi  belátás,  mely  képes  megitélni  mi 
a  közjó  ?  s  végre  a  polgári  és  társadalmi  eré- 
nyeknek oly  foka,  melynél  fogva,  az  egyes  pol 
gár  mindenkor  valóban  azt  akarja  is,  a  mit  a 
közjóra  nézve  üdvösnek  tart. 

A  szabadság  e  feltételei  nem  szerezhetők 
meg  az  elveknek  proclamatiója  által.  Ezeket 
csak  lassan,  a  polgárosodás  fokozatos  behatása 
alatt  szerzik  meg  a  népek. 

S  az  államnak  feladata  épen  az,  hogy  a 
polgárok  minél  nagyobb  részét  mind  inkább  al- 
kalmassá nevelje  a  szabadság  gyakorlatára. 

S  ha  azt  kérdezzük,  mi  a  valódi  mértéke 
annak  a  szabadságnak  melyet  egy  nemzet  va- 
lóban élvez,  a  felelet  a  fentebbiek  után  világos  : 
a  szabadság  mértéke  kifejezését  találja  az  anyagi 
jólét,  s  ezzel  járó  függetlenség,  tovább  az  ér- 
telmiség   s  a  polgári  s  társadalmi    erények  fej- 

lettségi  fokozatában.  Minden  nemzetnek  akkora 
valódi  szabadsága  van,  a  mennyinek  okszerű 
gyakorlatára  képes. 

A  szabadságnak  azon  eseménye  az,  melyet 
a  Conservativ  politika  szem  előtt  tart.  A  kö- 
telesség nagy  erkölcsi  eszméje  az  ,  mely  a 
Conservativ  politikának  sarkkövét  képezi.  Az 
ut  pedig,  melyen  a  conservativ  politika  nagy 
és  nemes  eszményképét  megközelítni  igyekszik 
az  állami  és  társadalmi  rend,  a  politikai  és  er- 
kölcsi fegyelem  az  államban,  családban  és  tár- 
sadalomban egyaránt. 

Azért  a  conservativ  politika  óvatos  és 
előre  látó  terveiben,  kitartó  törekvéseiben,  s 
mérsékelt  sikereinek  kihasználásában.  A  con- 
servativ politika  a  maradandót  és  állandót  ke- 
resi, s  azért  óvatosan  megfigyeli  a  rendel- 
kezésére álló  eszközöket,  tanácsot  kér  a  nép 
valódi  szükségleteitől,  nem  kockáztatja  a  jelent 
s  bizonyost,  a  jövőért  és  bizonytalanért;  mert 
tudja  hogy  csak  a  valóban  meglevő  tényezők 
segítségével  lehet  elérni,  csak  ezek  alapján 
lehet  felépíteni  a  jövőt. 

Sokan  nem  akarják  megérteni  azt :  hogyan 
lehet  a  conservativ  politika  bizonyos  esetekben 
„radicalisabb"  a  liberalismusnál.  Pedig  ez  ter- 
mészetes,   mert  a  conservativ    politika    realisti- 

cusabb  s  ennélfogva  mind  czéljai  kitűzésében, 
mind  eszközei  megválasztásában  alaposabb  s 
gyökeresebb  a  liberalismusnál. 

Nem  ismerünk  nagyobb  valótlanságot,  mint 
mikor  azt  állítják,  hogy  a  conservativ  politika 
a  szabadságnak  és  haladásnak  ellensége  mig 
a  liberalismus  az,  mely  mind  a  kettőt  biztosítja. 

A  különbség  a  rendszerben  egészen  más- 
ban van. 

A  conservatismus  valódi  szabadságot,  — 
igyekszik  adni,  megszerezvén  s  biztosítván  an- 
nak feltételeit. 

A  liberalismus  szabadságot  igér,  de  annak 
csak  flctióját  nyújtja. 

A  conservativismus  biztos  és  fokozatos  ha- 
ladást akar,  visszaesés  nélkül. 

A  liberalismus  gyors  és  népszerű,  de  fe- 
lületes sikert  hajhász,  melyeket  nyomban  követ 
a  vissza  esés. 

A  liberalismus  elve :  minél  több  jog,  mi- 
nél kevesebb  kötelesség, 

„A  conservativ  politika  a  jogok  és  köte- 
lességek magasztos  paralismusán  alapszik." 

így  Kállay  Béni  ?  Elismeri,  hogy  a  két 
rendszerben  a  „proximum  genus"  a  haza  forró 
szeretete,  s  ennek  boldogítására  való  törekvés. 

Világosan    kitünteti    czikke    utolján,    a  két 

rendszer  köztti  végkülönbséget ;  az  „ultima  di- 
fferentiát." 

Ezen  czikkben  föllelhető  az  „objectivum 
cognitionis  princípium"  is,  mindkét  rendszerre 
nézve. 

A  liberális  rendszer  objectivum  cognitionis 
princípiuma :  jó  és  igy  föltétlenül,  elfogadandó 
mind  az,  a  mi  haladást  jelez,  s  a  nép  jogait, 
szabadságát  fokozza. 

A  conservativ  rendszernek  objectivum  cog- 
nitionis princípiuma :  jó  és  elfogadandó  csak 
az,  mi  haladást  jel^z,  a  nép  jogát  és  szabad- 
ságát fokozza,  de  a  jelen  és  jövőnek  veszé- 
lyeztetése nélkül." 

Ez  volt  a  két  párt  közt  (melyek  egyiké- 
nek élén  Széchényi  —  a  másiknak  élén  Kos- 
suth állott)  az  elvi  különbség. 

Fejérmegyében  a  Széchényi  vagy  conser- 
vativ párt  nagy  többségben  lévén ;  itt  szolgálni 
reám  nézve  igen  könnyű  és  kellemes  volt. 


Hí 


Egy  alkalommal  Füredre  elmentem  töb- 
bed magammal  a  Balatonba  fürödni.  Útközben 
vettem  egy    széllel  bélelt   kautschuk    golyót,  a 

minőt  soha  sem  láttam  az  előtt.  Úszás  közben 
elhajítám  szél  után,  a  szél  vagy  30  ölnyire  el- 
kapta, utánna  úsztam,  hogy  elfogjam,  de  ez 
nem  volt  oly  könnyű,  mint  hittem.  Bár  el- 
értem, nehéz  volt  megfogni,  mert  nagy  és 
könnyű  lévén  kezeim  közöl  kisiklott. 

Pázmándy  Dénes  meghitt  jó  barátom  után- 
nam  kiáltott : 

„Jer  vissza  Ferkó  !   erős  a  szél." 

Visszanéztem  és  láttam,  hogy  vagy  200 
ölnyire  vagyok  a  fürdőháztól.  De  a  labdát 
nem  akartam  ott  hagyni ;  föltettem  magamban, 
hogy  tul  nyúlok  rajta,  s  alám  szorítom.  —  Tul 
dobtam  balkezemet  a  labdán,  de  oly  erővel, 
hogy  bal  kezem  válban  kificzamodott.  Nem 
tudtam  mi  történt  ?  balkezem  húzott  lefelé,  ke- 
zem s  a  labdám  alattam  feküdt,  fenn  birtam 
ugyan  magamat  tartani,  de  minden  habban  el- 
merültem;   „segítség!"   kiálték. 

„Jövök  már,  csak  tartsd  magad,6,  s  lát- 
tam Tallián  Lajost  felém  úszni.  Sok  vizet  nyel- 
tem, de  lélek  éberségemet  nem  vesztém.  Két 
ujjal  Tallián  uszóövébe  kapaszkodván,  a  labdát 
lábaim  közé  szoritottam,  mely  azokat  fölfelé 
emelte,   s  Tallián  könnyen  úszott  velem    kifelé. 

„Mi  bajod"   kérdé  Lajos. 

„Bal  vállamat  szélhűdés  érte;"   felelém. 

Már  nem  voltunk  2S  ölnyire  a  fürdő-ház- 
tói,  mikor  a  mentő  csónakok  hozzánk  érkeztek. 

Váltig  kínáltak,  hogy  nyújtsak  kezet,  be- 
húznak a  ladikba ;  —  de  én  nem  tehettem, 
mert  balkezemet  nem  bírtam,  jobb  kezemmel 
pedig  Talliánba  kapaszkodtam. 

Sok  ember  szaladt  össze,  köztük  Sáv  dok- 
tor  is ;  kiemeltek  nagy  nehezen  a  fürdő  lép- 
csőire. 

„Mi  baja  alispán  ur?"   kérdé  Sáv. 

„Bal  karomat  nem  birom.'" 

„Elhiszem,  hisz. ki  van  ficzamodva." 
«-Pár  emberrel  erősen  huzattá,   s  egy  perez 
alatt  minden    nagyobb    fájdalom    nélkül    helyre 
tette ;  felöltöztettek,  kezemet  felkötötték,  s  vége 
volt  minden  bajnak. 


Füreden  ezen  ivad  alatt  nagyban  folyt  a 
„macaó"  -játék.  Ott  volt  Zichy  József  és  Bat- 
thyány István,  kik  igen  magasba  játszottak.  En- 
gemet a  nagyba  játszás  sohasem  mulattatott. 
Soha  sem  birtam  felfogni :  miért  kérdezzem  a 
szerencsétől  az  enyém-e  az,  a  mi  tárczámban 
jogosan  van,  vagy  másé  ?  ha  nyertem,   nem  na- 

B.  Fiáth  F.  Életem.  16 

gyón  örültem,  hisz  ismét  elveszthettem.  Ha 
vesztettem,  mindig  feszélyzett.  így  én  vagy  ud- 
varoltam, vagy  fuvoláztam  Füreden. 

Itt  ismerkedtem  meg  báró  Meskó  család- 
dal. Iréné  bárónénak  nem  csak  szép  külseje,, 
miveltsége,  nemes  modora,  de  még  inkább  an- 
gyali jósága,  s  fenkölt  lelkülete,  kellemesen  lep- 
tek meg. 

Zenaid  egy  évvel  fiatalabb,  nem  volt  oly 
szép,  de  ép  oly  jó.  Anyjuk  született  gróf  Fáy, 
magas  miveltségü  dáma,  mindig  szivesen  foga- 
dott; megigértem,  hogy  az  őszszel  meglátoga- 
tom Enyiczkén. 


* 

* 


Októberi  gyűlés  alatt  Varga  Lajos  jött 
hozzám.  Juratus  korunkban  már  jó  bajtársak 
voltunk;  ő  akkor  Taschner  felügyelete  alatt 
Széchenyi  kéziratait  tisztázta,  s  princzipálisa 
kegyével  dicsekedhetett.  Széchenyi  ajánlatára 
lön  Tatán  gróf  Eszterházyéknál  uradalmi  ügyvéd. 

„Alispánom !   egy  kérésem  van  hozzád." 

„Parancsolj  velem." 

„Félek,  hogy  nem  teljesíted." 

„Ha    elveimbe     nem    ütközik,    számíthatsz 


reám." 


„Oh!  nem  politikáról  van  a  szó." 
Elbeszélte,  hogy  igen  előnyös  állása  van, 
de  egymaga  Tatában  nem  jól  érzi  magát,  s 
meg  akar  házasodni.  Talált  egy  szép  hölgyet, 
ki  szereti  öt,  és  ö  imádja ;  a  biai  főtiszt  leánya 
ez,  megkérte  és  szülei  beleegyeztek ,  —  legyek 
hát  én  vőfélye. 

„Szívesen,  csak  mond  meg,   mikor  lesz  az 
esküvő  ? u 

„Határozd  meg  te  !  boldogságom  napját." 
Október  végén  vezettem  az  oltárhoz  Varga 
szép  menyasszonyát.    Soha  sem    láttam  boldo- 
gabb párt! 

Ezen  esemény  igen  hatott  reám.  Vissza- 
menőben talán  először  életemben  vettem  fon- 
tolóra saját  viszonyaim  és  jövőmet.  Az  udvar- 
lások már  kevésbé  hizelegtek  hiúságomnak ; 
miattuk  ujabban  két  ízben  volt  komoly  kelle- 
metlenségem. Csak  a  gondviselés  őrzött  meg 
a  haláltól  vagy  emberöléstől.  Gazdaságommal 
nem  sokat  foglalkozhattam ;  hisz  dolgoznom 
kellett;  mulatni  pedig  szerettem.  Ha  megérkez- 
tem Abára,  igazán  csak  kutyám  örült;  minél 
többet  gondolkoztam  saját  rideg  sorsomról,  an- 
nál   inkább    feltűnt    emlékemben    Varga    Lajos 

boldogsága,  kit  szép  ifjú  neje  annyira  szeret. 
Ez  alkalommal  vetettem  fel  magamnak  s  ma- 
gamban először  e  kérdést :  nem  kellene-e  már 
a  házasságról  gondolkoznom. 

Kiküldetésemet  elvégezve,  elindultam  sa- 
ját fogatomon  Enyiczkére,  Kassa  szomszédsá- 
gába báró  Meskóékhoz. 

Messze  esett  ez  akkor  Fej  érvárhoz ;  három 
nap  mentem  folyvást  s  harmadnap  délután  este 
felé  érkeztem  meg. 

Szives  fogadásban  részesültem.  Iréné  bá- 
róné mindennap  nyert  szememben  s  igen  tetszett. 

Komoly  udvarlásról  azonban  szó  sem  le- 
hetett ;  mert  a  kastély  mindennap  sok  vendé- 
get   fogadott,  sétálás,    lovaglás,   és    ebéd  alatt 

rf 

folyvást  oldala  mellett  voltam.  O  kisérte  éne- 
kem vagy  fuvolámat  zongorán.  Itt  láttam  Csáky 
János  gróf  szép  nejét ,  soha  sem  hallottam 
szebben  énekelni  Schubert  „Ave  Máriá"-ját, 
mint  tőle. 

Negyed  nap  délelőtt  még  lakosztályomban 
voltam,  hogy  bejött  hozzám  Tisza,  egy  igen 
derék  mivelt  lovagias  agglegény,  ki  a  Meskó 
család  meghitt-  s  gróf  Péchy  Manó  barátom- 
nak oda  adó  hüségü  barátja  volt. 

Én  már  rég  ismertem  Pozsonyból ;  leül- 
tünk s  derült  kedvvel  társalogtunk. 

rUgy  látom  barátom,  hogy  te  Iréné  bá- 
rónénak komolyan  udvarolsz." 

„Nem,  felelék  nevetve,  legakíbb  eddig  még 

nem ;  de  föltettem  magamban,  hogy  ezután  fogok. " 

•i 

O  igen  gyengéd  s  megnyerő  modorban 
figyelmeztetett,  hogy  ne  Irénnek  udvaroljak, 
hanem  Zenaidnak  ;  mert  ez  még  szabad,  és  a 
családnak  bizonyosan  nem  lehet  ellenem  kifo- 
gása, ha  Zenaid  kegyét  megnyerem,  mig  Iréné 
már  rég  Péchynek  van  szánva,  és  ennek  még 
nem  ugyan  deciaráit,  de  több  mint  pusztán 
remélt  menyasszonya. 

Nem  volt  okom  Tisza  őszinteségén  két- 
kednem ;  a  gazdag  szép  Péchy  gróffal  semmi 
tekintetben  sem  mérkőzhetvén :  feltettem  ma- 
gamban, hogy  megyek. 

Délután  a  postán  egy  csomag  hivatalos  s 
nem  hivatalos  levelet  kaptam.  Ürügyem  lett 
azt  állíthatni,  hogy  sürgős  teendőim  haza  hív- 
nak. Minthogy  igen  szivesen  marasztaltak ;  ott 
maradtam  más  nap  délutánig  s  elhajtattam  dél- 
után Miskolczig. 

Haza  érve  untatott  minden  ;  hivatalos  teen- 
dőim ugy,  mint  eddigi  örömeim.  Különösen 
feszélyeztek  eddigi  hölgyismeretségeim  s  viszo- 
nyaim, mind  ezeket  elhanyagoltam  ;  fuvolám 
maradt  e^vedüli  kedves  szórakozásom. 

Hogyan  történt  ezen  változás  kedélyem- 
ben? erről  nem  vagyok  képes  számolni. 

Pár  hét  múlva  azon  megállapodásra  jöt- 
tem, hogy  miután  a  megyei  közigazgatást  min- 
den ágazataiban  tökéletesen  ismerem  ;  miután 
megtanultam  mind  azt,  mi  az  alispáni  birásko- 
dás  keretébe  esik;  miután  hozzám  közjogi,  po- 
litikai, vallási  s  társadalmi  viszonyaiban  jártas- 
ságot nyertem :  e  téren,  s  ez  idö  szerint,  nincs 
mit  tanulnom.  A  jövő  májusi  restaratiókor  visz- 
szalépek  ;  rendezem  pénzügyeimet  s  elmegyek 
pár  évre  utazni. 

A  mint  ezt  jol  meggondoltam  s  szilárdan 
elhatároztam,  vége  volt  elfogultságom  s  nyo- 
mott kedélyemnek.  Visszanyertem  tevékenysé- 
gem s  ezzel  jó  kedvemet. 

Vagy  60  hold  rósz  haszontalan  sárréti 
földem  a  lángi  fáczányosra  dűlt ;  a  lapálya  dud- 
vából,  nádas  és  sásból  állt ;  a  dombosát  szánt- 
tattam,  de  oly  égvényes  talajt  találtam,  hogy 
minden  kisült,  a  lángi  fáczányok  azonban  ép  e 
helyet  szerették. 

En  ugyan  nem  bántottam  őket,  hisz  Lán- 
gon vadásztam  reájuk,  de  közbirtokos  társaim 
miden  héten  5 — 6  darabot  lelőttek  ezen  birto- 
kon, a  mit  a  lángiak  zokon  vettek. 

Egy  ízben  Lángra  menvén  erre  a  themára 
tereltem  a  társalgást. 

„Legjobb  volna  ha  ti  ezen  pár  holdat  meg- 
vennétek"  —  mondám. 

„Ezzel  mit  sem  nyernénk,  mert  azért  az 
abai  urak  mégis  ott  vadásznának"  —  felelék 
azok." 

„Xem,  felelém,  mert  ti  a  tilosokból  Kálózd 
felé  ugyan  annyit  felszabadíthattok,  ott  nem 
vadász  senki,  s  a  helyett  ezt  kitábláztathat- 
játok." 

Ez  döntő  érv  lőn. 

„Hogy  adnád  ?  kérdé  Aladár. 

„Nem  az  a  kérdés,  hanem  az,  mit  adtok 
érette  ?" 

Alig  jövedelmez  pár  forintot  s  igy  ne- 
kem keveset,  mig  nektek  vadászat  szempont- 
jából sokat  ér." 

„S  mikor  kell  fizetni?"   kérdé  tovább. 

„Semmikor  se ;  az  ára  lehajlik  azon  ösz- 
szegből,  melyet  nekem  kölcsönözni  szives  valál." 

Megvették  oly  drágán,  mint  a  legjobb  ter- 
mőföldet, —  Aladár  kamatot  nem  fogadott  el, 
s  igy  tartozásom  nagyobb  részét  törlesztettem, 
a  mi  még  fennmaradt,  azt  lovakkal  fizettem  le. 

Eladtam  ménesemet  gróf  Erdődy  György- 
nek horvátországban,  birkáimat  Szluhának,  ök- 

reimet,  teheneimet  átadtam  Szűcs  Gedeon  ko- 
mámnak, az  egész  birtokkal  (  árendába,  s  mind 
ez  megtörtént  1843.  január    i-ig. 

A  fej  érváriak  nem  tudták  mit  akarok?  az 
volt  a  közhiedelem,  hogy  kineveznek  a  királyi 
táblához,   de  én  néma  maradtam. 

Elmentem  szeretett  atyámhoz  Akára,  el- 
mondottam, hogy  rendeztem  magamat,  elmon- 
dottam, hogy  pár  évig  utazni  akarok  ;  —  át- 
adtam neki  15000  forintot  azon  kéréssel,  hogy 
majd  utazásom  alatt  részletekben  küldje  utánam. 

Atyám  igen  elkomolyodott. 

„Hogy  rendezted  pénzviszonyaidat,  jól  ted- 
ted,  de  hogy  több  évre  akarsz  utazni  menni, 
ezt  nem  helyeslem  ;  —  a  mit  a  külföldről  tudni 
akarsz,  megtanulhatod  könyvtárocskámból ;  a 
monarchiában  divó  nyelveket  beszéled,  ha  a 
külföldet  látni  akarod,  eredj  egy  hóra  Parisba, 
másik  évben  Londonba ;  ezt  megteheted,  mint 
tisztviselő  is,  mint  gazda  is.  Romanticus  irá- 
nyod s  heves  véralkatod  folytán  elveszhetsz  a 
külföldön ;  hidd  el  igaz  az  a  német  közmondás  : 
„Bleibe  im  Lande,  und  náhre  dich  redlich  !* 

„Ha  eluntad  a  megyei  szolgálatot ;  eredj 
Bécsbe  a  cancelláriához,  vagy  Budára  a  con- 
siliumhoz.  Ismeretségeidnél  fogva  a  titkári  ál- 
lomást valószinüleg,  a  tiszteletbelit   bizonyosan 


—      249      — 

megnyerheted ;  alkalmad  lesz  a  nagyvilágot  meg- 
ismerni. Végre  házasodjál  meg  ;  hidd  el  a  va- 
lódi boldogság,  csak  szerencsés  házasságban  s- 
boldog  családi  körben  lelhető  fel.  Pénzedet  el- 
teszem, de  nem  azért,  hogy  utánnad  küldjem, 
hanem  azért,  hogy  ha  újra  letelepedel  valahol,, 
instruálhasd  fészkedet. u 

Atyámnak    ezen    intése    s    figyelmeztetése- 
megzavart  terveim  kivitelében. 


* 


Történetesen  Pesten  voltam  pár  napra,  s 
ott  vettem  a  szomorú  tudósítást,  hogy  Böske 
nővérem  Barczánénak  a  téj  fejébe  szökött,  s 
megtébolyodott  ;  s  hogy  anyám  szegényt  Pe- 
reghre  vitte,  valami  Strobel  nevű  híres  orvos- 
hoz. —  Ellenállhatlan  vágyat  éreztem,  nővé- 
remet azonnal  meglátogatni ;  befogattam,  s  egy 
hajtással  Ráczkevinek  Pereghre  mentem,  nehéz 
kocsival,  igen  rósz  útban  7  óra  folyton  folyást 
mentem. 

Nővérem  már  jobban  érezte  magát,  s  el 
volt  látva  mindennel  ;  és  igy  megnyugodva 
másnap  vissza    akartam    menni    Fej  érvárra,  de 

a  négyes  fogatomat  ezen  egy  útban  ugy  el 
rontottam,  hogy  nem  használhattam  többé  ;  nem 
voltak  sánták,  —  de  alig  haladtak.  Haza  érve 
nyugosztaltam  őket ;  de  hiába  végük  volt,  nem 
használhattam  őket  többé. 

Alapon  mindig  volt  elég  16,  oda  mentem, 
hogy  egy  uj  négyest  állítsak  —  megvettem 
négy  külön  fogatból  a  négy  gyepiüst. 

Azt  hittem,  hogy  most  már  nekem  lesz 
legjobb  fogatom  a  dunántúl.  De  ezen  remé- 
nyem sem  teljesült,  mert  a  rúd  mellett  mind- 
egyik túlságosan  serény  és  érzékeny  volt,  csak 
igen  vigyázva,  a  hátulsókat  erősen  zabolázva 
lehetett  őket  négyesben  használni. 

Ez  időtájban  Szebényi  a  lángi  fiatal  gró- 
fok Nándor  és  János  nevelője  elvette  Louise 
grófné  igen  csinos  komornáját ;  —  a  grófi  csa- 
lád mindkettőt  szerette,  és  nagy  bállal  párosi- 
tott  lakodalmat  tartottak  Lángon. 

Meg  kell  jegyeznem,  hogy  előtte  pár  hó- 
val igen  szép  Carousselt  lovagoltunk  Louise 
grófné  tiszteletére  Lángon.  Lovagoltunk  pedig 
Zichy ek,  Batthyányiak,  Almásy  Pál,  báró  Bru- 
dern  és  én.  Ez  alkalommal  Szebényi  lakodal- 
mára, mely  most  januárban  lett  megtartandó, 
mindnyájunkat  meghivtak. 

Befogattam  a  négy   „gyepiüst"   egy  köny 

nyű  hajtó  kocsiba  ;  gyönyörűen  mentek  a  jó 
fagyos  utón,  az  ostort  nem  volt  szabad  kézbe 
venni,  a  hátulját  ámbár  erősen  voltak  zabo- 
lázva, mindig  tartani  kellett.  Szóval  jól  mentek  ; 
de  a  legbiztosabb  kocsis  is  érezte,  hogy  foly- 
tonos veszély ly el  küzd.  Bál  után  erős  éjszaki 
viharral  szemközt  Fejérvárra  kellett  mennem, 
mert  ott  a  törvényszék  már  állt  vala.  Lángon 
volt  öreg  barátom  Nagy  Ignácz  is,  egy  egé- 
szen zárt  kocsin  ;  reggel  felszólított ,  hogy 
menjek  vele  Fej  érvárra  az  ő  zárt  kocsiján, 
mert  nyitott  kocsin  megfagyok  az  úton. 

„Szívesen  édes  barátom,  de  azt  hiszem 
neked  jobb  volna  itt  kialudni  magad  ;* 

„En  sem  maradhatok,  mert  9  órára  ren- 
deltem be  a  particularis  perceptorokat." 

Elfogadtam  hát  ajánlatát,  meghagyván  cse- 
lédeimnek, hogy  felkészülve,  induljanak  s  jöj- 
jenek lassan  Fej  érvárra. 

Fejérvártt  a  törvényszéken  elnököltem,  mi- 
kor bejött  a  megyei  huszár. 

„Alispán  ur  !  monda  halk  hangon,  a  já- 
gerja  kéreti  egy  szóra.'- 

A  tanácskozást  5  perezre  felfüggesztettem. 

„Was  eribt  es  Herr  Anton?" 
77  *— > 

Elbeszélte,  hogy  a  lovak  elragadták    őket 

s  hogy  a  táczi  töltésről  ledültek,  s  hogy  a 
kocsi  összetörött. 

„Ist  Euch  nichts  geschehen?" 

„Uns  nichts  Euer  Gnaden." 

„Und  den  Pferden  ?"' 

„Das  eine  hat  verendet." 

„Und  die  andern  ?" 

„Die  faschen  auch"   volt  a  szomorú  válasz. 

Bementem  Pestre,  ott  arról  értesültem, 
hogy  nem  gróf  Péchy  veszi  el  Iréné  bárónét, 
hanem  gróf  Zichy  Henrik. 


Ezen  évben  hosszú  volt  a  farsang,  Fej  ér- 
váron feszélyeztek  voltak  ismeretségeim. 

Könnyű  ismerkedni,  de  vajmi  nehéz  az 
ebből  eredt  viszonyok  megszakítása. 

Gyürky  főispán  volt  ekkor  az  országos 
nemzeti  szinházi  küldöttség  elnöke,  mely  kül- 
döttségnek én  is  tagja  voltam ;  többször  ta- 
nácskoztunk már  hetekig,  de  végmegállapo- 
dásra, jelesen  a  végjelentés  szerkesztéséig  nem 
jutottunk.  O  írt  nekem,  hogy  miután  a  rendes 
bizottsági  jegyző  nem  jöhet,  kiküldetésünket 
pedig    be     kell    fejezni,      májusra     lévén     hir- 


dótve  az  országgyűlés,  nem  volnék-e  hajlandó 
ideiglenesen  a  jegyzőséget  elvállalni  ?  ha  igen, 
mikor  jöhetek  hosszabb  időre  Pestre  ?  —  fel- 
kér, hogy  azonnal  válaszoljak,  hogy  <">  tovább 
intézkedhessek. 

Válaszoltam,  hogy  szivesen  elfogadom  a 
jegyzőséget  ideiglenesen,  s  hogy  jövő  szom- 
baton tiszteletére  leszek. 

Jó  dolgom  volt  itt,  10  órától  i-ig  ülésez- 
tünk, délután  örömünknek  éltünk  ;  én  egész 
életemben  korán  keltem,  s  igy  reggel  elkészült 
a  jegyzőkönyv  ;  szinte  sajnáltam,  hogy  meg- 
jött a  rendes  jegyző  ;  mert  reggel  nem  volt 
dolgom.  Ismertem  már  az  egész  pesti  társasá- 
got, szivesen  fogadtak  mindenfelé,  s  igy  a  dél- 
utáni idő  repült. 

A  casinó  termében  egyik  este  Pique-ni- 
que-t  tartottak.  Erlsbeck  igen  szűkre  szabta 
fénymázos  czipőmet,  eleinte  örültem,  mert  szé- 
pen állt.  De  pár  órai  álldogálás  és  táncz  után 
igen  fájtak  lábaim  ;  haza  küldöttem  más  czi- 
pőkért,  s  ezeket  várva  leültem  egy  kis  oldal 
teremben,  mely  üres  volt ;  minthogy  a  leány- 
kák, kik  ott  szoktak  tanyázni,  mind  tánczrakeltek. 

A  szépek  visszatértek. 

„Engedelmet  szép  hölgyek,  szeretnék  tisz- 
teletükre fölkelni,  de  nem  tudok"  mondám  nekik. 

„Mi  baja  önnek?" 

„Hiúságom;"    felelem  és  lábaimra  néztem. 

„Nem  fog-  többé  tánczolni?" 

„Oh    igen,    csakhogy    nem    ily    szép    czi- 
pőben." 

Leültek  az  „Ottománra"  mellém  ;  enye- 
legve, s  vigan  folyt  a  társalgás,  midőn  egy 
rövidlátó  hölgy  lépett  be  szemüvegével  ke- 
csesen kutatva  egy  ülőhelyet;  lovagiasságom 
legyőzte  kényességemet,  felugrottam,  s  átad- 
tam neki  helyemet;  s  ez  lön  az  „Ottomán" 
körüli  gyöngyfüzér  fényes  zárköve. 

Láttam  én  már  egyszer  Füreden,  s  egy- 
szer Brunszvick  grófnénál  a  szép  Kapy  Ágnes 
kisasszonyt,  de  gyönyörű  nagy  kék  szemei, 
gazdag  szőke  fürtjei,  hófehérsége,  ártatlan  mo- 
solya, finom  nemes  vonásai :  csak  most  tűntek 
föl   szememben  s  lelkemben  egyszerre. 

Fölkértem  a  jövő  füzér-tánczra,  ő  elfo- 
gadta. Minden  perczben  hatványozottabban  érez- 
tem, hogy  ő  az,  kit  szivem  rég  keres. 

Felvillanyozott  kedélyem  egész  hevével 
hódoltam  neki.  A  hányszor  az  illem  csak  en- 
gedte elmentem  Brunszvick  grófnéhoz,  de  ott 
annyian  voltak  mindig,  jelesen  egymástól  kü- 
lönböző korú    hölgyek,    ugy  figyeltek    minden 

szólamra,  hogy    kedélyesebb,    meghittebb    tár- 
salgásról szó  sem  lehetett. 


Sárközy  sürgönyzött,  azaz  stafetáliter  ér- 
tesített (a  stafétát  lovas  posta  vitte  a  lehető 
leggyorsabban),  hogy  egy  vagyonos  nemes  csa- 
ládfő halála  folytán  az  árvaszéknek  rögtön  kell 
intézkedni ;  ő  már  szerdára  kitűzte  az  időha- 
tárt ;  ha  nem  jöhetnék  ő  fog  praesidiálni ;  ha- 
bár más,  ugyan  e  napra,  már  korábban  kitű- 
zött időhatárt  kell  is  elmulasztania. 

„Ha  csak  lehet  jer  kérlek"  igy  fej  ezé  be 
sürgönyét. 

Dolgom  végett  mehettem  volna  ugyan 
azonnal,  de  szerdán  ismét  bál  volt.  Visszasür- 
gönyöztem hát,  habár  nehéz  szívvel,  hogy  szer- 
dán január  (1843)  10  órára  ott  leszek,  s  prae- 
sideálok.  Ez  keddi  nap  reggel  történt.  Brunsz- 
vick  grófnéhoz  csak  este  9  órakor  mehettem ; 
de  mint  mindig,  alig  közeledhettem  imádottam- 
hoz,  —  csak  annyit  mondhattam,  hogy  holnap 
Fejérvártt  ülésem  van  ugyan,  de  este  10  órára 
remélem  Pesten  a  bálban  lehetek. 

Reggel  4  órakor  már  pattogott  az  angol 
királyné  előtt  „Schwarcz  Hansel"  gyors  pa- 
raszt. 

Mi  az  a  gyors  paraszt?  kérdezheti  a  je- 
len nemzedék.  Ezek  többnyire  fél  telkes  gaz- 
dák, s  Magyarország  nagyobb  forgalmi  utjai 
minden  állomásain  föltalálhatók  voltak.  Befog- 
tak a  maguk,  vagy  az  utas  kocsijába  négy, 
ha  igen  rósz  volt  az  ut,  öt  lovat;  mindig  nyi- 
tott ostorral  hajtottak,  hegynek,  s  egyenes  té- 
ren vágtatva,  sőt  futtatva,  völgynek  ügetve.  Lo- 
vaik annyi  zabot  kaptak,  a  mennyit  megenni 
birtak,  kevés  szénát,  s  kevés  vizet.  Ezeknek 
kétszer  annyit  fizettünk,  mint  a  két  posta  lóért 
járt,  s  azonfelül  borravalót.  El  is  hajtottak  etetés 
nélkül  tiz-tizenkét  mértföldet.  Ha  az  állomásra 
érkezett  a  gyors  paraszt,  pattogott,  s  szövet- 
ségese erről  fölismervén,  kivezette  hámban  volt 
lovait  ;  pár  perez  múlva  ezek  vitték  az  utast 
széditő  gyorsasággal. 

Közönséges  magyar,  jól  tartott  s  idomi- 
tott  paraszt  lovaik  voltak.  Ismertem  egy  ily 
„gyepiüst"  Kertész  nevű  eörsi  parasztnál,  mely 
ily  teljesítés  mellett  6  évig  volt  gyeplün ;  ment 
pedig  Eörsről  Otevényig  fölfelé,  lefelé  meg  Fe- 
jérvárig, sőt  ha  kellett  Abáig  vagy  Lángig, 
egyhajtásban. 

Megindultam    fél  ötkor    reggel,  s  fél  tizre 
Fejérmegye  házában  voltam. 

Tíz  órakor  kezdődött  az  árvaszéki  ülés, 
és  tartott  fél  kettőig-.  Az  árvaszék  összes  tag- 
jai, mint  mindig,  vendégeim  voltak.  Sohasem 
éreztem  a  tanácskozás  unalmát,  s  ebéd  alatt 
cselédeim  ügyetlenségét  és  lassúságát  élén 
kebben,  mint  ez  alkalommal.  Még  a  fekete 
kávénál  ültünk,  hogy  „Schwarz  Hansel"  pat- 
togatni kezdett  az  udvaron,  szivem  örömére. 
Négy  órakor  elindultam  s  fél  tízre  már  a  ven- 
déglőbe értem  ! 

Fél  tizenegyre  beléptem  a  bálba.  Fölke- 
restem  Ágnes  kisasszonyt. 

„Megjöttem  szerencsésen ;  remélem,  hogy 
a  füzértánczot  fenntartá  számomra  ?"  mondám 
neki. 

„Miért  tartottam    volna  fenn  ön    számára  ? 

Megdöbbent  szivem ;  meghajtám  magamat 
s  a  szép  nyájas  Szapáry  Fanni  grófnét,  mos- 
tani báró  Wenckheim  Lászlónét  kértem  föl  ; 
ezzel  tánczoltam  a  füzértánczot.  Táncz  közben 
láttam,  hogy  Ágnes  kisasszony  keres  valakit, 
engemet  hivott  fel  tánczra,  s  ezzel  vége  volt 
levertségemnek. 

A  farsangnak  vége  lön.  Az  országos  bi- 
zottság működését  befejezte,  csak  jelentésének 

B.  Fiáth  F.  Életem.  17 

hitelesítése  volt  még  hátra.  Ágnes  kisasszonyt 
legfölebb  kétszer  láthattam  egy  héten  Brunsz- 
vick  grófné  igen  látogatott  estélyein.  -  Otthoni 
teendőim  felszaporodtak ;  —  elmentem  hát  ne- 
héz sziv  vei  Fej  érvárra. 


Salamon  Lajos  régi  jóbarátom,  de  ez  idő 
szerint  Madarász  hive,  meglátogatott.  Szokatlan 
korai  órában.  En  még  feküdtem,  de  szívesen 
fogadtam ;  megkínáltam  szivarral,  s  megkértem, 
hogy  üljön  ágyam  mellé. 

„Azért  jöttem  hozzád  édes  barátom  ;  — 
igy  kezdé,  hogy  eleve  értesítselek,  mikép  a 
jövő  tisztujitáskor  föllépek  alispánnak." 

Ezen  nyilatkozat  engemet  nem  érintett 
kellemetlenül,  habár  nem  tudtam  is,  fellépek-e 
az  alispánság  megtartására ,  vagy  nem  ?  — 
Mert  ha  megházasodom,  inkább  viszem  fiatal 
nőmet  Pozsonyba,  mint  Fejérvárra.  Ha  pedig 
meg  nem  házasodom,  kiviszem  régi  tervemet, 
s  pár  évig  utazni  fogván  ugy  sem  lehetek  sem 
követ,  sem  alispán.  —  Lajost  igazán  szerettem, 
becsültem,  kész  Jettem  volna  vele  egyetértésre 

ütni    ugy,    hogy    legyen  ő  alispán,    én    pedig 
.azon  esetben  ha  megházasodom,  kehet. 

.Jó  édes  barátom  !  —  mondám  neki  — 
megnyugszom  kijelentéseden  ;  csak  azt  kívánom 
tudni,  ha  neked  sikerül  az  alispánság,  kik  lesz- 
nek az  országgyűlési  követek?" 

„Ha  az  alispánság  sikerül,  majd  fogom 
tudatni,  kit  küldök  követnek."   feleié  ez. 

Ezen  épen  nem  jellemében  fekvő,  s  en- 
gemet bántó  kitérő  válasz  egész  valómat  egy 
perezben  más  irányba  tereié. 

„Értelek  felelém ;  értem  azt  is,  mit  nem 
mondottál.  Én  is  hát  ép  oly  őszinte  leszek, 
mint  te,  sőt  őszintébb ;  kinyilatkoztatom  tehát, 
hogy  én  is  föllépek  az  alispánságra  is,  a  kö- 
vetségre is." 

E  két   „is-t"  hangsúlyoztam. 

A  bizonytalanság  volt  reám  nézve  mindig 
a  legkiállhatlanabb  helyzet.  Lelkem  mélyébe 
kutatva,  csakhamar  azon  meggyőződést  nyer- 
tem, hogy  Ágnes  kisasszonynyal  boldog  le- 
hetnék ;  s  hogy  ha  ő  nem  rokonszenvez  velem, 
okvetlen  utazni  fogok. 

Ez  április  elején  történt.  (1843)  Elmentem 
Pestre ;  (keddi  nap  volt  ez)  az  országos  bizott- 
ság végjelentésének  hitelesítése  és  aláírása  esü- 
türtökre  levén  kitűzve. 

17* 

Még  kedden  színház  előtt  látogatást  tevék 
Brunszvick  grófnénál  ;  mint  mindig  ezúttal  is 
szivesen  láttak.  Faskó,  a  ki  az  1839 — 40-ik 
évi  gyűlésen  kartársam  volt  —  s  Majthényi 
Izabellát  birta  nőül  —  meghivott  szerdán  szin- 
ház  után  estélyre  ;  Brunszvickné  pedig,  csütör- 
töki két  órai  ebédre. 

Elhatároztam  magamat,  hogy  helyzetem  e 
két  nap  alatt  tisztázom. 

Faskőéknál  sikerült  pár  perczig  ugy  ül- 
hetni Ágnes  kisasszonynyal,  hogy  társalgásun- 
kat senki  sem  hallhatta. 

Ezen  oly  rég  várt  pár  perczet  felhasznál- 
tam ;  körvonaloztam  anyagi  s  családi  viszonyai- 
mat,  azon  őszinte  vallomással,  hogy  Ágnes 
kisasszonyt  szívből  szeretem. 

„S  hihetem  én  ezt  önnek  ?"  kérdé  ő  gyö- 
nyörű szemeit  reám  függesztve. 

„Megengedi,  hogy  bebizonyítsam?"  kér- 
dem  elhatározottan. 

O  fejecskéjével  intett.  En  meghajtottam 
magamat,    és  szó  nélkül   távoztam  a  Casinóba. 

Itt  találtam  még  az  egész  férfitársaságot, 
s  azt  is  kit  kerestem,  Zichy  Ödönt. 

„Légy  kegyes  irányomban,  egy  baráti  szol- 
gálatot teljesíteni." 


2ÓI        

„Ismét  segédre  van  szükséged  ?"  kérdé  ö 
nevetve. 

„Igen,  de  nem  párbajban,  hanem  éltem 
boldogsága  elérhetésére." 

Elmondván  röviden  ügyem  állását,  arra 
kértem,  hogy  holnap  a  délelőtti  órákban  men- 
jen Nádasdy  Lipóthoz,  ki  unoka-bátyja  s 
gondnoka  imádottamnak,  mondja  el  viszonyai- 
mat, s  kérje  meg  nevemben  unokahugát  Kapy 

Ágnes  kisasszonyt,  számomra  nőül. 

ff 

O  e  megbizást  irányomban  mindig  tanú- 
sított nyájassággal  elfogadta,  s  a  nyerendő  ha- 
tározott válasznak,  saját  szállásán  leendő  köz- 
lésére, másnap  a  déli  i  órát  tűzte  ki. 

Aludni,  alig  aludtam  ez  éjjel.  Lefeküdtem, 
de  nem  alhattam ;  olvastam,  de  nem  tudtam 
mit?  mily  boldog  leszek  ha  Ágnes  igent  mond? 
mint  fog  atyám  örülni  kedve  szerént  való  el- 
határozásomnak? —  ez  volt  az  érem  fényes 
oldala.  De  nem  festhettem  sokáig  egyfolytában 
a  boldogító  képet,  képzelődésem  legszebb  al- 
kotásait csakhamar  elsötétítek  a  kétely  és  ag- 
gály árnyai. 

Quid  tunc? 

Erre  nem  bírtam  magamnak  határozott  vá- 
laszt adni ;  de  igazán  megvallva  nem  is  ke- 
restem. 

Ereztem,  hogy  az  „igen*  boldoggá  teend 
—  s  a  végzetes  ,,nem"  igen  boldogtalanná.  Ue 
éreztem  azt  is,  hogy  ez  utóbbi  esetben  sem 
fogok  neheztelhetni  Ágnes  kisasszonyra ;  — - 
hisz  ha  a  leányok  kérnék  meg  az  urfiakat,  hány- 
nak ?  ha  nem  mindannyinak  „nemmel"  felel- 
nék én  is. 

A  mint  az  első  kocsi  megzörrent  a  köve- 
zeten, fölkeltem,  hü  fuvolámat  vettem  kezembe, 
s  lágy  hangjai  visszaadták  lelkem  nyugalmát. 
Fuvolám  társaságában  az  idő  repült. 

Felöltözködtem.  Ez  akkor  sokáig  tartott, 
mert  hajunkat  fodoríttattuk.  Igen  szép  tavaszi 
nap  volt.  Tiz  órakor  Gyürkynél  találkoztam  az 
országos  küldöttség  tagjaival ;  ketten  a  rendes 
jegyző  és  én  olvastuk  felváltva  a  jövő  május 
io-én  megnyitandó  országgyűlés  elé  terjesz- 
tendő hat  ives  jelentést.  Sohasem  olvastam 
roszabbul ;  végre  elolvastuk,  s  aláirtuk.  Három 
negyed  volt  egyre ;  én  szaladtam  Zichyhez. 

Zichy  elbeszélte,  hogy  Nádasdynak  semmi 
kifogása  irányomban,  sőt  örül  a  tervezett  frigy- 
nek ;  de  Ágnes  húgával  erről  nem  beszélt ;  és 
igy  én  már  meg  lévén  híva  ebédre,  napa  ne- 
vében Zichyt  is  meghivta,  azon  hozzáadással, 
hogy   jöjjünk    pár    perczczel  előbb,    és  ő  nap- 

palijába  kéreti    húgát,  ott  találkozandunk  vele, 
s  a  választ  is  megérthetjük. 

Első  pillanatban  ezen  további  bizonyta- 
lanság levert ;  de  csakhamar  feltűnt  emlékem- 
ben, hogy  midőn  arra  kértem  Ágnes  kisasszonyt, 
hogy  engedje  meg  mikép  bebizonyíthassam, 
hogy  igazán  szeretem,  igaz  csak  szemével  in- 
tett, de  szép  szeméből,  szebb  lelke  mosolygott 
felém.  Hisz  a  szerelemnek,  csak  a  szerelem  le- 
het díja !  s  éreztem,  hogy  véghetlenül  sze- 
retek. 

Két  óra  előtt  pár  perczczel  Zichyvel  be- 
léptünk Nádasdy  salonjába.  A  háziúr  komor- 
nikjának  meghagyta,  hogy  kérje  ide  Ágnes 
kisasszonyt.  Ezen  helyzet,  csak  pár  perczig  tar- 
tott, mit  éreztem  ez  alatt?  egyik  érzet  roha- 
mosságánál  fogva  paralisálván  a  másikat:  arra 
semmikép  sem  emlékezem ;  vagy  inkább  azért 
nem,  mert  a  következő  perez  boldogsága,  meg- 
szakítá  egész  multam  érzeteinek  fonalát  örökre. 

Ágnes  belépett,  eléje  siettem,  ő  kezet 
nyújtott ;  én  halk  hangon  kérdezem  : 

„Hiszi  most?" 

„Igen"  volt  a  válasz  ;  kezét  megcsókoltam, 
s  a  legboldogabb  halandó  lettem  széles  e  vi- 
lágon. 

Karomra  fűzve  vezettem  át  arámat  Brunsz- 

vickné  nagy  salonjába.  Itt  mindig  igen  sokan 
voltak,  még  akkor  is,  ha  idegen  senki  sem 
volt;  mert  gr.  Choteck,  Nádasdy  és  a  Forray 
család  is  ott  étkezett.  S  ezeken  kivül  ott  élt 
Babarczy  Josepha  kisasszony,  és  egy  franczia 
hölgy.  Midőn  beléptünk  Brunszvickné  kezet 
nyújtott,  én  megcsókoltam  tiszteletteljesen,  va- 
lamennyien jó  kivánataikat  nyilváníták  mind  ne- 
kem, mind  Ágnesemnek. 

Ebédnél  természetesen  melléje  ültem  ;  ebéd 
után  Nádasdyné  (Forray)  Júlia  grófnét  keres- 
tem föl,  s  arra  kértem,  eszközölje  ki,  hogy  még 
ma  meg  legyen  a  kézfogó,  s  hogy  én  mint 
vőlegény  mehessek  szüleimhez. 

Rövid  családi  értekezletben  elhatározták, 
hogy  nem  kételkednek  ugyan  szavaimon,  hogy 
atyám  örülni  fog  e  szövetségnek ;  de  az  illem 
ugy  parancsolja,  hogy  jelentsem  előbb  atyám 
nak  elhatározásomat,  s  hozzam  meg  levélben 
beleegyezését ;  ekkor  a  kézfogót  azonnal  meg- 
tarthatjuk. 

Még  azon  éjjel  Nádasdy  nak,  atyámhoz  cím- 
zett levelével  Fej  érváron  át  Akár  a  mentem. 

Legelőször  János  bátyámmal  közöltem  a 
történteket.  O  igen  kellemesen  volt  meglepve, 
de  mikor  fölkértem,    hogy  jöjjön  atyám  szoba 

jába,  mondjuk  meg    annak  is,    és  tegyük  fel    a 
Nádasdynak  adandó  választ. 

„Édes  öcsém,    ma  meg  nem    történhetik." 

„Miért  nem?"   kérdem  én. 

„Mert  atyánk  a  pénteket  nem  szereti,  ma 
pedig  nagypéntek  van." 

Engednem  kellett ;  én  ismervén  a  hozott 
levél  tartalmát  föltettem  a  választ,  s  bátyám 
szépen  leirta,  ugy  hogy  atyámnak  csak  alá 
kellett  irnia. 

Ez  nap  vadásztam,  lovagoltam,  sétáltam, 
de  az  idő  nem  múlt,  az  órák  rendes  járásuk- 
ban meglassultak ;  e  nap  nekem  h  osszu  volt. 

Atyám  korán  szokott  volt  kelni,  bátyám  még 
délután  előre  Bicskére  küldötte  lovait ;  atyám 
nagyon  örült  anyámmal  együtt,  aláirta  a  vá- 
laszt és  én  repültem  Bicskére,  hol  fris  lovak 
vártak  ;  délután  három  órára,  uti  öltözetben 
beléptem  Brunszvickné  ebédlőjébe ;  átadtam  Ná- 
dasdynak atyám  levelét,  ott  ebédeltem,  ám- 
bár ők  már  az  ebéd  vége  felé  voltak,  s  ab- 
ban állapodtak  meg  kérésemre,  hogy  másnap 
estére  megtartjuk  a  kézfogót.  De  ez  is  késői 
időhatár  volt  türelmetlen  lelkemnek.  Egy  kis 
salonban  egy  perezre  magunk  maradván,  keb- 
lemre szorítám  szép  arámat  s  egy  kis  órát  —  me- 
lyet hordoztam  —  függesztek  lánczostól  keblére. 

„Az  enyém  ön  most  már  Isten  és  ember 
előtt  örökre ! u 

„Igen"   susogá  ö. 

Húsvét  napján  együtt  mentünk  templomba, 
soha  sem  imádkoztam  nagyobb  áhítatossággal, 
mint  ekkor.  Este  az  egész  társaság  jelenlétében 
volt  a  kézfogó.  (1843). 

Reggelén  Fejérvárra  mentem,  Nádasdyék 
pedig  Ágnessel,   Felső-Lendvára  utaztak. 

BUDAPEST,  1878. 

TETTEY  NÁNDOR  ÉS  TÁRSA. 


Nyomatott  a  „Hunyadi  Mátyás"  irodalmi-  és  könyrnj'on:dí.i  iatdze<ben. 


1843-&  májusban  Fejérvárra  érve  össze- 
hívtam híveimet,  s  kijelentettem,  hogy  mind  az 
alispánságra,  mind  a  követségre  ismét  föllépek. 
Pártom  ezen  elhatározásomat  örömmel  fogadta  ; 
—  pár  hét  volt  már  csak  a  korteskedésre,  a 
Kossuth-párt  már  megkezdette  s  „Kandó  és 
Salamon"   volt  jelszavuk. 

„Sárközy  és  Fiáth"   lön  a  mienk. 

Felizgattuk  az  egész  megyét,  minden  10 
voks  megőrzésére  egy  tizedest,  száznak  egy 
századost,  ezernek  egy  ezredest  neveztünk. 

Mellettünk  voltak  a  összes  nagy  urak  — 
Batthyány  Kázmért  kivéve :  —  az  összes  kath. 
Clerus,  és  a  közép  birtokosok  két  harmada 
8000  s  pár  voksot  hoztunk  be  két  részről.  A 
fegyelem  katonai  volt  mind  a  két  táborban. 
Ez  a  választás  pártunknak  és  nekem  sokba  ke- 
rült, aláirtunk  e  czélra  vagy  30,000  forintot,  én 
ismét  négy  ezret ;    gróf  „Zichy  Domonkos  igy 


irt  alá,  mint  utolsó  „a  mennyi  ezenfelül  szük- 
séges." 

Cziráky  János  és  Zichy  Aladár  voltak  fő- 
kortes  vezéreink.  (1843.) 

Május  elején  megtartottuk  a  tisztújítást  és 
követválasztást  együtt  és  egyszerre.  Ez  lőn 
legnagyobb  mérveket  öltött  választás  az  egész 
országban,  mintha  itt  akarna  mérkőzni  a  két 
országos  párt. 

A  rend  fenntartására  gróf  Cziráky  főispán 
katonaságot  requirált. 

Mi  vagy  ezer  vokssal  többségben  lehet- 
tünk, de  a  másik  párt  is  azt  állítá.  A  gyűlést 
a  megyeház  nagy  udvarán  kellett  tartani.  Az 
ellenzék  •  élénkebb,  tevékenyebb,  s  vállalkozóbb 
lévén  :  elfoglalta  az  asztal  környékét,  úgy  hogy  a 
főispán  és  a  tisztikar  alig  tudott  az  asztalhoz  tola- 
kodni. El  lehet  gondolni  mily  zaj  volt  ezen  az  udva- 
ron, ahol  közel  kilencz  ezer  ember  tolakodott, 
a  hol  vagy  tiz  banda  czigány  zenélt ;  —  csen- 
det a  vezérek  sem  voltak  képesek  eszközölni, 
hisz  a  nemesség  már  reggelizett  volt  ! 

Gróf  Cziráky  főispán  ezen  zűrben  meg- 
nyitotta  az  ülést.  En  habár  csak  egy  ölnyire 
ültem  tőle,  egy  szót  sem  értettem  beszédjéből. 
Ezután  fölkelt  Sárközy  a  tisztikar  nevében  le- 
köszönt,   és    átadta    a    megye    pecsétjét,    s    a 


pénztárak  kulcsait  a  főispánnak.    De  a  beszéd- 
ből a  zaj   miatt    egy  szót  sem    lehetett    érteni. 

Szemközt  állt  velem  három  fiatal  legény  s 
felém  beszéltek,  de  én  nem  értettem  mit?  oda 
hajoltam  hát  az  asztal  fölé,  hogy  megértsem, 
mit  akarnak  ?  Ekkor  hallottam,  ho^rv  a  legalább- 
való  bántalmakkal  illetnek,  s  hogy  azzal  vá- 
dolnak, mikép  én  pénzért  eresztettem  szaba- 
don a  rabokat. 

Kardomhoz  kaptam,  s  csak  is  Cserna  fő- 
ügyésznek köszönhetem,  hogy  heves  vérem 
bajba  nem  döntött.  O  erősen  megfogta  karo- 
mat e  szavakkal :  „nem  vette  észre,  hogy  ez 
csak  ármány  ?*  s  egyszerre  világos  lőn  előt- 
tem az  egész  nyomorult  fogás,  melynek  áldo- 
zata leszek  vala,  ha  Cserna  nem  figyelmeztet ; 
e  jelenetet  azonban,  csak  néhány  ember  vehette 
észre. 

Cziráky  szavazást  rendelt.  Kinevezte  a 
voks-szedő  bizottságot,  fölkelt,  mi  utána  nem 
mentünk,  hanem  ugy  tolattunk  fel  a  lépcsőn. 
Az  egész  ellenzék  „Kandó-Salamont"  kiáltva 
utánunk.  A  főispán  az  első,  én  a  második 
emeleten  laktunk.  A  mint  a  második  emelet 
lépcsőjéhez  értünk  én,  Dőry  Imre  s  Luzénczky 
Károly  a  második  emeletbe  szállásomra  men- 
tünk. A  tömeg  a  főispánt  lakosztályába    tolta; 

a  feállított  megyei  hajdúk  s  pandúrok  a  főis- 
pán ajtajától  pár  perczig  távol  tartották  ugyan 
a  tömeget  de  végre  ezek  sem  voltak  képesek 
rá,  mert  a  tömeget  alulról  fölfelé,  s  a  folyosón 
a  főispán  lakása  felé   tolták. 

A  helyzet  e  mindinkább  válságos  pil- 
lanatában, Fiáth  György  volt  huszár  kapitány 
fényes  egyenruhájában,  s  rendjeleivel  kiugrott 
a  főispán  ajtaján,  kirántotta  éles  kardját,  —  s 
harsány  hangon  kiáltá  a  pandúroknak  „ereszd 
idea  ki  meg  akar  halni."  Ez  imponált  egy  per- 
czig, a  tömeg  megállt.  Azalatt  Cziráky  látván 
a  veszélyt,  intett  az  ablakból  Péchy  őrnagynak,. 
ki  egy  század  Hessenhamburg  gyalogsággal  a 
piaczon  állt;  ez  „marche-"ot  parancsolt,  pe- 
regtek a  dobok  a  és  század  szegezett  szuro- 
nyokkal  sebes  lépést  közelített  a  megyeházhoz. 
Mi  ezt  ablakaimból  néztük,  a  lárma,  zavar,  jaj- 
veszéklés  irtóztató  volt. 

Az  elsők  voltak  a  czigányok,  a  kik  a  mel- 
lék kapu  fölött  jöttek  ki  az  udvarból,  egymást 
segitve ,  s  a  mint  kiértek  levetették  vörös 
egyenruhájukat,  s  futva  szórták  azt  el.  Egy 
perez  alatt  az  egész  piacz  olyan  lett,  mintha 
pipacs  viritna  talaján.  A  katonaság  elől  a  tö- 
meg egyrésze  a  második  emeletbe  menekült ; 
én  azt    hittem,    hogy    engemet    keresnek    elle- 

neim.  Bezártam  az  ajtókat,  az  utolsó  szobá- 
ban felállítottam  hat  dupla  csövű  töltött  fegy- 
vert, menyasszonyom  arczképét  az  ágyamba 
rejtem,  s  egy  jó  vivó  kardott  hüvelyéből  kirán- 
tottam. Mind  ez  egy  pillanat  müve  volt. 

„Mit  művelsz  Ferkó?"  kérdé  nagybátyám. 

„Meghalni  készülök ;  de  oly  drágán  adom 
életemet  a  mint  csak  lehet. u 

„Ha  igy  van  öcsém  akkor  együtt  halunk !* 
S  ő  is,  Dőry  is  letették  diszkardjaikat,  s  mind- 
egyik   egy  kihúzott    vivó  kardot    vett  kezébe. 

A  zavar,  lárma,  jajveszékelés  nőttön  nőtt, 
sok  hölgy  nézte  e  látványt  az  emeleti  folyosó 
ablakaiból ;  a  katonaság  elől  menekvő  tömeg  a 
folyosó  két  sarkába  szoritotta  őket,  s  most 
sírva,  sikoltozva  menekültek  a  mellék  lépcsőn 
a  második  emeletbe.  Az  udvaron  maradt  két 
részrőli  korteshad,  lehetett  vagy  5.000  ember; 
ezek  verekedtek  egymás  között  széklábakkal. 
Végre  kitörték  a  mellék  kapukat,  s  ott  men- 
tek a  piaczra,  és  sorakoztak  ismét  a  zászlók 
alá.  Az  én  ajtómat  eleget  zörgették,  de  nem 
mertem  kinyitni;  nem  tudván  menekülők,  elle- 
neim, vagy  barátaim-e  a  bebocsájtást  kivánók? 
Négy  öt  vezér  beszélt  a  piaczon  egyszerre. 
Végre  a  mellékkapukon  kiürült  a  megyeház. 
—  A    két  tábor  a  piacz    két    felén    sorakozott 

újra;  a  katonaság  ismét  dobolás  mellett  ugy 
állt ":  fel,  hogy  a  két  tábort  egymástól  elvá- 
lasztá.  De  a  kövek  és  székdarabok  repültek  a 
katonák  fejei  fölött  egyik  táborból  a  másikba ; 
s  minden  dobás  talált,  mert  tömegbe  esett. 
Végre  kinyithatám  az  ajtót,  s  a  hölgyek  se- 
rege előtt  álltam,  kik  odább  már  nem  mehet- 
tek, mivel  a  padlás  ajtajai  zárva  voltak.  Meg- 
kezdődött a  voksolás,  egyik  párt  az  egyik, 
a  másik  a  másik  mellék-,  most  már  zúzott  ka- 
pun voksolt  befelé  ;  s  a  katonák  által  képezett 
fal  mellett  jöttek  vissza  egyenként  a  piaczra 
zászlóikhoz,  de  össze  nem  keveredhettek. 

Kivittem  a  folyosóra  minden  székemet  a 
sápadt  hölgyek  számára. 

Meszlényi  Rudolfné  született  Kossuth  még 
állott;  én  azt  hittem,  hogy  nem  jutott  részére 
szék,  beszaladtam  s  kihoztam  hálószobámból  is 
az  utolsó  széket  s  felajánlottam  neki. 

„Öntől  nem  fogadom  el"  monda  ingerül- 
ten, a  máskép  igen  müveit  udvarias  hölgy. 

„Sajnálom ;  de  e  tudtommal  eddig  meg 
nem  érdemlett  ellenszenv  sem  menthet  föl  kö- 
telességem alól." 

A  széket  háta  mögé  helyezem,  szelideb- 
ben  nézett  reám,  elfogadta  s  leült. 

Visszamentem  szobámba,   s    Íróasztalomnál 


állva  irtam  egy  jelentést  a  megyéhez,  —  mely- 
ben röviden  előadtam,  mikép  bánttattam  meg 
a  gyűlés  elején?  s  hogy  a  megye  alispánságát 

el  nem  vállalhatom  ily  nyilvánosan  történt  vád 
után,  hogy  a  meggyalázó  vádlók  csak  egyi- 
kének tudtam  nevét,  s  hogy  ez  X.  X.  polgárdi 
lakos ;  kérem  tehát  a  megye  közgyűlését,  ren- 
deljen vizsgálatot. 

írtam  pedig  ezt  azért,  hogy  valószinü  meg- 
választásom esetében,  a  főispánnak  benyújtsam, 
de  barátim  arra  kértek,  hogy  azonnal  nyújtsam 
be.  Erre  a  főispán  egy  deputatiót  küldött  ki, 
a  vizsgálat  azonnali  megejtésére ;  a  főfiskus,  ki 
szinte  ismerte  a  vádlók  egyikét,  a  voksolás 
alatt  megtalálta,  felhivta  szobájába  és  csakha- 
mar kitűnt,  hogy  a  vádlók  csak  azért  gorom- 
báskodtak velem,  mert  azt  hitték,  hogy  köny- 
nyen  föllobbantható  hevességem  botrányra  fog 
ragadni.  Ez  kitűnt  abból,  hogy  a  vádban  érin- 
tett rabelbocsátás  a  polgárdi  börtönből  tör- 
téntnek állítatott;  holott  a  polgárdi  uradalom 
vérbiróságot  a  megye,  és  igy  az  alispán  befo- 
lyása a  nélkül  gyakorolta,  s  az  appelláta  a  ki- 
rályi táblához  ment,   nem  is  a  megyéhez. 

Ki  volt  ez  aljas  tettnek  értelmi  szerzője? 
maiglan  is  csak  gyanítom. 

Sárközy  900  voks    többséggel  megválasz- 

tatván :  engemet  conclamáltak.  A  többi  tisztvi- 
selők, (minthogy  két  óra  lehetett  már  délután 
s  a  kortesek  megéheztek)  egy  fél  óra  alatt 
felkiáltással  megválaszttattak. 

Következett  a  követválasztás,  —  s  pár 
perez  múlva  Sárközy  és  én  megválaszttattunk. 
Kandó  József  lett  a  surrogált,  vagy  helyettes 
alispán.  —  Az  ügyemben  kiküldött  bizottság 
jelentést  tett,  hogy  az  egész  vádnak,  miután  a 
polgárdi  vérbirósággal  biró  uradalmi  hatóságra 
vonatkozik,  irányomban  semmi  értelme,  s  csak 
is  az  a  czélja  lehetett,  hogy  az  alispánt  felin- 
gerelje. 

Meghivtak  a  gyűlésbe,  hol  nagy  aclama- 
tióval  fogadtak ;  letettük  az  esküt  mint  megyei 
tisztviselők,  s  mint  követek  azon  egy  alka- 
lommal. 

Ezen  választás  szenvedélyes  dulakodásai, 
verekedései  és  dobálódzásai  folytán  többen 
megsérültek,  de  veszélyesen  hála  az  égnek 
senki ! 


Főispánunk    a  választás    után  kiment    Lo- 
vasberénybe.    Oda    kellett    kimennem  jelenteni, 

hogy  arámat    akarom    meglátogatni    mielőtt  az 
országgyűlésre  megyek. 

Most  is  mint  máskor  kegyesen  fogadott,  s 
megengedte,  hogy  a  legsürgősebbeket  végezve 
távozhatom.  Midőn  már  búcsúztam  a  jó  kegyes 
öreg  ur,   e  kérdést  intézte  hozzám : 

„Gondolkozott  már  uram  öcsém  leendő 
gyermekei  neveléséről  ?" 

„Nem,  felelék  kegyelmes  uram  !  erre  még 
nem  gondoltam." 

„Megmentem  önt  a  kételyek,  tévedés  és 
habozás  kellemetlenségétől ;  higyje  el  tapasz- 
talt jóakarójának,  hogy  az  összes  nevelési  rend- 
szerek közül,  a  legjobbat  három  szóval  lehet 
definiálni:  jó  példa,  jó  példa  és  jó  példa." 

Ezt  oly  jóságos,  kegyes  atyai  kifejezéssel 
monda,  hogy  meghajoltam  s  ő  megáldott ! 

Intézkedtem,  hogy  Pozsonyban  jó  szállást 
kapjak,  fölkértem  két  országgyűlési  Írnokomat 
Zsemberyt  és  Buriánt,  hogy  csomagoltassák 
össze  a  mire  szükségem  lesz  Pozsonyban ;  szál- 
litsanak  oda  négy  kocsis  lovat,  s  két  paripát; 
én  pedig  elindultam  Felső-Lendvára.  Hosszú 
ut  volt  ez  ekkor ;  délután  indultam  posta-lo- 
vakkal, az  egész  éjjel  mentem,  s  másnap  dél- 
után 5  órakor  értem  Sz.-Gotthárdra,  innen  nem 


vezetvén  posta-ut  a  lendvai  hegyek  közé,  ke- 
restettem lovakat,  de  ily  késő  órában  senkisem 
vállalkozott,  ott  kellett  ez  éjjel  maradnom.  Szép 
májusi  est  volt ;  vacsora  után  fölmentem  az 
emeletbe  szobámba,  elővettem  fuvolámat  s  lel- 
kemet leheltem  belé.  Egy  óráig  ábrándoztam 
már  mikor  észre  vettem,  hogy  Szt.-Gotthárd 
lakosságának  nagyobb  részét  ablakom  alá 
csaltam. 

Másnap  jókor  reggel  Felső-Lendvára  ér- 
keztem ;  sokáig  kellett  várakoznom,  mig  arámat 
láthatám,  végre   10  óra  felé  találkoztunk! 

Itt  töltöttem  éltem  legköltőibb  három 
napját  f 

Megállapodtam  gróf  Nádasdyékkal  abban, 
hogy  a  lakodalmat  június  hó  3-án  tartjuk  meg ; 
vőfélyül  meghívtam  Zichy  Aladárt  és  báró  Lu- 
zénczky  nagybátyámat.  Negyed- nap  délután, 
bús  szívvel-  és  dús  reményekkel  indultain  Po- 
zsony felé.  —  Május  hó  ip-én  nyilt  meg  az 
1843/4  évi  országgyűlés. 

V.  Ferdinánd  ő  felsége  nyitotta  meg ;  a 
követeket  gr.  Majláth  Antal  mint  főcancellár 
mutatta  be.  Száznégy  megyei  követ  volt  ekkor 
s  Majláth  képes  volt  mindnyájunkat,  minden 
gondolkodás  nélkül    bemutatni,   és    megnevezni 

ugy,  mintha    egész    életünket    együtt    töltöttük 

volna. 

Akkor  éberebb  kötelességérzettel  bírtak 
a  haza  atyái  mint  most  !  Lelkiismeretes  pon- 
tossággal jelentünk  meg  mindennap  a  kerületi 
ülésekben,  reggel  10  órakor;  s  maradtunk  ren- 
desen fél  kettőig.  Esze  ágában  sem  jutott  egy 
követnek  is  a  Personalis  elnöki  engedélye  nélkül 
Pozsonyból  eltávozni.  Ez  némely  uracsoknál 
is,  mint  Csernovics  Péter  p.  o.  csak  egy,  leg- 
fölebb  két  napra  Bécsbe  való  ugymondott 
„szökés"  utján  történt ;  s  az  is  ritkán.  A  kö- 
vetek fele  részének  távollétük  által  való  „tün- 
döklése," megtorlandott  példátlanság  lett  volna. 
Pedig  minden  megyének  két  követe,  de  csak 
egy  szavazata  volt. 

És  ma?  midőn  minden  képviselő  egy  egész 
szavazat !  Más  idők ;  más  emberek  !  ! 

Akkor  a  bizottságok  délután  tartattak  ;  az 
értekezletek  a  késő  esti  órákban ,  —  s  ott 
voltunk  mindig  valamennyien,  a  száznégyből 
alig  hiányzott  hat  követ.  A  társas  élet  is  igen 
élénk  volt ;  a  püspökök  s  apátok  nagyobb  részt 
ott  laktak  az  egész  országgyűlés  alatt,  nyitott 
házat,  jó  asztalt  tartottak.  Jól  emlékszem,  hogy 
fiatal  házas  koromban  nehezemre  is  esett  a 
sok    meghivás.    Főpapjaink    ismerték  a  nemzet 

óhajait,  aggályait,  biztattak  vagy  mérsékeltek 
bennünket,  érvekkel  győztek,  vagy  hódoltak 
ezeknek,  sok  kényes  kérdésnek  élét  vették 
magántársalgás  utján,  a  magas  magyar  Clerus 
a  nemzetben,  a  nemzettel,  a  nemzetnek  élt ; 
nagy  volt  befolyása  a  helyhatósági  és  törvény- 
kezési téren  ;  áldozott  hol  erre  szükség  volt  ; 
közvetített  a  hol  csak  lehetett;  mérséklő  kap- 
csot képezett  az  absolut  hatalom  befolyása  alól 
nem  menekülhetett  kormány,  s  a  függetlensé- 
get követelő  alkotmányos  nemzet  közt. 

Tisztelte,  e  tiszteletre  méltó  főpapságot  a 
kormány ;  mert  a  trónhoz  való  hűségében  nem 
kételkedhetett.  Bizott  benne  a  nemzet,  mert  al- 
kotmányos magyar  érzelmét  ismerte. 

Felszerelvén  s  elrendezvén  szállásomat : 
május  hó  29-én  elmentem  a  Nádorhoz  jelen- 
teni, hogy  8  napra  távozni  akarok ;  s  nem  lé- 
vén ellenvetése,  elmentem  a  Personalishoz,  tőle 
a  távozhatásra  engedelmet  kérni.  Ez  is  meg- 
engedte, de  feljegyezte  távozásom,  s  visszaér- 
kezésem idejét ;  akkor  ilyen  volt  a  tekintély, 
fegyelem  s  kötelességérzet ! 

Tiz  órakor  elmentem  a  kerületi  ülésre,  a 
mint  beléptem  b.  Wenckheim  Béla,  Békésme- 
gye követe  szólalt  fel,  s  a  fejérvári  tisztújításra 
vonatkozó    —    Madarász-féle  —    petitiót    olva- 


sott ;  —  aláírva  alig  volt  pár  ismerős  név ;  a 
tényállás  elferdítve,  minden  egyes  mozzanat  hat- 
ványosan  nagyobbítva,  a  katonaság  vértől  gő- 
zölgő szuronyai,  hazugon  voltak  csattanós  szó- 
lamok kíséretében  elpanaszolva. 

B.  Wenckheim  Béla  akkor  volt  férfias  szép- 
ségének tetőpontján.  Alig  lehetett  30  éves, 
tisztaszép  alföldi  magyarossággal  beszélt,  éle- 
sen s  határozottan.  A  közönség,  különösen  a 
(női)  karzatok  nagy  figyelemmel  hallgatták  e 
ritka  szép  szónokot. 

„Mit  mondasz  ehhez  Ferkó  ?"  kérdé  Sár- 
közi követtársam. 

„Azt,  hogy  nem  igaz!" 

„Fel  fogsz  ellene  szólalni  ?* 

„Igen,  ha  te  nem  teszed." 

„En  nem  tehetem,  mert  a  botrány  az  én 
megválasztatásom  alkalmával  történt  ;  téged 
egyhangúlag  választottak"   volt  a  felelet. 

Wenckheim  kissé  távol  ült  tőlem,  fölkel- 
tem helyemről,  melléje  állottam,  hogy  jobban 
halljam ;  az  elnökség  mellett  elmenve  szólásra 
jegyeztettem  magamat. 

Wenckheim  élesen  kikelt  az  önkény,  zsar- 
nokság s  nyers  erő  ellen.  Bebizonyítgatta,  hogy 
a  bepanaszlott  eljárás  a  közvéleménynek  lel- 
kismeretlen  meghamisítása,  a  szabadelvű  orszá- 

gOS  pártnak  törvénytelen  erőszakkal  való  el- 
nyomása, s  hogy  mindezekért  első  rendben  a 
főispán  felelős  ;  —  azért  indítványozza,  hogy 
az  országgyűlés  küldjön  ki  egy  bizottságot, 
mely  ez  ügyet  megvizsgálja,  s  a  tapasztalan- 
dókról  jelentést  tegyen. 

Engedelmet  édes  Béláin  !  ha  ennél  jobban 
és  szebben  mondottad  a  mit  mondái.  Csak 
emlékezetemből  irom  ma  34  év  múlva  ezeket; 
hisz  akkor  még  alig  volt  gyorsiró  s  napló  ;  de 
körülbelül  ezeket  mondhattad,  s  arra  tisztán 
emlékezem,  hogy  igen  szépen  s  nagy  hatással 
szóltál. 

A  mint  Wenckheim  elvégezte  beszedj  ét,, 
elkértem  tőle  a  petitiót,  s  helyemre  mentem. 
„Halljuk"   hangzott  mindenfelől. 

Ez  volt  az  első  eset,  hol  az  országgyű- 
lésen rögtönöznöm  kellett ;  rögtönözni  pedig 
annyival  inkább,  mert  nem  is  gyaníthatám,  hogy 
petitio  készül,  s  hogy  ez  elő  fog  fordulni. 

De  ekkor  már  az  ilyest  megszokván  a 
megyei  gyűléseken ;  csak  kevés  ideig  tartó  el- 
fogultsággal küzdöttem. 

A  petitio  minden  egyes  állításait  deval- 
válva, arra  kértem  a  karok  és  rendeket,  hogy 
ne  fogadják  el  Wenckheim  indítványát,  mert 
az    törvénytelen,    igazságtalan  s    méltánytalan. 


Törvénytelen,  mert  az  országgyűlés  elébe 
•ez  ügy,  e  stádiumban  nem  tartozhatik,  mivel 
ennek  megvizsgálása,  törvényeink  értelmében 
nem  a  törvényhozás,  hanem  a  végrehajtó  ha- 
talom hatáskörébe  tartozik. 

Igazságtalan,  mert  egy  párt  egyoldalú 
előterjesztésén  alapszik,  s  hogy  ezen  állitások 
nagy  része  nem  igaz ;  a  benne  igaz  pedig  túl- 
zottan van  nagyítva  ;  most  volt  szerencsém  a 
tényállást  felvilágosítva  kijelentenem. 

Méltatlan,  mert  nem  hiszem,  hogy  egy 
ügyét  vesztett  pártnak  megfogható  szenvedé- 
lyes kifakadásai  több  hitelt  érdemeljenek,  mint 
az  illető  Fejérvármegye  követei.  Annyi  hite- 
lességet pedig  követelek  annál  is  inkább,  mert 
e  kérdésben  én  nem  vagyok  érdeklett  fél ;  hisz 
én  egyhangúlag  választtattam. 

Végre  ;  mert  ha  vizsgálat  volna  elrende- 
lendő, ez  nem  a  főispán  ellen  intézendő,  ha- 
nem azon  erőszakos  párt  ellen  mely  a  törvé- 
nyes rendet  a  főispáni  törvényes  jogok  lábbal 
tiprásával  erőszakosan  megbontotta.  Kérem  en- 
nélfogva az  indítvány  mellőzését.  Erre  az  in- 
dítvány mellőztetett. 

B.  Fiáth  F.  Eletem.  II. 


—      18     — 

Másnap  egy  nagy  fedett  utazó  kocsin  el- 
indultam Lendvára.  Három  posta-lovat  fogat- 
tam elébe,  de  csak  lassan  haladtunk,  végre 
másnap  estére  Lendvára  értem. 

Lakodalmam  igen  pompás  volt.  Nádasdy 
nagyszerűen  tartotta  meg.  Ott  voltak  Batthyá- 
nyék  Szent-Gróthról  és  Csákányból,  Sennyeyék 
(Nina  és  Laetitia  voltak  a  nyoszolyó-leányok) 
Luzénczky  Károly,  Zichy  Aladár,  és  Nádasdy- 
nak  zalamegyei  összes  ismerősei. 

Zene,  táncz,  népünnepély,  ökörsütés,  sé- 
takocsizás,  tüzi-játék  egymást  válták  fel,  két- 
ségbeejtésemre. 

Az  áldást  arám  fivére  Kapy  Gábor  adta 
reánk ;  ő  mondotta  megelőzőleg  a  nagymisét 
is,  de  oly  roszul  énekelt,  a  hogyan  soha  sem 
hallottam.  Nagybátyám  és  Zichy  közt  álltam 
két  vőfélyem  közé,  egy  előtérbe  tolt  imaszék 
előtt ;  átellenben  arám,  s  a  két  nyoszolyó  leány.. 
Mikor  Gábor  a  „Vére  dignumot"  kínozta,  nagy- 
bátyám nem  állhatá,  letérdepelt,  fejét  az  ima- 
székre helyezé,  hogy  ne  lássák,  s  a  rendesen 
komoly  úr  ugy  nevetett,  hogy  az  imapad  moz- 
gott bele.  Ez  engemet  mind  inkább  nevetésre 
ingerelt ;  én  is  követtem  volna  szivesen  nagy- 
bátyám példáját,  de  oly  feszesen  állt  diszru- 
hám,  hogy  nem    térdelhetek,    ezen    kínos  hely- 

zet  pár  perczig  tartott,  az  egész  társaság  fe- 
lénk nézett.  Szilárd  akaratom  győzött ;  nem  ne- 
vettem. 

Három  nap  tartott  az  ünnepély,  negyed- 
nap elvittem  nőmet  Pozsonyba. 

Lakásomba  vettem  jurátusnak  Erkel  Já- 
nost, a  híres  karmester  öcscsét ;  az  estéket  ott- 
hon töltém ;  Erkel  kisérte  zongorán  fuvolámat, 
vagy  énekemet.  Kedves,  becsületes,  ügyes,  elő- 
zékeny jó  ember  volt ;  ő  lett  legmeghittebb 
társalgóm,  tizenöt  évig  élt  nálam ;  48  után  már 
mint  jurium  et  bonorum  Director  ;  ily  minőség- 
ben ment  el  tőlem  mindkettőnk  szívfájdalmára 
hazája  Békésmegyébe,  gróf  Wenckheim  Ká- 
rolyhoz  1857-ben. 

A  világba  nem  igen  jártunk,  csakis  gróf 
Forray,  Nádasdy  és  Desassékhoz,  kikkel  nőm 
benső  bizalmas  rokoni  s  baráti  viszonyban  állt. 

De  mit  is  kerestem  volna  többé  a  nagy 
világban?  hisz  megtaláltam  édenemet  lakásom 
keretében.  Tiz  órakor  mindennap  ülésbe  kellett 
mennem,  csak  két  órakor  értem  vissza.  Ekkor 
ebédeltünk  —  délután  kikocsikáztunk,  estén- 
ként zenéztünk,  eljött  énekelni  Wurda  a  győri 
kanonok,  s  Ambrózy  György.  Mindkettő  szép 
férfi  volt,  az  első  tenor,  a  másik  bariton  hang- 
gal rendelkezett. 

Hogy  szállásomról  az  országházba  a  leg- 
rövidebb utón  juthassak,  —  a  főpiaczon  lak- 
ván, a  Lotteria  közön  kellett  mennem.  Egy  éj- 
jel azt  álmodám,  hogy  a  kis  utczán  keresztül 
egy  fekete  iv  volt  vonva,  s  azon  a  21-es  szám 
felirva ;  másnap  ismét  ezt  álmodám ;  ebéd  alatt 
elbeszéltem,  —  „tegyük  a  lottóba"  monda  a  cho- 
rus,  —  „elvem  ellen  van  lutrizni,  én  nem  te- 
szem de  önök  megtehetik."  A  lotteria  csak 
pár  lépésnyire  lévén  szállásomtól :  Erkel,  Zsem- 
bery  és  nőm  átküldőitek  mindegyik  1  forintot 
a  21-es  számra,  mint   „extrato." 

Harmadnap  a  21  első  helyen  jelent  meg 
s  mindegyik  14  forintot  kapott.  Egy  szegény 
ácspallérnak  nejét  az  nap  az  Űr  három  gyer- 
mekkel áldván  meg ;  a  nyert  42  forintot  neki 
adták. 

Gróf  Zichy  Bódog  igen  szép  gazdag  es- 
télyeket  adott  kétszer  egy  héten.  Nála  megis- 
merkedtem páter  Gegővel,  kinek  egyházi  szó- 
noki tehetségét  már  rég  csodáltam  ;  ő  a  ma- 
gyar „Albach"  volt  Zichy  Viktor  nevelője. 
Viktor  akkor  irni,  s  olvasni  tanulhatott.    Egyik 

estélyen  feltűnt  nekem,  hogy  Gegő  tisztelendő 
ur  nem  jelent  meg  a  vacsoránál.  Kérdésemre 
megértettem ,  hogy  gyengélkedik ;  bementem 
szobájába  ott  találtam  Doctor  A  .  .  .  .  láttam, 
hogy  a  beteg  erős  toroklobban  szenved,  de  nem 
burogatták  egy  könnyű  kis  fekete  selyem-kendő 
fedé  nyakát. 

„így  ez  hetekig  el  fog  tarthatni ;  tegye  • 
nek  rá  pióczát,  vagy  borogassák  akár  meleg, 
akár  hideggel,  de  szakadatlanul ;  s  holnap  föl- 
kelhet*  mondám  Gegőnek  tőle  elbúcsúzva. 

,,En  homeopata  vagyok  felelt  büszkén  az 
orvos. 

Harmadnap  találkoztam  a  sétatéren  A. .  ,-val. 

.,Wie  gehet  es  unserem  Patientem?"  kér- 
dem enyelegve. 

„Mein  „aconit"  hat  mich  sitzen  lassen" 
volt  a  felelet. 

Másnap  voltam  a  hires  szónok,  a  szegény 
Csángó  magyarok  között  is  megfordult,  s  ál- 
taluk majdnem  megváltóul  tisztelve  szeretett 
jó  pap,  lelkismeretes  nevelő  temetésén. 

Vége  volt  a  Homeopathiában  való  hi- 
temnek. 


* 

A  legszebb  récze  les,  a  Pozsonytól  nem 
messze  eső  Szentgyörgyi  erdőszélen  van.  Az 
erdő  vízben  áll,  s  csak  augusztus  végén  kezd 
kiszáradni.  Ide  igen  szerettem  kimenni,  s  egy 
alkalommal  10.  12.  darab  gyönyörű  tengeri  ré- 
czét  vittem  haza  ;  egy  párszor  örült  neki  nőm, 
de  csakhamar  zokon  vette  a  sokszori  távozást 
mert  jől  hajtva  egy  óra  távolságra  esvén,  az 
estét  nélkülem  kellett  töltenie. 

Egy  szép  nagy  kutyát  vettem  egy  ma- 
gyar szinigazgatótól ;  ki  szenvedélyes  értelmes 
vadász  lévén,  a  kutyát  nevelte,  s  kitanította. 
„Árnónak"  hivták  s  a  legokosabb  vizsla  volt,  me- 
lyet valaha  láttam.  Hogy  feleségem  ne  marad- 
jon egyedül,  hat  órakor  befogattam,  kutyámat 
hivtam,  egy  fegyvert  a  kocsiba  helyezek  s 
nőmmel  együtt  kimentem,  arra  a  vidékre  kocsi- 
sétára, hol  a  réczék  húzódtak.  Ott  fel  s  alá 
kocsiztam,  és  a  mint  a  réczék  felénk  repültek 
közükbe  lőttem ;  a  leesetteket  kutyám  a  ko- 
csiba hozta. 

Ha  ünnep  volt,  vagy  történetesen  nem 
volt  ülésünk,  kimentünk  Stomfára,  hol  PálfTy 
Ferdinánd  Leopold  szívességéből  vadászhattam 
kedvemre  nagy  vadra.  Ősszel  ha  szabad  időnk 
volt  agarásztunk  a  Duna  jobb  partján  s  habár 
az  ülésben  egymás  ellen   szavaztunk,  a  társas- 

életben  legjobb  barátságban  éltünk,  s  együtt 
mulattunk  conservativek  és  ellenzékiek. 

Egy  mély  murvagödör  mellett  volt  a  „légy- 
ott;" lovainkat  előre  küldöttük,  s  mi  kocsin 
érkeztünk.  A  mint  a  társaság  együtt  volt,  Bónis 
Samu  elkiáltó :    „lóra  legények." 

Komáromy  Gyurinak  igen  szép  telivér  pej 
lova  volt,  felültünk ;  de  a  pej  ló  egyre  ágas- 
kodott és  hátrált  lovagjával  a  murvagödör 
felé.  Oly  közel  ért  már  hátulsó  lábával  a  mély- 
séghez, hogy  a  murva  omlott  lefelé.  Segíteni 
nem  lehetvén  meghűlt  bennem  a  vér.  E  vég- 
zetes szempillantásban  Komáromy  együttesen 
nyomta  bele  sarkantyúját,  s  ostorával  e  sza- 
vakkal „az  Istenedet"  nagyot  csapott  a  nemes 
állat  nyakára ;  erre  a  ló  kiugrott  s  megszökött. 
A  mint  találkoztam  véle  vadászva,  melléje  lo- 
vagoltam, s  figyelmeztettem,  hogy  lova  a  sar- 
kantyútól vérzik ;  s  hogy  ezen  igen  nemes  ló 
gyöngédebb  vezetést,  s  kíméletesebb  bánás- 
módot igényel. 

„Te  is  csak  igy  bántál  volna  el  vele"  volt 
a  felelet. 

„Meglehet  a  veszélyes  helyzetben  igen, 
•de  azt  bizonyosan  nem  mondottam  volna,  mit 
te,  mikor  a  halálhoz  oly  közel  voltál." 

„Hát  mit  mondtál  volna?" 

„Uram  segíts  meg!" 

„Nálam  amaz  körülbelül  annyit  tesz,"  volt 
a  válasz. 

Ily  vadászatra  mindig  két  lovat  vittem, 
mert  az  agarak  lassúak  lévén,  sokszor  igen' 
messze  elvittek,  s  ily  messziről  fáradt  lovon  haza 
ballagni,  nekem  unalmas  lévén  lovat  cserélve 
csakhamar  haza  értem. 

Vadászat  után  egy  szép  nedves  réten  vág- 
tattam az  országút  felé,  mehettem  már  vagy  5 
perczig,  mikor  lódobogást  hallok,  visszatekintve 
látom,  hogy  Batthányi  Lajos  jön  nyomomban 
sebesen.  Nem  akartam  magamat  elkerültem,, 
én  is  gyorsabban  mentem,  s  a  hogy  az  ország- 
útra értem  futtatás  lett  belőle,  Batthányi  fáradt 
lova  nem  birt  megelőzni,  s  így  vagy  két  öl- 
nyire lovagolt  a  roppant  sárban  utánnam.  El- 
akart-e kerülni ,  vagy  nem  birta  megtartani 
lovát?  nem  tudom.  De  valószínű,  hogy  lovát 
nem  birta  megtartani ;  mert  a  hidhoz,  s  a  nép- 
tömeghez közel  érve  én  lassabban  haladtam, 
mig  ő  lovát  csak  nehezen  tudta  csillapitani. 
Ekkor  láttam  hiúságom  müvét.  Batthányi  szem- 
üveget hordott ,  —  ugy  befecseltem  sárral, 
hogy  semmit  sem  láthatott,  ruháját  és  lovát 
szintén  nem  lehetett  felismerni.  0  valószinüleg 
zokon  vette,    de  azért  nem  szólt,    együtt  lova- 

goltunk  át  a  hídon,  s  rósz  kedvét  csak  azok- 
kal éreztette,  kik  a  hídon  vagy  nem,  vagy  csak 
vontatva  tértek  ki  előlünk. 


:i:  % 


Az  országgyűlésen  igen  sok  reform  kér- 
dés tárgyaltatott.  A  pártok  sokszor  ingerülten 
álltak  szemközt.  A  városok  rendezése  ügyében 
mondott  beszédemet,  igen  élesen  támadta  meg 
mondhatnám  parlamentaris  modorban  Ragály 
Miksa.  Es  a  poroszoknak  általam  fölemiitett 
miveltségét,  a  németek  irányában  való  rokon- 
szenvnek, idézeteimet  a  városok  rendezésére 
vonatkozó  porosz  törvényekből  saját  fantas- 
siámnak bélyegezvén  ;  azt  állítá,  hogy  egész 
beszédem  gyönge,  mint  valamely  üvegből  ké- 
szült törékeny  ház. 

Ezt  hallgatással  nem  mellőzhetvén,  igen 
udvariasan  válaszoltam  neki,  hogy:  ha  beszé- 
deim és  érveim  csakugyan  olyan  törékenyek, 
mint  az  üveg  „fölösleges  volt  annyi  nyers  erő- 
vel, hogy  ugy  mondjam  cséppel  ütni  belé."' 
De  legnagyobb  figyelmet  gerjesztett  azon  mon- 
datom ;     „hogy    porosz    polgár  —   kit    mintául 

felmutathatnék,  e  perczben  nem  áll  rendelke- 
zésemre, annak  bebizonyítására,  hogy  a  poro- 
szok müveitek ;  de  ha  rendelkezésemre  állana 
is,  nem  értem  volna  czélt  megtámadom  irá- 
nyában, mert  ezek  németül  beszélnek."  (Ragály 
nem  beszélt  németül.) 

Itt  már  a  nevetők  az  én  részemen  voltak. 
Végre  annak  bebizonyítására,  hogy  az  általam 
magyarra  fordított  porosz  törvényből  vett  idé- 
zett nem  saját  fantasiám  szülöttje,  átadom  a  t. 
követ  urnák  e  porosz  törvényt,  fordíttassa  le 
magának  az  általam  idézett  czikket,  s  meg  fog 
győződni,  hogy  hiven  fordítám. 

A  horvátok,  kik  pedig  tudtak  s  az  előtt 
már  beszéltek  magyarul,  egyenes  instructiójok 
következtén  diákul  akartak  felszólalni,  a  több- 
ség nem  engedte.  Ozegovics  Metéli  volt  Klob- 
nesaricscsal  együtt  horvátország  követe.  E 
második  volt  az  idősebb  követ,  de  jobban  tud- 
ván klarinétozni,  mint  szónokolni,  a  még  fiatal 
Ozegovicsra  bízta  Horvátország  jogainak  vé- 
delmét. 

Az  alsóház  azon  követelése,  hogy  a  hor- 
vát követ  magyarul  szóljon,  nem  volt  igazsá- 
gos, nem  ildomos ;  a  horvátokat  ezen  erőszakos 
eljárás  elidegeníté  tőlünk. 

Ozegovics  Metéli  a  királyi  személynök  mel- 

lett  állva,  jobb  kezét  az  elnöki  szék  támlájára 
helyezve,   akart  szóllani  az  országos  ülésben. 

„Inclyti  Status  et  Ordines!"  kezdé  „ma- 
gyarul beszéljen,  nem  halljuk"  hangzott  min- 
denfelől. 

Egy  pár  ellenzéki  szónok  felíratta  magát, 
a  mint  a  csend  helyreállott,  a  később  följegy- 
zettek felszólalása  ellen,  Ozegovics  óvást  emelt 
diákul ;  —  nem  hallgatták  meg,  —  a  zaj,  a 
szenvedélyesség  fokozatosan  nőtt. 

Beöthy  Ödön,  Szentkirályi  Móricz  és  Be- 
zerédy  István  szólottak  a  horvát  követ  ezen 
követelése  ellen,  hogy  diákul  adhassa  elő  Hor- 
vátország óhaját ! 

Ozegovics  minden  szónok  után  férfias  bá- 
torsággal, s  ritka  erélyes  kitartással  újra  kez- 
dette : 

„Inclyti  Status  et  Ordines!" 

S  a  még  nagyobb  zaj,  a  még  szenvedé- 
lyesebb kifakadások  megujultak. 

Én  is  felirattam  magamat,  s  hogy  fölkel- 
tem csend  lön;  azt  hitte  a  közönség,  hogy  a 
horvátok  ellen  fogok  beszélni,  de  a  mint  any- 
nyira  jutottam  beszédemben,  hogy  észrevet- 
ték, mikép  a  horvátok  mellett  szólok,  bele  kia- 
báltak beszédembe.  Ezt  természetesen  nem  tűr- 
tem ;  élesen    rendre  utasítottam  a  kiabálókat  s 

mint  Fejér  vármegye  követe  kiküldőim  irányá- 
ban esküvel  pecsételt  kötelességemet  teljesí- 
tem, kihallgatást  és  csendet  kértem. 

Végig  hallgatták  a  horvátok  szólássza^ 
badságát  védő  beszédemet,  de  azért  Ozegovi- 
csot  nem  engedték  diákul  szólni. 

Ezen  botrány  tartott  igy  hétfőn  io-től 
i-ig,  s  kedden   io-től  2   órágig  délután. 

Ozegovics  annyira  ideges  lön,  hogy  egész 
testében  reszketett,  mint  a  váltóláz  hideg  sza- 
kában ;  —  a  még  hétfőn  9  órakor  egészséges 
életerős  férfiú,  kedden  2  órakor  kimerült  be- 
tegnek tűnt  fel. 

A  horvátok  mellett  csak  egymagam  be- 
széltem, s  ámbár  igen  sokan  voltak  egy  vé- 
leményben velem,  nem  szólaltak  fel;  a  köz- 
vélemény pressiója  erősebb  lön,  mint  köteles- 
ségérzetük. Zsoldos  Ignácz  —  Veszprémből  — 
ugy  szavazott,  hogy  beszéljenek  ám  latinul;  de 
latin  beszéd  a  naplóba  föl  ne  vétessék,  és  mi 
se  feleljünk  reá. 

Nevezetes  ezen  eset  azért  is,  mert  védett 
ügyük  igazságtalanságának  érzetében,  három 
jeles  szónok  fennakadt  szónoklatában. 

Bezerédy  István,  fejéhez  kapott,  s  beszéd- 
jét közepén  szakitá  meg,  s  leült. 

A  hirneves    Palóczy   elveszte  beszédje  fo- 


n alát,  és  más  ügyről  beszélt,  mely  a  tárgyalás 
alatt  levő  ügygyei  alig  volt  rokon. 

Végre  Komárom  vármegye  követje,  a  már 
akkor  kitűnő  képzettségű,  tanult,  szorgalmas 
Ghyczy  Kálmán  egy    phrasisában  bukott   meg. 

„Egy  szorgalmas  ,  lelkismeretes  kertész 
egész  odaadással  ápolja  a  fejlődésnek  indult, 
sok  reményre  jogosult  fáját,  de"  —  itt  meg- 
akadt, újra  elkezdette  ; 

Én  ép  háta  mögött  ültem  elkiáltám  ma- 
gamat : 

„Ezt  már  hallottuk,   odább." 

Ezen  malitiám  még  inkább  megzavarta,  s 
az  előbbi,    „de-"nél  ismét  fenakadt. 

Kivette  zsebéből  beszédjét,  egy  perczig 
tartott  mig  meglelte  elfeledett  képletét,  s  azu- 
tán reszkető  hangon  folytatá: 

„De  egy  ellensége  minden  éjjel  fattyú 
hajtását  öntözte,  nem  csoda  tehát,  hogy  maga 
az   értékes  nemes  tors  vésznek  indult." 

Beszédjét  bevégezve  felém  fordult,  s  gör- 
csösen összegyűrve  az  ivet,  melyen  beszédje 
volt  följegyezve,   ezen  szavakkal  : 

„Ez  volt  utolsó  betanult  beszédem," 

a    gombolyagba    szorított    ivet    a    padhoz 


vágta. 


Itt  is    meg  kell   jegyeznem,    hogy  az  idé- 

zett  szavak  azonosságáért  már  nem  merek  jót— 
állani ;   —  de  lényegében  igy  történt. 

Harmadnap  felszólalt  a  horvát  protonota- 
rius  ;  igen  szépen  szólott  deákul ;  őt  meghall- 
gatták. De  a  horvátok  rokonszenve  elveszett. 
Itt,  és  im  ezen  alapult  Jelasics  és  Kulmernek, 
1848-ban  kifejlett  hatalma,  és  élvezett  horvát 
népszerűsége  ! 

Az  ellenzék  az  1843 — 4-i  országgyűlésen 
folyvást  szaporodott  ugy,  hogy  jelentékenyebb 
elvi  kérdésekben  pár  voks  döntött. 

Egy  bizonyos  elvi  kérdésben,  mely  párt- 
kérdéssé lön,  mi  conservativek  egy  szótöbb- 
séggel győztünk  a  kerületi  ülésben.  Másnap 
az  országgyűlésben,  Lónyay  Menyhért,  ki  ak- 
kor még  igen  fiatal  (21  éves)  ember  volt,  el- 
pártolt tőlünk,  s  az  előbbi  nap  adott  voksa  el- 
lenében az  ellenzékkel  szavazott,  ami  által  ezek 
lettek  egy  vokssal  erősebbek. 

Hogy  felszólalt,  azt  hittük,  hogy  mellet- 
tünk szól,   azonban  azt  állítá,  hogy : 

uj  érvek  folytán  erősebb  meggyőződésre 
jutott  s  azért  ma  igy  kell  hogy  szavazzon. 

Lónyaynak  ezen  következetlensége  nagyon 
bántott. 

Utána    én    szólottam :    elmondottam    béta- 


nult  rövid  beszédemet,    de    az    „epilógus"  előtt 
Lónyaynak  igy  feleltem : 

„Lónyay  követtársam  azt  állítá,  hogy  uj 
érvek  folytán  erősebb  meggyőződésre  jutott  a 
tegnapi  meggyőződésénél,  s  azért  ma  saját 
maga  ellen  szavaz." 

„Nem  ugy  van,  nem  igaz,  nem  ugy  mon- 
dotta,"  hangzott  az  ellenzékről. 

„Ugy  van,  azt  mondotta,  ez  az  értelme" 
hangzott  ami  részünkről ;  én  folytattam. 

„En  pedig  azt  hiszem,  hogy  tegnapi  meg- 
győződése erősebb,  mint  tisztelt  saját  maga; 
mert  erős  meggyőződését  ez  éjjel  nem  birván 
megemészteni:  ma  visszaadta." 

Ezen  helytelen  inparlamentaris  kifejezésért 
ma  engedelmet  kérek  tőle,  s  remélem,  hogy 
nekem  az  akkori  27  éves  szenvedélyes  párt- 
embernek  rég  megbocsátott.  De  akkor  nagy 
hullámokat  vertek  ezen  kihivó  hangon  mondott 
szavaim.  Az  ellenzékiek  felugráltak,  összeszorí- 
tott ököllel  fenyegettek,  néhány  fiatal  hevesebb 
kartársom  azt  kiáltá  felém  : 

„Ezért  meglakolsz"   és  én  visszakiáltottam  : 

„Elvárlak  benneteket." 

Végre  Szerencsy  personális  és  elnök  csen- 
det kért,  és  én  befejeztem  beszédemet,  melyet 
hideg    vérrel    készítek,    és  jól    betanultam.  En- 

uek  tárgyilagos,  higgadt,  megnyerő  epilógusa 
nagyon  feltűnt  előbbi  helytelen  szenvedélyes- 
ségem  mellett. 

Ülés  után  hárman  jöttek  hozzám  s  elégté- 
telt kértek,  Almásy   Pál  fejezte  ki  követelésüket. 

En  igen  nyugodtan  fogadtam  őket,  de  ha- 
tározottan nyilvánítani :  hogy  ha  most  hideg 
vérrel  elismerném  is  szavaim  helytelenségét, 
■még  akkor  sem  vonnék  vissza  egy  betűt  is  a 
mondottakból ;  elfogadom  tehát  következmé- 
nyeit tettemnek,   és  szolgalatjukra  állok. 

Deák  a  dolgot  megtudván,  nem  talált  ala- 
pos okot  a  tervezett  párbajokra ;  s  igy  a  kel- 
lemetlenségtől megmentett. 

April  hó  végén  lehetett,  midőn  Zichy  Jenő 
felhívott,  hogy  másnap  9  órára  jönnék  hozzá, 
néhány  bécsi  közös  barátink  társaságában  fo- 
gunk  reggelizni;   elfogadtam  a  meghivást. 

Korán  szoktam  volt  kelni  és  a  korai  órákban 
lovagolni.  Mire  nőm  elkészült,  megjöttem  s  ak- 
kor történt  a  reggelizés. 

Egyik  nap  kilovagoltam  Ober-Ufer  felé  ; 
az  országút  mellett  egy  igen  sürü  kies  liget 
terült  el,  melyen  keresztül  egy  szép  gyalogút 
vezetett,  —  arra  tértem.  A  mint  haladok,  jön 
szemközt  két  uri  hölgy  ;  no  gondoltam  ma- 
gamban, ez    szép  dolog  lesz,    kivált  ha  a  höl- 


gyek  félnek  a  lótól  —  mert  a  liget  oly  sűrű 
volt  s  harmatos,  hogy  én"  alig  térhettem  ki  a 
süriL  —  a  hölgyek  pedig  a  harmat  miatt.  A  gya- 
logút oly  keskeny  volt,  hogy  megfordulnom  ló- 
háton lehetetlen  vala.  Megálltam  hát  s  emeltem 
lovamat  abban  a  reményben,  hogy  talán  sike- 
rül egy  „pirouette ;"  —  lovam  két  lábra  állt, 
de  éreztem,  hogy  ugorni  akar  s  ez  lett  volna 
a  legkellemetlenebb.  Leeresztem  lovam  fejét, 
s  ez  szépen  letette  elejét :  ekkor  a  hölgyek 
csak  10  lépésnyire  állottak  előttem.  Elképzel- 
hető ijedségem  mikor  hölgyeimben  ő  Fenségét 
Nádorunk  Erzsébet  leányát,  —  s  nevelőjét  is- 
mertem fel ;  —  Erzsébet  ő  Fensége  akkor 
talán  15  éves  lehetett;  szép  volt  s  igazán  fen- 
séges mint  a  nyári  hajnal.  Leugrottam  lovam- 
ról, zablájával  a  sürübe  hátráltattam ;  ami  félig- 
meddig  sikerült  is.  A  hölgyek  nyájas  viszon- 
zással fogadták  tiszteletteljes  üdvözletemet,  az 
őket  illő  távolságban  követő  inas  pedig  meg- 
fogta lovamat ;  felültem  és  tovább  lovagoltam. 

Hazaérve  Zichy  Jenőhöz  siettem. 

„Zsidókat  vársz  ma  reggelire  ?*   kérdem. 

„Miért  ?*   viszonzá. 

„Mert  hét  a  teríték." 

„Nem,  sőt  remélem  a  zsidó  ott  marad;" 
felelt  gazdám. 

B.  Fiáth  F.  Életem.  II.  3 


—      34     — 

Ezt  már  meg  én  nem   értettem. 

Cselédjei  igen  gazdag  reggelit  raktak  az 
asztalra. 

Zichy  az  órára  nézett  s  parancsolá,  hogy 
gyújtsák  meg  a  szeszt  a  theás  kazán  alatt. 
En  gyönyörű  „albumaiba"  mélyedtem;  ő  min- 
dig az  ablaknál  állt,  miközben  nyughatatlansága 
perczről  perezre  nőtt. 

„Kiket  vársz  tulajdonképen?"   kérdem. 

„Most  már  ép  nem  mondhatom  ;  félek 
hogy  szerencsétlenség  történt"  monda  lehan- 
gultan. 

Láttam,  hogy  titokszerü  az  egész ;  —  vet- 
tem kalapomat,  s  menni  készültem. 

„Hová  akarsz  menni  ?" 

„Az  ülésbe  hisz  tíz  az  óra." 

„Az  istenért  már  tíz  az  óra!  bizonyosan 
szerencsétlenség  történt  ;"  monda  véglevert- 
séggel. 

„Reggelizzél  kérlek  mielőtt  távozol."  Egy 
csésze  thea  után  szivarra  gyújtva  mentem  az 
ülésbe. 

Sohasem  láttam  Zichyt  ily  lelki  állapotban 
s  igy  törtem  fejemet,  hogy  megfejtsem  a  ta- 
lányt ;   de  hiába. 

Csak  délután  értettem  meg,  mikor  meg- 
hallottam,   hogy    Schőnborn    grófot    agyonlőve 

találták  a  ligetben ;  ha  jól  emlékezem  Ahren- 
stein  bankár  szivén  lőtte.  Schőnbornak,  ki  Zi- 
chiekkel  meghitt  barátságban  élt,  egyik  segédje 
Zichy  Ödön  volt,  Jenőnek,  reggeli  gazdámnak 
fivére.  —  A  párbaj  után  Jenőnél  akartak  reg- 
gelizni, —  a  többi  segéddel  s  a  győzelmes 
Schőnbornnal.  De  a  sors  máskép  intézte  ;  a 
„zsidó  Bécsbe  ment  sgróf  Schönborn  maradt  ott. 

Kimondhatlan  boldogságomra  egy  szép 
leánykám  született;  de  a  kit  pár  hét  múlva 
mélységes  fájdalommal  eltemettem.  Szegény 
nőm  nem  birta  el  a  csapást,  veszélyes  beteg 
lön  ;  ápoltam  gyermekem,  ápoltam  nőmet,  ki- 
merültem. —  Az  orvosok  reám  parancsoltak, 
hogy  menjek  a  levegőre,  —  végre  elhatároz- 
tam magamat,  hogy  a  Dunapartra  menjek. 

„Mi  bajod  Ferkó?"  kérdé  R.  M.  kivel 
szemközt  találkoztam. 

„Nagy  szerencsétlenség  ért  barátom !  el- 
vesztettem egyetlen  gyermekemet." 

„Ne  búsulj  a sét,  majd  lesz  helyette 

más!"  de  ezt  nem  így  mondotta,  hanem  ugy, 
amint  én  nem  írhatom. 

Én  nem  értettem  a  választ,  reá  néztem, 
hogy    arczkifejezéséből  értsem    meg    mit  akar? 

„Annyit  használ  búsulásod  lásd,  mint  en- 
nek a  hajónak  a:   „Jesus  homos  alvator,"   (ezen 

felírással  úszott  előttünk  egy  gabonáshajó) ;  an- 
nál bizonyosabb,  hogy  elsülyed,  vagy  bele  üt 
a  menydörgős  menykő. 

Én  odább  álltam,  megrémültem  ezen  em- 
bertől, ki  igy  vigasztalja  a  szenvedőt. 

Ezen  országgyűlés  kezdetén  egy  képviselő 
társunkat,  Oroszt,  —  megölte  huszárja  s  a 
Dunába  dobta  egy  bajtársa  segítségével.  El- 
itélték őket,  a  főbünöst  hóhérpallosára,  holott 
a  meggyilkoltnak  hulláját  sohasem  találták  meg. 
—  Ugy  hogy  azon  hir  terjedt  el,  hogy  Oroszt 
nem  gyilkolták  meg,  hanem  Tolna  megyében 
Bezerédynél  van,  és  ez  annak  bebizonyítására, 
hogy  a  halálos  büntetést  el  kell  törölni,  a  vesz- 
tőhelyen Oroszszal  meg  fog  jelenni. 

Tudtam  ugyan,  hogy  ez  kósza  hír,  mégis 
kimentem  a  „Disznótérre;"  itt  végezték  ki  a 
gyilkost.  Bár  ki  ne  mentem  volna !  borzasztó 
látvány  az  ilyen. 

Nőm  betegsége  folytán  csak  a  gyűlésbe  jár- 
tam, ezen  kivül  mindig  otthon  tartózkodtam,  s  így 
igen  rósz  színben  voltam,  ugy  hogy  barátim  aggód  - 
tak  is  rajtam.  Egy  ízben  a  két  ház  tagjai  nagy  tár- 
sasebédet rendeztek  a  „kőkutnál"  (Stein-Brün- 
del)  mely  gyönyörű  kies  helyen  fekszik  a  he- 
gyek közt ;  —  felhívtak,  hogy  vegyek  részt  én 
is;  —  engedtem    a  felhívásnak,    mert  éreztem y 

hogy  szórakoznom  kell.  Nagy  ebéd  volt  s  víg 
társaság,  enyelgés,  és  tréfás  pohárköszöntések ;  — 
de  mikor  a  pezsgők  dugaszai  pattogtak,  mint 
a  sortűz,  az  áldomások  mérsékletet  nem  ismer- 
tek többé. 

A  higgadt  b.  Wenckheim  Béla  poharat 
emelt  a  szabadságért,  függetlenségért  éljen  a 
„Repeal ! u  Felköszöntését  szűnni  nem  akaró  él- 
jenzés és  taps  követte. 

„Repealnek"  nevezték  röviden  a  hires  agi- 
tátor O'Conellnek  törekvését,  melylyel  Irland  füg- 
getlenségét s  önállását,  —  tehát  Angliától  való 
elválását  akarta,  a  negyvenes  évek  kezdetén 
kivívni. 

Hiszem,  hogy  Wenckheim,  Magyarország 
törvényes  függetlenségét  érthette,  de  a  rop- 
pant lelkesedés  alig  volt  ez  értelemben  vehető. 

Nem  volt-e  ezen  fesztelen  lelkesedés,  me- 
lyet e  szó  előidézett,  azon  eseményeknek  elő- 
revetett észlelhető  árnyéka,  melyek  pár  évvel 
később  bekövetkeztek  ? 

Nőm,  egyre  gyengélkedett.  Sokat  be- 
széltek a  felvidékiek  a  rudnói  plébánosról. 
A  csodaorvosokra  nem  sokat  adok :  mégis 
elvittem  nőmet  Rudnóra.  Igen  szép  vidék 
ez     a    felső     Magyarország     nyáron  ;     a    szó- 

rakozás,  a  légváltoztatás,  csak  ugyan  használt 
nőmnek ;  nyugodtabban  s  erősebben  érkezett 
vissza. 


*  * 


A  pest-bécsi  vasútról  volt  ekkor  szó.  Sina.. 
vállalkozott  a  Duna  jobb  parti,  —  egy  másik  tár- 
sulat, annak  bal  partján  épitendő  vasútra.  A  vasút 
szükségét  s  életravalóságát  elismerte  a  köz- 
vélemény, csak  is  az  volt  a  kérdés,  a  Dunának 
melyik  partján  építtessék  ? 

Széchenyi  a  Duna  jobb  partja  mellett  agi- 
tált ;  s  mi  dunántúli  követek  szinte  ezt  pár- 
toltuk. —  De  a  Dunán  inneniek,  s  a  tiszaiak 
természetesen  a  Duna  bal  partján  építendőt. 

A  kerületi  ülésben  Fejérváry  Miklós  a 
Duna  bal  parti  vasutat  pártolva  élesen  kikelt. 
Széchenyi  ellenkező  agitatiója  ellen,  s  ezt  ön- 
érdekből történtnek  bélyegezé. 

A  conservativ  casinóban  az  nap  vacsora- 
volt és  történetesen  #én  is  oda  mentem.  Rohon- 
czy  Ignácz  (soproni  követ)  háttal  ült  az  ajtó 
felé  s  beszélte  mit  mondott  Fejérváry  Széche- 
nyiről a  reggeli  kerületi  ülésben  ?  Ez  alatt 
Széchenyi  belépett,  de  Rohonczy  nem  láthatta. 

s  odább  beszélt ;  Széchenyi  hallván  nevét,  meg- 
állott. A  jelenet  kellemetlenül  érintett  bennün- 
ket, mert  Széchenyit  szerettük  s  tudtuk,  hogy 
érzékeny  lelkülete  sértetik,  és  szenvedni  fog. 
Gyanítottuk  pedig  ezt  annál  alaposabban,  mert 
sokan  állíták,  mikép  Széchenyi  csak  azért  pár- 
tolja a  jobbparti  vasutat,  mert  igen  sok  láncz- 
híd  részvénynyel  bir,  holott  hogy  ennek  lát- 
szata se  lehessen,  részvényeinek  nagyobb  ré- 
szét, ha  nem  valamennyit,  átengedte  pár  nap- 
pal a  tárgyalás  előtt  gr.  Andrásy  Györgynek. 
Hogy  pedig  czenki  uradalma  érdekében  kí- 
vánta volna :  absurd  állítás  volt ;  mert  ez  any- 
nyira  délreesik  a  pest-bécsi  vonaltól,  hogy  erre 
való  vitelére  sem  az  ország,  sem  a  vállalkozó 
reá  nem  állhatott  volna. 

Végre  Rohonczy  is  észrevette  Széchenyit 
s  beszéde  fonalát  megszakitá. 

., Folytasd  kérlek  „sans  gaine"  sokkal  töb- 
bet hallottam  már,  sem  hogy  jogosultan  kíváncsi 
ne  legyek"   —  monda  Széchenyi. 

Rohonczy  folytatta,  s  hogy  végig  beszélte 
Fejérváry  Miklósnak  Széchenyi  ellen  mondott 
beszédjét,   Széchenyi  ezen  szavakkal  : 

„So  muss  ich  meine  alté  Haut  noch  einmal 
zu  Markt  tragen"   —  távozott. 

Másnap    vegyes  ülésünk    lévén,    Széchenyi 

sas  szemeivel  kereste  Fejérváiyt.  A  mint  meg- 
látta, fölkelt  s  feltűnő  topogó  léptekkel  köze- 
ledett Fejérváry  felé  ;  feltűnt  ez  természetesen 
mindenkinek,  és  amint  Fejérváryhoz  ért  sokáig 
mérte  őt  szemeivel;  s  ép  oly  tüntetve  vissza- 
topogott helyére. 

Fejérváry  természetesen  alig  várhatta  a 
gyűlés  végét,  hogy  „kihívja"  Széchenyit.  De 
a  párbaj  elmaradt,  mert  Fejérváry  politikai 
pártja  nem  engedte  meg. 


* 


Az  országgyűlés  feloszlattatott ;  de  egé- 
szen más  hangulatban  távoztunk  tűzhelyeinkhez 
mint   1840-ben. 

A  kilátásba  helyezett  reformkérdések  csak 
igen  kis  részben  oldatván  meg  :  az  ellen- 
zék szenvedélyessége  az  országgyűlés  folytán 
nő  tton  nőtt,  s  elégedetlenül  távozott.  A  con- 
servativek  fájlalták  az  országgyűlés  silány  ered- 
ményét, annál  is  inkább,  mert  az  ellenzék  őket 
tüntette  fel  az  eredménytelenség  okául.  Ezen 
vád  illethette  a  felsőház  aulicus  többségét,  — 
de  nem  az  alsóházban  Széchenyi  eszméinek  s 
terveinek    pártolóit.     A    kormányférfiak    pedig 

aggódva  távoztak  azon  események  előérzete  - 
ben,  melyek  a  közel  jövő  méhében  rejlenek. 

Nem  volt  bucsulakoma ,  nem  ölelkezés ; 
mind  a  három  országgyűlési  párt,  az  aulicusok, 
ugy  mint  a  radical  reformerek,  és  Széchenyi 
hivei,  mélyen  érezték  az  országgyűlés  ered- 
ménytelenségének káros  hatását  a  jövőre,  s  igy 
valamennyien  aggódva,  a  horvátok  pedig  duz- 
zogva távoztak. 

Mint  a  tó  sima  tükrének  közepébe  vetett 
kő  folytán,  a  partot  kereső  ezer  karika:  ugy 
terjedt  külebb  és  külebb  a  Pozsonyban  kelt 
-elégületlenség  az  egész  országban. 

A  felizgatott  s  igy  legalább  is  túlságosan 
szigorú  közvélemény,  a  cancelláriát  Metternich 
közegének;  Majláthot  gyengének,  ki  az  udvar 
absolut  tendentiáinak  ellenállni  nem  akar  vagy 
tud ;  —  a  helytartótanácsot  részrehajlónak,  a 
magyar  cancellaria engedelmes  szolgájának,  erély- 
telen-, sőt  megvesztegethetőnek  bélyegezte ;  a 
Curiát  pedig  a  hütlenségi  perekben  hozott  Íté- 
letei folytán,  már  évek  előtt  elitélte. 

Széchenyit  és  pártját  szidták  a  radical  re- 
formerek, mint  olyant,  mely  akar  is,  nem  is  ; 
-saját  reformeszméjét  nem  tudja  érvényesíteni, 
<le  tudja  gátolni  az  ő  haladási  terveiket. 

Széchenyi  pedig    szidta  a    Kossuth-pártot, 

hogy  szenvedélyes  izgatásaival  mindent  veszé- 
lyeztet, és  szidta  az  aulicusokat,  hogy  csökö- 
nyösségükkel  az  „Ultrák"  malmára  hajtják  a 
vizet. 


Országgyűlés  után  pár  hetet  atyámnál  töl- 
töttem. Az  izgatottság  s  gond  nélküli  szabad 
független  élet,  az  üde  lég,  a  megszokott  s  már 
rég  nélkülözött  erősebb  testi  mozgás,  szüleim 
s  testvéreim  előzékenyen  tanúsított  szeretete : 
visszaadták  lelkem  ruganyosságát  —  nekem,  s 
nőmnek  egészségét. 

Sárközy  írt,  hogy  ő  súlyos  beteg,  nem  ké- 
szítheti az  országgyűlési  végjelentést;  készül- 
jek tehát,  mert  ő  a  január  hóban  1845-ik  év- 
ben tartandó  gyűlésen  is  alig  fog  megjelen- 
hetni. 

Ezen  tudósítás  kellemetlenül  érintett ;  mert 
az  ősz  igen  szép  volt,  és  sohasem  mulattatott 
jobban  a  vadászat  és  lovaglás,  mint  ekkor  fi- 
véreim társaságában ;  Lajos  öcsém  is  megjött,, 
mint  ujonan  előléptetett  másod  kapitány. 

A  legnagyobb  bajom  az  *  volt,  hogy  az 
országgyűlésre    vonatkozó    minden     irataim    s 


—      43      — 

egyéb  irományok  Pozsonyban  maradtak  búto- 
raimmal együtt.  Ezeket  csak  fagyos  úttal  akar- 
tam karácsonyra  Fejérvárra  szállíttatni,  acták 
nélkül  pedig  nem  is  kezdhettem  munkámhoz, 
—  mert  föltettem  magamban,  hogy  ha  már 
jelentést  kell  tennem,  annak  kimerítőnek  kell 
lenni.  Elhatároztam  tehát,  hogy  fölmegyek  Po- 
zsonyba, irataimat  lehozom  Akára,  és  „mis- 
cendo  utile  dulci"  itt  fogom  kidolgozni  jelen- 
tésemet. 

A  mint  szándékomat  nyilvánítám,  öcsém 
fölkért,  hogy  mennék  el  Reusz-Kösztritz  her- 
ceghez s  köszönjem  meg  néki  előléptetését;  ő 
volt  az  ezred  tulajdonosa. 

Egy  nap  nagy  nehezen  fölértem  Pozsonyba. 
Szállásomon  egyik  szobában  feltornyosítva,  s 
gyékényekbe  takarva  találtam  mindenemet ;  de 
megismerni  melyik  „Colliban"  vannak  irataim? 
nem  lehetett.  Elhatároztam  tehát,  hogy  minde- 
nemet azonnal  Fej  érvárra  küldöm  s  ott  kicso- 
magolva megtalálom  szükségelt  Írásaimat  * 

Másnap    elmentem    Reusz    herczeg    tábor- 
szernagyhoz, ő  nem  fogadott. 

„Mikor  fog  hát  ő  herczegsége  fogadni  ?*" 
kérdem  a  segédjét. 

„Ne  kívánja  ezt  tőle,  igen  nehezire  esik 
a  herczegnek  ismeretlent  fogadni,  kerüli  az  em- 

berekét,  kívülem  alig  érintkezik  közvetlen  va- 
lakivel ;  ő  beteg  !" 

„Mondja  meg  kérem  hát  neki,  hogy  meg 
akartam  köszönni  öcsém  előléptetését." 

Lamberg  tábornoknál  ebéd  alatt  elbeszél- 
tem a  dolgot  s  e  feletti  csodálkozásomat. 

„Ezen  emberkerülésnek,  hogy  ne  mondjam 
gyűlöletnek  különös  története  van ;  délután  el- 
mondom"  felelt  Lamberg. 

Reusz  herczeg  sok  évvel  ezelőtt  herczeg 
Windischgrácznek  —  a  későbbi  tábornagynak 
volt  segédtisztje,  s  mint  ilyen  megismerkedett 
a  nála  sokkal  idősebb  főnöke  halványával ;  — 
egy  éjjel  ennél  mulatott,  hol  a  tábornagy  vá- 
ratlan meglepte  őket.  —  Gyanítva,  hogy  a 
szenvedélyes  tábornagyot  a  féltékenység  ve- 
zette ide,  valamennyi  szobán  keresztül  a  leg- 
utolsóba sietett  :  hol  épen  a  ház  komornikja 
feküdt  halotti  ravatalán,  a  mellette  virrasztó 
két  asszony  mélyen  aludt  s  hortyogott ;  —  a 
menekülő  egy  perczig  sem  habozván,  a  rava- 
tal függönye  mögé  a  koporsó  alá  bujt.  —  A 
herczeg  tábornagy  ide  is  benézett,  de  csak 
bepillantott,  s  visszament ;  Reusz  herczeg  pe- 
dig több  óráig  ott  maradt  elrejtve,  s  annyira 
elsajátította  ez  alkalommal  a  halott  szagát,  hogy 
most  már  minden  emberen  megérzi,   a  ki  közel 

rr 
áll  a  halálhoz.    O    legalább  igy    hiszi,   és  ezért 

kerül  minden  társaságot."    így  beszélte  nékem 

Lamberg  Ferencz. 


* 


November  végén  elmentem  Fejérvárra  s 
tüzetes  kimerítő  jelentést  készítek  Írásban.  De 
féltem,  hogy  ha  azt  valamely  jegyző  leperegteti, 
elvész  hatása.  Megtanultam  tehát,  s  két  óráig 
jelentettem  élő  szóval,  a  közönség  nagy  meg- 
lepetése és  örömére. 

Nagy  figyelemmel  kisérték  végig,  s  hogy 
befejeztem,  élénk  helyeslésben  és  harsány  „él- 
jenekben"   részesítettek  szivem    tiszta  örömére. 

Amint  a  csend  helyreállt,  Madarász  László 
szólalt  fel ;  erős,  éles  ítélet  alá  voná  az  or- 
szággyűlés eljárását,  s  eredménytelenségét.  A 
nemzet  fájdalmának  adott  bő  kifejezést,  a  füstbe 
ment  remények  fölött ;  részletezve  a  pártokat, 
ezek  törekvéseit  egy  más  ellen  a  közjó  kárára, 
részletezte  a  jelen  helyzet  tarthatatlanságát,  s 
jelzé  a  jövőben  rejlő  veszélyt. 

Paraphrasisa  volt  ez  az  én  beszédem  be- 
vezető részének  kirívóbb  színezettel,  melyet,  — 
mivel  szépen  készült  s  még  szebben  mondatott 

-el,  —  figyelemmel  kisérte,  s  több  helyen  élénk 
helyesléssel  fogadta  a  tömött  terem. 

Végre  áttért  a  fej  érmegyei  követek  mű- 
ködésére, egyes  tárgyakban  adott  szavazataikra. 
Igazságtalan,  alaptalan  vádak  után  kemény  meg- 
rovással fejezte  be  máskép  hatásos  beszédjét 
kijelentve,  hogy  ha  az  egész  terem  helyesli  is 
Fiáth  volt  követ  eljárását  és  végjelentését :  az 
ő   tetszését  egyik  sem  nyerte  meg. 

Beszédjének  ellenem  intézett  része  megle- 
pett engemet  is,  a  közönséget  is ;  az  indignatio 
szenvedélyes  kifakadozásokban  nyilvánult,  a  mi 
engem  felbátorított.  Felkeltem  ;  mély  csend  lett. 

Egy  rögnönözött  adomával  válaszoltam 
Madarász  Lászlónak.  Az  alakra  nem  emléke- 
zem,   lényege  ez  volt: 

„Egy  tapasztalást  szerzendö  vállalkozó  ván- 
dort a  véletlen,  vagy  szerencséje  egy  szigetre 
vezetett;  a  sziget  lakói  vendégszerető  nyájas- 
sággal fogadták  s  ő  rövid  idő  alatt  megnyerte  a 
lakosság  bizalmát.  A  sziget  alkotmánya  köztár- 
sasági lévén,  megválasztották  a  szerény  ide- 
gent  három  évre  teljhatalmú  főnöknek. 

Az  idegen  becsületes  kÖtelességérzetü 
-ember  lévén,  elvállalta  a  meg  nem  érdemlett 
kitüntetést  azon  erős  férfiúi  elhatározottsággal, 
hogy  a    bizalomnak    meg  fog    felelni  az    által, 

hogy  minden  tehetségét  a  rend,  béke,  gazdá- 
szat,  ipar,  közigazgatás  és  jó  törvénykezés  érdeké- 
benfogja  érvényesíteni.  Sikerült  is  néki  egy  pár 
becsületes  tetterős  hazafit  e  czéljaira  megnyerni, 
de  erélyes  intézkedései,  az  eddigi  hatalmasok 
érdekeit  sértvén :  a  három  év  lefolyása  után 
az  uj  választás  előtt,  a  számon  kérő  népgyű- 
lés eljárásával  nem  lévén  megelégedve :  nem 
ugyan  őtet,  de  három  tanácsosát  s  egy  hü 
szolgáját  halálra  Ítélték. 

0  a  főnök  tudta,  hogy  ez  lelkiismeretlen 
igazságtalanság ;  hisz  ő  éjjelét,  nappalát,  min- 
den tehetségét  kötelességének,  és  a  sziget  fel- 
virágzására szentelé  ;  egy  fillérrel  sem  volt  gaz- 
dagabb a  három  év  után,  sőt  szegényebb,  mint 
mikor  ide  vetődött;  de  erős  lélekkel  tűrte  a 
sorsnak  igazságtalan  csapását. 

Lefejezték  első  tanácsosát  ;  ő  állt  mint 
a  szirt. 

Le  a  másodikat  ő  állt  még,  mint  a  szobor. 

Lefejezték  a  harmadikat,  ő  állt  még,  de 
inogva. 

Lefejezték  végre  hü  cselédjét  s  ő  halva 
rogyott  össze. 

Ezt  uraim  értem  !  Hisz  a  pohár  sem  folyhat 
ha  csordultig  töltik ;  de  ezentúl  csak  egy  csepp, 
s  túlömlik  ! 

Csordultig  lévén  már  szive,  szolgájának 
halálával  megrepedt. u 

Roppant  érdekeltséggel  s  kimondhatlarr 
csenddel  s  figyelemmel  hallgatta  a  megyei  kö- 
zönség. 

„Es  a  sziget  lakói  visszaállíták  régi  szo- 
kásaikat ;  de  megbomlott  újra  a  rend,  bizton- 
ság, közigazgatás  stb.  a  virágzásnak  indult 
sziget  a  régi  nyomorba  sülyedt. 

A  véletlen  ismét  egy  vidéki  kéjutazót  ve- 
zetett hozzájuk ;  a  lakosok  nagyon  megörültek 
s  megválaszták  főnöknek. 

„Ez  európai  fénynyel  rendezte  be  udva- 
rát ;  —  a  lakosok  minden  óhaját  készen  és 
örömmel  teljesítették,  de  ő  udvara  fényének 
emelésére  egy  „szerecsent"  kivánt ;  s  ezt  a 
sziget  lakók  nem  birván  részére  megszerezni,, 
buskomolylyá  lön,  s  fájdalmában  megtört  ennek 
is  szive ! " 

„Ezt  uraim  nem  értem  !* 

Hatom  mögött  ült  a  Barkóczy  püspök  ügy- 
védje egy  öreg  ur,  ez  önkény  telén  felkiáltott,, 
vagy  inkább  hangosan  fölnevetett. 

^Há-há-há  !  Madarász  a  szerecsen  \u 

Ekkor  értette  meg  a  nagy  közönség  czél- 
zásomat,  nagy  és  általános  lön  a  derültsége 
taps  és  éljenzés. 

Csak  pár  perez  múlva  jutottam  ismét  szóhoz. 

,,Igen  !  tettes  k.  k.  R.  R  !  ha  minden  jó 
szándékom,  szorgalmam  és  fáradságom  daczára 
a  megye  közönsége  nem  leendett  megelégedve 
követi  eljárásommal,  a  negyedik,  ily  értelemben 
tartott  szónoklat  hatása  alatt,  megtört  volna 
szegény  szivem.  De  most,  midőn  a  megye  kö- 
zönsége tuláraszt  meg  nem  érdemlett  kegyé- 
vel, midőn  bőven  kimérte  számomra  a  lehető 
legnagyobb  jutalmat,  eljárásom  fölötti  megelé- 
gedését nyilvánitva,  most  uraim !  Madarásznak 
ellenszenve  nem  búsít!" 

Ürményi  József  ekkor  már  itélő-mester 
volt,  gazdag  tekintélyes  befolyásos  tanult  em- 
bernek   ismerte    Fejérmegye ;    most  ő  kelt   fel. 

Madarász  beszédje  fonalát  követte,  rész- 
letezte, czáfolta  élesen  s  erős  logicával  ;  — 
egyáltalában  rögtönzései  mindig  jobban  hatot- 
tak, mint  készült  beszédjei,  —  végre  indítvá- 
nyozta, hogy  a  megye  közönsége  a  múlt  or- 
szággyűlés követeinek  eljárásuk  fölött  való  meg- 
elégedésének jegyzőkönyvileg  adjon  méltó  ki- 
fejezést. 

Ez  indítvány  egyhangúlag  elfogadtatván  : 
személyem  irányábani  ovatio  közt  a  gyűlés 
feloszlott. 

Másnap  Kandó  József  az  országgyűlés  tar- 

B.  Fiáth  F.  Életem    II.  4 

tárnára  helyettesített  alispán  leköszönt ;  s  én 
átvettem  az  elnökséget.  Sárközy  még  mindig 
gyöngélkedvén,  pár  hétig  sok  dolgom  volt ; 
végre  Sárközy  bejött,  s  a  megye  vezetését 
mint  I-ső  alispán  átvette,  és  én  kellemetesen 
töltöttem  Fej  érváron  a  farsangot,  minden  hé- 
ten egy  tánczestélyt  adván  melyen  összejött 
az  egész  vidék  tánczos  fiatalsága. 


* 


Egy  nap  Lamberg  Rudolf  nagybátyámnál 
voltam  Csákberényben  szarvas  teheneket  lőni. 
Csak  ketten  voltunk,  cserkeltünk  gyalog ;  — 
temérdek  volt  a  szarvas  —  engemet  Reedl 
nevű  fővadásza  vezetett. 

A  mint  megközelítettük  a  szarvasokat,  Reedl 
kijelelte,  hogy  melyiket  lőj jem?  a  fához  támasz- 
kodva, golyó  fegyveremmel  biztosan  irányoz- 
hattam ;  s  a  mint  pattant,  elesett  zsákmányom 
és  Reedl  tüskén,  bokron  keresztül  szaladt  oda. 

„Miért  szaladt  fővadász  ur?"   kérdem. 

„Azért,  mert  ha  a  nagy  vad  helyben  le- 
rogyik, vagy  igen  szerencsés  lövés,  vagy  rósz 
lövés ;  és  ez  esetben  pár  másod-percz  alatt  fel- 

ugrik,   és  igen  sokszor  többé  soha  sem  látja  az 
ember, u   volt  a  felelet. 

S  ez  igen  igaz ;  sokszor  tapasztaltam  ma- 
gam is.  Gr.  Zichy  Josepha  unoka  húgomtól 
pár  év  előtt  egy  igen  szép  értékes  tüt  kaptam 
emlékül  egy  nagy  „solitairrel"  azon  kéréssel, 
hogy  azt  mindig  hordjam  —  s  én  vele  nyak- 
kendőmet összetűzve  hordtam  is,  bálban  ugy 
mint  vadászaton.  Hat  óra  volt,  hogy  Csákbe- 
rényből  haza  értem,  hét  órára  voltak  hivatalo- 
sak vendégeim ;  sietve  átöltözködtem.  Másnap 
kerestem  szép  tűmet :  elveszett.  A  legnagyobb 
szorgalommal  kerestem,  és  kerestettem  ;  de  hiába. 
Végre  nehéz  szívvel  megnyugodtam,  hogy  va- 
lamely ág,  vadászat  alatt  kirántotta. 

Pár  héttel  később  kora  reggel  ismét  Csák- 
berénybe  készültem ;  a  mint  felhúztam  bagariá- 
mat, valami  nyomta  talpamat,  lehuzattam  s  meg- 
találtam nagy  örömömre  a  drága  emléket,  mely 
most  is  birtokomban   van. 

Január  és  február  1845-ben  boldog  hó- 
napjaim voltak.  Jó  feleségem  felgyógyult,  visz- 
szanyerte  jó  kedvét,  s  uj  reményekre  jogosí- 
tott. Közbizalom  és  rokonszenvnek  örvendet- 
tem ;  Sárközyvel  legbensőbb  barátságban,  ren- 
dezett financiális  viszonyok  közt  folytak  a  méz- 
édes hónapok. 

4* 

Mártius  első  napjaiban  Zichy  Jenő  Ká- 
lózdról  meglátogatott,  azzal  a  kijelentéssel,  mi- 
szerint Cziráky  elöregedvén,  elunta  a  főispán- 
ságot ;  és  administratort  kér,  —  s  hogy  ő  haj- 
landó az  administratorságot  elfogadni  —  ha  én 
is  pártolom  az  eszmét. 

Gróf  Zichy  ek  ekkor,  —  gróf  Zichy  veszprémi 
püspök  áldozatkészségénél  fogva — ,  nagy  hata- 
lom lévén,  belenyugodtam  s  egész  odaadással 
való  pártolásomat  felajánlottam,  de  határozot- 
tan kijelentem,  hogy  ezt  csak  mint  táblabiró 
fogom  tenni,  s  alispáni  állásomról  le  fogok  mon- 
dani. 

,,S  mit  fogsz  ezután  mivelni?"   kérdé. 

„Visszaveszem  kis-abai  birtokomat,  gond 
nélkül  fogok  családomnak  s  nemesb  szenvedé- 
lyeimnek élni." 

Zichy  sehogysem  bírt  ezen  eszmével  meg- 
barátkozni, de  én  nem  tágíték. 

Lakásom  és  kertem  nem  lévén  bérbeadva, 
megvolt  ősi  fészkem ;  8  én  örültem  független- 
ségem reményének. 

Az  Ur  máskép  rendelte ;  1845-ben  mártius 
15-én  Majláth  Antal  akkori  főcancellársága  ide- 
jében ő  felsége  a  magyar  helytartó-tanácshoz 
valóságos  tanácsosnak  (29  éves  koromban)  ki- 
nevezett. 

i8-án  a  reggeli  postával  vettem  diplo- 
mámat :  még  az  nap  kimentem  Akára,  atyám 
névnapjára. 

..Most  már  itt  maradsz  fiam  egy  ideig,  itt 
vannak  a    Schnepfek"    ugye?    kérdé  jó  atyám. 

„Bár  mennyire  szeretnék  maradni  nem  te- 
lietem édes  atyám  !" 

..Mi  dolgod?" 

„Budára  kell  mennem." 

„Mit  csinálsz  Budán?" 

..Jelentenem  kell  magamat  a  főherczegnél, 
mint  ujonan  kinevezett  helytartósági  tanácsos." 

Atyám  talán  jobban  örült,   mint  én. 

A  főherczeg  kegyesen  fogadott,  megen- 
gedte, hogy  alispáni  teendőimet  végezhessem 
s  csak  Szent  György  napjára  jöjjek  Budára. 

Budán  ekkor  nem  igen  volt  üres  szállás  ; 
nagynehezen  kaptam  ugyanazon  házban  hol 
Sennyey  és  Nádasdy  Josepha,  nőmnek  nagy 
nénjei  laktak,  földszint  egy  négy  szobából  álló 
kis  szállást,   és  négy  lóra  istállót. 

Vissza    mentem  Fejérvárra    elvégeztem  ki- 
küldetéseimet, s  gyűlés  nem    lévén,   a  főispán- 
nál személyesen  resignáltam ;  a  megyétől   irás 
ban  búcsúztam  el. 


* 

Összecsomagoltunk,  podgyászunkat  előre 
küldve.  Másnap  délután  elindultunk  Budára ; 
Erkel  és  én  egy  könnyű,  —  nőm  és  komor- 
nája  fedett  nehéz  kocsin. 

Nőm  áldott  állapotban  lévén  kerülve  min- 
den rázást,  zökkenést,  csak  lassan  haladhatott,, 
és  igy  jó  későn  értünk  Martonvásárra,  s  onnét 
másnap  Budára. 

Nagy  örömmel  s  igazi  atyafiságos  szivé- 
lyességgel  fogadtak  Sennyey-ék.  Pár  napig- 
mig  szállásunkat,  konyhánkat  rendeztük,  az  ő 
vendégeik  voltunk,  az  ő  s  nőm  nagynénénk 
Nádasdy  Josephának  előzékeny  jósága,  meg- 
nyerte pár  nap  alatt  szivemet. 

Meglátogattam  collegáimat  akik  szívesen 
fogadtak  ;  csak  koromon  ütköztek  meg ;  Som- 
sich  Pál  figyelmeztetett,  hogy  a  főherczeg  nem 
engemet  akart  a  helytartósághoz,  hanem  előbb 
Szabó  titkárt  kivánta  előléptetni,  igy  volt-e 
bizonyosan,  nem  tudom  ? 

A  helytartótanács  mintegy  reorganisálta- 
tott.  Havas,  Dubraviczky,  Somssich,  Ambró  és 
én  mind  egyszerre  neveztettünk  ki. 

Gr.  Keglevich  Gábor  gazdag  dynasta^ 
becsületes,  szorgalmas  ur,  volt  a  tárnok.  —  De 
majd  mindig  a  főherczeg  József  nádor  elnö- 
költ.  —  Alelnök  Vay  Miklós,  Szögyény  László. 

Kitűnő  tehetség  és  munkaerő  volt  Szentiványi 
Vincze,  Nyéky,  Stahly  a  protomedicus,  gróf 
Török,  Schedius.  Gyengébb,  de  becsületes  ta- 
nácsosok voltak,   Ambrus,   Ambró  és  Odry. 

A  helytartótanács  szelleme  jobbra  válto- 
zott, független  állást  vőn  a  cancellaria  irányában  ;• 
repraesentált  annak  a  törvényekbe  ütköző  lei- 
ratai ellen ;  erélyesebb  lön  a  helyhatóságokkal 
szemben ;  a  fundationalis  kölcsönöket  szigorúan 
ellenőrizte;  a  felhalmozott  tagosítási  és  elkülö- 
nítési ügyek  érdekében  egy  különös  bizott- 
ságot nevezett  ki,  mely  a  rendes  két  három 
napi  tanácsüléseken  túl  hetenként  néhányszor 
Vay  elnöksége  alatt  ülést  tartott,  nem  rit- 
kán délután  is.  Elnökeink  voltak  mindezek- 
ben a  legerélyesbek,  s  egy  év  alatt  vissza- 
nyerte e  főkormányszék  az  irányában  már  meg- 
ingatott közbizalmat  s  köztiszteletet. 

1845-ik  évi  május  i-én  esküdtem  fel,  a 
közigazgatási  Il-ik  osztályt  kapva,  t.  i.  az  ösz- 
szes  árva-ügyeket,  megyei  politiát  és  útleveleket, 
s  egyszersmind  referens  lettem  a  tiszai  kerület 
ügyeiben.  Titkárom  volt  Krajnik  becsületes  be- 
gyakorlott hivatalnok,  Rácz  pedig  fogalmazóm. 
Ezek  segitségével  hivatalom  mechanikai  részét 
is  csakhamar  elsajátítani;  az  árva-ügyek  mikép 
leendő  elintézésére  nézve  nem  volt  nehézségem, 

mert  hisz  5  évig  voltam  elnöke  a  fej  érmegyei  ár- 
vaszéknek. De  komoly  nehézségekkel  találkoz- 
tam az  úrbéri  ügyek  helyes  megitélésében,  miért 
az  ezekre  vonatkozó  törvények,  rendeletek  s  ana- 
lóg végzések  tunulmányozására  fordítám  —  Kraj- 
nik  jószivü  utasításai  nyomán  — ,  egész  figyel- 
memet. S  miután  rendesen  az  tudja  leginkább 
citálni  az  idézendő  törvényczikkek  és  szabályok 
számát,  ki  csak  most  tanulta,  s  én  jó  em- 
lékezőtehetséggel birtam,  csakhamar  képes  let- 
tem ez  ügyeket  is  alaposan  előadni  ;  s  indo- 
kolt véleményemet  a  bizottság,  s  ha  végeldön- 
tésről szólott,  a  plénum,  többnyire  helyeselte. 
A  titkári  karban  is  voltak  kitűnő  képesí- 
tett egyének  Pap  Gábor  (főnököm),  Kraj- 
nik,  Jakab,  Beöthy,  s  később  —  mint  tisztelet- 
beli —  b.  Sennyey  Pál. 


* 


Augustus  havában  a  főherczeg  magához 
rendelt,  elmentem  a  kitűzött  órában,  azonnal 
fogadott. 

„Egy  70  éves  igen  bonyolult  úrbéri  per 
vár  itt  már  régen  végelintézésre,  az  acták  egy 
kocsit    (deákul    beszéltünk    „Curriculus")  meg- 

töltenek ;  én  önre,  mint  korára  nézve  legfiata- 
labbra  signáltattam ;  tanulmányozza  ezen  ügyet 
lelkiismeretes  szorgalommal,  s  referálja  alapo- 
san. Addig  mig  ön  ezen  pert  áttanulmányozva, 
képes  leend  végeldöntés  czéljából  a  helytartó- 
tanács plenumában,  elnökletem  alatt  referálni ; 
miden  egyéb  teendők  teljesítése  alól  fölmen- 
tetik. 

Megigértem  ő  Fenségének,  hogy  paran- 
csát tehetségem  szerint  teljesíteni  fogom. 

Örömmel  a  kitüntetés,  —  aggálylyal  a 
megbizás  ismeretlen  nehézségei  fölött :  tértem 
vissza  kis  hivatalos  helyiségembe.  —  A  mon- 
dott per  egy  talicskára  nem  fért  fel,  ezentúl 
volt  még  egy  nagy  teher  csomag ! 

Hivatalos  helyiségem  első  szobájában  én 
dolgoztam.  Ez  egy  kis  térfogat  volt,  egy  ab- 
lakkal, s  két  ajtóval.  Összes  bútorzata :  egy 
Íróasztal,  ahhoz  egy  szék,  egy  fa  vendégszék, 
s  egy  nagy  bezárható  almáriom.  —  Itt  az  irat- 
halmazt szétbontani  lehetetlen  volt ;  eltalicskáz- 
tattam  tehát  magán-szállásomra ;  s  még  az  nap 
megkezdettem  a  kivonatolást.  Három  hétig  min- 
dennap 10  órát  dolgoztam,  utána  8  nap  alatt 
megtanultam  előadásomat  —  s  jelentem  a  fő- 
herczegnek,  hogy  készen  vagyok. 

Csütörtökön    csak    1 1    órakor    került  reám 


-     58     - 

a  sor,  referáltam  két  óráig  —  másnap  9-től 
egyig,  —  s  ekkor  olvastam  fel  véleményemet^ 
—  A  főherczeg  nagy  érdekeltséggel  kisérte  az 
egész  ügyet ;  véleményem  egy  betű  változta- 
tás nélkül  elfogadtatván  :  határozattá  lön. 

Pár  hét  múlva  egy  igen  szép  városi  fo- 
gat állt  meg  a  hivatal-épület  előtt ;  herczeg 
Breczenheim  személyesen  jött  hozzám  megkö- 
szönni, hogy  ez  ügyet  befejeztem. 

Ezen  ügy  előadása  után  a  főherczeg  min- 
dig kegyes,  sőt  mondhatnám  nyájas  volt  irá- 
nyomban. 


Meg  kell  vallanom,  hogy  nekem  a  hely- 
tartósági tanácsosság  kimondhatlan  nehezemre 
esett.  Egész  életemben  szabad  voltam,  teljesí- 
tem kötelmeimet,  de  akkor  dolgoztam,  mikor 
nekem  tetszett ;  —  dolgaim,  kedvtöltéseim,  s 
mulatságaimban  soha  sem  gátoltak.  Ha  nappal 
mulattam,  dolgozhattam  éjjel ;  s  most  le  voltam 
kötve  az  órákhoz.  Kilencz  órakor  mindennap  a 
hivatalba  kellett  mennem,  s  ha  nem  dolgoztam 
is  folyvást ;  kellett  a  feleket  fogadnom  egy 
óráig ;   —    délután    a  referádát    kellett  tanulni,, 

csak  is  az  estéli  órák  voltak  szabad  rendelke- 
zésemre. Végre  megszoktam  ezen  életmódot  isr 
mert  az  esték  kártalanítottak  egész  napi  unal- 
mas fáradságos  munkámért.  Forrayné  volt  a 
nádori  főudvarmesterné  ;  ez  rokoni  viszonyban 
állt  nőmmel  s  igen  szives  volt  irányunkban. 
Vay  Miklós,  mint  Szögyény  is  minden  este  fo- 
gadtak ;  —  Keglevich  Gábor  nagy  ebédeket 
adott.  Pestre  csak  keveset  jártunk ;  ha  volt 
szabad  időm,  kilovagoltam,  vagy  kikocsiztam 
nőmmel  és  Sennyeyékkel,  Buda  regényes  he- 
gyei közé.  Novemberben  nőm  egy  gyönyörű 
erős  fiúval  boldogított.  Ekkor  már  a  főpiaczon 
volt  becsületes  szállásom ;  kibékültem  sorsom- 
mal s  boldog  elégültségben  éltem  napjaimat. 
Társ  lettem  a  kopó-vadászatban ;  minden  hé- 
ten legalább  egyszer  részt  vettem  benne.  A 
szent-lőrinczi  pusztán  Jurenáknál  állottak  ku- 
tyáink és  szarvasaink ;  a  Páskál-malomnál  a 
Harrierek,  melyeket  Batthyány  Kázmér  tartott. 
A  főherczeg  nem  neheztelt,  hogy  egy  na- 
pon vadásztam  egy  hétben ;  annál  kevésbé  pe- 
dig, mert  azért  mindig  mindent  referáltam  s 
restantiám  soha  sem  volt,  mert  ilyenkor  meg- 
csinálta referádámat  Sennyey,  s  én  éjjel  meg- 
tanultam. —  Azt  azonban  tudtomra  adta,  hogy 
nem  illik  a  kir.  tanácsosnak  vörös  frakkban  lo- 

vagolni  a  városban ;  ennek  folytán  kocsin  men- 
tem a  találkára  —  s  vagy  sötéttel  vagy  ko- 
csin jöttem  haza. 


Székesfejérvár  királyi  város  ügyeiben  nagy 
v^olt  a  zavar,  a  pénztáraknál  ugy  mint  az  ár- 
vaügyekben. A  referens  jelezte,  hogy  itt  leve- 
lezés és  intimatumok  utján  lehetetlen  czélt  érni, 
—  s  azért  ide  teljhatalmú  királyi  biztos  kikül- 
detését  indítványozza.  O  fensége  a  nádor  en- 
gemet jelelt  ki,  szivem  örömére.  Ez  történt 
február  hóban    1846. 

Megkaptam  az  actákat,  s  az  utasítást  és  ki- 
tűztem május   i-jére  Fejérvárra  az  időhatárt. 

Titkáromul  kijeleltem  Kiss  Miklóst,  actua- 
riusnak  Erkel  János  barátomat.  Örültem  na- 
gyon, hogy  Fej  érvárra  s  a  szabadba  mehetek 
annál  is  inkább,  mert  hónapokat  igénylett  fel- 
adatom. 

Kis  fiam  ekkor  megbetegedett;  az  egész 
orvosi  facultas  előzékeny  gondozása  és  lelkiis- 
meres  fáradozása  daczára  negyednap  meghalt. 

Nőm  és  én  ápoltuk;  végvonaglásiban  éj- 
jel  11   órakor  doctor  Schöpf  és  én  voltam  mel- 

lette,  nőm  már  kimerült  s  pár  órára  lefeküdt ; 
—  kíméletesen  akartam  tudtára  adni  e  csa- 
pást, és  csak  akkor  ha  fölébred,  be  mentem 
hozzá  lábhegyen. 

De  mily  nagy  volt  ijedtségein,  hogy  ágyát 
üresen  találtam  ?  0  éji  ruhájában  eltűnt ;  az  aj- 
tók és  kapuk,  mert  ki  s  bejártak,  nem  lévén 
bezárva,  senki  sem  vette  észre  távozását.  Sza- 
ladtam nagynénjéhez  Nádasdy  Josepha  és  Seny- 
nyeynéhez,  ott  leltem  szegényt  zavarodott  lelki 
állapotban. 

Másnap  kis  halottunkat  elküldöttem  az  abai 
kriptába,  én  pedig  az  orvosok  tanácsára  nőm- 
mel utazni  indultam.  Szomorú  kis  utazás  volt  ez ! 

Gráczig  vasúton  onnét  Laibachnak,  Czilli- 
nek  postakocsin  utaztunk  mi  ketten  s  két  cse- 
lédünk. Megnéztük  a  hires  Adelsbergi  barlan- 
got, fölmentünk  a  Nopsina  hegy  tetejére ;  egy- 
korcsma  volt  akkor  ott.  A  posta  legény  meg- 
állt, mert  itt  gyönyörű  kilátás  nyílik  Triesztre 
és  a  tengerre. 

Délután  vagy  négy  óra  lehetett ;  itt  lát- 
tam először  a  tengert,  s  itt  felejtem  először, 
igaz  csak  pár  percznyire,  de  felejtem  szivem 
fájdalmát.  Nőmet  még  inkább  meghatotta  a 
természet  e  nagyszerű  szépsége,  addig  nézett 
a  gyönyörű  zöld  tengerre,  mig  könyekben  tört 

meg  szeme  fénye.  Megfakadtak  fájdalminak  for- 
rási,  keresztényi  megadással  sírt.  De  jótékony 
könnyek  voltak  ezek !  Mint  az  olvadozó  jég- 
csap cseppjei  sejtetik  a  tavaszt :  ugyanezen  első 
könycseppekkel  uj  reményre  ébredtem.  A  fáj- 
dalom nem  törte  meg,  csak  megzsibbasztá 
szivét. 

Újra  föléledt  az  én-  és  későbbi  számos 
családom  boldogítására. 

Triesztben  igen  szép  szállásom  volt  a  „Met- 
ternich" szállodában,  a  kikötő  átellenében.  Az 
egész  világ  minden  részéből  tarka  vegyületben 
pezsgett  itt  a  nép ;  —  óra  számra  néztünk  le, 
s  mindig  ujat,  meglepőt  láttunk.  Egyik  gőzös 
jött,  a  másik  ment.  Láttunk  valami  fehéret  lát- 
csővel a  messze  láthatáron,  s  ismét  egy  mási- 
kat, és  ismét  más  fehér  pontot,  mintha  csak 
halász  madarak  röpködnének.  Vitorlás  hajók 
voltak  a  világ  minden  részéről  ide  tartva ;  vagy 
a  szél  rózsa  minden  irányában  megkisérlendők 
a  szerencsét. 

Megismerkedtem  itt  báró  Pastával,  ki  csi- 
nos mivelt  fiatal  ember  volt  s  Brasiliába  készült 
utazni,  atyja  által  Triesztig  kisérve.  Megnéztem  la- 
kását a  hajón,  egy  kis  vitorlás  kereskedelmi 
hajó  volt  ez,  —  melyen  egy  nagy  Kabin  volt 
fen  tartva   báró  Pasta    részére.    Meglepett   az  a 

sok  könyv,  a  mely  nála  ki  volt  csomagolva. 
Erre  vonatkozó  kérdésemre  azt  felelte,  hogy 
nem  tudja,  hány  hónapig  kell  a  tengeren  len- 
nie ;  kedvezőtlen  viszonyok  közt  lehet,  hogy  10 
hónapig  is  tart  e  tengeri  utazás.  Azért  hozott 
ennyit.  Triestben  a  kiállott  izgatottság,  a  szo- 
katlan étkezés,  vagy  a  tengeri  kirándulások 
folytán  megbetegedtem ;  lázam  a  váltóláz  jel- 
legét ölté,  s  igy  itt  csak  6  napot  töltvén,  — 
átmentünk  gőzhajón  Velenczébe.  De  itt  sem 
vesztettem  el  lázamat ;  -kimentem  hát  Trevi- 
soba,  hol  öcsém  akkor,  mint  kapitány  feküdt. 
Az  ottani  levegő  jót  tett,   meggyógyultam. 

A  Trevisóban  fekvő  huszár  tisztek  ebé- 
det adtak  tiszteletünkre,  melynek  viszonzásául 
én  is  meghívtam  őket.  Nyolczan  voltunk  ebé- 
den szállásomon,  ha  jól  emlékezem  a  „sasnál" 
nem  alkudván  ki  az  ebédet  előre,  300  francot 
kellett  fizetnem. 

Velenczéből  Paduának,  Veronának  mentünk 
Tirol  felé.  —  Veronában  azon  örömben  része- 
sültem, hogy  megtudtam,  mikép  nőm  áldott 
állapotban  érzi  magát  ;  —  igy  a  kirándu- 
lásokat csak  magam  tettem.  Megnéztem  April 
hó  19-én  a  „Romeo  és  Júlia"  féle  koporsót,  a 
melyen  nincs  mit  nézni,  olyan  mint  egy  már- 
vány vályú,    alant  két  szelelő  lyukkal. 

Hat  hetet  töltöttem  Olaszországban  s  meg- 
tanultam olaszul ;  miután  azonban  azóta  soha 
sem  beszéltem,  sem  nem  olvastam:  ismét  elfe- 
lejtettem. 

Tirolison  a  Brenner  hegyen  át  Insbruckba 
értünk.  Innen  Bajorország  egy  részén  keresztül 
Salzburg,  Ischel,  Gmunden,  Linczen  át  vissza 
Bécsbe.  April  utolsó  napján  megérkeztem  Fe- 
jérvárra. Vadászom  örömében,  hogy  visszaér- 
tünk, ugy  leitta  magát,  hogy  két  nap  nem 
használhattam.  —  De  én  is  örültem,  hogy  édes 
hazámba  értem,  az  egész  idő  alatt  nem  érez- 
tem magamat  olyan  jól,  mint  mikor  a  Lajthár 
innen  tudtam  magamat. 

Hat  hétig  és  három  nap  utaztam  negyed 
magammal  s  az  útnak  nagyobb  részét  külön 
posta  kocsin  tettem  ;  a  legelső  fogadókban 
laktam,  a  legdrágább  table  d'hote-nál  étkez- 
tem ;  vettem  két  selyem  ruhát,  egy  pár  pisz- 
tolyt, két  rőf  velenczei  arany  lánczot ;  vittem 
magammal  2000  forintot  s  vissza  hoztam  500 
forintot. 

Fej  érváron  találtam  már  Kis  Miklóst,  és 
Erkelt,  a  szükséges  irományokkal ;  ott  voltak 
paripáim  és  fogatom  is. 

Május  elsején  megkezdettem  a  királyi  biz- 
tosi működést.  Voltak  fáklyás-menetek,  beszé- 
dek stb.  ámbár  nagyon  bonyolult  volt  az  ügy, 
igazságos  eljárásom  rokonszenvre  talált.  A  pol- 
gárok jobbjai  mellém  sorakoztak,  örömmel  el- 
vállaltak minden  kiküldetést  vagy  megbizást  ; 
s  igy  hat  hét  alatt  sikerült  minden  ügyet  le- 
gombolyítanom,  s  a  tisztújítást  megtartanom. 

Ezt  Fejérvár  városa  termében  kellett  tar- 
tani, természetesen  diszruhában,  július  elejének 
egyik  forró  napján.  Eltartott  io-töl  2  óráig  dél- 
után, mialatt  oly  szörnyű  melegem  lön,  hogy  el 
kellé  hozatnom  polgári  ruhámat  s  fehérneműt  a 
városházhoz,  s  egyik  szobában  átöltözködnöm ; 
Orsonics  senator  néhai  házi  gazdám  jelen  volt, 
hogy  levetettem  mentémet  s  atillámat,  mely- 
nek vörös  selyembélése  ingemet  vér-vörösre 
festé. 

„Látja  barátom  !  mondám  neki,  hogy  vért 
izzadtam  Fejérvár  városának  érdekében. 

O  felém  szaladt  megnézett  s  vigasztalólag 
monda  : 

..Xem  vér  ez  ;  csak  az  atilla  bélése  festé 
vörösre." 

B.  Fiáth  F.  Életem.  II.  5 

Nem  volt  ugyan  vér,  de  ezen  nagy  fel- 
hevülés, s  talán  a  reá  következett  meghűlés  foly- 
tán életveszélyesen  megbetegedtem,  s  hat  hé- 
tig feküdtem  typhusban,  ugy  elvesztve  erő- 
met, hogy  felépülésem  csak  lassan  haladt.  Ki- 
mentünk Akára;  nem  birtam  a  fegyvert,  — 
kimentem  lesbe  Tímárra,  hol  egy  szarvast  hallot- 
tam. Meg  akartam  tehát  cserkelni,  de  bele  ke- 
veredtem egy  sürü  iszalagos  fiatal  bükkösbe  s 
nem  volt  annyi  erőm,  hogy  keresztül  hatol- 
hassak —  lődöznöm  kellett,  hogy  segítségemre 
jöjjenek  bajtársim. 

Akán  elkészítettem  jelentésemet  s  bekül- 
döttem  Budára.  Eljárásom  helyeseltetett  s  én 
elismerő,  dicsérő  okmányt  nyertem,  melynek 
alapján  ő  felsége  kinevezett  cs.  kir.  kamarás- 
nak.   1846. 


*  * 


Szeptember  elsején  visszamentem    Budára. 

A  főherczeg,  elnökeim,  collegáim,  kik  már 
holt  híremet  vették,  megható  kegyesség  és 
szívességgel  fogadtak,  —  nem  engedték,  hogy 
referáljak. 

Eljártam  a  hivatalba,  elvégeztem  a  currens 

ügyeket,  de  a  jelentékenyebbeket  a  becsületes 
ügyes,  szorgalmas  Krajnik  referálta  helyettem 
egész  septemberben.  Végre  lassanként  fissza- 
r.  vertem  erőmet  s  ezzel  jó  kedvemet. 

A  cancellár  gróf  Apponyi  György,  a  jobb 
közigazgatás  szempontjából  administratorokat 
nevezett  a  megyékben  ;  eljárása  roppant  el- 
lenszenvre talált,  pedig  törvényes  és  elkerül- 
hetetlenül szükséges  volt,  miután  az  erkölcsi 
felelősséget,   mint  főcancellár  elvállalta. 

A  főispánok  rendesen  nagy  urak  voltak, 
kik  többnyire  más  főhivatalt  is  viseltek ;  — 
működésük  hát  csakis  névleges  lehetett,  miu- 
tán csak  minden  három  évben  jelentek  meg  a 
megyében,  megtartották  a  tiszt-ujitást,  adtak 
egy  pompás  ebédet,  kineveztek  néhány  táb- 
labirót ,  s  azzal  ismét  sokszor  évekre  eltá- 
voztak ! 

Az  alispán  volt  a  megyében  minden  ;  ezt 
pedig  választották  :  igy  a  kormánynak  nem 
volt  a  megyékben  megbizható  közege  ;  nem 
volt  senki  kitől  a  kormány  hü  jelentést  vagy 
kivánatos  felvilágosítást  nyerhetett  volna.  Nem 
volt  senki,  kivel  a  kormán}-  bár  legnemesebb 
szándékát  közölhette,  s  kinek  lelkes  közremu.- 
ködésére  számíthatott  volna.  Ily  intézmények 
mellett  a  rendes  administratióért  a  felelősséget 

senki  sem  vállalhatta  el.  —  Apponyi  felhívta 
a  főispánokat,  hogy  legalább  minden  közgyű- 
lésen'jelen  legyenek,  adjanak  irányt  a  tanács- 
kozásoknak, és  a  közvéleménynek  ;  ismerjék 
meg  a  megye  szellemét,  s  győzzék  meg  a 
rendeket,  hogy  a  kormány  egyesült  a  nemzet- 
tel ;  hogy  van  érzéke  a  nemzet  szükségei  s 
óhajai  iránt,  és  hajlandó  mindazon  reformoknak 
törvényhozás  utján  leendő  keresztülvitelére  se- 
géd-kezeket nyújtani,  melyeket  a  nemzet  mi- 
veltsége  és  anyagi  ereje  megbir.  De  addig 
az  élő  törvényeknek  föltétlen  tiszteletét,  a  rend, 
béke  s  a  nemzet  jó  hirének  és  alkotmányos 
érzetének  érdekében,  minden  törvényes  esz- 
közökkel fenntartani  erős  törhetlen  elhatározása. 

Apponyi  György  gróf  ezen  jogos  kíván- 
ságának a  főispánok  csak  egy  része  volt  haj- 
landó megfelelni.  így  kénytelen  volt,  miután 
a  főispánság  „character  indelebilis"  több  főis- 
pánnak administratort  adni,  e  jogot  a  korona 
folyvást  gyakorlottá,  kiskorú  örökös  főispánok 
ugy,  mint  az  elaggott  főispánok  irányában. 

Apponyi  volt  talán  az  első  magyar  főcan- 
cellar,  ki  menten  minden  aulicus  nem  jogosult 
befolyástól,  —  minden  tehetségét  a  korona  és 
haza  érdekének  szentelte. 

Elmondotta  akár    hányszor  s  tudta  az  or- 

szag  is,  hogy  ő  magát  felelősnek  ismeri  a  ko- 
rona irányában  ugy,  mint  a  nemzet  irányában  ; 
s  hogy  hajlandó  oly  törvényt  elfogadni,  mely 
a  király  tanácsosaira  vonatkozó  régi  törvényeink- 
nek a  mostani  viszonyokhoz  idomítva,  hatá- 
rozottabb kifejezést  adand.  De  már  a  régi 
törvények  alapján  is  elvállalta  a  felelősséget  s 
igy  az  élő  törvényeknek  tekintélyt  fog  szerezni, 
bár  honnét  támadtatnának  meg  azok. 

Hogy  ezen  nyilvánított  felelősségi  érzeté- 
nek s  elvállalt  kötelmeinek  megfelelhessen,  több 
főispáni  helyettest  nevezett  ki  egyszerre. 

Ez  a  megyéknek  természetesen  nem  tet- 
szett ;  hisz  a  főispán  a  megyékben  számításba 
nem  vétetett,  nem  élvén  a  megyében,  a  köz- 
véleményre alig  birt  befolyással  — -  pártja  pedig 
nem  volt.  Igaz,  hogy  joga  volt  candidalni,  de  alig 
volt  eset,  hogy  a  közkívánatnak  ellenszegült. 
Az  administrátor,  kinek  a  megyében  kellett 
időzni,  ki  minden  kis-  és  nagy-gyülésben  elnö- 
kösködött,  ki  az  összes  közigazgatást  ellen- 
őrizte, ki  a  megyéknek  túlkapásait  erélyesen 
visszautasítá,  ki  körül  higgadtabb  elemek  cso- 
portosultak, ki  a  kormány  rendeleteit  tekin- 
télyével ,  befolyásával  —  és  szakértelemmel 
pártolta ;  a  minden  áron  ellenzéki  megyék  több- 
ségének nem  tetszhetett  ! 

Alkotmány-sértést ,  a  főispáni  százados 
méltóságnak  törvényes  utón  kivül  való  meg- 
szüntetését, Kreishauptmann"-ok  felállítását  lát- 
ták ezen  intézkedésben. 

Széchenyi  maga  is  igy  nyilatkozott  e  kér- 
dés fölött. 

.,Ha  a  czinkotai  homokon  egy  nyulat  lá- 
tok, nem  tűnik  fel,  de  ha  egyszerre  14-et  látok 
okvetlen  fel  fog  tűnni." 

Nem  tudom,  az  úgynevezett  administratori 
„rendszerre"  vonatkozott-e  Széchenyinek  e 
megjegyzése,  vagy  a  mi  valószinübb  az  ad- 
ministratorok  egy  időbeni  cumulativ  kineve- 
zésére. 

Az  ellenzék  kapva  kapott  az  agitatió  ezen 
uj  eszköze  után,  annál  is  inkább,  mert  a  köz- 
teherviselés, katonáskodás,  úrbéri  viszonyok 
megszüntetése  a  nem-nemesek  egyenjogosí- 
tása,  emancipatio  stb.  nem  talált  élénk  vissz- 
hangra a  nemes-osztályban  ;  pedig  akkor  ebből 
állt  a  nemzet. 

Elkezdődött  az  agitatió  a  kormány  s  je- 
lesen a  becsületes  Apponyi  ellen,  az  adminis- 
tratorok  czége  alatt. 

A  pártok  alakultak,  országos  értekezlete- 
ket tartottak  Pesten,  —  a  conservativ  párt 
„Gyülde"   név  alatt  egy  társas  kört  rendezett. 


—  Kossuth  újsága  a  „Pesti  hírlap"  izgatott 
teljes  erővel  minden  irányban;  —  „a  Világ" 
gr.  Déssewfi  Emil  vezénylete  alatt,  a  jelen  kor- 
mány és  a  józan  haladás  mellett.  Ez  volt  talán 
fénykora  a  magyar  napi  sajtónak. 

Tudta  mindegyik  mit  akar  —  s  követte 
tántoríthatatlan  delej  tűjét ;  minden  vezérczikk 
a  tudomány  magaslatán  állott,  erős  érvekkel, 
kérlelhetlen  logikával  s  akkori  irodalmunkhoz 
mérten,  gyönyörű  magyarsággal. 

Főuraink  is  két  táborba  szálltak,  gr.  Batthyány 
Lajos,  az  okát  nem  tudom  de  bizonyos,  hogy 
legalább  is  nem  szerette  Apponyit.  Battyhányit 
a  gondviselés  sok  tehetséggel  áldotta  meg, 
de  a  politikában,  akkor  még  csak  dilettáns 
volt.  —  Éles  felfogása,  helyes  logicája  feltűnt 
azon  országos  bizottságban,  mely  egy  büntető 
codex  alkotásával  volt  megbizva.  Csak  most 
tanult  szabályosan  magyarul,  ekkor  még  igy 
beszélt. 

„Majd  töröm  bors  Apponyi  orrod  alá!" 

Batthyány  Lajos  és  Kázmér  Kossuth  hivei 
lőnek  s  velők  sok  fiatal  ambitiosus  mágnás. 

Batthyány  rendszeresen  szervezte  az  ellen- 
zéket, még  pedig  az  egész  országban  —  Kuthy 
Lajos,  az  iró,  volt  e  működésnek  lelke,  aki 
valóságos    ellenzéki    hivatalt   vezetett.    Minden 


megyének  megvolt  saját  névsora,  kik  az  ellen- 
zékiek, kik  a  megnyerhetők  —  hogyan,  ki  ál- 
tal, mi  módon  szerezhető  meg  a  többség  ?  — 
Ezen  kérdésekre  felvilágosítást  kaphattak  az 
illetők  Kuthy  Lajos  hivatalában,  kinek  czime 
„gróf  Batthyány  Lajos  titkára"   volt. 

Pestmegye  volt  minden  jelentékeny  kér- 
désben az  irányadó.  Itt  voltak  a  legjobb  el- 
lenzéki szónokok  Kossuth,  Szentkirályi,  Nyáry 
Pál  és  sok  mások ;  hisz  a  fővárosban  és  vidé- 
kén fejlődött  az  utóbbi  években  hatványosan 
az  értelmiség.  Ezek  ellenében  állt  Széchenyi,  Des- 
sewffy  s  hivei.  Pestmegye  akkori  gyűlése  egy 
kis  országgyűléshez  hasonlított  ,  az  ellenzék 
vezérei  minden  megyéből  ott  voltak  hallani  s 
a  halottakat  tovább  hirdetni. 


* 


A  „Pesti  hirlap"  egyik  tehetséges  szer- 
kesztőtársa volt  Irinyi  József,  —  a  „Világ" -nak 
Vida.  Ezek  nem  emlékezem  már  mily  kérdés 
fölött?  élénk,  később  éles  vitába  keveredtek, 
a  vége  párbaj  lett. 

Yida  engemet  hivott  fel  segédül,  Irinyi 
Teleki  Lászlót. 


/  ó 


Csak  annyiból  volt  kellemetlen  nekem  ezen 
bizalom,  mert  nehéz  volt  párbajsegédi  álláso- 
mat hivatalos  állásommal  összhangzásba  hozni ; 
kellemetlen  annál  inkább,  mert  védenczem  a 
tollhoz,  igen  jól,  de  a  kardhoz  mit  sem  értvén  ; 
kénytelen  voltam  pisztolyt  választani,  pedig 
ehhez  sem  értett,  s  igy  a  párbaj  válságos  esé- 
lyeivel álltam  szemben. 

Egy  gyutacs-pisztolylyal  gyakoroltattam 
szobámban,  de  a  papir-ivet  is  ritkán  találta 
négy  ölnyi  távolságról.  Megtanítottam  a  pisz- 
tolypárbaj elméletére,  —  az  előrelépésre,  mi- 
kénti megállásra,  lövés  előtt  és  lövés  után. 
Különösen  kijeleltem,  mikép  álljon  lövés  után, 
hogy  védje  karjával  s  a  kezébe  levő  üres  pisz- 
tolylyal  nemesebb  részeit  ellene  golyója  ellen. 
S  ez  lőn  szerencsénk,  mert  Yida  lőtt  s  nem 
talált ;  Jrinyi  előre  lépett  a  sorompóig  s  Vidát 
mellbe  lövi ;  ha  ez  karjával  utasításom  szerint 
nem  vértezi  magát. 

Ez  a  szentlőrinczi  tkis  erdőben  történt ;  a 
mint  Irinyi  pisztolya  elpattant.  Vida  pisztolyát 
elejtette  és  én  hallottam  a  golyó  pattanását  a 
a  csonton,  mint  mikor  a  szarvast  meglőjük. 
Oda  szaladtam,  sokkal  előbb  érkeztem,  mint 
Schenk  orvos,  ki  száz  lépésnyire  bujt  egy  vas- 
tagabb fa    mögé ;    Yidának    mind    az    öt  ujján 

folyt  a  vér,  a  golyó  felső  karján  hatott  be. 
Fölemeltem  karját  s  örömmel  tapasztaltam,  hogy 
a  golyó  csak  a  karját  érte,  a  csontot  nem  törte 
ketté.  A  golyó,  mely  gyönyörűen  volt  irányozva 
megakadt  a  kar  csontján,  és  ezen  vagy  négy 
hüvelyknyire  felsiklott ;  három  hét  múlva  ugyan 
azon  a  nyilason,  melyet  fölfelé  szakított,  saját 
súlya  folytán  kiesett,  s  Vida  csakhamar  újra 
írhatott. 

A  fóherczeg  megtudta,  természetesen  azt 
is,  hogy  secundáltam,  de  nem  neheztelt  érte. 
—  Igaz,  hogy  már  betegeskedett,  nem  presi- 
diált  a  helytartó  tanácsnál,  —  hisz  nemsokára 
az  ország  pótolhatlan  veszteségére  meghalt ; 
Szentiványi  Vincze  készítette  azon  gyönyörű 
megragadó  beszédet,  melyet  ez  alkalommal  a 
helytartóság  ülésében  a  szeretett  tárnok-mester 
gróf  Keglevich  mondott. 


Az  administratorokat  hidegen,  hogy  ne 
mondjam  ellenséges  indulattal  fogadták  a  me- 
gyék. Minden  megyében  ezen  szerintük  tör- 
vénytelen uj  rendszer  ellen  óvást  s  fölterjesz- 
tést   kívánt    az   ellenzék.    Mi,    Széchenyi  hivei, 

elleneztük:  mert  szerintünk  erre  a  koronának  joga 
kétségbevonhatlan,  melynek  folytonosan  gyakor- 
latában volt,  s  mert  kell  (ha  ö  felsége  taná- 
csosai felelősséggel  tartoznak),  hogy  a  kormány- 
nak legyen  a  megyében  egy  megbizható  közege. 

Eljártam  Apponyi  felhivása  folytán  a  fe- 
jérmegyei gyűlésekre.  Gróf  Zichy  Jenő  volt  a 
főispáni  helyettes,  —  s  habár  a  pesti  köz- 
pontból induló  izgatás  karikái  e  szomszéd  me- 
gyét érintek  első  sorban,  itt  mi,  Széchenyi  —  s 
illetőleg  Apponyi  kormányhivei,  mindig  több- 
ségben maradtunk. 

Veszprémben  a  conservativ  párt  már  ki- 
sebbségbe jutott ;  —  a  jó  becsületes,  igazsá- 
gos Marich  Dávid,  ki  az  administratiót  ugy  ér- 
tette, mint  senki  nem  jobban,  nem  akart  párt- 
vezér lenni,  ő  a  pártok  fölött  állt,  s  méltán, 
mert  ez  a  főispáni  méltóság  követelménye  ren- 
des viszonyok  közt,  de  ezek  már  nem  voltak 
rendes  viszonyok. 

Korizmics  kanonok  szép  tehetség,  jó  szó- 
nok, szinte  megjelent  a  veszprémi  gyűlésen. 
Midőn  az  administrátori  kérdés  tárgyaltatott, 
mellettem  ült  —  s  az  ellenzék  minden  ok  nél- 
kül leszedte  a  sárt  csizmatalpáról,  s  ezzel 
dobta  szemközt ;  engedelmet,  nem  az  ellenzék, 
hanem  valamelyik  betyár  cortese. 

Annyira  ingerült  gyűlés  volt  ez,  hogy  én 
visszavettem  az  administratorok  melletti  indít- 
ványt, látván  azt,  hogy  kisebbségben  vagyunk 
s  tartván  a  szenvedélyek  féktelenségétől. 

Talán  tíz  évvel  később  egy  gazdaság-egy- 
leti  ebéd  alatt  olvasta  fel  Kun  Sándor  tárczá- 
jába  feljegyzett  akkori  szavaimat. 

„Félek,  ha  alkotmányos  életünk  ily  irány- 
ban fejlődik  —  fejlődésében  az  enyészettel  ta- 
lálkozik." 

Ezek  már  nem  voltak  rendes  viszonvok,  a 
főispáni  méltóság  és  tekintély  már  nem  volt 
képes  a  szenvedélyeket  fékezni ;  párt  irányá- 
ban pártot  kellett  állítani,  hisz  az  egész  ország 
két  pártra  szakadt. 

Marich  ő  excellentiája  zokon  vette  a  párt- 
vereséget, de  zokon  Apponyi  is.  —  Es  igy 
nekem  kilátásba  helyeztetett,  hogy  Marich  az 
1847-ik  országgyűlésre  fel  megy,  mint  főispán, 
és  engemet  fog  administratorjának  az  1848-ik 
év  folytán  ajánlani. 

Az  administratoroknak  Apponyi  értelmé- 
ben a  megyében  kellett  lakniok,  vagy  legalább 
igen  sokat  ott  időzni :  —  az  én  kis  birtokom 
pedig  Fejérmegyében  feküdt.  —  Akán  atyám- 
nál, mint  főispáni  helyettes  alig  lakhattam,  nem 
csak  a  lakás    szűke  miatt,    de  azért  is,   mert  a 

megye  legszélső  sarkán  s  így  Veszprémtől  a 
székhelytől,  a  bakony  által  elválasztva :  messze 
esik.  —  Körül  néztem  magamat,  hogy  kine- 
veztetésem  esetére  nem  vehetnék-e  egy  kis 
birtokot  közel  Veszprémhez  ;  ezt  ugyan  nem 
találtam  kedvemre  valót,  de  a  vörös  berénvi 
alapítványi  uradalom  liczitáltatott  egy  évvel 
ezelőtt  ;  s  ámbár  a  helytartó  tanács  kimondotta^ 
hogy  itt  a  házi  kezelés  beszüntetendő,  mégis 
most  is  házilag  kezeltetett,  mert  a  kikiáltási 
haszonbér  összeget  senkisem  igérte  meg. 

En  tehát  azon  ajánlatot  tettem,  hogy  a 
mostani  10  éves  átlag  után  kiszámított  jöve- 
delmen tul,  ennek  30  százalékával  többet  fi- 
zetek —  s  ezen  az  alapon  megkaptam  10  évi 
haszonbérben  1848  május  hó  elsejétől  1858-ik 
évi  májushó  elsejéig. 

Nyéki  a  referens  figyelmeztetett,  hogy  pár 
ezer  forintot  okvetlen  veszteni  fogok  évenkint ; 
erre  el  is  voltam  készülve,  hisz  ezért  leendett 
szép  nagy  lakásom,  kényelmem,  szép  vadásza- 
tom, s  mindez  Veszprémtől  csak  félóra  távol- 
ságra. 


* 


-     78     - 

Megkezdődtek  az  1847-i  országgyűlésre 
küldendő  követválasztási  mozgalmak,  de  mily 
szenvedéllyel  ;  éreztük,  hogy  nagy  események 
előestéjén  vagyunk. 

Széchényi  ezen  közérzetnek  igy  adott  ki- 
fejezést a   „kelet  népében." 

„Nem  a  kifejlődését  csupán  a  nép  hajia- 
mit, sajátságait  kell  a  népboldogítőnak  szemei 
előtt  tartani ;  a  magyar  léte,  eleme,  a  nemzeti- 
ség és  alkotmány ;  —  annyira  haladtunk  már, 
hogy  a  nemzetek  sorából  gyalázatosan  ki  nem 
törültetünk,  de  ezért  még  nem  biztos  jöven- 
dőnk; —  valamint  lehet  még  a  magyar,  csak 
ébredjen,  de  sok  idő  már  nincs;  ugy  „zavar- 
nak" vezettetik  a  magyar,  de  még  van  idő  a 
belirányt  jóra  vezérelni,   de  sok  idő  nincs." 

Bizonytalan  jövőnek  néztünk  elejébe  a  nagy 
és  káros  zavar  sejtelmivel ;  de  erőszakos  for- 
radalomtól még  nem  félt  senki. 

Széchényi  és  Apponyi  a  haladási  kérdé- 
sekben megértették  egymást,  Szőgyény  ked- 
ves alelnökünk  lön  alcancellár ;  uj  bizonyítéka 
annak,  hogy  Apponyi  jót  akarhat,  mert  Sző- 
gyényt  már  rég  ismerte  a  haza.  Magyar  s  al- 
kotmányiul érzetén,  a  királyhozi  hűségén,  sen- 
kisem    kételkedett,    s    elismerte    már    akkor    a 

közvélemény  kiváló  tehetségeit,  s  roppant  mun- 
kásságát. 

Széchenyi  collegám  lett.  Elvállalta  a  hely- 
tartósági tanácsosságot,  s  ez  által  tiltakozott 
az  ellenzék  által  híresztelt  azon  alaptalan  gya- 
núsítás ellen,  hogy  Apponyi  az  alkotmány  mel- 
lőzésével akarja  inaugurálni  az  általa  szüksé- 
gesnek vélt  reformokat. 


Somogyból  feljött  egy  része  az  odavaló 
fiatalságnak  Budára,  Somsich  Pált  fölkérendők 
a  követjelöltség  elfogadására  ;  Somsich  elmon- 
dotta barátságos  társalgás  közt  programmját, 
ezek  megelégedtek  s  ő  elfogadta  a  jelöltséget. 

Másnap  ezen  barátinak  tiszteletére  nagy- 
szerű reggelit  rendezett  saját  szállásán  a  gróf 
Sándor  házban. 

Hivatalos  voltam  én  is,  Czobel  Bérezi,  és 
Kis  Miklós  is.  Felhivott  Czobel  hogy  igyam 
vele  pezsgőt  versenyt.  Elfogadtam,  Kis  Miklós 
is  pályázott.  Kis  Miklós  a  14-ik  pohár  után 
már  egy  ingre  vetkőzött,  értetlenül  beszélt, 
tánczolt,  mig  végre  egy  pamlagra  dűlt.  Czobel 
a  20-ik    pohár    után  a    karszékben    elaludt.   — 


8o 


Nékem  nem  volt  bajom,  csak  arczom  izmai  fe- 
szültek eddig  sohasem  tapasztalt  erővel ;  sze- 
meim könnyeztek,  mintha  Grippében  szenved- 
nék. —  Nem  mertem  ily  állapotban  haza  menni ; 
elküldöttem  kocsimért,  egy  óráig  kocsiztam,  ma- 
gam hajtva  a  lovakat  biztosan,  mint  máskor.  — 
Haza  érve  nőm  nem  tudta  mi  történt  velem  ? 
s  mert  francziául  beszéltem,  azt  hitte,  hogy 
forró  lázban  vagyok.  Nagyon  megijedt,  alig 
birtam  vigasztalni.  —  Ez  lehetett  3  órakor  dél 
után  5  órára  Szőgyényhez  voltam  hivatalos 
bucsu  ebédre.  —  Megmosakodtam  felöltözköd- 
tem s  elmentem.  —  Enni  nem  tudtam  s  mikor 
pezsgővel  kináltak  majd  elájultam  ;  —  Szö- 
gyény  a  figyelmes  házi  gazda  észrevette,  hogy 
szenvedek ;  —  ebéd  után  a  kandalló  mellett 
szörpöltük  kávénkat  s  ez  jól  esett,  házi  gaz- 
dánk átölelt. 

„Te  roszul  vagy  barátom  !  láttam  az  egész 
ebéd  alatt  és  sajnáltalak ;  miért  nem  izented 
meg,  hogy  gyengélkedel  ?  hisz  tudod,  hogy 
nem  vettem  volna  zokon  ily  viszonyok  közt 
elmaradásodat." 

Elmondottam  hogy  nem  vagyok  beteg,  és 
mi  történt  ?  részletesen,  az  egész  társaság  de- 
rültségére. 

Kávé  után  egészen  jól    éreztem  magamat, 

s  ezen  egyedüli  excessusomnak,    melyre  emlé 
kezem,  nem  lön  egyéb  következése. 


Fejérvárra  mentem  mert  Apponyi  azt  akarta, 
hogy  választassam  ott  meg  magamat  követnek. 

—  Zichy    Domokost  kerestem    föl,   ki  azt  kér- 
dezte tőlem. 

„Akar-e  nagyságod  adózni  ? 

..Bizonyosan  !  hisz  ezt  már  e  megyében 
háromszor  indítványoztam." 

..Akkor  én  követjelöltségét  nem  pártolha- 
tom ;  mert  a  ki  egy  krajczárt  követel  tőlem 
„adó  fejében"  az  alkotmányos  érzelmemet  sérti. 

—  feleié  ő. 

„Madarász  is  adózik,  pedig  nagyobb  mérv- 
ben mint  én." 

„Tudom  felelt  a  gróf,  de  oly  bunkót  fog 
hozzá  kötni,  hogy  a  német  el  nem  fogadja. 

Zichy  Domokos  ellen  győzni  nehéz  feladat 
leendett  volna  és  igy    lemondottam    a  tervről. 


* 


B.  Fiáth  F.  Eletem.  II. 

Ezen  időben  Zsömböry  nevű  kisasszony 
feküdt  Fej  érváron  delejes  álomban,  megláto- 
gattam, s  ezen  egyetlen  kérdést  intéztem  hozzá : 

„Lesznek  e  gyermekeim  ?" 

„Igen,  lőn  a  vigasztaló  válasz,  csináltasson 
magának  egy  hosszú  asztalt  !" 

Jóslata  teljesült,  tiz  év  múlva  hosszú  asz- 
talra lett  szükségem,  hogy  családom  együtt 
étkezhessék  ! 

Szögyény  fölment  Bécsbe  alcancellárnak 
emlékül  megtartottam  Íróasztalát,  s  a  fölötte 
függő  órát,   ez  alatt  irok  most  is.  (1876) 

Zichy  Ferencz  a  mostani  törökországi  nagy- 
követ lőn  a  helytartótanácsnál  elnökünk. 

Lemondván  a  követválasztási  gondról,  kel- 
lemesen folytak  napjaim.  Nőm  egy  kis  leány- 
kával boldogított.  Minden  arra  mutatott,  hogy 
fiam  lesz,  igy  a  kis  leány  meglepett,  s  midőn 
felém  nyujták  a  most  szülöttet,  elfelejtem  csa- 
lódásom örömét,  s  örömmel  mondám :  mert 
kondor  volt, 

„Isten  hozta  magát  kis  Mókus!" 

A  Mókusból  Móki  lett;  s  ma  igy  hivják 
ismerősi. 

A  követválasztások  megtörténtek,  a  szen- 
vedélyek  hullámai  lelohadtak.  Biztosan  hittük, 
hogy  Apponyi  csakhamar  meg  fogja  győzni  az 
ellenzéket  is  arról,  miszerint  minden  lehetséges 
reformnak  nem  csak  barátja,  de  hő  pártolója  ; 
hogy  Széchenyi,  ki  szinte  megválaszttatta  ma- 
gát, Kossuth  ellenében  nagy  többségben  lesz. 
Nyugodtabb  s  bizalmasabban  tekinténk  a  jövőbe. 

Állásom  a  helytartóságnál  kellemes  volt, 
legjobb  barátságban  éltem  kartársaimmal.  Foly- 
tonos i>vakorlat  következtében  már  könnven  és 
gyorsan  végeztem  hivatalos  dolgaimat,  ugy, 
hogy  kötelességem  lelkiismeretes  teljesítése  után 
maradt  időm  másra  is. 

Bensőbb  meghitt  barátságban  éltem  Szent- 
iványi  Yinczével ;  na  fenakadtam  bármiben,  nála 
kerestem  s  találtam  felvilágosítást,  továbbá  Babar- 
czy  Antallal,  ki  eddig  titkár  volt,  de  most  tiszte- 
letbeli tanácsosnak  neveztetett  ki ;  igen  szives 
volt  irányomban  gróf  Zichy  Ferencz  és  gróf 
Török  Bálint  is.  - —  Hol  egyik,  hol  másiknál, 
vasfv  nálam  töltők  az  estét.  —  Báró  Lederer 
volt  a  katonai  főparancsnok,  aki  minden  héten 
egyszer  fényes  estélyt  adott.  A  monostori  szi- 
get vadászatját,  Stahly  tanácsosi  collegám,  és 
protomedicus  birta  haszonbérben.  Itt  többször 
vadásztunk    nyulakra    és  fáczánokra.    Egy  nap 

minden  héten  lóháton  vadásztam.  —  Habár 
viszonyaimhoz  mérten  nagy  házat  tartottam  is . 
mégis  jövedelmemből  s  kétezer  forint  fizeté- 
semből bőven  fedeztem  kiadásaimat. 


Az  1 84 7-ki  országgyűlés  novemberben  meg- 
kezdette tanácskozásait,  —  s  jónak  indult.  Ap- 
ponyi  érintkezett  Széchenyi,  Zsedényi  és  Soms- 
sich  utján  Kossuthtal,  és  az  ellenzékkel.  Meg- 
egyeztek a  reformok  sorozatjára  nézve,  tanács- 
koztak kisebb  körben  Kossuthtal  a  kormány 
tényleges  felelősségének  mikép  leendő  életbelép- 
tetéséről ?  Ez  mind  Apponyi  tudtával,  beleegye- 
zésével és  részben  kezdeményezése  folytán  tör- 
tént. A  felizgatott  közvéleménynek  nem  volt 
elég  türelme  e  beható  megfontolást,  és  sok 
időt  igénylő  működés  eredményének  bevárására ; 
annál  is  kevésbé  pedig,  mert  e  tanácskozások 
zárt  körben  tartatván,  haladását  figyelemmel 
nem  kisérhette. 

Széchenyi,  Zsedényi,  Babarczy,  Somssich 
szóltak  conservativ  értelemben.  Ezek  szónokla- 
taira élesen    válaszolt    az  ellenzék    a  nagy  kö- 

zönség  örömére ;  míg-  a  conservativok  részéről 
történt  szinte  éles  viszonválaszt  botrányos  in- 
gerültséggel fogadta,  különösen  a  vélemény- 
nyilvánításra nem  jogosult  hallgatóság. 

Február  io-én  Luka  Sándorral  fölmentünk 
egy  kocsin  Pozsonyba,  csak  életveszély ly el  me- 
hettünk át  a  Dunán  ugy  zajlott.  A  pozsonyiak 
a  partról  bámulták  vakmerőségünket.  Egyet- 
lenegy ladik  jött  át  a  Dunán  s  ezen  mi  vol- 
tunk. Barátink  tárt  karokkal  fogadtak.  Másnap 
elmentem  az  országos  ülésbe ;  —  a  királyi  táb- 
lai ülnökökkel  jó  barátságban  levén,  azon  emel- 
tebb helyre  mentem,  melyen  a  kir.  személynök 
elnökölt.  Babarczy  beszélt  szépen  s  higgadtan, 
de  élesen.  —  „Nem  ugy  van*  —  „nern  igaz" 
—  hangzott  mindenfelől.  —  Engemet  e  tör- 
vénytelen illetlen  lárma,  és  megszakítás  nagyon 
bántott;  annál  is  inkább,  mert  nagyobb  rész- 
ben a  karzatok  s  a  teremben  volt  hallgatóság 
részéről  történt.  Meggondolatlanul  elkiáltottam 
magamat   „halljuk!  jól  beszél!" 

Babarczy  után  Bónis  Samu  szólalt  fel,  s 
körülbelül  igy  kezdte  beszédjét. 

„Hiába  hívta  fel  Babarczy  budai  collegá- 
ját,  mert  véleményét  azért  a  nagy  többség  nem 
fogja  helyeselni;  s  collegája  —  itt  reám  mu- 
tatott —    hiába    kiabálja,    hogy    jól  beszél  — 

mert  az  bizony  nem  jól  beszélt,  amint  azonnal 
lesz  szerencsém  bebizonyítani."   stb. 

En  nagyon  elpirultam  ;  mert  a  nagy  kö- 
zönség reám  nézett ;  egy  darabka  papirt  sza- 
kíték    szomszédom    ivéből  s  ironnal   igy  irtam : 

„Hívd  ki  kérlek  nevemben  ezen  megbán- 
tásért;  de  azonnal"   —  Fiáth. 

Jankovich  Gyula  (talán  Verőcze  vármegye 
követje)  ült  alattam,  ennek  czimezve  ledobtam 
az  asztalra  elébe  e  czédulkát. 

Jankovich  elolvasta,  s  intett  fejével,  hogy 
megértett  ;  amint  Bónis  elvégezte  beszédjét, 
Jankovich  hozzá  ment,  pár  szót  váltott  vele,  s 
átadta  neki  czédulkámat.  Bónis  elolvasta,  el- 
tette mellényzsebébe,  s  intett  nekem,  hogy  el- 
fogadja kihívásomat. 

Ülés  után  bevártam  az  országház  kapuja 
alatt  Jankovichot,  és  báró  Sennyeyt.  Ezek  tár- 
saságában elmentem  szállásomra,  ott  felkértem 
őket,  hogy  legyenek  segédjeim  —  s  hogy  én 
csak  egy  elégtételt  fogadok  el  —  azt  tudniil- 
lik, ha  Bónis  elismeri  eljárásának  lovagiatlan- 
ságát,  még  pedig  ott,  a  hol  a  megbántás  tör- 
tént, az  országházban,  az  ország  színe  előtt. 
Mert  a  megbántás  abban  culminál,  hogy  ott 
történt,  a  hol  nekem  nem  volt  jogom  meg- 
torlani. 

S  miután  Bónis  jól  lő,  s  tudja  azt,  hogy 
én  gyakorlott  vivó  vagyok,  valószínűleg  pisz- 
tolyt fog  választani.  Szerezzenek  hát  e  czélra 
pár  pisztolyt,  s  rendezzek  a  párbajt  a  másnap 
délelőtti  órákra. 

Segédjeim  elmentek  Bonishoz ,  egy  óra 
múlva  vissza  jöttek  azzal,  hogy  a  párbaj  hol- 
nap 10  órakor  mindenesetre  meg  fog  történni ; 
hogy  Bónis  segédjei  gróf  Andrássy  Gyula  és 
Pázmándy  Dénes  ;  hogy  a  fegyver  kérdése 
még  nincs  eldöntve,  mert  báró  Wenckheim  a 
pisztolyt  erélyesen  ellenzi ;  —  végre,  hogy  e 
kérdés  csak  estére  fog  eldöntetni.  —  Meg- 
kértek tovább,  hogy  ne  hagyjam  el  az  nap 
szállásomat,  mert  habár  minden  a  legnagyobb 
óvatossággal  történt  is,  mégis  ki  fog  szivá- 
rogni szándékunk,  és  igy  meg  lehet,  hogy  az 
ifjúság  insultálni  fogna.  Megigérve,  hogy  hol- 
nap reggel  8  órakor  hozzám  jönnek,  eltá- 
voztak. 

Este  kocsin  elmentem  Wirknerhez,  itt  már 
az  egész  társaság  többet  tudott  ez  ügyről 
mint  én  ! 

Tíz  órakor  szállásomra  mentem  ;  írtam 
egy  levelet  nőmnek,  egyet  atyámnak,  melyben 
vagyonomról  rendelkeztem,  lepecsételtem,  czi- 
meztem,  s  az  iró  asztalomon  hagytam.  —  Meg- 

írtam  a  szokásos  nyilvánítást  hogy :  saját  ma- 
gam lőttem  meg  magamat,"  ezt  tárczámba 
zárva  reá  gyújtottam  s  a  pamlagra  heveredtem. 

Fél  lehetett  éjfélre,  mikor  az  ajtómon  ko- 
czogtak. 

Gróf  Waldstein  János  lépett  be  ;  csak  in- 
kább látásból  ismervén  őt,  csodálkoztam  láto- 
gatásán. 

Elbeszélte,  hogy  csak  most  értesült  arról, 
hogy  holnap  pisztolyra  kell  verekednem,  s  azért 
kötelességének  tudta  engemet  némelyekre  fi- 
gyelmeztetni. Elmondotta  a  pisztoly  párbaj  el- 
méletét; a  szükséges  elővigyázatról  s  hideg- 
vérüségről  beszélt  okosan,  végre  igy  nyilat- 
kozott : 

„S  most  feküdjék  le  s  csendesítse  le  iz- 
gatott idegjeit  s  ne  vegye  rósz  néven,  hogy 
nagyságodnak  tanácsommal  alkalmatlankodtam, 
de  én  öregebb  vagyok,  némely  tapasztalást  is 
szereztem  e  téren,  hisz  háromszor  verekedtem. u 

Igazán  jól  esett  ez  aligismert  nemes  ke- 
belnek irányomban  érdeklődése.  Megköszöntem 
szépen,  tanúsított  jó  indulatját  s  ezen  szavakkal 
búcsúztam : 

„Legyen  méltóságod  egyébiránt  nyugodt, 
én  holnap  ötödször  fogok  verekedni;"  erre  ke- 
zet nyújtott  s  távozott. 

Lefeküdtem  s  jól  aludtam  reggelig.  —  Hét 
órakor  fölkeltem,  a  reggelinél  ültem,  midőn  be- 
jöttek segédjeim  azon  hirrel,  miszerint  a  párbaj 
karddal  történik,  Bohus  János  nagy  ebédlőjé- 
ben 9V2  órakor. 

Öt  perczczel  fél  tíz  előtt  beléptem  Bohus- 
hoz.  Ott  voltak  mindannyian,  Bohus,  Bónis, 
Andrássy  Gyula,  Pázmándy  Dénes,  Jankovich 
Sennyey-  és  egy  orvos. 

Bonist  szerettem  mindig,  s  szeretem  ma 
is,   ezzel  megölelkeztem. 

„Édes  Ferkóm !  nem  akartalak  én  téged 
megbántani,  s  ha  kivánod  szivesen  megkövet- 
lek —  hisz  soha  sem  vétettél  te  nekem,"  ezt 
monda. 

„Örömmel  fogadom  e  szíves  nyilatkozato- 
dat —  hisz  én  sem  haragszom,  —  csak  egy 
szót  mondjál  holnap  ez  irányban  az  országos 
ülésben,  és  szent  köztünk  a  békesség,"  fele- 
lém én. 

„Ezt  már  nem  tehetem ;  itt  szivesen  meg- 
követlek, de  az  országházban  soha!" 

„Akkor  nincs  más  hátra  kezdjünk  hozzá" 
felelém. 

Félig  meztelen  szemközt  állottunk.  Bónis 
bátor  ember  hevesen  támadott,  de  vívni  nem 
jól  tudott,   erősen   vágott,  nekem  csak  föl  kel- 

lett  fogni  a  csapásokat,  de  a  csapások  oly  erő- 
vel voltak  felém  sújtva,  hogy  ezeket  a  kardom 
erős  végével  vagy  kardom  markolatával  fog- 
tam fel. 

Ez  igy  tartott  vagy  két  perczig,  én  egy- 
szer sem  „repostiroztam  ;"  végre  hátra  léptem 
és  szót  kértem. 

„Ez  nem  párbaj !  mondám,  mert  Bónisnak 
ellenemben  nincs  esélye ;  azért  czélszerübb  a 
kardot  pisztolylyal  cserélni  fel." 

Bónis  ezen  nyilatkozatomat,  mely  lelkem 
hangulatát  adta  hiven,  zokon  vette  s  újra  „ap- 
pelt"   adott. 

Fejemre  irányzott  első  csapást  keresztül 
bocsájtám ;  kardja  a  padlóig  ért,  és  én  kardom 
lapjával  erősen  jobb  kezére  ütöttem  ;  —  a  kard 
kiesett  kezéből  —  egy  kevés  vér  kicsordult, 
ott  a  hol  a  felbőr  az  ütés  folytán  megrepedt, 
—  a  keze  dagadt,  —  a  párbajnak  vége  volt. 
Megöleltem  jó  Samu  barátomat,  s  szivből  örül- 
tem, hogy  alig  lőn  baja;  —  jeget  hoztak  — 
Samu  rágyújtott  s  jégbe  boritá  kezét;  én  pe- 
dig megköszönve  a  segédek  szivességét,  Bu- 
dára indultam. 

Budán  megtudtam,  hogy  a  Cancellária  il- 
letőleg ő  Felsége  helyben  hagyta  —  a  vörös- 
berényi  uradalomra  vonatkozó  szerződést,  mint 
a  tanulmányi  alapra  nézve  igen  előnyöst ;  de 
nehezítette  a  föltételeket,  a  mennyiben  egy  fél 
évi  haszonbérnek  előre  leendő  lefizetésen  túl, 
egy  egész  évi  haszonbérnek  óvadékul  szolgáló 
összeget,  szintén  előre  letétetni  vagy  biztosít- 
tatni követelte. 

Ezen  föltétel  teljesítésére  közel  40,000 
forint  szükségeltetett.  Hogy  ennek  eleget  te- 
hessek, eladtam  abai  birtokomat  szomszédom 
gróf  Zichy  Domokosnak  40,000  forinton  és 
100  aranyon. 

Letettem  a  félévi  haszonbért  s  óvadékot, 
nem  tudtam  akkor,  hogy  az  urbériségek  el- 
vesznek, s  hogy  ennek  folytán  a  szükséges  in- 
structio  igen  sok  készpénzbe  fog  kerülni.  De  ez 
nem  bántott,  mert  volt  heverő  pénzem  s  nőm 
tőkéjét  felmondottam,  addig  pedig  míg  ezt 
folyóvá  tehettem,  hitelemre  biztosan  számítha- 
ték.  Megfogadtam  tisztjeimet,  vettem  ökröket, 
birkákat  stb. 


* 

Zichy  Ferencznél  voltunk  február  27-én 
bálban,  midőn  ő  megkapta  a  tudósítást,  hog> 
Parisban  kiütött  a  forradalom ;  s  hogy  Lajos 
Fülöp  a  polgár-király  Francziaországot  el- 
hagyta. 

Ezen  eseménynek  oly  nagy  horderöt,  hogy 
saját  viszonyainkat  érintse,  nem  tulajdonítot- 
tunk, s  még  pedig  annál  kevésbbé,  mert  tud- 
tunk, hogy  az  országgyűlés  által  tervezett  re- 
formok Apponyi  által  is  pártoltatnak,  s  hogy 
csak  azok  fognak  nála  nehézségekre  találni, 
melyek  ez  idő  szerint  még  kivihetetlenek ;  hogy 
igy  azon  pressio,  melyet  a  franczia  forradalom 
Metternich  herczegre  okvetlen  gyakorolni  fog, 
a  magyar  érdeknek  előnyére  válhatik.  De  el- 
felejtők,  hogy  : 

„Mióta  Jean  Jaques  Rousseau  megirta  el- 
méletét a  „Contract  social-"ről,  azóta  minden 
civilisált  népeknél,  egy  párt  termett  az  abso- 
lutismus  ellen.  Francziaországban  ennek  müve 
sikerült ;  a  többi  népek  ép  ezen  okultak ;  a 
kikiáltott  szabadság  mindig  csak  egy  párté 
volt !  a  kisebbségnek  ez  csak  a  számkivetésben 
volt  megszerezhető,  az  egalité  (egyenlőség) 
csak  a  guillotinra    szóló  Ítéletekben    nyilvánult. 

„Ezen  korszakot  követte  a  győzedelmes 
Napóleon ;  hogy  ezt  legyőzhessék,    felkeltették 

népeikben  az  absolutisták  a  szabadság  érzetét. 
Napóleon  megbukott ;  de  az  eszköznek  hatása, 
mely  által  megbukott,  kiszámithatlan  volt.  A 
fölébresztett  nép  szabadságeszméi  ön  abso- 
lut  kormányaik  ellen  fordultak.  Ezen  mozga- 
lomnak némely  kormányok  engedtek,  megoszt- 
ván hatalmukat  a  néppel ;  —  némelyek  nem 
engedtek.  S  hogy  mind  a  két  mód  hibás  vagy 
elégtelen  volt  az  1847/8-ki  mozgalmakat  meg- 
gátolni :  bizonyítja  a  következés. 

Badenben,  Poroszország  és  Ausztriában 
egyformán  ingadozott  a  hatalom. 

Metternich  rendszere  a  nemengedés  volt ; 
s  mig  a  porosz  is  ezt  követte :  győzött.  De  a 
mint  a  porosz  e  rendszerét  elhagyta ;  Metter- 
nich sem  tarthatá  tovább  magát  s  ő  mártius 
13-án  lelépett.  („Genesis") 


József  főherczeget  már  eltemettük,  a  ná- 
dori méltóság  és  ezzel  járt  hatalom  üresedés- 
ben volt.  Apponyi  a  cancellár  ideglázban  fe- 
küdt. Ferdinánd  a  jóságos  —  sem  okát  sem 
következményeit  a  mozgalomnak  felfogni  s  meg- 
kelni és    ennek    folytán  magát    egy    vagy    más 

irányban  elhatározni  nem  volt  képes.  —  Egy 
császári  királyi  családtanács  akart  intézkedni, 
de  megállapodásra  nem  jutott.  Br.  Jósika  az 
erdélyi  cancellár  és  Szőgyény  a  magyar  alcan- 
cellár  hiába  jelentettek,  hiába  kívántak  utasítást: 
sem  egy  sem  más  irányban  nem  nyertek  ilyent. 

Jósika  csakhamar  átlátta  a  helyzet  tart- 
hatlanságát,  elment  Apponyihoz,  ki  oly  veszé- 
lyesen beteg  volt,  hogy  az  orvosok  minden 
látogatást  betiltottak,  csak  nagy  nehezen  si- 
került Jósikának  a  beteg  szobájába  juthatni. 

Elbeszélte  a  betegnek  röviden  mi  történt? 
s  hogy  e  felelősséget  többé  ily  viszonyok  közt 
el  nem  vállalhatván:  kell  hogy  mindketten  le- 
mondjanak, Apponyi  az  ideglázas  fölkelt,  meg- 
irta  resignatióját  s  többé  nem  feküdt   le. 

Pesten  is  megkezdődött  a  mozgalom,  har- 
minczezer  emberről  beszéltek,  kik  az  ország 
délkeleti  részén  sorakoznak,  hogy  Pesten  dic- 
taturát  állítsanak. 

Petőfi  vezérlete  alatt  egy  néptömeg  kö- 
vetelte a  helytartó  tanácstól  Stancsics  államfo- 
goly szabadon  bocsátását.  12  óra  volt  délben, 
a  helytartótanácshoz  közel  fekvő  garnison  ka- 
szárnyában történetesen  dobolni  kezdettek,  mire 
az  egész  néptömeg  szaladt  vissza  Pest  felé. 

Lederer  a  katonai    főparancsnok    és  Zichy 

Ferencz  mindennap  futárt  küldöttek  Becsbe  ;  de 
választ  vagy  utasítást  nem  kaptak.  —  Az  erő- 
szakkal járó  felelősséget  el  nem  vállalhatván, 
kiadták  Stancsicsot,  és  a  fegyvertárt  a  népnek. 
—  Anarchia,  fejetlenség  volt  a  szó  teljes  ér- 
telmében. A  városháza  terén,  a  múzeum  lép- 
csőzetén szónokoltak  a  népvezérek,  Vasváry 
izgatólag,  Nyáry  csillapítva. 

Hogy  több  kihágások  és  szerencsétlen- 
ségek nem  történtek,  csak  a  nép  józanságának 
s  becsületérzetének   tulajdonítható. 

Kossuth  lőn  az  egyedüli  vezér  az  ország- 
gyűlésen. Declarálta,  hogy  az  események  túl- 
szárnyalták az  eddigi  higgadt  tancskozás  ered- 
ményét és  czélját ;  —  hogy  a  követeket  nem 
köti  esküjök,  ezek  nem  a  nemesség  követei 
többé,  de  az  összes  lakosságé,  —  szavazhat 
mindegyik  utasításának  mellőzésével  lelkiisme- 
rete szerint. 

S  szerintem  ez  volt  az  első  forradalmi  lé- 
pés  a  törvényhozás  részéről.  Erezte  ezt  a  kö- 
vetek egy  része,  s  miután  azokat,  kik  utasítá- 
saikra s  esküjükre .  hivatkoztak,  a  türelmetlen 
közönség  meg  nem  hallgatta,  egy  értekezlet- 
ben azt  határozták,  hogy  egyik  szólaljon  fel, 
s  ha  a  közönség  meg  nem  hallgatja  hagyják 
el  a  termet. 

Széchenyi  belenyugodott  azon  kijelentés- 
sel, hogy  azért  fog  maradni,  hogy  a  pártnak 
távozását  indokolja. 

Amint  elhagyták  az  értekezletet,  Somssich 
declarálta,  hogy  ha  Széchenyi  marad,  ő  sem  tá- 
vozik; igy  megbukott  a  tervezet  tüntetés. 

Én  akkor  nem  voltam  Pozsonyban,  de  e 
részleteket  Rohonczy  és  Babarczytól  hallottam. 


Deák  feljött  Pozsonyba,  —  az  erőszakos- 
kodások megszűntek,  a  formaszerinti  törvényes- 
ség megmentetett,  minisztérium  alakult,  az  1848-i 
törvények  a  törvényes  factorok  beleegyezésé- 
vel meghozattak,   és  szentesíttettek. 

A  48-i  törvények  tárgyalása  alatt  nem  pro- 
testált senki,  —  csak  mikor  az  urbériség  meg- 
szüntetéséről volt  a  szó,  mely  sok  családnak 
egyedüli  vagyonát  képezte,  —  irattá  kardjára 
gróf  Szapáry  Antal:  „kártalanítás  vagy  halál." 
Az  urbériségek  kártalanítása  a  nemzet  becsü- 
letével biztosíttatott,  nem  protestált  a  vidéki 
nemesség,  nem  törvényhatóságok,  nem  a  clerus. 

A  48-ki  törvények  formaszerint  törvénye- 
sen hozatván  és  hirdettetvén    ki :  kötelező  tör- 

vénynyé  váltak,  s  örömmel  fogadta  az  egész 
nemzet.  —  S  habár  személyemre  nézve  ezen 
változás  nagy  csapás  volt,  mert  atyámat  az 
urbériségek  vesztesége  súlyosan  érte,  mert  az 
administratori  kilátás  dugába  dűlt,  mert  a  ha- 
szonbérelt urodalomban  103  egész  sessiot  s 
több  ezer  zsellér  napszámot  vesztvén,  teteme- 
sen nagyobb  instructiót  kellett  állítanom,  mint 
terveztem,  mert  végre  éreztem,  hogy  politikai 
s  hivatalos  állásom  megszűnt.  Mégis  jó  lélek- 
ismerettel mondhatom,  ha  nem  is  örömmel,  de 
minden  keserűség  nélkül  fogadtam  a  változást. 

Föltettem  magamban,  hogy  a  törvény  azon 
jótékonyságáról,  mely  szerint  vagy  alkalmaz- 
tatom vagy  fizetésemet  tovább  is  húzom,  le- 
mondok és  egyszerűen  resignálok. 

Míg  arra  alkalom  nyílik,  folytattam  lelkiis- 
meretesen hivataloskodásomat.  —  Megtanultam, 
mint  köznemzetőr,  a  katonáskodást  is ;  értel- 
mes egészséges  embernek  ez  nem  nagy  mes- 
terség —  három  hét  múlva  ugy  tudtam  exerczi- 
rozni,  mint  bárki  más.  —  Egyik  titkárom,  Kis 
Miklós  volt  őrnagyom. 

A  megérkezett  minisztériumot  ^mint  nem- 
zetőrök fogadtuk  Pesten.  Szemere  a  belügyér 
felismert,  s  hozzám  jött,  kezet  nyújtott,  de  én 
nem  viszonozhattam,  mert  tisztelgő  állásban  fog- 

B.  Fiáth  F.  Életem.   II.  7 

tam  fegyveremet  s  igy  csak  ő  szoríthatá  fegy- 
vertartó jobbomat. 

Április  közepén  történtek  ezek ;  egy  com- 
missió  már  hetek  óta  dolgozott  az  általam  má- 
jus i-én  birtokba  veendő  haszonbéri  urada- 
lomnak átadásán ;  engemet  az  átadásnál  fel- 
hatalmazottam Erkel  s  Tóth  főtisztem  képvi- 
seltek. 


Az  ujonan  választott  nádor,  István  főher- 
czQg  megérkezett.  Leirtani  föltétlen  resignátio- 
mat  és  személyesen  adtam  át.  O  fensége  en- 
gemet   már    rég    ismert  személyesen  s  azonnal 

fogadott. 

t  .  .  . 

„Es    miért    hagyja    el  ön    kitűnő  hivatalos 

állását?"    kérdé  tőlem. 

Nem  én  hagyom  el  az  állást  fenséges  fő- 
herczeg  !  állásom  szűnt  meg,  a  m.  k.  helytar- 
tótanács megszűntével. 

„Igaz,  feleié  a  főherczeg  a  helytartótanács 
megszűnt,  de  azt  mit  a  helytartótanács  vég- 
zett a  ministeriumnak  is  kell  végeznie,  s  kivá- 
natos,  hogy  a  már  begyakorolt  szakképzett  ta- 
nácsosok^  maradjanak." 

„Igén  fönséges  főhérczeg,  de  én  nemcsak 
tanácsos  voltam,  hanem  a  politikai  életben  is 
szerepeltem  éles  ellentétben  mindazokkal,  kik 
most  a  közigazgatás  vezetésére  hivatvák.  Az 
én  politikai  pártom  megbukott,  illő  hogy  mi 
átengedjük  az  egész  tért  a  győztes  pártnak 
minden  felelősséggel,  s  ezért  kérem  főherczeg- 
s  egedet,  legyen  kegyes  föltétlen  lemondásomat 
elfogadni  s  engem  további  hivatalos  működé- 
sem alól  kegyesen  fölmenteni." 

„S  mit  tervez  ön  a  jövőre?"    kérdé  ismét. 

„Falura  szándékozom,  gazdálkodni." 

„Lemondását  el  nem  fogadom ;  ő  Felsé- 
gének még  szüksége  lehet  kipróbált  hűségére. 
De  adok  önnek  bizonytalan  időre  szabadságot, 
hivatalát  pedig  adja  át  a  belügyér  által  kine- 
vezendő utódjának." 

Fölmentésemet  soha  sem  kaptam  meg. 


* 


Szemere,  Perczel  Móricz  ministerialis  ta- 
nácsosnak adta  az  én  hivatalos  teendőimet. 

Fölkértem  Krajnik  titkárom  és  Rácz  fogal- 
mazómat, hogy  legyenek  szi  vesék  közremű- 
ködni,  mikép  minden  tárgyat,   mely  hivatalomra 

signáltatott,  két  nap  alatt  bevégezhessünk,  úgy- 
hogy a  hivatalt  „table  netté*  adhassam  át. 
Örömmel  teljesítek  kérésemet,  s  másnap  délben 
elkészült  minden. 


Három  évig  éltem  hivatalomban,  megsze- 
rettem e  szerény  helyiséget,  még  inkább  hiva- 
talos személyzetemet,  mely  szivélyesen  ragasz- 
kodván hozzám,  önfeláldozással  dolgozott,  ha 
szükséges  volt  helyettem  is.  Érzékenyen  bú- 
csúztunk el  egymástól.  A  hivatalt  bezártam,  a 
kulcsot  magamhoz  vettem  azon  szándékkal, 
hogy  azt  Perczel  Mórnak  megküldjem. 


Éltemnek  egy  uj,  ismeretlen  szakába  lép- 
tem ;  mennyi  vérmes  remények  közt  nyitottam 
meg  ugyanezen  kulcscsal  hivatalos  szobámat 
három  évvel  ezelőtt  ?  mennyi  csalódás  és  ki- 
ábrándulás után  zártam  be  most  ?  e  búskomor 
érzettel  léptem  azon  kis  utczába,  melyen  a  hely- 
tartótanács   úgynevezett  bolthajtásból  (Schwie- 

Logen)  a  bástyára  jutottunk.  Ezen  az  utón  jöt- 
tem ide  először:  ezen  akartam  távozni  örökre. 
A  mint  kiértem  a  szép  bástyára,  jól  esett  a 
nap  éltető  melege,  meglepett  a  kilátás  szép- 
sége ;  csak  most  vettem  észre,  hogy  már  ki- 
tavaszodott s  lelkem  más  irányt  vett. 

„Szabadság,  te  véghetlen  boldogító  érzete 
a  függetlenségnek,  légy  üdvözölve  itt  az  Ur 
szabad  ege  alatt !  hálát  adok  neked  minden- 
ható ! !  hogy  megpróbáltatásom  három  évét  be- 
csülettel kiállottam.  Minden,  mi  e  rövid  három 
évben  történt,  emberi  észszel,  bölcseséggel  ki- 
számíthatlanul  történt.  Te  akartad  ezt  igy  né- 
pek Ura!  megnyugszom  szent  akaratodon,  s 
bizom  további  gondviselésedben." 

Ezen  fohássszal  visszanyertem  lelkem  ruga- 
nyosságát; —  ismét  jövőmet  festettem,  de  a 
zöld  és  rózsaszint  használtam  már.  Ily  lélek- 
hangulatban  voltam,  mikor  a  bástya  közepén 
találkoztam  Perczel  Móriczczal,  kivel  rég  baráti 
viszonyban,  de  politikai  ellentétben  állottam. 
—  Ez  is  fölismert,  s  felém  jött  egy  fiatal  egyén 
kíséretében,  a  bástya  karzata  mellé,  hol  én 
jártam. 

„Szervus  Móricz!  servus  Ferkó!"  köszön- 
tők egymást. 

„Itt  van  barátom    hivatalos  osztályod  kul- 


102       

csa,  rendben  fogsz  találni  mindent,  és  most 
cseréljünk  szerepet"  —  s  ezzel  átnyujtám  a  hi- 
vatalos helyiségek  kulcsát. 

„Hogy  hogy?"   kérdé  ő. 

„Természetesen ;  eddig  én  működtem  s  te 
bíráltál,  most  te  fogsz  működni  és  én  leszek 
az  itész." 

Erre  közbe  szól  a  fiatal  ember,  kire  még^ 
reá  sem  néztem,  s  kinek  bajusza  csak  most 
mohódzott. 

„Engedelmet,  monda,  nagy  különbség  lesz 
mégis  kettejük  működése  közt,  mert  eddig  szol- 
gálni gyalázat  volt  s  most  dicsőség!" 

Ezen  nem  várt,  nem  érdemlett,  ily  illeték- 
telen éretlen  egyén  által  szemtelen  elbizako- 
dással  történt  apostropha  megbénítá  eszem 
működését ;  s  én  okvetlen  ledobtam  volna  3- 
gényt  a  bástyán,  ha  szerencsére  Perczel  moz- 
dulatomat észre  nem  veszi  s  közibénk  nem  ug- 
rik e  szavakkal,  melyeket  halk  hangon  mondott : 

„Ne  bánsd,  hisz    ez  a  bolond:  Vasváry!" 

„Ha  te  ezen  suhanczot  bolondnak  declá- 
rálod,  nincs  mit  válaszolnom ;  mert  bolonddal 
nem  lehet  dolgom"  felelém  én  erős  hangon,  s 
ezzel  tovább  mentem. 

Hogy  végezték  ők  maguk  közt  ez  ügyet  ? 
soha  sem  tudtam  meg. 

Ilyen  egyéneket  használt  eszközül  a  kor- 
mány, most  e  válságos  korszakban,  kik  szen- 
vedélyes dölyfösséggel  támadják  meg  a  sze- 
rényt, az  útjukban  nem  állót.  —  Mit  fognak 
azok  merényleni  azok  irányában,  kik  elleneik? 
mit  azon  viszonyok  irányában,  melyek  fenye- 
getöleg  fognak  ellenük  tornyosulni  ?  !  ily  el- 
mélkedés közt  értem  haza.  Siettem  a  gyer- 
mek-szobába, itt  mindig  visszanyertem  lelkem 
nyugalmát. 


* 
* 


Késő  este  volt,  hogy  főtisztem  belépett 
hozzám  azon  jelentéssel,  hogy  az  általam  bér- 
le*  vörös-berényi  urodalomnak  átadása  be- 
tiltatott !  hogy  miért  s  mi  alapon  ?  ezt  nem 
tudta;  esak  annyit  tudott  meg  az  átadó  bi- 
zottság tagjaitól,  —  nogy  ezen  betiltás  a  vö- 
rösberényi  Nemes  nevű  kasznár  jelentése  vagy 
feladása  folytán  történt,  s  hogy  a  rendelet 
Kossuth  aláírásával  érkezett.  —  Végre  hogy 
Nemes  igen  zokon  vette,  miszerint  felajánlott 
szolgálatát  el  nem  fogadtam,  hogy  ennek  foly- 
tán nyugdíjaztatott,  s  hogy  ő  rég  Kossuth  po- 
litikai elveit  vallja. 


—      Í04     — 

Ezen  hír  annyira  felizgatott,  hogy  egész 
éjjel  nem  feküdtem  le.  —  Hisz  ez  reám  nézve 
most  életkérdés  volt.  Lefizettem  egy  fél  évi 
árendát  előre,  letettem  egy  évi  árendális  ösz- 
szeget  óvadékul ;  vettem  3  2  ökröt,  egyelőre 
már  1000  birkát,  szóval  összes  vagyonom  pár 
ezer  forinton  kivül  már  az  uradalomba  volt 
fektetve. 

Másnap  gVs  órakor  elmentem  Kossuthhoz. 

—  Meg  kell  jegyeznem,  hogy  ezen  hallatlan 
igazságtalanság  fellázított,  s  el  voltam  határozva 
mindenre,  mondom  mindenre,  még  a  végletre  is. 

Egy  megyei  huszár  állott  ajtaja  előtt. 

„Itthon  van  a  miniszter  úr?" 

„Igen,  bejelentsem  Méltóságodat  ?" 

„Nem  szükséges."   Bementem. 

Az  első  szoba  volt  dolgozó  szobája,  mely- 
nek ablakai  a  nagyhíd  utczára  nyíltak ;  itt  dol- 
gozott ő.  A  mint  beléptem  fölkelt,  s  az  oda- 
nyiló  másik  szobába  vezetett,  ez  volt  rögtö- 
nözött fogadó  terme,  ablakjai  az  udvarra  szol- 
gáltak. 

„Mivel  szolgálhatok  méltóságodnak?"  kérdé 
a  minister  udvarias  hidegséggel. 

„Ez  történt  velem  tekintetes  minister  ur!" 

—  és  elmondottam  néki  e  az  esetet;  különösen 
kiemeltem,     hogy    februárban    ő  Eelsége    által 

helybenhagyott  szerződésem  alapján,  —  miután 
az  abban  kikötött  föltételeknek  az  óvadék  és 
félévi  haszonbéri  összeg  befizetése  által  eleget 
tettem,  —  az  átadási  bizottságot  a  kultus  mi- 
nisztérium küldötte  ki ;  hogy  az  átadás  minden 
részleteiben  meg  is  történt  már,  s  hogy  csakis 
az  átadási  okmánynak  rendszeres  szerkesztése 
és  aláirása  van  még  hátra.  Kiemeltem,  hogy 
ezen  árenda  folytán  eladtam  fekvő  birtokomat ; 
s  hogy  amint  egy  hóval  ezelőtt  szívesen  visz- 
szaléptem  volna,  ugy  most  már  nem  tehetem, 
mert  összes  vagyonomat  már  investiáltam. 

Nyugodtan  végig  hallgatott,  egymás  mel- 
lett ültünk  pamlagján,   én  jobbról  ő  balról. 

„De  miért  adta  el  szép  abai  birtokát  a 
haszonbér  kedveért?" 

Elmondottam  egyszerűen,  hogy  a  vesz- 
prém-megyei  administrátorságra  volt  kilátásom  ; 
hogy  Aba  Fejérmegyében  fekszik,  s  igy  kény- 
telen voltam  magamnak  Veszprémmegyében, 
Veszprémhez  közel  fészket  keresni. 

„Ha  én  helytartótanácsos  leendettem,  nem 
kerestem  volna  haszonbért  a  helytartóságnál," 
monda  ő  czélzatos  éllel.  Ez  kihozott  sodrom- 
ból ;  ezen  nemtelen  alaptalan  gyanúsítás  lelkem 
szivét  érte  ;  idegeim  felmondották  szolgálatkész- 
ségüket, ugy  tűnt  fel  erkölcsi  lényemnek,  mint 

egy  orozva  reám  mért  arczulcsapás,  szemeim 
könybe  lábadtak,  reszkedett  egész  testem,  kö 
nyeim  ruhámra  hullottak.  Kossuth  meglepetve 
nézett  reám,  kifejezése  szelídült  —  egy  per- 
czig  tartott  e  helyzet,  mig  végre  képes  lettem 
igy  felelni : 

„Politikában  a  tekintetes  miniszter  urnák 
más  véleménye  lehet,  mint  nekem,  s  mind- 
kettőnk véleménye  jogosult,  hisz  problémák 
ezek,  melyeknek  megfejtése  a  jövő  méhében 
fekszik.  —  De  a  becsület  dolgában  én  compe- 
tensebb  biró  vagyok  a  miniszter  urnái !  kér- 
dezze meg  az  egész  világot  \u 

Kossuthnak  jó  szive  van,  elismerte  az  egész 
világ  azóta,  s  hogy  kormányzósága  csak  oly 
rövid  ideig  tartott,  talán  érzékeny  jó  szivének 
tulajdonítható. 

Ezen  általam  a  szenvedély  hangján  mon- 
dott éles  szavaim,  melyek  az  árvák  fájára  czélzó 
s  colportált  rágalomra  vonatkoztak  —  nem  sér- 
tették, vonásai  megtarták  nemes  s  mondhatnám 
részvevő  kifejezésüket. 

„Nyugodjék  meg  méltóságod  !  hisz  ez  igy 
még  nincs  eldöntve." 

„Igen!  de  minden  elhalasztása  reám  nézve 
nagy  kárral  jár." 

„De  ki  döntse  el  rö^.,  5n  az  ügyet?- 

„Ha  miniszter  ur  képes  egy  perezre  elle- 
nem való  antipathiáját  félretenni,  megnyug- 
szom ítéletében.* 

Erre  felkelt  s  mint  egy  megsértett  öntu- 
dattal monda : 

„Én  sohasem  szoktam  anti-  vagy  sympa- 
thiából  cselekedni  !" 

„Hagyjuk  e  helytelen  pathost,  amint  én 
nem  szeretem  a  miniszter  urat,  ugy  önnek  sincs- 
oka  engemet  szeretni." 

„Nem  arról  van  most  szó,  felelt  Kossuth 
higgadtan,  szeretjük-e  egymást?  hanem  egy 
jogi  kérdésről,  mely  nem  hozzám  tartozik,  de 
szivesen  közbenjárok,  hogy  ez  ügy  mielőbb  el- 
döntessék. 

Elmentem  Eötvöshöz  a  cultusministerhez,. 
ez  megigérte,  hogy  az  ügyet  azonnal  rövid 
utón  átteszi  az  igazságügyminister  Deákhoz  vég- 
eldöntés végett.  —  Annyira  biztam  ügyem 
igazságában,  hogy  Deákhoz  nem  mentem,  a 
látszatját  is  kerültem  a  kérelemnek  vagy  be- 
folyásolásnak. 

Innen  a  casinóba  mentem,  a  nagy  teremben 
senkit  se  találván,  beléptem  az  olvasószobába, 
itt  olvasott  öt  ur,  1  jztük  Teleki  László  ;  én 
szerencsétlen  hangú  M:ban  voltam  ,  szerettem 
volna  valakivel  össze /eszni. 

Interpelláltam  Telekit. 

„Mit  kezdjek  Kossuthtal?" 

Elmondottam  neki  fenszóval  a  történteket, 
s  declaráltam,  hogy  nem  engedek ;  s  hogy  ha 
ezen  igazságtalanságot  elköveti  rajtam  a  mi 
nisterium,  —  én  elégtételt  veszek  Kossuthon,  s 
ha  kihivásomat  el  nem  fogadja,  megtámadom 
az  utczán,  hivatalában  vagy  az  imaházban.  De 
elégtételt  veszek  magamnak. 

Az  ép  akkor  jelen  volt  Rudics,  egy  be- 
csületes öreg  ur  a  pesti  váltótörvényszéknek 
elnöke,  ki  irányomban  mindig  szives  volt,  el- 
halaványodott  e  nyilatkozatom  fölött ;  Teleki 
pedig  egész  nyugodtsággal  vállamra  tette  kezét. 

„Ne  beszélj  oly  szenvedélyesen,  mert  te 
lehetsz  az  első,    „a  la  lanterne." 

„Nem  bánom  ha  én  leszek  az  első,  ki  kész 
meghalni  az  igazságért." 

Este  felé  tudósított  a  nemes  érzésű  Eöt- 
vös, hogy  ügyem  el  van  döntve  ;  s  hogy  még 
az  éjjel  megy  a  staféta  azon  rendelettel,  hogy 
az  átadás  folytattassék  és  mielőbb  befejeztessék. 


IO(j        

Elindultam  Vörösberénybe.  —  Jól  eseti 
idegeimnek  az  üde  tavaszi  lég,  a  szórakozás,  a 
hatványozott  tevékenységet  igénylő  viszonyok. 
A  vörösberényi  úgynevezett  kastélyt,  mely 
egykor  a  Jezsuita-szerzet  klastroma  volt,  ud- 
varával és  kertjével  tíz  nap  alatt  lakhatóvá 
varázsoltam,  bútoraimat  Budáról  lehozattam  s 
berendeztem  úgy,  hogy  családom  már  kényel- 
mes elhelyezést  talált.  Nőm  és  kis  leányom  meg- 
érkeztek ;  ez  utóbbit  karomon  kivittem  a  kertbe 
s  itt  szólamlott  meg  Mókim  először  a  mint  a 
szép  zöld  fűre  letettem,  azt  mondva  nagy  örö- 
memre:    „Fü." 

A  Balatont  nyugatról  szegélyző  hegylán- 
czolat  alján  fekszik  regényesen  a  kis  vörös- 
berényi helység ;  ennek  szegény  lakosai  szive- 
sen  fogadtak,  szükségem  volt  erejükre  és  ők 
szivesen  dolgoztak.  Tíz  év  alatt  mig  ott  lak- 
tam, soha  sem  volt  súrlódás  köztünk,  sőt  min 
dig  ragaszkodtak  hozzám  s  családomhoz  ;  sze- 
gény de  becsületes  munkás  nép  ez. 

Kenése,  Vörösberény,  Szentistván  nemzet- 
őrei megválasztottak  kapitányuknak.  —  E  ki- 
tüntetés sok  alkalmatlansággal  és  fáradsággal 
járt,  de  ildomosságból  elvállaltam,  s  minden 
más  nap  gyakoroltam  s  egy  kiszolgált  káplár 
segítségével    tanítottam  őket,    hol  itt,    hol  ott. 

Vasárnap  és  ünnepnap  délután  az  egész  száza- 
dot együttesen. 

Első  vendégem  volt  Vörös-Berényben  a 
jó  szeretett  Késmárky  Gábor  ;  a  második  Ro- 
sos  István,  ki  Sáriban  szomszédságban  lakott. 
A  harmadik  s  ki  tiz  évig  legtöbbet  járt  hoz- 
jzám,   Matkovich    Tivadar  volt,  Szentgyörgyről. 

Erkel  János  is  meghozta  családját;  sok- 
teendőim  közt  repült  az  idő,  egy  kényelmes 
fürdőházat  építek  fából  a  Balatonban.  —  A 
termés  sokat  igért.  Kimondhatlan  egyszerűen 
éltünk,   és  boldogul  folytak  napjaink. 

Veszprémben  találtam  régi  jó  barátomat 
Theindlt  a  hires  bassistát,  és  Vurdát  a  teno- 
ristát,  Erkelnek  nem  volt  szép  hangja,  de  jól 
énekelte  a  második  tenort,  én  pedig  a  bari- 
tont. Ezen  vocál  négyes  kimondhatatlanul  mu- 
lattatott s  tíz  éven  át  énekeltünk  minden  héten 
háromszor ;  de  ekkor  egész  nap. 

A  mint  az  aratás  véget  ért,  szenvedélyesen 
vadásztam ;  többnyire  Rosos,  Alatkovich  és  Er- 
kel társaságában.  A  politikai  mozgalmakat  csak 
az  újságból  tudtam  meg.  A  keletkező  vihar  mo- 
raja a  távolság  által  mérsékelten  hatott  hozzánk. 

Nemzetőreim  egy  részét  elrendelték  a  Drá- 
vára Jelasics  ellen,  s  igy  a  gyakorlatok  alkal- 
matlanságától is  megszabadultam. 

<  Ukor  reggel  mindennap  fölkeltem,  lóra 
ültem  s  jártam  a  gazdaságomban  10  óráig. 
Hazatérve,  másodszor  reggeliztem,  délig  olvas- 
tam s  fuvoláztam,  1 2  órakor  úsztam  a  szép 
Balatonban  1  7*  órakor  ebédeltünk.  Délután  ko- 
csin mentem  ismét  a  gazdaság  után,  esténként 
benéztünk   s    10  órakor  volt   „a  hóra  canonica." 

Ménest  állítottam,  jó  kopókat  s  agarakat 
tartottam,  nem  mentem  városba,  csak  egyszer 
egy  évben  Pestre  vagy  Bécsbe. 

Erkel,  ki  inkább  károsodott  volna  száz  fo- 
rinttal, sem  hogy  engemet  károsítson  egy  kraj- 
czárral,  vezette  számadásaimat  s  kezelte  pénz- 
táromat. Szóval  ő  volt  vagyonom  directora.  De 
az  összes  gazdaság  gyakorlati  részét  én  vezet- 
tem ;  az  ugarolástól  a  bemérésig,  ott  voltam, 
azaz  utánna  néztem,  ellenőriztem  mindent  min- 
denütt. 

A  székhelyeken  és  a  fővárosban  a  napok 
nem  folytak  idylli  módon.  Az  országgyűlés 
Pesten  együtt  volt.  —  Jelasics  átjött  a  Drá- 
ván. Szürkéje  nem  akart  neki  menni  a  hídnak, 
mit  a  horvátok  rósz   „Ómennek"    tekintettek. 

Csányi  László  a  nemzetörökkel  nem  volt  ké- 
pes ellentállani,  ugy  hogy  a  horvátok  Fej  érvárig 
haladtak.  Zichy  Jenő,  kit  mint  már  említem  általáno- 
san Ödönnek  hívtak  —  maga  irván  ugy  magát,  — 

Fej  érvárra  ment  Jelasicstól  „sauve  gardot* 
kérni ;  vele  karöltve  járt,  s  elfogadta  a  legiti- 
mitás hangján  irt  proclamátiokat.  Ezeket  kocsi- 
ládájába tétette  s  Zichy  Pál  cs.  kir.  kapitány- 
nyal Fej  érvárról  Kálózd  felé  kocsizott,  miközben 
a  nemzetörök  elfogták.  Görgey  egy  katonai  tör- 
vényszék elé  állíttatta  s  a  Csepel-szigeten  mint 
hazaárulót  egy  czigány  által  felakaszttatta. 

Lamberg  cs.  kir.  generális  Pozsonyból  le- 
jött Budára,  Majláth  akkori  országbíróhoz  me- 
nendő egy  íiakkeren.  A  hídon  felismerték  s  agyon- 
verték. Hulláját  egy  Strausz  nevezetű  becsületes 
kávés  mentette  meg  a  profanátiotól  s  az  inva- 
lid-kaszárnyába  szállította. 

Az  egyikjóbarátom,  amásik  nagybátyám  volt. 

Galicziából  a  huszárok  átszöktek  s  Lenkey 
kapitányt  és  Fiáth  Pompejus  hadnagyot  erővel 
magukkal  vitték.  Szent-Tamásnál  az  első  áldozat 
Fiáth  Pompejus  unokaöcsém  lön. 

A  ráczok  által  védelmezett  Szent-Tamást 
végre  a  magyarok  bevették.  Az  ezt  megelőző 
harczokban  esett  el  báró  Orczy  Pista,  b.  Orczy 
Eleknek  édes  atyja,  nekem  szives  jó  barátom ; 
egy  rácz  golyó  homlokon  találta. 

Szent-Tamás  lakosai  közül  csak  egyetlen 
lény  maradt  életben,   a  pópa  fiatal  leánya. 

Ezen  események  megzavarták  lelkem  nyu- 
galmát. 

Tudtam,  hogy  az  1848-i  törvény  szentesí- 
tését, csak  is  az  európai,  jelesen  az  austriai 
viszonyok  voltak  képesek  kierőszakolni ;  de 
formailag  törvényesen  hozattak  azok,  s  a  ko- 
rona saját  akaratjából  szentesíttettek.  És  igy  e 
szempontból  kifogás  alá  sem  eshetvén ;  a  ko- 
rona által  is  megtartandók. 

De  másrészt  tudtam,  hogy  a  „Bulla  au- 
reának"  ellentállási  jogot  biztosító  pontja  szinte 
törvényes  utón  hatályon  kivülinek  lön  kije- 
lentve. Tudtam,  hogy  a  koronának  joga  a 
hadsereget  bárhol  látja  azt  szükségesnek,  moz- 
gósítani ;  és  igy  Horvátországból  is  jogosan 
küldhetett  harczosokat,  a  netaláni  külellenség 
visszariasztására,  ugy  mint  a  belellenség  fé- 
kezésére ;  a  megbomlott  rend  helyreállítására. 
De  midőn  egy  pár  rendes  cs.  kir  :  ezred  kí- 
séretében a  horvát  nép  tolakodott  be  szem- 
telenül, ellenséges  indulattal,  a  szorosan  vett 
Magyarországba  ;  természetes-  sőt  jogosnak 
találtam,  hogy  Magyarország  a  vakmerő  kihí- 
vást ily  csőcselék  részéről  erélyesen  utasítsa 
vissza.  A  mint  készen  voltam  Lamberg  s  Zichy 
gyilkosai  ellen  fegyvert  fogni :  ugy  örömmel 
vettem  a  megyének  azon    határozatát,  illetőleg 

B.  Fiáth  F.  Életem.  II.  8 

rendeletét,  hogy  miután  a  horvátok  jogtalanul, 
fegyveresen,  ellenséges  indulattal  hazánkat  meg- 
támadták ;  miután  az  országban  előre  nyomu- 
lásukat, törvénytelen  zsarolás,  rablás  és  erő- 
szakoskodással bélyegzik  ;  miután  e  rablóbanda 
Veszprémmegyét  is  fenyegeti ;  meghagyatik 
a  megyei  nemzetőrség  parancsnokainak,  — 
hogy  e  rendelet  vétele  után  a  megyének,  So- 
mogy- és  Fej  érmegye  határain  ugy  összponsítsák 
a  megyei  nemzetőrséget,  hogy  minden,  az  el- 
lenség részéről  czélbavett  betörést  erélyesen 
megtorolhassanak,  s  a  megye  területét  ezen 
raklóbandák  ellen  megvédhessék. 

Az  nap  Menyekén  voltam  lóháton  —  10 
órakor  érkeztem  haza,  s  itt  vettem  e  megyei 
rendeletet.  Azonnal  három  irányban  küldöttem 
lovászaimat  Szent-Istvánra,  Vilonyára  s  Kené- 
sére azon  parancscsal,  hogy  ezen  községek 
nemzetőrei  másnap  10  órára  az  akarattyai 
pusztán  egyesüljenek,  és  sorakozzanak.  Tud- 
tokra  adtam ,  hogy  én  a  vörösberényiekkel 
szinte  ott  leszek. 

Ezen  évben  temérdek  moór- szalonka  volt 
a  Balaton  partján ;  jelesen  a  fűzfői  sarkon  — 
1 1  órakor  mindennap  befogattam,  kimentünk 
Erkellel,  s  ha  \2  darabot  lőttünk,  haza  men- 
tünk —  igy  történt  ez  az  nap  is ;  —  alig  áll- 


1 1 


tünk  bele  a  mocsárba,  sortüzelést  hallottunk 
Gamásza  felől ;  nem  volt  kedvem  többé  szalon- 
kát lődözni,  midőn  egy  mértföldnyi  távolságra 
embereket  lőnek !   —  haza  mentem. 

Bántott  a  kíváncsiság,  mi  történik,  a  Bala- 
ton keleti  oldalán  ?  Azon  reménységben,  hogy 
tisztemtől  Kenésén  felvilágosítást  nyerhetek, 
ehhez  hajtattam.  Itt  találtam  Lázár  gróf  ezre- 
dest, és  grőf  Andrássy  Aladárt,  ennek  segéd- 
jét. Ezek  is  hallották  ismételten  a  sortüzelést, 
de  mi  történt,  nem  tudták.  Felhívtam  őket, 
hogy  menjünk  arra  kocsin  és  nézzük  meg  mi 
történik?  Lázár  ez  ajánlatomat  nem  fogadta  el, 
mert  más  hivatalos  dolga  volt,  de  Andrássy 
mellém  ült  s  röpültünk  Akarattya  felé. 

Az  országút  mellett  fekszik  csitényi  sző- 
lőm ;  a  mint  oda  értünk,  látom  csodálkozásomra, 
hogy  szüretelnek.  Feltűnt,  hogy  nem  rendben, 
mint  szüretelni  szokás,  hanem  az  egész  1 5  hol- 
das szőlőben  mindenütt  egyszerre  szednek ; 
vinczellérem  az    országútra  nyiló  kapuban  állt. 

„Ti  már  szüreteltek?"   kérdem. 

„Igen  uram !  egy  pár  száz  fej  érmegyei  és 
kecskeméti  nemzetőr." 

Andrássy  nagyon  megharagudott,  kirán- 
totta kardját,  és  harsány  hangon  elkiáltotta 
magát : 

„Ki  innen  gyalázatos  tolvajok!"  —  mire  a 
nemzetörök  ugy  szaladtak,  mintha  ágyút  szegez- 
tek volna  ellenük. 

Megtudtuk,  hogy  a  horvátok  a  juti  disz- 
nócsordára, s  a  káptalan  birkanyáj  aira  adtak 
sortüzet. 

Nehogy  ismét  mások  szüreteljenek,  meg- 
hagytam, hogy  másnap  szüreteljenek  részemre. 
Andrássyt  visszavittem  Kenésére ;  én  pedig 
haza  kocsiztam.  Délután  Akarattyára  küldöt- 
tem két  hátaslovat,  másnap  reggel  korán  elin- 
dítottam a  vörösberényieket,  Hetesy  őrmester 
vezérlete  alatt  Akarattyára,  én  pedig  8  órakor 
fel  öltözködvén  kapitányi  egyenruhámba,  Erkel- 
től nyugta  mellett  átvettem  cassámból  pár  száz 
forintot,  egy  két  csövű  golyófegyvert  a  ko 
csiba  tettem  ;  s  elbúcsúzva  nőm  és  gyerme- 
kemtől,  elindultam  Akarattya  felé. 

Gyönyörű  őszi  nap  volt  október  elején. 
Xem  aggódtam  semmit,  mert  azt  gondoltam, 
hogy  ha  rendes  horvát  katonaság  jön,  szemé- 
lyesen fogok  parancsnokával  beszélni,  s  nem 
hiszem,  hogy  felvilágosításom  folytán  kedve  le- 
gyen Veszprémen  és  Zalamegyén  át  Horvátor- 
szágba vezetni  csapatját.  Ha  pedig  horvát  nem- 
zetőri csőcselék  tör  be  :  ezt  okvetlen  visszaver- 
jük, így  biztatva  magamat  értem    Akarattyára, 

hol  380  nemzetőrből  álló  századomat  rendbe 
állítva  találtam :  lóra  ültem  s  vezettem  őket 
Lepsénybe.  Itt  az  ottani  kapitány  Kollerhez 
szállottam ;  ez  is  vette  már  a  parancsot,  s  ké- 
szen volt  az  indulásra.  Ebéd  alatt  kaptuk  a  je- 
lentést, hogy  a  peremartoni,  berhidai  és  kajári 
nemzetőrök  éjjelre  szintén  Lepsénybe  érkez- 
nek, s  hogy  a  szentgyörgyiek  is  készen  lesz- 
nek reggelre  az  indulásra. 

Elhatároztuk,  hogy  bevárjuk  bajtársainkat 
s  más  nap  egyetértőleg  összhangzatosan  fo- 
gunk a  megye  biztonsága  érdekében,  s  nyert 
rendeletünk  értelmében  intézkedni.  Őrjáratokat 
küldöttünk  Siófok  és  Juth  felé  azon  utasítás- 
sal, hogy  éjjelre  visszatérve  bármi  későn,  de 
ielentsenek. 

Megjöttek  a  várt  nemzetőrök;  öt  század 
volt  együtt  vagy  1500  számban,  minden  szá- 
zad egy  kapitány,  s  pár  hadnagy  vezetése 
alatt  állott.  Meghívtuk  Matkovicsot  a  szent- 
györgyi kapitányt  is,  s  ennek  századát  is  ide 
értve,  vagy  1  700  nemzetőr  fölött  rendelkeztünk. 

Szabályosan  mozogni  tudott  meglehetősen 
minden  század  ;  —  de  fegyvere,  értem  pus- 
kája, csak  az  első  sornak  volt,  és  ez  is  milyen? 
Többnyire  tüzköves  puskából  átidomított  gyu- 
tacs   madárpuskák  ;    a    második    és    harmadik 


—      n8     — 

sorban  vasvillák,  s  kiegyenesített  dárda  forma 
kaszák  villogtak.  —  A  népet  elszállásoltuk,  a 
tiszteket  pedig  Koller  kapitány  szállására  meg- 
h ivtuk  haditanácsra. 

A  tanácskozás  kezdetén  azon  kérdés  me- 
rült fel,  hogy  miután  ugyanazon  megyei  ren- 
delet folytán,  s  egy  czélra  mozgosíttattunk, 
kell  hogy  egy  vállalja  el  a  főparancsnokságot 
s  az  ezzel  járó  felelősséget;  mert  egy  czélra, 
hat  kapitány  önállólag  nem  intézkedhetik. 

Titkos  szavazás  által,  melyben  minden 
tiszt  részt  vett,  én  választtattam  meg  parancs- 
noknak. 

Nem  volt  kellemes  reám  nézve ;  de  elfo- 
gadtam. 

Kiadtam  Írásban  a  parancsot,  hogy  más- 
nap reggel  minden  század  a  Lepsény  és  Szent- 
györgy közti  legelőn  fel  legyen  állítva. 

Miután  azonban  mit  sem  tudtunk  arról, 
hol  vannak  a  horvátok,  mely  irányban  mennek 
vagy  jönnek  ?  —  azon  ajánlatot  tettem  a  tisz- 
tikarnak, hogy  saját  magam  hajnalban  elme- 
gyek Polgárdira,  ott  megtudom  mi  történt  ?  s 
hét  órára  visszaérkezem.  Ezen  ajánlatomat  öröm- 
mel fogadta  a  tisztikar  ;  reggel  5  %  órakor  el- 
indultam, Polgárdiba  haj  itattam,  a  mily  gyorsan 
lovaim  mehettek. 

Polgárdin  aludt  még  az  egész  grófi  csa- 
lád, csak  a  jó  öreg  István  gróf  volt  ébren,  ki 
ágyában  fekve  fogadott.  Elmondotta,  hogy  Su- 
korónál  a  velenczei  tó  partján  a  magyarok 
megtámadták  a  horvátokat ;  de  az  nap  a  csata 
nem  dűlt  el  végképen,  s  mindegyik  fél  meg- 
tartá  állását.  Hogy  a  horvátok  nagy  vesztesé- 
get szenvedvén,  éjjel  elhagyták  állásukat,  s 
Moór  felé  mentek;  hogy  Oldershausen  grófot 
Jelasics  segédjét  lelőtték,  s  hogy  az  Fejér- 
várott  fekszik  ;  —  hogy  Jelasics  csak  a  rendes 
ezredeit,  s  begyakorolt  nemzetőreit  vitte  ma- 
gával Győr  felé,  a  horvát  nemzetőri  csőcselé- 
ket, egy  ezred  kiséretében ,  haza  küldötte ; 
hogy  ezek  ez  éjjel  a  csőszi  határban  táboroz- 
tak, de  a  magyarok  által  Görgey  vezérlete 
alatt  üldözve,  még  az  éjjel  odább  siettek  Si- 
montornya felé,  —  hogy  a  magyarok  reggel 
értek  Csőszire,  ott  megnyugodtak,  reggeliztek, 
s  ismét  a  horvátok  után  indultak,  végre  hogy 
a  magyar  tábor  másik  része  Jalasics  után  in- 
dult Győrnek,  vagy  Pozsonynak. 

„Honnét  tudod  mindezt?  tisztelt  barátom  !" 
kérdem  a  szeretett  öreg  gróftól. 

„Egyik  tisztem  a  magyarokkal  ment  ez 
éjjel  Csősziig,  s  csak  egy  negyed  előtt 
volt  itt." 

Egy  csésze  thea  után  kocsira  ültem,  s 
mentem  Csőszi  felé. 

A  polgárdi  szőlők  mellett  mielőtt  oda  ér- 
tem, hol  az  ut  Csőszi  felé  elválik  az  ország- 
úttól, kocsisom  hirtelen  megállt. 

„Mi  baj  ?" 

„Az  utón  fekszik  valami,  a  „madár"  — 
igy  hivták  a  gyeplüs  lovamat  —  nem  akar 
neki  menni." 

Leugrottam,  s  előre  szaladtam,  egy  össze- 
marczangolt,  valószínűleg  horvát  nemzetőr  hul- 
lája feküdt  az  országút  szélén ;  vadászom  se- 
gítségével elvezettük  a  lovakat  mellette,  mert 
utálatos  volt  a  hullára  nézni  is. 

A  csőszi  templom  tornyáról  láttam  meg 
szabad  szemmel  a  magyarokat,  s  látcsővel  egy 
mértföldnyire  előttünk  a  horvátokat  ;  Nagy- 
Lángot  balra  hagyva,  a  pusztákon  haladtak 
Dégh  felé. 

Tudtam,  mit  tudnom  kellett;  sebesen  visz- 
szahajtattam  Lepsénybe ;  lóra  ültem,  s  kimen- 
tem a  felállított  zászlóaljhoz ;  8  óra  lehetett. 

A  tisztikarnak  elmondottam  mit  láttam,  s 
hallottam ;  —  elhatároztuk,  hogy  mi  is  megyünk 
Dégh  felé. 

Sok  idő  kellett,  míg  meg  tudtunk  indulni 
—  s    kimondhatatlan    lassan    haladtunk.    Mikor 

felértünk  a  mostani  „Kőkút"  pusztai  magas- 
latra :  Dégh  felé  egy  tábort  láttunk,  vagy  egy 
mértföldnyire  előttünk. 

Mint  valami  parancs  szóra,  ugy  megállt 
egész  seregem. 

Én  sem  tudtam  magamnak  megmagyarázni 
milyen  tábor  lehet  az  ?  visszavágtattam  ko- 
csimhoz, elhoztam  látcsövemet,  s  néztük  ;  — 
azt  láttuk,  hogy  nemzetőrök,  de  horvátok-e 
vagy  magyarok  nem  lehetett  kivenni. 

Újra  megindítottam  nemzetőreinket  ,  de 
ezek  már  alig  haladtak  ;  kinek  a  csizma  törte 
a  lábát,  ki  roszul  érezte  magát,  kinek  más 
dolga  volt.  Körülbelül  kétszáz  ölnyire  halad- 
tam egy  negyed  óráig.  Tiszttársaim  elkövettek 
mindent,  de  sikertelen.  Egy  széles  csapáson 
mentünk  október  elején,  bokáig  ért  a  barát- 
ságos ragadó  sár,  csak  a  kétfelől  vetett  árok- 
partja volt  szárazabb.  Mindegyik  nemzetőr  ezen 
akart  menni,  s  igy  a  két  árokparton  nyúltak 
el  két  hosszú  sorban,  ha  egy  megállt,  megállt 
az  egész  hosszú  sor. 

Ezt  tapasztalva  elküldöttem  lovászomat  — 
egy  kiszolgált  huszár  káplárt  —  a  tábor  felé, 
azon  meghagyással,  hogy  lovagoljon  az  első 
előőrsig,  s  hozzon  biztos  hírt,  kik  táboroz- 
nak ott  ? 

Ez  alatt  utolért  bennünket  Matkovicsnak 
két  fogatja ;  ezek  hoztak  vagy  1 6  akó  bort. 
Nemzetőreink  letelepedtek  egy  szárazabb  tar- 
lóra ebédelni  ;  mindegyiknek  volt  csutorája, 
vagy  pálinkás  üvege. 

Lovászom  másfél  óra  múlva  visszajött 
azon  hirrel,  hogy  a  szabad  szemmel  is  lát- 
ható tábort  a  kecskeméti  s  vidékebeli  nemzet- 
őrök képezik. 

Tudtukra  adtuk  ezt  nemzetőreinknek,  ezek 
„éljen" -el  fogadták  e  hirt.  Megindultunk,  de 
most  már  vigan  mentünk,  délután  három  órára 
oda  értünk. 

Megtudtam  a  tisztektől,  hogy  ők  Görgey- 
vel  jöttek,  de  miután  egész  éjjel  mentek  a  nem- 
zetőrök kifáradtak,  s  Görgey  elhagyta  őket, 
hogy  a  horvátokat,  kiket  Filippovics  és  Rótt 
tábornokok  vezetnek,  elérhesse.  Ok  tehát  itt 
letelepedtek,  requiráltak  birkákat  Kis-Lángról, 
s  bort  Déghről.  Két  órai  pihenést  engedett  Gör- 
gey őrnagy  ;  de  ez  már  elmúlt  s  a  gulyáshúst 
csak  most  tették  a  tűzre ;  népeink  összekeve- 
redtek,  ölelkeztek  s  ittak. 

Leszálltam  lovamról,  s  elcseréltem  ezt  lo- 
vászom lovával,  mely  már  fáradtabb  volt,  el- 
küldöttem lovászomat  az  én  nyugodtabb  lova- 
mon Görgey  után,   ez  irónnal  irt  jelentéssel : 


„Jelentem,  hogy  Veszprém  vármegye  te- 
rületét a  horvátok  betörése  ellen  megvédendő,, 
vagy    i  700  nemzetőrrel  Kis-Láng  és  Dégh  közt 

állok.* 

Fiáth 

nemzetőr  kapitány. 

Négy  óra  után  érkezett  vissza  lovászom 
gőzölgő  lovamon  egy  czédulkával,  mely  most 
is  megvan,  melyben  utasít,  hogy  ha  nemzet- 
őreim még  el  nem  fáradtak,  siessek  utána  Si- 
monytornya  felé.  E  felhívást  közöltem  a  tiszti- 
karral. 

Matkovics  azon  nézetben  volt,  hogy  nvo- 
múljunk  előre,  Simontornya  felé. . 

Koller  elővette  a  megyei  rendeletet,  mely 
azt  parancsolja,  hogy  a  megyét  védjük  meg, 
a  betörő  horvátok  ellen. 

„Egyébiránt,  igy  folytatta,  a  horvátokat  a 
Sió  átjárásánál,  vagy  elfogják,  vagy  keresztül 
eresztik;  vagy  pedig  látván,  hogy  a  Sión  ke- 
resztül nem  mehetnek,  a  Sió  balpartján  jönnek 
a  Balatonhoz.  De  sem  Juthnál,  sem  Siófok- 
nál át  nem  kelhetvén,  a  Balaton  keleti  partján': 
kénytelenek  Kenése  felé  tartani.  Es  így  köny- 
nyen  megtörténhetik,  hogy  mig  mi  Tolname- 
gyébe megyünk  utánuk,  azok  Kenésére  ér- 
érkeznek. 

Elhatároztuk  egyhangúlag,  hogy  visszame- 
gyünk Lepsénybe,  s  innét  egy  erős  őrjáratot 
küldünk  a  Sió  átjárására  Juthra  és  Siófokra. 

A  nap  már  nyugvóban  volt,  mikor  vissza- 
felé indultunk.  A  szentgyörgyi  nemzetőri  szá- 
zad legvígabb  volt  s  nehezen  búcsúzott  el  a 
kecskemétiektől.  —  Végre  meglehetős  rend- 
ben visszamentünk  Lepsény  felé ;  az  én  száza- 
dom volt  legelői,  Matkovicsé-  leghátul,  én  pe- 
dig a  legutolsó. 

A  szentgyörgyiek  elkezdettek  jó  kedvük- 
ben lődözni  ;  előre  vágtattam,  s  fedtem  őket. 
Ezt  ők  zokon  vették,  egyik  elkiáltá  magát  „ez 
is  hazaáruló."  —  Láttam,  hogy  részeg  embe- 
rekkel van  dolgom ;  tovább  lovagoltam,  de  ek- 
kor már  felém  lődöztek ;  megsarkantyúztam  lo- 
vamat, a  lovam  felvágott,  kardom  hülye  kiug- 
rott kapcsából,  ugy  hogy  lovam  lábát  érve,  s 
ez  mindig  ehhez  rúgott. 

„Nézd  csak,  én  eltaláltam  lovát,"  monda 
hangosan  egy  nemzetőr ! 

Ez  a  hosszú  vonal  végén  történt ;  a  többi 
századok  szép  rendben,  s  dobszó  mellett  ha- 
ladtak Lepsény  felé. 

Ezen  eset  kimondhatlanul  bántott ;  a  mint 
a  Szentgyörgy  és  Lepsény  közti  hidra  értünk, 
elhatároztam    magamat,  hogy  itt  deíiliroztatom 

az  egész  zászlóalj t  bármi  történik  is.  A  négy 
század  defilirozott,  de  a  szentgyörgyi  század 
talán  szerencsémre  a  híd  előtt  pár  száz  lépés- 
nyire jobbra  kanyarodott  Szentgyörgynek. 

Lepsénybe  érve  a  tisztikart  hozzám  kér- 
tem, elmondottam  az  esetet ;  vizsgálatot,  s  elég- 
tételt kértem.  A  tisztikar  átlátta  az  eset  ko- 
molyságát, de  mégis  arra  kért,  hogy  ignorál- 
jam, mert  a  szentgyörgyiek  közöl  némelyek 
mértéktelenül  ittak,  s  igy  beszámítás  alá  alig 
eshetnek ;  s  mert  ily  fegyelmetlen  testülettel, 
milyen  a  nemzetőrség,  simán  kell  bánni ;  ne- 
hogy a  tisztjeik,  vagy  az  urak  ellen  forduljon. 

En  átláttam  a  helyzet  nehézségét,  s  azon 
föltétel  alatt,  hogy  a  vezérletről  lemondok  s 
haza  megyek,  megnyugodtam.  Ebéd,  vagy  in- 
kább vacsora  után  Balassa  szolgabíró  társasá- 
gában elmentem  Vörös-berénybe.  —  Rótt  és 
Filippovics  tábornokok  kapituláltak  Simontor- 
nyán ;  mert  temérdek  nép  vette  körül  őket  min- 
den felől;   —  századom  másnap  haza  jött. 


* 


Bécsben  október    6-án    kiütött  a    tettleges 
forradalom.     Latourt    felakasztották.    Ezen    hir 

folytán    Jelasics    sietett   Auersperg  segítségére, 

—  de  az  időközben  kifáradt  nemzetőreit  kény- 
telen volt  egy  kis  fedezettel  haza  bocsátani. 
Ezek  Veszprém,  Vas,  vagy  Sopron  megyén  át 
vonultak  Horvátország  felé ;  útközben  azonban 
a  föld  népe  közülök  sokat  agyon  vert. 

A  magyar  tábor  utána  ment  Jelasicsnak  ; 
de  nem  érte  el. 

Bécs  városát  Jelasics  segítségével  Auers- 
perg meghódította  ;  a  torlaszok  bevételénél  ki- 
tüntette magát  gróf  Pálfi  Mór,  később  Magyar- 
ország kormányzója. 

Ez  alatt  a  magyar  tábor  mindig  több  és 
több  nemzetőr  által  erősödve,  Moga  tábornok 
vezérlete  alatt,, a  Lajthához  érts  itt  tábort  ütött. 

—  Szemközt  állott  egy  jelentékeny  rendes  ka- 
tonaságból álló  ausztriai  sereg,  —  a  magya- 
rok a  Lajtán  átkelve,  ezeket  megtámadták ;  de 
a  rendes  tüzérségnek  s  több  ezred  rendes  lo-  , 
vasságnak,  melyet  herczeg  Lichtenstein  Fe- 
renc vezérlett,  a  magyar  vitézség  s  Guyon 
óriási  erőfeszitései  sem  voltak  képesek  ellent 
állani.  A  magyar  sereg  hátrált  ;  űzőbe  vették 
az  ausztraiak  ;  —  ismét  Jelasics  a  horvátokkal 
ment  legelői,  csatát  nem  fogadhattak  el ;  az 
ausztriaiakat  Windischgrácz  herczeg  vezette  telj- 
hatalommal,  mint    „altér  ego". 


127 


Kisebb  összeütközések  voltak  Bábolnánál ; 
s  Moór  előtt,  hol  Perczel  akart  ellentállani ;  de 
Perczelnek  hátrálni  kellett.  Seregeinek  egyrésze 
a  csókái  hegyen  át  vonult  Pest  felé ;  a  másik 
része  Fejérvárnak.  Perczel  Budán  egyesíté  se 
regét,  s  ö  volt  az  első,  ki  az  uj  hidon  ~győ- 
zelmi  plakátok"   szétosztása  után  átvonult. 

Ezen  eseményeket  magánlevelekből  tud- 
tam, s  szemtanuk  elbeszéléséből. 

Figfvermekem  születvén ;  kimondhatlan  volt 
c  feletti  örömöm.  Vörösberény  oly  elszigetelten 
félreesik,  hogy  egész  nyugalommal  élveztem 
apai  boldogságomat. 


* 


1849.  január  4-én  volt  5  órakor  délután, 
nőm  szobájába  mentem  —  mert  ő  még  feküdt, 
—  ozsonnázni.  Egyszerre  egy  póstasip  hangja 
lepett  meg,  mely  az  udvarból  hangzott  az 
emeletbe,  le  akartam  menni  megtudni,  hogy  mi 
történt  ?  mikor  a  komorna  egy  nagy  pecsétes 
levelet  hozott  be ;    czimem  felett   ez   volt  irva : 

„Von  dem  Feldmarschall  Fürsten  Windisch- 
grátz." 

A  mint  e  felírást  olvastam,  ösztönszerűleg 
éreztem,  hogy  elérkezett  éltem  válpontja. 

A  herczeg  arról  értesít,  hogy  O  Felségé- 
nek a  császárnak  s  királynak  „altér  ego'*'-ja,  s 
ily  minőségben  O  Felsége  nevében  meghagyja, 
hogy  ezen  sorok  vétele  után  azonnal  iparkod- 
jam Pej  érvárra  jönni  ;  Fejérvártt  már  bizton- 
ságban leszek,  mert  Horváth  ezredes  katonai- 
lag megszállotta,  s  hogy  Horváth  ezredes  egy- 
idejűleg utasíttatott,  mikép  intézkedjék,  hogy 
mielőbb  biztosan  Budán  előtte  megjelenhessem. 

Hogy  mások  is  megérthessék,  és  helyesen 
ítélhessék  meg  lelki  állapotomat,  szükséges, 
hogy  kijelentsem,  mikép : 

az  1848-i  törvényeknek  az  akkori  viszo- 
nyok segélyével  történt  kierőszakolását  nem 
ismertem  loyalis  eljárásnak,  de  politikailag  iga- 
zoltnak. A  törvény  szövegének  rögtönzött  jel- 
lege ki  nem  elégített;  mert  különösen  közjo- 
gunk és  Austriávali  viszonyunk  szempontjából 
sok  kételyt,  s  ezzel  több  aggályra  hagyott  okot 
fenn.  De  megnyugodtam  azon  reményben,  hogy 
békés,  higgadt  viszonyok  közt,  kölcsönös  jó 
akarattal,  a  fenforgó  kérdések  mindkét  résznek 
érdekében  s  megnyugvására  idővel  megoldha- 
tók lesznek. 

Lamberg  és    Zichy  törvénytelen    meggyil- 

koltatása  fellázított,  s  mélyen  sértette  alkotmá- 
nyos, törvényes  igazságérzetemet.  Ezen  érzete- 
met ugyan  ellensúlyozták  báró  Kulmer  és  Je- 
lasics  önkénytes  törvénytelen  üzelmei,  a  hor- 
vát bandák  jogtalan,  szemtelen  betörése.  — 
Nem  ugyan  a  cs.  kir.  hadsereg,  de  a  tulbiza- 
kodott  horvát  nép  vakmerő  kiűzésére,  szívesen 
ajánlottam  volna  fel  minden  képességem-  s  te- 
hetségemet. 

Lelkemből  örültem,  hogy  Jelasicsnak  poli- 
tikai megfontolást  és  számítást  nélkülöző  hó- 
dító terve,  egy  rögtönözött  nemzeti  sereg  ál- 
tal meghiusíttatott.  Egész  rokonszenvvel  kisér- 
tem a  magyar  sereget  a  Lajtáig,  hisz  idáig  jo- 
gosan, önfentartási  kötelességből  üldözték  a 
jogtalanul  hódítni  szándékozókat. 

De  midőn  a  Lajtán  átmentek,  nem  a  hor- 
vátokat, hanem  a  cs.  kir.  hadsereget  ausztriai 
földön  megtámadni,  számítva  a  Bécsben  szított 
s  újra  kitörendő  rendetlenségre  és  forradalomra : 
ekkor  átláttam,  hogy  szereplő  hazánkfiait  a 
szenvedély  és  hiúság  vezeti.  Hogy  Széchenyi- 
nek igaza  volt,  mikor  azt  irta:  „zavarnak  ve- 
zéreltetik a  magyar." 

Ez  szerintem  már  nem  zavar  volt,  hanem 
az,  mit  Széchenyi  is  érthetett  alatta  :  „forrada- 
lom"  a  szó  teljes,  s  minden,  az  alaptalan,  jog- 

talán  forradalmat  megillető  epithetonok  értel- 
mében. Teljes,  mert  már  nem  volt  ok,  mely  e 
vakmerő  meggondolatlan  lépést  igazolhatta  volna; 
menthetlen,  mert  az  egyesek  roppant  szeren- 
csétlenségén tul,  minden  siker  valószinüsége 
nélkül  a  haza,  a  nemzet  bukását  hordta  már 
eleve  méhében. 

Erkel,  legjobb  barátom,  politikai  ellenem 
lőn.  O  a  történteket  helyeselte,  bízván  a  nem- 
zet ellentállhatási  képességében.  Ha  bele  fá- 
radtunk esténként  a  zenészetbe,  ily  értelemben 
beszélgettünk,  majd  minden  nap  éjfélig.  Tudni 
kell  azt  is,  hogy  a  nemzetőrök  minden  hely- 
ségben fel  voltak  híva  a  rend  fentartására,  s 
a  gyanúsok  letartóztatására ;  és  azt  is,  hogy 
a  postahivatalok  megbízható  egyének  által  ke- 
zeltetvén :  majd  bizonyosan  föltehettem,  hogy 
e  hozzám  intézett  levélről  nem  csak  Fejérvá- 
rott,  mert  odáig  katona  vihette,  de  Palotán  és 
Veszprémben  is  értesült  a  hatóság,  s  így  azt  is, 
hogy  engemet  figyelemmel  fognak  kisérni. 

De  a  trónhozi  hűségem  érzete  hatalmas- 
ban volt  kifejlődve  valómban,  mint  férji,  atyai 
aggályaim,  s  a  veszély  iránti  érzékem. 

Egy  perczig  sem  haboztam ;  a  várakozó 
komornának  meghagytam,  küldjön  az  istállóba, 
hogy  nyergeljenek,  s  vezessenek  élőkét  paripát. 

„Mi  történt  ?"   kérdé  nőm. 

Felolvastam  neki  Windischgrátz  levelét. 

..Mire  határoztad  el  magadat  ?"   kérdésére: 

„E  perczben  indulok61 -kai  feleltem. 

„Ily  későn,  ebben  a  roppant  hidegben  és 
lóháton?" 

„Igen,  tüstént,  mert  egy  negyed  őra  alatt 
elfoghatnak  ;  lóháton,  mert  csak  igy  érhetek 
helységek  érintése  nélkül  Fejérvárra  ;  —  a  hi- 
degtől nem  félek,  annál  kevésbé,  mert  gyorsan 
fogok  lovagolni." 

Nőm  nyakamba  borult,  de  nem  tartózta- 
tott. Megáldottam  5  hetes  fiamat ;  átmentem 
saját  lakosztályomba,  itt  várakozott  reám  Tóth 
Pál  akarattyai  kasznárom,  derék  becsületes, 
megbízható  hü  egyéniség. 

„Ha  nem  fél  —  mondám  neki,  —  hogy 
megfázik,  üljön  lovászom  lovára." 

Ez  alatt  a  YVindischgrátztől  kapott  sür- 
gönyt mindenestől  a  kandallóba  dobtam,  egy 
övet  kötöttem,  melybe  az  ágyam  felett  lógó  két 
dupla  pisztolyt  szorítám,  és  egy  ezüsttel  kira- 
kott kis  tőrt  dugtam  felöltőm  mellzsebébe. 

Egy  igen  jó  keszthelyi  lovat  nyergeltek 
számomra.  A  mint  rajta  ültem,  visszanyertem 
nyugalmamat,  nem  féltem  többé,  hogy  elfognak. 

Ezen  nap  délután  is  10  foknyi  hideg  volt ; 

elindultunk  ügetve  Márnának  a  hosszú  mezőnek ; 
egymás  mellett  lovagoltunk  némán.  A  kajárt 
határig  egy  szót  sem  szóltam. 

„Elmehetünk  lóháton  Fej  érvárra  ugy,  hogy 
helységeket  ne  érjünk?"   kérdem  itt. 

„Igenis  elmehetünk"   felelt  Tóth. 

„Legyen  hát  szives  engemet  vezetni.  „ 

Mindig  hidegebb  s  ködösebb  lön,  a  hold 
csak  gyéren  kezdett  világítani,  Fejérvár  Vö- 
rösberényhez  6Va  mértföld,  csak  ügetve  halad- 
hattam, mert  fagyos  és  síkos  volt. 

Lehetett  81/2  óra,  hogy  az  urhidai  szőlők 
közé  értünk,  itt  a  magas  gyepük  közt  jobb 
idő  volt,  léptetni  kezdettem,  s  szivarra  gyuj- 
ték.  Egyik  szőlő-kapuban,  mely  a  szűk  útra 
nyilott,  egy  magyar  huszár  állt  gyalog,  kivont 
karddal.  Mikor  észrevettem,  már  csak  10  lépés- 
nyire voltam  tőle ;  neki  lovagoltam  bátran. 

„Hol  vannak  a  németek  vitéz  ?" 

„Ugy  halljuk,  hogy  Fejérvárott." 

„Es  a  mieink  ?*  kérdem  tovább  a  legna- 
gyobb nyugalmat  színlelve. 

„Nemegyey  egy  táborral  áll  Abán." 

„S  ön  miért  van  itt  ?" 

„Mi  vagyunk  a  legszélső  előőrsök"  volt 
a  válasz. 

A  mint    beszélgettem  ugy    állottam,  hogy 

beláttam  a  kapun  egy  félhejjas  pinczébe,  mely- 
nek fedett  részében  mozgást  észleltem ;  de  nem 
tudtam  kivenni  —  mert  a  tüz  a  nyilasán  pis- 
logott, —  hogy  hányan  lehettek  ?  lovat  láttam 
talán  négyet,  melyeket  a  hideg  ellen  ide  ve- 
zettek. 

Ezen  észlelet  egy  perez  müve  volt. 

„Isten  önökkel"   és  tovább  lépdelek. 

„Állítsd  meg,  és  kérj  tőle  passust"  hang- 
zott a  pincze  felől ;  de  ezt  én  is  meghallottam 
és  ismét  ügetni  kezdettem. 

„Ki  vagy  ?"  kiáltott  a  strázsa,  —  mire  én 
azonban  nem  feleltem.  Erre  egy  lövés  történt  utá- 
nunk, de  a  gyepű  már  kanyarodott,  s  igy  füttyét 
sem  haliam.  —  Most  már,  ámbár  sikos  volt,  a 
völgynek  vágtattunk,  a  szentmihályi  csatorna 
hidjáig.  Csak  egy  ölnyire  voltam  a  hidtől,  mi- 
kor észre  vettem,  hogy  fel  van  szedve ;  hir- 
telen megálltam,  lovaink  patkóinak  kopogása 
elhangzott  s  néma  csend  uralgott  az  egész  vi- 
déken. 

Pár  perczig  álltunk  így,  a  csendet  nem 
-zavarta  semmi,  megnyugodtam,  mert  tudtam 
most  már,  hogy  a  huszárok  nem  üldöznek. 

„Hogy  megyünk  itt  át  kasznár  ur  ?*  kérdem. 

„Itt  uram  sehogy,  le  kell  lovagolnunk  a 
csatorna  partján  Csikvárig." 

„S  ha  ott  sincs  híd." 

„Akkor  nem  mehetünk  át  sehol,"  felelt 
tisztem. 

Leugrottam  lovamról  kantárszárát  tisztem- 
nek nyujtám. 

„Ha  lóháton  nem  mehetünk,  én  átmegyek 
gyalog,  kasznár  ur  pedig  menjen  Szentmihályra 
éjjelre  a  lovakkal." 

A  meredek  part  egy  ölnél  mélyebb  volt, 
kerestem  helyet,  hol  mehetnék  át,  megkerül- 
tem a  híd  melletti  malmot,  s  itt  a  hó  a  malom 
irányában  fuvatot  képezett,  mély  vagy  három 
láb  szélességben  benyúlt  a  csatorna  mélyébe, 
s  innét  menetelesen  a  túlpartra.  Ráléptem,  oly 
keményre  volt  fagyva,  mint  a  kő ;  —  kaszná- 
rom  is  leszállt,  átvezettük  e  fuvaton  lovainkat, 
felültünk,  visszalovagoltunk  lépést  az  ország- 
útra, oda  a  hol  a  híd  helye  volt.  —  Alig  men- 
tünk ezen  pár  ölnyire,  láttam,  hogy  az  ut  mel- 
lett balraesö  csárda  ki  van  világítva  —  letértem 
tehát  az  árok  mellé,  hol  a  patkó  nem  kopogott,  s 
nesz  nélkül  hagytam  el  a  csárda  kapuját.  Mi- 
dőn a  kutyák  ugatni  kezdettek,  vágtatásba  ug- 
rattam lovamat,  s  egy  szép  fasorban,  mely  az 
országutat  szegélyezi,  röpültünk  Fejérvár  felé. 
—  A  mint  a  fej  érvári  határba  értem,  meglas- 
sjtám  lovamat,  s  néztem    minden  felé ;    hisz  ha 

Fejérvár  meg  van  szállva,  kell  hogy  örök  czir- 
káljanak.  Megláttam  végre,  vagy  száz  öl  tá- 
volságban, a  félig  fedett  hold  kétes  világításá- 
ban négy  fehér  lovas  alakot ;  —  ezeknek  tar- 
tottam. 

„Elhagytuk  a  csapást,"  jegyezte  meg  Tóth. 

„Igen,  ahhoz  a  négy  Curassirhoz  megyünk. 

„Hisz  azok  nem  Curassirok,  hanem  az 
akasztófa  oszlopai"   felelt  kasznárom. 

Akkor  még  a  fej  érvári  Sóstó  dombján  ál- 
lott az  akasztófa ;  a  mint  utam  jobbra,  vagy 
balra  kanyarodott,  ugy  közelítettek  ennek  osz- 
lopai, vagy  távoztak  egymástól,  észlelésem 
szerint. 

Ezen  tévedés  legkisebb  hatással  sem  volt 
reám. 

Fej  érvárra  értünk,  a  sorompó  nem  volt  le- 
húzva ;  a  mint  haladtunk  a  kövezeten,  a  még 
kivilágított  szobákban  a  lódobogásra  eloltották 
a  gyertyákat,  végre  egy  erős,  vagy  12  sze- 
mélyből  álló  őrjárat  jött  felénk.  Énnekem  azt 
kellett  hinnem,  hogy  Horváth  ezredes  őrjárata, 
—  hisz  AVindischgrátz  levele  szerint  Fejérvár 
katonailag  meg  van  szállva  ;  feléje  lovagoltam. 

A  mint  gyanítám,  a  fej  érváriak  tudták, 
hogy  czimem  alatt  Windischgrátz  herczegtől 
egy     sürgöny     küldetett    Veszprémbe,    s    ki  is 

számíták,  hogy  azon  esetben,  ha  a  sürgöny 
folytán  Fejérvárra  jönnék,  mikor  érkezhetem 
meg.  így  a  két  irányban,  melyben  Veszprém- 
ből jöhetek,  elfogatásomra  őrjáratot  állítanak  a 
palotai  és  a  polgárai  sorompó  felé. 

Mivel  azonban  én  gyorsabban  jöttem,  mint 
ők  számíták,  az  őrjárattal  már  a  városban  ta- 
lálkoztam. Elvesztettem  lélekéberségemet,  mert 
erre  nem  számithattam. 

En  lóháton  elvágtathattam  volna,  más  irány- 
ban még  akkor  is,  mikor  körülfogtak,  s  mikor 
már  felismertem  végzetes  tévedésemet. 

Megadtam  magamat,  mert  nem  tudtam  el- 
képzelni, mi  történt  Horváth  ezredessel  —  s 
csapatjával  ? 

Bevezettek  a  város  házába,  le  kellett  száll- 
nom, s  fölvezettek  a  tanácsterembe,  itt  a  ta- 
nács együtt  ült. 

Rendszeresen  kihallgattak,  az  előleges  szo- 
kásos kérdések  után,  azon  kérdést  intézték 
hozzám : 

„Miért  jöttem  Fejérvárra?" 

A  viszonyok  által  jogosítva  éreztem  maga- 
mat hazudni ;  mégis  pir  futotta  el  arczomat. 
Óvást  akartam  tenni  elfogatásom  s  törvényte- 
len   vallatásom    ellen ;    —    körülnéztem    s    lát- 

tam,  hogy  ezen  közönség  előtt  ezzel  semmire 
sem  fogok  mehetni. 

Nagy  nehezen  reá  szántam  magamat  Fe- 
jérvárra-érkezésemet  igy  indokolni: 

Csak  most  esett  értésemre,  hogy  Aka  és 
Moór  közt  egy  héttel  ezelőtt  csata  volt.  Azt 
önök  is  tudják,  hogy  Akán  szüleim,  Moóron 
pedig  nagybátyáim,  nagynénéim  és  testvér-né- 
ném  báró  Baillouné  laknak.  Természetes  tehát 
kiváncsiságom,  megtudni  mi  történt  ott  ? 

„Miért  jöttem  lóhátom,  s  ily  későn?" 

„Lóháton  jöttem  azért,  mert  nem  akartam 
kitenni  magamat,  hogy  vagy  a  magyarok,  vagy 
a  németek  kifogják  valahol  lovaimat ;  —  este 
pedig  csak  azon  egyszerű  oknál  fogva,  mert 
elfoglaltságom  folytán,  csak  délután  indulhat- 
tam, s  Vörösberény  —  mint  tudni  való  —  Fe- 
jérvárhoz  7  mértföldnyire  esik." 

Ezen  vallatás  után  egy  szobába  kisértet- 
tek Halbauer  nevű  várnagy   által. 

A  mint  a  teremből  kifelé  mentem  észre- 
vettem, hogy  három  fegyveres  cs.  kir.  vadász, 
valószínűleg  őrjárat,  áll  az  ajtóban,  ezek  védelme 
alá  akartam  állani,  de  csakhamar  észrevettem, 
hogy  mind  a  három  cseh,   és  holt-részeg? 

Halbauer  jól  ismert  királyi  biztosi  működé- 
sem idejéből  s  így  tiszteletteljesen  viselte  magát 

irányomban.  A  tanácsteremben  felismertem  N. 
N.-t,  egy  öreg  tisztelt  barátomnak  fiát,  ki  alis  - 
pánságom  alatt  szolgálván  :  becsületes,  jellemes 
fiatal  egyéniségnek  'tartottam. 

„Mivel  szolgálhatok  Méltóságodnak  ?"  kérdé 
Halbauer  ur. 

„Mi  újság  Fejérvártt  ?" 

„Tegnap  reggel  bejöttek  ide  a  császáriak." 

„S  hová  mentek  innen?" 

„Itt  vannak  még"   monda. 

„Lehetetlen  !  felelém  meglepetve :  hisz  ha 
itt  volnának  Fejérvártt,  nem  lehetne  éjjel  a  vá- 
rosháznál népgyűlés." 

Elmondotta  Halbauer,  hogy  Horváth  ez- 
redes csak  1500  emberrel  van  itt,  s  hogy  Fe- 
jérvár összes  15.000  lakosa  Kossuth  hive ;  hogy 
a  férfiak  mind  fel  lévén  fegyverkezve,  Horváth 
nem  merte  az  egész  várost  elfoglalni,  —  ha- 
nem összes  seregét  a  vásártérre  és  a  felső 
városba  helyezte  el,  végre,  hogy  a  város  többi 
részében  egy  cs.  kir.  katona  sincs  s  az  őrjáratok 
is  csak  ritkán  láthatók. 

így  tiszta  fogalmam  lön  a  helyzetről. 

„Küldje  le  kérem  hozzám  N.  N.  urat." 

„Parancsára    Méltóságodnak"    és  távozott. 

„Édes  kasznár  ur !  idáig  elkísért,  köszö- 
nöm feláldozását ;   de  itt  utunk  elválik ;  menjen 

a  korcsmába  és  holnap  haza  családjához,  ne- 
kem a  sorssal  meg  kell  küzdenem."  Ezt  mon- 
dám tisztemnek. 

„Azt  nem  teszem,  felelt  a  becsületes  Tóth 
Pál  ;  ily  helyzetben  Méltóságodat  el  nem  ha- 
gyom." 

„Köszönöm  édes  barátom  !  menjen  hát  a 
mellék  szobába,  vagy  Halbauer  ur  szállására 
—  mig  én  N  N.-el  beszélek." 

Méltóságod  hivatott  kérdé  N.  N. 

„Igen  egy  kérésem  van  önhöz." 

„Szivesen  teljesítem,   ha  lehet." 

„Kérésemet  csak  egy  föltétel  mellett  in- 
tézhetem önhöz,  ha  tudnillik  megesküszik,  hogy 
akár  képes  teljesíteni  ezt,  akár  nem,  titok  ma- 
rad." 

..Megesküszöm  szivesen." 

A  kályha  mellett  álltunk  mindketten,  én 
elébe  léptem,  s  feltartottam  három  ujjamat,  ő 
elhatározottan    követte  e  mozdulatomat. 

„Esküszöm  az  élö  Istenre"  mondám,  N- 
N.  pedig  utánnam  mondotta,  s  önkénytesen 
szabad  elhatározásából  hozzá  tette,  esküjének 
még  nagyobb  erőt  adandó,   ezt  is  : 

„  és  atyám  emlékére  ! " 

Ezen  nemes  szavai,  melyek  megnyugta- 
tásomra mondathattak,  visszaadták    bizalmamat.. 

„Arra  kérem  tehát  tekintetes  urat,  hogy 
tudassa  Horváth  ezredessel,  mikép  itt  fogva 
vagyok. u 

„Tudatni  fogom  még  ez  éjjel." 

Köszönöm  ;  s  most  jó  éjt  kívánok." 

„Mást  nem  parancsol  ?" 

„Ebből  áll    minden,  mit    ön  értem    tehet.* 

N.  N.  elment,  Tóth  Pál  ismét  bejött,  le- 
hetett éjfél,  Halbauer  ágyakat  készíttetett  szá- 
munkra, lefeküdtünk,  Tóth  csakhamar  elaludt, 
de  én  nem  aludtam. 

Szobámat  nem  zárták  el,  de  hallottam  az 
ajtó  előtt  felállított  őr  lépteit ;  ezen  helyzet, 
ezen  törvénytelen  eljárás  egy  városi  hatóság 
részéről,  azon  város  részéről,  melynek  nekem, 
mint  alispán-,  s  még  inkább  mint  kir.  biztosnak, 
annyi  szívességet  tenni  volt  alkalmam :  fogva 
lenni  azon  városházában,  hol  ezelőtt  két  évvel 
királyt  megillető  hódolat,  tisztelet  s  alázatos- 
sággal fogadtak ,  fellázítá  lelkemet.  —  Egy 
gondolat  a  másikat  űzte,  megállapodásra  nem 
jöhettem ,  minden  perczben  Horváthot,  vagy 
katonáit  vártam,  hosszú  kínteljes  éj  volt  ez  ! 
Lelkem  elrepült  szeretett  kis  családom  körébe ; 
de  csakhamar  visszatért  a  rideg  borzasztó,  bi- 
zonytalan valóba ;  szárnyaszegetten,  s  lever- 
tebben  mint   oda  indult. 

Végre  megvirradt :  nem  kellett  öltözköd- 
nöm, hisz  nem  vetkőztem  le  éjjelre.  Nyolcz 
óra  tájban  trombita-harsogást  hallottam  a  pia 
czon,  egy  század  vadász  állt  fel,  azt  hittem,, 
hogy  értem  jöttek ;  lelkem  uj  reményre  éledt, 
de  csak  hogy  annál  keserűbb  legyen  a  csaló- 
dás. —  Kisebb  szakaszokra  oszolva,  a  külön- 
böző utczákba  és  házakba  lőnek  elszállásolva; 
ismét  jött  egy  más  csapat,  s  ismét  egy  más,, 
mind  innen  oszlottak  uj  szállásukra  —  de  ér- 
tem senkisem  jött.  —  N.  N.  ur  rútul  megcsalt ! 

Rettenetes  csalódás  volt  ez  :  „az  atya 
emlékére"  esküdött  s  elárult !  —  Megingatta 
ezen  szivtelenség  a  becsület  s  az  emberek  val- 
lása iránti  hitemet.  Csak  kevés  embernek  hi- 
szek azóta :  ezen  megcsalás  vagy  árulás  an- 
nál lelkiismeretlenebb  volt,  mert  engemet,  ki 
benne  bíztam,  megfosztott  más  módoni  szaba- 
dulástól. 

A  városháza  mindinkább  megtelt  néppel,, 
talán  pár  száz  fej  ér  vári  pór  volt  már  itt ;  mi- 
kor déltájban  ismét  a  tanács  elé  rendeltek. 

Most  már  el    voltam  határozva  a  végsőre. 

Elmondottam  a  közönség  nagy  figyelme 
közt,  hogy  utazásomnak  tegnap  általam  elő- 
adott czélja  csak  másodrendű  czélom  volt ;  hogy 
uram    királyom    parancsára    indultam    meg  ha- 


—      142     — 

zulról,  s  hogy  herczeg  Windischgrátz,  a  ki  ö 
Felségének  „altér  egoja"  rendelete  folytán  jöt- 
tem ide ;  s  hogy  innen  Budára  szándékozom 
hozzá ;  hogy  nincs  senkinek  sem  oka,  sem  joga 
engemet  utamban  megakadályoztatni,  annál  ke- 
vésbbé  szabadságomtól  megfosztani ;  hogy  Fe- 
jérvár városának  nincs  felettem  hatósága,  s 
hogy  e  gyűlést  törvénytelen  erőszakos  eljárá- 
sáért felelősségre  vonom,  s  ha  nekem  nem  lesz 
alkalmam  ezt  tehetni,  azt  hiszik-e?  hogy  ő  Fel- 
sége a  király,  vagy  „altér  egoja"  nem  fogja 
megtudni,  mi  történt  ma  itt?  s  ha  megtudja, 
mi  lesz  következése  önökre  és  az  egész  városra 
nézve? 

így  beszéltem,  vagy  három  negyed  Óráig, 
mély  csend  volt,  nem  szólt  közbe  senki,  nem 
is  jegyzett  senki,  mindenki  csak  figyelt  sza- 
vaimra. 

A  mikor  befejeztem,  azt  mondotta  egyik 
tanácsbeli  Halbauernak : 

„Vezesse  vissza." 

Lementem  szobámba,  alig  voltam  ott  egy 
óráig,  a  nép  ismét  eltávozott  a  városházától, 
egy  fedett  kocsi  járt  be. 

Halbauer  csaknem  sírva  jelenté,  hogy  el- 
visznek Fej  érvárról.  Hozott  egy  rósz  bundát,  mi- 
lyent a  raboknak  szoktak  adni,  hogy  meg  ne  fagy- 

janak  télen.  Bejött  ezután  két  seriátor,  —  el- 
vették pisztolyaimat,  —  a  városház  kapuja  be 
volt  téve  ;  felültünk ;  én  egy  polgárral  hátra  — 
élénkbe  egy  másik  Tóth  úrral ;  a  kocsis  mellé 
egy  harmadik  polgár.  így  utaztunk  lefelé ; 
hová  visznek?  nem  tudtam  ;  rósz  két  gebe  volt 
befogva  a  nehéz  kocsiba,  csak  lassan  halad- 
tunk, szerencsémre. 

Délután  mintegy  három  óra  után  Abára 
ertünk,  behajtottak  Szűcs  Gedeon  kedves  ko- 
mám házához,  itt  ülésezett  a  Fejérvárról  megsza- 
ladt megye. 

Zlinszky  István  volt  az  alispán  és  elnök, 
Ambrózy  Ferencz  az  ügyész,  Molnár  a  szolga- 
bíró, az  esküdtre  nem  emlékezem,  Szűcs  Péter 
a  jegyző  —  és  volt  ott  még  egy  nemzetőri 
kapitány  is ;  —  ennek  a  nevére  sem  emlék- 
szem. 

Ezeknek  átadtak  a  fejérvári  polgárok  egy 
csomag  irást;  a  törvényszék  összeült,  sokáig 
tanácskozott,  az  abai  kíváncsi,  vagy  rósz  aka- 
ratú nép,  az  udvaron  tömörült  —  ellenséges 
indulatú  kifejezéssel. 

Eszembe  jutott  tőröm,  s  feltettem  magam- 
ban, hogy  az  elsőt,  s  ha  lehet  a  többit  is,  ki 
bántalmazni  tettleg  merészelne,  leszúrom  s  in- 
kább   védelmezve    magamat    veszszek    el,  sem 

hogy  csúfosan  magamat  megkötöztetni,  vagy 
czigány  által  felakasztatni  engedjem.  A  mint 
tőrömet  Szűcs  meglátta,  azt  hitte,  hogy  meg- 
akarom magamat  ölni,  ki  kapta  kezemből.  E. 
tőrt  soha  sem  kaptam  többé  vissza.  —  Szűcs- 
nek egyik  szép  leánya  az  ablakban  ült  s  na- 
gyon sírt :  zokogásának  keservéből  következ- 
tettem a  fenyegető  veszély  nagyságát  és  köze- 
ledését. 

Behívtak  a  mellékszobába,  ott  ült  együtt 
az  említett  törvényszék. 

Azon  kérdésre,  hogy  miért  jöttem  Fejér- 
várra ?  már  elhatározott  daczczal  mondám. 

„Uram  királyom  parancsára." 

„Ki  önnek  ura  királya  ?"   kérdé  Ambrózy. 

„Első  Ferencz  József"   felelém. 

„Az  a ?"  monda  Ambrózy  anél- 
kül, hogy  ezen  kifejezést,  a  törvényszék  ro- 
szalta  volna.  Annyira  bántotta  jobbágyi  hűségi 
érzetemet  e  kifejezés,  hogy  a  többi  kérdésekre 
felelni,  ily  gyülekezetnek  meg  nem  érdemlett 
megaláztatásomnak  tartottam. 

Egy  negyed  óráig  tanácskoztak,  aztán  ír- 
tak, ezt  láttam,  mikor  az  ajtó  olykor  megnyílott ; 
fél  óra  múlva  kijött  a  nemzetőri  kapitány  s 
igen  udvariasan  felkért,  hogy  kövessem  őt, 
mert  ő  van  megbízva  engemet  odább  szállítani. 

Kimentünk  az  udvarra,  már  sötétedni  kez- 
dett, az  udvar  teli  volt  csőcselékkel  s  fegyve- 
res nemzetőrrel,  öt  paraszt  fogat  állott  készen 
indulásra,  egyikre  a  kapitány  felült  s  engem 
kért  melléje.  Ekkor  egy  részeg  abai  suszter 
felugrott  szinte,  ugy  hogy  egyszerre  értünk 
én  és  ö  a  paraszt-szekérre ,  engem  ő  félre 
akart  tolni  a  hátulsó  ülésről,  ezen  szavakkal 
az  első  ülésre  mutatva  :  „oda  való  a  Deliquens  !" 

Elvesztettem  nyugalmamat  s  a  susztert  le- 
löktem a  kocsiról. 

„Hajts"  parancsolá  a  kapitány,  mire  a  ko- 
csi megindult.  Egy  nyomást  éreztem  a  bundán 
—  dárda,  vaey  kasza-darab  lehetett,  de  en- 
gémet  nem  sebzett. 

Mentünk  a  Sárrété  felé. 

„Hova  megyünk  kapitány  ur?"   kérdem. 

„Parancsom  van  Méltóságodat  Debreczenbe 
szállítani.  Ne  aggódjék  Méltóságod,  jót  állok 
becsületemmel,  hogy  egy  hajszálát  sem  fogják 
meggörbíteni  odáig." 

„Odáig"  —  gondolám  magamban,  nem 
nagy  vigasztalás,  de  mi  lesz  majd  ott  ?  hisz  jó 
barátom  Madarász  László  ott  a  rendőrminister. 
De  nem  szóltam,  visszanéztem  s  láttam,  hogy 
még  négy  kocsi  kisér,  mindegyiken  négy  fegy- 

B.  Fiáth  F.  Életem.  .       to 

veres  ember  ül,  átláttam  a  menekülés  lehetet- 
lenségét s  megadtam  magamat  sorsomnak. 

Lehetett  10  óra  mikor  Kálózdra  értünk, 
behajttattunk  a  szegény  Zichy  Jenő  kastélyába. 

—  Itt  találtunk  vagy  hat  urat,  kik  vacsoránál 
ülve  itták  Zichynek  finom  borát;  szivesen  fo- 
gadtak, kináltak,  a  kapitány  úr  elfogadta  az 
asztalhozi  meghivást,  én  nem  ;  leültem  egy  ab- 
lak-mélyedésbe. E  szoba  az  épület  éjszaki  ré- 
szén feküdt,  a  nagy  folyosó  végén,  ugy  hogy 
ajtajából  az  egész  folyosón  végig  lehetett  látni. 

—  Az  urak  vigan  voltak,  enyelegve  társalog- 
tak s  iddogáltak ;  ez  igy  tartott  vagy  egy 
óráig,  mikor  nagy  robajjal  több  kocsi  járt  be 
az  udvarra. 

En  azt  hittem,  hogy  ezek  ellenségeim,  kik 
a  letaszított  susztert  jönnek  megbőszülni,  de  az 
urak  mást  gyaníthattak,  mert  egyszerre  felug- 
rottak, a  kapitány  kardja  után  nyúlt,  egyik  az 
urak  közül  kinyitotta  az  ajtót,  én  ugy  ültem 
hogy  a  mint  az  ajtó  kinyílott,  kiláttam  az  egész 
folyosóra,  ennek  közepén  a  nagy  bejárás  előtt 
lógott  egy  nagy  lámpa,  melynek  fénye  egy 
a  folyosóba  kivont  karddal  belépő  sisakos  fehér 
alakra  esett ;  most  én  ugrottam  az  ajtóhoz  e 
kiáltással  : 

„Kommen  Sie  mich  zu  retten?" 

„Ja"  felelt  egy  nem  ismeretlen  férfias  hang. 

„Was  habén  Sie  mit?" 

,,Eine  Escadron." 

Kaptam  egy  bundát,  egy  sapkát ;  s  kiro- 
hantam ;  mind  ez  egy  szempillanat  müve  volt : 
nem  akadályozott  senki.  A  mint  a  sisakos  alak- 
hoz értem,  mely  a  lámpa  alatt  várt  reám,  ki- 
mentünk együtt  az  udvarba ;  ezen  látványt  so- 
hasem fogom  feledni,  pedig  csak  pillanatig 
figyelhettem. 

A  föbejárás  előtt,  melyen  kimentünk,  1 2 
nemzetőr  térdelt  fegyverére  támaszkodva ;  az 
udvar  közepén, — mely  egy  körül  épített  négy- 
szöget képez,  —  állt  két  négyes  fogat,  a  fal  mel- 
lett az  egész  négyszögben  fehér  alakok  halad- 
tak vigyázva  s  lassan  a  föbejárás  felé,  karabin- 
jaikat  felhúzva,  lövésre  készen  tartva.  Mindez 
gyéren,  s  rémesen  a  fogytán  lévő  hold  által  volt 
megvilágítva.  Az  egész  kastély  és  e  jelenet  is 
csendes  volt  mint  a  sír ;  csak  a  messzebb  eső 
kocsmából  hangzott  fel  az  ott  mulató  nemzetőrség 
s    népfelkelés    zenéje,  s  közbeni    kurjongatásai. 

„Soll  ich  diese  Bagage  mitnehmen?"  kérdé 
a  tiszt. 

Csak  most  ismertem  fel  Kiiment  kapitányt, 
a  Kress  könnyű  lovas  olasz  ezredből,  régi  szí- 
ves barátomat. 

10* 

„Nein*    felelém  —    „lasse  sie    entwaffnen, 
und  trachten  wir  weiter  zu  kommen." 

Kiiment  meghagyta  hadnagyának,  hogy  a 
12  térdelő  őrtől  szedje  el  a  fegyvert,  engemet 
a  kocsihoz  vezetett,  a  két  négyes  fogat  Fejér- 
vár város  tulajdona  volt,  s  mindegyikbe  két- 
két  fejérvári  polgár  ült;  az  egyiket  ki  mellé 
ültem,  jól  ismertem,  őt  Linzernek  hivták,  s  Fejér- 
várott  főügyész  volt.  A  kapitány  olaszul  kiáltott 
az  udvar  szélein  lánczot  képező  gyalog  kato- 
náinak; ezek  sebes  lépést  siettek  ki  az  udvar- 
ról a  szabadba ;  mire  én  kocsin  kiértem  a  nagy 
bejárás  alól,  már  az  egész  Escadron  ismét  lovon 
ült,  a  kapitány  lovát  szemközt  vezették,  mert 
ő  gvalog  jött  a  kocsi  mellett,  melyen  én  ültemr 
mindig  kivont  karddal ;  a  kastély  mindig  csen- 
des maradt. 

Kiiment  felült  s  ügetve  indultunk  Láng 
felé  ;  egy  félszázad  a  kocsik  előtt,  egy  félszá- 
zad a  kocsik  után  ügetve  ment  Soponyáig. 
Soponya  csendes  volt,  s  lakosai  mély  álomban. 
Ámbár  itt  lépést  haladtunk,  a  lakosság  nagy 
része  a  lódobogásra  felébredt,  s  kiszaladt  az 
utczára.  Különösen  hamar  és  sok  nőt  vont  a 
kíváncsiság  ide ;  több  olasz  felismerte  két  év 
előtti  gazdaasszonyát,  s  tört  magyarsággal  szólt 
hozzá. 

Itt  megtudtuk,  hoey  Táczon  a  csatorna 
hídja  fel  van  szedve,  s  hogy  több  helység  nem- 
zetőrei itt  vannak  összpontosítva. 

,,\Vo  können  wir  über  den  Canal?"  kérdé 
Kiiment  tőlem. 

., Bei  Csikvár,"  felelém,  „ich  kenne  die  Ge- 
gend  lasse  mir  ein  Pferd  gebén,  ich  führe 
Euch." 

Egy  káplár  leszállt  én  oda  adtam  nekie 
bundámat,  ő  a  kocsira,  én  lovára  ültem.  Hideg 
volt  szörnyen,  egész  valóm  reszketett ;  Kliment- 
tel  a  csapat  elébe  lovagoltunk,  a  mint  kiértünk 
Soponyából,  elkezdettem  ügetni ;  a  hol  a  csőszi 
csapás  az  országútra  nyilik,  letértem  az  ország- 
útról, s  Táczot  jobbra  hagyva,  torony  iránt  ve- 
zettem a  csapatot  a  polgárdi  országút  s  a  pol- 
gárdi  keleti  szőlők  sarkának.  Minden  árok  tele 
volt  fuvatolva,  ugy  hogy  keresztül  mehettünk 
minden  akadályon  baj  nélkül.  Én  nagyon  fáz- 
tam, s  igy  mindig  ügettem  egész  a  mondott 
szőlő  sarkáig,  hol  a  Polgárdiból  Fej  érvárra  ve- 
zető útra  értünk.  E  lovaglás  közben  testem 
fölmelegedett,  de  ujjaimat  már  nem  éreztem, 
megmondottam  ezt  Klimentnek  ;. —  Kiiment  az 
országúton  „halt"-ot  parancsolt,  engemet  ismét 
a  kocsiba  tett,  szétszedte  az  ülést,  mely  szal- 
mából készült,  s  a  kocsi  fenekére  szalmára  lek- 

tetett,  betakart  bundámmal  s  pokróczokkal  egé- 
szen, —  ismét  megindultunk  ügetve,  s  igy  men- 
tünk a  fej  érvári  sorompóig.  En  egyre  dörzsöl- 
tem kezeimet,  s  lassanként  visszanyertem  azok 
érzékét.  De  a  városban  ugy  rázta  fejemet  fekvő 
helyzetemben  a  kocsi,  hogy  kibújtam  takaróim 
alól,  leugrottam  s  gyalog  mentem  a  kocsi  mel- 
lett. Végre  elértük  a  „három  szerecsent"  Schie- 
der  barátom  kocsmáját ;  —  lehetett  mintegy 
három  óra  éjfél  után. 

Bementünk  Petrichevich-Horváth  ezredes 
szállására,   ez  gyertyát  gyújtott. 

„Ich  melde  gehorsamst  Herr  Oberst"  — 
kezdé  Kiiment,  de  már  meglátott  engemet,  fel- 
ugrott az  ágyból  s  átölelt : 

„Gott!  wie  siehst  du  auss,  was  fehlt  dir 
Freund  ? " 

„Nichts,  nur  halb  erfroren  bin  ich'"  — 
dadogám  én.  E  zajra  bejött  a  mellékszobából, 
két  más  alak  egész  pongyolában,  báró  Eche- 
rich  lovas  kapitány,  —  és  Baumgartner  Adolf 
Genie-kapitány,  Horváth  segédjei.  Ezek  egy 
perez  alatt  levetkőztettek,  s  Horváth  ágyába 
fektettek.  —  Schieder  is  bejött  s  kimondhatlan 
örült  látásomon,  —  fölkeltette  egész  háza  né- 
pét, hozott  kávét,  theát,  —  de  én  nem  birtam 
enni,   csak  egy  kis    theát  vettem  s  ugorkát  ki- 

vántam,  pedig  35  óráfg  sem  nem  ettem,  sem 
nem  ittam.  —  A  rhumos  thea  végre  fölmele- 
gített, s  elaludtam. 

Volt  talán  már  9  óra,  hogy  felébredtem ; 
a  szoba  egészen  sötét  volt,  mély  csend  az  egész 
házban.  Alig  mozdultam,  bejött  hozzám  Hor- 
váth, Echerich,  Baumgarten  és  Sáy  városi  fő- 
orvos, csak  nehezen  akarták  elhinni,  hogy  nincs 
bajom. 

Most  tudtam  csak  meg,  hogy  Schieder 
hirét  vette  elfogatásomnak,  s  minthogy  rokon- 
szenvezett velem,  bement  Horváthhoz,  s  elmon- 
dotta mit  hallott.  Horváth  nagyon  megillető- 
dött ez  újságon,  hisz  ő  adta  Windischgrátz  sür- 
gönyét a  postára  s  várva  várt.  —  Azonnal 
..allarmot"  veretett,  s  körülkeríté  a  városhá- 
zat személyes  vezénylete  alatt.  De  már  későn, 
mert  engemet  egy  órával  előbb  már  Abára  szál- 
lítottak. Elfogatta  tehát  az  egész  magistratust 
azon  kijelentéssel :  hogy  ha  engem  vissza  nem 
hoznak,  agyonlöveti  mind. 

Elmondotta  tisztikarának,  mi  történt,  s 
hogy  ő  most  utánam  akar  küldeni:  azon  kér- 
dést intézve  tisztjeihez :  ki  ismeri  e  vidéket  ? 
erre  Kiiment  nyilvánította,  hogy  ő  több  évig 
feküdt  a  megyében  és  ismer  minden  falut,  s 
minden  utat,  s  így  elindult  azonnal  századával.  A 

fejérvári  magistratus  pedig  deputatiót  küldött 
az  Abán  székelő  megyéhez,  hogy  előadja  szá- 
nalmas helyzetét,  s  engemet  a  megyétől  visszakér- 
jen. A  század  és  a  küldöttség  Abán  nem  találtak 
sem  engemet  sem  a  megyét,  mert  ez  is  elsza- 
ladt Abáról,  a  mint  engemet  Debreczen  felé 
szállíttatott.  —  De  megtudták,  hogy  Kalózának 
vittek,  —  s  igy  nyugvás  nélkül  Kálózára  jöt- 
tek még  jókor,  mert  egy  félóra  múlva  már  ott 
sem  találtak  volna. 

Az  isteni  gonáviselés,  Schieáer  rokonszenve 
s  Kiiment  nemes  feláláozása  mentett  meg ! 

Az  olasz  százaáot,  mely  1 2  óráig  lovagolt 
megmentésem  éráekében ,  áélben  megvendé- 
geltem. —  Egy  lovast  küldöttem  Vörösbe- 
rénybe,  —  nőmet  megnyugtatandó.  Berendel- 
tem egy  négyes  fogatot,  s  vadászomat,  pénzt 
és  ruhát  hozattam,  hogy  Budára  mehessek.  — 
Windischgrátz  már  ott  várt. 

Horváth  a  megyeháza  egyrészéből  kaszár- 
nyát és  kórházat  akart  csinálni.  Nem  volt  ugyan 
még  hivatalos  állásom,  áe  mégis  sikerült  ezt 
megakaáályoztatnom,  valamint  azt  is,  hogy 
fejérvári  magistratust  befogják,  s  hogy  a  me- 
gyei, eltávozott  tisztikar  vagyonát  lefoglalják 
—  Egy  alkotmányosságot,  békét,  s  a  nyugal- 
mas polgároknak  személy-  és  vagyon-biztopsá- 

got  igérő  kiáltványt  irtam,  aláírattam  Horváth 
ezredessel,  és  több  száz  példányban  közzété- 
tettem.  IMind  ez  két  nap  alatt  történt  —  a  fő- 
hadiszállást áttettük  a  fej  érvári  püspöki  pa- 
lotába. 

Harmadnap  télen  1849.  január  9-én  bemen- 
tem Baumgarten  kíséretében  Budára  ;  Windisch- 
grátz  herczeg  azonnal  fogadott. 

„Ich  danke  Ihnen,  und  bin  froh,  dass  Sie 
trotz  der  Mühselígkeiten  gekommen  sind ;  ich 
kenne  Sie  wenig  p^rsönlich,  doch  schenke  ich 
Ihnen  volles  Vertrauen,  den  ich  kenne  Sie  mehr 
durch  unsere  gemeinsamen  Freunde." 

így  szólított  meg  az  „altér  ego;"  elmon- 
dotta, hogy  feladatom  Veszprém  és  Zala  me- 
gye pacificátiója  ;  hogy  itt  nincs  forradalmi  fegy- 
veres erő ;  és  hogy  teljes  fölhatalmazásom  s 
utasításimat  már  készen  találom  Rousseau  és 
Nobili  tábornok  uraknál,  menjek  ezekhez  és  sies- 
sek működésem  helyszínére. 

Átvettem  Nobilitól  a  felhatalmazást  és  kir. 
biztosi  okmányomat,  s  Rousseautól  az  utasítást ; 
a  „Noé"  galambja  szerepe  jutott  részemre ;  s 
kezembe  láng  kardot  adtak.  Megborzadtam  a 
hatalomtól,  melylyel  fölruháztattam,  de  örült 
lelkem  a  béke  missiójának.  Főfeladatom  a  rend, 

béke,  a  közigazgatás  és  igazságszolgáltatás 
helyreállítása,  és  a  lakosság  erkölcsi  és  lelki 
nyugalmának  visszaszerzése  lön. 

Visszaindultam  Fej  érvárra.  A  martonvá- 
sári kocsmában  ebédeltem,  mikor  egy  szép, 
feketébe  öltözött  fiatal  hölgy  rohant  be,  s  lá- 
baimhoz borulván,  alig  engedte,  hogy  fölemel- 
jem. Megismertem  Bottlik  fejérvári  hírneves 
ügyvéd,  s  táblabiró  Marié  nevű  szép  leányát. 
Zokogva  mondotta  el,  hogy  atyját  elfogták,  s 
Budára  vitték,  miért?  azt  nem  tudta.  Megígér- 
tem, hogy  még  ez  nap  tudomást  fogok  ma- 
gamnak szerezni,  s  hogy  ha  lehet  atyját  meg- 
szabadítom. Fejérvárott  megtudtam  Horváthtól, 
hogy  Bottlikot,  mint  Kossuthnak  legmegbízha- 
tóbb hívét,  s  a  Fejérvár  városi  értelmiségnek 
legveszélyesebb  tagját  jellemzék.  Horváthnak, 
és  ő  ezen  feladás  folytán  befogatta  s  Budára 
szállíttatta. 

Bottlikot,  mint  igen  eszes,  s  talán  furfan- 
gos prókátort  ismertem  ;  de  tudtam  azt  is,  hogy 
ő  nem  forradalmár,  hisz  ritka  jó  gazda,  és  már 
vagyonos  ember  volt. 

Hivatalos  jegyzőkönyvem  első  száma  alatt 
az  ő  érdekében  működtem ;  s  csakhamar  sike- 
rült szabadságát  visszaszereznem,  pedig  nem 
volt  Fej  érmegyében  hatalmam. 

Mert  ide  elég  szerencsétlenül  Gál  Eduár 
dot  nevezték  biztosnak,  ki  a  megyét  nem  is- 
merte, kit  a  megyében  senkisem  ismert,  és  így 
ha  volt  is  jó  szándéka  :  nem  érvényesíthette. 
—  De  ez  még  akkor  nem  vette  át  a  megye 
kormányzatát. 

Másnap  két  század,  s  báró  Echerich  kapi- 
tány kíséretében  elmentem  Veszprémbe.  Itt  jól 
ismertek,  és  szívesen  fogadtak.  A  magistrátus 
élén,  mint  erélyes  alispán  Rosos  István  meghitt 
jó  barátom  állott;  eljött  önkényt  hozzám  a 
megyei  és  városi  tisztikar,  a  honoratiorok,  a 
káptalan.  Itt  a  rend,  Rosos  erélye  folytán  soha 
sem  bomlott  meg,  a  közigazgatás  rendesen  és 
erélyesen  vezettetett,  a  törvényszék  lelkiisme 
rétesen  működött. 

Közgyűlést  hirdettem,  melyen  elnököltem. 

Elmondottam  itt  létem  czélját,  s  hatalmam 
ideiglenességét.  Ily  értelemben  bocsáték  kiált- 
ványokat Zalába  is.  Kimentem  lovaskatonák 
kíséretében  Vörösberénybe  családomhoz  ;  itt  is 
mindent  rendben  találtam.  Nőm  felgyógyult, 
gyermekeimet  egészségben  találtam  —  csalá- 
dom biztonságára,  távollétemben  Balassa  szol- 
gabíró lelkiismeretesen   őrködött. 

Bántotta  lelkemet  azon  sok,  részint  név- 
telen, részint  ál-,  részint  igaz  névaláírással  hoz- 

zám  beadott  alaptalan  feladás.  Ha  ily  ügyet 
komolyan  megvizsgáltattam,  mindig  az  sült  ki, 
hogy  nemtelen  magán-boszú  az  aljas  indok. 

Rosost  nem  nekem,  hanem  Echerichnek 
adták  fel  mint  igfen  veszélyes  embert,  s  ezen 
alaptalan,  hazug,  aljas  indokolatlan  feladás  foly- 
tán Echerich  el  akarta  fogatni.  E^ész  tekinté- 
lyem  s  erélyemre  volt  szükségem,  hogy  meg- 
akadályozzam. 

Ma  sem  tudom,  tudía-e  ezt  Rosos  ?  én  so- 
hasem  mondottam  neki. 

Rendeletet  kaptam,  hogy  Pap  János,  Anyós 
István  és  Reisig  vagyonát  foglaltassam  le,  s 
ha  haza  jönnek  fogassam  el  őket.  Repraesen- 
táltam  mellettük,  pedig  Reisigot  soha  sem  lát- 
tam. —  Jót  állásom  mellett  e  rendelet  vissza- 
vonatott ;  —  a  herczegnél  minden  kivánságom 
teljesült,  Nobili  és  Rousseau  jó  barátim  befo- 
lyásuk folytán. 

Följelentették,  hogy  egy  szent-király-sza- 
badi ember,  kinek  szőlőhajlékától  két  ölnyire 
kocsiztam  el  minden  héten  Yörösberénybe  csa- 
ládomhoz, —  föltette  magában,  hogy  engem 
meglesve,  szőlőhajléka  ablakjából  agyonlő. 

Felkértem  Rosost,  hogy  minden  feltűnés 
nélkül  tudja  meg  az  igazat;  —  Rosos  meg- 
tudta, hogy    már  több  napig    puskával    lesett, 

s  hogy  ez  egy  rósz  hírben  álló,  a  törvényszék 
által  kezesség  mellett  ideiglenesen  szabad  lábra 
bocsátott  egyéniség ;  —  a  törvényszék  beren- 
delte. 

Mikor  Zalába  mentem,  megkértem  Rosost, 
hogy  magyarázza  meg  neki  orgyilkost  szándé- 
kéinak helytelenségét,  s  ha  nincs  más  ok  — 
eresztesse  ismét  kezességre.  Veszprémmegye 
oly  nyugodt  len  pár  hét  alatt,  mint  a  mily  nyu- 
godt ma ;  a  közigazgatás  és  igazságszolgáltatás, 
személy-  és  vagyon-biztonság,    olyan  volt  mint 

a  mai.  Talán  dicsekedés  nélkül  mondhatom, 
hogy  szeretett  főispánja  vagyok  ma  e  megyé- 
nek :  de  nagyobb  bizalommal,  rokonszenvvel  s 
előzékenységgel  ma  sem  találkozhatom,  mint 
akkor  biztosi  működésem  második  hetében. 

Kassich  Béla  volt  lelkiismeretes,  becsüle- 
tes, szorgalmas  titkárom,  Yerbőczy  kiadó,  s  ik- 
tatóm, Mogyorósi  Írnokom. 

Zalában  nem  ismertek ;  nem  is  ment  ilyen 
jól  a  dolog. 

Horváth  Willi  volt  alispán,  —  korlátolt  te- 
hetségű fanatizált,  de  becsületes  egyéniség.  Ez 
erővel  martyr  akart  lenni. 

Sok  megtagadás  kellett  hozzá,  hogy  ter- 
vét meghiusitsam.  Ott  is  elnököltem  a  köz- 
gyűlésen,   ellenérvekkel    nem ,    de    találkoztam 

daczos,  megvető,    kihívó  rósz    jóslatu    tekinte- 
tekkel. 

Osterhuber  József,  Deák  Ferencznek  só- 
gora, ki  régóta  ismert,  lett  itt  jó  nemtőm.  Ezen 
kitűnő  jellemű,  becsületes  okos  ember  tanácsát 
jó  lélekkel  s  egész  megnyugvással  követhettem, 
s  most  is  áldom  emlékét 

A  mint  a  gyűlés  után  lementünk  az  eger- 
szegi megyeház  szűk  lépcsőjén,  egy  erős  férfi- 
hang mondotta  hátam  mögött:  „ezt  kell  agyon 
ütni,  s  vége  minden  bajnak/*' 

„Ne  hallja  kérem!"  monda  Oszterhuber,  s 
én  nem  haliám. 

Kanizsán  herczeg  Eszterházy  palotájában 
nagy  kitüntetéssel  fogadtak.  Chernél  a  herczeg 
főügyésze,  volt  a  házigazda.  Tódult  hozzám  a 
kereskedelmi,  ügyvédi  értelmesség,  ezekhez  a 
herczeg  nagytermében,  a  tisztikarhoz  s.  a  pol- 
gársághoz a  városház  termében,  a  néphez  a 
piaczon  szólottam.  Sikerült  a  szenvedélyeket 
lelohasztanom,  s  a  kedélyeket  megnyugtatnom. 

A  szentgróthi  járás  távol  esik  Egerszeg- 
től is,  Kanizsától  is.  —  Nem  akartam  ezen  né- 
pes vidék  lakosságát  ide  fárasztani,  irtam  Szent- 
gróthra  gróf  Batthyány  Károlynak,  —  kit  mint 
nőm    közeli    rokonát    jól    ismertem,    —    mikép 

hozzá  jövök  a  czélból,  hogy  Szentgróthon  a 
vidék  népével,  s  elöljáróival  találkozzam. 

Károly  gróf  azt  felelte,  hogy  más  viszo- 
nyok közt  igen  örülne  engemet  házánál  lát- 
hatni ;  de  a  mostaniak  közt,  s  jelen  minőségem- 
ben jobb  szereti,  ha  nem  jövök. 

En  azt  feleltem,  hogy  legyen  megnyugodva, 
a  szentgróthi  kocsmában  rendeltem  szállást ;  a 
mint  Szentgróthra  beértem,  főtisztjét  küldötte 
élőmbe,  s  kéretett,  hogy  ha  már  csakugyan 
Szentgróthra  kellett  jönnöm,  hozzá  szálljak.  — 
Behajtattam  a  kastélyba,  melynek  sok  vendége 
volt ;  udvariasan,  de  hidegen  fogadtak. 

Másnapra  az  egész  járás  megjelent;  a 
kocsma  terme  nem  volt  képes  befogadni  a  né- 
pet. Egyedül,  huszárom  kiséretében,  fekete  ma- 
gyar ruhában  jelentem  meg  köztük ;  a  piaczon 
egy  asztalról  szóltam  hozzájuk,  beszédemet  lel- 
kesedéssel fogadták.  —  A  mint  az  asztalról 
le  akartam  szállni,  leemeltek,  s  vittek  a  kas- 
tély felé,   csak  kérésemre  bocsátottak  a  földre. 

Újra  és  ismét  meggyőződtem  arról,  hogy 
a  magyar  nép  jellemének  legkimagaslóbb  vo- 
nása, a  vele  született  dynasticus  érzet,  s  hogy 
a  haza  és  trón  érdekét  egymástól  szétválasz- 
tani s  elkülöníteni  nem  képes,  de  nem  is  akarja. 
Természetes,  józan    esze  helyesen    fogja  fel  az 

érveket ;  szívesen  hódol  a  törvénynek,  s  enged 
az  igazságos  szigornak.  Xe  rontsuk  e  népet, 
ne  gyengítsük  vallásos  erkölcsi  és  hűségi  ne- 
mes érzetét ;  tanítsuk,  nemesítsük  :  s  még  igaza 
lehet  Széchenyinek  ! 

Most  már  a  szentgróthi  vár  tulajdonosa, 
családja  és  vendégei  szivesebben,  barátságo- 
sabban s  bizalmasabban  fogadtak. 

Reggeli  után  társalogtunk  kedélyesen  több 
óra  folyásig ;  nekem  végre  lakosztályomba  kel- 
lett mennem  jelentést  írni,  és  intézkedni.  Hat 
órakor  volt  a  fényes  nagy  uri  ebéd,  talán  hu- 
szonnégyen ültünk  az  ebédhez.  Az  ebéd  vége 
felé  egy  futárt  jelentettek.  A  komornik  beve- 
zette, ez  egy  vadász  altiszt  volt ;  Nugent  tá- 
borszernagy tudatja  velem,  hogy  Eszék  capi- 
tulált,  s  hogy  ha  a  megyéimben  levő  cs.  kir. 
csapatra  nincs  szükségem,  bocsássam  el,  s  küld- 
jek Eszék    felé  annyit,    mennyit    nélkülözhetek. 

Elmondottam  az  újságot,  mire  a  társalgás 
egyszerre  megszűnt ;  ugylátszott,  hogy  az  egész 
társaság  azt  hitte,  mikép  tévútra  akarom  ve- 
zetni. 

Engedelmet  kérve  fölkeltem  s  tudattam 
Nugenttal,  hogy  nekem  a  két  megyében,  ez 
idő  szerint,  egy  katonára  sincs  szükségem  ; 
hogy  a  velem    levőket  azonnal    útnak  indítom, 

s  hogy  futárt  küldök  Veszprémbe,  miszerint  on- 
nét is  induljon  Eszék  felé  az  ott  levő  cs.  kir 
hadcsapat. 


Másnap  minden  kiséret  nélkül,  egyedül 
actuariusom  Szűcs  Péter  úrral  indultam  vissza 
Veszprémbe. 

Elindulásom  előtt  megjött  a  posta,  s  Erkel 
azt  írta :  hogy  Vörösberényben  van  a  „Pere- 
puoco ; "  igy  szokta  volt  énekelni  Kiss  Miklós 
előbbi  helytartósági  tiszteletbeli  titkár,  s  jó  ba- 
rátom a   „per  peco"   kifejezést  olaszosan. 

Elmés  gondolat  volt  tőle,  hogy  ő,  kit  ül- 
döztek egy  proclamátió  miatt,  melyet  Windiscn- 
grátznek  Budára  érkezése  napján  osztatott  szét, 
mint  nemzetőr  ezredes,  a  királyi  biztos  családja 
körében  keresett,  s  talált  menhelyet. 

Csapody  lovászmesterének  Meklenburgba 
szóló  útlevelével,  kit  Kégl  Nikolausnak  hivtak, 
és  szinte  alacsony,  hirtelen  szőke  volt,  mint 
Kis  Miklós ;  —  kinek  ruhája  K.  N.  betűvel 
volt  jelezve,  mint  Kiss  Miklósé  :  Bécsen  át  sze- 
rencsésen megmenekült. 

Szerencsésen  visszaérkeztem  Veszprémbe, 
hol  mindent  jó  rendben  találtam. 

B»  Fiáth  F.  Életem.  II.  n 


IÓ2        

Kassich  titkárom  előadta  az  időközben  ér- 
kezett rendeleteket.  Ezek  között  volt  egy,,  mely 
meghagyta,  hogy  Hunkár  Antal  szolgagyőri 
birtokát  azonnal  foglaltassam  le ;  s  hogy  meg- 
hagyatott már  Kovács  Gábornak  az  itteni  ta- 
nulmányi alapigazgató jának,  hogy  az  egész  bir- 
tokot vegye  át  és  cameraliter  kezeltesse. 

Ezen  rendelet  már  több  nap  őta  feküdt 
Veszprémben. 

Egy  megbizható  futár  által  értesítem  a 
honn  lévő  Hunkárokat,  Antalnak  unoka-öcs- 
cseit,  hogy  egyiket  közőlük  saját  érdekükben, 
jövő  éjjel  várni  fogom. 

Mihály  vagy   10  órakor  megjött. 

Megmutattam  neki  az  erőszakos  törvény- 
telen rendeletet  ;  s  biztosítottam,  hogy  még 
pár  napig  e  rendelet  végrehajtásával  késni  fo- 
gok ;  —  és  igy  ez  idő  alatt  ők  intézkedjenek. 
Hisz  tudom,  hogy  az  egész  birtok  nem  is 
Hunkár  Antalé,  hanem  legalább  felében  unoka- 
öcscsei  tulajdona. 

Mihály  átlátta  a  veszély  közelgését,  csak 
tíz  napot  kért,  mely  alatt  ügyeiket  rendezhes- 
sék —  és  legbensőbb  meggyőződés  hangján 
adott  kifejezést  azon  tántoríthatlan  meggyőző- 
désének,   hogy    ha    tíz  tizenkét    napig  Szolga- 

győr    lefoglalását    elodázni    lehet,    a    „német" 
többé  sohasem  fogja  elfoglalhatni ! 

Egy  perczig  saját  eszemjárásának  helyes- 
ségén kételkedtem,  mert  én  máskép  láttam,  is- 
mertem, s  fogtam  fel  a  viszonyokat.  A  követ- 
kezés az  én  meggyőződésemet  igazolta. 

Számtalan  elfogatási  rendeleteket  terjesz- 
tett élőmbe  Kassich,  melyek  egytől  egyig  alap- 
talan, nyomorult  feladások  folytán  adattak  ki, 
—  a  befogatásokat  nem  eszközöltem  —  fölter- 
jesztést tettem  ezen  rendeletek  ellen,  és  indo- 
koltam a  vád  alaptalanságával,  különösen  az- 
zal, hogy  törvénytelen  és  igazságtalan  szigor- 
ral Magyarországot  pacificálni  nem  lehet. 

Egy  egész  csomag  hozzám  intézett  feladás 
feküdt  előttem.  Kit  azzal  vádoltak,  hogy  most 
jött  Debreczenből ;  kit  azzal,  hogy  most  indul 
oda ;  kit  azzal,  hogy  Kossuth-proclamatiót  osz- 
togat alattomban ;  kit  azzal,  hogy  fegyvert, 
vagy  magyar  pénzt  rejteget  stb.  —  Ezeket 
csomagosan  a  kandallóba  dobtam,  —  még  pe- 
dig a  királyhoz  való  hűségem  érzetében,  s  a 
trón  érdekében.  Hisz  megfeleltem  feladatomnak ; 
a  reám  bizott  megyéket  pacificáltam ;  helyre- 
állott itt  a  szó  legszorosabb  értelmében,  arány- 
lag igen  rövid  idő  alatt,  a  törvényes  rend,  va- 
gyon- és  személy-biztonság.  Saját  lelkem  meg- 

győződését  követhettem  mindenben,  mert  tud- 
tam, hogy  Rousseau  és  Nobili  baráti  érzelmeire 
számíthatván  az  „Altér  égou  minden  intézke- 
déseimet helyesli. 

Nem  mondom  el,  hány  árvának  adtam 
vissza  atyját?  hány  nőnek  férjét?  hány  család- 
nak gyermekét?  mennyi  égetőleg  fájdalmas  kö- 
nyeket  töröltem  le?  mily  szerencsétlenségeket 
előztem  meg?  s  milyeneket  enyhiték?  De  hi- 
vatkozom Veszprém  és  Zala  megye  összes  la- 
kóira, annak  bebizonyítására  :  hogy  e  két  me- 
gyében négy  havi  királyi  teljhatalmú  biztossá- 
gom   ideje    alatt,   egy    embernek    sem  görbült 

meg  egy  haja  szála  sem !  S  elértem  O  Felsé- 
gének kiáltványában  kijelentett  czélját ;  —  söt 
többet,  mert  nem  csak  paciíicáltam  e  megyé- 
ket, de  a  tévútra  vezetett  nép  hűségét  is  visz- 
szaszereztem  a  trónnak. 

Áldlak  téged  isteni  gondviselés  !  hogy  elég 
erőt  adtál  e  megpróbáltatásban.  Feláldoztam 
hüség-érzetemnek  minden  érdekemet,  mely  e 
földhöz  kötött ;  nőmet,  gyermekimet,  vagyono- 
mat, nyugalmamat ;  s  nem  is  bántam  meg  ké- 
sőbbi hálátlan  viszonyok  közt  sem,  soha.  Ele- 
tem büszkesége  maradt  azon  tudat,  hogy  el- 
veimért kész  voltam  meghalni.  —  Lelki  éle- 
temnek   legfényesebb    emlékpontja    ezen     kor- 


—     i65     — 

szak ,  melyben  a  trónhoz  viseltető  hűségem 
érzetében,  a  trón  nevében,  annyi  jót  tehettem 
véremmel. 


Rendeletet  kaptam  Windischgrátz  herczeg- 
től,  hogy  miután  Gaál  le  van  rendelve  Tolna 
felé ;  s  miután  e  napokban  gőzhajón  katonaság 
kiséretében  le  is  kell  utaznia,  vegyem  át  Fejér- 
megye pacificátióját  is. 

Átmentem  hát  Fej  érvárra.  Itt  a  legzilál- 
tabb  viszonyokat,  s  köz-elkeseredést  találtam. 
Gaált  nem  ismerték,  nem  bíztak  benne,  még  a. 
békét  kívánók  sem.  O  sem  ismerte  az  embe- 
reket, és  viszonyokat ;  korlátolt  tehetségű,  vagy 
szenvedélyes  egyének  útmutatása  szerint  kellett 
intézkednie.    ■ 

így  a  pacificátió  érdekében  semmire  sem 
mehetett ;  sőt  a  hangulat  most  roszabb  volt, 
mint  akkor,   mikor  engemet  ott  elfogtak. 

Hozzám  sem  simult  a  közvélemény ;  mert 
jól  érezték  irányombani  eljárásuk  méltatlansá- 
gát,  s  azt  hitték,  hogy  most  fogom  magamat 
megbőszülni. 

Nem  tudták,   hogy  :  Horváth  az  egész  vá- 

rosi  magistrátust  vason  akarta  —  az  irányom- 
ban elkövetett  eljárás  miatt  —  Budára  kül- 
deni ;  és  az  Abán  működött  megyei  bizottság 
vagyonát  ugyan  ez  ok  miatt,  zár  alá  vétetni; 
s  hogy  csakis  nekem,  vagy  inkább  Horváthtal 
volt  baráti  meghitt  viszonyom  és  ennek  ben- 
nem helyezett  bizodalmánál  fogva  sikerült  e 
szerencsétlenséget  tőlük  eltávolítanom. 

Bebizonyítottam,  hogy  elfogatásom,  nem 
a  városi  hatóságnak  számítható  be.  Hogy  e 
városi  hatóság,  Horváth  által  meg  nem  előzött 
viszonyok  közt,  máskép  nem  járhatott  el.  Be- 
bizonyítani, hogy  a  megyei  bizottság,  a  feliz- 
gatott nép  befolyása,  s  fenyegetése  folytán 
határozott  irányomban;  és  igy  ezeket  sem  kell 
elkeseríteni.  Hogy  nekünk,  kiknek  feladatunk  a 
paciíicátió,  a  nép  megnyugtatása  a  rend  és 
törvényesség  helyreállítása :  nem  lehet  felada- 
tunk a  múlt  bűneit,  vagy  tévedéseit  kutatnunk 
és  büntetnünk.  —  Ellenkezőleg,  meg  kell  nyer- 
nünk a  nép  bizalmát  a  múltnak  felejtésével ;  s 
a  jelenre  vonatkozó  törvényes,  igazságos,  s 
szigorú  eljárásunkkal. 

A  N.  N.  urnák  irányomban  elkövetett  el- 
járásáról pedig  nem  szóltam  senkinek. 

Fejérvártt  régi  meghitt  barátim  is  alig 
mertek  nappal    hozzám  jönni.  Ha    valakivel  ta- 

lálkozni  akartam,  hozzám  kellett  rendelnem ;  az 
ott  észlelhető  közhangulat  terrorizált  mindenkit. 

Hogy  a  közönséget  uram  királyom  szán- 
dékáról meggyőzhessem,  közgyűlést  akartam 
összehívni,  hogy  ebben  élő  szóval  megnyug- 
tathassam a  lázasan  izgatott  közvéleményt. 

Midőn  ezen  meghívást  fogalmaztam,  tudó- 
sított Rousseau,  hogy  Gaál  már  útban  van 
Fej  érvárra,  és  így  itteni  működésemtől  a  her- 
czeg  fölmentett.. 

Gaál  hajóját  Tolnában  a  partról  meglő- 
dözték ki  nem  szállhatván  sehol ;  visszajött,  — 
és  én  vissza  mentem  Veszprémbe. 


A  (1849)  márczius  negyedikí  pátens 
(„Reichsverfassung")  megjelent,  s  engemet  igen 
kellemetlenül,  sőt  leverőleg  érintett.  Hisz  ez 
az  ellentéte  volt  ő  Felsége  kiáltványának, 
—  kir.  biztosi  kinevezési  okmányom  világos 
értelmének,  —  saját  proclamátióim  és  nyilvá- 
nosan tartott  beszédeimnek.  Vállalkoztam  igenis 
a  törvényesség  és  alkotmányosság  helyreállí- 
tására, de  Magyarországnak  Ausztriába  a  mon- 
dott pátens    értelmében    leendő    beolvasztására 

soha  sem  vállalkoztam.  Elhatároztam ,  hogy 
nem  is  fogok  vállalkozni  erre  soha,  hanem  kir. 
biztosi  állásomról  azonnal  lemondok.  Elmentem 
ennek  folytán  azonnal  Pestre.  —  Ott  a  her- 
czeget  magát  nem  találtam,  de  Rousseau  biz- 
tosított, hogy  a  herczeg  azt  mondotta  Sző- 
gyényinek,  ki  mint  a  helytartóság  elnöke  a 
pátens  folytán  szinte  lemondott,  —  hogy  mig 
ő  áll  a  dolgok  élén,  ezen  pátens  Magyaror- 
szágra nézve,   életbe  nem  léptetik. 

Elmentem  tehát  Szögyényihez.  0  is  meg- 
nyugtatott, s  igazolta  Rousseau  szavait.  Meg- 
nyugodtam ;  még  pedig  annál  is  inkább,  mert 
tudtam,  hogy  Szögyényi  csakis  addig  marad 
magas  állásában,  mig  hazájának,  s  a  trónnak 
hasznos  szolgálatot  tehet. 

Ezen  pátens  kibocsátása  politikai  hiba  volt, 
mely  magát  megboszulta;  nem  a  forradalom 
ellen  küzdött  többé  jogosan  a  trón ;  hanem 
a  forradalom  küzdött  az  ellen-forradalom  ellen. 

A  forradalmat  és  a  magyar  hadsereget 
lelkesíté ;  a  forradalom  elleneit,  a  korona  hiveit 
lesújtá.  Könnyelműség,  elbizakodás,  vagy  ki- 
számított rósz  akarat  tanácsolta-e  a  minden  vi- 
szonyok közt  nemes  lelkű  királynak  ezen  intéz- 
kedést? nem  tudom.  De  kétségtelen,  hogy  az 
1849-ki  márczius   4-1  pátens  szülte  az  april  14-i 

debreczcni  határozatot.  E  két  esemény  meg- 
semmité  a  legitimitás  táborát.  Az  első  miatt 
nem  védheté  (a  legitimitás)  többe  a  koronát  a 
nemzet  irányában  ;  a  második  folytán  nem  ment- 
hete  tovább  a  nemzetet  a  korona  előtt. 

Kápolnánál  és  Isaszegnél  Windischgrátz  a 
csatákat  elvesztette.  Feladta  budai  állását,  ott 
hagyva  Hentzyt  az  erőd  őrizetérc,  s  maga 
Bécsnek,  Jelasics  lefelé  vonultak.  Welden  vette 
át  a  főparancsnokságot ;  a  dunántúli  kerület  ka- 
tonai főparancsnoka  pedig  Burich  tábornok  lön  ; 
mindkettőt  személyesen  ismertem  —  különösen 
Burichchal  jó  barátságban  voltam. 

A  muszka  sereg  közelgett,  a  magyar  se- 
reg visszavonult  a  roppant  erő  előtt  a  hegyek- 
ből a  síkra. 

A  budai  közigazgatás  és  Kamerális  mű- 
ködés megszűnt;  az  egész  consilium,  minden 
fundatiókkal,  —  az  egész  Kamara  minden  kész- 
letével Stiriába  menekült.  Éjszakára  hozzám  jöt- 
tek mindnyájan  Veszprémbe,  hol  szállásomon, 
a  püspöki  residentiában  fogadtam  őket  gróf 
Almássy  Móriczczal  és  családjával  együtt.  Más- 
nap  vendégeimet  és  49  millió  értéket  tovább 
szállítottam. 

Családomat  már  nem  láthattam,  annyi  időm 
.sem  volt,  hogy  egy  órára  Vörösberénybe  me- 

hettem  volna.  Bekértem  tehát  nőmet,  elmon- 
dottam neki,  a  mint  ismertem,  a  viszonyokat, 
jelesen  azt:  hogy  most  már  Vörösberényben 
nem  lehetnek  biztonságban  mert  a  cs.  sereg 
visszavonult,  s  talán  kivonul  egészen  Magyar- 
ország dunántúli  részéből  is. 

Ajánlottam  néki,  hogy  menjen  gyermekei- 
vel Akára,  mert  én  oda  megyek,  a  hová  O 
Felsége  rendel;  de  ö  nem  akart  elhagyni;  — 
gyermekeinket  Mókit  és  Miklóst  a  becsületes 
Theindl  barátom  felügyelete  alatt  elküldöttük 
Akára  szüleimhez,  egy  7  éves  Baillou  húgo- 
mat pedig  behozattuk  Veszprémbe,  a  legszük- 
ségesebbet összecsomagoltuk,  ugy  hogy  min- 
den perczben  indulhassunk. 

Weldentől  kaptam  parancsot,  hogy  ha  az 
utolsó  katona  kivonult,  menjek  én  is  Sopronba ; 
ott  kapom  további  utasításaimat.  Burich  pedig 
arra  kért,  miszerint  csináljak  Baranyában,  Tolná- 
ban és  Veszprémben  még  létező  kisebb  csapatok- 
nak „Marche-routot",  hogy  biztosan  érhesse- 
nek Sopron  vagy  Grácz  felé.  Elkészítem,  s 
Burich  tanácsom  szerint  szerencsésen  intézkedett. 

Apnl  27-én  az  utolsó  katona  is  eltávozott  s 
én  egyedül  maradtam  Veszprémben.  Meg  akar- 
ván tudni  a  nép  hangulatát  irányomban :  ki- 
mentem sétálni    nőmmel,   az  egész  városon  ke- 

resztül  a  Rohonczy-féle  házig  és  vissza,  a  kö- 
zönség mindenütt  tüntető  szivességgel  fogadott. 

Későn  este  érkezett  egy  kis  Ulanus  csa- 
pat Hoffmann  őrnagy  vezérlete  alatt ;  ez  hozta 
a  két  államfoglyot  gróf  Batthányi  Lajost  és 
gróf  Károlyi  Istvánt. 

Hoffmann  el  akarta  vinni  a  megyei  összes 
cassákat,  s  a  pandúrok  s  hajdúk  fegyvereit  ; 
de  én  nem  engedtem.  Mert  e  pénz  az  idevaló 
adózók  és  magánosok  tulajdona  ;  a  pandúr- 
fegyverre  pedig  most  a  megyének  biztonság 
és  rend  tekintetében  inkább  van  szüksége,  mint 
volt  akkor,  mikor  ezt  a  cs.  kir.  sereg  is  biz- 
tosította. —  Veszprém  és  Zala  megye,  már 
oly  paciíicált,  mint  Sopron  és  csak  a  törvény- 
nek lehet  itt  hatalma,  s  erőszakoskodásra  sem 
jog,   sem  ürügy. 

Nehezen,  de  megértette  érveim  helyessé- 
gét Hoffmann  őrnagy  s  engedett  mivel  tudta,, 
hogy  a  fővezérek  osztatlan  bizalmát  birom. 

Welden  parancsa  folytán  most  már  nekem 
is  mennem  kellett.  Nem  akartam  elhagyni  hü 
segédszemélyzetem,  archivumom  és  cselédjei- 
met. Saját  két  négyes  fogatomon  készültem 
indulni  Sopronba.  A  megyei  magistratus  eljött 
hozzám,  melyet  megkértem,  hogy  az  adminis- 
tratiót  folytassa.  Rosos  és  Késmárky  barátaim- 

tol  érzékenyen  elbúcsúzva,  szobámba  mentem 
utias  öltözködés  végett,  itt  várt  becsületes 
házi  orvosom  Haizler  ur.  Megkértem,  hogy  lá- 
togassa meg  gyermekeimet  Akán,  intézkedjék 
ezekre  nézve  egészségi  szempontból,  s  értesítsen 
időről  időre ;  —  megigérte. 

„S  most  nekem  van  egy  kérésem  Méltó- 
ságodhoz" szólt  hozzám  ő :  „fogadja  el  tőlem 
ezen  7000  váltó  forintot." 

„Hogy  érti  ezt  Doktor  ur?" 

„Kölcsön,  ha  valamikor  visszaadhatja ;  ba- 
ráti hűségem  emlékéül  ;  ha  vissza  nem  ad- 
hatja.", 

Nehezemre  esett  e  nemesszivü  ajánlatot 
visszautasítanom  ;  mert  láttam,  hogy  fájt  neki 
elhatározásom.  De  nem  tehettem  máskép,  hisz 
csakugyan  nem  tudtam,  leszek-e  oly  helyzetben 
többé,  hogy  pénzét  visszafizethessem ;  egy  be- 
csületes családatyának  talán  több  évi  fárado- 
zása és  szorgalma  diját  veszélyeztetni  pedig 
lelkiismeretlen  eljárásnak  tartottam. 

A  veszprémiek  előzékenysége  irányomban 
akkor,  midőn  a  hatalomnak,  melynek  kifolyása 
voltam,  fénye  beborult,  s  Haizler  doctornak  ál- 
dozatkészsége akkor,  mikor  már  menekülő  vol- 
tam ;  jól  esett  lelkemnek.  Ezt  a  veszprémiek- 
nek s    Haizler    családjának    soha    sem    fogom 

eléggé  meghálálhatni.  Az  elsőkért  tettem  s  te- 
szek is  mi  tőlem  telik  ;  —  a  Haizler  család  iránti 
hálám    kifejezésére,    még  nem    nyilott    alkalom. 

Előjárt  két  négyesem,  egy  utazó  hintó  és 
egy  hosszú  paraszt  kocsi.  Az  elsőbe  beleült 
nőm,  én  melléje,  szemközt  a  kis  Baillou  Mari  s 
a  komorna.  A  másik  kocsira  föltettük  irattáro- 
mat ;  felült  titkárom  Kassich  Béla,  és  Verbőczy 
igtatóm  s  kiadóm.  Az  egyik  kocsi  bakjára  va- 
dászom, a  másik  kocsiéra  megyei  huszárom  ült. 
—  Sok  nép  tódult  össze  a  püspöki  lak  előtt.  A 
mint  elindultam  barátságosan,  s  tisztelettel  kö- 
szöntöttek bennünket. 

Rohonczy-,  vagy  most  már  Eszterházy-há- 
zon  tul  az  országút  mellett  volt  felállítva  egy 
dzsidás  csapat,  a  háttérben  egy  paraszt  kocsi, 
ebben  ült  négy  dzsidás  által  körülvéve  Bat- 
thyányi és  Károlyi. 

Megálltam  s  a  tisztet  hozzám  kértem. 

„Beszélhetek  egy  perczig  a  foglyokkal  ?a 
kérdem. 

„Engedelmet;  azt  a  határozott  parancsot 
kaptam,  hogy  a  foglyokhoz  senkit  se  engedjek 
közeledni,  —  ha  pedig  ellenállhatlan  erővel 
közelednének    feléjök,  agyonlövessem  őket." 

Nem  hiszem,  hogy  ez  lett  légyen  a  pa- 
rancs,   csak    azért    híresztelték  igy    Palotán  és 

Veszprémben  is,  hogy  a  népet  a  foglyok  meg- 
.szabadítási  szándékától  visszariasszák. 

Elhajtattam  Pápára,  ott  Eszterházy  gróf 
kastélyába  szálltam,  itt  elértem  Gruber  báró 
tábornoknak  (Kommandant  des  schreibenden 
Hauptquartiers.)  hadi  szállását.  Ez  is  már  visz- 
szavonulóban  volt  Kőszeg  felé.  Pápán  a  kas- 
tély délnyugati  részén  voltam  kíséretemmel  el- 
helyezve. Éjfél  után  lehetett,  mintegy  három 
óra,  mikor  Szirmay  huszár  kapitány  Gruber  tá- 
bornok segédje  reánk  nyitotta  az  ajtót,  annak 
kijelentésével,  hogy  Komáromból  a  magyarok 
egy  része  erre  tart,  s  már  közelednek. 

Éber  cselédjeim  lévén,  egy  óra  múlva  már 
kocsin  ültünk,  de  nehéz  volt  a  városból  a  sok 
társzekér,  ágyú  stb.  közt  kihatolni.  Végre  el- 
hagytuk e  zűrt;  s  megvilágosodván  jó  úttal 
sebesen  mentünk  Czell  felé.  —  Itt  állott  még 
a  mise,  a  templom  előtt  megálltunk,  misét  hall- 
gattunk s  mentünk  odább  Sopron  felé.  —  Út- 
közben csinos  fogatot  értünk  utol,  egy  főtiszt 
hajtotta  lovait,  cselédjei  hátul  ültek.  Elkerülvén 
felismertem  Szeth  ezredest,  nagybátyám  Fiáth 
Péter  sógorát ;  leszálltam  kocsimból  s  melléje 
ültem ;  ott,  hol  a  soproni  úttól  a  Győr  felől 
vezető  országút  találkozik,  nagy  tömegek  ha- 
ladtak felénk : 

„Mi  ez  ezredes  ur?"    kérdem. 

„Nem  tudom,  de  mindjárt  meglátjuk,"  — 
s  megállván  előkeresett  egy  jó  tábori  távcsőt, 
s  megismerte,  hogy  ezek  cs.  kir.  seregek,  me- 
lyek rendetlenül  összekeveredve  haladnak  Ko- 
márom, Győr  felől  szinte  Sopronnak.  Délután 
4  őrára  szerencsésen  Sopronba  értünk,  egy 
hajtással  etetés  nélkül.  —  Ttt  egy  nap  meg- 
nyugodva Bécsbe  mentünk  s  szokott  vendég- 
lőnkbe a   „vadember" -hez  szálltunk. 


Itt  éltem    8    loval  és    egész    kíséretemmel 
szeptember  elejéig,  saját  költségemen. 

Sok  jő  barátot,  sok  ismerőst  leltem  itt. 
Klejénte  bíztunk  abban,  hogy  a  forradalom  le 
fog  győzetni,  s  ezután  alkotmányosságunk  visz- 
sza  fog  állítatni.  De  csakhamar  észrevettük, 
hogy  a  befolyásos  hatalmas  egyének  mást  ter 
veznek;  s  hogy  a  marczius  4-i  pátenst  Magyar- 
országra reá  fogják  erőszakolni. 

O  Felsége    magán   kihallgatáson  fogadott. 

Kegyes,    leereszkedő    fogadtatásom,  hűsé- 
gem, feláldozásom  s    tett  szolgálatimnak  Uram 

királyom  részéről  történt  kegyes  elismerése  s 
köszönetének  nyilvánítása,  elfelejteté  velem  min- 
den bajomat,  s  a  legboldogabb  halandó  levek. 


A  magyar  fősereg  megállapodott  Buda 
ostromlása  végett  ;  —  de  mi  történik,  ha  ez 
ott  hagyva,  és  csak  megfigyelve  Buda  várát, 
gyorsan  halad  Bécs  felé  ?  ha  utoléri  Bécs  előtt 
a  visszavonuló  osztrák  sereget  ? 

A  gondviselés  nem  igy  akarta,  —  Budát 
hősiesen  bevették,  —  de  ez  alatt  a  muszkák 
is  megérkeztek. 


Geringer  átvévén  Magyarország  polgári 
kormányzatát ;  magához  hivatott.  Miután  kér- 
déseiből azt  értettem,  hogy  vagy  a  helytartó- 
sághoz, vagy  a  muszka  táborba  kivan  küldeni ; 
őszintén  nyilvánítani  én  is,  hogy  én  csak  a  ma- 
gyar királyt,  és  a  magyar  törvények  értelmében, 
független    hazámat    szolgálhatom.    —  Es  hogy 

amint  az  alkotmány  s  rend  visszaállítására  ed- 
dig is,  ugy  ezután  is  szivesen  nyújtok  a  trón- 
nak segédkezet:  ugy  Verwirkungs-theoriát  nem 
fogadván  el,  ez  irányban  semmiféle  küldetést, 
vagy  megbízást  el  nem  vállalok. 

Nem  szólított  meg  többé  senki ;  de  más 
magyar  embert  sem,  kivéve  azokat,  kik  a  muszka 
sereg  intendaturájára  vállalkoztak.  Ezek  elhatá- 
rozásukat nem  is  közölték  velünk ,  értem  a 
legitimitás  pártjával,  mely  mindennap  találko- 
zott   Sennyeynél ;    ők    egyszerűen    elmaradtak. 

Mellö ztetésünkböl  már  gyanítok :  mi  vár 
hazánkra  ? 

Kínos,  fáj  dalom  teljes  négy  hó  várakozott 
reánk  Bécsben. 

Tizenegy  órakor  találkoztunk  mindennap 
Sennyeynél,  —  elbeszéltük  ki  mit  hallott?  es- 
ténkint szórakozást  kerestünk,  de  ez  is  csak 
búfelejtésért  történt  ;  kábított,  de  nem  mulatta- 
tott. Hazulról  magán  ügyeinkről,  egy  szót  sem 
tudtunk,  nem  jött  sem  levél,  sem  hirnök. 

Találkoztam  gróf  Festetich  Dénessel ;  — 
neje  csüggött  karján.  A  mint  köszöntem  azt 
mondotta:   „szegény  barátom." 

„Igaz,  hogy  szegény  !  de  miért  szegényebb 
ma  mint  tegnap  ?"  kérdem  tőle. 

„Nem    tudod  még,   hogy    lefoglalták  s  el- 

B.  Fiáth  F.  Életem.  II.  12 


-     i78     - 

kobozták  mindenedet ;  Vörösberényben,  még 
házi  bútorodat  is." 

„Honnét  tudod  ezt  ?* 

„Somogyból  szökött  be  hozzám  egy  tisz- 
tem,  ez  beszélte. u 

Ámbár  nem  hittem,  mégis  kellemetlenül 
érintett  e  hír. 

Nem  hittem  pedig,  mert  tudtam,  hogy 
Veszprémben  ez  idő  szerint  Hunkár  Antal  a 
főispán,  s  Rosos  az  alispán,  és  hogy  ezek,  kü- 
lönösen Rosos  ily  törvénytelen,  erőszakos  el- 
járást nem  egy  könnyen  engedtek  volna  meg 
irányomban. 

Festetich  Géza  is  itt  élt,  mint  mindig  a 
„Károly  főherczeg"  czimü  vendéglőben.  Elmen- 
tem hozzá,  s  kérdem,  mit  tud  hazulról  ?  ő  se 
hallott  már  3  hó  óta  semmit. 

„Miből  élsz  hát  öcsém  itt,  e  drága  vá- 
rosban?"  kérdem. 

Fölkelt,  kinyitott  kulcscsal  egy  asztalfiókot, 
mely  teli  volt  rendetlenül  belétömött  bankjegy- 
gyei  ;   ezt  mutatva  monda : 

„Ebből !  ezt  mind  ugy  nyertem  a  télen 
tarokkjátékban,  végy  belőle  a  mennyit  akarsz." 

Megköszöntem,  s  megigértem  neki,  hogy 
azon  esetben,  ha  pénz  dolgában  megszorulnék, 
igénybe  veszem  szivességét. 

Találkoztam  az  utczán  egy  ismerősnek  lát- 
szott izraelitával. 

„Nem  veszprémi  ön?"  kérdem  amint  el- 
ment mellettem. 

„Igen  odavaló  vagyok  méltóságos  uram." 

„Reá  ér  egy  perezre  vélem  szállásomra 
jönni?" 

„Akár  egy  órára/'   volt  a  felelet. 

Felmentünk  együtt  szobámba,  felelt  min- 
den kérdésemre  értelmesen,  szabatosan ;  adott 
felvilágosításai  reám  nézve  idegnyugtatók  vol- 
tak, a  mennyiben  biztosított,  hogy  vagyonom 
lefoglalásáról  semmit  sem  hallott. 

Pár  sort  írtam  Erkelnek,  megemlékezve  Vur- 
dárol  négyesünk  tenoristájáról,  kit  —  mert 
mindig  megvette  legnehezebb  búzámat,  igen 
szépen  megörletvén  azt  a  veszprémi  mümalom- 
ban,  lisztjéből  szarvacsokat  készített,  —  „Kip- 
fel"-nek  hívtunk.  —  Erkelhez  intézett  e  levelem- 
ben ezen  kérdést  tevém  hozzá  „AYas  macht"  s 
itt  egy  szarvacsot  rajzoltam,  egy  kérdő  jelt 
tevén  utánna. 

Negyednap  már  beczitálta  Hunkár  Erkelt, 
s  tudni  kívánta,  mit  tesz  e  rejtélyes  jel?  —  a 
jószivü  izraelita  nem  Erkelnek,  hanem  Hunkár 
főispán  és  teljhatalmú  biztosnak  kézbesité  le- 
velemet. 

*  *  12* 

Igen  meleg  tavasz  és  nyár  volt  ez.  Nő- 
met, ki  már  rég  vágyott  Nagy-Mária-Celbe, 
saját  fogatomon  oda  küldöttem ;  de  ezen  ki- 
rándulás sem  birta  enyhíteni  honvágyát  és 
sóvárgását  gyermekeink  után. 

A  muszkák  előre  haladtak.  —  A  Komá- 
rom cernirozására  összeállított  hadtestnek  se- 
gítségére —  mely  a  győztes  olasz  seregből 
jött  részben  ide,  —  Panjutin  orosz  hadserege  is 
megérkezett.  A  komáromi  őrség  Klapka  ve- 
zérlete alatt  ezeket  megtámadta ;  de  a  muszka 
ágyuk  és  Benedek  vitézsége  által  visszave- 
retvén, a  vár  szorosabban  vétetett  körül ;  mi- 
nek íolytán  az  országutakon  Bécs,  Győr  és 
Fejérvár  felé  a  biztos  közlekedés  megnyilt. 

Nőm  nem  volt  tovább  Bécsben  megtart- 
ható. —  Ennek  folytán  irtam  Akára,  hogy 
atyám  küldjön  biztos  egyént,  és  egy  jó  foga- 
tot hétfőn  estére  Győrbe,  a  Bárány  vendég- 
lőbe ;  mert  nőm  kis  húgunkkal  kedden  délben 
Győrbe  érkezik ;  ugy  hogy  még  az  nap  vilá- 
gossal haza  mehessenek  Akára. 

Atyám  ki  nagyon  szerette  menyét,  saját 
fogatján  jött  Győrbe ;  egy  órakor  enni  szo- 
kott, s  ezen  időben  lement  a  közös  ebédlőbe, 
ott  egy  hosszú  asztal  végén  leült  s  ebédelt. 

Néhány    tiszt    lépett    be,    élükön    gróf  A. 

K.  akkor  talán    ezredes,   —  leülve     ugyanazon 
asztalhoz. 

A.  K.  atyámat  fixirozva  monda  a  pin- 
czérnek  : 

„Ich  habé  es  Ihnen  doch  gesagt,  das  bei 
meinem  Tische  blosz  k.  k.   Ofiziere  sitzen." 

A  pinczér  mokogott  valami  mentséget. 

Atyám  meghagyta  a  pinczérnek,  hog\'  vi- 
gye teritékét  a  szomszéd  asztalra,  fölkelt  s 
maga  is  a  másik  asztal  mellé  ült. 

Nőm  megérkezett,  s  megértvén,  hogy  atyám 
az  ebédlőben  van,   oda  sietett. 

Érzékeny  volt  a  találkozás ;  ebéd  után  elő- 
járt atyám  fogatja,  nőmet,  atyám  karjára  fűzve, 
az  ebédlőből  távozni  indultak,  a  mint  a  tiszti 
asztalt  elhagyták,  atyám  megfordult  a  tisztek 
felé,   s  ezt  mondotta  : 

..Meine  Herren !  ich  habé  oft  die  Éhre  ge- 
habt  am  Tische  Seiner  Majestát  zu  speisen  ; 
und  sehr  oft  habé  ich  Generálé  bei  meinem 
Tische  bewirthet ;  . —  bei  Ihrem  Tische  zu  spei- 
sen, würde  für  mich,  és  ezt  hangsúlyozta,  keine 
Auszeichnung  gewesen  sein." 

A  meglepett  tiszt  urak  egy  szót  sem  fe- 
leltek. 

Egyedül  maradtam  Bécsben,  hazulról  csak 
gyéren  kaptam  tudósitást ;  Sennyeynek  látoga- 

tott  terme,  —  s  Nádasdy  Ferencz  előzékeny 
szivessége  lön  egyedüli  szórakozásom,  és  vi- 
gaszom. De  a  napnak  három  negyedét  ha- 
zám fölötti  búban,  s  családom  miatti  aggály- 
ban leverten  töltém.  Eletemnek  e  kettő  volt 
mindig  főérdeke  —  s  ezek  sorsáról  hetekig 
mit  sem  tudtam.  Kínos,  kiállhatlan  állapottá 
vált  e  gyötrő  bizonytalanság.  Nem  leltem  többé 
szórakozást  a  birodalmi  fővárosban ;  fuvolám 
is  csak  komoly  bús  —  méla  hangot  adott,  s  ha 
ellágyitott,  könyeim  nem  enyhiték  lelki  fájdal- 
mimat.  Hisz  ürömkeserüek  voltak  cseppjei ! 


Ki  lehetett  ugyan  előre  számítani  a  Ca- 
tastrophát,  a  világosi  capitulatió  még  is  meg- 
lepett bennünket. 

Barátim  s  jóakaróim  tanácsa  és  aggályai 
daczára  elhatároztam,  hogy  most  már  haza 
megyek. 

Szerencsésen  elértem  Akára,  de  családo- 
mat nem  leltem  ott.  A  bodajki  fürdőbe  utánuk 
siettem ;  reggel  8  órára  a  kocsmába  hajtattam, 
családom  —  a  szerény  fürdőházban  lakott.  Be- 
léptem ennek  udvarába,  egy  kis  leány  gyer- 
mek játszott  az  udvaron :  Mókim  volt. 

Első  perczben  nem  ismert  meg,  de  csak- 
hamar nyakamon  csüggött ;  egy  erős  kis  fiu 
dajkája  karján,  az  udvar  közepén  álló  hárs  ár- 
nyában aludt,  oda  vittem  kis  leányomat ;  ez 
volt  Miklós  fiam. 

Nem  kisértem  meg  örömöm  s  boldogsá- 
gom, atyai  büszkeségem  fokát  ecsetelni ;  s  már 
csak  azért  sem,  mert  hiu  lenne  törekvésem.  Hisz 
a  természet  nagy  fájdalmaknak,  s  nagy  öröm- 
nek könyeket  adott,  —  de  nem  adott  képes- 
séget  ezeknek  szavakban  kifejezésére.  —  Es 
ha  sikerülne  is  halvány  képét  adnom  lelki  bol- 
dogságomnak :  a  rideg  jellemek  nem  értenék ; 
az  atyaság  boldogitó  érzetével  birok  pedig 
megértenek,  ha  csak  annyit  mondok,  hogy  ki- 
mondhatlan  boldog  voltam,  ennyi  idő,  s  viszon- 
tagság után  gyermekeimet  ismét  dobogó  szi- 
vemhez szoríthatni. 

Jobb  karomon  leányomat,  bal  kezemen  kis 
fiamat  vittem  föl  az  emeletbe,  s  itt  nőm  borult 
sírva  nyakamba.  Hálát  adok  az  isteni  kegye- 
lemnek éltem  ezen  perczéért !  Kártalanitott  az 
egész  életem  összes  szenvedéseiért,  s  még  em- 
léke is  kártalanít  minden  jövő  fájdalmaimért, 
melyeket  a  sors  még  tán  reám  mérend. 

Családomat  Bodajkon  hagyva,  elmentem 
vasárnap  mise  után   Vörösberénybe ;   —   a  litá- 

niára  értem  ide,  első  lépésem  a  templomba 
volt,  hálát  adni  az  Úristennek,  hogy  ismét  itt- 
hon vagyok. 

A  mint  kijöttünk  a  templomból,  a  nép  kö- 
rül fogott,  nem  tudván,  hogyan  nyilvánítsa  a 
fölötti  örömét,  hogy  ismét  köztük  vagyok.  A 
reformátusok  is  akkor  végezték  délutáni  áhita- 
tosságukat;  lejöttek  ezek  is,  udvarom  megtelt. 
Jól  esett  lelkemnek  a  becsületes  egyenes  szivü 
egyszerű  népnek  szíves,  örömteljes  rögtönzött 
fogadása. 

Vörösberényben  Erkel  becsületessége,  s 
tisztjeim  erélye  folytán,  mindent  a  legjobb  rend- 
ben találtam ;  sok  pénz  volt  a  Cassában,  —  a 
termés  középszerű,   a  cséplés  javában  folyt. 

Másnap  megjött  családom. 

Austria  orosz  segítség  mellett  leigázta  Szent 
István  birodalmát,  oly  törvénytelen,  véres  ke- 
gyetlenséggel és  szándékkal,  mint  a  muszka 
Lengyelországot.  —  Haynau  és  Susan  boszut 
leheltek.  Nem  azt  nézték,  ki  a  bűnös,  saját 
törvénytelenül  rögtönzött  büntető  eljárásuk  sze- 
rint; —  hanem  azt  gyilkolták,  kit  hatalmukba 
keríthetének.  Bekövetkezett  a  boszú,  emberte- 
len szívtelenség,  kegyetlenség  és  borzadály 
zeníthje  az   1849.  október  6-ika. 

A    bécsi    forradalmárok    kegyetlenségeiért 

a  magyarokon  álltak  nemtelen  boszut  ;  meg" 
nem  gondolva,  hogy  minden  egyes,  a  bősz 
szenvedély  által  aláirt  törvénytelen  halálos  íté- 
let folytáni  hóhér  pallos-csapás,  mely  egy  már 
ártatlan  főt  gördit  a  bakó  lábaihoz :  mélyen 
sújtja  a  legitimitást  is. 

Baromi  lőn  a  szegény  magyar  helyzete. 
Betoppant  a  Gensdarm  bárkihez  is  : 

„Jőjön  velem*    —  kiáltá. 

„Miért  és  hova?" 

„Jőjön  jó  szántából,  mert  máskép  erővel 
elviszem;"  —  volta  válasz.  —  Vagy  belépett 
az  adószedő. 

„Fizessen  ennyit  és  ennyit"  rivalgott,  s  a 
kérdésre  : 

„Miért?" 

„Fizessen  azonnal,  mert  máskép  exequá- 
lom,"   volt  a  válasz. 

S  így  tartott  ez  több  éven  keresztül  : 
minden  kitűnőbb  egyéniség  rendőri  felügyelet 
alatt  állott ;  de  különösen  mi,  conservativek. 
Ugy  látszott,  nem  tudták  megbocsátani ;  hogy 
nem  voltunk  mi  is  forradalmárok. 

„Vége  volt  mindennek,  még  a  remény 
mécse  is  kialudt  már." 

„A  minden  szenvedélyeiben  felzaklatott 
nemzet:  apathiába  esett." 

„És  kezdődött  a  soldateska  rémuralma. " 
Hat  hónapig  tartott  minden  borzadályaival,  hogy 
helyet  adjon  egy  kíméletlen,  germanizáló,  vas- 
kezü  és  vaskövetkezetességü,  ellenséges  indu- 
latú Bach,  később  Schmerling-féle  német  kor- 
mánynak." 

Szerencsét  kivánok  neked,  jelen  ifjú  nem- 
zedék !  hogy  e  nyomorult  helyzetet  a  távolból 
már,  csak  távcsőn  át  látva :  ennek  kinos,  lelket 
ölő  fájdalmait  nem  érezted.  S  bízom  a  magya- 
rok Istenének  kegyelmében,  hogy  nem  suj- 
tandja  többé,  ily  megaláztatással  e  nemzetet  ; 
csak  ne  feledje  ez,  hogy  e  siralmas  helyzetet 
a  forradalom  szülte ! 


A  politicai  élet,  sőt  a  személyes  szabad- 
ság is  megszűnvén :  kizárólag  családom,  gaz- 
daságom, s  nemesebb  szenvedélyeimnek  éltem. 
Családom  szaporodott,  gazdaságom  gyarapo- 
dott. Vörösberény  menhelylyé  vált,  respectál- 
ták  visszavonultságomat  a  hatalmat  kezelők,  és 
ezek  közegei,  mert  gyanúsítani  nem  bátorkod- 
tak.   Nyugodtan ,    kellemesen ,    s    mondhatnám 

boldogul  folytak  éveim,  csakis  politikai  hely- 
zetünk lidércze  nyomta  lelkemet. 

Nyitott  házat  tartottam,  szivesen  láttam 
mindenkit.  Sokat  voltam  együtt  Rosos  István- 
nal, ki  közelemben  Sááriban  lakott  állandóan,. 
—  Csapodival,  gróf  Batthyányakkal,  Schmideg- 
ghel,  Matkovicscsal. 

Minden  szenvedélyeim  közt  legtöbb  gyö- 
nyört szerezvén  nékem  ez  időtt  is  a  zene :  sza- 
bad időmet  ezzel  töltém.  Nappal  zongora  kí- 
sérettel fuvoláztam ;  estélyenként  quartettokat,. 
vagy  pedig  Theindl  és  Vurdával  egymást  fel- 
váltva egyesen,  avagy  duettokat  énekeltünk. 
Minden  nevezetesebb  zene-szerzeményt  meg- 
hozattam. 

Rendeztem  a  Balaton  partján  fekvő  sóstói 
vadászatokat,  s  itt  fogadtam  négy  megye  ki- 
tünőbbjeit ;  gyönyörű  vadászatok  voltak  ezek. 
A  tó  közepén  fekvő  árnyas  szigeten  teleped- 
tünk meg,  egy  nagy  kényelmes,  30  egyént  be- 
fogadó kunyhóban.  Reggeli  10  órára  ide  haj- 
tott 20  urifogat.  Lobkovicz"herczeg,  ki  Fejér- 
vártt  parancsnok  lön,  volt  legkitartóbb  vadász  baj- 
társunk. —  Tőle  tanultuk,  hogy  kell  száz  lé- 
pésnyi távolságra  réczét,  szárcsát  lőni.  Részt 
vettek  a  Batthyányak,  Zichyek,  Szögyényi,  Csa- 
pody,  Rosos,    Késmárkyak,   Dőryek,  Talliánok,, 

Nagyok ;  szóval  az  egész  vidék  birtokos  osz- 
tálya ;  sőt  Majláthhoz  is  volt  szerencsénk.  — 
Csöndesen  vonultunk  ki  a  szigetből  ugy,  hogy 
a  tóban  levő  ezernyi  rucza  észre  sem  vette :  a 
Balaton  partjára,  melynek  fedezete  alatt  felál- 
lottunk. —  Az  adott  jelre  megindultak  a  ha- 
jók a  tón  ;  és  a  réczék  özöne  repült  a  Balaton 
felé.  Nem  győztünk  tölteni,  s  lőni.  Ezen  attaque 
jó  félóráig  tartott. 

Miután  a  réczék  elrepültek,  körülfogtuk  a 
tavat,  két  nagyobb  hajó,  puskásokkal,  és  két 
kisebb,  puskás  nélkül  zavarta  fel  a  tunyább 
szárcsákat.  Rendesen  300 — 400  darab  közt  lőt- 
tünk délig.  1 2  órakor  ebédeltünk,  délután  pedig 
két  órára  visszajött  a  vad  a  Balatonból  a  tóra ;  is- 
mét körül  álltuk  hát  ezt.  Négy  órára  behajtot- 
tunk a  marosi  tor?,  s  itt  folytattuk  kedvtölté- 
seinket. A  70  éves  gróf  Batthyány  Imre  is 
megjelent  néha;  melléje  állt  tiszttartója  Sche- 
rer.  Ha  jött  a  récze,  Scherer,  ki  kitűnő  pus- 
kás volt,  mindig  egyszerre  lőt  az  öreg  gróffal 
„Bravó  Euer  Exellenz"  kiálltották  szomszédjai. 
Es  az  öreg  ur  igen  örült.  Ismételtük  ezt  min- 
den héten  egyszer,  augusztus  derekától  októ- 
ber közepéig. 

Kivettem  az  enyingi  uradalom  vadászatját 
haszonbérbe    s    október     második    felétől    mig 

csak  az  idő  engedte,  itt  is  vadásztunk  minden- 
héten  2 — 3  nap  puskával,  vagy  agarakkal  ló- 
háton; ide  is  eljöttek  barátim  és  ismerősim. 

Itt  a  provisorium  alatt  Késmárky  József 
volt  a  föbiró,  (ki  jelenleg  Veszprém  megyei  tör- 
vényszéki elnök).  Közelebb  megismertem  ekkor 
ama  jellemes,  becsületes,  tanult,  okos,  nemes 
szivü  egyént ;  majdnem  delejes  vonzalmat  érez- 
tem már  első  találkozásomkor,  és  e  rokonszen- 
vem évről  évre  nőtt.  Mert  minden  nehéz  viszo- 
nyok közt  kiállta  barátsága  a  tüzpróbát.  Az  ő 
barátsága  talán  egyik  legnagyobb  lelki  kincsem 
ma  is. 

Nem  kis  vigasztalásomra  szolgált,  és  szol- 
gál ma  is,  hogy  családom  —  ha  meghalok  — 
benne  fogja  találni  legmegbízhatóbb  barátját,  s 
tanácsadójeít,  mert  ő  családom  mindegyik  tagja, 
iránt,  igaz  érzelemmel  viseltetik. 

Az  ő  barátságáról  el  lehet  mondani  hogy  : 
olyan  mint  a  csillag.  Minél  sötétebb  az  éj  : 
annál  jobban  ragyog. 


Csapodynál  minden   őszszel  többször  aga- 
rásztunk,  s  nála  lucullusi  fénynyel  éltünk. 

Polgárdin  állt  a  kopó  falka;  e  nemes  ér. 
.zésü  vendégszerető  család  mindig  szívesen  fo- 
gadott bennünket. 

Ha  eluntam  a  sport  e  nemét,  fölmentem 
atyámhoz  azért  is,  hogy  nagy-vadra  vadász- 
hassak. 

Egy  alkalommal  Erkel  barátommal  men- 
tem oda ;  sógorom  Baillou  már  ugyan  e  czél- 
ból  ott  időzött.  —  Kimentünk  együtt  két  ko- 
csin Tímárba,  hol  meglátva  két  szarvast,  sógo- 
rom ajánlotta,  hogy  miután  ő  már  ez  idén  sok 
szarvast  lőtt,  el  fog  bennünket  állítani ;  Erkelt 
engem  s  vadászomat  azon  vonalon,  melyben  a 
szarvasok  valószínűleg  kitörnek ;  ő  pedig  a  két 
kocsival  felénk  fogja  terelni.  Én  ugy  állottam, 
hogy  mindig  láttam  a  szálosban  álló  nemes  ál- 
latokat. 

Előbb  hogy  sem  a  puska  pattanását  hal- 
lottam volna,  láttam,  hogy  az  egyik  álló  helyén 
elesik ;  —  a  pattanásra  a  másik  megiramlott, 
de  pár  ugrás  után  ez  is  elesett,  s  csak  azután 
hallottam  a  második  pattanást.  —  Sógoromat 
kocsin  bevárták  az  aggálytalanok  vagy  száz 
lépésnyire,  s  ő  mind  a  kettőt  lelőtte.  —  Soha- 
sem engedtem  többé,  hogy  ő  hajtson. 

Karácsony  és  újév  közt  ismét  fölmentem 
Erkellel  Akára  szarvastehenet  lőni. 

Kimentünk  két  szánon ;  Erkel  velem,  bá 
tyámmal  pedig,  a  most  is  szolgálatomban  levő 
Gyuri  vadász.  A  dobosi  szálosba  szánkáztunk 
az  országút  fele.  Egy  szarvascsapat  fris  nyo- 
maira akadva,  üldözőbe  vettük  őket ;  de  ezek 
egy  fiatal  sürü  vágásba  menekültek. 

„Hogy  kapjuk  meg  őket?"  kérdé  bátyám 
Gyuritól. 

„Ugy,  hogy  az  urak  menjenek  szánon  azon 
rétre,  mely  a  vágásban  a  sövénykuti  határt 
jelzi;  ott  álljanak  el  150  lépésnyi  távolságra,  a 
szánakat  küldjék  félre;  én  pedig  gyalog  a  falka 

után  megyek.  Ha  megálltak  a  vágásban,  kézre 

kerülnek,"   felelt  vadászom. 

így  cselekedtünk ;  bátyám  állott  el,  azután 
én,  utánam  Erkel. 

Hallottam    a    szarvasok     törtetését    Erkel 
elé ;  ez  duplázott,  oda  siettem : 

„Mit  lőt  barátom?" 

„Itt  fekszik"  monda,  egy  elesett  nagy  szarvas 
tehénre  mutatva  vagy  40  lépés  távolságra.  Bátyám 
is  oda  ért;  —  „rósz  lövés"  monda  ő,  és  kihú- 
zott egy  vadász  kést,  melylyel  szive  felé  szúrt. 
—  Ekkor  a  tehén  felugrott,  s  egész  erejével 
megiramlott.  Nékem  fegyverem  felhúzva  levén 
kezemben,  pár  öl  távolságról  lelőttem. 

„Mind  a  két  lövést  erre  a  tehénre  tette 
ön?"   kérdem. 

„Nem  —  felelt  Erkel  —  a  második  csőt 
egy  másikra  lőttem  ki." 

„S  eltalálta?" 

„Nem  tudom,   de  remélem." 

Arra  tartottunk  hát  a  merre  a  második  lövés 
történt.  En  puskámat  oda  adtam  vadászomnak,, 
hogy  töltse  meg ;  baj  volt  ez  nagy  hidegben 
az  előtöltőkkel,  mert  a  fagyos  golyó  hidegben 
csak  erővel  volt  leverhető.  Erkel  menésközben 
töltött  ;  s  alig  mentünk  100  ölnyire  a  falka 
csapásán,  előre  tekintve  megláttam  egy  szarvas 
tehenet  vagy  60  lépésnyire  egy  bokorban  fe- 
küdni,  fejét  fenntartva  nézett  felénk. 

„Ott  fekszik,   lőd  bátyám." 

„Nem  látom." 

„Add  ide  puskádat." 

Bátyám  oda  nyujtá  golyós  fegyverét  ért 
czélba  vettem,  elsütöttem ;  a  szarvas  felugrott 
s  újra  lerogyott. 

Oda  érve,  két  szarvas  feküdt  egymás  mellett, 
az  anya  már  megmerevedtem ;  s  borja  —  mely 
szinte  az  anyához  feküdt,  általam  nyakszirt-lőt- 
ten. E  három  vadat  rövidebb  idő  alatt  ejtet- 
tük el,  mint  mennyi  idő  kell  e  jelenet  leírásának 
elolvasására. 

Két  tavaszszal  báró  Prandauhoz  mentem 
Miolácz-  és  Yalpóra,  erdei  szalonkákra  vadászni. 
Igen  nagy  urakkal,  találkoztam  ott.  Lichten- 
stein  herczegek  —  jelasics  —  Denkstein  tábor- 
nokkal, —  Lamberggel,  YVenckheimmal  —  Brei- 
merrel,  Festetich  Gézával.  1855-ben  21  va- 
dász-nap alatt  1007  szalonkát,  1856-ban  ugyan 
annyi  nap  alatt,  976  szalonkát  lőttünk. 

Nemeskeblü,  vendégszerető  házi  gazdánk 
nagyuriasan  látott  el  bennünket  mindennel.  Há- 
lásan emlékezem  meg  irányomban  tanusitott 
szívességéről. 

Egy  alkalommal  szalonka  repült  ki  Denk- 
stein tábornok  és  Wenckheim  Béla  közt.  —  Denk- 
stein rálő,  —  s  Wenckheimba  vagy  100  apró 
sörétet  lőtt.  —  Megijedve,  abban  hagytuk  a 
vadászatot ;  Denkstein  majd  kétségbe  esett,  s 
asrvon  akarta  masrát  lőni.  —  Wenckheimból  az 
ólmot  kiszedték,  s  negyednap  ismét  vadászott 
velünk. 


* 


Ez  idétt  gróf  Batthyány  Gedő  elvette  leg- 
fiatalabb nővéremet  Bettyt.  Atyja  átadta  neki 
kustányi  birtokát. 

B.  Fiáth  F.  Életem.  II.  13 

Sógorom  a  gazdasághoz  akkor  még  nem 
értvén,  sokat  jártam  hozzá  s  ő  szívesen  élt  ta- 
nácsommal, én  pedig  szívesen  mentem  oda,  mert 
Kustány  csak  félórai  távolban  fekszik  Kehidá- 
tól s  itt  lakott  akkor  Deák  Ferencz. 

Mindennap  találkoztunk ;  vagy  én  mentem 
hozzá,  vagy  ő  jött  át  Kustányba.  Behatólag, 
bizalmasan  megbeszéltük  a  múlt  tévedéseit,  a 
jelen  nyomasztó  türhetlen  helyzetet,  a  jövőhöz 
kötött  kétes  reményeinket. 

O  mondotta  nékem  hogy  „nem  szabad 
kétségbe  esnünk  ;  el  kell  követni  a  társadalmi 
téren  mindent,  mit  a  jelen  viszonyok  közt  is 
lehet,  a  nemzet  egyesítésére.  Tenni  kell  pedig 
különösen  nektek  conservativeknek,  kiknek  lo- 
yalitását  a  korona  is  kénytelen  elismerni ;  — 
kiknek  becsületes  szándékait  s  hazafiúi  érzel- 
meit, a  nemzet  sem  vonhatja  kétségbe  többé. " 

„Az  első  feladat  —  folytatá  —  megakadá- 
lyozni azt,  hogy  Magyarország  részéről  választá- 
sok történjenek  a  Reichsrathba.  E  czél  elérésére 
használjátok  fel  társadalmi  állástokat ;  találkoz- 
zatok a  nemzet  értelmiségével  ott  hol  lehet  ; 
világosítsátok  fel  a  helyzetről ;  különösen  arról 
hogy  az  erőszak  örökké  nem  tarthat  ;  hogy  a 
korona  előbb-utóbb  népei  áldozatkészségére 
fog  szorulni,    —  s  ekkor  talán !    visszanyerhet- 

jük  békés  úton  azt,  mit  a  szerencsétlen  forra- 
dalom folytán  vesztettünk. 

„Conditio  sine  qua  non"  —  ha  képesek 
leszünk  a  legerősebb  pressiónak  is  ellentállva 
megakadályoztatni  a  Reichsrathba  való  válasz- 
tásokat. Mert  a  mit  a  mostoha  sors  és  tör- 
vénytelen erőszak  elvett,  azt  elévülhetlen  jo- 
gunk alapján  visszaszerezhetjük  ;  de  ha  felad- 
juk e  jogunkat :  nincs  okunk  többé  panaszkodni, 
s  nincs  jogunk  cselekedni." 

Ily  értelemben  beszélt  Deák  akkor,  mikor 
az  osztrák  császár  győztes  hadserege  Altoná- 
tól  Anconáig  volt  felállítva. 

Deákkal  volt  gyakori  érintkezésem  foly- 
tán, viszonyunk  benső,  meghitt  barátsággá  vál- 
tozott; a  szivesség  s  bizalom  hangján  tanító 
bölcsesége,  egész  valómnak  komolyabb  irányt 
adott. 

A  magyar  legitimitás  pártját  kellett  meg- 
alakítani és  szervezni ! 

Azt  kérdezheted  nyájas  ifjú  olvasóm !  ha 
csakugyan  van  elég  türelmed  ezen  igénytelen 
kis  munkát  átlapozni. 

Mit  értettünk  a  „legitimitás"  kifejezés  alatt? 

A  magyar  trónhoz  tántoríthatlan  hűséget, 
s  ennek  de  —  egyszersmind  annak  is  —  minden 
alkalommal    leendő  kitüntetését,    hogy :  a  mint 

13* 

a  korona  elévülhetlen  jogait  készek  vagyunk 
vérünkkel  is  megvédeni,  —  ugy  az  országnak 
szinte  elévülhetlen  jogait,  a  magyar  korona 
érdekében  sem  adhatjuk  fel  soha.  —  S  a  mint 
örömmel  és  áldozatkészséggel  nyújtunk  segéd- 
kezet a  koronának  a  nemzettel  való  kibékü- 
lésre és  jogainak  biztosítására  ;  ugy  a  hatalom 
azon  törekvésének,  hogy  a  nemzetet  elévül- 
hetlen jogos  önállóságától  megfosztva  Ausz- 
triába olvaszsza,  .nem  ugyan  erővel,  de  ellent 
fogunk  állni  semlegesen  „per  vim  inertiae,  per 
passivam  resistentiam."  Végre,  hogy  a  „hata- 
lom törvénye"  ellen :  a  „törvény  hatalmával" 
fogunk  küzdeni.  Készek  vagyunk  igenis,  az 
1848-ki  törvényeket  e  végett,  s  ez  értelemben 
törvényes  utón  módosítani;  de  csak  a  magyar 
törvényhozás  szentesített  akaratját  ismerhetjük 
el  kötelező  törvénynek ;  s  hogy  a  magyar  trón 
és  nemzet  jogait  megvédeni  kötelességünk  az 
austriai  császárság  irányában  is.  Ezt  követeli 
tőlünk  a  trónhozi  hűségünk. 

Ezeket  tartottuk  édes  olvasóm !  a  „legi- 
timitás"  fő  elveinek. 

Mikép  működött  a  volt  conservativ-párt  a 
kiegyezés,  a  legitimitás  elvei  s  a  párt  szerve- 
zésének érdekében :  le  van  írva  röviden  s  híven 
az    „Értsük    meg  egymást"    czimü    1875.    feb- 

ruár  végén  a  fusio  előtt  megjelent  igénytelen 
röpiratban.  (Tettey  Nándor  és  társánál  Buda- 
pesten.) —  Itt  csak  annyiból  emlékezem  meg 
a  történtekről  a  mennyiben  saját  magam  is 
szerény  napszámosként  közreműködtem. 

Házam  nyitva  állott  mindenkinek ;  fogad- 
tam és  informáltam  ;  meglátogattam  ismerősei- 
met e  czélból ;  vadászataim  oly  szépek  és  lá- 
togatottak voltak,  mint  az  előtt.  —  De  már 
nem  a  szárcsa  és  rucza  volt  a  főczél. 

A  hazai  újságokba  nem  Írhatván,  irtam  az 
„Augsburger  Allgemeine"-be. 


*  * 

A  magyar  nemzeti  színház,  az  erőszakos 
germanizálás  folytán,  bukó  félben  volt.  Ennek 
fölsegélyezésére  Károlyi  György  s  természe- 
tesen többen  felsőbb  engedelem  megnyerése 
után,  íveket  nyitottak,  —  s  csakhamar  30.000 
forintot  irtunk  alá. 

A  nemzeti  lovardára  szükséges  összeget 
Szapáry  Antal  és  Wenckheim  felszólítására,  az 
általuk  e  czélra  adott  reggeli  alkalmával  egy 
óra  alatt  aláirtuk. 

Gazdasági     egyleteket    alakítottunk    majd 

minden  megyében.  Nem  a  művészet,  nem  a 
sport,  nem  a  financiális  érdekből  történt  ez  ; 
hanem  azért,  hogy  érintkezhessünk,  ismerked- 
hessünk, egyesülhessünk,  s  hogy  a  kiegyezés 
és  legitimitásnak  pártot  alkossunk. 

Jelzésére  a  hatalmat  kezelők  hangulatának 
megjegyzem,  hogy  Hauer  jelentése  folytán  a 
ministerium  azért  küldötte  el  Augusztot,  ki  a 
helytartóság  elnöke  volt,  mert  megengedte  a 
lovarda  alkotását,  és  a  magyar  szinház  segé- 
lyezését. 

A  nemzet  hangulatának  jellemzésére  pedig 
legyen  elég  azt  érinteni,  hogy  az  1859-ki  had- 
járat alatt  bemenvén  Pestre,  a  nemzeti  casi- 
nóba  ezen  kifejezést  használtam  ..a  mi  hadse- 
regünk;" —  s  ezért  majd  kidobtak.  —  Pedig 
testvér-öcsém,  mint  alezredes,  s  két  unoka- 
öcsém mint  főhadnagy  s  talán  10000  „magyar - 
fiu"  vivott  az  austriai  Olaszországban  működő 
hadseregben.  A  magentai  s  solferinói  vereség- 
nek jobban  örültek  Pesten,  s  kevés  kivétellel 
talán  egész  Magyarországban,  mint  maga  Na- 
póleon ! 

De  azért  nem  csüggedtünk.  A  mérvadó 
hatalmas  körök  ügyünk  iránti  rokonszenvének 
megnyerésére,  elkövettek  azok  mindent,  kiknek 
loyalitását  a  bécsi    rendőrség    sem    merte  két- 

ségbe  vonni  t.  i.  Apponyi,  Jósika,  Széchen, 
Dezsevffy,  Sennyey,  Ürményi,  Andrássy  György, 
Szent-Iványi  Vincze  s  többen.  A  nemzet  le- 
thargiájának  megtörésével,  ezt  uj  reményekre 
ébreszteni,  egyesíteni,  a  legalitás  és  a  lehető 
kiegyezés  érdekében  fáradoztak  itthon :  Maj- 
láth,  Somssich,  Szőgyényi,  Wenckheimok,  Vay 
Miklós  s  többen. 

Nehéz,  háládatlan  munka  volt  ez  itt  is, 
ott  is,  Mert  a  boszúvágy,  elkeseredettség  és 
kétségbeesés,  —  ugy  a  hatalom  érzete,  s  el- 
bizakodottság :  rósz  tanácsadók, 

Mikor  összehivták  a  megszaporított  biro- 
dalmi tanácsot,  az  ide  meghivott,  s  a  meghi- 
vást  elfogadó  országos  capacitásainkat  ezért, 
a  legnagyobb  bizalmatlanság  követte.  Pedig 
ekkor  már  Deák  is  Pesten  volt,  s  mindenki- 
nek hirdette,  hogy :  el  kell  foglalni  minden  tért, 
mely  nyilik  a  nemzet  jogainak  védelmére. 

A  meghivottak  nem  engedtek  a  mindenki 
mást  talán  lehangoló  pressionak.  Az  Isten  áldja 
meg  őket  érte  !  Majláth,  Apponyi,  Barkóczy, 
Szőgyényi  loyalis,  erélyes,  a  legtimitás  hang- 
ján történt  felszólalásai  folytán,  a  közvélemény 
igazságosb  lőn  irányukban. 


*  * 

Éreztem,  hogy  abból  a  mit  tanultam,  so- 
kat felejtek ;  s  hogy  sokat,  igen  sokat  vagy 
épen  nem,  vagy  csak  felületesen  tudok.  Gaz- 
daságom jó  rendben  ment,  nem  kellett  minden- 
nap Akarattyára  vagy  Menyekére  lovagolnom, 
vagy  Padragra  kocsikáznom.  Több  szabad  idő- 
vel rendelkeztem,  jelesen  april,  május,  június 
és  júliusban,  mikor  vadászni  sem  lehetett,  is- 
mét komolyan  kezdettem  tanulni.  Rotteck  áta- 
lános  világtörténelmét,  —  Feszler  pragmaticá- 
ját  —  a  magyar  történelmet ;  —  különösen  a 
magyar  közjogot,  ennek  történelmi  fejlődését, 
rendszeresen  tanulmányoztam.  Járattam  a  leg- 
jobb külföldi  s  hazai  újságokat;  —  különös 
figyelemmel  kisértem  a  „közös  ügyeinkre"  vo- 
natkozó röpiratokat,  pártszinezet-különbség  nél- 
kül. Azon  meggyőződésre  jutottam,  hogy  egy- 
átalában,  de  különösen  különleges  viszonyaink 
folytán,  csak  a  legitimitás  alapján  állhat  fen 
Szent  István  birodalma.  S  hogy  az  elnyomott, 
vagy  ki  nem  elégített  Magyarország  Ausztriá- 
nak mindig  Achilles-sarka  volt,  s  jövőben  is  az 
maradna.  Mindinkább  elismertem  Majláthnak  az 
országgyűlésen  mondott  e  szavai  bölcseségét 
és  igazságát:  „Omnia  enim  incerta  fiunt,  dum 
a  legum   tramite  receditur!" 

1857-ben  O  Felsége  Magyarországban  kör- 
utat tőn.  Mi  —  a  hatalmat  kezelők  mellőzésé- 
vel ekkor  is  kitüntettük  a  trónt  s  0  Felsége 
személyét  megillető  hűségünk-  és  ahhoz  való 
ragaszkodásunkat. 

Atyám  ekkor  71  éves  öreg  ur  volt. 
Megkértem,  hogy  jöjjön  be  ő  is  Veszprémbe 
a  király  fogadtatására.  Bejött  s  bemutatták  O 
Felségének.  A  király  igen  kegyesen  fogadta; 
—  megtudta,  hogy  az  én  atyám ;  hogy  Lajos 
fia  százados  s  hogy  unokája  (János  bátyám- 
nak fia)  huszár  hadnagy.  —  Másnap  az  ud- 
t  ff 

van  ebéd  után  O  Felsége  atyámnak  ezt  mon- 
dotta : 

„Ihr  Sohn  ist  Major ;  ihr  Enkel  ist  Ober- 
lieutenant !"    —  Sohasem    láttam    atyámat    öly 

boldognak,  mint  az  nap  volt. 

ff 

Pár  hó  múlva  atyám,  mint  O  Felsége  egyik 
legidősb  kamarása    (1814-ben    lön    azzá)    báró- 
nak neveztetett  ki. 
ff 

O  Felségének  atyám  irányában  tanúsított 
kegyelme,  a  kiegyezésre  irányzott  tevékeny- 
ségemet —  ha  lehete  még  inkább  hatványozta. 

Különösen  növelte  önbizalmamat  azon  kö- 
rülmény, hogy  Veszprém  és  a  szomszéd  me- 
gyéknek ez  alkalommal  megjelent  birtokosai,, 
általam  vezettetek  magukat  a  király  elé. 

A  király  talán  sejtvén,  hogy  mi  vagyunk 
a  trónnak  legmegbízhatóbb  támaszai  s  egy- 
szersmind a  vidék  legfüggetlenebb  elemei :  ki- 
váló kegyességgel  fogadott  bennünket.  Min- 
denkivel a  nemes  szív,  a  jó  akarat  megnyerő 
hangján,  hosszabb,  rövidebb  ideig  beszélt. 

Azon  benső  meggyőződéssel  távoztunk, 
hogy  urunk  királyunk  jó  szive,  nemes  lelkülete 
csak  nemeset  s  jót  akarhat.  S  ha  sikerülend 
rósz  tanácsosait  leálczáznunk :  e  nemes  keblű 
király  uralkodása  alatt  —  Magyarország  még 
boldog  lehet. 


*  % 


Bekövetkezett  az  olasz-franczia  háború, 
mely  Magentánál  kezdődött  s  Solferinonál  vég- 
ződött. Yillafrancában  béke  köttetett,  Lombar- 
diának föláldozásával. 

Ha  O  Felsége  1857-ben  koronáztatja  vala 
meg  magát :  ezen  veszteség  a  közös  monar- 
chiát alig  érte  volna. 

Azt  hiszik  sokan,  hogy  ezen  vereséges 
veszteség  szülte  az  erősbített  birodalmi  taná- 
csot, melynek  lelkes  legitim  működése  és  tö- 
rekvése szülte  az  október  20-iki  diplomát.  Pe- 

dig  nem  ugy  van.  Mert  Lombardia  nélkül  Aus- 
tria  fenállhatott ;  de  az  absolut  hatalom  keze- 
lőinek sok,  igen  sok  pénzre  volt  szükégük  ; 
mert  az  önkényes  uralom  csak  erővel  fojthatta 
el  a  népek,  különösen  Magyarországnak  jogos 
követeléseit. 

Jől  lehetett  a  „Verwirkungs-theoria"  ki- 
gondolva ;  de  elfeledek,  hogy  ezen  theoriát 
gyakorlatilag  igen  sok  pénzzel,  azaz  nagy  ál- 
lami hitellel  lehet  csak  fentartani.  Az  állam- 
hitelt, a  jogvesztés-elmélet  ezen  alapját,  ingatta 
meg,  a  szomorú  emlékű  olasz-franczia  háború 
—  és  a  villafrancai  békekötés. 

A  pénzügyi  helyzet  szülte  hát  az  octőberi 
diplomát  ;  mivel  hogy  már  nem  volt  hitel  az 
absolut  kormány  inproductiv  szükségeinek  fe- 
dezésére. 


A  népszerű  báró  Vay  Miklós  lett  cancel- 
lár,  csak  is  ő  neki  sikerült  a  megyéknek,  me- 
lyek visszaállíttattak,  főispánokat  szerezni. 

Az  akkori  helyzet  és  közvélemény  jellem- 
zésére megemlítem,  hogy  Vay  felhívott  néhá- 
nyat   azok  közül,    kikről  biztosan    tudta,  hogy 

multjoknál  fogva  minden  szükséges  áldozatot 
meghoznak  a  kibékülés,  illetőleg  a  magyar  al- 
kotmányosság érdekében. 

Pártunk  egyik  legkitűnőbb  tagját  szinte 
felkérte  magához  Bécsbe,  s  itt  felszólította,  hogy 
az  annyira  kivánt  kibékülés,  illetőleg  a  magyar 
kormány,  a  megyék,  az  országgyűlés,  szóval 
az  alkotmányosság  helyreállítására  nyújtson  ő 
is  segédkezet. 

A  felhívott  tehetség  első  nap  elfogadta  a 
cancelláriánál  a  referendariusságol  De  más  nap 
már  megbánta,  —  s  erről  lemondott,  elfogad- 
ván egy  megye  főispánságát.  Harmadnap  azon- 
ban Pozsonyból  ismét  írt  Vaynak  —  h°gv : 
jobb  lesz,  ha  ő  mint  független  egyén  fog  pár- 
tunk érdekében  működni,  s  hogy  az  ő  neki 
szánt    főispánságot  édes    atyjára  ruházza! 

Vaynak  és  Szögyényinek  mégis  sikerült 
aránylag  rövid  idő  alatt  a  cancelláriát,  a  hely- 
tartó tanácsot  és  a  megyéket  felállítani. 

Én  átvettem  Veszprém  vármegye  főispán- 
ságát (1860.  dec.    10). 

A  megyében  eddig  működött  főnök  Pich- 
ler,  családos  ember  lévén :  nem  foglaltam  el  a 
főispáni  szállást,  —  hol  még  Pichler  lakott ; 
hanem  általam  igen  tisztelt  régi  barátomhoz,  a 
nemes    szivü    vendégszerető    Bezerédy    Miklós 

czimzetes  püspökhöz  szálltam,  aki  igen  szívesen 
fogadott. 

Rosos  Istvánnak  —  ki  a  törvényes  idők- 
ben első  alispán  volt,  s  Késmárky  Józsefnek  — 
ki  szinte  a  törvényes  időkben  főjegyző  volt  — 
tanácsait  kértem  ki  a  létező  aggasztó  viszo- 
nyok közt.  Ezeknek  tanácsával  éltem  minden 
később  előfordult  válságos  viszonyok  közt  is  ; 
s  nem  bántam  meg  soha. 

Deczember  22-re  1860-ban  összehívtam  a 
megyei  gyűlést ;  és  lett  belőle  nép-  vagy  ős- 
gyülés.  Bejött  nem  csak  a  nemesség,  nem  csak 
a  honoratiorok,  de  mindenki,  kinek  bejönni  tet- 
szett vagy  kit  behoztak. 

A  gyűlést  megelőző  este  már  pár  ezer 
ember  tódult  a  megyeházhoz.  Könnyű  volt  e 
néptömeget  az  exaltáltaknak  tévútra  vezetni ; 
s  elhitetni  velük,  hogy  :  Ausztria  hatalma  örökre 
meg  van  törve.  Hogy  a  hatalmat  törvénytele- 
nül kezelők:  csak  kétségbeesés  folytán  adták  ki 
a  törvénytelen  októberi  diplomát.  —  Hogy  ezt 
nem  kell  elfogadni;  hogy  csak  az  1848-ki  tör- 
vények értelmébeni  intézkedést  fogadhatják  el. 
—  Hunkár  Sándor  mint  egyik  főszónok ;  de- 
clarálta  is,  hogy  nem  csak  a  diplomát  nem  fo- 
gadja el,  de  a  főispánt  sem ;  mert  nincs  bizalma 
személyéhez. 


20Ó       

Egy  maga  Rosos  szólalt  fel  a  kibékülés 
és  személyem  érdekében ;  és  parálisálta  Hun- 
kár szónoklatának  hatását. 

A  főispánnak  (nekem)  macska-zenét  ter- 
veztek. De  ezt  Rosos,  Késmárky  és  több  hig- 
gadt —  az  értelmiséghez  tartozó  barátjai  meg- 
akadályozták azon  érvvel  győzvén  a  többség 
irányában,  hogy  macskazenét  rendezhetnek  más- 
nap is,  ha  a  főispánt  meghallgatták,  és  tudni 
fogják,  hogy  olyant  mondott  vagy  akar,  mi  a 
macskazenét  megérdemli. 

Annyira  fel  volt  izgatva  a  nép,  hogy  leg- 
meghittebb barátim  aggódtak  nem  csak  mél- 
tóságom, de  személyes  biztonságom  fölött  is ; 
s  többen  közülök  arra  kértek  föl,  hogy  kine- 
vezési okmányomat  ne  tegyem  közzé,  hanem  a 
népgyűlésen  mondjak  le  törvénytelen  állásomról. 

Alig  találkozott  néhány  független  jeliemii 
egyén,  kiknek  volt  elég  bátorságuk,  a  szenve- 
délyesen felizgatott  közvélemény  ellen  szállá- 
somon meglátogatni. 

Nehéz  napokat  éltem  s  eümatlan  éjjeleket 
virraszték ;  de  nem  csüggedtem.  Lelkismeretem 
sugallá,  hogy  becsületesen  cselekszem,  s  köte- 
lességérzetem, hogy :  ez  áldozatot  meg  kell 
hoznom  királyom  és  hazámnak,  bármi  szomorú 
következménye    legyen    is    reám  nézve.  Későn 

este  Vurda  Emánuel  helybeli  előkelő  polgár 
jött  hozzám,  s  nagyon  kért,  hogy  ha  már  csak 
ugyan  el  vagyok  határozva  másnap  a  gyűlésre 
elmenni,  s  ott  elnökölni  :  menjek  előbb  vele  a 
polgári  Casinoba,  ott  együtt  van  a  veszprémi 
polgárság  értelmisége,  kik  nem  ugyan  állásom- 
mal, de  személyemmel  rokonszenveznek.  Be- 
széljek ezekhez,  világosítsam  fel  őket  a  hely- 
zetről és  szándékomról ;  —  és  ő  biztosan  hiszi, 
hogy  ha  ezt  teszem,  másnap  ezekkel  legalább 
személyemet  meg  fogja  -védhetni,  a  fellázított 
népdüh  ellen. 

Elismertem  s  megköszöntem  szándéka  ne- 
mességét, de  büszkeségem  nem  engedte,  hogy 
tanácsát  kövessem. 

Egész  éjjel  nem  birtam  aludni;  megkisér- 
tettem  megnyitó  beszédemet  elmondani  —  de 
erre  nem  voltam  már  képes.  Idegzetem  meg- 
tagadá  szolgálatát. 

Deczember  22-én  1860-ban  8  órakor  át- 
mentem a  nagytemplomba  —  mely  szállásom- 
nak átellenében  fekszik.  —  Misét  hallgattam, 
felajánlottam  családomat,  személyemet  s  a  haza 
ügyét  az  isteni  gondviselésnek. 

Mise  után  nyugodtabbnak  éreztem  ideg- 
rendszeremet. Nem  mertem  ugyan  reményleni, 
hogy  győzni  fogok,  de  el  voltam  határozva  arra,. 

hogy  a  reám  váró  sorssal  férfiasan  megküz- 
dendek. 

Kilencz  órakor  egyedül,  csak  egy  megyei 
huszár  kíséretében  mentem  a  szomszédságba 
fekvő  megyeházba.  A  megye  nagytermébe  fel- 
érni, ellenséges  indulatú  néptömeg  közt,  nehéz 
feladat  volt. 

A  terem  ajtajánál  találkoztam  gróf  Keg- 
levich  Béla  és  gróf  Batthyány  Elemérrel  Bat- 
thyány Lajos,  volt  ministerelnök  veje  és  fiával. 
Ereztem,  hogy  ezek  kibékítési  szándékomnak 
jogosult  ellenei. 

A  mint  nagy  nehezen  betolakodtam  a  can- 
celláriába,  mely  egyik  felől  a  nagyterem  elő- 
csarnoka, utánam  sietett  egy  „gensdarme"  tiszt 
s  azt  kérdé  tőlem  mit  parancsolok  ? 

„Nincs  mit  parancsolnom,  de  van  egy  ké- 
résem önhöz,  mely  abból  áll,  hogy  legényeivel 
együtt  vonuljon  szállásukra"   —  mondám  neki. 

Feleletem  a  fiatal  tisztet  megzavarta ;  egy 
darabig  álmélkodva  nézett  felém,  és  ismét  a 
roppantul  zsúfolt  teremre.  Végre  salutált  és 
távozott. 

Nagy  nehezen  elértem  az  elnöki  széket, 
leültem,  a  közönség  néma  kíváncsisággal  fo- 
gadott. 

Vagy    öt    perczig    beszéltem    megszakítás 


-.&> 

nélkül,  ekkor  hallottam  először  szórványosan 
felkiáltva  „helyes",  „igaz",  „jól  beszél;"  vissza- 
nyertem lelkem  egész  ruganyosságát,  követ- 
keztek az  „éljenek"  mindig  sűrűbben,  beszé- 
dem közepén  gróf  Zichy  Manó  felállt,  beszéde- 
met e  szavakkal  szakítá  félbe : 

„Kérem  a  megyei  gyűlést  engedje  meg, 
hogy  a  gyűlés  nevében  a  főispánt  megöleljem" 
—  felkelt,  megölelt  a  nép  helyeslése  közt,  a 
főispáni  székkel  a  levegőbe  kaptak  Rosos  és 
Késmárky  hivei,  és  én  beszédem  másik  felét 
mindig  növekedő  rokonszenv  s  folytonos  él- 
jenzések  közt,  a  levegőben  tartott  elnöki  szék- 
ről mondottam  el. 

Ezen  beszédemet,  mint  ez  évben  a  megye 
teremében  tartott  minden  nagyobb  szabású  be- 
szédemet   is  a    megye    közönsége    kinyomatta. 

E  beszéd  egész  terjedelmében  a  követ- 
kező volt  : 

Tisztelt  közgyűlés ! 

Az  október  20-án  kelt  k.  királyi  kiáltvány 
folytán  az  újra  felélesztett  alkotmányos  főispáni 
hivatalra  e  megyében  kineveztetvén,  egyszer- 
smind kötelességemmé  tétetett  egy  a  megye 
minden  érdekeit  képviselő  értekezletet  hívni 
össze,  s  ezzel  egyértőleg  megyei  állandó  bi- 
zottmányt alakítani ;    ez  megtörtént,  az  érintett 

értekezlet  azonban  kijelentvén  magányos  jelle- 
gét, a  szükséges  megyei  állandó  bizottmány 
alakítására  az  1848-ik  évi  törvény  értelmében 
összehívandó  közgyűlést  sürgetett:  ezen  köz- 
kívánatnak megfelelendő  hivtam  össze  az  1848. 
törvények  alapján  s  megszabta  formái  közt  a 
mai  napra  e  jelen  közgyűlést.  Üdvözlöm  a  t. 
megye  közönségét  e  törvényes  téren  ;  adja  a 
Mindenható,  hogy  mindent,  mi  alkotmányunk 
kiegészítésére  szükséges,  e  törvényes  téren  vív- 
hassuk ki. 

Az  1848.  törvények  meghatározták  e  gyű- 
lés teendőit,  mielőtt  azonban  a  mai  nap  fel- 
adatának megoldásához  fognánk,  teljesítsük  egy 
szt.  kötelességünket  s  nyilvánítsuk,  hogy  Vesz- 
prém megye  közönsége  az  1848-ki  törvényeket 
ép  szenteknek  és  sérhetleneknek  ismeri,  mint 
bármelyik  sarkalatos  alkotmányos  törvényünket ; 
nyilvánítsuk  azok  megnyugtatására,  kik  csak 
az  1848  iki  törvények  által  vétettek  a  magyar 
alkotmány  sánczaiba,  hogy  az  nem  csak  Vesz- 
prém megyének  nyilvánítása,  de  az  egész  or- 
szág nézete  ;  —  nyilvánítsuk,  hogy  1848-dik 
évben  a  nemesség  kiváltságairól  önként  s  öröm- 
mel mondott  le,  testvéries  szeretetből  Magyar- 
ország összes  népei  javára,  s  pedig  örökre  : 
igy  a    dézsma,    robot,    papi    tized,    örökre    de 

örökre  megszűnt ;  kérjük  meg  azokat,  kik  e 
megye  helységeit  képviselik  a  mai  közgyűlés- 
ben, hogy  ezt  tudassák  azokkal  is,  kik  e  szék- 
helyen mai  nap  meg  nem  jelenhettek,  vagy  a 
tanácskozási  terembe  be  nem  fértek. 

Mégis  hivatalos  eskümet  mint  e  megye 
főispánja  e  megye  közönsége  előtt  teszem  le  ; 
mielőtt  ezt  tenném,  engedje  szívesen  a  köz- 
gyűlés, hogy  az  esküt  általánosságban  érintve 
azon  körülményeket  említsem  pár  szóval,  me- 
lyek megelőzték  a  főispánok  kinevezését. 

1848-ik  év  előtt  Magyarországban  senki 
sem  esküdött  alkotmányra,  azon  egyszerű  ok- 
nál fogva,  mert  a  magyar  alkotmánynak  nincs 
dátuma,  mert  ez  nem  valami  kegyelmes  octroy 
vagy  véres  forradalom  eredménye,  ez  oly  idős, 
ős  és  régi,  mint  maga  a  magyar  nemzet!  Már 
első  bölcs  és  szent  királyunk  nem  csak  a  val- 
lásosság boldogító  áldásival  ajándékozta  meg 
e  népet,  de  a  polgárisodás  áldásival  is,  első 
törvényeiben  tevén  le  a  magyar  alkotmány  csi- 
ráját ;  ez  az  idő  szükségeihez  képest  fejlődött, 
a  nemzet  kegyeletével  nőtt,  s  még  —  hiszem  az 
Istenben,  —  óriási  tölgygyé  növekszik,  mely  az  idő 
minden  viharaival  daczolhasson,  melynek  lomb- 
jai árnyában  majdan  az  ország  minden  fajú 
népei    biztosan    nyughassanak.     E    tekintetben 

alkotmányunk  egyetlen  a  nagy  világban,  s  azon 
kimondhatlan  előnynyel  bir,  hogy  ősi  lévén, 
mint  maga  e  nemzet,  e  nemzet  minden  egyes 
tagjánál  vérré  vált :  olyan  a  mi  alkotmányos 
érzetünk  mint  a  szines  üveg,  ha  eltörik,  darabja 
szines  ;  ha  összetörik,  megsemmisítik,  megszű- 
nik üveg  lenni,  de  utolsó  porczikája  is  meg- 
tartja eredeti  szinét :  —  hiszem,  hogy  mig  egy 
magyar  lesz  a  világon,  ez  alkotmányos  leendr 
az  utolsó  magyar  mint  alkotmányos  ember  fog 
meghalni. 

De  nem  mondhatom,  hogy  egyes  törvé- 
nyeink —  bár  a  legnevezetesbeket  érintsem  is 
—  teszem:  part.  i-ae  tit.  9-us,  Bulla  aurea,  Sanctio 
pragmatica,  vagy  1790.  10.  t.  ez:  vagy  az 
1848-ik  törvény:  alkotmány,  mindegyik  alkot- 
mányos sarkalatos  törvény,  lényeges  kiegészítő 
része  alkotmányunknak,  de  nem  alkotmány  !  — 
Csak  igy  magyarázható,  .  hogy  míg  az  angol 
fejedelem  az  1676-ik  magna  chartára,  az  észak- 
amerikai elnök  az  1  76 7-ki  függetlenségi  actára 
esküszik  s  mig  a  porosz  király  az  185 2 -ki  alkot- 
mányra teszi  le  hitét  s  a  kis  Hessen  az  1832-ki 
alkotmányt  s  esküformát  követeli :  addig  a  magyar 
király  az  összes  törvények  szentségére  esküszik  ! 
Tizenkét  sanyarú  hosszú  év  alatt  ritka  kö- 
vetkezetességgel,   vas    akarattal  s    vas    karral 

kezelte  a  német  kormány  törvénytelen,  önké- 
nyes, összpontosító  kormányzati  rendszerét,  — 
de  elvégre  mégis,  s  nem  kis  részben  a  magyar 
nemzet  alkotmányosságán  tört  meg ;  ekkor  ala- 
kíttatott az  úgynevezett  nagyobbított  „birodalmi 
tanács."  Nem  egy  alkotmányos  hü  magyar 
kebel  tekintett  szorultan  a  bécsi  zöld  asztal 
felé,  hol  ő  Felségének  számos  bizalmi  egyénei 
közt  néhány  magyar  is  foglalt  helyet,  de  hála 
ezek  alkotmányosságának ,  hála  királyunkhozi 
hüségöknek,  itt  is  diadalt  aratott  a  magyar 
alkotmányosság,  sőt  itt  is  többséget  nyert,  s 
így  itt  és  ez  által  bukott  el  végre  a  mondott 
rendszer  ;  de  most  már  az  októberi  diplomának 
okvetlen  kellett  következnie,  mert  ezen  di- 
ploma nélkül,  melyben  ő  Felsége  fejedelmi  szent 
szavával  biztosít,  hogy  magát  a  legközelebbi 
országgyűlésen  megkoronáztatandja,  s  igy  ab 
kotmányos  király  leend,  ezen  diploma  nélkül 
egy  becsületes  alkotmányos  ember  sem  lehetett 
volna  szolgalatjára  O  Felségének,  még  ez  át- 
menetre is :  —  de  ezen  nyilvánítás  után,  haza- 
fiúi s  hűségi  szent  kötelességünknek  tudtuk  ő 
Felségének  a  törvényes  térrei  átléphetésre  se- 
gédkezeket nyújtani,  s  igy  történt,  hogy  ő 
Felsége  bizalmából  reánk  ruházott  méltóságo- 
kat s  hivatalokat    hazánk    szent    érdekében  el- 

fogadtuk,  annál  is  inkább,  mert  a  törvényesen 
megkoronázandó  fejedelemnek,  ki  arra  esküszik, 
hogy  a  törvényeket  mind  maga  megtartja, 
mind  mások  által  megtartatja,  csak  az  lehet  hü 
jobbágya  s  hivatalnoka,  ki  a  törvényt  maga  is 
szentnek  s  sérthetlennek  tartja ;  —  annál  is 
inkább,  mert  lehet  bizonyos  viszonyok  közt  az 
alkotmányon  egy  nem  várt  csapás  által  vérző 
sebet  ejteni,  de  nem  lehet  anélkül,  hogy  ugyan 
azon  csapással  a  fejedelem  törvényessége  is 
ne  sértetnék :  s  míg  a  nemzet  életrevalóságá- 
nál fogva,  az  alkotmányon  ütött  seb  behe- 
ged sőt  meggyógyul :  a  fejedelem  törvényes- 
ségén ejtett  sérelem  veszélyes  maradhat ;  eb- 
ből következik,  hogy  a  fejedelemhezi  hűség 
nem  zárja  ki  a  törvényekhezi  hűséget ,  sőt 
egyenesen  föltételezi,  —  s  azért  „Esküszöm  az 
élő  Istenre,  boldogságos  szűz  Máriára,  Istennek 
minden  szentjeire,  hogy  alkotmányos  törvé- 
nyeinket szentül  megtartom,  törvényesen  koro- 
názandó királyomnak  hü  jobbágya,  Veszprém 
megyének  hü  főispánja  leszek,  főispáni  köte- 
lességemet szentül  s  híven  teljesítendem  Isten 
engem  ugy  segéljen  s  annak  minden  szentjei.* 
Most  letett  főispáni  eskümből  reám  há- 
romlott  kötelességeket  kettőre  hozhatnám  visz- 
sza ;    az    első    általában  a    megyei    főkormány- 

zatra  vonatkozik,  ennek  ugy  hiszek  a  megye 
szellemében  is  megfelelni :  —  ha  mindent,  mi 
törvényes,  igazságos,  nemes,  dicső,  szivemből 
pártolok ;  —  ellenben  mindent,  mi  törvénytelen, 
igazságtalan,  aljas,  bűnös,  egész  erélyességem- 
mel  üldözőbe  veendek. 

A  másik  elnöki  kötelességem :  —  mint  al- 
kotmányos ember  s  elnök  a  törvények  korláta 
közt  mozgó  többség  akaratjának  föltétlenül  hó- 
dolok ;  nem  tagadom  meg  magamtól  a  jogot, 
önvéleményemet  tartózkodás  nélkül  nyilvánítni, 
sőt  a  kötelességet,  a  tanácskozás  folytán  itt- 
ott  felmerülő  szirtet  s  örvényt  kijelelve,  erre  a 
megye  közönsége  figyelmét  felhívni,  —  de 
önvéleményemet  a  többségre  reá  erőszakolni 
soha,   de  soha  nem  fogom. 


* 


Veszprém  vármegyét  a  kibékülés  és  ki- 
egyezés eszméjének,  barátim  segítségével  meg- 
nyertem. S  e  megye  minden  nehéz  viszonyok 
közt,  hazafiúi  kötelmét,  a  trónhoz  való  öröklött 
hűsége  érzetével  összhangzásba  tudván  hozni : 
ez  összhangzatból  folyó  kötelmeit,  mind  a  trón 
mind  a  haza  irányában,  egyforma  hűséggel 
teljesítette  is. 

Rosos  meghozta  az  áldozatot  s  elvállalta 
egy  időre  az  első  alispánságot  —  Kun  Sándor 
a  2-ik  alispánságot,  —  Késmárky  a  főj  egy  ző- 
séget  —  a  főügyészséget  Vidt  Károly  ;  hogy  az 
ifjabb  nemzedéket  az  alkotmányosság  és  ön- 
kormányzatból folyó  hazafiúi  és  tisztviselői  kö- 
telességekben oktassák.  A  t.  megyei  egyéb 
hivatalokra  a  rég  ismert  főtisztviselők  vezény- 
lete alatt,  a  48.  előtti  időkből  ismert  becsületes 
tisztviselők  újra,  az  alantiabb  hivatalokra  pedig 
az  ifjúság  vállalkozván :  sikerült  csakhamar  a 
megyét  választás  utján  szerveznem. 

Megjegyzem  itt,  hogy  a  corruptiókban  gaz- 
dag időszakban  is,  —  Veszprém  megye  tiszt- 
viselői részéről  zsarolás,  vagy  sikkasztási  eset 
maiglan  elő  nem  fordult.  Sőt  egy  kiadó  által 
történt  sikkasztás  összege,  ámbár  több  ezrek- 
ből állott,  azon  tisztviselők  által,  kiknek  bizal- 
mával visszaélve  követtetett  az  el,  nagyobb 
részben  már  megtéríttetett. 

Azon  évi  april  másodikára  tüzetett  ki  az 
Országgyűlés  Pestre. 

A  választások  alatt  szomorúságomra  kel- 
lett tapasztalnom,  hogy  habár  a  megye  tere- 
mében birtam  a  bizalmat,  s  elveim  pártolására 
a  többség  részéről  majdnem  bizton  számíthaték 
is  :  a   választó    kerületekben,    és  igy  a  népnél, 

e  bizalmat  még  megnyernem  nem  sikerült.  A 
megyei  hat  képviselő  közöl  Deákot,  vagyis  a 
felirati  pártot  csak  ketten  t.  i.  Ányos  István  és 
Szabó  Imre  pártolták. 

Az  1861-i  országgyűlés  tárgyalásaira  és 
sikertelenségére  emlékezni  fog  olvasóm.  —  Er- 
ről hát  csak  annyiból  teszek  említést,  hogy  en- 
nek lefolyása  lelkemet  mélyen  lesújtotta.  — 
Veszve  láttam  szent  István  birodalmát,  s  a  ma- 
gyar nemzetet.  Hisz  a  határozati  párt  absolut 
lehetetlent,  a  felirati  párt  relative  lehetetlent 
akart;  s  ezen  akkori  meggyőződésemet  és  állitá- 
somat,  ma  sem  vonom  vissza.  Hisz  ki  sejdíthette 
1861-ik  év  nyarán  még  Sadovát?! 

A  politicai  folytonos  izgatottság,  a  megyé- 
ben ugy  mint  az  országgyűlésen ;  s  a  folyto- 
nos Pestenlétel  ennek  meg  nem  szokott  le- 
vegője, vize,  megtörte  erőmet  s  egészségemet; 
májbajba  estem.  Kovács  Sebestyén  Endre,  Kivel 
rég  baráti  viszonyban  éltem,  volt  lelkismeretes 
orvosom ;  két  heti  gyógykezelés  után  igy  szolt 
hozzám : 

,,Ön  nagy  beteg  nem  csak  testileg,  de 
lelkileg  is.  A  sok  izgatottság,  a  pesti  rósz  lég, 
megtámadta  összes  idegrendszerét ;  itt  a  jelen 
viszonyok  közt  hazája  ügyén  mit  sem  lendíthet. 
Kötelessége  önnek  magát  családja  számára  meg- 

tartani  ;  —  s  azért  nem  csak  mint  orvosa,  de 
úgyis  mint  jóakaró  barátja  tanácsolom :  menjen 
azonnal  Karlsbadba,  s  ha  ez  vértódulást  okozna 
—  Marienbadba.  Menjen  pedig  míg  nem  késő." 

Elfogadtam    s  most  is  köszönöm  tanácsát. 

Július  végén  1861-ben  elindultam  Bécsnek, 
Prága-  s  Aussignak  :  Karlsbadba. 

Megjegyzem,  hogy  azért,  mert  a  hatalmat 
kezelök  nem  ismertek  magyar  nemzetet,  mi 
ekkor  nemzeti  viseletünkkel  tüntettünk  folyvást, 
mi  és  cselédjeink  is  magyar  ruhában  jártunk  ; 
nem  is  lévén,  legalább  Pesten,  honnét  indulék, 
más  ruhám.  Ilyen  öltözetben  keltem  hát  útra 
huszárommal  Csehországba. 

Aussigban  találkoztam  Benedek  hírneves 
tábornokkal.  Összebeszéltünk,  hogy  miután  ő 
is  Karlsbadba  siet,  együtt  utazunk,  azon  egy 
vaggonban  Töplitzig;  onnét  pedig,  mert  még 
akkor  tovább  nem  volt  vasút,  egy  kocsin  mi 
ketten,   a  másikon  cselédjeink. 

Töplitzben  több  ismerőst  találtam.  Jelesen 
Haynald  erdélyi  püspököt,  s  a  Csekonics  csa- 
ládot. Az  akkor  is  még  igen  szép  Csekonicsné 
született  Liptay  báróné,  igen  szenvedő  levén  : 
egy  kis  kocsiban  ült  vagy  feküdt  inkább ;  Mar- 
git akkor  még  gyermekded  leánya  gondozta, 
s  egy  lépést  sem  távozott  anyja  mellől  a  töp- 

liczi  parkban.  —  Haynald  püspök  szíves  volt 
bennünket  egy  fogadóba  vezetni,  hol  ő  ét- 
kezni szokott.  Itt  Benedek  több  ismerős  tá- 
bornokkal találkozván  elhatározta  kérésükre, 
hogy  még  az  nap  ezekkel  marad  Töpliczben. 
Én  tehát  a  postával    tovább    egyedül  utaztam. 

Későn  érkeztem  s  már  holdvilágnál  Ku- 
metauba.  A  huszárom  bakon  ült,  én  pedig 
fölöltém  sötétszinü  szűrömet,  melynek  boglár- 
csatja terebélyes  ezüst  rózsát  képezett.  Az  itt 
állomásozó  cs.  kir.  katonaság  Benedek  tábor- 
nokot várván  ennek  nézett  az  őr,  és  „Gewehr 
heraus-"ot  kiáltott.  Én  a  fogadóba  hajtattam  s 
alig  hogy  leszálltam,  egy  kapitány  jött  hozzám, 
salutált,  és  azt  kérdezte,  mikor  jelenjék  meg 
a  tisztikar  ? 

Én  felvilágosítottam  s  elmondám ,  hogy 
Benedek  ma  nem  érkezik  meg  s  azért  szét 
ereszthetik  nyugalomra  vitézeiket.  Fél  óra  múlva 
egy  törzstiszt  jött  hozzám,  s  jegyemet  kérte, 
—  csak  is  ezután  eresztette  szét  a  felállított 
katonaságot. 

Karlsbad  nekem  nem  tetszett ;  de  vizét 
sem  ihattam,  —  és  igy  pár  nap  múlva  átmen- 
tem Marienbadba,  a  legszebb  európai  fürdőbe, 
hol  sok  ismerőst  találtam.  Nevezetesen :  Ná- 
dasdy  Lipótot,  Kunst  érseket,  Szitányi  Adolfot, 

szeretetre  méltó  szép  nejével  ;  a  megnyerő 
modorú  és  müveit  Karlovszky  Rózsa  asszony- 
ságot, és  több  magyar  családot,  kik  mind  igen 
szívesek  voltak  irányomban.  —  A  víz,  szóra- 
kozás, gondnélküli  élet,  s  az  ottani  üdítő  tiszta 
lég  csakhamar  helyreállították  egészségemet. 
Ismerőseim  sem  lévén  már  betegek  :  együtt 
étkeztünk.  —  Egy  alkalommal  X  ur  ebéd  alatt 
sürgönyt  kapván,  fülembe  súgta: 

„Nekem  azonnal  távoznom  kell,  légy  kér- 
lek pár  napig,  mig  távol  leszek,  családom  gond- 
noka s  védője  !   E  szavak  után  távozott. 

Ez   1861   augusztus   12-én  történt. 

Három  nap  múlva  visszatérvén  most  érin- 
tett ismerősöm,  kérdem  tőle  hol  volt  ?  ki  is 
azt  feleié : 

„Feleségemnek  sem  mondottam  meg  ;  ne- 
ked mégis  megmondom. 

Elmondotta  azután,  hogy  a  hatalmat  ke- 
zelők Bécsbe  hivatták,  s  azt  kérdek  tőle  meny- 
nyire számíthatnának  az  oláh  nemzetre  azon 
esetben ,  ha  az  országgyűlés  szétoszlatása 
után,  Magyarországban  ismét  kiütne  a  forra- 
dalom ? 

„S  te  mit  feleltél  ?"   kérdem. 

„Azt  hogy  a  magyarok  ellen,  de  csak  ezek 

ellen,  ha  szükséges  14  nap  alatt  25000  oláht 
vagyok  képes  csatába  vezetni ;  nem  is  kell  pénz 
csak  fegyver." 

Megértettem  ebből  azt,  hogy  az  ország- 
gyűlést eredmény  nélkül  el  fogják  oszlatni,  és 
azt  is,  a  mi  még  szomorítóbb,  hogy  a  szegény 
magyarnak  sok  agyarkodó  ellensége  van. 

Az  országgyűlést  1 861 -ben  augusztus  20-án 
csakugyan  feloszlatták.  —  De  a  rend  nem 
bomlott  meg ;  s  a  főispánok,  a  megyékkel  foly- 
tatták a  közigazgatást.  Apponyi,  Majláth,  Szé- 
chen,  Vay,  Sennyey  visszaléptek,  —  gróf 
Forgách  Antal  lett  cancellár  ; 

1861-ik  évi  september  2-án  Veszprémben 
tartott  bízottmányi  közgyűlést  a  következő  be- 
széddel nyitottam  meg: 

Mielőtt  a  mai  nap  teendőihez  fognánk,  le- 
gyen szabad  a  tisztelt  közgyűléshez  pár  szót 
szólanom  a  jelen  helyzetről,  röviden  s  minden 
költészet  nélkül.  Röviden  :  mert  sokkal  köze- 
lebb érdeklett  bennünket  a  legközelebb  lefolyt 
hónapok  történelme,  mintsem  hogy  azt  éber 
figyelemmel  ne  kisértük  volna,  s  igy  e  tekin- 
tetben ujat  nem  mondhatnék.  Minden  költé- 
szet nélkül;  mert  ennek  eredete,  mint  ered- 
ménye ideig  óráig  tartó  lelkesedés ;  —  mig 
politikában     nyugalomra    s     higgadtságra    van 

szükség,  nehogy  az  örök  igazság  változhatlan 
elveit  szem  elől  téveszszük  akkor,  midőn  a  kor 
visszautasíthatván  kivánataival  alkudozunk ;  mi- 
dőn elejtjük  azt,  mi  az  időnek  esik  áldozatul ; 
midőn  tekintetbe  veszszük  azt,  mit  az  uj  viszo- 
nyok követelnek. 

Midőn  pár  hóval  ezelőtt  az  országgyűlés 
megnyitásakor,  a  t.  bizottmánytól  hosszabb 
időre  bucsut  vettem :  —  aggályteljesen  tettem 
azt,  de  nem  reménytelen. 

Aggályteljesen,  mert  ismertem  azon  nehéz- 
ségeket, melyekkel  a  koronázandó  fejedelemnek 
s  az  országgyűlésnek  küzdeni  fog  kelleni. 

De  nem  reménytelen  ;  mert  az  akadályok 
s  nehézségek  nagyságát  paralisálta  a  kölcsö- 
nös önfentartási  ösztönhöz  kötött  reményem 
és  igy  egy  szebb  jövendő  szomor-édesden 
mosolygott  felénk. 

A  nehézségek  a  megingatott  kölcsönös  bi- 
zalomban feküdtek.  A  kölcsönös  önfentartási 
ösztönhöz  kötött  reményem  azon  meggyőző- 
désen alapult :  hogy  Austria  nagy,  hatalmas, 
tekintélyes,  nyugodt  és  szabad,  csak  egy  ki- 
elégített Magyarországgal  lehet,  mig  Magyar- 
ország összes  érdekeinek  minden  irányban  ki- 
fejlődését leginkább  Austriával  való  törvényes 
kapcsában  érheti  el,  s  a  magyar    nemzet  nem- 

zetisége  biztosítékát  leginkább  Ausztriávali  tör- 
vényes viszonyai  közt  lelheti  fel. 

A  bizalmatlanság  főoka  a  német  status- 
férfiak  részéről:  az    1848-iki  törvények. 

Alig-  a  magyar  aristocratia  —  hisz  az  hozta 
ezeket  minden  kényszerítés  nélkül  —  az  által, 
hogy  az  összes  népet  felvette  az  alkotmányos- 
ság sánczaiba  ;  hogy  megszüntette  a  robotot, 
dézmát,  papitizedet ;  az  által,  hogy  kimondotta 
a  birtoklási  és  hivatali  képességet ;  hogy  ki- 
mondotta a  közteherviselést ;  az  által ,  hogy 
kimondotta  a  bevett  vallásoknak  viszonyosságát 
egyenjogúságát  ;   —  végre  : 

az  által  hogy  százados  alkotmányának  uj 
biztosítékot  szerzett :  a  magyar  aristocratia  az 
1848-iki  törvényekkel  egy  rég  mulasztott  nehéz 
kötelességét  teljesíté ;  —  addig  a  német  sta- 
tusférfiak, mert  nem  ismerik  a  magyar  közjogi 
történelmet,  mert  nem  ismerik  a  nemzet  jelle- 
mét, az  1848-ki  törvényeket  csak  ugy  ismerik 
mint  azokat  az  1848-iki  forradalom  magyarázta 
—  s  igy  ök  az  1848-ki  törvényeket  a  forrada- 
lommal identificálják. 

Pedig  mint  híres  bölcsészek  és  historicu- 
sok  jól  tudhatnák,  hogy  az  alkotmányosan  ho- 
zott törvények  forradalmat  soha  sem  okoztak ; 
mert  ezek  a  többség  kifolyásai.   —  Jól  tudhat- 


224       

nák,  hogy  alkotmányos  országban  forradalom 
csak  a  törvények  meg  nem  tartásából  eredhet. 

Mi  okozta  az  1848-ki  forradalmat?  majd 
elmondja  a  részrehajlatlan  történelem  —  de 
hogy  a  forradalmat  nem  az  1848-ki  alkotmá- 
nyosan hozott,  törvényesen  szentesitett  törvé- 
nyek okozták;  nem  azon  törvények,  melyekről 
egyik  legbölcsebb  hazánkfia,  azt  monda  hogy 
ezek  a  „népnek  bulla  aureája,  a  nemességnek 
valódi  nemes  levele/'  ezt  már  bizton  állithatja 
a  jelen  kor  is. 

A  magyar  nemzetnek  bizalmatlanságát  s 
jogai  iránti  féltékenységét  természetesnek  ta- 
lálandja  mindenki,  —  a  ki  hazánk  történelmét 
tanulmányozta.  Bizalmatlanságának  föoka  azon- 
ban a  tizenkét  évi  eljárásban  feküdt ;  —  és 
így  történt,  hogy  minden  felőlröli  intézkedést, 
bár  a  szükség  parancsolta  légyen  is  azt,  az 
absolut  kormány  folytatásának  tekintette.  —  S 
innen  történt,  hogy  október  után  az  összes 
nemzet  jelszava  az  1848-iki  törvény  lett,  mint 
panacea,  mely  által  hitte  magát  biztosíthatni  az 
önkény  ellen. 

Az  1848-ki  törvényekhez  hangosan  nyil- 
vánított ragaszkodás  csak  növelte  a  német  sta- 
tusférfiaknál azon  törvények  elleni  bizalmat- 
lanságot.   S    ezért  született    a  februári    pátens, 


—        225        — 

mely  nem  csak  a  48-iki  törvényeket,  nem  csak 
az  octoberi  diplomát  semmisíti  meg,  de  meg- 
semmisíti Magyarország  s  a  magyar  szent  ko- 
rona függetlenségét. 

Ily  viszonyok  közt  hivatott  össze  az  1 86 i-iki 
országgyűlés.  A  kegyelmes  királyi  megnyitó 
beszéd  minden  loyalitása  mellett  sem  volt  ké- 
pes a  februári  pátens  benyomását  s  hatását 
enyhíteni.  Hogy  az  országgyűlés  alatt  fájdalom 
nem  történt  semmi,  sem  egy,  sem  más  részről 
a  kölcsönös  bizalom  helyreállítására,  a  tisztelt 
bizottmány  ugy  tudja  mint  én.  A  július  21-én 
kelt  királyi  leirat  oly  elvet  állított  fel,  mely 
minden  alkotmányosságnak  merev  negatioja  ;  s 
igy  az  országgyűlési  értekezlet  fonala  megsza- 
kadván :  az  országgyűlés  eloszlattatott.  A  ma- 
gyar országgyűlés  kötelességét  teljesíté ;  mert 
alkotmányunk  nem  volt  az  országgyűlésé,  a 
mint  nem  is  a  mienk.  Hitbizományos  öröksé- 
günk ez,  melyet  feláldozni  nem  szabad. 

Eddig  az  utolsó  hónapok  rövid  történelmi 
vázlata. 

Midőn  ma  üdvözlöm  a  t.  bizottmányt,  ismét 
aggály  teljesen,  de  nem  reménytelenül  teszem 
azt.  Aggály  teljesen  ;  mert  a  nehézségek  növe- 
kedtek. Nem  reménytelenül ;  mert  a  kölcsönös 
önfentartási    ösztön  újra  föléledt  s  öregbedett. 

B.  Fiáth  F.  Életem.  II.  15 

Ausztria  —  mint  már  mondám  —  nagy,  hatal- 
mas, tekintélyes,  nyugodt,  sőt  szabad,  kielégített 
Magyarország  nélkül  nem  lehet ;  bizonyítja  ezt  a 
történelem,  de  elvitázhatlanul  bizonyítja  ezt  a  jelen. 

Ausztria  soha  nem  volt,  és  soha  nem  lehet 
jobban  ura  Magyarországnak,  mint  az  utolsó 
évtizedben  volt.  S  mire  ment?  hová  jutott.? 
elmondanám,  ha  nem  volna  oly  fájdalmas,  s 
minket  nem  érdekelne  oly  közelről.  En  elisme- 
rem, hogy  Ausztria  megronthatja  ideig  óráig 
Magyarországot,  ha  az  országot  a  különböző 
nemzetiségek  szerint  osztja  fel.  De  elmondhatja 
neki  az  előre  látó  bölcs  :  —  „Quid  victor  gau- 
des  ?  tua  de  victoria  perdet."  —  Mert  ezek 
nem  egységes,  hatalmas  Ausztriához  fognának 
gravitálni  ;  végczéljok  vagy  ábrándjuk  egé- 
szen más  ! 

Másrészről  Magyarország  bármi  utón  sza- 
kadna el  Ausztriától,  Ausztriát  megronthatná. 
Azt  is  megengedem,  hogy  gazdag,  szabad  or- 
szág lehetne  ;  de  Magyarország,  azon  Magyar- 
ország, mely  Szt. -István  öröksége,  azon  alkot- 
mányos Magyarország,  melyet  elődeink  vérrel 
szerzettek  s  törvényhozói  bölcseséggel  tartot- 
tak meg  ;  azon  Magyarország  nem  lesz  többé  ; 
s  elmondhatná  rólunk  a  későbbi  nemzedék :  — 
„Una  dies  deploravit  ruinam  utramque." 

Midőn  geographiai  helyzetünk,  multunk  és 
jövendőnk  annyira  parancsolják  a  frigyet,  mi- 
dőn közös  érdekünk  és  dynastiánk  legszentebb 
érdeke  kivánja  ezt :  akkor  a  kölcsönös  jogok 
tiszteletben  tartása  a  viszonyos  érdekeknek  mél- 
tánylata  mellett,  a  kibékülésnek  minden  bizal- 
matlanság mellett  is  létre  kell  jönni,  annál  is 
inkább,  mert  valóságos  akadály  íenn  nem  forog. 

Az  1848-ki  törvények  azon  része  is,  mely 
O  Felsége  jogait,  s  a  törvényesen  fennállott 
kapcsot  nem  eléggé  biztosítja,  mint  minden  tör- 
vény,  az    idő    kivánatihoz  képest    módosítható. 

Közös  ügyeink  s  viszonyos  érdekeink  al- 
kotmányos utón  elintézhetők.  Kimondotta  ezt 
már  azon  nagy  férfiú,  —  csak  nagy  férfiúnak 
mondom,  mert  nem  találok  őt  eléggé  dicsőitő 
más  epitethont,  —  kit  az  Isten  e  nemzet  meg- 
mentésére teremtett  :  kimondotta  Deák  Ferencz. 

De  hogy  ez  megtörténhessék,  okvetlen 
szükséges,  hogy  0  Felsége  a  koronázandó  fe- 
jedelem alkotmányos  téren  találkozzék  a  nem- 
zettel ;  mert  e  kivül  e  nemzetnek  nincs  köze- 
ledési tere. 

Mert  ha  kívánhatja  O  Felsége,  hogy  tör- 
vényeinket az  idő  kivánataihoz  módosítsuk,  ezt 
csak  a  törvényesen  kiegészített  országgyűlés 
teheti,  hogy    a   módosítás    törvényes  lehessen. 


—        228       — 

Ff 

Mert  akár  O  Felsége,  akár  az  alkotmányos 
Reichsrath,  akár  egy  csonka  országgyűlés  oo 
troyroz  :  az  azért  csak  octroy  marad,  melynek 
engedelmeskedünk  addig,  mig  engedelmeskedni 
kénytelenek  vagyunk.  De  kötelező  erővel,  azon 
tiszteletreméltósággal,  melyly el  alkotmányos  tör- 
vény, alkotmányos  népnél  bizton  számíthat  : 
nem  birhat  soha. 

Mert  ha  kivánhatja  is  az  alkotmányos  Ausz- 
tria, hogy  közös  ügyeink  alkotmányosan  intéz- 
tessenek, azt  csak  nem  kivánhatja,  hogy  saját 
ügyeinket  —  pedig  saját  törvényeinknek  mó- 
dosítása csakugyan  saját  ügyünk  —  alkotmány- 
ellenes úton  intézzük  el.  —  Hisz  magyar  tör- 
vényt csak  a  törvényes  országgyűlés,  a  törvé- 
nyes fejedelemmel  módosíthat. 

ff 

Adja  meg  O  Felsége  a  magyar  nemzet- 
nek törvényes  kormányát,  hogy  törvényes  or- 
szággyűlés lehessen,  hogy  az  okvetlen  szüksé- 
ges módosítások  törvényesek  lehessenek ;  s  bi- 
zonyosan megadja  a  magyar  nemzet  is  királyá- 
nak mindazt,  mi  szükséges,  hogy  a  magyar  ki- 
rály egyszersmind  ausztriai  alkotmányos  Császár 
s  európai  nagyhatalom  lehessen. 

Szüntesse  meg  O  Felsége  azon  szerencsét- 
len „circulus  vitiosust,"  mely  szerint  0  Felsége 
nem  adhatja    meg  a  törvényeket,    mig  a  nem- 

zet  nem  módosította ;    s  viszont  a  nemzet  nem 

módosíthatja  törvényeit,    míg  a  fejedelem  meg 

nem  adta. 
ff 

0  Felsége  teheti  ezt,  mert  azon  út,  me- 
lyen most  jár,  nyitva  álland  előtte  akkor  is, 
ha  e  nemzet  loyalitásában  csalatkoznék,  s  ek- 
kor igazolva  leend ;  —  míg  a  nemzet  törvé- 
nyeit alkotmánykivüli  úton  nem  módosíthatja, 
morális  öngyilkosság  nélkül. 

Azért  mindenek  előtti  a  törvényes  kiegé- 
szített országgyűlés ;  hogy  törvényeink  az  idő 
kivánatihoz  módosíttathassanak  ;  hogy  ki  találtat  - 
hassék  s  megállapíttathassék  —  azon  okvetlen 
szükséges  alkotmányos  mód,  mely  szerint  kö- 
zös ügyeink  alkotmányosan  intéztessenek  el.  — 
így  a  tökéletes  kibékülés. 

Hogy  ez  meg  fog  történni,  nem  csak  re- 
ménylem, de  hazám,  a  törvényesen  koronázandó 
fejedelem,  s  az  összes  monarchia  legszentebb 
érdekében  hiszem.  Mert  e  nélkül  elveszett  a 
delejtü,  s  a  legközelebbi  forgószél  különböző 
irányban  sodor  bennünket  közös  pótolhatlan 
kárunkra ;  és  a  felelősség  nem  a  magyar  nem- 
zetet éri,  hanem  sújtja  azokat,  kiknek  sikerű- 
ff 

lend  O  Felségét  ellenkező  irányban  vezetni. 

.  A  mi  most   már  megyei  helyhatósági  állá- 
sunkat illeti ;  a  tér,   melyen  állunk  alkotmányos, 

törvényes,  ezt  törvényeink  sértése  nélkül,  nem- 
zeti bün  nélkül,  gyáván  oda  hagynunk  nem 
szabad. 

Kormány-férfiaink,  kik  a  közigazgatás  és 
törvénykezés  élén  állanak,  nem  'önérdekből  ál- 
lanak ott  ;  ezt  ok  a  legtisztább  hazafiságból  s 
törvényesen  koronázandó  fejedelmünk  iránti  hű- 
ségből teszik.  —  Állásuk  törvénytelen  az  igaz, 
de  azért  állanak  ott,  hogy  a  magyar  kormány 
számára  a  törvényes  állást  megszerezzék.  — 
Törvénytelen  a  kormány,  de  magyar  nemzeties : 
s  mig  ez  áll,  mindig  van  appeláta  „a  male  in- 
formato  principe  ad  melius  informaneum."  Ha 
ők  megszűnnek  lenni :  megszűnik  helyhatósági 
életünk,  s  ezzel  talán  sokára,  alkotmányossá- 
gunk utolsó  reménye. 

Ezeknek  állásukat  nem  szabad  lehetle- 
nítni,  nem  szabad  nehezítni. 

Nyilvánítsuk  tehát,  hogy  :  a  jelen  kormányt 
törvényesnek  el  nem  ismerjük  ;  hogy  netalán 
törvénytelen  parancsait  végre  nem  hajthatjuk  ; 
katonát  nem  állítunk  ;  de  sem  egyiket  sem  a 
másikat  nem  is  ellenezhetjük.  —  Hogy  törvé- 
nyes intézkedéseinek,  a  törvények  iránti  tisz- 
teletből, eleget  teszünk  ;  nogy  helyhatósági  kö- 
telességünket, a  beligazgatás  és  törvénykezési 
téren  odább    is  hiven    teljesítjük  ;    szóval  elkö- 

vétünk  mindent  a  megye  boldogságának  elő- 
mozdítására, bajaink  enyhítésére,  a  mennyire 
ez  tőlünk  függ.  —  Tűrünk  a  jövő  nemzedék 
boldogságáért,  tűrünk  nyugodtan,  higgadtan, 
minden  szenvedélyes  kitörés  nélkül ;  tűrünk  ön- 
megtagadással, s  feláldozással  ;  tűrünk  a  sze- 
rencsétlenség tisztelendő  méltóságával  :  —  de 
alkotmányos  és  szentesített  törvényeinktől  el 
nem  térünk.  Míg  a  hatalmat  kezelő  kormány 
a  hatalom  jogára  támaszkodik,  addig  mi  a  jog 
hatalmára  támaszkodunk  ;  s  a  másodikkal  volt, 
van,  és  lesz  az  Isten  áldása.  —  „Certa  ibi  vic- 
toria  est,  ubi  virtus  arma  ministrat  !* 


* 


Megyémben  a  november  2-ára  kitűzött  köz- 
gyűlés karhatalommal  szétoszlattatott ;  a  megye 
becsületes  alkotmányos  tisztikara  együttesen 
lemondott  ;  —  nekem  administrator  adatott. 
Falura  mentem  s  ismét  gazdaságom-  s  csalá- 
domnak éltem. 

Szegény  jó  anyámat  már  eltemettük.  Atyám 
76  éves  lévén ,  megosztoztatott  bennünket. 
Miután  azonban  atyai  örökségünk  három  fiu, 
anyánk  vagyona  pedig    három  fiu  és  négy  le- 

ány  között  volt  megosztandó  :  megvettem  az 
összes  atyai  és  anyai  örökséget,  —  s  testvé- 
reimet kielégítettem.  Volt  tehát  elég  gondom 
s  tennivalóm  annál  is  inkább,  mert  Kapivárt 
eladtam,  hogy  testvéreimet  kielégíthessem  s 
Akát,  miután  minden  épület  rósz  állapotban 
volt,   újra  föl  kellett  építenem. 

Családom  télen  Akán  volt ;  én  pedig  sokat 
voltam  Bécsben.  Ott  laktak  Apponyi,  Jósika, 
Szőgyényi,  Sennyey,  Széchen ;  —  sokat  feljárt 
Majláth,  Ürményi.  Mily  czélból  s  mily  irányban 
működtek  ?  érinté  röviden  bár,  de  híven  az 
..Értsük  meg  egymást"    czimü  röpirat. 

Építkezésemet  1862-  és  1863-ik  évben  be- 
fejeztem, gazdaságomat  rendeztem  —  és  ismét 
a  politikának  éltem. 

írtam  minden  olvasottabb  hazai  és  német 
újságokba  czikksorozatot,  vagy  egyes  czikke- 
ket  a  kibékülés  érdekében ;  névtelenül,  vagy  ne- 
vem aláírásával.  Bebizonyítani  iparkodtam  a  nem- 
zettel szemben  ugy,  mint  a  trón  előtt,  a  kibékülés 
és  kiegyezkedés  közös  és  elkerülhetlen  szükségét, 
s  hogy  Deák,  feliratában  letette  a  kiegyezés, 
a  kibékülés  csiráját  ;  csak  ápolni  kell  azt,  s 
hamar  tölgygyé  terebélyesedhetik,  melynek  ár- 
nyában a  lajtán-inneni  s  túli  népek,  a  király  és 
császár  megférhetnek,   s  megnyugodhatnak. 

Saját  és  mások  czikkeit,  és  ez  irányban  s 
értelemben  irt  röpiratainkat  agyonhallgatták  a 
hatalom  kezelői  ;  s  agyonhallgattatták  a  szolgai, 
vagy  megvett,  vagy  terrorisalt  napisajtóval 
is.  —  S  ha  észrevételt  tettek  czikkünkre,  csak 
gúnyosan  tették  —  hivatkozva  a  jogvesztés 
elméletére,  és  Schmerling  csattanós  nyilatkoza- 
tára   „Wir  können  warten  !  " 

De  Forgách  nem  alázta  le  állását  és  sze- 
mélyét a  hatalomkezelők  vak  eszközéül ;  — 
és  így  azoknak,  kik  Magyarországot  is  a  bi- 
rodalmi tanácsban  kívánták  látni  mielőbb,  For- 
gách sem  kellett.  Gróf  Zichy  Hermán  lön  can- 
cellár. 

Bécsben  politikáról  magyar  emberrel  nem 
beszéltek  többé. 

Hiában,  s  reménytelenül  fáradoztak  :  Jósika, 
Apponyi,  Széchen,  Szőgyényi,  Vay,  Andrássy 
György,  Majláth,  Sennyey,  Szentiványi,  Ör- 
ményi s    többen.   —    Mert  ha  a    közvélemény- 

ti 

ben  nyertek  is  tért,  s  ha  O  Felsége  kegyes 
volt  is  irányukban :  a  hatalmat  kezelők,  min- 
den közeledést  határozott  ridegséggel  utasí- 
tottak vissza. 

Csak  egy  magyar  ember  volt,  ki  a  király 
és  Vilmos  főherczeg  bizalmával  birt,  s  kinek 
hűségét,   és  ügyismeretét  Schmerling  és  Hauer 

sem  merték  kétségbe  vonni.  Es  ez  Nádasdy 
Ferencz  volt !  —  a  volt  helytartótanácsi  taná- 
csos, utóbb  főispán,  erdélyi  thesaurarius  —  és 
akkor  Justiz-miniszter ;  kinek  kegyességével, 
jóakaratával,  bizalmával,  atyafiságos  és  baráti 
érzelmével  évek  hosszú  során  már  akkor  di- 
csekedhettem. Későbbi  fáradozásomnak  sikerét 
egyedül  Nádasdy  Ferencz  becsületessége  s  irá- 
nyomban tanúsított  feltétlen  bizalmának  kö- 
szönhetem. 

Zichy  a  cancellár  hivatalosan  felszólított, 
hogy  vegyem  át  —  (veszprémi  főispán  lévén) 
a  megye  kormányzatát. 

Miután  1863-ban  erre  Forgách  által  is  fel- 
szólíttattam,  már  akkor  le  akartam  mondani  fő- 
ispáni méltóságomról.  De  mielőtt  ezt  megtet- 
tem volna,  felkértem  Késmárky  barátomat,  hogy 
menjen  Deák  Ferenczhez,  mondja  el  a  viszo- 
nyokat, s  kérdezze  meg  Deáktól  mit  tegyek  ? 
—  lemondjak-e  vagy  bevárjam  felmentésemet? 

S  miután  Deák  azt  tanácsolta,  hogy  ne 
mondjak  le,  akkor  sem  mondván  le :  Zichy  fel- 
hívására sem  resignáltam,  csak  azt  feleltem, 
hogy :  a  vármegye  kormányzatát,  miután  nincs 
vármegye,  át  nem  vehetem. 

Ezen  nyilatkozatom  után  Zichy  felkért, 
hogy  jöjjek    hozzá  Bécsbe,    —  ott    csakhamar 

megértettük  egymást ;  én  megértettem  azt,  hogy 
Zichy  :  főczélja  „Magyarországot  a  birodalmi  ta- 
nácsba, ha  máskép  nem  megy,  közvetlen  vá- 
lasztások utján  is  bevonni."  Zichy  pedig  meg- 
értette, hogy  :  erre  bennem  segédeszközre  nem 
talál ;  sőt  hogy  el  fogok  követni  mindent, 
miszerint  ez  néki  Veszprém  vármegyében  ne 
sikerüljön. 

Pár  hét  múlva  főispáni  méltóságomtól  fel- 
menttettem. (1864.) 


Atyám  nevelési  főelvét  követve,  mely  sze- 
rint csak  egészséges  test  felelhet  meg  szellemi 
hivatásának :  gyermekeimet  ily  irányban  nevel- 
tem. —  De  a  jelenkor  sokkal  többet  kivan  az 
egyéntől,  mint  atyám  idejében ;  elkövettem  te- 
hát mindent  gyermekeim  kiképzésére.  Már  ki- 
csiny korukban  magtanultak  játszva  a  magyar 
anyanyelven  kivül,  németül,  francziául  s  angolul; 
—  ugy  hogy  hat  éves  korukban  e  négy  nyel- 
ven beszéltek  és  irtak  már.  A  fiukkal  lovagol- 
tam, vívtam,  úsztam  s  vadásztam.  —  Fiaimnak 
a  zenéhez  és  rajzhoz   kevés  hajlamuk  volt ;  de 

leányaim  a  művészetben  is  szépen  előre  ha- 
ladtak. 

Moki  leányom  1863.  deczember  hóban  lett 
1 7  éves ;  s  ekkor  szorosan  vett  nevelése  be 
lön  fejezve.  E  siheder  leányka  sok  vendéget 
szerzett  Akának,  már  ez  év  nyarán.  Más  részt 
kötelességemnek  tartottam  a  nagyvilággal  meg- 
ismerkedtetni,  s  őt  annak  bemutatni.  Elhatároz- 
tam tehát  magamat,  hogy  a  jövő  telét  anyjá- 
val együtt  Pesten  töltjük.  De  Akán  a  nagy 
nevelési  személyzetet  tartani,  a  telet  családom 
egy  részével  Pesten  tölteni,  tavaszszal  ismét 
haza  érve,  nyitott  házat  vezetni  —  s  leányom 
kedvéért  sok  vendéget  látni :  nagyobb  feladat 
leendett,  semhogy  vagyonom  megbirhatta  volna. 
Es  így  elhatároztuk  nőmmel,  hogy  a  sokkal  fiata- 
labb leányaimat  Annát,  most  gróf  Almásy  Tas- 
silónét,  Ágnest,  most  gróf  Waldsteinnét  és  Pe- 
pit (a  fiaim  már  úgyis  Bécs  mellett  a  kalks- 
burgi  jezsuita-intézetben  lévén)  Bécsbe  a  Sa- 
lesianerek  növeldéjébe  adjuk.  így  történt  s  mi 
felnőtt  leányommal  Pestre  mentünk. 

Meg  kell  itt  jegyzenem,  mikép  a  jezsuiták 
nevelési  modora,  s  ennek  sikere  tökéletesen 
kielégitett ;  és  én  nekik  örök  hálával  tartozom. 
A  tudományokban  szép  előrehaladással,  testileg 
kifejlődve,   ép  lélekkel   adták  vissza    9  év  után 

Miklós  és  Pál  fiaimat.  Vallásszeretökké  igen,, 
de  bigottokká  őket  nem  formálták. 

Pesten  az  egész  társaság  meg  nem  ér- 
demlett szívességei  fogadott  bennünket. 

Legmeghittebb  barátom  báró  Sennyey  Pál 
1864.  april  hó  30-án  elvette  nőül  Mária  leá- 
nyomat, kit  mi  a  családi  körben  —  mint  fen- 
tebb érintettem,  folyvást  csak  „Moki"-nak  ne- 
veztünk. 

Gróf  Apponyi  György  lévén  násznagyja, 
ennek  elébe  mentem  Kisbérre  az  indóházhoz, 
mely  Akához  egy  kis  órányi  távolság. 

Az  egész  utón  politizáltunk.  O  elmondotta 
mi  történt  részökről  az  utolsó  időben  Bécsben,. 
—  s  mit  remélhetünk?  jelesen  azt,  mikép  gon- 
dolja ő  a  kiegyezés  lehetőségét.  Ellenvetéseket 
tettem,  nehézségekre  figyelmeztettem  s  ő  min- 
dig tapasztalt  szívességénél  fogva,  ellenvetései- 
met megczáfolta,  felvilágosított,  s  oly  remény- 
s  bizalomteljesen  beszélt,  hogy  én  is  uj  reményre 
ébredek. 

Báró  Luzénszky  Alajos  nagybátyám  volt 
szives  az  ünnepély  rendezését  elvállalni.  A  mint 
a  misére  és  esküvőre  beharangoztak,  felköté 
díszkardját,  kilépett  szobájából  s  agyvelő  szél- 
hűdés folytán  szörnyet  halt. 

Nagy  csapás  volt  ez  reám  nézve ! 

Sikerült  azonban    a  nélkül,  hogy  leányom 
vagy  atyám  és  a  társaság  nagyobb  része  csak 
sejtette  volna  is,    a  halottat  Moórra    haza  kül 
deni.  Az  uj  házasok  esküvő  után  Olasz-,  Franczia- 
és  Angolországba  utaztak. 

Ezután  csakhamar  felmentem  Bécsbe  s  visz- 
szahoztam,  a  zárdában  magukat  szerencsétle- 
neknek érző  kis  leánvaimat. 

Itt  megjegyzem,  hogy  a  mint  a  fiukat  jó- 
kor kell  kiadni  az  atyai  házból:  ugy  a  ki  te- 
heti, leányait  ne  szakítsa  el  az  anyai  szívtől. 
Csak  a  jó  anya  tud  jó  leányt  nevelni ! 

Az  1864-ik  éve  nyarán  többször  felmen- 
tem Bécsbe  Nádasdv  Ferenczczel  találkozandó. 

Mindig  arra  kértem,  hogy  használja  fel  kü- 
lönleges, s  egyedüli  bizalmi  állását  a  trón,  a 
monarchia  és  hazánk  érdekében. 

Miután  többszöri  találkozásunk  folytán  meg- 
győztem arról,  hogy :  Magyarországot  csak  is 
kényszerrel  lehet  a  birodalmi  tanácsba  vonni ; 
és  hogy  az  így  ide  kényszeritett  magyar  elem, 
egyesülve  az  ottani  többi  centrifugai  elemek- 
kel, szétrobbantja,  vagy  megbénítja  az  egész 
intézményt;  és  így  ezen  terv  vagy  ki  nem  vi- 
hető, vagy  ha  sikerül,  a  dynastia,  a  monar- 
chia s  Magyarország  közös  hátrányára  szol- 
gálna. —  Nádasdv    felszólított,  hogy  készítsek 

egy  rendszeres  Memorandumot,  küldj em  fel 
neki  —  s  ő  ezt,  illető  helyen  benyujtandja.  — 
—  Szavamat  vette  azonban,  hogy  ez  köztünk 
marad. 

Elvállaltam  e  megbízást,  s  csak  otthon 
éreztem  feladatom  horderejét,  és  nehézségeit. 
Nem  csak  azért,  mert  a  történelem  lön  kiin- 
dulásom alapja,  —  és  igy  ezt  alaposan  kellett 
újra  tanulmányoznom ;  de  azért  is,  mert  emlék- 
iratomat németül  kellett  szerkesztenem. 

Bebizonyítottam  a  mondott  emlékiratban  a 
történelem  alapján,  s  ennek  adatai  tüzetes  ösz- 
szeállítása  mellett,  hogy  a  dynastia  és  monar- 
chia mindig  akkor  vesztett  hatalmából,  tekinté- 
lyéből s  európai  döntő  befolyásából  legtöbbet, 
mikor  Magyarország  alkotmányos  függetlensé- 
gét elnyomni,  vagy  korlátozni  akarta. 

Ugyan  ez  alapon  bizonyítottam  a  magyar 
nép  dynasticus   érzelmét. 

Bebizonyítottam,  hogy  az  1848-ki  mozga- 
lom, s  az  ez  évben  hozott,  a  magyar  király- 
nak ősi,  alkotmányos  jogait  megszorító  tör- 
vényezikkek,  az  akkori  európai  viszonyokban 
találják  keletkezésük  okát,  nem  pedig  a  ma- 
gyar illoyalitásban ;  s  azon  idő-rövidségben, 
melyben  ezen  nagy  horderejű  törvények  rög- 
tönöztettek. 

Bebizonyítottam,  hogy  Magyarország  gond- 
viselésszerű hivatásának  csak  is  az  Ausztriávali 
törvényes  viszonyban  felelhet  meg ;  s  lehető 
önállóságának  fenntartása  mellett,  csakis'  ezen 
törvényes  kapcsolatban  lelheti  fel  álllamisága, 
nemzetisége  s  jövő  fejlődésének  biztosítását. 

Bebizonyítottam,  hogy  a  kiegyezés,  kibé- 
külés, az  1848-ki  törvényeknek,  törvényes  utón 
leendő  módosítása  a  dynastia,  a  lajtántuli  tar- 
tományok és    Magyarországnak    közös    érdeke. 

Végre,  hogy  Deák  Ferencznek  1 861 -ki  fel- 
iratában le  van  téve  a  kibékülés,  a  kiegyezés 
alapeszméje.  S  hogy  a  nemzet  saját  és  a  trón- 
nak érdekében,  a  jog  folytonosságáról  le  nem 
mondhatván  :  csakis  törvényes  utón,  minden  tör- 
vényes factorok  közreműködésével  módosíthatja 
1848-ki  törvényeit. 

Elismertem  a  korona  aggályainak  jogosult- 
ságát, hogy  az  1848-ki  törvényeket  vissza  nem 
állíthatja,  mig  arról  nem  biztosíttatik  :  hogy  Ma- 
gyarország kész  e  törvényeket  ugy  módosí- 
tani, hogy  a  magyar  korona  jogai  és  Ausztriá- 
val majd  300  éves  viszonyokból  eredt  közös 
ügyeink  törvényes  elintézésének  módja  meg 
nem  állapíttatik  és  nem  biztosíttatik. 

S  azért  nem  is  azt  ajánlom  a  koronának, 
hogy  állítsa    vissza    a    48-ki    törvényeket    „pu- 

re  et  simple;"  hanem  állítsa  vissza  egyelőre  a 
magyar  cancelláriát,  helytartótanácsot  és  me- 
gyéket. Hívjon  össze  egy,  az  1848-ki  törvé- 
nyek alapján  megválasztandó  országgyűlést  ad 
hoc  t.  i.  az    1848-ki  törvények  módosítására. 

Ha  a  nemzet,  a  mint  ismerve  a  közhan- 
gulatot biztosan  hiszem,  a  szükséges  módosí- 
tásokat elfogadja,  nincs  többé  oka  sem  a  koro- 
nának, sem  az  ausztriai  császárnak,  sem  a  laj- 
thántuli  népeknek  Magyarország  törvényes,  azaz 
ministerialis  (parlamenti)  kormányzatát  neheztelni. 

Emlékiratom  lényegére,  tárgyilagos  tartal- 
mára nézve  nem  volt  nehézségem.  Hisz  sok- 
szor megbeszéltük  már  meghittebb  körökben  a 
kiegyenlítés  lehetőségét  és  módozatait.  Külö- 
nösen élénken  véste  magát  emlékezetembe  Ap- 
ponyival  Kisbérről  Akáig  folytatott,  e  tárgyra 
vonatkozó  beszélgetésem;  —  s jól  emlékeztem, 
hogy  Apponyi  is  ily  formák  közt  reméli  Ma- 
gyarország alkotmányosságának  visszanyerhe- 
tését.  —  Én  pedig  Apponyi  Györgyöt  ismer- 
tem pártunk  vezérének. 

Szavamat  adtam  Nádasdy  Ferencznek  arra, 
hogy  „Es  bleibt  zwischen  uns;"  —  nem  mu- 
tathattam ennek  folytán  szorgalmasan  készített 
Memorandumomat  senkinek.  Vőm  Sennyey  Pál- 
nak megmutattam    volna  elkészültén    több  ívre 

B.  Fiáth  F.  Életem.  II.  16 

terjedt  munkámat,  —  hisz  ez  nem  csak  vőm, 
de  egyszersmind  meghitt,  és  személyes  s  poli- 
tikai barátom  :  —  de  ez  a  külföldön  utazott. 

Megemlékeztem,  hogy  adott  nekem  a  gond- 
viselés egy  nemeskeblü  jóakarót,  ki  bő  tapasz- 
talatait, tudományát  és  szakértelmét  nem  fogja 
megtagadni,  ily  válságos  perczben  irányomban. 

Elmentem  tehát  Szögyényi  Lászlóhoz  Csórra, 
elmondottam  neki,  hogy  egy  emlékiratot  készí- 
tek, s  arra  kértem,  —  legyen  kegyes  átnézni, 
és  észrevételeit  megtenni. 

Lényegére,  érveire  nézve  mit  sem  változ- 
tatott, a  formára  és  egyes  kifejezésekre  meg- 
tette az  alapos  észrevételeket. 

Megnyugodva  most  már,  elmentem  haza, 
elhívtam  Akára  Késmárky  Józsefet,  ennek  is 
elolvastam,  aztán  leirattam  s  felküldöttem  Ná- 
dasdynak  Bécsbe. 

Ez  történt  1864.  szeptember  elején. 

Szeptember  végén  vettem  Nádasdy  vála- 
szát, fölvetett  nehézségeit,  kételyeit  s  aggályait. 

Öt  rendbeli  ily  tartalmú  s  több  ívből  álló 
válaszára  feleltem  Nádasdynak  ;  mig  végre  1865. 
március  hóban  azon  megbízást  nyertem  tőle, 
hogy  most  már,  a  Magyarország  kibékftésének 
érdekében  gyakorlatilag  szükséges  intézkedé- 
sekre nézve  nyilatkozzam.    Jelesen  : 

Készítsem  el  a  cancellária,  a  helytartóta- 
nács s  a  megyék  visszaállítására  szükséges  ki- 
rályi   kéziratokat,   —    (Handbillett.)    továbbá  a 

Magyarországhoz  intézendő  kiáltványt;  — 
és  az  országgyűlést  megnyitó  trónbeszéd  ter- 
vezetét. 

Ezeket  elkészítettem  s  csak  is  Késmárky- 
val  közöltem,  felküldöttem  pedig  1865.  april 
3-dikán. 

Nádasdy  eredeti  leveleire  adott  válaszaim 
közlésére  ma  sem  érzem  magam  feljogosítva, 
s  nem  is  tudom,  nem  fogja-e  zokon  venni, 
hogy  itt  megérintem ;  de  ezzel  tartozom  az 
igazságnak. 

Nádasdy  levelei  eredetben,  ezekre  adott 
válaszaimnak  pedig  fogalmazványai  nálam  meg- 
vannak. 

Mig  az  egész  őszszel  és  télen  18645-ben 
a  mondott  levelezéssel  foglalkoztam  falun  ;  — 
pártunk  itthon,  és  Bécsben  tért  nyert.  Itthon 
az  ellenszenveket,  Bécsben  a  „Yerwirkungs" 
—  elméletét  győzték  le  ;  —  a  „Wir  können 
warten"-t  pedig  legyőzte  a  schleswig-holsteini 
kérdés,  és  az  ennek  folytán  Ausztria  és  Porosz- 
ország közt  támadt  vetélkedés  és  feszültség. 

De  csak  Deák  Ferencz  volt  jogosítva  a 
nemzet    nevében    szólani.    Ezt  kellett    hát    reá 

16* 

birni,  hogy  nyilatkozzék.  Ezen  nyilatkozat  ge- 
nesiséről  mások  illetékesebben  adhatnak  felvi- 
lágosítást. 

Végre  megjelent  Deák  Ferencz  ismeretes, 
korszakot  képző  húsvéti  czikke  a  „Pesti  Naplód- 
ban  1865.  april   16-án. 

Majláth  György  lön  cancellár,  Sennyey 
tárnok. 

A  megyék  mikép  leendő  szervezésére  vo- 
natkozó tanácskozásra,  Majláth  engemet  is  fel- 
hivott  Bécsbe   1865.  augustus  elején. 

Augustus  közepén  újra  kineveztettem  fő- 
ispánnak Veszprém  vármegyében,  hol  1865, 
september  11 -én  tartottam  bevonulásomat  és  a 
beigtatási  gyűlést. 

A  közönség  most  már  előzékeny  szíves- 
séggel s  bizalommal  fogadott. 

A  megyét  csakhamar  sikerült  rendeznem, 
a  legképzettebbek  örömmel  sorakoztak  mellém, 
s  elvállalták  a  megyei  hivatalokat ;  Hunkár  Sán- 
dor, ki  Rosos  lemondása  után  1871.  april  hó- 
ban másod  alispánnak  választatott,  újra  vállal- 
kozni nem  akarván  :  Kun  Sándort  neveztem 
I-ső,  Késmárky  Józsefet  Il-od  alispánnak;  Kö- 
rőssy  Lajost  főjegyzőnek;  Kenessey  Móriczot 
főügyésznek. 

Nehezemre  esett,  hogy  néhány  kitűnő  egyé- 

niséget  mint  a  volt  főügyészt,  Kenessey  Pon- 
gráczot,  és  főjegyzőt  Rikótyt,  az  ellenük  nyi- 
latkozott ellenszenv  pressiója  alatt,  mellőznöm 
kellett.  Becsületes,  munkás,  szakértő  tisztvise- 
lők voltak  ;  nem  is  volt  a  közvéleménynek  is 
ellenök  más  kifogása,  csak  az :  hogy  az  absolut 
korszakban  hivatalt  vállaltak. 

Nehezemre  esett  pedig  annál  inkább,  mert 
a  tisztviselők  kinevezésénél  nem  azt  néztem,  ki 
rokonszenvez  velem,  vagy  kivel  rokonszenve- 
zek én  ?  Hanem  egyedül  a  becsületességet, 
szakértelmet  s  munkásságot  kerestem.  Igaz, 
hogy  ez  által  pártom  s  hatalmam  nem  nyert ; 
—  de  megnyertem  ezen  eljárásommal  az  ösz- 
szes  megyei  közönségnek  igazságszeretetemben 
helyezett  bizalmát. 

Fölismertem,  hogy  ezen  eljárással  későbbi 
nehéz  viszonyok  és  kellemetlen  politikai  bo- 
nyodalmak alapját  tettem  le  :  —  de  bíztam 
pártom  ügyének  szentségében,  hisz  fennten  lo- 
bogott zászlója  e  jelszóval : 

„Becsületes  kiegyenlités  és  kibékülés,  a 
magyar  korona  és  haza  érdekében." 

Sub  hoc  signo  vinces. 

Sejtelmem  nem  csalt,  mert  pártom  soha- 
sem maradt  kisebbségben  maiglan  (1877  ap- 
rilban)  sem. 

Az  1 866-iki  országgyűlési  képviselők  vá- 
lasztására Majláth  és  Sennyey  semmiféle  pres- 
siót  sem  kivántak  gyakorolni.  Annyira  bíztak 
ügyük  igazságában  s  a  nemzet  józan  okossá- 
gában, hogy  megvetettek  minden  fictiót;  — 
és  az  akkori  főispánok  ezen  választásokra  alig 
folytak  be.  —  így  történt,  hogy  habár  Vesz- 
prém vármegye  termében  mindig  győztünk  is : 
ennek  hét  képviselői  közöl  őt  az  ellenzék  tá- 
borából választatott. 

Ezen  országgyűlés  korszaka  sokkal  köze- 
lebb esik  a  jelen  nemzedékhez,  hogysem  szük- 
séges, sőt  még  nagyon  is  korai  ne  volna  ezen 
időt  részleteznem. 

Az  igazság  érdekében  kijelentem  azon  ala- 
pos meggyőződésemet,  hogy  :  a  mint  gróf  Esz- 
terházy  Móricz  érdeme  az,  hogy  Magyarorszá- 
got a  birodalmi  tanácsba  nem  kényszerítették ; 
a  mint  kizárólagosan  Deák  érdeme,  hogy  az 
országnak  ellenszenve  a  kiegyezés  érdekében 
legyőzetett :  ugy  az,  hogy  a  magyar  minisz- 
térium kineveztetett  mielőtt  ezt  megelőzve,  a 
48-iki  törvények  módosítattak  volna;  az  akkori 
ideiglenes  kormánynak,  azaz  Majláth  és  Seny- 
nyeynek,  továbbá  Andrássy  és  Beustnak  elvi- 
tázhatlan  érdeme. 

Állíthatom  pedig  ezt  alaposan  azért,  mert 

részint  személyesen  vettem  részt  az  erre  vo- 
natkozó tanácskozásokban ;  részint  leghitelesebb 
kútfőkből  merithetém  mind  azt,  mi  ez  irány- 
ban történt. 


*  * 


A  koronázás  után,  melyben  mint  főispán 
részt  vettem,  s  a  magyar  parlamentáris  és  mi- 
niszteriális kormányformának  törvényes  helyre- 
állításával, a  Deák  pártnak  voltam  tevékeny 
tagja.  És  most  már,  a  parlamentáris  többség 
kormánya,  azaz  a  párt-kormánynak  lévén  ki- 
tett bizalmi  közege,  az  1869-ik  évi  e  megyé- 
ben megejtett  képviselői  választáskor  érvénye- 
sítettem befolyásomat,  még  pedig  sikerrel.  A 
képviselők  többsége  ekkor  már  Deákpártiak- 
ból választatott. 

Megnyertük  gróf  Eszterházy  Pált  nagy  ne- 
hezen. Megbukott  általa  az  ugodi  választó  ke- 
rületben Nagy  Ignácz,  a  bal  párt  híve.  Föllép- 
tettük a  központban  (Veszprémben)  Késmárky 
Józsefet  kivánsága  ellen  is ;  s  ez  lett  a  legiz- 
gatottabb  választás,  mert  Nagy  Károly,  a  bal 
párt  híve,  sok  pénzzel  dolgozott.  Reggeli  g-től 
másnap  reggeli  4  óráig  tartott  a  választás ;  el- 

vittük  mind  a  két  részről  a  betegeket  is  szavazni, 
karon  vagy  kocsin,  —  és  csak  egyetlen  egy 
szótöbbséggel  győztünk  ugyan,    de    győztünk. 

Egész  ambitiómat  ezen  választás  sikerébe 
helyeztem ;  s  annyira  ideges  lettem,  hogy  a 
választás  után  (ugy  mint  egykor  Kossutthali 
párbeszédem  alatt)  könyeim  peregtek  ruhámra, 
s  alig  voltam  képes  a  győztes  tábor  vezéré- 
nek, négy  órakor  reggel  történt  tisztelgése  al- 
kalmával tartott,  s  hozzám  intézett  szép  szó- 
noklatára felelni. 

Veszprém  vármegyéből  küldött  hét  képvi- 
selőből—  öt  volt  Deákpárti :  a  pápai  választó 
kerületből  Trefort  Ágoston,  a  devecseriből,  gróf 
Zichy  Manó  ;  a  zircziből  Ányos  István  ;  az  ugo- 
diból  gróf  Eszterházy  Pál;  a  veszprémiből  Kés- 
márky  József.  A  nagyvázsonyi  választó  kerület- 
ből a  balközépi  Gaál  Pétert,  az  enyingi  kerü- 
letből a  szélsőbaloldali  Matkovics  Tódort  nem 
birtuk  megdönteni;  még  az  1872-ki  választás 
alkalmával  sem. 

Csak  a  fusio  után  sikerült  ez,  Pap  Gábor 
felléptetése  által. 

A  választások  sikerének  alkalmából,  a  mi- 
nisztérium által  részemre  kiállított  elismerő  ok- 
mányokat birok. 

*  * 

1876.  évi  június  havában,  —  tekintve  majd 
40  éves  szolgálatomat ;  tekintve,  hogy  életem 
hatvanadik  évét  túlhaladtam ;  azon  meggyőző- 
désben —  hogy  leróttam  királyom  és  hazám 
irányában  való  kötelmeimet  ugy,  mint  hálámat : 
—  a  1 6  évig  viselt  főispáni  méltóságról  lemon- 
dottam. 

Tisza  Kálmán  miniszterelnök  ur  ő  excel- 
lentiája e  lemondásomat  el  nem  fogadván :  ma- 
iglan  (1877.  april)  Veszprém  vármegye  élén 
állok. 

1876.  évi  szeptember  25-ki  rendkivüli  gyű- 
lés alkalmával  következő  indítványnyal,  s  egy- 
hangú közös  akarattal  hozott  végzéssel  lépet- 
tem meg : 

(392/876.  m.  biz.  sz.  alatt.) 

Főispán  ur  Ő  Méltósága  a  bizottsági  ta- 
gok szivélyes  üdvözlése  közt,  elnöki  székét 
elfoglalván,  köszönté  a  szép  számmal  egybe- 
gyűlt tagokat.  —  S  érintve  a  jelen  rendkivüli 
közgyűlés  tárgyát,  annak  megvitatásánál  s  el- 
intézésénél, —  kérte  a  szokott  higgadtság  is- 
méti  tanusitását.  Ezután  a  közgyűlési  tárgyak 
felvétele  előtt,  felemlitésével  azon  körülménynek, 
mikép  az  utolsó  közgyűlés  ideje  óta,  Főispán 
ur  Ő  Méltósága  hivatalos  állásáról  lemondott, 
s  ennek  hire  fölöttébb  kellemetlenül  lepte  meg 

a  megye  közönségét,  —  mert  e  hír  akkor  ke- 
letkezett, midőn  bölcs  kormányzatához  fűződött 
a  remény,  hogy  a  közigazgatási  bizottság  életbe 
léptetésével  beálló  uj  rendszer,  mely  az  ön- 
kormányzati jogokba  mélyen  bele  hat,  —  el- 
viselhetőbb leend  ;  —  sőt  nevelte  a  megye  kö- 
zönségének e  fölötti  fájdalmát  azon  tudat,  hogy 
nem  találkozik  oly  utóda,  ki  jellemét,  igazság- 
szeretetét, részrehajlatlanságát,  képzettségét,  sze- 
lid  erélyével  egyesitené  magában ;  —  ki  az- 
zal a  szeretettel,  vonzalommal  s  általános  bi- 
zalommal birjon,  mely  őt  körül  övedzi ;  —  to- 
vábbá, előrebocsátásával  annak,  mikép  bár 
vigaszt  nyújtott  az  elterjedt  ellenkező  hír,  de 
az  aggályt,  a  távozta  fölötti  félelmet,  csak  a 
mai  nap  szüntette  meg,  —  midőn  a  megye 
közönsége  őt  ismét  a  főispáni  székben  tisztel- 
heti ;  —  inditványoztatott  hogy :  a  közgyűlés 
jegyzőkönyvileg  fejezze  ki  a  fölötti  örömét, 
mikép  O  Méltóságát  továbbra  is  e  megyének 
megnyerhette. 

Veszprém  vármegye  közönsége  sohasem 
fogja  elfelejteni  Báró  Fiáth  Ferencz  főispán  ur 
ő  Méltóságának  érdemeit,  melyeket  nem  csak 
kora  ifjúságában  kiváló  tisztviselősködése,  de 
később  a  férfi  kor  delén,  sőt  ezentúl  is,  külö- 
nösen e  megye  kormányzásánál,  a  trón  és  a  haza 

szolgálatában  szerzett,  sikerdús  működése  an- 
nál inkább  kedves  emlékezetében  marad  Vesz- 
prém vármegye  közönségének,  mert  hivatalos 
működésének  irányától,  még  a  hazafiúi  jó  szán- 
dék soha  meg  nem  tagadtatott ;  —  magán  éle- 
tének egész  folyamát  nemes  cselekedetek  oly 
sora  jelzi,  mely  a  mellett,  hogy  köztisztelettel 
párosult  rokonszenvet  ébreszt,  egyszersmind 
irányában  hálára  is  kötelez :  —  ugyanazért,  a 
mily  természetes  volt  Veszprém  vármegye  kö- 
zönségének fájdalma,  a  hosszú,  évtizedekre  ter- 
jedt áldásos  politikai  pálya  megszűntének  hí- 
rére, —  ép  oly  osztatlan  most  öröme,  hogy  az 
átalakulásnak  még  folyvást  tartó  nehéz  küz- 
delmében, nem  lesz  kénytelen  nélkülözni,  a 
jeles  tulajdonairól  ismert  kormányost,  — ■  kinek 
tapasztaltságát  megyeszerte  bizalom,  —  igaz- 
ságszeretetét közmegnyugvás  kiséri.  E  fölötti 
örömét  a  megye  közönsége  ezennel  jegyző- 
könyvileg fejezi  ki ;  —  mely  hiteles  kivonatban 
ő  méltóságával  közöltetni  határoztatik.  Kiadta 
Kőrösy  Imre  s.  k.  Veszprém  vármegye  fő- 
jegyzője. 

Meg  kell  jegyeznem,  hogy  ez  indítvány 
azok  részéről  történt,  kikkel  ritkán  voltam  sze- 
rencsés egy  véleményben  lehetni.  —  Több 
rendbeli  elismerő    okmányaim  közül    ez  egyet- 

lent  irom  ide,  mert    erre  vagyok  legbüszkébb, 
mert  ennek  örültem  legjobban. 


S  most  bucsut  veszek  tőled  nyájas  ol- 
vasóm !  azon  meggyőződésem  nyilvánításával, 
hogy  : 

Szent  István  koronája,  és  a  magyar  nem- 
zet a  jelen  nyomasztó  viszonyok  irányában  is 
elmondhatják  : 

„Alios  ego  vidi  ventos,  alias  animo  pro- 
spexi  procellas ! a 

Majd  ezer  éves  itt  létünk  alatt  —  változó 
végzetes  viszonyok  közt,  az  isteni  gondviselés 
őrködött  fölöttünk. 

A  nemzetet  elég  természetes  józan  értelmi- 
séggel, elég  fogékonysággal  áldotta  meg  a  gond- 
viselés, hogy  a  viszonyokat,  melyek  közt  él, 
fölismerje,  —  s  elég  éles  itélőtehetséggel  arra, 
hogy  azokhoz  alkalmazkodjék. 

Oly  nemzetet,  mely  a  barbár  korszakot 
túlélte  ;  mely  annyi  szerencsétlenség  és  csapás 
daczára,  ma  már  a  civilisált  nemzetek  közé 
számittatik ;  mely  a  magyar  koszorús  költő  bús 
szavait  öntudatosan  igy  módosíthatja: 

„Megfogyva  nem, 

de  törve  sem 

él  nemzet  e  hazán.11 

Ily  nemzet  —  hűn  követve  nagy  fiai  Szé- 
chenyi és  Deáknak  tanai  bölcseségét  —  biz- 
tosan számíthat  saját  erejére,  —  állami,  s  nem- 
zeti jövőjére. 

Hisz  ennyi  önelhatározási,  önmagunk  és 
ügyeink  fölötti  rendelkezési  joggal  sohasem 
birtunk,  mint  ez  idétt. 

Több  értelmiséggel,  képzettséggel,  tapasz- 
talással ,  e  nemzet  sohasem  dicsekedhetett, 
mint  most. 

Több  érdek  sohasem  fűződött  alkotmá- 
nyunk, szabadságunk  s  állami  létünk  érdeké- 
hez, mint  ma. 

Oly  alkotmányos  érzelmű  királyunk  ;  a 
nemzetet  annyira  kitüntető  s  szerető  királynénk, 
mint  most  van  :  sohasem  volt  ! 


Igaz,  hogy  újra  ébredésünk,  alkotmányos 
függetlenségünk  érzetének  első  perczében,  túl- 
becsülve erőnket,  téves  számítás  alapján,  na- 
gyobb összegeket  fektettünk  országunkba,  en- 

nek  felvirágzása  és  a  mulasztások  pótlására,  a 
jövő  érdekében,  mint  észszerüleg  kellett  volna. 
De  ez  megtörtént  dolog  ;  és  a  mi  fő,  a  hibát 
mindannyian  elismerjük.  Ezen  hibát  ujabban  el 
nem  követjük,  s  férfiasan  tűrjük  nyomasztó  kö- 
vetkezéseit, saját  magunk  és  a  jövő  nemzedék 
érdekében. 

A  nemzet  irtózik  a  financziális  megbukás 
veszélye-  és  szégyenétől.  —  S  ha  ezen  becsü- 
letére váló  érzetének  minden  alkalommal  férfias 
erős  akarattal  adand  kifejezést :  biztosan  re- 
mélem, hogy  állami  háztartásunkban  az  egyen- 
súlyt pár  év  alatt  helyre  állíthatjuk. 

Van  okunk  aggódni  igen ;  de  nincs  okunk, 
sőt  nem  szabad  csüggednünk. 

Igaz  az  is,  hogy  a  parlamentarismus  azon 
elve,  mely  szerint  kell,  hogy  a  többség  akarata 
teljesüljön,  Magyarországban  egész  mértékben 
s  minden    következéseivel    nem    érvényesülhet. 

Nem  pedig  azért,  mert  a  magyar  király 
egyszersmind  Ausztria  császárja;  és  igy  a  ma- 
gyar nemzettel  nem  azonosíthatja  magát  fel- 
tétlenül. 

De  ugyan  ez  áll  Ausztria  parlamentaris- 
musára  nézve  is.  így  a  korona  sem  itt,  sem 
ott,  a  parlament  többséget  nem  érvényesítheti 
azon  esetben,  ha  ebből  az  érdekek  összeütkö- 

zése  folytán  bonyodalmak  eredhetnének  ;  mert 
a  magyar  király  nem  izenhet  háborút  az  ausz- 
triai császárnak.  De  érvényesítheti  a  korona 
jogát,  á  méltányosság  és  örök  igazság  alapján 
itt  is,  ott  is,  a  kölcsönös  követelések  mérsék- 
lésére ;  és  igy  minden  veszélyes  súrlódás  meg- 
előzésére. 

Mig  a  közös  fejedelem  jogara  nem  csak 
a  hatalmat  jelzi,  de  egyszersmind  az  igazság 
és  méltányosság  mérlegének  nyelvét  is,  mely 
sem  az  egyik,  sem  a  másik  oldalra  nem  haj- 
lik ;  —  addig  ezen  közösségünkből  folyó  hely- 
zeten nincs  mit  aggódnunk.  —  Sőt  a  mint  biz- 
tosítja a  Lajtán  túli  népeket  netalán  méltány- 
talan követeléseink  irányában :  —  ugy  bizto- 
sítja Magyarországot  Austriának  lehető  igaz- 
ságtalan kívánalmai  irányában  is. 


Tanuljunk!  neveljük  népünket  vallásos  er- 
kölcsi alapon.  —  Gazdálkodjunk,  dolgozzunk, 
takarékoskodjunk,  egyénileg  mint  államilag.  És 
ha  Széchenyi  el  merte  mondani  ezelőtt  negy- 
ven évvel,  hogy:  „Magyarország  nem  volt, 
hanem  lesz,"  mi  jogosabban  mondhatjuk  el  ma  : 

Volt,  van,  és  lesz  Magyarország !  Él  a  ma- 
gyarok Istene  ! 

Az  Ur  Istennek  annyiszor  tanúsított  vég- 
heti en  kegyelmében  bízva,  éltem  végórájában 
is  az  lesz  legbuzgóbb  imám,  hogy :  áldja  meg 
e  nemzetet  s  királyát ! 


Javítandók  az  I.  kötetben. 

